
SALAMASOTA MANNER-EUROOPAN 
HERRUUDESTA 


»LUOVA TAUKO» 

LINNOITUSSYSTEEMIENSUOJASSA 

Omalaatuinen rauhanidylli, »Jumalan rauha» vallitsi talvella 
1939—1940 Reinin varsilla, missä miljoona-armeijat olivat kaivau¬ 
tuneet valtavien varustussysteemien suojaan. 

Ranskalaiset olivat syyskuussa 1939 varovasti tunnustellen 
miehittäneet Siegfried-aseman etumaastoa, mutta sitten lokakuun 
puolivälissä saksalaisten joukkojen vastaisku työnsi heidät takaisin 
Maginot-aseman turviin. Yhtään vihollista ei ollut enää Kolman¬ 
nen valtakunnan maaperällä ja syksyn vähäisten taistelujen jymy 
kuoli pian pois. Sota tällä länsivaltojen ja Saksan ainoalla maarin- 
tamalla ikäänkuin unohtui siitäkin huolimatta, että Ranskan ja 
Englannin hallitusten johtajat Chamberlain ja Daladier olivat tor¬ 
juneet Hitlerin lokakuun 6 pnä puheessaan tekemän rauhantar- 
jouksen ja julistaneet kansojensa jatkavan taistelua lopulliseen 
voittoon saakka. Silloin tällöin tapahtui »ei kenenkään maassa» 
kyllä tiedustelupartioitten kahakoita; saksalaiset joskus yllättivät 
ranskalaisen tai englantilaisen eteentyönnetyn pesäkkeen, tunnus- 
tellakseen vihollisen valppautta. Tykistötuli saattoi myös toisi¬ 
naan pitempien väliaikojen jälkeen jymistä jonkin hetken ikään¬ 
kuin merkkinä sotatilan jatkumisesta ja tämän tästä uudistuvia 
ilmataisteluja it.ilotulituksineen seurattiin puolin ja toisin kuin 
elokuvanäytäntöä. Siegfried- ja Maginot-asemien raskaat patterit 
kuitenkin olivat enimmäkseen vaiti, saksalaisten kylien väestö 
Reinin itäpuolella jatkoi jokapäiväisiä askareitaan aivan ranska¬ 
laisten pattereitten ulottuvilla, vieläpä etulinjan vartiosotilaat 

saattoivat usein kohdata öisin ystävinä, keskustella tuokion ja 
tarjoilla savukkeita toisilleen. »Vaikka tämä seutu tarjoaakin 
suuria mahdollisuuksia ranskalaisille tulittaa saksalaisten puolella 
näkyviä liikkuvia kohteita, niin mitään sellaista ei tähän saakka 
kuitenkaan ole tapahtunut», kertoo amerikkalainen sanomalehti¬ 
mies, United Pressin edustaja George Kidd, joka useitten muitten 
ulkomaalaisten kirjeenvaihtajien kanssa tutustui rintamaelämään 
lännessä maaliskuussa 1940. »Myöhemmin panin merkille matkus¬ 
tajajunan, joka kulki pitkin virran rantaa. Ranskalainen tykistö 
olisi helposti voinut ampua sitä, mutta mitään laukauksia ei kuulu¬ 
nut. Kaksi kertaa päivässä juna Berliinistä Baseliin kulkee tästä 
ohitse ja jatkaa matkaansa 15 km Länsivallin sisällä joutumatta 
koskaan ammunnan kohteeksi. Eikä vain Rheingold-pikajuna 
kulje koskemattomana. Myöhemmin minä näin kaksi täyteen 
kuormattua tavarajunaa, jotka puhkuivat ohi ranskalaisten tyk¬ 
kien etelään päin Idvihiililastissa. Joskus ranskalaiset sotilaat huvit- 
telivat nostamalla saksalaisten näkyviin jättiläiskokoisia julisteita 
sanoin: 'Jokaiseen teidän ampumaanne laukaukseen me vastaamme.' 
Mutta panokset saavat kuitenkin levätä. Pitkin tätä rintamalohkoa 
kerrotaan lukemattomia tarinoita saksalaisten ja saksaa puhu¬ 
vien ranskalaisten hienokseltaan ystävällisistä kohtauksista.» 

Tuo etulinjojen rauhanidylli oli kumminkin pettävä. Se verhosi 
valtavaa ja kuumeisen kiireistä toimintaa, joka oli käynnissä var¬ 
sinkin Siegfried-aseman itäpuolella. Saksan propagandaministeri 
tri Goebbels piti tammikuun 1 pnä 1940 Saksan kansalle radio- 
puheen, jossa hän mm, selitti, ettei rintamalla vallitsevan hiljai¬ 
suuden suinkaan tarvitse merkitä toimettomuutta. Sodissa esiintyy 
niinkuin kaikessa muussakin elämässä taukokohtia, jolloin varus¬ 
taudutaan uuteen näkyvään toimintaan. Nytkin oli kysymys 
tuollaisesta ^luovasta tauosta », »schöpferische Pause», jota Saksa 
käytti hyväkseen varustautuakseen sodassa ratkaisuun. Vuodesta 
1940 oli tuleva kova, mutta ratkaiseva ja menestyksellinen. Enteel¬ 
lisiä ja varoittavia sanoja. 

Saksan ja länsivaltojen taistelu muistutti nyt suurta amfi¬ 
teatteria, jonka areenalta esiintyjät ovat hetkeksi poistuneet uutta 
ohjelmaa valmisteltaessa ja katsomon huomion välillä kääntyessä 

kokonaan muihin asioihin. Talvella 1939—1940 maailma seurasi 
kuin lumoutuneena Suomen jättiläismäistä kamppailua Neuvosto¬ 
liittoa vastaan Pohjolan lumierämaissa, missä bolshevismin val- 
loitustielle nyt asetettiin syksyn helppojen alkumenestysten jäl¬ 
keen sulku. Sotaa Saksan ja länsi valtojen välillä sitävastoin käy¬ 
tiin pääasiallisesti vain merellä, jossakin määrin myös ilmassa. 
Se oli tässä vaiheessaan ensi sijassa saarto- ja kauppasotaa, johon 
samalla yhtyi molempien »akselien» ankara keskinäinen diplomaat¬ 
tinen ja talouspoliittinen taistelu kaikkialla. 

Tosin sotatoimet jo nytkin, uuden suursodan ensimmäisessä, 
eurooppalaisessa vaiheessa silloin tällöin ulottuivat nimenomaan 
merellä muiden maanosien vesille saakka, kuten tuonnempana 
merisodan tapahtumia seuratessamme näemme, mutta itse varsi¬ 
nainen sotanäyttämö pysyi toistaiseksi kuitenkin vielä ahtaana. 
Se oli olennaisesti eurooppalainen, vieläpä ensi sijassa manner¬ 
eurooppalainen siitä huolimatta, että Saksaa vastaan taistelevan 
vihollisleirin muodosti kaksi yleismaailmallista siirtomaaimperiu¬ 
mia: brittiläinen maailmanvalta ja Ranska. Hitlerin Suur-Saksa 
näiden vastapelaajana oli nimittäin alueiltaan yksinomaisesti ja 
intresseiltäänkin olennaisesti mannereurooppalainen valtio, niin¬ 
kuin Bismarckin luoma keisariajan Saksa siirtomaakauteen saakka. 
Eikä Saksan liittokumppani Italiakaan, jolla kyllä oli afrikkalai¬ 
sia siirtomaita, toistaiseksi tullut mukaan voimainmittelyyn, vaan 
pysytteli »ei-sotivan maan» taloudellisesti edullisessa ja tuottoisassa 
asenteessa. Muut Euroopan maat, pienet ja suuret, koettivat taas 
parhaansa mukaan pysytellä myrskyltä suojassa, mikäli se ei ollut 
temmannut niitä jo mukaan Puolan tavoin. Kokonainen puolueet¬ 
toman maailman katsomo siis ympäröi tätä taisteluareenaa, joka 
toistaiseksi rajoittui Sveitsin ja Luxemburgin väliselle, pyörein 
luvuin 300 km:n pituiselle saksalais-ranskalaiselle rajalle ja jonka 
jatkona tavallaan oli Pohjanmeren ja Pohjois-Atlantin meri- ja 
ilmarintama. Välimerikin sai toistaiseksi olla rauhassa aina Italian 
mukaantuloon saakka. 

Monet enteet antoivat kuitenkin jo tällöin syytä olettaa, ettei 
uusi suursota kauan pysyisi näissä ahtaissa puitteissaan, jotka 
purkauksen paine pian oli räjähdyttävä rikki. Lukuisat maan- 

osamme pienemmät valtiot elivät aivan kurimuksen partaalla; ne 
olivat Pohjolan maitten, Hollannin, Belgian ja Sveitsin tavoin vaa¬ 
rallisessa väliasemassa. Lansivaltojen strategiset suunnitelmat 
Saksaa vastaan uhkasivat sytyttää kaakon tuleen ja taas itse 
eurooppalaisen näyttämön ulkopuolella häämötti suuria hahmoja, 
joita näytelmä veti monin tavoin puoleensa. Bolshevistinen Neu¬ 
vostoliitto oli jo joutunutkin sotaan, tosin erääseen suursodan itse¬ 
näiseen sivuepisodiin mukaan, ja Moskova varustautui jatkamaan 
anastuspolitiikkaansa Euroopan kustannuksella. Oliko näin ollen 
mahdollista säilyttää rauha neuvostovallan ja sen suurvaltaryhmän 
välillä, joka selviytyisi lännessä tapahtuvasta voimainmittelystä 
voittajana, mantereen herrana? Brittiläisten dominioiden sodan¬ 
julistukset Saksalle taas merkitsivät jo sitä, että sota muodollisesti 
oli laajentunut kauaksi Euroopan rajojen ulkopuolelle. Talvella 
1939—1940 tapahtui myöskin Yhdysvaltain suhtautumisessa soti¬ 
viin suurvaltoihin muutoksia, jotka ennustivat amerikkalaisten 
luopumista maailmansodan jälkeisestä eristymisasenteestaan ja 
koko anglosaksisen maailman yhtymistä samaan taistelurintamaan 
aikaa myöten. Ja taas tuon Atlantin-takaisen anglosaksisen maail¬ 
manvallan vastapainona Tyynen valtameren piirissä Japani kehit¬ 
teli laajentumisohjelmiaan, varustautui toteuttamaan niitä ete¬ 
lässä, Kaakkois-Aasian mantereella ja saaristoissa. Keltaisen 
rodun johtavan suurvallan ja valkoisten siirtomaavaltojen vasta¬ 
kohdat jyrkkenivät ja yhtyivät yhä kiinteämmin Japanin—Neu¬ 
vostoliiton pitkäaikaiseen jännitykseen kaukoidässä sekä vuodesta 
1937 lähtien jatkuneeseen japanilais-kiinalaiseen sotaan. Kaikki 
uuden täydellisen maailmansodan probleemitekijät olivat siis val¬ 
miina ja kysymys oli lopuksi vain siitä, ehtisikö Euroopan palo 
sammua ennen laajentumistaan yleismaailmalliseksi vai johtaisiko 
se pitkittyessään yleismaailmalliseen katastroliin. 

Äärettömän paljon siis riippui kolmen suurvallan kamppailun 
toisesta erästä, jota Reinin rajan varustussysteemien molemmin 
puolin ryhdyttiin valmistelemaan, kun lokakuussa oli käynyt; sel¬ 
väksi, ettei rauha missään tapauksessa ollut mahdollinen. Sodan 
painopiste oli taas Euroopan sydämessä. Saksan—Ranskan jako- 

viivalla, joka yli vuosituhannen on ollut Euroopan eheytymistä, 
sovinnollistumista ja rauhoittumista eniten estänyt verinen haava. 
Poliittisesti ja sotilaallisesti idässä Puolan luhistumisen jälkeen 
ainakin toistaiseksi selkäpuolensa turvannut Saksa saattoi nyt 
kääntyä länttä kohti, keskittää koko valtavan, dynaamisen voi¬ 
mansa nopean voiton saavuttamiseen mannersodassa. 

»Tuokoon vuosi 1940 ratkaisun», Hitler oli lausunut uuden¬ 
vuoden julistuksessaan Saksan kansalle, ja Saksan sotatalouden 
johtaja Göring puolestaan oli korostanut rautaisen lyhytsanaisesti: 
»Kotiseudusta on tullut rintaman asepaja ja voimanlähde.» 

Saksa oli jo sodan syttyessä hyvin taisteluvalmis sekä sotilaal¬ 
lisesti että sotataloudellisesti ja Puolan sotaretki antoi ensimmäisen 
tilaisuuden koetella tätä sotahistorian iskutehoisinta, vaikkakaan 
1 ei ehkä vielä mittasuhteiltaan mahtavinta sotilasmahtia käytän¬ 

nössä. Tuo koetus onnistui yli rohkeimpienkin odotusten ja kaikki 
Puolan sodan opetukset sovellettiin eri aloilla käytäntöön mah¬ 
dollisimman määrätietoisesti ja perusteellisesti. 

Talvella 1939—1940 suoritettiin Saksassa täten kaikilla aloilla 
valtavaa työtä, johon ponnistettiin maan kaikki voimat. Göringin, 
Funkin ja Todtin johtama sotaialous sai nyt näyttää, mihin se 
sotaoloissa pystyi, kun miljoona-armeija oli varustettava manner- 
sodan ratkaisevaan hyökkäykseen lännessä. Tämän toiminnan 
yksityiskohdat ovat luonnollisista syistä pysyneet salassa, mutta 
erinäisiä viitteitä varsinkin varustustuotannon kasvun laajuudesta 
on kuitenkin esitetty hyvinkin arvovaltaiselta taholta. Niinpä 
Hitler lausui puheessaan tammikuun 30 pnä 1940 Berliinin Urheilu- 
^ palatsissa pitämässään puheessa: »Hra Churchill olkoon vakuuttu¬ 

nut tästä: Mitä Englanti on nyt viiden kuukauden aikana tehnyt, 
sen me tiedämme, samoin senkin, mitä Ranska on aikaansaanut. 
Mutta nähtävästi hän ei tiedä, mitä Saksa on suorittanut viidessä 
kuukaudessa! Nuo herrat ovat kai sitä mieltä, että me olemme 
nukkuneet viimeiset viisi kuukautta. Mutta siitä lähtien, kun minä 
astuin politiikan areenalle; en ole nukkunut yhtään ainoata olen¬ 
naisen merkityksellistä päivää, puhumattakaan viidesti kuu¬ 
kaudesta. Minä voin antaa Saksan kansalle yhden ainoan vakuu¬ 
tuksen: Näinä viitenä kuukautena on aikaansaatu suunnattoman 

paljon. Sen rinnalla, mitä näiden viiden kuukauden kuluessa on 
luotu, kalpenee kaikki, mitä Saksassa aikaisemmin syntyi seitse¬ 
mässä vuodessa! Meidän varustautumisemme on nyt päässyt suun¬ 
nitelman mukaiseen vauhtiin. Suunnittelu on pitänyt paikkansa. 
Meidän kaukonäköisyytemme alkaa nyt kantaa hedelmiä, niin 
suuria hedelmiä, että meidän herrat vastustajamme alkavat 
hitaasti jäljitellä meitä.» 

Saksan varustustuotanto oli tosiaankin niin perusteellisesti rau¬ 
han aikana valmisteltu ja laajennettu, ettei sodan sytyttyä tarvin¬ 
nut enää sen organisaatiopiirustuksia muuttaa, yhtä vähän kuin 
ryhtyä improvisoimaan muillakaan aloilla samaan tapaan kuin 
länsi valloissa. Jo vuorokausi sen jälkeen, kun Ranska ja Englanti 
olivat julistaneet Saksalle sodan, siis syyskuun 4 pnä, julkaistiin 
sotataloutta koskeva yksityiskohtainen asetus, jolla koko talous¬ 
elämä asetettiin uusien olojen vaatimalle kannalle. Sota aiheutti 
tietysti oloissa erinäisiä muutoksia, mutta ne oli otettu ennakolli- 
sesti huomioon ja niihin varauduttu. Taloudellisen toiminnan 
yleistä kulkua täydellinen siirtyminen sotaoloihin ei millään tavoin 
järkyttänyt —ylimenokausi oli itse asiassa vähemmän huomattava 
kuin mihin oli varustauduttu, koska Saksa oli elänyt sotataloudessa 
jo vuosia aikaisemmin. Valtakunnan raha-asioiden hoito kykeni 
suoriutumaan suunnattomasti laajenneista tehtävistään entiseen 
tapaan, maatalous pystyi mm. karjataloustuotannossa entistä 
suurempiinkin saavutuksiin ja teollisuuden nopea totaalinen mobili¬ 
sointi sotakannalle voitiin suorittaa yllättävän hankauksettomasti. 
Niinpä oli mm. noita suunnitelmia rauhan aikana laadittaessa läh¬ 
detty siitä, että liikekannallepano aiheuttaisi aluksi työttömyyttä 
asepalvelukseen kelpaamattomien tai vanhempien ikäluokkien 
keskuudessa, koska tehtaita joutuisi syystä tai toisesta seisomaan, 
kunnes sotaorganisaatio taas toimisi täydellä tehollaan. Sota alkoi 
kumminkin sellaisissa muodoissa ja siirtyminen sen kannalle oli 
valmisteltu niin huolellisesti, ettei mitään tuollaista ylimenokauden 
työttömyyttä esiintynyt, vaan päinvastoin oli kiireesti ryhdyttävä 
kouluttamaan ja hankkimaan uutta ammattioppinutta työvoimaa 
sotaan kutsutun sijaan. Samoin ulkomaisen työvoiman tuonti 
Saksaan kasvoi nyt entistä laajemmaksi. 

Saksan mahtava talouskoneisto saattoi siis ensi hetkestä lähtien 
täydellä höyryllä ryhtyä täyttämään totaalisen sodan vaatimuksia 
ja tulokset nähtiin kyllä keväällä ja kesällä 1940 Norjan sekä länsi- 
rintaman offensiiveissa. Saksan ascmahU oli nyt materiaalin mää¬ 
rään sekä laatuun nähden aivan ylivoimainen. Mutta yhtä tarmok¬ 
kaasti kuin asepajoissa taottiin, tehtiin työtä myöskin armeijan 
esikunnissa, joukko-osastoissa, koulutuskeskuksissa, kaikkialla. 
Uuden salamasotataktiikan perusteet olivat Puolan tantereilla 
osoittautuneet oikeiksi ja nyt niitä edelleen kehitettäessä otettiin 
tarkoin huomioon kaikki uudet kokemukset, joita sovellettiin armei¬ 
jan koulutusohjelmaan pienimpiä yksityiskohtia myöten. Ennen 
kaikkea kuitenkin lisättiin armeijan ja sen eri aselajien vahvuutta 
suuresti. Liikekannallepano syksyllä 1939 koski vain suhteellisen 
pientä osaa Suur-Saksan koko asekelpoista ainesta ja täydellisen 
sotilaskoulutuksen saaneitten miesten luku arvioitiin sodan syt¬ 
tyessä. vajaaksi 2 miljoonaksi. Tämä ydin muodosti sen pelotta¬ 
van kenttäarmeijan, joka murskasi Puolan, mutta todelliseen suur- 
valtasotaan se ei riittänyt. Siis nyt oli kouraistava syvemmälti 
reserveihin, joita olikin jo melko paljon joko sotalaitoksen puit¬ 
teissa tai niiden ulkopuolella osittaisen koulutuksen saaneina. Hit¬ 
lerin SA- ja SS-joukoissa ja muissa enemmän tai vähemmän soti¬ 
laallisissa järjestöissä oli annettu alustavaa sotilaskoulutusta, 
samoin työpalveluksessa jne. Vanhempia ikäluokkia oli myös 
jo ennen sotaa otettu lyhyeen, 2—3 kuukauden koulutukseen, jota 
nyt laajassa mitassa täydennettiin. Armeijan vahvuus kasvoi täten 
lyhyessä ajassa suuresti. Samalla lisättiin panssari- ja moottoroi¬ 
tujen divisioonien lukua, ilmavoimia vahvistettiin ja laivaveistä- 
möillä työskenneltiin varsinkin vahvan sukellusveneaseen luomi¬ 
seksi. Saksan koko sotilasmahdin mittasuhteet paisuivat täten 
noina talvikuukausina ennen aavistamattomassa määrässä ja se 
tehostui sekä yhtenäistyi kauttaaltaan. 

»Kaikki on ajateltavissa, mutta Saksan antautuminen ei kos¬ 
kaan.» Hitlerin puhe marraskuun 8 pnä 1939 Miinchenin Biirger- 
bräukellerissä puolueen vanhalle kaartille Miinchenin vallankaap¬ 
pausyrityksen vuosipäivänä uhkui ehdotonta voitontahtoa, niin¬ 
kuin koko Saksan kansakin. Tuossa samassa muistettavassa tilai- 

suudessa koko Hitlerin poistuttua tapahtunut pommiattentaatti, 
joka surmasi 6 läsnäolijaa ja haavoitti 63 henkilöä, ei ollut suin¬ 
kaan sodan johdosta mahdollisesti kärjistyneen sisäisen tyyty¬ 
mättömyyden purkausta, vaan Himmlerin Gestapon taholta myö¬ 
hemmin annettujen tietojen mukaan attentaatin suunnittelijoina 
ja tekijöinä olivat olleet aikoinaan kansallissosialismin jyrkkään 
siipeen kuuluneen ja puolueesta erotetun Otto Strasserin »mustan 
rintaman» ainekset. Strasser itse oleskeli ulkomailla ja yritys mur¬ 
hata Hitler näyttää olleen järjestetty lähinnä Sveitsistä käsin. 
Pikemminkin tuo Saksan kansaa hetkellisesti vavahduttanut atten¬ 
taatti oli yhä omiaan terästämään ehdotonta voitontahtoa ja lujit¬ 
tamaan uskoa sekä luottamusta Hitlerin johtoon. Teon psykolo¬ 
ginen vaikutus siten kääntyi ehdottomasti Hitlerin ja hänen liik¬ 
keensä hyväksi. 


»AIKA TYÖSKENTELEE 
LÄNSIVALTOJEN HYVÄKSI» 

Kuuluisa ranskalainen kirjailija Andri Maurois kertoo teokses¬ 
saan »Ranskan murhenäytelmä» vertauksesta, jonka Winston 
Churchill esitti kerran keskustelussa hänen kanssaan vastatessaan 
kysymykseen, miksi Englanti oli peräytynyt Italian tieltä Abes- 
sinian selkkauksen aikana uskaltamatta jännittää jousta äärimmil¬ 
leen. »Eräinä Jämänsä ajanjaksoina hummeri menettää suojaavan 
kuorensa. Näinä kuorenvaihtoaikoina rohkeinkin rapueläin vetäy¬ 
tyy piiloon vuorenkoloon ja odottaa siellä kärsivällisesti, kunnes 
uusi panssari on ehtinyt kasvaa. Niin pian kuin tämä uusi panssari 
on vahvistunut kylliksi, hummeri lähtee liikkeelle kallionhalkea- 
mastaan ja siitä tulee jälleen soturi, merien hallitsija. Englanti on 
varomattomien ja arkojen valtiomiestensä ansiosta menettänyt 
panssarinsa; nyt meidän täytyy odottaa kallionkolossamme, kun¬ 
nes uusi kuori on ehtinyt kasvaa vahvaksi.» 

Tähän vertaukseen Maurois lisää omasta puolestaan: Valitet¬ 
tavasti olosuhteet pakottivat Ranskan ja Englannin esille kallion- 

koloistaan ilman panssaria taistelemaan peloittavinta vihollista 
vastaan. Tuo taistelu oli Ranskan osalta menetetty samalla het¬ 
kellä, jolloin se alkoikin: »Se oli menetetty, koska meillä ei ollut 
kyllin monta lentokonetta, ei riittävän monta ilmatorjuntatykkiä 
ja koska meillä ei ollut kylliksi tehtaita rakentaaksemme sen, mitä 
meiltä puuttui. Sota oli menetetty, koska meidän liittolaisellamme 
oli ainoastaan minimaalisen pieni armeija eikä keinoja lisätä sitä 
käyttämällä pikaisesti hyväkseen suunnattomia ihmisreservejään 
ja apulähteitään.» 

Länsi vallat olivat lähteneet sotaan kevytmielisesti vastustajansa 
aliarvioiden ja luottaen apulähteittensä runsauteen. Sekä Englanti 
että Ranska olivat aivan valmistumattomia suureen mannersotaan. 
Englannin laivasto hallitsi kyllä merta, mutta senkin taisteluval- 
miudessa ja ennen kaikkea vahvuudessa oli puutteita. Ranskalla 
oli armeijansa, jolta puuttui riittävien ilmavoimien tukea, it.- ja 
pst.tykistöä, ylipäänsä sellaisen puolustussodan materiaalia, johon 
armeijan johdon defensiivinen ajattelutapa sodankäynnin tahtoi 
pakottaa. Vielä suurempi oli offensiivisen sodan aseitten puute, 
niinkuin olemme aikaisemmin nähneet suurvaltojen varustustasoa 
sodan syttyessä vertaillessamme. Ranskan ilmavoimat olivat 
kokonaisuudessaan minimaalisen pienet ja eritoten offensiivisen 
sodankäynnin uutta tehoasetta syöksypommittajia ei ollut kum¬ 
mallakaan liittolaismaalla. Panssarivoimat olivat sekä vahvuu¬ 
deltaan että laadultaan ehdottomasti alakynnessä Saksaan ver¬ 
rattuna. Valmistusteollisuuden kehitys oli laiminlyöty kummassa¬ 
kin maassa ja tuotantoa ryhdyttiin empien ja suunnitelmattomasti 
lisäämään vasta viime hetkessä. Vieläpä itse sotavoimien koulu¬ 
tusta ja sodanjohdon ajattelutapaa sekä suunnitelmia hallitsi 
kokonaan edellisen maailmansodan henki. 

Ennen kaikkea kuitenkin uskottiin myöskin talven 1939— x 94 ° 
aikana niin Lontoossa kuin Pariisissakin monen monituiset kerrat 
toistettuun iskulauseeseen: »Aika työskentelee länsivaltojen hyväksi.» 
Tämä usko perustui sotilaallisten ja taloudellisten massojen ja 
mahdollisuuksien kylmään matemaattiseen vertailuun ottamatta 
ollenkaan huomioon Saksan iskukyvystä Puolan sodassa viimeksi 
pelottavina paljastuneita tosiasioita. Niinpä Ranskan poliitti- 

sissa ja sotilaspiireissä uskottiin Maurois'n mukaan yleisesti, ettei 
Saksa ryhtyisi hyökkäykseen kesällä 1940: saksalaiset eivät pys¬ 
tyisi murtamaan Maginot-asemaa. Belgian suurta ja hyvinvarus- 
tettua armeijaa Saksa tuskin hankkisi viholliseksecn ja Hollantia 
Saksa taas tarvitsi »keuhkoinaan», sotataloudellecn tärkeänä puo¬ 
lueettomana kauttakulkutienä maailmaan. Siis Saksa pysyisi 
alallaan ainakin lännessä ja sillä välin länsivallat varustautuisivat 
— metodisesti, hätäilemattä. »V. 1941 meillä on ilman herruus ja 
v. 1942 riittävästi raskasta tykistöä hyökkäykseen Siegfried-asemaa 
vastaan.» Ranska olisi siihen mennessä koonnut voimansa, saanut 
sotateollisuutensa käyntiin niinkuin Englantikin, Ranskan siirto¬ 
maa-armeija ja Britannian vasta koulutettavat sotavoimat ehtisi¬ 
vät nyt taas uudistuneelle länsirintamalle, joka kestäisi tuohon rat¬ 
kaisevaan hetkeen saakka. Ja sillä välin Saksan taistelukykyä hei¬ 
kennettäisiin taloussaarrolla, jonka tehoa pidettiin suurena siitä 
huolimatta, että Saksan selkä oli vapaana joka suuntaan Euroopan 
mantereella. Uskottiin Saksan sotatalouden kuihtuvan raaka-ainei¬ 
den ja elintarvikkeiden puutteeseen niinkuin maailmansodassakin, 
vaikka tosiasiassa Saksa nyt saattoi täydentää omaa tuotantoaan 
käytännöllisesti katsoen koko Manner-Euroopan, myöskin Neu¬ 
vostoliiton apulähteillä, jopa jossakin määrin saada naapuriensa 
välityksellä tarvikkeita vielä kauempaakin. 

Noiden laskelmien perusvika oli kuitenkin niiden ajallisesti 
liian pitkä tähtäin. Kahdeksan kuukauden armonaika loppui touko¬ 
kuussa 1940 kesken ilman, että sitä käytettiin täysin määrin 
hyväksi. Puolan yllättävän nopea sortuminenkaan ei pystynyt 
järkyttämään uskoa länsivaltojen voittamattomuuteen tai herät¬ 
tämään vakavaa ajatusta, että tappiokin oli mahdollinen. Puolan 
sodan opetuksia ei käytetty millään tavoin hyväksi, niinkuin 
saamme nähdä tuonnempana suuren taistelun alkaessa lännessä. 
Länsivaltojen sodanjohto ei kyennyt vapautumaan defensiivisestä 
ajattelutavastaan, mutta ei myöskään toiminut riittävästi sen 
pohjalla maan puolustuskyvyn lujittamiseksi. 

Tyypillisenä esimerkkinä tästä oli Ranskan pohjoisrajan varus- 
tamattomuus. Murtumattomana pidetty Maginot-ascma suojasi 
kyllä Ranskan itä- ja koillisrajaa Sveitsistä Maasille saakka, mutta 

sen jatko, Daladier-Iinja ei kunnolla ansainnut varustusvyöhyk- 
keen nimeä sittenkään, kun Saksan armeijat Belgian ja Luxem¬ 
burgin kautta vyöryivät sitä vastaan. Sen lujittaminen lyötiin 
laimin myöskin tuona viimeisenä odotusaikana — ja Ranskan puo¬ 
lustus murtui pohjoisessa. 

Samoin oli myöskin armeijan kouluttamisen ja varustamisen 
laita. Siinäkin jatkuivat kohtalokkaat laiminlyönnit. Itäisen 
liittolaisen Puolan murtuminen antoi peloittavan varoituksen sak¬ 
salaisen salamasotataktiikan tehosta. Länsivaltojen puolella tehtiin 
kuitenkin noiden opetusten sovittamiseksi käytäntöön puolustuk¬ 
sessa hyvin vähän. »Arrasin kaupungissa, minne minut oli sijoi¬ 
tettu», Maurois kertoo muistelmateoksessaan, »oli useita tuhansia 
miehiä ranskalaista nostoväkeä — vanhoja sotilaita, jotka jostakin 
selvittämättömästä syystä oli mobilisoitu ja joita armeija ei voinut 
käyttää hyväkseen millään tavoin. Heidän upseerinsa käyttivät 
heitä niin hyvin kuin voivat viljelemään vihanneksia ja kasvatta¬ 
maan kanoja, kaniineja ja sikoja. Kaikki nämä olivat tietysti 
kiitettäviä yrityksiä, mutta ehkä olisi ollut hyödyllisempää lin¬ 
noittaa Arras ja Scarpe-joen linja. Eräs upseeri, minun ystäväni, 
uskalsi sanoa tästä kenraalille. Hänen huomautustaan ei otettu 
hyvin vastaan: Linnoittaa la Scarpe! Niin pitkälle vihollinen ei 
koskaan tunkeudu. Te olette defaitistil Odottakaa, kunnes saatte 
määräyksenne!» 

Tuontyylistä ajattelutapaa esiintyi Ranskan korkeimmissa 
sotilaspiireissä talvella 1939—1940 edelleen hyvin paljon, voipa 
sanoa sen olleen yhä vallitsevana, vaikka epäilijöitten luku suuren- 
tuikin. Joka tapauksessa lyötiin laimin joukkojen taktillisen kou¬ 
lutuksen uudistaminen salamasotaan, vaikka tiedettiin vihollisen 
käyttävän juuri tuota uutta taktiikkaa. Sotavoimien ylipäällikkö 
kenraali Gamelin itse oli vanhan, maailmansodan aikuisen taktii¬ 
kan mies, liiankin varovainen herra ja sama henki vaikutti alas¬ 
päin aina tavalliseen rivimieheen saakka. 

Hyvin suuria epäkohtia paljastui noiden ratkaisevien odotus- 
kuukausien ajalta myöskin sotalaitoksen organisaatiossa ja talou¬ 
den liikekannallepanossa. Armeijan huoltoelimet olivat paisuneet 
tavattoman suuriksi ja monilukuisiksi, mutta huolto toimi siitä 

huolimatta varsinkin kesäsodan loppuviikkoina hyvin kehnosti. 
Rintamajoukot jäivät vaille niitäkin materiaalimääriä, jotka oli 
pystytty hankkimaan ja koottu suuriin varikkoihin. Saksalaisten 
käsiin joutui sitten heidän edetessään Ranskan sydämeen sadoit¬ 
tain lentokoneita ja panssarivaunuja, panssarintorjuntatykistöä 
ja valtavia ammusmääriä, kun taasen Ranskan kenttäarmeija etu¬ 
linjoilla oli kärsinyt kaikkien näiden suurta puutetta. Varustus- 
teollisuuden tuotantovauhdin lisääminen taas tapahtui tavattoman 
hitaasti, siinä esiintyi suoranaista velttoutta ja talouden mobili¬ 
saatio toimeenpantiin sekasortoisesti. Sangen kuvaava on Maur- 
rasin kertomus Renault'n suurista auto- ja moottoritehtaista, joi¬ 
den merkitys maan puolustuskyvylle oli sangen huomattava, koska 
ne tuottivat panssarivaunuja ja kuorma-autoja armeijalle. Näiden 
tehtaiden rauhanaikaisista, yli 30.000 työntekijästä mobilisoitiin 
sodan alkaessa 22.000—24.000 ja »taitavia erikoistyöläisiä, jotka 
olivat välttämättömiä lentokoneiden ja tykkien valmistamisessa, 
lähetettiin varuskuntiin maaseudulle lakaisemaan pihoja tai kuori¬ 
maan perunoita. Kesti viikkoja ja kuukausia, ennenkuin saatiin 
selville, minne he olivat joutuneet, ja saatiin heidät takaisin koneit- 
tensa ääreen.» Siis tavatonta suunnitelmattomuutta ja virasto- 
maista hitautta kaikkialla. Lentokoneteollisuuden laita oli vielä¬ 
kin hullummin. Se pystyi sodan alkaessa tuottamaan todennäköi¬ 
sesti vain 30—40 konetta kuukaudessa, vaikka kymmenkertainen- 
kin tuotanto olisi ollut sodan tarpeisiin liian pieni. Koska kaikki 
suunnitelmat oli laadittu hyvin pitkällä tähtäimellä, »oli seurauk¬ 
sena tästä, että rakennettiin tehtaita, jotka eivät olisi voineet olla 
valmiit tuottamaan ennenkuin v. 1941 tai 1942. Sitävastoin että 
olisi käytetty mahdollisimman mukaan hyväksi Ranskassa jo ole¬ 
via tehtaita, tilattiin uusimpien piirustusten mukaisia työkalu- 
koneita Yhdysvalloista, maasta, mistä meidän olisi sen sijaan pitä¬ 
nyt tilata panssarivaunuja ja lentokonemoottoreita. Samasta 
syystä säännösteltiin tarkoin Englannin ja Ranskan omistamat 
dollari- ja kultareservit. Nämä valtion apulähteet jaettiin neljään 
tai viiteen osaan, kukin tarkoitettu vuodeksi. Suuret amerikkalai¬ 
set tehtaat, jotka ajoissa olisivat voineet valmistaa armeijoillemme 
välttämätöntä materiaalia, eivät saaneet liittoutuneilta mitään 

tilauksia. 'Ranskassa rakennetut moottorit tulevat meille huo¬ 
keammiksi', sanottiin. Ne maksoivat meille sodan.» 

Ranskan valmistusteollisuuteen tuli kyllä uutta vauhtia, kun 
varustustuotannon ministeriö joutui talvella tarmokkaan insinööri 
Raoul Dautryn johtoon, mutta suuri osa armonaikaa oli jo tuh¬ 
lattu hukkaan. Kävi samoin kuin vaihdettaessa ylipäällikköä 
saksalaisten murtauduttua läpi Kanaalin rannikolle. Johdon 
uusinta tapahtui liian myöhään, mitään ei ollut enää tehtävissä. Ne 
valtavat määrärahat, joita oli myönnetty materiaalihankintoihin — 
yksinomaan ilmavoimia varten ioo miljardia frangia — jäivät 
suurelta osalta käyttämättä eivätkä missään tapauksessa pysty¬ 
neet enää muuttamaan asemaa liittoutuneille edullisemmaksi. 
Myöskin hankintoja Amerikkaan sijoitettiin hitaasti ja ne alkoivat 
päästä vauhtiin vasta ratkaisun jo tullessa. Niinpä satoja Ranskan 
tilaamia lentokoneita oli vasta matkalla — mm. Martiniquen saa¬ 
rella ainakin satakunta — tai lähtosatamissa. eivätkä ne ehtineet 
perille ajoissa. 

Ranska ei kerta kaikkiaan herännyt rauhanaikaisesta unestaan 
täysin valveille edes noina viimeisinä etsikkokuukausina, vaikka 
pahat aavistukset täyttivätkin monien syvemmin ajattelevien 
mielet. Lokakuussa 1939 Paul Reynaud, silloinen rahaministeri, 
tarkasti kerran varustusteollisuuslaitoksia Pariisin lähellä. Hän 
lähti matkalle illalla ja totesi ihmeekseen tehtaitten olevan suljet¬ 
tuja. Ne eivät työskennelleet illalla ja öisin. Seuraavana päivänä 
hän virkkoi pääministeri Daladierille: 

— Tiedättekö, että jos me jatkamme näin, me kärsimme tap¬ 
pion sodassa? 

Tuo puolittain leikillä sanottu lause sisälsikin kohtalokkaan 
ennustuksen. 

Ranska eli muutenkin talvella 1939—1940 kaikessa mahdolli¬ 
simman rauhanomaista elämää. Kuuluisat elokuvanäyttelijät pis¬ 
täytyivät Maurice Chevalier’n tavoin rintamalla ja varuskunnissa 
viihdytyskiertueilla, joukkojen viihtymisestä tässä toimettomassa 
sodassa koetettiin sporadisesti pitää huolta, mutta Pariisi touhusi 
ja huvitteli aivan kuin rauhan päivinä. Ja kun taisteluton väliaika 
venyi pitkäksi, kotiutettiin välillä vanhimpia vuosiluokkia armei- 

jasta, jolla ei näyttänyt olevan mitään tekemistä. Tuota huoletto¬ 
muutta ja aktiivisen tarmon puutetta ei voi selittää pelkästään 
luottamuksella rajapuolustuksen kestävyyteen ja sotilaallisen ase¬ 
man lujuuteen sekä vihollisen voiman ja hyökkäysmahdollisuuk- 
sien aliarvioinnilla. Sitä ei selitä yksinomaan myöskään kiinni¬ 
pitäminen vanhentuneesta, kaksi vuosikymmentä ajasta jäljelle 
jääneestä sotilaallisesta ajattelutavasta. Pohjimmaisena syynä oli 
tietysti koko kansaa vallitseva, monasti aikalailla dcfaitistinen 
henki, mukavuuden rakkaus, uhraustahdon puute ja poliittinen 
rikkinäisyys. Saksalainen soturi taisteli kansansa suuruuden puo¬ 
lesta, häntä innoitti kansakokonaisuuden elävä taju ja vastuun¬ 
tunto sen puolesta; häntä kannusti hyökkäykseen myöskin halu 
kostaa maalle kahden vuosikymmenen kuluessa tehdyt vääryydet, 
hän uskoi ehdottomasti asiansa suuruuteen ja oikeuteen sekä luotti 
johtajiinsa. Ranskalainen ei sitävastoin nyt käynyt kostosotaa 
niinkuin vuosina 19x4—1918, eikä hänellä myöskään ollut mitään 
todella suurta sodanpäämäärää. Sodan lähin syy sinänsä — tarttu¬ 
minen aseisiin Puolan puolesta ja välittömänä aiheena Saksan ja 
Puolan välinen ristiriita Danzigista sekä Puolan käytävästä — 
oli tavalliselle ranskalaiselle aivan liian vieras ja haettu. Hän ei 
voinut käsittää ollenkaan, miksi pitäisi satojen tuhansien, ehkä 
miljoonien ranskalaisten veren vuotaa puolalaisten hyväksi, joita 
ranskalaiset olivat jo jokapäiväisessä elämässään tottuneet pitä¬ 
mään alempiarvoisena aineksena. Olihan sodanjälkeisenä aikana 
Ranskaan virrannut laumoittain — vihdoin jopa toista miljoonaa 
— halveksitun raskaimman ruumiillisen työn tekijöitä Puolasta, 
eivätkä nämä olleet ainoastaan halveksittuja, vaan myöskin vihat¬ 
tuja kilpailijoita työmarkkinoilla. Ranskalainen propaganda ei 
myöskään kyennyt iskostamaan massojen tajuntaan ehdottomasti 
käsitystä, että nyt oli kysymys Ranskan koko olemassaolosta ensi 
luokan suurvaltana, sen koko asemasta maailmassa. Suuri sota 
vaatii kansalta sielun tavatonta aktiivisuutta ja sitä juuri ranska¬ 
laisilta puuttui. 

Ranskan sotaponnistuksia heikensi kohtalokkaasti ennen kaik¬ 
kea maan poliittinen rikkinäisyys. Daladier oli kyllä kesällä 1939 
saanut parlamentilta tosiasialliset diktatuurivaltuudet ja paria- 

menttivaalitkin oli lykätty kahdeksi vuodeksi, niin että todellisen 
sotakabinetin kaikki mahdollisuudet olivat täten olemassa. Pää¬ 
ministerinä ja sotaministerinä Daladier'llä oli käsissään kaikki val¬ 
tuudet maan voimien keskittämiseen sotaponnistuksiin, mutta hän 
ei pystynyt siihen. Karkeasta massiivisesta olemuksestaan ja 
puoluetaktikon lahjoistaan huolimatta pääministeriltä puuttui 
todellisia johtajan ominaisuuksia: kokoavaa tarmoa, kaukokatsei¬ 
suutta, suunnittelukykyä ja esteistä piittaamatonta hyökkäys- 
henkeä, jollaiset ominaisuudet Clemenceaun olivat maailmansodan 
aikana tehneet Ranskan johtajana suureksi. 

Sitäpaitsi poliittinen hajaannus jatkui, vieläpä esiintyi suora¬ 
naista defaitististakin mielialaa, jota varsinkin kommunistit liet¬ 
soivat. Olihan Kreml nyt Saksan ystävä ja Thorezin puolue otti 
sen mukaiset ohjeet toiminnalleen Moskovasta. Kommunistit oli¬ 
vat Daladier’lle ja hänen hallitukselleen katkeria myöskin kan- 
sanrintamapolitiikan lopettamisesta ja käyttivät nyt taas tilai¬ 
suutta kostaakseen ja työskennelläkseen kaikin tavoin häntä vas¬ 
taan. Kommunistien myyräntyön lopettamiseksi Daladier'n hal¬ 
lituksen olikin suorastaan pakko ryhtyä laajoihin toimenpiteisiin 
ja se oli nyt pääministerille helppoa ulkopoliittisten suhdanteiden 
muututtua perusteellisesti Saksan ja Neuvostoliiton sopimuksen 
johdosta. Niinpä Ranskan hallitus päätti istunnossaan syyskuun 
26 pnä 1939 hajoittaa kommunistipuolueen kaikkine sivujärjes- 
töineen ja myöhemmin ryhdyttiin toimenpiteisiin myöskin kom¬ 
munistista parlamenttiryhmää vastaan. Senaatin ja edustajakama- 
rin päätöksin suljettiin 60 kommunistista edustajaa pois parla¬ 
mentista, Pariisin esikaupungeissa vangittiin joukko kommunis¬ 
teja, takavarikoitiin 41 kommunistisen järjestön omaisuus ja myös¬ 
kin kommunistien edustus kunnalliselämässä poistettiin. Maalis¬ 
kuun puolivälissä 1940 sisäministeri ilmoitti, että siihen mennessä 
oli neljättä tuhatta kunnallisneuvostojen kommunistista edustajaa 
erotettu ja 620 kommunistista ammattiyhdistystä sekä 657 puolue- 
elintä lakkautettu. Maan ei-kommunistiset ammattiliitot yhtyi- 
vätkin tämän jälkeen kiinteämmin tukemaan hallituksen sotapoli¬ 
tiikkaa, vieläpä Ranskassa saatiin myöhemmin talven kuluessa 
todeta sama ilmiö kuin Englannissa: Sodan jatkamista ja terä- 

vämpää aktiivisuutta siinä vaadittiin ponnekkaimmin juuri vasem¬ 
mistossa, jota kiihoitti sotaponnistuksiin maailmankatsomukselli¬ 
nen viha Hitlerin kansallissosialistista Saksaa vastaan. Englan¬ 
nissakin ennen kaikkea työväenpuolue ja ammattiliitot olivat 
Winston Churchillin ympärille ryhmittyneiden konservatiivisten 
ja vapaamielisten piirien ohella kaikkein tarmokkaimpia aktiivi¬ 
sen sodankäynnin kannattajia, ja tyytymättömyys Chamberlainin 
ministeristön puolinaisia otteita kohtaan esiintyi kiivaimpana 
noissa piireissä, jotka rauhanaikana olivat viime vuosiin saakka 
jarruttaneet kaikin voimin maansa varustautumista. 

Puoluepoliittinen hajaannus Ranskassa siis jatkui ja tyyty¬ 
mättömyys Daladier’n hallituksen toimintatapaan kasvoi vähi¬ 
tellen siinä määrin, että jouduttiin vihdoin hallituspulaan. Lopul¬ 
lisen sysäyksen antoi länsivaltojen esiintyminen Suomen kysy¬ 
myksessä, se nostatti todellisen syytösmyrskyn aktiivisuuden ja 
tarmon puutteesta. Lansivallat olivat nytkin lähteneet liikkeelle 
liian myöhään, sanottiin, ja koko esiintymisellään — hylätty avun- 
tarjous Suomelle juuri Moskovan pakkorauhan aattona — vain 
aiheuttaneet itselleen tuntuvan poliittisen arvovaltatappion. Edus- 
tajakamarin myrskyisessä istunnossa maaliskuun 20 pnä hallitus 
tosin sai luottamuslauseen 239 äänellä yhtä ainoata vastaan, mutta 
300 edustajaa oli pidättynyt äänestyksestä. Hallitus katsoikin 
asemansa kestämättömäksi ja erosi ja nyt tuli pääministeriksi 
Daladierin ministeristön rahaministeri Paul Reynaud. Hän otti 
käsiinsä myöskin ulkoasiain johdon, mutta Daladier pysyi puo¬ 
lustusministerinä. Samalla muodostettiin nyt hallituksen »sisä¬ 
rengas», sotakabinetti, johon kuului 9 hallituksen huomatuinta 
jäsentä ja jonka tehtävänä oli erityisesti huolehtia sodankäynnin 
vaatimusten tyydyttämisestä eri aloilla. Reynaud julisti nyt halli¬ 
tuksen ryhtyvän tarmokkaaseen sotapolitiikkaan: »Voitto mer¬ 
kitsee kaiken pelastamista, mutta tappio kaiken menetystä. Kun 
parlamentti tulkitsee kansakunnan tunteita, ovat nämä pelotta¬ 
vat realiteetit sille täysin selvillä. Senvuoksi hallituksella ei ole 
mitään muuta syytä olemassaoloonsa eikä mitään muuta toivo¬ 
musta kuin herättää, koota ja johtaa Ranskan tarmo taisteluun ja 
voittoon sekä murskata kavallus, tulipa se miltä taholta tahansa.» 

Aktiivisuutta sodankäyntiini — se oli nyt tunnuksena. Eikö 
aika enää työskennellytkään länsivaltojen hyväksi? Tuo hallitus¬ 
kriisi joka tapauksessa kuvasti selvenevää tajuntaa uhkaavan 
vaaran suuruudesta. Herääminen tapahtui kuitenkin liian myö¬ 
hään ja toiminta pysyi edelleen hajanaisena ja hätiköitynä. Kol¬ 
mannen tasavallan Ranska kulki hautaansa vanhojen ristiriito- 
jensa uhrina viimeiseen saakka. Sitä todisti myöskin Reynaud’n 
hallituksen edustajakamarilta saama luottamuslause: 268 ääntä 
156 vastaan, mutta äänestyksestä pidättyi kokonaista 110 edus¬ 
tajaa. Siis niukka enemmistö siitä huolimatta, että kommunistit 
olivat parlamentista poissa. 

Sodan jatkamisen valmisteluihin länsivaltojen puolella kuului 
myöskin Ranskan ja Englannin poliittisen sekä sotataloudellisen 
yhteistoiminnan vähittäinen tiivistäminen. Sodan alkaessa oli jo 
muodostunut liittoutuneiden korkein sotaneuvosto, johon kuului 
kummankin maan hallituksen jäseniä sekä korkeimpia sotilas- 
henkilöitä, ja myöskin yhteisestä korkeimmasta sodanjohdosta 
päästiin sopimukseen. Kenraali Gamelin oli länsivaltojen maavoi¬ 
mien ylipäällikkö, kun taasen meri- ja ilmavoimien johto oli brit¬ 
tien käsissä. Joulukuun 12 pnä 1939 vahvistettiin myöskin rans- 
kalais-englantilainen rahataloudellinen sopimus, jonka tarkoituk¬ 
sena oli vakauttaa punnan ja frangin kurssisuhde sekä aikaansaada 
taloudellisen sodankäynnin yhtenäisyys. Ja vihdoin maaliskuun 
28 pnä 1940 länsivaltojen korkein sotaneuvosto Lontoossa pitä¬ 
mässään istunnossa hyväksyi pitkäaikaisen Ranskan ja Englannin 
välisen liittosopimuksen: »Ranskan tasavallan hallitus ja Suur- 
Britannian sekä Pohjois-Irlannin hallitus sitoutuvat täten soli- 
daarisesti olemaan nyt käynnissä olevan sodan aikana ryhtymättä 
neuvotteluihin tai tekemättä mitään aselepoa tai rauhansopimusta 
ilman keskinäistä sopimusta siitä.» Tämä kiinteä liittosuhde ulo¬ 
tettiin myöskin sodanjälkeisiin rauhanoloihin, niin että Iänsivallat 
»sitoutuivat rauhanteon jälkeen jatkuvasti esiintymään yhdessä 
kaikilla aloilla niin pitkän ajan kuluessa, mikä voi olla vält¬ 
tämätön niiden turvallisuuden takaamiseksi, jotta yhdessä 
muiden kansakuntien kanssa voitaisiin jälleen rakentaa kan¬ 
sainvälinen olojärjestys, joka turvaa kansojen vapauden, lain 



ii »Svvr-Britannia valmistautuu edelliseen sotaan» 

ja oikeuden kunnioituksen sekä rauhan ylläpitämisen Euroo¬ 
passa». 

Edellisen maailmansodan aikuinen enlente cordtale oli siis nyt 
muodollisestikin uudistettu. »Mitä Ranska ei voinut saavuttaa 
Versailles‘ssa, sen Paul Reynaud sai nyt aikaan Lontoossa», sanot¬ 
tiin länsivalloissa. Ranskalla oli kumminkin lopuksi sangen vähän 
hyötyä liittolaisestaan, joka oli yhtä valmistumaton sotaan kuin 
Ranska itsekin. Ja sitäpaitsi Lontoon päätös tehtiin ajankohtana 
sekä tavalla, joka herätti epäilyksiä liiton kestävyydestä ja sopi¬ 
muksen tarkoitusperistä. Oli syytä epäillä, että Britannia täten 
koetti vain kohentaa yhä empivän ja passiivisen Ranskan taistelu- 
halua ja kannustaa maata jatkuviin uhrauksiin brittiläisen sota- 
politiikan puolesta. 

E«g&Tjmiss« oli aikoinaan sangen levinnyt sananparsi, että 
»Suur-Britannian sotaministeriö valmistautuu aina edelliseen 
sotaan». Muistuttaessaan tämän mieliin Winston Churchill eräässä 
elokuussa 1938 kirjoittamassaan artikkelissa kertoi, miten Aust- 
raalia ja Uusi Seelanti tarjosivat suuren buurisodan alkaessa jouk¬ 
koja Engla nnill e taisteluun emämaan armeijan rinnalla. Lontoon 
sotaministeriölle ajatus siirtomaajoukkojen käytöstä kuninkaalli¬ 
sen brittiläisen armeijan vahvistuksena oli niin uusi ja outo, että 
ensin aiottiin koko tarjous hylätä, mutta sitten pitkien neuvotte¬ 
lujen jälkeen lähetettiin vastaus: »Hyväksytään apuvoimien tar¬ 
jous, mutta etusijalle asetetaan jalkaväki.» Etelä-Afrikan sota 
oli kumminkin ensi sijassa ratsuväkisotaa ja nyt Englannissa innos¬ 
tuttiin ratsujoukkoihin. Kaikki brittiläisiä armeijoja maailman¬ 
sodassa johtaneet kenraalit olivat ratsuväen miehiä ja kerta kaik¬ 
kiaan »mikään ei voinut vetää vertoja kannuksille» brittiläisen 
sotalaitoksen kehittämisessä buurisodan ja maailmansodan väli¬ 
aikana. Maailmansodan aikana ratsuarmeijat kuitenkin osoittau¬ 
tuivat ainakin länsirintamalla aivan hyödyttömiksi ja ratsumies 
sai laskeutua satulastaan ampumahautojen liejuun. Nyt olisi 
ollut paikallaan, niinkuin Churchill ironisesti huomauttaa, kai¬ 
vaa arkistojen kätköistä tuo buurisodan aikuisen sähkösanoman 
lisäys: »Etusijalle asetetaan jalkaväki.» Ja hän lisäsi vielä, että 

samaan tapaan Englannissa toimittiin maailmansodan jälkeenkin 
aina uuden sodan aattoon saakka. 

Ranskan me olemme nähneet kaikissa suhteissa »valmistelevan 
edellistä sotaa», mutta niin oli myöskin Britannian laita. Kun 
brittiläinen imperiumi ajautui Chamberlainin syyskuun 3 pnä 
1939 Saksalle julistamaan sotaan, niin Englanti oli kaikkea muuta 
kuin taisteluvalmis. Dominioitten suhtautumista uuteen voimain- 
mittelyyn käsittelemme kyllä vasta tuonnempana. Englannin ja 
akselivältojen välisen meri- ja ilmasodan yhteydessä, eikä impe¬ 
riumin panos ehtinytkään millään tavoin vaikuttaa sodan kul¬ 
kuun ensi vaiheessa, jolloin ratkaistiin taistelu Euroopan mante¬ 
reen herruudesta. Nyt on rajoituttava ainoastaan Englannin osuu¬ 
teen mannersodassa ja siihen, mitä Englanti teki tästä näkökul¬ 
masta katsoen. 

Kysymys oli siis nyt lähinnä niistä kahdesta voimatekijästä, 
jotka Suur-Britannia saattoi asettaa liittolaisensa Ranskan tueksi 
Saksan varustautuessa hyökkäämään lännessä: armeijasta ja ilma¬ 
voimista. Englannin merimahdilla oli tällöin ainoastaan välillinen, 
toissijainen merkitys. Laivasto kävi kauppasotaa Saksaa vastaan, 
karkoitti Saksan lipun pois valtameriltä ja tiukensi saartoa niin 
hyvin kuin voi. Suoranaisena operatiivisena tekijänä Englannin 
laivasto sitävastoin pystyi puuttumaan tapahtumien kulkuun 
voimakkaasti ainoastaan yhdessä mannersodan loppuvaihekoh- 
dassa — Dunkerquen katastrofin aikana. Merivoimat joutuivat 
suorittamaan vanhaa tehtäväänsä Britannian mahtiaseman soti¬ 
laallisena suojana täydellä todella vasta sitten, kun Ranska oli 
luhistunut ja Saksan voittoisan armeijan maihinnousu uhkasi 
Englantia välittömästi. Silloin brittien ylivoima merellä pääsi 
oikeuksiinsa sekä Brittein saarten turvaamisessa hyökkäystä vas¬ 
taan että imperiumin alueiden ja yhdysteiden suojana. 

Länsi valtojen työnjaon mukaan Englannin piti ensikädessä 
huolehtia laivastosta sekä ilmavoimien, ennen kaikkea juuri offen- 
siivisten ilmavoimien kehittämisestä Saksan lentoaseen vastapai¬ 
noksi. Englannissa olikin ryhdytty ilmavoimia vähitellen lisää¬ 
mään aina vuodesta 1934 lähtien, jolloin pääministeri Bald\vin ala¬ 
huoneessa selitti, että »Englannin raja on Reinillä». Laajoja ohjel- 

mia laadittiin lentoaseen vahvistamiseksi ja teollisuuden mobili¬ 
soimiseksi varustustuotantoon ja dominioitten, vieläpä USA:nkin 
mahdollisuudet otettiin tällöin lukuun, mutta suunnitelmien toteu¬ 
tus edistyi kovin hitaasti. Niinpä sodan syttyessä ei vielä päästy 
läheskään siihen 3.500 koneen määrään, joka v. 1938 oli asetettu 
tavoitteeksi. Silloin juuri valmisteltiin uutta laajaa lentokone- 
rakennusohjelmaa, johon oli sisällytetty kaikki tavalliset lento¬ 
konetehtaat ja lisäksi suuri joukko uusia tehtaita »varjotehdas#-jär¬ 
jestelmän puitteissa tai sen ulkopuolella. »Varjotehtailla* tarkoi¬ 
tettiin tällöin väliaikaisesti sodan ajaksi varustustuotannon pal¬ 
velukseen otettuja muitten alojen teollisuuslaitoksia. Sodan alet¬ 
tua ohjelmaa vielä laajennettiin ja tavoitteena oli kesään 1940 
mennessä saada Iänsivaltojen lentokonetuotanto suuremmaksi 
kuin Saksan. Myöskin dominioihin, ensi sijassa Kanadaan ja 
Austraaliaan ryhdyttiin perustamaan lentokonetehtaita ja Kana¬ 
dasta nimenomaan piti tulla koko imperiumin lentäjäkoulutuksen 
rauhoitettu keskus, missä kymmenet tuhannet maailmanvallan 
eri osista saapuneet miehet vuosittain kasvatettaisiin lentäjiksi. 

Näin ponnisteltiin menneisyyden laiminlyöntien korjaamiseksi 
ja varustustuotanto alkoi kasvaa, mutta aluksi kovin hitaasti. 
Ilmailuministeri sir Kingsley Wood ilmoitti kyllä puheessaan 
maaliskuun 7 pnä alahuoneessa, että kuudessa kuukaudessa sodan 
syttymisestä lähtien Spitfire- ja Humcane-hävittäjien valmistus 
oli lisääntynyt kaksinkertaiseksi ja suurten' pommikoneiden tuo¬ 
tanto 50 %:lla. »Tässä maassa ei ole milloinkaan tehty lentoaseen 
hyväksi niin suuria ponnistuksia ja rahallisia uhrauksia kuin mitä 
nämä numerot paljastavat», hän lausui ja lisäsi, että työntekijöi¬ 
den luku tällä teollisuusalalla oli ylittänyt edellisen maailman¬ 
sodan huippumäärät: 347.000, Samantapaisia raportteja annet¬ 
tiin kevätpuolella jo muustakin varustustuotannosta, mutta nuo 
prosenttiluvut olivat sinänsä vähän sanovia, kun ei tunnettu nii¬ 
den tosiasiallista sisältöä. 

Chamberlainin hallitusta on myöhemmin ankarasti syytetty 
virkavaltaisesta hitaudesta, suunnitelmattomuudesta ja keski¬ 
tyksen puutteesta sotataloussuunnitelmien toteutuksessa. Esi¬ 
merkkinä hallituksen toiminnan hitaudesta mainittakoon, että 





Maginot-linjan hiljaiseloa. Linnoitus ulottuu monikerroksisena 
maan al'e ja käsittää kaikki nykyajan mukavuudet. Maanpin¬ 
nalle näkyy vain pyörötorni ampuma- ja ts.hystysaukkoineen. 




Liittoutuneet pitivät neuvotteluko¬ 
kouksia odotellessaan, että »aika 
työskentelee länsivaltojen hyväksi». 
Ylhäällä: Neuvottelijat Pariisissa, 
vasemmalta ilmaministeri Guy la 
Chambre, lordi Halifax, Daladier, 
Chamberlain, Churchill. Vasemmalla: 
Churchill tutkii konepistoolia tarkas¬ 
tusmatkallaan Koillis-Englannissa. 






Y lh ää ll ä : Presidentti Rooseveltin eri koisi ihe ttil Is Sumner Welles neuvottelumatkoilla in Euroo¬ 
passa keskustelee Ranskan finanssiministerin työhuoneessa pääministeri Reynaud’n kanssa. 
Kuvassa näkyvä Euroopan kartta herätti aikoinaan suuren kohun siihen merkittyjen rajojen 
vuoksi (myöhemmin ne retuSoitiin kuvasta pois). Alhaalla: Siegfried-linjan panssariesteitä. 

vielä tammikuussa 1940 Englannissa oli 1,8 miljoonaa työtöntä, 
joille siis ei ollut löydetty tehtävää sotatalouden palveluksessa. 
Ja vaikka Churchillin aikana toukokuusta 1940 lähtien Englannin 
sotatalouteen alkoi tulla toinen tahti, alahuoneen budjettivalio¬ 
kunnan puheenjohtaja, sir Wardlaw Milne selitti kesällä 1941, siis 
sodan kestettyä jo lähes kaksi vuotta, että Englannin varustus- 
tuotantokyvystä silloin käytettiin hyväksi vain 75 %. Ja keväällä 
194a Milnen johtama budjettivaliokunta vielä arvosteli ankarasti 
hallituksen toimenpiteitä tällä alalla pitäen niitä riittämättöminä. 
Suoritettuaan yksityiskohtaisia tutkimuksia teollisuuden, kaupan 
ja myöskin työprobleemien järjestelystä valiokunta selitti, että 
varustus!uotannosta yhä puuttui tarpeeksi keskitettyä ja tehokasta 
organisaatiota. Koko toiminta oli tapahtunut liian hajanaisena 
»pirstaletyönä». 

Niinpä Englanti ei pystynytkään tukemaan Ranskaa tehok¬ 
kaasti mannersodan ratkaisuvaiheessa maa- eikä ilmavoiminkaan. 
Suur-Britannian rauhanaikainen armeija oli kyllä hyvin koulu¬ 
tettu ja ensiluokkaisesti varustettu, suurimmaksi osaksi mootto¬ 
roitu palkkasoturiarmeija, mutta sen vahvuus oli kovin pieni. 
Taas asevelvollisuutta oli ryhdytty toteuttamaan vasta huhtikuun 
lopusta 1939 lähtien ja kutsunnat sekä koulutus tapahtuivat kovin 
hitaassa tahdissa. Osa vakinaista armeijaa tarvittiin sitäpaitsi 
uuden asevelvollisen sotavoiman koulutusrungoksi, niin ettei 
läheskään kaikkea voitu lähettää mantereelle. Brittiläisten jouk¬ 
kojen siirto Ranskaan tapahtuikin paljon vitkallisemmin kuin 
maailmansodan ensi kuukausina. Niinpä Ranskassa oli Churchil¬ 
lin ilmoituksen mukaan toukokuun alussa käytettävänä kaikkiaan 
iz, Ranskan yleisesikunnan myöhemmin julkaisemien tietojen 
mukaan 10 osaksi normaalia vahvempaa divisioonaa, joista osa 
territoriaalijoukkoja. Englanti pystyi siis kahdeksan sotakuu¬ 
kauden ponnistelujen jälkeen lähettämään liittolaisensa avuksi 
korkeintaan 250.000 miestä kenttäarmeijaa, joihin lisäksi lienee 
tullut noin 170.000 miestä huoltomuodostelmia ja Kanaalin sata¬ 
mien varuskuntajoukkoja. Siinä Britannian koko panos manner- 
sodassa. 

Neville Chamberlain oli koko olemukseltaan rauhaa rakastava 

liikemies, jonka tpolicy of appcasetnenh, Euroopan rauhoittamisen 
politiikka oli kyllä, kärsinyt täydellisen haaksirikon, mutta jonka 
mielestä sota ei ollut mikään business, vaikka hän pitikin taistelua 
väistämättömänä. Ja eritoten «fy-piireissä oltiin samalla kannalla, 
koska sota kaikissa tapauksissa uhkasi tuhota Englannin vaurau¬ 
den sekä vanhan mahtiaseman teollisuuden, kaupan ja kansain¬ 
välisten finanssien ’ suurvaltana. Englannin kansan keskuudessa 
kasvoi kuitenkin tyytymättömyys hallituksen tarmottomuuteen 
talvella 1939—1940 yhä kärkevämmäksi ja kuten Ranskan mieli¬ 
aloja äsken kuvattaessa huomautettiin, aktiivisemman sodan¬ 
käynnin vaatijoina esiintyivät Winston Churchillin ympärille ryhmit¬ 
tyneiden aktivistien ohella ennen kaikkea vasemmistopiirit. Työ¬ 
väenpuolue oli nyt saanut tuulta purjeisiinsa, ja jos tähän aikaan 
olisi toimeenpantu parlamenttivaalit, olisivat ne kenties koituneet 
konservatiivien mahtiasemalle jo kohtalokkaiksi. Silloin tällöin 
toimitettujen parlamentin täytevaalien suunta oli tässä suhteessa 
aivan selvä. 

Kesällä 1940 Lontoossa julkaistiin kohta Ranskan katastrofin 
jälkeen syytöskirjanen »Guilty Men», jonka tekijä, nimimerkki 
sCato» oli kaikesta päättäen varsin lähellä hallituspiirejä. Nyt ei 
ollut kyllä enää kysymys Chamberlainin hallituksesta, vaan niistä 
miehistä, jotka olivat siirtyneet edelleen Churchillin sotakabinet- 
tiin ja kantoivat vastuun edellisten sotakuukausien laiminlyön¬ 
neistä. »Catono syytökset olivat hyvin rajuja, tosin samalla myös 
yksipuolisia, ja kirjanen sisälsi tavatonta huomiota herättäneen 
jälkitilityksen Bald\vinin—Chamberlainin kauden politiikasta. 
Vanha Stanley Baldwin sai siinä osansa. Sir Thomas Inskip oli 
kolmen vuoden ajan aina maaliskuuhun 1939 toiminut varustau¬ 
tumista valvovana eri maanpuolustusalojen »yhteistyöministe- 
rinä», ja Baldwinin päätöstä asettaa hänet tälle paikalle verrattiin 
kirjasessa keisari Caligulan kuuluisaan päähänpistoon nimittää 
aasi konsuliksi. Mutta ennen kaikkea Chamberlain miehineen jou¬ 
tui paljastusten räikeään parrasvaloon. Eronnut hallitus oli koko¬ 
naisuudessaan ollut kivettymä, joka aikaansai kankeutta hallin¬ 
nossa ja sotataloudessa. Epäpäteviä miehiä oli edelleenkin tär¬ 
keimmillä johtopaikoilla, joilla he estivät kansakunnan voimien 

kokoamisen ja keskittämisen sotaponnistuksiin. Koko tilinteko 
huipentuikin vaatimukseen: Let the guilty men retirel — Syylliset 
miehet pois ohjaksista. 

Tuo vaatimus kuvasi Englannin ristiriitaisia, mutta ylivoittoi- 
sesti sodan tarmokkaampaa jatkamista kannattavia mielialoja 
keväällä 1940. Samoin kuin tyytymättömyys sotapolitiikan tar¬ 
mon puutteeseen oli kaatanut Asquithin v, 1916 ja raivannut tien 
Lloyd Georgelle valtakunnan asioiden johtoon, nyt vaadittiin 
uusia miehiä ja heiltä kovempia otteita. Let the guilty men retire!- 
tunnus sai sitäpaitsi pian aivan uuden kaikupohjan länsivaltojen 
kärsiessä nöyryyttävät vastoinkäymisensä Norjassa ja Saksan 
suuren länsioffensiivin ensi moukariniskujen järkyttäessä liittou¬ 
tuneiden asemaa Magmot-linjan takana. 

Tuli Englannin sotapolitiikan Ieppymättömimmän edustajan 
Winston Churchillin aika. Jo huhtikuun 3 pnä tämä sodan alku¬ 
kuukausina meriministerin paikalla toiminut tavattoman vitaa¬ 
linen valtiomies vahvisti suuresti asemaansa sotakabinetin piirissä. 
Hallituksessa tapahtui silloin useita, Chamberlainin ministeristön 
kukistumista ennustavia muutoksia ja Churchill asetettiin nyt 
sotalaitosta edustavien ministerien ja armeijan, laivaston sekä 
ilmavoimien yleisesikuntien päälliköitten muodostaman ministeri¬ 
komitean johtoon. Komitean tehtävänä oli »valvoa strategisen 
tilanteen ja operaatioiden kehityksen päätekijöitä ja tehdä sota- 
kabinetille esityksiä yleisestä sodankäynnistä)». Tosiasiallisesti 
Winston Churchill oli täten jo noussut Englannin koko sotapoli¬ 
tiikan johtoon ja oli siten hallituksen ehdottomasti huomattavin 
ja vaikutusvaltaisin mies. 


»SOTA ETSII TOISTA RINTAMAA» 

Talvella 1939—1940 voitiin sanoa täydellä syyllä, että Puolan 
luhistumisen ja saksalais-neuvostolaisen rajankäynnin jälkeen 
suursota pitkän aikaa turhaan »etsi toista rintamaa». Salamasodan 
hammasrattaat näyttivät hitsautuneen kokonaan kiinni länsirin- 

tämän varustussysteemeihin ja taistelua Saksan ja länsivaltojen 
välillä, käytiin yksinomaan merellä ja ilmassa. Länsivaltojen meri¬ 
voimat saartoivat Manner-Eurooppaa; Saksan sukellusveneet ja 
toisinaan pinta-aluksetkin upottivat liittoutuneiden kauppalaivoja, 
britit tekivät propaganda- ja pommituslentoja silloin tällöin 
Länsi-Saksaan ja taas Kolmannen valtakunnan voimakas lento- 
ase ulotti tiedustelulentonsa kauaksi Brittein saarten pohjoispuo¬ 
lisille merialueille saakka. Torpedot ja magneettimimat hallit¬ 
sivat sodan yleiskuvaa paljon suuremmassa määrin kuin miljoona- 
armeijat, panssarit ja raskas tykistö. 

Saksaa koetettiin kaupallisesti saartaa muillakin keinoin. Kun 
Saksa hallitsi Itä- ja Kaakkois-Euroopan markkinoita — helmi¬ 
kuun 12 pnä 1940 tehtiin Neuvostoliiton kanssa uusi, Saksalle 
edullinen taloussopimus •— ja saattoi Italian sekä Venäjän väli¬ 
tyksellä hankkia itselleen tarvikkeita myöskin valtamerien takaa, 
ei länsivaltojen julistama merisaarto tehonnut. Sitä koetettiin tii¬ 
vistää myöskin kilpailemalla Saksan kanssa mantereen markki¬ 
noilla, myöntämällä Kaakkois-Euroopan maille luottoja, antamalla 
lupauksia saarron pois sulkemien tuotteiden hankinnoista ja har¬ 
joittamalla taloudellista sekä diplomaattista painostusta Saksan 
asiakkaita kohtaan. Romanian öljyteollisuus oli länsivaltojen pää¬ 
omien hallitsema ja tätä rahallista mahtiasemaa koetettiin käyt¬ 
tää hyväksi yritettäessä estää romanialaisen öljyn toimituksia 
akseli valloille. Turvaudutuinpa sabotaashiin ja tuhotekoihinkin 
saman päämäärän saavuttamiseksi. Marras-joulukuussa 1939 rai¬ 
vosi Romanian öljykentillä salaperäisiä tulipaloja, joiden syystä ei 
saatu täyttä selvyyttä, mutta jäljet kuitenkin johtivat arvelutta¬ 
vassa määrin Iänsivaltoihin päin. Englanti oli myöskin perustanut 
taloudellisen sodankäynnin ministeriön, jonka yhtenä päätehtävänä 
oli ostaa mannermaan markkinoilta hintaan mihin tahansa tava¬ 
roita, jotka muutoin olisivat joutuneet Saksaan. Tällaista osto- 
kilpailua tapahtui yhtä hyvin Balkanilla kuin Baltiassa tai pohjois¬ 
maissa. Mutta ennen kaikkea Saksan ja länsivaltojen diplomatia 
kävi ankaraa taistelua kaakossa. 

Maailmansodan loppuvaiheessa liittoutuneet olivat alkaneet 
keskusvaltojen sotilaallisten asemien vyörytyksen Turkin ja Make- 

donian rintamilla, joilla osmannien sulttaanikunta ja Bulgaria 
ensin lyötiin pois taistelevien riveistä. Ideaa hyökkäyksen alka¬ 
misesta läheisessä idässä edusti ennen kaikkea Winston Churchill, 
joka oli myöskin epäonnistuneen Dardanellien retken suunnitel¬ 
man isä. Silloin ententen piti asevoimin avata tie salmien kautta 
Mustallemerelle tsaarien Venäjän avuksi, asekuljetuksiin venä¬ 
läisille miljoona-armeijoille. Nyt Neuvostoliitto oli kylläkin Sak¬ 
san ystävä, mutta eräät merkit viittasivat siihen, ettei länsival- 
loissa uskottu tuon pelkästään poliittisista taktiikkasyistä synty¬ 
neen ystävyyssuhteen kestävyyteen, vaan pidettiin mahdollisena 
Saksan ja Neuvostoliiton yhteentörmäystä sodan jossakin myö¬ 
hemmässä vaiheessa. Joka tapauksessa Lontoo ja Pariisi koetti¬ 
vat säilyttää suhteet Neuvostoliittoon edelleen katkeamattomina 
kaikesta välien kylmyydestä ja hankauksista huolimatta, ja 
tätäkin silmälläpitäen oli asemien vahvistaminen kaakossa hyvään 
tarpeeseen. Sitäpaitsi Ranska ja Englanti palasivat nyt uudel¬ 
leen Kaakkois-Euroopassa ja läheisessä idässä Winston Churchil¬ 
lin maailmansodan aikuisiin ideoihin. Ajan tultua oli länsirinta¬ 
man lisäksi luotava Eurooppaan toinen rintama Saksaa ja sen 
liittolaista Italiaa vastaan siinäkin tapauksessa, etteivät toiveet 
Neuvostoliiton asenteen muuttumisesta toteutuisi. Tällöin Ita¬ 
liakin joutuisi sodan tai rauhan valintaan, ts. sen olisi joko taistel¬ 
tava tai alistuttava sodatta. Joka tapauksessa länsivalloissa esi¬ 
tettiin Italiaan nähden tuollaisia mielipiteitä talvella 1939—1940 
sangen usein ja laskelmoitiin, että fascismin julkinen vihollisuus 
olisi lansivalloille ehkä parempi kuin sen sivustakatsoja-asenne 
Saksan liittolaisena, koska Italia täten suojasi Saksan eteläistä 
sivustaa, sitoi suuria länsi valtojen sotavoimia Välimeren piiriin, 
vieläpä heikensi huomattavasti länsivaltojen ylläpitämää talous¬ 
saartoa toimien Saksan porttina muuhun maailmaan. 

Yhteentörmäys Italian ja länsivaltojen välillä olisi joka tapauk¬ 
sessa ollut väistämätön, jos Ranska ja Englanti ryhtyisivät kaa¬ 
kossa toteuttamaan toisen rintaman suunnitelmiaan. Niinkuin 
tuonnempana kaakon probleemeja yksityiskohtaisesti suursodan 
balkanilaisen vaiheen yhteydessä tutkiessamme näemme. Italia 
piti Balkania aivan erityisenä intressipiirinään, josta se koetti syr- 

jäyttää pois muiden suurvaltojen vaikutuksen. Uuden rintaman 
luomisesta Balkanille olisi siis ehdottomasti aiheutunut Italian 
yhtyminen sotaan. Tukeakseen diplomatiaansa Balkanilla ja 
läheisessä idässä voimakeinoin länsivallat ryhtyivät myöskin 
kokoamaan suuria sotavoimia Etu-Aasian ranskalaisille ja britti¬ 
läisille mandaattialueille. Näin keskitettiin Syyriaan, Palestiinaan 
ja Egyptiin kuuluisa Weygand’in salaperäinen armeija, jonka rans¬ 
kalainen pääosa oli kenraali Weygand’in itsensä komennossa ja 
taas brittiläiset joukot kenraali Wavellin päällikkyyden alaisina. 
Tämän armeijan todellinen vahvuus lienee ollut kevätkesällä 1940 
300.000—400.000 miestä, kun kaikki läheiseen itään sijoitetut 
länsivaltojen sotavoimat otetaan huomioon, mutta Syyrian rans¬ 
kalainen armeija suurimmaksi osaksi pian demobilisoitiin aselevon 
jälkeen. 

Ranskan huomatuin idän sotilaallisten probleemien asiantun¬ 
tija sai siis tehtäväkseen tukea diplomaattista offensiivia, joka ei 
Balkanilla kuitenkaan menestynyt. Poliittinen maanvieremä oli 
kyllä jo alkamassa Kaakkois-Euroopassa, mutta se vaikutti pikem¬ 
minkin Saksan ja Italian kuin länsivaltojen aseman vahvistumisen 
hyväksi. Poliittinen peli oli sitäpaitsi nyt kaikissa suhteissa paljon 
monimutkaisempaa kuin konsanaan maailmansodan aikana. Nyt 
Neuvostoliittokin toimi Balkanilla kokonaan omaan tiliinsä eikä 
yhteisen liittokumppanuuden puitteissa, ja taas kaakon keskisuu¬ 
ret valtiot koettivat kaikin keinoin pysytellä yhä kärjistyvien 
suurvaltavastakohtien ulkopuolella. Se kävi selville mm. kuole¬ 
van Balkanin liiton konferenssissa, joka pidettiin helmikuun 2—5 
päivinä 1940 Belgradissa. Siinä nimittäin korostettiin voimak¬ 
kaasti liiton jäsenvaltioiden halua pysyä syrjässä suurvaltain 
sodasta, koetettiin keksiä keinoja liiton jäsenten keskinäisen yhteis¬ 
toiminnan tehostamiseksi ja tasoittaa vastakohtaa revisiota vaa¬ 
tiviin Unkariin ja Bulgariaan, vaikka tosiasiallisesti konferenssi 
jäi tuloksettomaksi. Jo muutaman kuukauden kuluttua poliitti¬ 
nen myrsky pyyhkäisi yli kaakonkin tuoden sodan pilvet muka¬ 
naan. 

tBelkys oinun — ukkosenjumala Belkys tanssii! Tuo vanha 
turkkilainen sanonta kaukaisesta, taivaanrannalla välähtelevästä 

rajuilmasta kuvaa hyvin suurpolitiikan näköaloja talvella 1939— 
1940 Ankaran ylätasangolta katsottuina. Kemalistinen Turkki 
oli nyt vaikeassa asemassa. Se itse oli tyytyväinen omaan elämäänsä 
ja tahtoi vetäytyä kuoreensa mahdollisimman tarkoin. Tämän 
kirjoittaja keskusteli kerran uuden Turkin rakennusvuosina useit¬ 
ten turkkilaisten valtiomiesten, mm. silloisen ulkoministerin Tewfik 
Rustu Arasin kanssa hänen kauniissa huvilassaan uuden pääkau¬ 
pungin Ankaran äärellä, Cankajan kukkularinteellä uuden Turkin 
probleemeista. Heillä kaikilla oli suuren johtajansa Kemal Ata- 
turkin tai tasavaltaisen Turkin toisen voimakkaan rakentajan 
Ismet Inönun tavoin hyvin selvä ja voimakas näkemys maansa 
historiallisesta asemasta ja sen tarpeista. Turkki on entiset ara¬ 
bialaiset ja balkanilaiset alueensa menetettyäänkin kaksi kertaa 
Suomen laajuinen valtakunta, joka hyvin hoidettuna pystyisi 
luonnonrikkauksillaan elättämään nykyistä 18 miljoonaansa (v. 
1942) paljon suuremman väestön. Maailmansodan lopussa tapah¬ 
tuneet raskaat leikkaukset koituivat vihdoin Turkin onneksi kan¬ 
sallisesti ja myöskin poliittisesti, sillä aikaisemmin vain painolastina 
valtakunnan voimia kuluttaneet ja suuria ulkopoliittisia vaaroja 
aiheuttaneet vieraskansaiset alueet olivat nyt poissa. Vanhat 
osmannisulttaanit olivat vain tuhlanneet valtakunnan ja turkki¬ 
laisen kansallisuuden parhaan veren koettaessaan ylläpitää suur¬ 
valta-asemaa, joka lepäsi liian heikolla perustalla. Anatolian 
talonpoikaisväestön parhaimmisto kaatui loppumattomilla sota- 
retkillä kaukaisilla eurooppalaisilla tai aasialaisilla rajoilla tai 
uhrattiin kapinallisten balkanilaisten ja arabialaisten kansojen 
kurissapitoon. Nyt sitävastoin Turkki oli kansallisesti ehyt, sillä 
ei ollut itsellään suuria vieraskansaisia vähemmistöjä, kun kreik¬ 
kalais- ja armenialaiskysymyksetkin oli ratkaistu maailmansodan 
aikana tai heti sen jälkeen hirvittävin verisaunoin tai väestön- 
vaihdon tietä. Ulkopuolella rajojen ei myöskään ollut sellaisia 
suuria turkkilaisia irredenttoja, jotka houkuttelisivat valloituksiin 
tai loisivat valtiollisten rajojen ulkopuolelle ulottuvan kansallisen 
elinprobleemin. Mitkään kansalliset, sotilas- tai talouspoliittiset 
kysymykset eivät pakottaneet Turkkia offensiiviseen ulkopolitiik¬ 
kaan, vaikka joitakin tavoitteita olikin rajojen lähellä: Azer- 

beidzhanin turkkilaiset, Mosulin öljy, Aleksandretten eli Hatayn 
turkkilainen asutus. Ne saattoivat tulla esille maailman tapahtu¬ 
mien jossakin mullistavassa vaiheessa, mutta ne eivät vaikutta¬ 
neet Turkin ulkopolitiikkaan määräävästi eivätkä painaneet siihen 
revisiohenkcä. Sitäpaitsi Turkin sotilaspoliittinen asema oli nyt 
edullinen. Anatolia muodosti, eurooppalaisine etumaastoineen 
Itä-Traakiassa, suljetun kokonaisuuden, jota oli helppo puolustaa. 

Nuo tekijät meidän on otettava huomioon ymmärtääksemme 
Turkin sodanaikaisen politiikan varovan, mutta samalla päättä¬ 
väisen asenteen. »Bclkysin tanssin» riehuessa kaikkialla Turkin 
ympärillä maa sulkeutui kuoreensa, varustautui aseellisesti suo¬ 
jelemaan itsenäisyyttään tarpeen tullen ja jätti diplomatian teh¬ 
täväksi rakentaa etuvarustuksia sekä itään että länteen. Nuo 
etuvarustukset kuitenkin sortuivat myrskyssä ja nyt Turkki itse 
joutui vaaroihin. Balkanin liitto romahti ja kuoli, idässä taas 
Saadabadin sopimuksen muhamettilainen yhteistoimintaryhmä 
alkoi hajota jo aikoja ennen kuin Iran ja Irak joutuivatkaan brit- 
tiläis-bolshevistisen liiton astinlaudaksi. Ulkoministeri Saracoglu 
oli kolmiviikkoisella neuvottelumatkallaan Moskovassa syys-loka- 
kuussa 1939 saanut kokea, että bolshevistinen Venäjä oli nyt pitkä¬ 
aikaisesta ja läheisestä ystävästä muuttunut tosiasiallisesti Turkin 
viholliseksi n:o I, joka uhkasi sekä salmia että koillisrajaa Arme¬ 
niassa. Italian laajentumispyrkimyksiä Dodekaneseilta käsin 
epäiltiin edelleen, vaikka suhteet olivatkin parantuneet, ja myös¬ 
kin Saksan voimakas tunkeutuminen Tonavan laaksoa pitkin kohti 
Mustaamerta ja Balkania synnytti huolia. 

Noita monimutkaisia tilannetekijöitä keskenään punniten 
Ankaran valtiomiehet suostuivat kohta Saracoglun Moskovasta 
palattua sopimukseen, jota oli valmistettu hiljalleen kevätkesästä 
1939 alkaen. Toukokuussa Turkki oli saanut länsivaltojen avun- 
takuun akselivaltojen hyökkäyksen varalta ja ystävyydestä oli 
Turkille maksettu vielä aluehintakin. Ranskalaiset luovuttivat 
kesäkuun 23 pnä 1930 Turkille Syyrian luoteiskulmauksen, Hatayn 
alueen historiallisen Antiokian ja Aleksandretten sataman ympä¬ 
rillä, syyrialaisten ankarasta vastustuksesta huolimatta. Alueella 
on strategista merkitystä ennen kaikkea Aleksandretten sataman 




Länsivaltojen ja Turkin liitto 


33 


vuoksi ja se hallitsee pääsyä Syyriasta Amanus-vuoriston solien 
kautta Kilikiaan ja edelleen Anatolian sisäosiin. Sitäpaitsi Alek- 
sandretten sandshakin (läänin) noin no.ooo asukkaasta 80.000 
oli kansallisuudeltaan turkkilaisia. 

Hinta länsivaltojen ja Turkin välisestä liittosopimuksesta oli siis 
jo muutama kuukausi etukäteen maksettu Ankaran hallitukselle, 
kun turkkilainen sotilasvaltuuskunta lähti matkalle Ranskaan ja 
Englantiin ja sotilasliitto vahvistettiin lokakuun 19 pnä 1939 jo 
alkukesästä sovitulla pohjalla. Tässä 15 vuodeksi solmitussa sopi¬ 
muksessa länsivallat sitoutuivat avustamaan kaikin mahtikeinoin 
Turkkia, jos jokin eurooppalainen valtio hyökkäsi sen kimppuun 
ja se vedettiin mukaan sotaan Välimeren piirissä. Turkki taas 
vuorostaan lupautui antamaan kaiken tukensa länsivalloille Väli¬ 
meren sodassa tai jos Ranska ja Englanti joutuivat aseelliseen 
selkkaukseen Romanialle ja Kreikalle antamiensa takuitten joh¬ 
dosta. Sopimuksessa oli kuitenkin muuan hyvin tärkeä varaus: 
Turkki ei ollut velvollinen tukemaan länsivaltoja aseellisesti, jos 
maa sen johdosta joutuisi sotaan Neuvostoliittoa vastaan. Siis 
Ankaran hallitus säilytti kätensä vapaina Venäjään ja yleensä 
Mustanmeren piiriin nähden, ja kuten myöhemmin nähtiin, tämä 
varaus oli hyvinkin tarpeellinen esimerkiksi Romanian aluekysy¬ 
mysten joutuessa esille. 

Maanvieremä Balkanilla osoitti sitäpaitsi, ettei Turkki aikonut 
antaa liittosuhteen länsivaltoihin johtaa sotaan myöskään akseli- 
valtoja vastaan. Liittosopimus oli eräänlainen poliittinen jälleen- 
vakuutus Turkin puolueettomuusaseman tueksi, tuskin enempää. 
Läheisen idän päävaltana kemalistinen tasavalta säilytti edelleen 
toimintavapautensa eri suuntiin ja Ankaran reaalitajuiset valtio¬ 
miehet jatkoivat johdonmukaisesti työtään maan aseman lujitta¬ 
miseksi kaikilla tahoilla. Turkista ei kerta kaikkiaan tullut kulma- 
kiveä länsivaltojen suunnittelemassa uudessa kaakkoisrintamassa 
akselivaltoja vastaan eikä siitä saatu myöskään kiilaa Saksan ja 
Neuvostoliiton välille, niinkuin Pariisissa ja Lontoossa epäilemättä 
toivottiin. Ismet Inönii, pääministeri Saydam ja ulkoministeri 
Saracoglu olivat liian selvänäköisiä antautuakseen johdettaviksi 
tuohon suureen juonittelupeliin. 

3 — Kriisien j» »od»n m uiUma II. 

Weygand‘in salaperäinen armeija sai siis odottaa. Kenties sitä 
olisi käytetty sodan balkanilaisessa vaiheessa tehokkaastikin, 
mutta silloin täydellinen mullistus Euroopan mantereella oli jo 
ehtinyt tapahtua. Eikä ratkaisua tällä kertaa haettu levottomalta 
Balkanilta, vaan vyöry pääsi liikkeelle ensin Euroopan päinvastai¬ 
sesta kulmauksesta, Norjan jylhillä vuonorannikoilla, mistä laviini 
sitten jatkui Euroopan sydämeen ja murskasi länsivaltojen kaikki 
puolustusasemat mantereella. 


SUMNER WELLES »R AU H AN K Y YH K Y S E N Ä» 

»Johtaja ja II Duce ovat maanantaiaamuna keskustelleet Bren- 
ner-solassa II Ducen salonkivaunussa kaksi ja puoli tuntia mitä 
sydämellisimmän hengen vallitessa. Neuvottelussa olivat läsnä 
valtakunnan ulkoministeri von Ribbentrop ja Italian ulkominis¬ 
teri, kreivi Ciano.» 

Nykyinen salainen diplomatia voi olla noin lyhytsanainen tär¬ 
keissä tiedoituksissaan. Propagandan tehtäväksi jätetään valmis¬ 
tella mielialoja tai jälkeen päin perustella ja selittää päätöksiä ja 
tekoja, jotka useimmiten tulevat kuin salama kirkkaalta taivaalta. 
YllälystekijäUä on nimittäin yhtä suuri merkitys politiikassa kuin 
sodassakin ja sen täydellinen hyväksikäyttö useinkin merkitsee 
jo puolta voittoa. 

Niinpä Berliinissä ja Roomassa kuitattiin virallisesti noin lako¬ 
nisesti valtiomieskohtaus, joka kumminkin merkitsi käännettä 
koko suursodan kulussa. Kevät kurkisteli ankaran sotatalven 
jälkeen jylhään Brenner-solaankin ja aurinko valoi hohdettaan 
alppien lumihuippuihin, kun Hitlerin kuuluisa panssarijuna ja 
Mussolinin loistovaunut pysähtyivät Saksan ja Italian raja-ase¬ 
malla. Hitler siirtyi seurueineen Italian diktaattorin vieraaksi, 
mutta vain akselimaiden johtajien lähimmät uskotut ulkopolitii¬ 
kan johdossa saivat olla läsnä tehtäessä tavattoman kauaskantoi¬ 
sia päätöksiä. 

Akselimaiden lehdistön kommentaarien mukaan oli Brenner- 
solan kohtauksessa keskusteltu ensi sijassa kaakon kysymyksistä 

ja niistä probleemeista, joita sota Kaakkois-Euroopassa voisi aiheut¬ 
taa akselivaltojen ratkaistavaksi. Itse asiassa tuo viittaus poltto¬ 
pisteeseen oli tahallisesti virheellinen. Poliittiseen taktiikkaan kuu¬ 
luu johdattaa vastustajat harhaan. Epäilemättä Balkan ja lähei¬ 
nen itä kuuluivat muiden kysymysten ohella neuvottelujen päivä¬ 
järjestykseen, mutta ensi sijassa kumminkin nyt päätettiin toi¬ 
sista asioista. Lyhyesti sanoen sovittiin akselin toimintaohjelmasta 
mannersodan ratkaisemiseksi. Saksa oli laatinut suunnitelmansa 
kesäsotaa varten ja myöskin varustautunut ne toteuttamaan. Ita¬ 
lialle taas kuului oma määrätty osuutensa tuossa ohjelmassa, niin¬ 
kuin tuonnempana näemme. 

Mitä Italian tehtäväksi tässä suuressa yhteistoiminnassa lienee 
ajateltukin, nuo tehtävät eivät ainakaan kytkeytyneet millään 
tavoin rauhanhuhuihin, joihin Chamberlain viittasi puhuessaan 
alahuoneessa pari päivää Brennerin kohtauksen jälkeen. Rauhan 
solmimiseksi oli kylläkin koetettu vaikuttaa eri tahoilla pitkin 
talvea, mutta noilla yrityksillä ei ollut mitään menestyksen mah¬ 
dollisuuksia. Puolueettomien valtojen, ennen kaikkea Osio-valto¬ 
jen ryhmän taholta oli tehty suoranaisia rauhanvälitystarjouksia- 
kin, mutta ne kohteliaasti torjuttiin puolin sekä toisin. Vatikaa¬ 
nin diplomatia toimi myöskin tunnustellen mielialoja ja edelly¬ 
tyksiä »rauhanoffensiiville», jota ei sitten tullut. Olipa Roosevelt- 
kin lähettänyt juuri ennen akselivaltojen diktaattorien neuvotte¬ 
lua Eurooppaan erikoisvaltuutettunsa, jonka väitettiin »rauhan- 
kyyhkysenä» lentävän pääkaupungista toiseen välittäjäntehtävässä. 

Itse asiassa ei mikään tosiseikka tue otaksumaa, että alivaltio¬ 
sihteeri Sutnner Wellesin matka Eurooppaan maaliskuussa 1940 
olisi tapahtunut edes pääasiallisestikaan rauhanvälitystä silmällä¬ 
pitäen. Presidentti Roosevelt oli tammikuun 3 pnä julkaissut USA:n 
kongressille osoitetun tiedonannon, joka päinvastoin osoitti 
Washingtonin politiikan omaksuvan yhä määrätymmän asenteen 
Euroopan sotaan nähden länsivaltojen puolesta. Amerikan kan¬ 
nalta ei Rooseveltin selityksen mukaan ollut lainkaan yhdenteke¬ 
vää, millä tavoin Euroopan sota päättyi. Tosin ei vielä ollut kysy¬ 
mys Yhdysvaltain mukaantulosta sotaan, mutta Rooseveltin 
julistus osoitti, että Amerikka valmistautui toimintaan senkat- 

täisen rauhan hyväksi, johon länsivallat pyrkivät. Toisin sanoen 
USA varustautui määrätietoisesti asettamaan kaiken vaikutus¬ 
valtansa ja voimansa vaakakuppiin estääkseen akselivaltojen täy¬ 
dellisen voiton ja brittiläisen imperiumin luhistumisen tuon voi¬ 
ton seurauksena. 

Sumner Wellesin tehtävänä olikin ensi sijassa koota Euroopan 
oloista Rooseveltille mahdollisimman täydellinen tietoaineisto 
Yhdysvaltain oman politiikan hahmottelua varten, vaikka ame¬ 
rikkalainen diplomaatti samalla varovasti tunnusteli sotivien 
valtojen pääkaupungeissa rauhan mahdollisuuksia. Hän saapui 
Roomaan helmikuun 25 pnä ja kävi sen jälkeen Berliinissä, Parii¬ 
sissa ja Lontoossa lähtien sitten paluumatkalle Italiasta Washing- 
toniin maaliskuun 20 pnä. Ranskan lehdistön selitykset Sumner 
Wellesin ja Daladier’n kohtauksesta osoittivat myöskin, ettei mis¬ 
tään rauhanvälityksestä voinut tulla kysymystä, vaikka sellaista 
olisi ajateltukin. Daladier’n kerrottiin nimittäin selittäneen ame¬ 
rikkalaiselle vieraalleen, etteivät ensiksikään minkäänlaiset rau¬ 
hanneuvottelut Saksan kansallissosialistisen hallitusjärjestelmän 
kanssa olleet mahdollisia. Toiseksi ei voitu ajatellakaan rauhan¬ 
neuvotteluja, ennenkuin Tshekkoslovakia ja Puola oli palautettu 
ennalleen, kolmanneksi rauha oli mahdollinen ainoastaan liittou¬ 
tuneiden lopullisen voiton pohjalla ja Saksan oli annettava varmoja 
takuita siitä, etteivät hyökkäykset uudistuisi. Vihdoin voitiin 
ajatella yksinomaan sellaista rauhaa, joka ottaisi huomioon Euroo¬ 
pan olojen täydellisen uudestimuodostamisen ja takaisi pysyvän 
rauhantilan. 

Virginio Gayda oli Brennerin kohtauksen jälkeen Italian kan¬ 
tana selittänyt Italian ulkoministeriön äänenkannattajassa »Gior- 
nale dTtaliassa*, että akselivallat taistelivat uuden, oikeudenmukai¬ 
semman Euroopan luomiseksi, jossa Italian ja Saksan edut olisivat 
turvatut. Nyt länsivallatkin ottivat käytäntöön Daladier’n seli¬ 
tyksessä tuon saman muden Euroopam iskusanan, vaikka sen 
sisältö pysyi liittoutuneiden politiikassa edelleen kokonaan epä¬ 
määräisenä. Vastakkain taisteli joka tapauksessa kaksi aivan 
erilaista poliittista maailmankatsomusta, jotka täten vähitellen 
sovitettiin suurvaltaetujen jakoviivojen mukaisiksi. Ja tämä vai- 

tavien eturistiriitojen sekä maailmankatsomusten taistelu oli käy¬ 
tävä »katkeraan loppuun saakka», ennenkuin saattoi ajatellakaan 
maanosamme olojen rakentamista jollekin uudelle pohjalle. 

Senvuoksi rauhanajatus oli alun pitäen tuomittu. Voimia 
vasta mobilisoitiin taisteluun, joka tosiasiallisesti oli käymättä. 
Akselivaltojen toimintaohjelma oli Brennerin kohtauksen jälkeen 
täysin selvä. Liittoutuneiden suunnitelmia vuorostaan pohdit¬ 
tiin ja vahvistettiin länsivaltojen korkeimman neuvoston istun¬ 
nossa Lontoossa maaliskuun 28 pnä, jolloin myöskin ranskalais- 
englantilainen liittosuhde sopimuksellisesti tarkoin määriteltiin. 
Samaan aikaan oli Englannin ja Ranskan Kaakkois-Euroopassa 
ja läheisessä idässä toimivat diplomaattiset edustajat kutsuttu 
pääkaupunkeihinsa neuvotteluihin. 

Siis taaskin diplomaattista camoujlagea, naamiointia, jonka 
tarkoituksena oli kaakkoisten vaaranmahdollisuuksien tutkinnan 
ohella johtaa vastustaja harhaan. Länsivallat eivät olleet kaa¬ 
kossa ollenkaan valmiit toimintaan, jolle myöskään poliittiset olot 
Balkanilla eivät tarjonneet mitään reaalista pohjaa. Eikä Rans¬ 
kan ja Englannin suunnitelmiin kuulunut myöskään sotilaallinen 
offensiivi länsirintamalla, koska niiltä puuttui voimia siihen. Pikem¬ 
minkin saattoi nyt odottaa Saksan suurhyökkäyksen alkavan ja 
siitä olikin hälytetty tämän tästä aina marraskuusta 1939 lähtien. 
Jännitys nousi ja laski ajoittain toisintokuumeen käyräviivan 
tavoin Reinin länsipuolella ja länsivaltojen sotapropaganda lietsoi 
epäluuloja Saksan aikeita kohtaan Hollannissa sekä Belgiassa, 
vieläpä Sveitsissäkin. Kevään tultua nämä maat ryhtyvätkin 
vahvistamaan puolueettomuusvartiotaan. Yhä uusia reserviluok- 
kia kutsuttiin aseisiin ja rajavarustuksia paranneltiin hyökkäyk¬ 
sen varalta. 

Nuo hälytykset olivat aikaisemmin olleet turhia, mutta keväällä 
1940 Saksan suuret joukkokeskitykset länteen, myöskin Hollan¬ 
nin ja Belgian rajojen äärelle antoivat vaarantunnulle todellisuus¬ 
pohjaa. Ennenkuin Saksa kuitenkaan saattoi antaa marssikäskyn 
armeijoilleen, sen oli turvattava pohjoinen sivustansa yllätyksiä 
vastaan ja nain skandinaavinen Pohjola vedettiin nyt vuorostaan 
sodan tulipiiriin. 

POHJOLA TAAS VAARAVYÖHYKKEESSÄ 

Saksalainen höyrylaiva »Altmark» purjehti pitkin Norjan län¬ 
tistä, mahtavan komeata vuonorannikkoa Bergenistä etelään kohti 
kotisatamia helmikuun puolivälissä 1940, Alus oli tehnyt tavatto¬ 
man pitkän ja seikkailunomaisen matkan aina Etelä-Atlantilta 
saakka. »Altmark» oli nimittäin ollut »taskukokoisen panssari- 
laivan* »Admiral Graf Speen» varastoaluksena sen viimeisellä, kuu¬ 
luisalla upotusrctkellä, joka Saksan satamista ulottui aina Intian 
valtameren lounaisosiin saakka ja päättyi sitten taistelussa kolmea 
englantilaista risteilijää vastaan joulukuun alkupuolella IQ 39 La 
Platan suiston edustalla. »Altmarkiin» oli sijoitettu 303 englan¬ 
tilaista vankia, jotka oli otettu panssarilaivan ripottamista britti¬ 
läisistä kauppalaivoista ja vietiin nyt Saksaan. 

Hl. »Altmark» oli aivan aseistamaton alus ja Norjan viranomai¬ 
set sallivat sen purjehtia pitkin aluevesiä. Se tarkastettiin Berge¬ 
nissä helmikuun 15 pnä ja kun paperit olivat kunnossa, se sai jat¬ 
kaa matkaansa norjalaisen torpedoveneen saattamana. Laivojen 
ollessa helmikuun 16 päivän iltapäivällä lähellä Jössing-vuonon 
suuta ilmestyi paikalle kaksi brittiläistä hävittäjälaivaa, jotka 
yrittivät pidättää »Altmarkin» ammuttuaan varoituslaukauksia. 
Saksalainen alus pakeni nyt ahtaaseen Jössing-vuonoon, jonne 
brittiläiset laivat seurasivat perässä, mutta poistuivat, kun nor¬ 
jalainen sotalaiva oli esittänyt vastalauseensa Norjan aluevesien 
puolueettomuuden loukkauksen johdosta. Illalla saapui kuitenkin 
paikalle yksi englantilainen risteilijä ja viisi hävittäjää ja vähän 
ennen puoliyötä nämä laivat tunkeutuivat norjalaisten vastalau¬ 
seista välittämättä vuonoon ryhtyen kaappaamaan »Altmarkia». 
Saksalainen laiva oli nyt englantilaisten tullessa ajettu karille, 
mutta brittiläinen hävittäjä Cossack lähetti »Altmarkiin» valtaus- 
miehistön ammuttuaan aseetonta laivaa ensin konekiväärein ja 
kiväärein. Englantilaiset vangit vapautettiin ja vietiin hävittäjään 
ja Churchill selitti tapahtuman johdosta alahuoneessa, että hän oli 
meriministerinä antanut määräyksen brittiläisen laivasto-osaston 
komentajalle, komentaja Gordonille tunkeutua Jössing-vuonoon 
Norjan puolueettomuudesta välittämättä. Hänen mielestään oli 

muka pelkkää »oikeudellista saivartelua» jättää käyttämättä tilai¬ 
suus vankien vapauttamiseksi, ennenkuin »Altmark» olisi ehtinyt 
kotimaan vesille. 

Jo aikaisemminkin oli silloin tällöin tapahtunut Norjan puo¬ 
lueettomuuden loukkauksia läntisillä aluevesillä, mutta hl. »Alt- 
markin» tapaus oli niistä kaikkein vakavin ja kuohuttavin. Sak¬ 
san lähettiläs esitti Norjalle jyrkän vastalauseen »kansainoikeuden 
ennenkuulumattoman loukkauksen johdosta Norjan aluevesillä 
ja sen vuoksi, ettei Norjan hallitus ollut antanut laivallemme 'Alt- 
markille’ riittävää suojaa. Minun täytyy kiinnittää huomiota 
siihen, että on kysymys mitä vakavimmasta tilanteesta, joka 
voi aiheuttaa mitä jyrkimpiä seuraamuksia.» Norjalta vaadit¬ 
tiin myös vahingonkorvausta. Englanti taas puolestaan vas¬ 
tauksessaan Norjan vastalauseeseen selitti, ettei se suinkaan aiko¬ 
nut luovuttaa vankeja takaisin. »Altmarkin» väitettiin olleen sota¬ 
laiva, jolla ei ollut oikeutta oleskella Norjan aluevesillä 24 tuntia 
kauempaa, ja myöskin Lontoo toisti Norjaa vastaan syytökset 
kyvyttömyydestä puolustaa aluevesien loukaamattomuutta. 

»Altmarkin tapaus» tuli täten vavahduttavana, varoittavana 
myrskyn enteenä Pohjolan läntisellä merirajalla. Välikohtauksen 
merkitystä korosti vielä sen ajankohta. Suomen taistelu Neuvosto¬ 
liittoa vastaan raivosi silloin juuri kovimmillaan ja länsivallat oli¬ 
vat tehneet avuntarjouksensa Suomelle luvaten toimittaa Suo¬ 
melle joukkoja Skandinavian kautta, jos Ruotsi ja Norja suostui¬ 
vat siihen. Niinkuin olemme nähneet, länsivaltojen laskelmat täh- 
täsivät pohjoisen rintaman muodostamiseen Saksaa vastaan, ja 
nyt Norja oli joutunut välittömään vaaravyöhykkeeseen. Sen 
koskemattomuutta uhkasivat sekä länsivaltojen skandinaavisten 
suunnitelmien että merisodan aiheuttamat vaarat. 

Suomen ja Neuvostoliiton sota päättyi kuitenkin Moskovan 
pakkorauhaan ja suunnitelmat liittoutuneiden joukkojen lähettä-. 
miseksi Skandinavian kautta Suomeen raukesivat sikseen. Tästä 
huolimatta jännitys Norjan länsirannikolla pysyi edelleen uhkaa¬ 
van korkealla. Länsivallat eivät luopuneet Skandinaviaa koske¬ 
vista sotilaallisistakaan suunnitelmista, kuten saattoi päätellä 
monista lehdistön ja virallisten piirien lausunnoista. Kiertoliike 

Taistelu »Norjan käytävästä» 


Saksan suojatonta pohjoista kylkeä vastaan voitaisiin tehdä Skan¬ 
dinavian kautta ja uhata Saksaa Itämerelläkin vetämällä Ruotsi 
ja Norja mukaan sotaan. Kenties jo tähän aikaan häämötti Rans¬ 
kan ja Englannin sodanjohdon mielessä myöskin mahdollisuus 
päästä myöhemmin yhteistoimintaan Neuvostoliiton kanssa, ja 
valtaamalla luja sotilaallinen asema Skandinaviassa, ainakin sen 
pohjoisosissa voitaisiin ns. pohjoinen meritie Atlantilta Muurman¬ 
nin rannikolle sekä Vienanmerelle varmistaa saksalaisten hyök¬ 
käyksiä vastaan. Maailmansota taas oli jo osoittanut Norjan 
länsirannikon strategisen merkityksen Saksan ja länsi valtojen 
välisessä merisodassa. Kumpikaan valtaryhmä ei kyllä silloin 
yrittänyt kaapata tämän rannikon satamia haltuunsa, vaikka 
noiden tukikohtien hallinta olisi tarjonnut tavattoman suuria 
etuja, joita nyt ilma-aseen kJiitys vielä erityisen voimakkaasti 
korosti. Länsivallat olisivat nyt Norjan länsirannikolta käsin voi¬ 
neet tiivistää Pohjanmeren saarron ehdottoman pitäväksi, kat¬ 
kaista Saksan kaupan tien pitkin Norjan aluevesiä pohjoiseen — 
mm. malmin tuonnin Naxvikista ja meriyhteyden Neuvostoliiton 
pohjoisiin satamiin — ja estää saksalaisten alusten pääsyn Rans¬ 
kassa ja Englannissa paljon puhuttua »Norjan käytävää» pit¬ 
kin Pohjois-Atlantille. Olihan »Altmarkin» matka viimeksi osoit¬ 
tanut, miten Saksa saattoi tätä tietä käyttää hyväkseen yrityk¬ 
sissään murtaa liittoutuneiden merisaarto. Myöskin saksalaisen 
jättiläishöyryn »Bremenin» uhkarohkea retki sodan alkaessa Ame¬ 
rikan vesiltä Pohjois-Atlantin kautta Muurmanskiin ja sieltä sit¬ 
ten myöhemmin kotimaahan oli osoituksena noista mahdollisuuk¬ 
sista. Toisaalta taas Norjan länsirannikon joutuminen Saksan 
käsiin olisi merkinnyt mitä tuhoisinta iskua länsivaltojen koko 
merisotilaalliselle asemalle. Saksan meririntama olisi siten piden¬ 
tynyt maailmansodan aikuisista ja uuden sodan ahtaista alku- 
asemista kauaksi pohjoiseen Jäämerelle saakka. Saksan ote Poh¬ 
janmerellä olisi varmistunut, Skagerrakin ja Kattegatin hallinta 
Itämeren lukkona olisi lujittunut murtumattomaksi ja uhka 
Englannin meriteitä vastaan Pohjois-Atlantiliä olisi kasvanut 
tavattomasti. Norjan länsirannikolta on linnuntietä Skotlannin 
pohjoisrannikolle ja sen edustalla oleviin saaristoihin keskimäärin 

Suurpoliittista rautamalmia 

500—600 km, mutta saksalaisista Pohjanmeren satamista 900— 
1.000 km. On selvää, mitä tällainen välimatkojen lyhentyminen 
merkitsisi Saksan sukellusveneaseelle ja pommikonelaivueille, 
kun ne ryhtyisivät odotettuun ja talven 1939—1940 tiedustelu- 
lennoilla perusteellisesti valmisteltuun suurhyökkäykseensä Eng¬ 
lannin huoltomerenkulkua vastaan. 

Todennäköisesti kaikki nuo syyt vaikuttivat länsivaltojen 
suhtautumiseen Pohjolan probleemeihin, mutta niiden lisäksi tuli 
vielä sotataloudellisesti tärkeä malmiprobleemi. Jällivaaran ja 
Kirunan tunturien mahtavat kerrostumat sisälsivät sanan täydel¬ 
lisessä merkityksessä »suurpoliittista malmia», jonka toimitus Sak¬ 
saan myös vaaransi vakavasti Ruotsin ja Norjan koskematto¬ 
muutta. Rauhanvuosina Englantikin oli esiintynyt Saksan rin¬ 
nalla ruotsalaisen malmin suurostajana, mutta nyt Ruotsin mal- 
minvienti suuntautui miltei yksinomaisesti Saksaan, minne suuret 
malmilaivat purjehtivat Luulajan tai Narvikin satamista. Varsin¬ 
kin talvella, jolloin Pohjanlahti oli lujasti jäässä, Narvik sai erin¬ 
omaisen suuren merkityksen, samoin sinne Pohjois-Ruotsin kaivos¬ 
alueilta johtava »malmirata». Ruotsin malmin merkitystä Saksalle 
länsi valloissa kyllä suuresti liioiteltiin, sillä Saksa oli kehittänyt 
omien, tosin matalaprosenttisten rautamalmiensa käyttöä jo 
ennen sotaa hyvin laajassa mitassa ja hallitsi nyt myöskin Itäval- 
lan, Tshekkoslovakian ja Puolan malmivaroja. Kuitenkin arvioi¬ 
daan, että v. 1939 Saksan kaikkiaan 25,7 miljoonan tonnin teräk- 
sentuotannosta oli 61 % valmistettu kotimaisista malmeista tai 
romusta, kun taasen 39 % tuli ulkoa tuodun, pääasiallisesti ruot¬ 
salaisen malmin osalle. Pohjois-Ruotsin rautamalmi on sitäpaitsi 
erityisen hyvää, keskimäärin 65—70-prosenttista, joten sen käyttö 
on taloudellisesti ja teknillisesti edullisempaa kuin Saksan omien 
malmien. Keväällä 1940 länsivaltojen laskelmiin matmikysymyk- 
sessä vaikuttivat lisäksi ankaran sotatalven poikkeukselliset sää¬ 
olotkin.' Pohjanlahti oli nyt varmasti jäässä hyvin myöhäiseen 
kevääseen, todennäköisesti pitkälle toukokuuhun, ja malmilastit 
Saksaan kulkivat Narvikin kautta. Jos tuo malmin läntinen kulje- 
tustie katkaistaisiin, malmin toimitus Kirunasta ja Jällivaarasta 
Saksaan keskeytyisi kuukausiksi ja Saksan sotatalous, ennen kaik- 




Sodan pilvet Norjan yllä 

kea varustustuotanto saisi siten tuntuvan iskun. Tällaisia ajatuk¬ 
sia joka tapauksessa esiteltiin länsivaltojen lehdistössä ja johta¬ 
vissa poliittisissa sekä talouspiireissä tuona aikana laajalti. 

Saksa puolestaan oli noista länsivaltojen laskelmista täysin 
tietoinen ja seurasi Pohjolan tapahtumien kehitystä tavattoman 
valppaana. Länsivaltojen korkeimman neuvoston pidettyä maalis¬ 
kuun 28 pnä kuudennen istuntonsa Lontoossa Berliini varautui toi¬ 
mintaan millä hetkellä tahansa vähäisimmänkin aktiivisuuden 
merkin ilmetessä vastapuolella. Lontoossa oli käsitelty hyvin 
keskeisenä myöskin Norjan kysymystä ja tehty päätöksiä toimin¬ 
nasta. Millaisia nuo päätökset olisivat, sen aika näyttäisi, mutta 
Saksan täytyi olla valmiina kaikkeen, sillä tavattoman suuna 
arvoja oli nyt pelissä. 

Pitkin kevättä oli Saksan pohjoisissa satamissa suoritettu hyvin 
laajoja valmisteluja. Vahvoja inaihinnousujoukkoja pidettiin val¬ 
miina astumaan laivoihin heti käskyn saatuaan. Saksan laivasto 
oli keskitetty tehtävään, jota rohkeampaa merisotien historia tus¬ 
kin tuntee. Saksan peloittava ilma-ase taas valmistautui Norjan 
retkeen itsensä kenraalisotamarsalkka Göringin lähimmän miehen, 
kenraalieversti Milchin päällikkyydessä, vieläpä sotaretken poliit- 
tisestakin esivalmistelusta oli pidetty huoli. Tapahtumat sitten 
osoittivat, että »viides kolonna» työskenteli Norjassakin. Siellä oli 
lukumääräisesti pieni, mutta sitä toimeliaampi kansallissosialisti¬ 
nen puolue Nasjonal Samling, jonka johtajana oli maan rajojen 
ulkopuolella toistaiseksi vielä suhteellisen vähän tunnettu majuri 
Vidkun Quisling. Hän oli aikoinaan näytellyt huomattavaa osaa 
Norjan työväenpuolueen johtajistossa, mutta eronnut puolueesta 
sen kommunistisen luonteen vuoksi ja perustanut oman liikkeensä, 
jolla oli suhteita myöskin Norjan vasemmistohallituksen puolustus- 
nihilistisen politiikan katkeroittamiin upseeripiireihin. 

Fredrik Suuri oli aikoinaan teroittanut upseeriensa mieleen 
sotilaallisen menestyksen peruslakeina kolmea sanaa: » Acliviti, 
ciUriU, viUsse.d Nämä Kolmannen valtakunnan poliittisen ja soti¬ 
laallisen johdon omaksumat periaatteet voitaisiin parhaiten tulkita 
sanoin: on toimittava tarmokkaasti, häikäilemättä ja yllättävän 
nopeasti. Norjan kysymyksessä Saksan toimintaohjelma oli täysin 

selvä kaikkine perusteluineen. Ennenkuin valtakunta saattoi 
ryhtyä jättiläismäiseen voimainponnistukseensa länsirintamalla, 
oli turvattava pohjoinen sivusta kaikkia yllätyksiä vastaan. Länsi- 
valtoja ei saanut missään tapauksessa päästää pesiytymään Norjan 
läntiselle vuonorannikolle, jonka strateginen merkitys eritoten 
juuri Saksan sodankäynnin kannalta oli suunnaton. Sen omistus 
merkitsi meritien ainakin suhteellista vapautta pohjoiseen Jää¬ 
merelle ja Pohjois-Atlantille saarron murtoa varten. Sen tuki¬ 
kohdat olivat arvaamattoman tärkeitä ryhdyttäessä täydellä 
todella vastasaartoon tai ehkä maihinnousuihinkin Brittein saa¬ 
rilla Englannin nujertamiseksi. Norjan länsirannikolla laskettiin 
myöskin rautaesirippu taloudellisesti tärkeitten pohjoismaat en ja 
Englannin välille. Muuan saksalainen talousmies oli laskelmoinut, 
että Englanti sai Pohjois-Euroopasta 72 % kaikesta rasvojen 
tuonnistaan — muistettakoon Norjan johtava asema valaanpyyn- 
nissä! — lähes 50 % maahantuodusta voista, 70 % munista, 33 % 
kalasta ja 90 % säilykemaidosta. Pohjois-Euroopan maat yhdessä 
Neuvostoliiton kanssa toimittivat Englannille 56 % sen ostamista 
puutavaroista, 34—40 % rautamalmista, 85 % selluloosasta ja 
45 % paperista. Nuo tuotteet voitiin kyllä ostaa muualtakin — 
Kanadasta, USA:sta ja muista valtameren takaisista maista, mutta 
tällöin jouduttiin kipeään tonnistokysymykseen. Jokainen voita 
munia, lihaa ja muita maataloustuotteita Englantiin Tanskasta 
kuljettava alus, joka teki matkan Esbjergistä Englannin itäran¬ 
nikon satamiin, vastasi kuljetuskyvyltään 18 laivaa Uuden Seelan¬ 
nin ja 5 laivaa Pohjois-Amerikan reiteillä. Samalla tietysti nuo 
Englannin ulottumattomiin suljettavat tuotteet jäisivät akseli- 
valtojen johtaman Manner-Euroopan sotatalouden käyttöön. 

Ja vihdoin oli vielä muuan tekijä, josta ei Norjan retken val- 
misteluaikoina puhuttu, mutta johon on aikaisemmin jo viitattu 
länsivaltojen suunnitelmien yhteydessä. Saksa ei voinut luottaa 
Moskovan ystävyyteen. Lopullinen taistelu Euroopan mantereen 
herruudesta käytäisiin ehkä sittenkin idässä neuvostovaltaa vas¬ 
taan. Valtaamalla Norjan Saksa saattoi ajoissa iskeä hyvin kauaksi 
pohjoiseen cristyskiilan länsivaltojen ja bolshevistisen jättiläisen „ 
väliin ja hankkia itselleen lujat valvonta-asemat pohjoisen meritien 

varrella. Nuo tukiasemat olivat sitten erinomaisen hyvään tar¬ 
peeseen myöhemmin samalla kun ne vaikuttivat kohta lähiaikoina 
syvällisesti kaikkien pohjoismaiden kohtaloon. Ne sitoivat Saksan 
poliittisen ja sotilaallisen mielenkiinnon nyt Pohjolaan ja siten 
Suomikin sai Saksan näkökulmasta aivan toisen merkityksen kuin 
aikaisemmin, talvisodan kestäessä. Tämä Saksan katsantokantojen 
ja koko asenteen muutos saatiin ratkaisevalla tavalla kokea jo 
puoli vuotta Moskovan pakkorauhan jälkeen, ja siten Norjan tapah¬ 
tumat osaltaan pelastivat Suomen joutumasta kokonaan punaisen 
imperialismin uhriksi, ennenkuin jättiläismäinen ratkaisutaistelu 
idässä Neuvostoliittoa vastaan alkoi. 


KILPAJUOKSU NARVIKIIN 

»Kokemus on osoittanut, että onni ja menestys on silla puolella, 
missä suurin vastuualttius yhtyy rohkeuteen, sitkeyteen ja taitoon. 
Yllätys ja nopea toiminta ovat operaation onnistumisen edelly¬ 
tyksiä.» 

Saksan laivaston ylipäällikkö, suuramiraali Raeder luonnehti 
noilla Norjan retken alkaessa antamansa päiväkäskyn sanoilla 
sotilaallisen lyhyesti ja täsmällisesti ne perustekijät, joiden varaan 
Saksan sodanjohto laati operatiiviset suunnitelmansa Tanskan ja 
Norjan valtaamiseksi. Oli toteutettava yritys, joka uskaliaisuu¬ 
dessaan haki vertojaan ja asetti Saksan asemahdin sekä ennen 
kaikkea sodanjohdon organisaatiokyvyn äärimmäisen kovalle koe¬ 
tukselle. 

Jo maantieteelliset tekijät olivat nyt aivan toisenlaisia kuin 
valmisteltaessa salamasotaa Puolaa vastaan. Valtausjoukot Nor¬ 
jaan oli siirrettävä yli meren ja matkaa Pohjois-Saksan satamista 
Etelä-Norjan rannikolle on noin 600 km. Tanskan miehitys väli¬ 
asemaksi, yhteyksien turvaamiseksi Norjaan helpotti tosin kuljetus- 
tehtävää, mutta ei vielä ratkaisevasti operaatioiden yllätyksellisessä 
ensi vaiheessa, koska toimintaan oli ryhdyttävä samanaikaisesti 
sekä Tanskassa että Norjassa, aivan kellokoneiston täsmällisyy¬ 
dellä. 

Yhteyksien ylläpito Saksasta Etelä-Norjaan saattoi sentään 
tuskin kohdata kovin suuria vaaroja, koska Tanskan ja Norjan 
omat laivastot olivat hyvin heikot ja taas liittoutuneet tuskin 
uskaltautuisivat lähettämään raskaita pintamerivoimiaan Skager- 
rakiin saakka, missä ne olisivat olleet kaukana omista tukikohdis¬ 
taan kovin alttiina Saksan laivaston ja lentoaseen peloittaville 
iskuille. Huomioon täytyi senvuoksi ottaa pääasiallisesti vain 
länsivaltojen sukellusveneet jailmavoimat, mutta viimeksimainittu- 
jenkin toimintaa vaikeutti tukikohtien etäisyys. 

Maihinnousut Etelä-Norjaan olivat siis täysin mahdollisia, 
mutta pelin vaarat alkoivatkin vasta tämän ohjelman ulkopuo¬ 
lella. Yllätys ei saanut missään tapauksessa rajoittua pelkästään 
Etelä-Norjan satamien kaappaukseen. Norjan länsirannikko on 
2.000 km:n pituinen ja maayhteydet Etelä-Norjasta maan länsi- 
ja pohjoisosiin ovat varsin niukat. Norjan suurenmoinen vuoristo- 
luonto on kyllä tehnyt siitä kuuluisan matkailijamaan, joka jyl¬ 
hällä kauneudellaan lumoaa muukalaisen, mutta on asettanut 
hyvin ankaria rajoituksia maan talouselämän ja ennen kaikkea 
liikenneyhteyksien kehitykselle. Oslosta johtaa Bergeniin vuoristo¬ 
rata, jota on tavattoman helppo puolustaa, ja yhteys etelästä 
Trondheimiin taas on pääasiallisesti kuuluisan Dovren radan 
varassa. Idempi, Rörosin kautta Tröndelagiin johtava rautatie 
yhtyy nimittäin myöskin Dovren rataan Störenissä Trondheimin 
eteläpuolella. Norjan koko rautatieverkko päättyy Namsosiin 
Pohjois-Tröndelagissa ja esimerkiksi Narvikin seuduilta etelään ei 
ollut rakennettu yli jylliien tunturien edes yhtään ainoata todella 
käyttökelpoista maantietäkään. 

Jos siis Saksan sodanjohto rajoitti operaatiot ainoastaan Etelä- 
Norjaan, niin Norjan koko länsirannikon ja maan keski- ja pohjois¬ 
osien valloitus saattoi lykkäytyä kohtalokkaan kauan. Länsival- 
loille jäisivät kaikki mahdollisuudet vastatoimintaan, tuoda mai- 
hinnousujoukkoja norjalaisten avuksi ja ennen kaikkea ottaa hal¬ 
tuunsa länsirannikon satamat ja lentokentät. Varsinkin viimeksi- 
. mainittuiin n Saksan sodanjohto kiinnitti aivan erityisen suurta 
huomiota. Ranskan ja Englannin laivastot olivat ylivoimaisia 
merellä. Jos Suur-Britannia oli valmis asettamaan peliin Home 

Flectinsä, niin taistelu Norjasta voisi kerta kaikkiaan saada Sak¬ 
salle ikävän käänteen. Länsivaltojen meriherruuden ainoana vasta¬ 
painona olisi ollut Saksan ylivoima ilmassa, mutta se taas ei olisi 
voinut päästä tässä tapauksessa oikeuksiinsa tarpeellisten maatuki- 
kohtien puutteessa. 

Nämä strategiset tekijät määräsivät Saksan toiminnan. Oli 
tuotettava onneen, että menestys suosii rohkeata. Myöskin Norjan 
länsirannikon avainasemat oli heti kaapattava mahdollisimman pit¬ 
källe pohjoiseen, aina Narvikiin saakka. Se merkitsi operaatio- 
alueen ulottamista puolentoista tuhatta kilometriä pohjoisemmaksi 
Norjan etelärannikolta ja kaappaus oli suoritettava käytännölli¬ 
sesti katsoen aivan liittoutuneiden nenän editse. Yritys saattoi 
maksaa paljon, mutta Saksan sodanjohto oli valmis raskaaseenkin 
hintaan. Saksan nuoren laivaston ydin voi tuhoutua kenties koko- 
naankin, mutta Hitler sotapäällikköineen uskalsi laivastonkin. 
Keisariajan Saksan suurta Hochseeflottea säästettiin maailman¬ 
sodassa ja se tuhoutui lopuksi Scapa Flow'ssa ententen vankina. 
Kansallissosialistisen Saksan merivoimat sitävastoin lähetettiin 
taisteluun voimasuhteiden ollessa melkeinpä i: 10 länsivaltojen 
hyväksi. Todella suunnaton meristrategisen ajattelutavan ero. 

Saksan koko operaatiosuunnitelma perustui siis yllätykseen, 
jonka onnistumisessa oli sananmukaisesti kysymys tunneista, niin¬ 
kuin Hitler sitten myöhemmin puheessaan lausui. Huomioon täy¬ 
tyi tässä kilpajuoksussa Narvikiin saakka ottaa länsivaltojen 
merimahti, mutta sitävastoin Norjan ja Tanskan omat sotilaalliset 
voimat merkitsivät vähän. Norjassa oli Nygaardsvoldin vasem¬ 
mistohallitus lyönyt maanpuolustuksen kehittämisen yhtä täy¬ 
dellisesti laimin kuin Tanskassa Stauningin sosiaalidemokraattis- 
radikaalinen ministeristö. Norjalla oli luonnonsuhteittensa ja 
asemansa johdosta kyllä edellytyksiä menestykselliseen puolus¬ 
tukseen ainakin etelästä tulevaa hyökkäystä vastaan, mutta noita 
edellytyksiä ei käytetty hyväksi vähimmässäkään määrässä. Nor¬ 
jan jalkaväen tarkastaja, eversti Ruge, joka sitten toimi sota¬ 
voimien ylipäällikkönä, oli v. 1938 ilmapuolustuksen järjestämistä 
koskevassa mietinnössään lausunut mm.: »Jos eurooppalaisen 
sodan aikana jompikumpi puoli yrittäisi pureutua kiinni Norjan 

alueeseen, niin toinen puoli automaattisesti koettaa sen estää. 
Sellainen yritys saa senvuoksi yllätysluonteen, koska nopeus on 
operaatioissa vallitseva tekijä. Aika on niin lyhyt, että se voidaan 
Norjan osalta laskea tunneissa.» 

Norjan maanpuolustuksen korkein johto siis oivalsi kyllä maan 
aseman ja tunsi puolustuslaitoksen kehittämistarpeen, mutta ei 
saanut minkäänlaista tukea hallitukselta eikä suurkäräjiltä. Vielä 
Munchenin kriisin jälkeen ulkoministeri Halvdan Koht oh lausunut, 
että turvallisuus on lisääntynyt ja ettei maata uhkaa mikään eri¬ 
koinen sodan vaara. »Ei myöskään ole mitään syytä säikähtyä.» 
Seurauksena tästä hengestä olikin, että »kaaderien vähäiseen vah¬ 
vuuteen, materiaalin riittämättömyyteen ja koulutusajan lyhyy¬ 
teen katsoen Norjalla on ollut pohjaennätys Euroopassa», niin¬ 
kuin muuan ruotsalainen sotilaskirjoittaja puolestaan totesi. Nor¬ 
jalta puuttuikin vakinainen armeija käytännöllisesti katsoen koko¬ 
naan ja maanpuolustus perustui jonkinlaiseen miliisijärjestelmään, 
jonka koulutusaika oli rauhanoloissa ollut kaikkiaan 74 vuoro¬ 
kautta, erikoisaselajeissa vähän pitempi. Armeijan koko aktiivi- 
päällystön muodosti 260 upseeria, vakinaista kanta-alipäällystöä 
ja -miehistöä ei ollut lainkaan ja lukuunottamatta vuosittain 
vajaaksi kolmeksi kuukaudeksi palvelukseen kutsuttuja 16.000— 
19 000 asevelvollista Norjan armeijan vahvuus suurimman osan 
vuotta rajoittui Osloon sijoitettuun 500 miehen kaartijoukko- 
osastoon, Kirkenesissä olevaan varuskuntakomppaniaan ja joi¬ 
hinkin vähäisiin vartiomiehistöihin siellä täällä pitkin rannikoita. 
Panssariaseesta, pst.- ja it.aseistuksesta ei ollut liioin puhettakaan, 
sotilasvarastot olivat vähäiset, rannikkopuolustus oli jätetty rap¬ 
peutumaan, samoin laivasto, johon muutamien jo vuosisadan 
vaihteessa palvelukseen asetettujen panssarialusten lisäksi kuului 
joitakin uudempia hävittäjiä sekä pieniä torpedoveneitä, sukellus¬ 
veneitä ja miina-aluksia. Ilmavoimien todella sotakelpoisten konei¬ 
den luku oli korkeintaan n. 50, pääosa tiedustelukoneita. Armei¬ 
jan koko organisaatio oli vanhentunut, liikekannallepano saattoi 
tapahtua vain äärimmäisen hitaana ja puutteellisena. 

Norja oli siis aivan varustamaton ottamaan vastaan Rugen 
ennustamaa salamahyökkäystä ja samaa voidaan sanoa Tanskas - 

takin. Sen maanpuolustus oli kaikilla aloilla laiminlyöty, mikäli 
mahdollista, vieläkin täydellisemmin kuin Norjan. Tähän vaikutti 
Stauningin sosiaalidemokraattien ja Munchin radikaalisen porva¬ 
rillisen vasemmistopuolueen perinnäisen puolustusvihamielisyyden 
ohella maan sotilasmaantieteelliseen asemaan perustuva resignoi- 
tunut katsantokanta. Jos Tanska joutuisi sotaiseen selkkaukseen, 
niin vaara uhkaisi sitä etelästä, eikä Tanska pystyisi torjumaan 
Saksan hyökkäystä missään tapauksessa. Siis oli turhaa uhrata 
varoja maanpuolustukseen. Tämä katsomus kuulsi voimakkaana 
mm. pääministeri Stauningin lausunnosta, jonka hän esitti vuoden 
1939 alussa, jännityksen alkaessa jälleen kiristyä Euroopassa. Hän 
puhui Tanskan puolueettomuusasemasta; puolueettoman valtion 
velvollisuutena on estää, että jokin sotiva valta voisi käyttää 
hyväkseen sen aluetta. Mutta »meillä ei ole sotaan sovellettua 
voimaa», ja kun Tanskan maanpuolustuksen varustautumisvaati- 
muksia on punnittu, ovat tällöin »taloudelliset tekijät painaneet 
paljon». 

Usko omaa puolustuskykyä vailla olevan maan puolueetto¬ 
muuden säilymiseen on kerta kaikkiaan siirretty suurten illuusioit- 
ten joukkoon toisessa maailmansodassa ja näin kävi Norjan ja 
Tanskankin osalta. Ne joutuivat suurvaltojen taistelun tahdotto¬ 
miksi objekteiksi ja menettivät vapautensa. 

Sota yllätti iloiset kööpenhaminalaiset kesken aamu-unen huhti¬ 
kuun 9 pnä 1940. 

Edellisenä päivänä oli Ison Beltin läpi höyrynnyt kohti poh¬ 
joista tanskalaisten vartiolaivojen ohitse pari mustaa hiililaivaa 
miinanetsijöiden saattamina. Liikenne Tanskan salmien kautta 
oli nyt keskittynyt miltei kokonaan Isoon Beltiin, kun talven myrs¬ 
kyt ja ajojäät olivat sekoittaneet Juutinraumaa etelässä sulkevan 
miinakentän sellaiseen kuntoon, että liikenne salmen läpi oli käy¬ 
tännöllisesti katsoen aivan mahdotonta. Tämän vuoksi ei noiden 
hiililaivojen matka herättänyt kovinkaan suurta huomiota, mutta 
tanskalaisissa olisi kumminkin syntynyt pahoja aavistuksia, jos 
he olisivat seuranneet tarkemmin laivojen puuhia saman päivän 
iltana pimeän tultua. Alukset muuttivat nimittäin suuntaa ja 

jatkoivat valot sammuksissa retkeään ensin itään ja sitten etelään 
Juutinraumaan ohi Helsingborgin ja Helsingörin, jotka sivuutet¬ 
tiin puoliyön jälkeen. Vähän ennen kello viittä aamulla laivat 
saapuivat Kööpenhaminan sataman suulle, missä tanskalainen 
vartioalus pysähdytti ne, mutta päästi ne menemään satamaan 
ilman tarkastusta. Vallitsihan Kööpenhaminassa ankara hiilipula, 
joten lastit olivat kovin tervetulleita. Klo 5 aikaan laivat sitten 
laskivat kaikessa rauhassa laiturin ääreen Langelinien luona muu¬ 
tama sata metriä Tanskan laivaston pääosasta, jonka piti yhdessä 
jo vanhentuneiden ja huonoon kuntoon päästettyjen rannikkopat- 
terien kanssa suojella pääkaupunkia mereltä tulevaa hyökkäystä 
vastaan. Mutta samalla hetkellä, kun köydet oli kiinnitetty, koko 
rauhanidylli katosi kuin taikaiskusta. Laivoista työnnettiin lai¬ 
turille maihinlaskusiltoja, joita pitkin virtasi marssijärjestykseen 
nopeasti ryhmittyviä saksalaisia joukko-osastoja. Nämä kiiruhti¬ 
vat miehittämään sataman hallitsevat kohdat ja ottamaan hal¬ 
tuunsa myöskin »Kastellin», jonne oli majoitettu suuri osa Kööpen¬ 
haminan varuskuntaa. Tanskalaiset vartiosotilaat yllätettiin muu¬ 
tamassa silmänräpäyksessä, ja kun varuskuntajoukot heräsivät 
unestaan, ne olivat jo saksalaisten sotavankeja. Tämän jälkeen 
alkoi itse laajan suurkaupungin miehitys. Polkupyoräpartioita, 
kk.ryhmiä ja pioneeriosastoja lähetettiin liikkeelle joukkojen edellä 
ja mm. radioasema joutui käden käänteessä saksalaisten haltuun. 
Ainoastaan Amalienborgin linnan luona syntyi tanskalaisten henki- 
kaartilaisten kanssa joitakin uhreja vaatinut kahakka, mutta jo 
kolmen tunnin kuluttua, klo 8 tienoissa koko Tanskan pääkaupunki 
oli ainoastaan 2.000 miehen vahvuisen saksalaisen maihinnousu- 
joukon vallassa. 

Samaan aikaan saksalaiset tunkeutuivat kaikkialle muuallekin 
Tanskaan mitä huolellisimmin ja yksityiskohtaisimmin laaditun 
valtaussuunnitelman mukaisesti. Armeijan päälentokentän Vaer- 
lösen ylle Kööpenhaminasta luoteeseen ilmestyi klo 5 aamulla saksa¬ 
lainen hävittäjälentue, joka varoituksetta alkoi konekiväärein 
ampua kentällä olevia lähtövalmiita koneita. Useimmat tanskalai¬ 
set koneet tuhottiin tai niitä vaurioitettiin niin pahoin, etteivät 
ne pystyneet toimintaan, mutta pommeja ei pudotettu. Korsörin 

satamaan saapui aamun sarastaessa saksalainen sotalaiva, joka 
muitta mutkitta ryhtyi heti toimittamaan joukkoja maihin. Yksi¬ 
näinen tanskalainen tullimies lähestyi alusta, mutta hänellä ei ollut 
mitään tehtävää tällaisessa tapauksessa ja hän liittyi yhä kasva¬ 
vaan katsojajoukkoon, joka laiturilla seurasi tuota menoa. Pian 
joukot olivat moottoriajoneuvoilleen ja raskaine kalustoilleen muo¬ 
dostaneet rivistön, lähtivät liikkeelle ja katsojatkin hajaantuivat 
rauhallisina jokapäiväisiin askareisiinsa. Wamemundessä saksa¬ 
laiset kuormasivat höyiylautan täyteen joukkoja ja kalustoa, 
ottivat mukaansa mm. yhden panssarijunan ja ajoivat suoraan 
Gjedserin satamaan. 

Koko Tanskan saariston tärkeimpien kohtien miehitys tapahtui 
täten muutamassa tunnissa eikä kovin paljon kauemmin tarvittu 
koko Tanskanmaan alistamiseen Saksan sotilaalliseen herruuteen. 
Klo 4.30 aamulla Saksan Kööpenhaminassa oleva lähettiläs antoi 
varhaisella aamukäynnillä ulkoasiainministerille nootin, jossa ilmoi¬ 
tettiin Saksan ottavan Tanskan ja Norjan sotilaalliseen suojeluk¬ 
seensa. Molemmille hallituksille samaan aikaan esitetyssä Saksan 
hallituksen memorandumissa viitattiin länsivaltojen toimenpitei¬ 
siin Saksaa vastaan suunnatun kauppasodan tehostamiseksi ja 
suunnitelmiin sodan siirtämiseksi puolueettomiin pohjoismaihin. 
Saksan valtakunnanhallitus ilmoitti, että se on saanut haltuunsa 
asiakirjoja, jotka vastaansanomattomasti todistivat, »että Englanti 
ja Ranska aikoivat jo aivan lähipäivinä yllättäen miehittää mää¬ 
rättyjä pohjoismaisten valtioiden alueita. Pohjoismaiset valtiot 
eivät kuitenkaan ole puolestaan tehneet minkäänlaista vastarintaa 
Englannin ja Ranskan tähänastisia puolueettomuuden rikko¬ 
muksia vastaan, vaan ovat sietäneet jopa mitä raskaimpia hyök¬ 
käyksiä niiden suvereenisuusoikeuksia vastaan ryhtymättä asian¬ 
mukaisiin vastatoimiin.» Sitäpaitsi Saksan nootissa huomautet¬ 
tiin, etteivät Tanska ja Norja pystyisikään puolustautumaan, 
va ik ka ne tahtoisivatkin, koska niiltä puuttui tarpeellisia soti¬ 
laallisia mahtikeinoja. Saksa ei kuitenkaan aio missään tapauk¬ 
sessa sallia, että lansivallat muuttaisivat Skandinavian Saksaa vas¬ 
taan käytävän sodan näyttämöksi, ja senvuoksi Saksan hallitus on 
päättänyt ryhtyä sotilaallisiin toimenpiteisiin tuon vaaran torju- 

miseksi ja rauhan turvaamiseksi Pohjolassa. Saksa ilmoitti otta¬ 
vansa Tanskan ja Norjan tämän sodan ajaksi sotilaalliseen suoje¬ 
lukseensa ja kehoitti Kööpenhaminan sekä Oslon hallituksia puo¬ 
lestaan ryhtymään turhan verenvuodatuksen välttämiseksi toi¬ 
menpiteisiin, ettei Saksan operaatioita millään tavoin vastustet¬ 
taisi. »Saksan ja Tanskan välillä aina vallinneitten hyvien suhteiden 
hengessä valtakunnanhallitus ilmoittaa kuninkaalliselle Tanskan 
hallitukselle, ettei Saksa, aio toimenpiteillään nyt eikä tulevaisuu¬ 
dessa loukata Tanskan kuningaskunnan alueellista koskematto¬ 
muutta eikä poliittista riippumattomuutta.» 

Tuo historiallinen asiakirja esitettiin Kööpenhaminassa samaan 
aikaan, kun ensimmäiset saksalaiset joukot marssivat Jyllannin 
rajan ylitse edeten nopeasti pohjoiseen. Heikot tanskalaiset rajan- 
suojajoukot asettuivat joissakin paikoin urheasti vastarintaan ja 
pieniä kahakoita tapahtui siellä täällä, mutta huhtikuun 9 päivän 
iltaan mennessä tilanne koko maassa selveni. Saksalaisten lento- 
konelaivueitten moottorit jyrisivät Kööpenhaminan yllä, kun Tans¬ 
kan hallitus aamusta klo 5:stä lähtien käsitteli Amalienborgin lin¬ 
nassa Saksan memorandumia, kuningas Kristianin itsensä toi¬ 
miessa istunnon puheenjohtajana. Eri puolilta maata saapuvat 
tiedot näyttivät pian niin pahoilta, että ensin luovuttiin ajatuk¬ 
sesta julistaa yleinen liikekannallepano ja sen jälkeen annettiin 
joukoille käsky luopua kaikesta vastarinnasta. Tanska alistui 
Saksan ehtoihin ja Jyllantikin miehitettiin nopeasti aina Skagenia 
myöten. Tanskan lentokentät otettiin heti saksalaisten käyttöön 
tukikohdiksi, joista käsin tuettiin Norjassa suoritettavia sota¬ 
toimia. 

Suomen talvisotaa jo vajaan kuukauden jälkeen seuranneen 
toisen pohjoismaisen sotaisen draaman esirippu oli siis noussut 
yhtäkkiä. Itse asiassa länsivallat olivat jo kumminkin vuorokautta 
aikaisemmin panneet tapahtumien vyöryn alkuun. Huhtikuun 
8 pnä esitettiin nimittäin Ruotsin ja Norjan hallituksille länsi- 
valtojen nootti, jossa ilmoitettiin Ranskan ja Englannin miinoitta¬ 
neen Norjan aluevesiä länsirannikolla kolmessa kohtaa, nimittäin 
Statlandetin ja Molden edustalla sekä Länsivuonon suulla. 
Tarkoituksena oli »estää sotakieltotavaraa kuljettavia laivoja 

käyttämästä Norjan aluevesiä» ja siis tukkia »Norjan käytävä» 
Saksaan liikennettä harjoittavilta aluksilta. Samalla länsivallat 
olivat päättäneet järjestää laivastovartioinnin Norjan länsi¬ 
rannikolle. 

Oliko tämä länsivaltojen toimenpide tarkoitettu Skandinaviaan 
kohdistetun intervention aluksi? Saksan hallituksen memorandumi 
joka tapauksessa antaa sellaisen käsityksen ja länsivaltojen päätös 
oli tietenkin tehty useita päiviä aikaisemmin, mahdollisesti jo 
sotaneuvoston istunnossa Lontoossa. Myöskin »Timesin» diplo¬ 
maattinen kirjeenvaihtaja lausui eräässä tapahtuinaselostuksessaan 
suoraan, että liittoutuneiden korkein sotaneuvosto oli tehnyt toi¬ 
minnasta Norjassa periaatteellisen päätöksen. Huhtikuun 27 pnä 
sanomalehtien edustajille esittämässään laajassa lausunnossa ulko¬ 
ministeri von Ribbentrop vakuutti myöskin mm. Norjasta tavat¬ 
tujen asiakirjojen todistavan, että länsivallat suunnitelivat inter¬ 
ventiota ja että Norjaan lähetettävät joukot oli jo huhtikuun 
8 pnä sijoitettu kuljetuslaivoihin, jotka olivat lähteneet liikkeelle 
Englannin satamista, mutta kutsuttiin takaisin, kun amiraliteetti 
sai tiedon Saksan merivoimien liikehtimisestä Pohjanmerellä. 
Toisaalta Chamberlain alahuoneessa huhtikuun 9 päivän iltana 
pitämässään puheessa, luvatessaan länsivaltojen kaiken tuen Nor¬ 
jalle ja Tanskalle, kumosi jyrkästi kaikki väitteet länsivaltojen 
aikomuksista miehittää Norjan alueita. Se saattoi hänen sanojensa 
mukaan tulla kysymykseen ainoastaan siinä tapauksessa, että Saksa 
olisi ensin ryhtynyt toimintaan Norjassa. Vieläpä hän myöhemmin 
selitti, että Suomea varten Englannin ja Ranskan satamiin aikai¬ 
semmin kootut joukot oli siirretty niistä muualle, niin että länsi- 
vallat olivat aivan valmistumattomat nopeaan vastatoimin taan, 
kun Saksa yllätti. 

Jos taas länsivallat olivat tuohon Norjan puolueettomuuden 
loukkaukseen päättäneet ryhtyä vain provosoidakseen siten Sak¬ 
san vastatoimintaan, niin siinä onnistuttiin yli odotusten. Saksan 
sotavoimat olivat lähteneet liikkeelle kohti Norjaa heti, kun tietoja 
Lontoon ja Pariisin suunnitelmista oli saatu. Yllätyksen onnistu¬ 
misen turvaamiseksi Norjan länsirannikolla oli ryhdytty samanlai¬ 
siin toimenpiteisiin kuin Kööpenhaminan miehityksessä. Huhtikuun 

7—8 päivinä saapui useampiin norjalaisiin satamiin saksalaisia 
kauppalaivoja, jotka ankkuroivat redille tai sijoittuivat suoraan 
laiturin ääreen. Näihin aluksiin oli kätketty iskujoukkoja sekä 
materiaalia, jotka sitten otettiin käytäntöön toiminnan alkaessa. 
Saksan ilmavoimat suorittivat varsinkin huhtikuun 7 ja 8 päivinä 
yli koko Pohjanmeren kauaksi Pohjois-Atlantille saakka tiedustelu- 
lentoja todetakseen länsivaltojen merivoimien sijainnin ja mm. 
Scapa Flow'n sotasatamaan tehtiin hyvin voimakkaita ilmahyök¬ 
käyksiä. Saksan kuljetuslaivueet olivat merivoimien suojaamina 
jo liikkeellä huhtikuun 8 pnä kohti Etelä-Norjan satamia ja kun 
seuraavana päivänä todettiin Englannin suuren kotilaivaston oleyan 
jo lähellä Norjan länsirannikkoa, jäi ensi sijassa Saksan lentoaseen 
tehtäväksi turvata maihinnousut länsivaltojen merivoimien asiaan 
puuttumista vastaan. Eräin ranskalaisin, puolalaisin, jopa norja¬ 
laisinkin kevein aluksin vahvistettu brittiläinen laivasto joutui nyt 
Saksan pommituskonelaivueiden yhtämittaisten, voimakkaiden 
hyökkäysten kohteeksi, ja saksalaiset ilmoittivat päivän kuluessa 
saaneensa osumia mm. kuuteen taistelulaivaan ja kolmeen ristei¬ 
lijään. Britit puolestaan myönsivät vain vahvimman taistelulai- 
vansa »Rodneyn» ja kahden risteilijän vaurioituneen, mutta menet¬ 
täneensä yhden hävittäjäaluksen. 

Joka tapauksessa Saksan pommituslentäjät tuona ratkaisevana 
päivänä antoivat Englannin kotilaivastolle ankaran läksytyksen, 
jonka vaikutus sitten tuntui operaatioiden lähimmissä vaiheissa. 
Yhdessä merivoimien kanssa Saksan ilma-ase suoritti todellisen 
suurtehtävän taaten salamahyökkäyksen onnistumisen hetkellä, 
jolloin länsivaltojen laivaston nopea ja päättäväinen toiminta Nor¬ 
jan länsirannikolla olisi vielä voinut mullistaa Saksan sodanjohdon 
kaikki laskelmat. Britit eivät olleet valmiit asettamaan peliin 
merimahtinsa pääosaa ja menettivät Norjan. Kun sitten muuta¬ 
mia päiviä myöhemmin ryhdyttiin vastatoimintaan, ja laimeaan 
silloinkin, oli jo kaikki myöhäistä. Saksa oli voittanut henkeä 
salpaavan kilpajuoksun. 

Göringin lentäjien ja Raederin merivoimien pitäessä tarpeellisen 
loitolla länsivaltojen pelätyintä iskuasetta Norjan näyttämöltä 
Saksan sotavoimat suorittivat kaikissa tarkoitetuissa kohdissa 

iskutehtävänsä aivan kellontarkasti toteutettujen suunnitelmien 
mukaisesti, Pohjois-eteläsuunnassa yli puolentoista tuhannen 
kilometrin pituisella sotatoimialueella oli asetettu liikkeelle tavat¬ 
toman monimutkainen sotakoneisto, jonka ehdotonta toiminta¬ 
varmuutta todistaa se, että yllätys onnistui poikkeuksetta kaik¬ 
kialla norjalaisten vastarinnasta huolimatta. 

Norjalaiset nimittäin taistelivat, tämä reipas vuoristo- ja men¬ 
kansa ei alistunut vieraan vallan miehitykseen ilman muuta, vaikka 
maanpuolustus olikin rauhanaikana niin surkeasti laiminlyöty. He 
ryhtyivät vastarintaan luottaen länsivaltojen apuun, jota oli 
luvattu, mutta jota sitten tuli vain aivan mitättömässä määrässä. 
Myöskin Norjan itäinen naapuri Ruotsi pysyi syrjässä puolueetto¬ 
mana, vahvisti puoluejttomuusvartiotaan, mutta ei tahtonut mil¬ 
lään tavoin puuttua Norjan ja Tanskan tapahtumiin. 

Saksalaisten miinalaivojen laskiessa Skagerrakiin laajaa miina¬ 
kenttää Norjan rannikolle suuntautuvien kuljetusten suojaksi 
länsivaltojen laivastoa vastaan Saksan maihinnousuarmeijan kärki¬ 
joukot olivat huhtikuun g pnä jo pureutuneet kiinni Norjan ran¬ 
nikkoon useissa eri kohdin. Operaatiosuunnitelma oli monimutkai¬ 
nen, mutta nerokas, ja sen toteutukseen käytettiin uudenaikaisen 
sotatekniikan kaikkia keinoja. Ensi kerran sotahistoriassa nyt 
nähtiin armeijan panssarivoimineen, laivaston erikoisaseineen ja 
ilmavoimien pommituslaivueineen, laskuvarjojääkäreineen ja val¬ 
tavine kuljetusmuodostelmineen työskentelevän yhdessä suurten 
operatiivisten tavoitteiden saavuttamiseksi yhdellä iskulla, elimel¬ 
lisen kiinteänä ja joustavana kokonaisuutena. 

Vahva saksalainen laivasto-osasto, johon kuului raskas 10.000 
tonnin risteilijä »Bliicher», kaksi kevyttä risteilijää, hävittäjiä, 
mt.veneitä, miinalaivoja ja kuljetuslaivoja, saapui Kielistä Ison 
Beltin kautta tullen huhtikuun 8 päivän iltana Oslon vuonon 
suulle. Yöllä alkoi hyökkäys itse vuonoon, kohti Norjan pääkau¬ 
punkia, jota suojasivat vuonon rannoilla olevat linnakkeet. Rauen 
ja Bolaernen saarien patterit Tönsbergin luona keksivät valon- 
heittäjineen vihollisen ja avasivat tulen, mutta saksalaiset käytti¬ 
vät hyvin yksinkertaista keinoa selviytyäkseen ohi näiden linnak¬ 
keiden: Saksalaisten laivojen valonheittäjät suunnattiin patterei- 

hin, jotka täten sokaistuneina eivät pystyneet suuntaamaan tul¬ 
taan tarkasti, ja saksalaiset vähän myöhemmin miehittivät nämä¬ 
kin patterit pienin maihinnousuosastoin. Hortenin laivastoaseman 
luona syntyi sitten kiihkeä taistelu, jossa saksalaisetkin kärsivät 
menetyksiä. Kevyt risteilijä sEmden» sai osumia ja yksi hävittäjä 
sekä miinanraivaaja upotettiin. Laivastoasema aluksineen kum¬ 
minkin vallattiin, mutta Oskarsborgin linnoituksen edustalla tapah¬ 
tui uusi taistelu. Linnoituksen 28 sm:n tykit avasivat vain 800 met¬ 
rin matkalta tulen »Blucheriä» kohti ja laivaan osui lisäksi vielä 
kaksi rannikkopatterien lähettämää torpedoa. Komea risteilijä 
vaipui Oslon vuonon aaltoihin, mutta suurin osa sen miehistöä ja 
siinä olleita inaihinnousuosastoja pelastettiin. Niinpä saksalaisen 
sotatoimiyhtymän komentaja, kenraali Engelbrecht pelastautui 
uiden esikuntaupseereineen rannalle, missä joukot järjestettiin toi¬ 
mintaan. Laivasto-osaston muut alukset sitävastoin tunkeutuivat 
yhtä mittaa aina Oslon satamaan saakka ja laskivat maihin mukana 
tuodut joukot panssarivaunuineen ja muine raskaine kalustoineen. 

Samaan aikaan, aamun sarastaessa jymisivät myöskin vahvan 
saksalaisen ilmavoimien muodostelman moottorit Oslon vuonon 
yllä. Matalalla lentäen raskaat pommikoneet ja niitä seuraavat 
suuret JU 52 kuljetuskoneet kaarsivat yli kaupungin kohti Nor¬ 
jan armeijan Kjellerissä olevaa päälentokenttää sekä Oslon uudelle 
siviililentokentälle Fomebuhun. Norjalainen ilmatorjunta vaien¬ 
nettiin nopeasti, ja pian ensimmäinen kuljetuskone laskeutui 
Fomebun kentälle. Koneen miehistö valtasi käden käänteessä kaksi 
norjalaista, kentän suojaksi sijoitettua konekivääripesäkettä, lasku¬ 
varjo] ääkäreitä oli myös pudotettu ympäristöön ja täten joutuivat 
molemmat kentät lyhyessä hetkessä saksalaisten haltuun. Nyt 
suuret kuljetuskoneet saattoivat huoleti tuoda kentille ilmajalka- 
väkeä, joka valtasi Holmenkollenin it.patterit, Akerhusin vanhan 
muistorikkaan linnoituksen, miehitti kaupungissa useita julkisia 
rakennuksia ja yhtyi sitten merivoimien tuomiin maihinnousujouk- 
koihin. Oslon vuonon rannikkolinnakkeet joutuivat myös jo ensi 
päivänä saksalaisten käsiin ja he ryhtyivät laskemaan molemmin 
puolin laajaa vuonoa maihin lisäjoukkoja Etelä-Norjan valloitusta 
varten. 


;/ lamautuu 

Yhtä hyvin saavutettiin muuallakin pitkin Norjan rannikkoa 
tämän omalaatuisen salamasotaretken ensi tavoitteet, jotka oli 
taitavasti valittu. Saksan sodanjohdon päämääränä oli vallata 
heti ensi tunteina Norjan rannikon parhaat satamat, jotka samalla 
olivat huomattavimpia väestö- ja teollisuuskeskuksia sekä sisä¬ 
maahan johtavien liikenneyhteyksien alkupisteitä. Niiden äärellä 
sijaitsivat maan ainoat lentokentät, joitten omistus oli Saksan 
lentoaseen toiminnalle ehdoton välttämättömyys, ja Oslo, Egcr- 
sund, Kristiansand, Stavanger, Bergen, Trondheim ja Narmk oli¬ 
vat lisäksi myöskin Norjan liikekannallepanon hermosolmukohtia, 
joiden menetys saattoi maan muutenkin epätäydellisen ja hitaan 
puolustussysteemin täydelliseen sekasortoon. Kaikki nuo kau¬ 
pungit joutuivatkin kohta ensi päivänä saksalaisten valtaan. 
Missä norjalaiset ryhtyivät vastarintaan, se masennettiin pian ja 
saksalaiset valmistautuivat viipymättä etenemään sisämaahan. 


KAKSI KUUKAUTTA NORJAN SOTAA 

Norjan valloitus oli siis pantu hyvään alkuun, mutta taistelu 
ei ollut vielä läheskään ratkaistu. Kuningas Haakon ja Nygaards- 
voldin hallitus olivat siirtyneet jo ensimmäisen valtauspäivän 
aamuna Oslosta Hämäriin, missä annettiin käsky yleisen liike¬ 
kannallepanon toimittamisesta. Luottaen länsivaltojen tukeen 
hallitus julisti maan jatkavan taistelua viimeiseen saakka, ja sak¬ 
salaisten oli nyt otettava huomioon norjalaisten vastarinnan ohella 
myöskin länsivaltojen mahdollinen voimapanos tällä uudella sota- 
näyttämöllä. 

Siis oli toimittava mahdollisimman nopeasti, koska aika tässä 
tapauksessa työskenteli vastustajan hyväksi. Norjalaisille ei saa¬ 
nut antaa aikaa joukkojen kokoamiseen ja puolustuksen järjestä¬ 
miseen eikä länsivalloille tilaisuutta lähettää siirtoarmeijaa Nor¬ 
jan kamaralle. 

Ensimmäiset saksalaiset maihinnousujoukot olivat kuitenkin 
liian heikot jatkamaan sotaretkeä sisämaassa rannikon sillanpää- 

Liittoutuneiden lähi-idän armeijoja. Ylhäällä Tiansjordanian joukkoja, alhaalla Ranskaa 
syyrialaista ratsuväkeä. 





Turkki on varuillaan. YlhllUi turkkilaista ratsuväkeä, alhaalla Ismet Inönö (keskellä). 






Tanskaa miehitys. Ylhäällä: Saksa¬ 
lainen motorisoitu kolonna etenee 
Tanskan maanteitä. Alhaalla: 
Kööpenhaminalaiset heräsivät 
9. 4. 1940 lentokoneiden surinaan 
ja kiiruhtivat yöpuvuissaan ka¬ 
dulle — todetakseen miehityksen 
tapahtuneeksi. 





Ylhäällä: Saksalainen höyrylaiva »Altmark* Jössingin vuonossa. Alhaalla: Englantilaisten Ottama 
kuva Trondheimin uiko puolella jäillä olevista saksalaisista lentokoneista. 

asemien valtauksen jälkeen. Uusia sotavoimia saapuikin Etelä- 
Norjaan yli Skagerrakin meritse ja ilmatietä yhtämittaisena vir¬ 
tana länsivaltojen voimatta sitä estää tai edes mainittavammin 
häiritä. Jo huhtikuun io pnä olivat Etelä-Norjan lentokentät 
saksalaisten ilmavoimien käytettävänä ja ilmanherruus täydelli¬ 
sesti saksalaisten käsissä. Kuljetukset yli meren voitiin turvata 
täydellisesti brittiläisen lentoaseen hyökkäyksiä vastaan. Home 
Fleet taasen ei uskaltautunut Saksan pommituskoneiden ja syöksy- 
pommittajien ulottuville eikä Skagerrakin miinavyöhykkeisiin, 
ja vaikka englantilaiset sukellusveneet upottivatkin eräitä kul¬ 
jetuslaivoja, tappiot jäivät joukkojen ja materiaalin siirtojen laa¬ 
juuteen verrattuna suhteellisen pieniksi. Niinpä englantilaisten 
tietojen mukaan yhden viikon kuluessa siirrettiin Norjaan sak¬ 
salaisia joukkoja kaikkiaan noin 100.000 miestä. 

Saksalaisen maihinnousuarmeijan ylipäälliköllä, kenraali von 
Falkmhorsiiliä oli siten pian käytettävissään riittävästi voimia 
sotaretken jatkamiseen, mutta tehtävä oli monessa suhteessa 
hyvin vaikea maan jylhän vuoristoluonnon ja harvojen liikenne¬ 
yhteyksien vuoksi. Norjalaiset tekivät monin paikoin sitkeatä 
vastarintaa, rakensivat esteitä, tuhosivat sillat, räjäyttivät teille 
kallioita jne. Sotaa käytiin sitäpaitsi kelirikkoaikana, jolloin 
maasto monasti muuttui pohjattomaksi liejuksi tai oli tulvien 
vallassa. Korkeilla tunturiylängöillä taas talvi vielä esti joukkojen 
liikkeitä ja suosi oman maastonsa perusteellisesti tuntevia nor¬ 
jalaisia hiihtojoukkoja. 

Kaikesta tästä huolimatta taistelu Etelä- ja Keski-Norjasta 
käytiin loppuun kolmessa viikossa, toukokuun alkuun mennessä. 
Saksalaisten iskujen nopeus yllätti norjalaiset, jotka eivät mis¬ 
sään ehtineet järjestää puolustustaan. Norjan armeijan päälli¬ 
köksi kohta taistelun alkaessa määrätty eversti Ruge kuvasikin 
puolustuksen vaikeuksia myöhemmin: »Kaiken tämän tapahtuessa 
saksalaiset olivat jo vallanneet kaikki Etelä-Norjan asevarikot jasuu- 
ren osan meidän mobilisoimispaikkojamme sekä varustuksiamme. 
He olivat myöskin jo miehittäneet radioasemamme ja katkaisseet 
kaikki tärkeät lennätin- ja puhelinyhteydet. Kaikkien viiden 
eteläisen divisioonan esikuntien ja useitten rykmenttien esikun- 

tien oli täytynyt tyhjentää päämajansa. Niiden liikekannallepano- 
arkistot olivat joutuneet saksalaisten käsiin. Siten kävi armeijan 
järjestetty mobilisaatio Etelä-Norjassa mahdottomaksi.» 

Saksalaiset olivat perusteellisesti varustautuneet myöskin 
vaoristosotaan Norjan tunturiseuduissa ja heidän rivistönsä osoit¬ 
tautuivat ilmavoimien kaikkialla tehokkaasti tukemina erinomai¬ 
sen liikkuviksi. Kevyet panssarivaunut toimivat vuoristomaas- 
tossakin erinomaisena iskuaseena ja saksalaisten pioneerijoukko¬ 
jen ainutlaatuinen taito teki moottoroitujen rivistöjen nopean 
salamasodan mahdolliseksi. Oslon seuduille koottujen kenraali 
von Falkenhorstin päävoimien tehtäväksi tuli nyt lähinnä öst- 
ioldin valtaus ja eteneminen Oslosta Kristiansandin, Bergenin ja 
Trondheimin suuntiin, jotta saavutettaisiin kosketus noihin länsi¬ 
rannikon sillanpääasemiin tuotuihin joukkoihin. Varsinkin maa- 
yhteys Tröndelagiin oli tavattoman tärkeä, sillä alun pitäen 
täytyi olettaa, että liittoutuneet tekisivät kaikkensa katkaistak¬ 
seen meritien Saksasta Keski-Norjaan. 

Taistelu Norjan etelärannikosta Oslon ja Stavangerin välillä 
päättyi nopeasti, Norjan 3. divisioonan viimeiset jäännökset Sta¬ 
vangerin alueella antautuivat huhtikuun 24 pnä, mutta jo useita 
päiviä sitä ennen olivat Oslosta Kongsbergin kautta edenneet 
saksalaiset joukot päässeet kosketukseen Kristiansandin taistelu- 
ryhmän kanssa ja miehittäneet etelärannikon ainoan rautatien. 

Suurenmoisen komeista vuoristomaisemistaan kuulu vuoristo¬ 
rata yhdistää Norjan länsirannikon suurimman sataman, Bergenin 
vanhan, kauniin hansakaupungin Osloon, Kvarvenin raskaitten 
pattereitten tulesta välittämättä saksalainen laivasto-osasto, johon 
kuului kaksi risteilijää ja useampia hävittäjiä sekä kuljetuslaivoja, 
tunkeutui huhtikuun 9 päivän aamun sarastaessa eteläistä väylää 
satamaan, ja maihin laskettiin kiireesti joukkoja, jotka vahasivat 
patterit ja miehittivät kaupungin. Bergeniin sijoitetut norjalaiset 
joukot vetäytyivät sisämaahan ja Vossin seuduilla syntyi katkeria 
taisteluja, joissa norjalaiset tungettiin yhä syvemmälle vuoris¬ 
toon Myrdalin seuduille saakka. Täällä norjalaisen taisteluryh¬ 
män asema kävi aivan kestämättömäksi, kun Oslosta radan suun¬ 
nassa edennyt saksalainen rivistö uhkasi selustaa. Toukokuun 

i pnä Norjan 4. divisioona oli lyöty täydellisesti hajalle, sen jään¬ 
nökset pyrkivät yli vuoristojen pohjoiseen päin yhtyäkseen Ale- 
sundissa maihinnousseihin englantilaisiin ja saksalaisten yhteys 
Oslosta Bergeniin oli täydellisesti varmistettu. 

Dramaattisen luonteen saivat taistelut OslonrTrotidheimin maa- 
yhteydestä ja Tröndelagista länsivaltojen asiaanpuuttumisen joh¬ 
dosta. Trondheimin valtasi vastarintaa kohtaamatta inaihinnousu- 
joukkoineen melko heikko saksalainen laivasto-osasto, johon kuu¬ 
lui yksi risteilijä ja neljä hävittäjää kuljetuslaivojen ohella. Jo 
matkalla Trondheimiin tämä operaatioryhmä oli huhtikuun 7 pnä 
menestyksellisesti torjunut brittiläisten ilmavoimien hyökkäyk¬ 
sen ja upottanut yhden englantilaisen hävittäjän, jonka päälle 
saksalainen risteilijä lähitaistelussa ajoi katkaisten vastustajansa 
kahtia. Trondheimin vuonon suulla oleva Agdenesin linnoitus oli 
varusväkeä vailla eikä sieltä ammuttu laukaustakaan saksalaisten 
laivojen höyrytessä vuonoon. Trondheim ja Agdenesin linnoitus 
miehitettiin nopeasti 1.200 miehen vahvuisin maihinnousu jou¬ 
koin, joitten lisäksi Etelä-Norjasta kuljetettiin 2.000 miestä ilma- 
jalkaväkeä. Näin vähäisin voimin saksalaisten piti sitten varmis¬ 
taa Trondheimin valtaus ja sieltä käsin alkaa toiminta Keski- 
Norjan lukumäärältään aivan ylivoimaisia norjalaisia sotavoimia 
sekä länsivaltain maihinnousujoukkoja vastaan. 

Saksalainen kärkipataljoona eteni huhtikuun 22 pnä kohti 
Lillehammerin kaupunkia, joka on ihanan ja vauraan Gudbrands- 
dalenin sydämessä, suuren MjÖsa-järven pohjoispäässä, Oslosta 
Hämärin kautta DombAsiin johtavan ja siellä sitten Andalsne- 
siin ja Trondheimiin haarautuvan radan varrella. Saksalaiset oli¬ 
vat Oslon miehityksestä kuluneiden kahden viikon aikana vallan¬ 
neet Norjan vauraimmat ja väkirikkaimmat seudut östlandissa 
käyden lakkaamattomia taisteluja norjalaisia vastaan, jotka eivät 
missään ehtineet kunnolla järjestää puolustustaan. Norjan armeija 
oli urhea, mutta harjaantumaton, siltä puuttui kykenevää päällys- 
I töa ja materiaalia. Niinpä vastarinta kaikkialla murrettiin nopeasti, 

joukot hajoitettiin, otettiin vangiksi tai tungettiin Ruotsin rajan 
ylitse. Yksinomaan örjen seuduilla meni yhdellä kertaa 4.000 
miestä rajan toiselle puolen, missä ne eristettiin keskitysleireihin. 


6o Länsiv*ll*t istuvat näyttämölle 

Saksalaiset rivistöt tunkeutuivat täten nopeasti kohti pohjoista 
Hämärin—Dombisin—Störenin ja Kongsvingerin—Rörosin— 
Störenin rautateiden suunnissa. Yhteys Trondheimiin oli näitä 
liikennevaltimoja käyttäen aikaansaatava mahdollisimman pian, 
sillä ilmakuljetustie ei yksin riittänyt turvaamaan herruutta Trön- 
delagissa. 

Lillehammerissa odotti läntisen saksalaisen, panssarivoimin 
vahvistetun rivistön kärkipataljoonaa aikamoinen yllätys. Kär¬ 
jessä edenneen kymmenmiehisen upseeripartion tunkeutuessa kau¬ 
punkiin saksalaiset näkivät muutamia outoihin asepukuihin pukeu¬ 
tuneita sotilaita — englantilaisia. Muutaman hetken kuluttua 
nämä oli otettu vangiksi, riisuttu aseista ja suljettu kaupungin 
postikonttoriin. Tällä välin saksalaisten päävoimatkin ehtivät 
paikalle. Kaupunkiin oli keskitetty englantilais-norjalaisia jouk¬ 
koja, jotka yllätettiin ja pakotettiin peräytymään niin nopeasti, 
että brittien koko kuormasto, rykmentin esikunta ja noin 200 eng¬ 
lantilaista sotilasta vankeina jäi saksalaisten käsiin. Varastoista 
tavattiin melkoiset määrät aseita, erilaisia varusesineitä, mutta 
ennen kaikkea saksalaiset saivat haltuunsa tärkeitä papereita. 

Länsivallat olivat tuoneet maihin joukkojaan useammassa koh¬ 
taa Norjan länsirannikolla ja eteläisin näistä maihinnousupaikoista 
oli Andalsnesin pieni satama, josta Rauma-ratä johtaa Dombä- 
siin. Liittoutuneiden voimat tälläkin suunnalla olivat heikot, 
yhteensä muutamia pataljoonia, ja pääosalta brittiläisiä terri- 
toriaalijoukkoja, joitten koulutus ja aseistus ei ollut erikoisen 
hyvä. Englantilaiset kiiruhtivat miehittämään yhdessä norjalais¬ 
ten kanssa Dombäsin rautatieristeyksen toimiakseen sieltä käsin 
Trondheimia vastaan, mutta tarkoituksena oli samalla työntää 
kiila mahdollisimman kauaksi etelään ja itään Tröndelagin ja Etelä- 
Norjan eristyksen vahvistamiseksi. Niinpä yksi brittiläinen patal¬ 
joona oli tuotu Lillehammeriin saakka, mistä sen kumminkin täy¬ 
tyi pian nolosti peräytyä. 

Saksalaiset jatkoivat nyt Lillehammerin taistelun jälkeen 
nopeata etenemistään kohti Dombäsia, jota englantilais-norjalai¬ 
set joukot pitivät Keski-Norjan strategisena avaimena. Toisia 
saksalaisia joukkoja marssi Trondheimista etelään kohti Störeniä ja 



Etelfi- ja Keski-lfoijan sotatoimet. (»Andra världskriget» 
teoksen mukaan,) 




Takaisin laivoihini 

taas Oslon-Rörosin rataa pitkin edennyt saksalainen rivistö, joka 
valtasi tuon Norjan kuparikaupungin 25. 4., lähetti osastoja yli 
tunturien Dombdsin—Störenin radalle. Saksalaiset pommikone- 
muodostelmat ahdistelivat ankarasti Dombdsin tukikohtaa, jonka 
ympärille pudotettiin laskuvarjojääkäreitäkin, niin että brittien 
ja norjalaisten oli pian peräydyttävä sieltä. Lontoon »Timesin» 
sotilaallinen avustaja oli kirjoittanut Andalsnesin maihinnousun 
jälkeen, että »suuria brittiläisiä voimia on asetettu toimintaan Mjösa- 
järven seuduille Oslosta pohjoiseen. Niiden nopea eteneminen on 
todistuksena hyvin laskelmoidusta päättäväisyydestä ja rohkeu¬ 
desta.» Mutta kun yritys kääntyi kuitenkin tappioksi, tapahtui uusi 
yllättävä käänne. Liittoutuneiden sodanjohto päättikin yhfäkkiä 
kutsua Andalsnesiin tuodut joukot takaisin. Saksalaisten ilma¬ 
voimien yhtämittaisista hyökkäyksistä suuria tappioita kärsineinä 
ne peräytettiin rannikolle ja siirrettiin laivoihin. Norjalaiset jätet¬ 
tiin pulaan ja pian sen jälkeen taistelu päättyi koko Norjassa 
Trondheimin eteläpuolella. Toukokuun 2 pnä oli Andalsnesin 
satamakin jo saksalaisten käsissä. 

Aivan erikoisen suuri osuus tässä nopeassa menestyksessä oli 
Saksan tehokkaalla lentoaseella, joka tuki maajoukkoja voimak¬ 
kaasti ja ennen kaikkea esti liittoutuneiden voimien raskaan kalus¬ 
ton maihintuonnin. Andalsnesin satama tuhottiin ilmahyökkäyk¬ 
sissä kokonaan ja kaupunkikin paloi poroksi, saksalaisten pommit 
antoivat kovia iskuja liittoutuneiden kuljetusaluksille, vieläpä 
sotalaivoillekin. Englantilaisten joukkojen käytettävänä ei ollut 
ainoatakaan maatukikohtaa ja taas lentotukialuksia varottiin 
tuomasta liian lähelle saksalaisten iskupiiriä. Koko maihinnousu- 
yritys oli sitäpaitsi muutenkin heikosti suunniteltu ja tarmotto¬ 
masti toteutettu. Nyt nähtiin, mitä merkitsi saksalaisten saama 
aikavoitto. Maayhteys Trondheimiin avautui ja varmistui ja 
koko Etelä- ja Keski-Norjan valtaus täten suoritettiin loppuun 
kolmessa viikossa. 

Tällä välin oli ratkaisu tapahtunut myöskin Pohjois-Trönde- 
lagissa, missä taistelevien norjalaisten joukkojen tueksi oli niin¬ 
ikään lähetetty englantilaisia, ranskalaisia alppijääkäreitä, jopa 
puolalaisiakin osastoja. Ne laskettiin maihin Namsosissa, mistä 

. rautatie johtaa Steinkjaerin vanhan norjalaisen linnoituskaupun- 
gin kautta Trondheimiin. Koko Namsosiin ja Ändalsnesiin tuo¬ 
dun retkikunnan vahvuus oli Chamberlainin myöhemmän ilmoi¬ 
tuksen mukaan ainoastaan 12.000 miestä, niistä brittiläisiä terri- 
toriaalijoukkoja ranskalaisen kenraalimajuri Audet’n ilmoituksen 
mukaan 3.500 miestä. 

Näiden heikkojen liittoutuneiden joukkojen piti nyt toimia 
yhdessä norjalaisten kanssa, joitten puolustusta Pohjois-Tröndc- 
lagissa eversti Getz oli ryhtynyt järjestelemään. Muistelmateok¬ 
sessaan »Fra krigen i Nord-Tröndelag# tämä kyvykäs norjalainen 
upseeri antaa suorastaan järkyttävän kuvan olosuhteista, joissa 
hänen täytyi työskennellä, sekä myöskin liittolaisjoukkojen joh¬ 
don suhtautumisesta norjalaisiin. Joukoilta puuttui kaikkea: 
aseita, ammuksia, vanisesineitä, pioneerimateriaalia. Eräällä 
pataljoonalla oli panoksia ainoastaan yhden päivän taistelukulu- 
tukseen, toisella 30 panosta jokaista kiväärisotilasta kohti jne. 
Ei ollut tykistöä eikä ilmavoimia. 

Vaikka englantilaiset tekivät useita ilmahyökkäyksiä Trond¬ 
heimiin ja sen ympäristöön, saksalaisten onnistui kuitenkin 
pian organisoida sotatoimet. Trondheimista Ruotsin rajalle Stor- 
lieniin johtava rata vallattiin, ja saksalaiset alkoivat etenemisen 
myöskin kohti Steinkjaeria. Liittoutuneiden joukkojen johto 
antoi materiaalin toimituksesta norjalaisille lupauksia, laadittiin 
suunnitelmia Trondheimin valtaamiseksi takaisin saksalaisilta, 
mutta itse asiassa länsivaltojen taisteluryhmän kärkenä olevat 
brittiläiset territoriaalijoukot olivat miltei yhtä huonosti varus¬ 
tetut kuin norjalaisetkin. Luvatun materiaaliavun toimitus Getzin 
joukoille viipyi yhä, liittolaisjoukkojen siirto Namsosista rintamalle 
tapahtui äärimmäisen hitaasti, mutta samaan aikaan saksalaiset 
osastot lähenivät Steinkjaeria, ilmavoimat pommittivat ankarasti 
Namsosin satamaa ja kaikkia liittoutuneiden ja norjalaisten jouk¬ 
kojen tukikohtia radan varrella. Saksalaiset toivat Trondheimin 
vuonon perukassa maihin joukkoja, britit kärsivät tappion ja pian 
Steinkjaerin linnoituskin oli saksalaisten käsissä. Ja kun Getz 
toukokuun 2 pnä oli järjestänyt joukkonsa vastahyökkäykseen, 
joka piti toteutettaman yhdessä kenraali Carton de Wiart’in joh» 

tamien länsivaltojen joukkojen kanssa, norjalaisen everstin yllätti 
tieto: koko maihinnousuretkikunta vetäytyi pois Namsosista jät¬ 
täen norjalaiset taaskin täydelliseen pulaani 

Näin nolon lopun sai länsivaltojen yritys valloittaa Trondheim 
pohjoisesta käsin. Retkelle oli taaskin lähdetty aivan riittämättö¬ 
min voimin, joista osa sitäpaitsi oli Norjan maastossa sangen toi¬ 
mintakyvyttömiä brittiläisiä territoriaalijoukkoja. Koko suunni¬ 
telma oli puutteellisesti valmisteltu ja huonosti johdettu, varsinkin 
kun piti toimittaman hyvin tarmokasta ja päättäväistä, vaikkakin 
vahvuudeltaan heikompaa vihollista vastaan. Sitäpaitsi Saksan 
lentoase täälläkin ratkaisi tuloksen. »Me emme voi jatkaa huol¬ 
toamme sataman kautta, jota yhtä mittaa pommitetaan ja joka 
sitäpaitsi on niin kaukana meidän maastamme, että me emme voi 
tuoda paikalle tarvitsemiamme ilmavoimia», ranskalainen kenraali¬ 
majuri Audet kirjoitti jäähyväisiksi eversti Getzille. Siis kaikissa 
kohdin Andalsnesin draaman toisinto. 

»Kun Englanti ja Ranska ovat meille tuntemattomista syistä 
luopuneet yrityksestä tukea meitä taistelussamme ja viime yönä 
ilmoituksetta vetäneet pois joukkonsa Namsosin kautta, me 
tänään olemme yksin taistelussa yhdistyneitä saksalaisia sotavoi¬ 
mia vastaan — jo sivustasta ja selustasta saksalaisten saartamina 
linjalla, jota englantilaisten ja ranskalaisten joukkojen piti puo¬ 
lustaa. Vailla mahdollisuutta saada apua ulkoa päin ja kun meillä 
on ammuksia ainoastaan yhden päivän taistelua varten eikä meillä 
ole lentokoneita, ilmatorjuntaa eikä muita välttämättömiä aseita, 
voi taistelun jatkaminen ainoastaan johtaa täydelliseen tuhoon 
hyödyttämättä mitään sotilaallista tarkoitusta.» 

Nämä Norjan omia liittolaisia kohtaan katkerat sanat on otettu 
päiväkäskystä, jonka eversti Getz antoi joukoilleen toukokuun 
3 pnä. Norjalaiset laskivat aseensa; Tröndelag oli nyt lujasti sak¬ 
salaisten käsissä. Ja he saattoivat nyt Trondheimista käsin ryhtyä 
entistä tehokkaampaan toimintaan voiton turvaamiseksi myöskin 
kaukana Pohjois-Norjassa. 

Aivan erikoisen vaiherikkaiksi, dramaattisiksi ja pitkällisiksi 
kehittyivät nimittäin taistelut Narrikin malmisatamasta, jonka 
saksalaiset olivat myös ensi yllätyksellä onnistuneet saamaan hai- 

tuunsa. Vahva saksalainen laivasto-osasto, johon matkalla olivat 
kuuluneet myöskin Trondheimiin lähetetyt merivoimat, tunkeu¬ 
tui tänne Pohjois-Norjan rannikolle saakka. Brittien tiedustelu- 
koneet olivat kyllä jo huhtikuun 7 pnä todenneet saksalaisia meri¬ 
voimia olevan Pohjanmerellä matkalla pohjoiseen, mutta saksa¬ 
lainen korvettikapteeni Hans Erdmenger väittää saksalaisessa 
laivastolehdessä »Nauticus» v. 1942 julkaisemassaan kirjoituksessa, 
että englantilaiset tulkitsivat saksalaisten operaation tarkoituksen 
aivan väärin. He uskoivat Saksan laivaston lähteneen liikkeelle 
hyökätäkseen liittoutuneiden kuljetuslaivastoa vastaan, joka juuri 
oli viemässä Pohjanmeren ylitse joukkoja Norjaan, niinkuin olemme 
maininneet von Ribbentropin selostaneen, ja tästä syystä länsi- 
valtojen kuljetuslaivueet kutsuttiin takaisin kotisatamiin. Eng¬ 
lannin kotilaivaston päävoimat sitävastoin kyllä lähtivät liik¬ 
keelle iskeäkseen saksalaisia vastaan Shetlandin saarten ja Ber¬ 
genin välillä, mutta huhtikuun 7 päivän iltapuolella sää huononi 
siinä määrin, että saksalaisten läpimurto Pohjois-Norjaan onnis¬ 
tui vihollisen huomaamatta sitä. Saksalaiset pääsivät perille 
Trondheimiin ja ennen kaikkea Narvikin valtaus kävi täten mah¬ 
dolliseksi. 

Missään tapauksessa Englannin laivasto ei pystynyt estämään 
tai edes pahemmin häiritsemäänkään saksalaisen laivasto-osaston 
matkaa pohjoisille vesille. Vara-amiraali Liiljensin komentamien 
26.000 tonnin taistelulaivojen »Schamhorstin» ja »Gneisenaun» 
sekä eräiden keveämpien alusten, mm. raskaan risteilijän »Hippe- 
rini) risteillessä kuljetuslaivueen suojana Länsivuonon edustalla ja 
Lofotein saariston ulkopuolella kommodori Bonten hävittäjälai- 
vue ajoi huhtikuun 9 päivän aamun sarastaessa 30 solmun nopeu¬ 
della Länsivuonoon. Yritys oli uskallettu, sillä lumipyry peitti 
norjalaisten loistojen valot ja vaikeutti maamerkkien hyväksi¬ 
käyttöä, mutta suosi samalla yllätystä. Nuo laivueen kymmenen 
saksalaista hävittäjää ajoivat suoraa päätä Länsivuonon peruk¬ 
kaan Narvikin redille, missä satamaa vartioivat vanhat norjalai¬ 
set panssarilaivat »Norge» ja »Eidsvold». Saksalaisten torpedot 
tuhosivat kohta ensinmainitun, ja kun »Eidsvoldin» päällikkö kiel¬ 
täytyi antautumasta, upotettiin hänenkin aluksensa. Saksalaiset 

laskivat laiturien ääreen, lähettivät joukko-osastoja maihin mie¬ 
hittämään kaupungin ja takavarikoivat lukuisat satamassa olleet 
puolueettomien ja vihollismaiden alukset. Saksalaiset olivat 
Narvikissa käyttäneet iskujoukkoja salaa kuljettavana »Troijan 
puuhevosena» suurta valaankeittämölaivaa, joka oli saapunut 
Narvildin jo muutamia päiviä aikaisemmin. 

Kommodori Bonten hävittäjälaivue jäi nyt kumminkin vuo¬ 
rostaan satimeen Narrikin satamaan ja tuhoutuikin lopuksi siellä 
kokonaisuudessaan, kun Englannin laivasto kohta saartoi Länsi- 
vuonon suun täydellisesti. Saksalaisen taistelulaivaston täytyi 
vetäytyä takaisin etelämmäksi oltuaan tulitaistelussa brittien 
kanssa. Tällöin »Schamhorst» ja englantilainen 32.500 tonnin tais- 
teluristeilijä tReno\vn» kumpikin vaurioituivat, mutta saksalaiset 
alukset selviytyivät kuitenkin kotisatamiin. Narrikin hävittäjä- 
laivue sitävastoin oli uhrattava. 

Jo Narrikin kaappauksen jälkeisenä päivänä viisi suurta brit¬ 
tiläistä hävittäjää tunkeutui aina Narrikin sataman suuhun tuho¬ 
ten tai vaurioittaen torpedoin pahasti kahta saksalaista hävittäjää. 
Britit lyötiin kuitenkin tällä kertaa takaisin ja taistelussa kaksi 
englantilaista hävittäjää tuhottiin, kolmas ammuttiin palamaan 
ja vain kaksi pelastui lievästi vaurioituneina ulos Länsivuonosta. 
Nyt britit vahingosta viisastuneina lähettivät vuonoon saksalaista 
hävittäjälaivuetta tuhoamaan vahvan laivasto-osaston, johon 
kuului 30.600 tonnin taistelulaiva »Warspite», yksi raskas ris¬ 
teilijä ja 10 hävittäjää. Tämä musertavan ylivoimainen vihollinen 
tunkeutui Länsivuonon perukkaan huhtikuun 13 pnä. Saksalai¬ 
nen hävittäjälaivue taisteli kuitenkin viimeiseen saakka ja kun 
Rombak-vuonon perukkaan vetäytyneistä aluksista oli poistettu 
maihin elossa olevat miehistöt sekä siirrettävä materiaali, niin 
alukset räjäytettiin. Kaksi kolmannesta hävittäjälaivueen mie- 
histövahvuudesta oli yhä jäljellä ja liitettiin kenraali Dietlin jouk¬ 
koihin. 

Narrikin retkikunnan päällikkönä oli nuori yläbaijerilainen 
alppijoukkojen kenraali, jonka Hitler itse oli valinnut tähän vai¬ 
keaan tehtävään. Kenraaliluutnantti Eduard Dietl loikin Narri¬ 
kin retkellä itselleen ja saksalaisille alppijääkäreilleen suorastaan 

tarunomaisen maineen. Hänen enintään 4.000 miehen vahvuinen 
sotatoimiyhtymänsa sai lähes kaksi kuukautta pitää puoliaan 
norjalaisten ja länsivaltojen maihinnousujoukkojen moninkertaista 
ylivoimaa vastaan vieraassa tunturimaastossa täysin eristettynä, 
niin että matkaa lähimpiin saksalaisiin lentotukikohtiinkin Trond¬ 
heimin tienoille oli 600 km. Täältä saakka täytyi Dietlin vähäisiä 
voimia huoltaa ilmatietä, sillä Englannin laivasto piti Narvikia tiu¬ 
kasti saarrettuna. Tuntureille pudotettiin saksalaisille joukoille 
laskuvarjoilla kaikenlaisia tarvikkeita, vieläpä täydennysmiehis¬ 
töäkin toimitettiin tällä tavoin perille. Mutta Dietlin alppijääkärit 
ja merisotilaat kestivät kaikista koettelemuksista huolimatta 
voittoon saakka. 

Itse Narvikin valtaus oli tapahtunut miltei vastarinnatta ja 
saksalaiset saivat nopeasti haltuunsa myöskin Ruotsin rajalle 
johtavan malmiradan, mutta sitten vasta vaikeudet alkoivatkin. 
Norjalaiset olivat Suomen ja Neuvostoliiton välisen talvisodan 
aikana vahvistaneet pohjoisessa puolueettomuusvartiotaan, niin 
että sikäläiset joukot olivat vahvempia ja tuntuvasti paremmin 
varustettuja kuin Etelä- ja Keski-Norjan. Lisäksi tuotiin länsi- 
valtojen joukkoja maihin Tromssaan, Harstadiin Lofoteille ja 
Bodöhön Narvikin eteläpuolelle. Liittoutuneiden joukkojen koko- 
naisvahvuus Narvikin seuduilla arvioitiin lopuksi jopa lähes 30.000 
mieheksi ja tämä moninkertainen ylivoima puristi viikko viikolta 
yhä lujemmin Dietlin vähälukuisia taistelijoita. Täytyipä Dietlin 
vihdoin toukokuun 28 pnä luopua itse Narvikin kaupungistakin 
ja vetää joukkonsa vuoristoon malmiradan varrelle. 

Apua oli kuitenkin tähän aikaan jo saapumassa etelästä päin 
ja sitäpaitsi länsirintaman suuret tapahtumat myöskin vaikuttivat 
saksalaisten eduksi pohjoisessa. Liittoutuneiden joukkoja olisi 
tarvittu kipeästi Ranskan rintamalla ja Saksan lentoaseen sekä 
sukellusveneidenkin toiminta aiheutti lisäksi huoltovaikeuksia 
länsi valloille. Tröndelagista oli vahva saksalainen rivistö, valit¬ 
tuja alppijoukkoja, lähetetty etenemään Bodön kautta Narvikiin 
ja kesäkuun alussa tämä kolonna oli päässyt jo Bodön pohjoispuo¬ 
lelle. Liittoutuneiden joukkojen johto ei ollut selvillä näiden sak¬ 
salaisten joukkojen vahvuudesta, jota huhu vielä liioitteli, eikä 

myöskään tunnettu tarkoin sen etenemissuuntia vaikeakulkuisessa 
tunturimaastossa. Joka tapauksessa uhka etelästä lisääntyi ja 
tuli päivä päivältä lähemmäksi. 

Norjalaiset kokivat nyt kolmannen ja kovimman pettymyk¬ 
sensä luottaessaan liittolaisiinsa. Länsivallat päättivät tyhjentää 
Narvikin. Harstadiin tuodut joukot siirrettiin laivoihin ja saman 
tien evakuoitiin koko Pohjois-Norja kesäkuun 7 pnä. Myöskin 
kuningas Haakon, kruununprinssi Olav, Nygaardsvoldin hallitus 
ja joukko muita norjalaisia poliitikkoja sekä sotilashenldlöitä lähti 
maanpakoon. Norjalaisten joukkojen ylipäällikön, kenraaliksi 
korotetun Rugen raskaaksi tehtäväksi jäi ehdottaa kenraali von 
Falkenhorstille aselepoa ja vihollisuudet lopetettiin kesäkuun 9 
pnä. Norjan sota oli lopussa ja saksalaiset laskuvarjojääkärit mie¬ 
hittivät jo seuraavina päivinä Tromssan läänin sekä Ruijan tär¬ 
keimmät keskukset Kirkkoniemeen saakka. 

Norjan taistelun epäonnistumisen syitä on edellä jo kosketeltu 
niin paljon, ettei niihin ole enää aihetta enemmälti puuttua. Nor¬ 
jan hallitusten puolustusnihilistinen politiikka kostautui täten. 
Maalta puuttui puolustusvalmiutta, vaikka tapahtumat osoittivat, 
että taistelutahtoa olisi kyllä ollut. Ja taas länsivaltojen menette¬ 
lystä riittää lyhyt toteamus: Ranska ja Englanti jättivät Norjan 
pulaan pystymättä tai kenties tahtomattakaan täyttää lupauk¬ 
siaan, joiden varaan norjalaiset olivat kumminkin paljon raken¬ 
taneet ryhtyessään aseelliseen vastarintaan. 

Länsivalloille Norjan sodan lopputulos merkitsi hyvin suurta 
strategista ja myöskin poliittista arvovaltatappiota, kun taas Saksa 
oli voittanut paljon. Se hallitsi nyt strategisesti tavattoman tär¬ 
keätä Norjan rannikkoa aina Petsamon rajalle saakka ja saattoi 
taistelussaan Englantia vastaan ryhtyä käyttämään hyväkseen 
kaikkia tästä asemasta koituvia etuja. Neuvostoliittoon johtavan 
pohjoisen meritien valvonta-asemat olivat myös saksalaisten käsissä 
ja koko Pohjois-Eurooppa eristyi kaupallisesti länsivalloista. Akseli- 
valtojen johtaman Manner-Euroopan läntisen meririntaman sivusta 
pohjoisessa varmistettiin täten samaan aikaan, kun saksalaiset 
armeijat tunkeutuivat Atlantin rannikolle Ranskassa. 

Nuo saavutukset Saksan laivasto sai maksaa suhteellisesti kal- 
lcimmin, niinkuin Hitlerin päämajan laskelmissa oli ennakollisesti 
otaksuttukin. Kymmenen hävittäjän tuhoutuminen Narvikissa 
oli sinänsä tuntuva isku, jonka lisäksi tulivat muualla kärsityt 
tappiot. Kesäkuun 13 pnä julkaistussa Saksan päämajan katsauk¬ 
sessa Norjan sotaan ilmoitettiin merivoimien menettäneen 3 ris¬ 
teilijää, 10 hävittäjää, 1 torpedoveneen, 6 sukellusvenettä ja 15 
pientä sotalaivaa — länsivaltojen julkaisemat arviot Saksan meri¬ 
voimien tappioista olivat tietysti paljon suuremmat, mutta myös 
epämäaräisemmät ja myöhemmin osaksi kumoutuneet. Englan- 
tilais-ranskalaiset merivoimat olivat myös kärsineet tuntuvia 
menetyksiä, sillä Pohjois-Norjaa evakuoitaessa Saksan laivasto ja 
ilmavoimat iskivät ankarasti. Niinpä upotettiin kesäkuun 8 pnä 
taistelussa Norjan rannikon edustalla suuri brittiläinen lentotuki¬ 
alus »Glorious». Saksan päämajan raportissa mainitaan länsivalto¬ 
jen menettäneen lisäksi 1 risteilijän, 10 hävittäjää, 19 sukellus¬ 
venettä ja joukon apualuksia, minkä lisäksi melkoinen joukko 
laivaston aluksia oli vaurioitunut varsinkin ilmapommituksissa. 
Liittoutuneiden kuljetuslaivaston tappiot saksalaisella taholla on 
arvoitu 280.000 brt:ksi, mikä on sangen suuri määrä kuljetettujen 
joukkojen vahvuuden huomioon ottaen. Saksalaisten omien kul¬ 
jetusten aiheuttamia tonnistomenetyksiä ei ole saatettu julkisuu¬ 
teen, mutta nekin olivat huomattavat. 

Tuo hinta ei ollut kuitenkaan kovin kallis Saksan kannalta, 
kun ottaa huomioon saavutusten suuruuden. Saksan uuden lai¬ 
vaston alttiiksi pantu ydin säilyi joka tapauksessa uhkapelissä. 
Laivaston rinnalla oli Norjan retken onnistumisessa ratkaiseva 
merkitys ilmavoimilla, niinkuin Saksan päämajan katsauksessakin 
lyhyesti, mutta tyhjentävästi todetaan: »Lentoase osoittautui Nor¬ 
jassa ratkaisevaksi tekijäksi operaatioiden menestyksen kannalta. 
Sille tuli pääpaino taistelussa vihollislaivastoa vastaan, joka oli 
suuresti ylivoimainen meidän omaamme verrattuna, ja se yksin 
pystyi huoltamaan kaikkia maa- ja meriyhteyksiä vailla taistele¬ 
vaa Narvikin-ryhmää.» Saksalaiset ilmoittivat sotatoimissa menet¬ 
täneensä kaikkiaan 117 omaa konetta ja tuhonneensa 87 vihollis- 
konetta. Lontoon julkaisemat vastaavat luvut olivat 55 omaa ja 

36 saksalaista konetta. Hitlerin päämajan selonteon mukaan Sak¬ 
san sotavoimien kokonaistappiot olivat jääneet hämmästyttävän 
vähäisiksi sotatoimien laajuuteen, vaikeuteen ja pitkällisyyteen 
katsoen: 1.317 kaatunutta, 2.375 kadonnutta (niistä varmasti suu¬ 
rin osa merimatkalla hukkuneita) ja 1.617 haavoittunutta. 


POHJOLA HAJALLAAN 

Sodan myrsky oli täten lyhyen ajan kuluessa jo toisen kerran 
pyyhkäissyt yli puolueettoman Pohjolan, jonka itärajoilla Suomen 
talvisota oli riehunut hirvittävänä sydäntalven, uhaten muiden¬ 
kin pohjoismaiden koskemattomuutta. Itse asiassa Norjan sota 
vaikutti nyt Pohjois-Euroopan maiden asemaan paljon syvälli¬ 
semmin kuin Suomen ja Neuvostoliiton kamppailu, joka oli päät¬ 
tynyt Moskovan pakkorauhaan, ennenkuin selkkauksen kansain¬ 
välinen vaikutus ehti toden teolla laajentua. Nyt sitävastoin Poh- 
jois-Euroopan eristäminen valtamerentakaisista ja Englannin 
markkinoista, vanhojen tärkeitten tuonnin ja viennin teiden kat¬ 
kaisu merkitsi jo kaikkien pohjoismaiden taloudellekin sinänsä 
paljon. Vaikka Suomi saattoi Petsamon kautta edelleen ylläpitää 
rajoitetussa määrässä kauppaansa valtamerentakaisten maiden 
kanssa ja Ruotsikin ennen pitkää sai Saksan ja Englannin luvalla 
järjestetyksi säännöllisen, vaikka hyvin suppean yhteyden Atlan¬ 
tin taakse, niin monien tärkeimpien raaka-aineiden ja myöskin 
elintarvikkeiden puute kävi tästä lähtien yhä tuntuvammaksi ja 
tuotanto eri aloilla pakosta laski suuresti näistäkin syistä. Poh¬ 
joismaat joutuivat vähitellen miltei täydellisesti sidotuiksi Manner- 
Euroopan sotatalouteen. 

Vielä syvällisempi oli Norjan sodan vaikutus pohjoismaiden 
poliittiseen asemaan ja elämään, niinkuin Suomen kohdalta on 
aikaisemmin jo huomautettukin. Ensimmäisiä näkyviä seurauksia 
tästä olivat kesällä 1940 tehdyt sopimukset saksalaisten jouk¬ 
kojen ja sotamateriaalin kuljetuksista Norjaan Ruotsin ja 
Suomen kautta. Suomelle nämä tapahtumat merkitsivät välitöntä 



Tanska ja Norja ■miehitettyinä 71 

huojennusta talvisodan jälkeisessä raskaassa poliittisessa taiste¬ 
lussa neuvostovallan yhtämittaista painostusta vastaan. Ruotsin 
puolueettomuusasema taasen pysyi ulkonaisesti ennallaan, vaikka 
vaarojen lisääntyminen maan rajoilla Norjan sodan aikana pakotti 
Ruotsin suuresti vahvistamaan puolueettomuusvartiotaan. 

Aivan uuteen elämänkauteen siirtyivät sitävastoin molemmat 
Saksan miehittämät pohjoismaat, Tanska ja Norja. Näiden koh¬ 
talo kehittyi kylläkin sodan jälkeen hyvin eri tavoin. Tanska oli 
alistunut käytännöllisesti katsoen taistelutta Saksan miehityk¬ 
seen ja riippumattoman Tanskan valtioelimet jatkoivat vanhaan 
tapaan toimintaansa kansan elämän ohjaajina. Miehitysvallan ja 
Tanskan suhteissa esiintyi luonnollisesti hankauksia ja jännitystä, 
mutta se ei kuitenkaan radikaalisesti vaikuttanut Tanskan sisäi¬ 
seen elämään. Pysyipä Tanskan hallituskokoomuskin ennallaan 
konservatiivien jatkaessa yhteistoimintaansa sosiaalidemokraattien, 
venstren ja radikaalien kanssa. Stauningin kuoleman jälkeen Buh- 
lin hallitus noudatti entistä suuntaa eikä tri Fritz Clausenin joh¬ 
tama kansallissosialistinen, heikon kannatuksen maassa omaava 
puoluekaan päässyt muuttuneissa oloissa vaikuttamaan määrää- 
västi maan sisäisen elämän muotoutumiseen. 

Paljon ankarammin sota sitävastoin runteli kaikissa suhteissa 
Norjaa, joka oli asettunut vastustamaan Saksan miehitystä ja 
jonka hallitsija sekä hallitus olivat Iänsivaltojen joukkojen mukana 
siirtyneet pois maasta, jatkaen toimintaansa Lontoossa. Meren¬ 
kulun, kalastuksen ja metsätalouden varassa ylivoittoisesti kehit¬ 
tynyt ja sangen yksipuolisesti Englantiin suuntautunut Norjan 
talouselämäkin joutui sodan hävitysten lisäksi kärsimään miehi¬ 
tyksen aiheuttamasta eristymisestä paljon enemmän kuin Tanskan. 
Tosin Englanti oli ollut Tanskankin suuren maataloustuotteiden 
viennin pääostaja ja Tanskan maatalous eli suurelta osalta ulkoa 
tuotavien rehujen sekä lannoitteiden varassa, mutta Tanska saat¬ 
toi maanviljelyksensä tuotantorakennetta muuttamalla ennen 
pitkää ainakin osaksi korvata ulkomaisen väkirehujen ym. tuon¬ 
nin ja löytää Manner-Euroopasta käytännöllisesti katsoen rajat¬ 
tomat markkinat tuotteilleen. Norjalle näiden talouselämän raken¬ 
nemuutoksien aikaansaaminen osoittautui paljon vaikeammaksi ja 

Pääministeri V id k n n Quisling 


myöskin kansan ja miehitysvallan suhteissa jatkui jännitys. Vie¬ 
läpä se aiheutti täydellisen mullistuksenkin maan poliittisessa 
elämässä. 

Jo Oslon valtauspäivän iltana Nasjonal Samlingin johtaja 
Quisling oli pitänyt pääkaupungista Norjan kansalle osoitetun 
radiopuheen, jossa hän ilmoitti muodostaneensa uuden hallituksen 
pääkaupungista poistuneen Nygaardsvoldin ministeristön sijaan. 
Kohdatessaan kuningas Haakonin seuraavana päivänä Saksan 
Oslossa oleva lähettiläs tri Bräuer esitti myös kuninkaalle vaati¬ 
muksen, että Norjassa olisi muodostettava saksalaisten luotta¬ 
musta nauttiva hallitus, jotta aikaansaataisiin ystävällinen yhteis¬ 
työ Norjan ja Saksan kesken. Quislingin hallitus syrjäytyi kui¬ 
tenkin jo muutaman päivän kuluttua ja maan johtoon asetet¬ 
tiin toistaiseksi seitsenmiehinen hallituskomissio. Taas miehitys- 
vallan korkeimmaksi edustajaksi Norjaan oli huhtikuun 24 pnä 
nimitetty valtakunnankomissaari Terboven. Kun sitten sota päät¬ 
tyi Pohjois-Norjassakin, alkoivat pitkälliset, kuukausia kestäneet 
neuvottelut Norjan puolueiden edustajien ja miehitysviranomais¬ 
ten kesken hallituskysymyksen lopullisesta ratkaisusta. Näiden 
neuvottelujen kuluessa suurkäräjien puhemiehistö kääntyi myös¬ 
kin Lontoossa oleskelevan kuningas Haakonin puoleen taivuttaak- 
seen hänet luopumaan kruunusta. Korkeimman vallan käyttö olisi 
tässä tapauksessa siirtynyt erityiselle valtakunnanneuvostolle ja 
väliaikaisen hallitus valiokunnan sijaan olisi asetettu suurkäräjien 
luottamusta nauttiva hallitus, samalla kun maanpaossa oleva 
Nygaardsvoldin hallitus olisi julistettu kaikki oikeutensa menettä¬ 
neeksi. 

Tähän kesäkuun lopussa esitettyyn suurkäräjien vetoomuk¬ 
seen kuningas Haakon vastasi kielteisesti ja myöskin neuvottelut 
Norjan poliittisten puolueiden välillä epäonnistuivat. Syyskuun 
25 pnä valtakunnankomissaari Terboven piti sitten Norjan yleis¬ 
radiossa puheen, missä hän ilmoitti, että hallitusvalta luovutetaan 
Nasjonal Samlingin käsiin. Quislingin puolue oli siis päässyt val¬ 
taan miehitysvallan tukemana ja entiset puolueet lakkautettiin. 
Helmikuun 1 pnä 1942 Vidkun Quisling virallisesti nimitettiin 
JTorjan pääministeriksi. 




Ylhäällä: Norjalaista tykistöä hyökkäämässä. Alhaalla: Saksalaisia vahvistusjoukkoja 
matkalla pohjoiseen päin Norjan tunturien yli. 




Ylhäällä: Norjalaiset ovat räjäyttäneet siltoja viivyttääkseen saksalaisten etenemistä. Alhaalla: 
Saksan ilmavoimat ovat tuhonneet liittoutuneiden aluksia Narvikin edustalla. 








Ylha*ttfc Norjan Nasjonal Samlingin johtaja Vidkun Quisling. Alhaalla: Liittoutuneiden Nor¬ 
jasta palanneet kenraalit, vasemmalta englantilaiset kenraalit Carton de Wiart ia Ironside, 
ranskalaiset kenraalit Mittelhauser ja Audet. 

Nasjonal Samlingin valtaantulo ei kuitenkaan johtanut Nor¬ 
jan olojen rauhoittumiseen. Valta oli nyt ryhmällä, joka viimei¬ 
sissä rauhanaikaisissa parlamenttivaaleissa oli saanut tuskin 2 % 
äänistä ja Norjan väestön enemmistön mielialat ovat jatkuvasti 
pysyneet uuden systeemin vastaisina. Jännityskohtia Norjan 
elämästä ei ole suinkaan puuttunut ja maan rauhoittumista on 
haitannut vielä maan asema osana Manner-Euroopan meririnta¬ 
maa. Norjan länsirannikko on eri tavoin joutunut tämän tästä 
sotatoimien piiriin ja saksalaiset ovat suorittaneet Norjassa tavat¬ 
toman laajoja sotilaallisia töitä sekä kokonaan uuden rannikko- 
puolustuksen luomiseksi että hyvän tieverkoston rakentamiseksi 
maan pohjoisimpiin osiin saakka. 

Skandinaavisen Pohjolan meritraditiot ulottuvat vielä nyky¬ 
päivinäkin hyvin laajalti yli Pohjois-Atlantin ulapoitten, joita 
viikinkien lohikäärmelaivat muinoin kyntivät levittäen pohjois¬ 
maista vaikutusta aina kauas uuden mantereen rannikoille saakka. 
Muistoina muinaisista suurista ajoista on Pohjolaan läheisesti kyt¬ 
keytynyt maita, jotka sivistyksellisesti, rodultaan ja historialli¬ 
sesti kuuluvat Pohjois-Euroopan yhteyteen. Näistä lähinnä Skan¬ 
dinaviaa ovat Fär-saaret, jotka rauhanoloissa nauttivat itsehallin¬ 
toa Tanskan kruunun alaisina. Islanti oli tosiasiallisesti aivan itse¬ 
näinen valtakunta, jota ainoastaan personaaliunioni yhdisti enää 
Tanskaan, ja taas jättiläismäinen Grönlanti oli Tanskan erään¬ 
lainen siirtomaa. 

Sota myllersi näidenkin atlanttisten saaristojen elämän läpi¬ 
kotaisin. Englantilaiset miehittivät Färsaaret lai vastot ukdkoh- 
dakseen kohta saksalaisten marssittua Tanskaan. Grönlanti jäi 
joksikin aikaa poliittisesti ja sotataloudellisesti hoidotta ja joutui 
vihdoin USA:n ja Kanadan holhoukseen sekä miehitykseen. 

Islannin kohtalot taas ratkesivat toukokuun io pnä 1940, siis 
samana aamuna, jolloin Saksan armeijat alkoivat jättiläishyök- 
käyksensä länsirintamalla. Pienen ja hiljaisen Reykjavikin asuk¬ 
kaat heräsivät aamu-unestaan lentokonemoottorien surinaan ja 
brittiläinen laivasto-osasto saapui pääkaupungin satamaan. Eng¬ 
lantilainen joukko-osasto miehitti kaupungissa joitakin tärkeimpiä 
kohtia, mm. Saksan lähetystön rakennuksen, mutta sitten eng- 

lantilaiset julkaisivat julistuksen, jonka mukaan heidän tulonsa 
tarkoituksena ei ole millään tavoin loukata saaren poliittista sta¬ 
tusta. Islannin valtiosäännön mukainen hallitus jäi edelleen pai¬ 
kalleen, mutta eräässä hyvin tärkeässä suhteessa saaren asema 
kuitenkin muuttui vähän myöhemmin. Jo ennen sotaa Islannissa 
oli esiintynyt tendenssejä erota kokonaan Tanskan yhteydestä 
riippumattomaksi tasavallaksi ja v. 1941 piti Tanskan ja Islannin 
välisen sopimuksen mukaisesti toimitettaman -kansanäänestys 
molempien maiden unionisuhteen jatkamisesta. Nyt Islannin 
allting päätti toukokuussa 1941 irtisanoa unionisopimuksen Ta?is~ 
kan kanssa ja kunnes valtiomuotokysymys lopullisesti järjestettäi¬ 
siin, valittiin saaren valtionhoitajaksi toistaiseksi Islannin Kööpen¬ 
haminassa oleva lähettiläs, ministeri Sveinn Bjömsson. Vähän 
myöhemmin tuotiin myöskin amerikkalaisia joukkoja Islantiin, 
josta sodan aikana on tullut sangen tärkeä anglosaksisten meri- 
valtojen tukiasema Pohjois-Atlantilla. 

Näin siis Pohjois-Euroopan maiden kohtalot ovat toisen maail¬ 
mansodan myrskyissä kulkeneet aivan eri suuntiin eikä sotaa 
aikaisemmasta pohjoismaisesta yhteistyöstä voi enää paljon puhua. 
Islanti, Fär-saaret ja Grönlanti ovat anglosaksien hallussa, Tanska 
ja Norja Saksan miehittäminä, Suomi pohjoismaiden kilpenä 
miekka kädessä bolshevistista itää vastassa. Ja hyvin kyseen¬ 
alaista on, voidaanko tuota laajempaa pohjoismaista yhteyttä 
enää sodan jälkeenkään rakentaa ennalleen. 


RATKAISUN HETKI LÄNNESSÄ 

Suuret tapahtumat ovat näinä vuosina kaikesta yllätysluon- 
teestaan huolimatta purkautuneet joka kerta hyvin samanlaisia 
diploinaatlisen käytännön uomia: julistuksia, nootteja, ■ memo- 
randumeja ja päiväkäskyjä propagandasodan järeimmän tykistön 
ammuksina, jotka ovat levittäneet eräänlaista keinosumua tapah¬ 
tumien kovan, rautaisen todellisuuden ylle. Tuon todellisuuden 
muodostavat mobilisoidut kansat, miljoonien soturisaappaiden 

anturoiden tahdikkaat iskut marssiteiden kamaraan, tykkien 
jyske, lentokonemoottorien tuhonenteinen surina — sodan koko 
jylisevä taustamusiikki. 

Toukokuun io päivän aamuna 1940 länsivaltojen joukoille 
Hanskassa luettiin generalissimuksen, kenraali Gamelinin päivä- 
käsky: 

»Hyökkäys, jota me olemme odottaneet viime vuoden loka¬ 
kuusta lähtien, on tänä aamuna alkanut. Saksa on aloittanut meitä 
vastaan taistelun elämästä ja kuolemasta. Ranskan ja kaikkien 
sen liittolaisten tunnuksena on: Rohkeutta, voimaa ja luotta¬ 
musta.» 

Ja varhain aamulla oli Saksan läntisille armeijoille annettu sota¬ 
voimien ylipäällikön Adolf Hitlerin päiväkäsky: 

»Saksan valtakunnan tulevaisuuden ratkaisun hetki on nyt 
koittanut. Englannin ja Ranskan vallanpitäjien päämääränä on, 
kolmen vuosisadan ajan ollut ehkäistä Euroopan olojen todellinen 
vakauttaminen sekä ennen kaikkea pitää Saksa heikkona ja avut¬ 
tomana. Vain tässä tarkoituksessa on yksistään Ranska kahden 
vuosisadan kuluessa julistanut Saksalle sodan 31 kertaa. Jo vuosi¬ 
satoja on Englannin maailmanvaltiaiden päämääränä niinikään 
ollut estää Saksaa missään tapauksessa yhtenäistymästä sekä kiel¬ 
tää Saksalta ne raaka-aineet, jotka ovat välttämättömiä 8o-miljoo- 
naisen kansan olemassaololle. Englanti ja Ranska ovat harjoitta¬ 
neet tätä politiikkaa välittämättä Saksassa kulloinkin hallinneesta 
hallitusvallasta. Ne ovat aina halunneet vahingoittaa Saksan 
kansaa. Niiden johtavat miehet tunnustavat tänään avoimesti 
tämän tarkoituksensa. Saksa on murskattava ja jaettava pikku¬ 
valtioiksi. Silloin Saksa menettäisi valtiollisen voimansa ja sen 
mukana mahdollisuuden turvata Saksan kansan elämismahdolli- 
suudet tässä maailmassa. Tästä syystä on torjuttu kaikki minun 
rauhanpyrkimyksen! ja viime vuoden syyskuun 3 pnä julistettu 
meille sota. Saksan kansa ei tunne mitään vihaa eikä nurjamieli¬ 
syyttä Englannin ja Ranskan kansoja kohtaan. Sen edessä on kui¬ 
tenkin tänään kysymys, tahtooko se elää vai tuhoutua. Muuta¬ 
massa viikossa armeijamme uljaat joukot heittivät Englannin ja 
Ranskan yllyttämän puolalaisen vastustajansa nurin niskoin ja 

näin torjuivat vaaran idässä. Sen jälkeen Englanti ja Ranska päät¬ 
tivät käydä Saksan kimppuun pohjoisesta käsin. Huhtikuun 9 
päivästä lähtien Saksan sotavoimat tukahduttivat tämänkin yri¬ 
tyksen alkuunsa. Nyt on tapahtunut se, jota jo useita kuukausia 
olemme pitäneet aina edessämme olevana vaarana: Englanti ja 
Ranska yrittävät, käyttämällä jättiläismäisiä harhauttamismanöö- 
verejä Kaakkois-Euroopassa, tehdä hyökkäyksen Ruhrin aluetta 
vastaan Hollannin ja Belgian kautta. 

Länsirintaman sotilaat! Nyt on Teidän hetkenne lyönyt. 
Tänään alkava taistelu ratkaisee Saksan kohtalon lähimpien tuhan¬ 
nen vuoden ajaksi. Tehkää velvollisuutenne! Saksan kansa on 
kanssamme menestyksen toivotuksin.» 

Samaan aikaan Saksan diplomaattiset edustajat esittivät Haa¬ 
gissa, Brysselissä ja Luxemburgissa valtakunnanhallituksen memo- 
randumin, jossa perusteltiin Saksan juuri alkanutta hyökkäystä 
yli noiden kolmen puolueettoman maan rajojen. Siinä puhuttiin 
länsivaltojen harhauttamismanööveristä, jonka tehtävänä oli ollut 
sitoa Saksan huomio ja voimat kaakkoon. Tosiasiallisesti kum¬ 
minkin länsivaltojen tarkoituksena on ollut, »mikäli valtakunnan¬ 
hallitus jo kauan on tietänyt», hyökätä Belgian ja Hollannin 
kautta varustusteollisuuden sydämeen Ruhrin alueelle. Samalla 
Saksa esitti Belgiaa ja Hollantia vastaan koko joukon syytöksiä 
näiden maiden puolueettomuusaseman kanssa ristiriidassa ole¬ 
vasta, Saksaa kohtaan vihamielisestä toiminnasta. Lehdistön 
vihamielisestä asenteesta puhumattakaan Alankomaissa ja Bel¬ 
giassa oli tuettu Englannin Secret Servicen yrityksiä aikaansaada 
vallankumous Saksassa. Kumpikin maa oli varustanut yksin¬ 
omaan itärajansa Saksaa vastaan, mutta jättänyt eteläisen rajansa 
sekä rannikkonsa, siis sivustansa länsivaltoja vastaan avoimiksi. 
Belgian ja Hollannin mobilisoitujen armeijojen sijoitus tähtäsi 
yksinomaan Saksaa vastaan jo aikana, jolloin Saksa ei ollut vielä 
toimeenpannut mitään joukkojen keskityksiä omalla puolellaan 
rajaa, kun länsi vallat sitävastoin olivat koonneet vahvan mootto¬ 
roidun hyökkäysanneijan Pohjois-Ranskaan Belgian rajan äärelle. 
Saksan pääesikunnan kokoamat lukuisat todistuskappaleet osoit¬ 
tivat Saksan hallituksen mielestä, että ranskalaiset ja englanti- 

laiset olivat myöskin itse Belgiassa ja Hollannissa suorittaneet 
laajoja hyökkäysvalmisteluja. Olivatpa molempien maiden yleis¬ 
esikunnat olleet tällaisesta toiminnasta Saksaa vastaan neuvotte¬ 
luissa länsivaltojen vastaavien sotilaallisten elinten kanssa. Sen- 
vuoksi Saksa nyt, niinkuin kuukautta aikaisemmin Norjan ja Tans¬ 
kan tapauksissa, länsivaltojen puolelta uhkaavan hyökkäyksen 
torjuakseen ilmoitti ottavansa Belgian, Hollannin ja Luxemburgin 
sotilaalliseen suojelukseensa. »Saksalaiset joukot eivät saavu 
Belgian ja Hollannin kansain vihollisina. Valtakunnanhallitus ei 
ole toivonut eikä järjestänyt tätä kehitystä. Vastuu lankeaa Eng¬ 
lannille ja Ranskalle, jotka ovat valmistelleet hyökkäystä Saksaan 
Belgian ja Hollannin alueilla yksityiskohtaisesti, sekä Belgian ja 
Hollannin hallitusviranomaisille, jotka ovat suvainneet, jopa suo¬ 
sineetkin Englannin ja Ranskan toimia.» 

Nämä aivan muutaman tunnin kuluessa maailman tietoon sin¬ 
gotut diplomaattiset tai sotilaalliset asiakirjat — ja niiden rinnalla 
useat muut samanaikaiset — kertovat suuren tosiasian, jonka ken¬ 
raali Gamelinin päiväkäsky jo sanoi aivan lyhyesti. Kun Saksan 
pohjoinen sivusta Skandinaviassa oli turvattu yllätyksiltä valtaa¬ 
malla Tanska ja Norja, tuli ratkaisun vuoro lännessä. Saksan piti 
iskeä miekka pää vastustajansa Englannin kädestä mantereella 
murskaamalla Ranskan voimat ja tuhoamalla brittiläinen siirto- 
armeija. Samalla vallattaisiin koko mantereen länsirannikko Sak¬ 
san tukiasemiksi lopputaistelussa saarivaltakuntaa vastaan, jota 
mantereesta erottava salmi oli nyt uuden sotatekniikan aikana 
»kuivanut vain paremmanpuoleiseksi panssarivaunujen estehau- 
daksi», myöhempää amerikkalaista sanontaa käyttääksemme. 
Totaalinen saartosota, ilmasota Englantia vastaan, vieläpä kenties 
maihinnousu Brittein saarille häämöttivät noiden mannersodan 
suurten tapahtumien taustasta tulevaisuuden mahdollisuuksina. 

Saksan ulkoasiainministeriön toimesta julkaistiin Ranskan sota¬ 
retken jälkeen asiakirjoja, jotka olivat joutuneet saksalaisten käsiin 
| Ranskan armeijan takaa-ajossa La Chariiin rautatieasemalla 

Loiren laaksossa kesäkuun 19 pnä. Niiden joukossa oli pöytäkirja 
Ranskan ylimmän sotaneuvoston huhtikuun 9 pnä, siis Norjan ret¬ 
ken avajaispäivänä pitämästä istunnosta. Ranskan hallituskriisi 

oli vähän aikaisemmin selvitetty, niinkuin muistamme, ja halli¬ 
tuksen johtoon oli tullut aktiivisuutta sodankäyntiin vaativa 
Reynaud. Pöytäkirjan mukaan oli Ranskan merivoimien yli¬ 
päällikkö, amiraali Darlan ehdottanut liittoutuneiden marssia 
Belgiaan. Gamelin, sotaministeri Daladier ja kenttäarmeijan yli¬ 
päällikkö kenraali Georges olivat silloin kannattaneet tätä suunni¬ 
telmaa. 

Tämä asiakirja julkaistiin Saksan lisäperusteluna hyökkäykselle 
puolueettomien Hollannin ja Belgian läpi länsi valtoja vastaan, ja 
puheessaan heinäkuun 19 pnä Hitler myöskin selitti, että »merkit 
ranskalais-englantilaisten joukkojen toiminnasta Hollannin ja 
Belgian kautta Saksan sotateollisuusaluetta (Ruhria) vastaan 
tihenevät siinä määrin, että nyt täytyi myöskin meidän puolel¬ 
lamme pitää tätä vaaran uhkaa erikoisen vakavana». Saksan sota¬ 
voimien korkein johto päätteli, että Ranskan ja Englannin hyök¬ 
käys noihin puolueettomiin välimaihin uhkasi jo toukokuun alussa. 
Näiden todisteiden valossa oli siis vain kysymys siitä, kuka ehtisi 
ensin lähteä liikkeelle. Toisaalta tiedämme kyllä myöskin Ranskan 
yleisesikunnan myöhemmin julkaisemien selitysten nojalla, että 
liittoutuneet olivat suunnitelleet ainakin vastatoimintaa Hollan¬ 
nissa ja Belgiassa saksalaisten hyökkäyksen alettua, vaikka näiden 
maiden ja länsivaltojen yhteistä operaatiosuunnitelmaa ei olisi 
ollutkaan. Kysymys oli länsivaltojen kannalta ollut kahdesta 
vaihtoehdosta: joko odottaa Saksan hyökkäystä Ranskan varustus- 
vyöhykkeiden suojassa tai pysähdyttää vihollinen Belgiassa, niin¬ 
kuin maailmansodan alkuvaiheissa oh yritetty. Liittoutuneiden 
korkein sotaneuvosto päätti sitten marraskuussa 1939 pitämässään 
istunnossa yhtyä viimeksimainittuun vaihtoehtoon. Saksan armei¬ 
jan hyökkäys oli pysähdytettävä niin kaukana idässä kuin mah¬ 
dollista, jotta voitaisiin tukea Belgian armeijaa, suojata Kanaalin 
satamia ja pelastaa Pohjots-Ranskan tärkein, Lillen ympärillä 
oleva suuri teollisuuspiiri. Ranskalais-englantilaisten sotavoimien 
olisi senvuoksi ryhdyttävä taisteluun Antverpenin—Namurin— 
Maasin linjalla ja annettava Hollannin eteläisimmässä osassa tukea 
myöskin Hollannin puolustusvoimille Bredan seuduilla. Vieläpä 
liittoutuneiden korkein sodanjohto laskelmoi myöhemmin ehti- 

vänsä toimittaa tehokasta apua hollantilaisille tuonnempana mai¬ 
nittavalle Peelin linjalle sekä voitavan pysähdyttää saksalaisten 
eteneminen Antverpenin—Albertin kanavan—Lifigen—-Namurin— 
Ardennien linjalla. Myöskin länsi valtojen sotavoimien tosiasialli- 
t. nen sijoitus ennen Saksan hyökkäyksen alkua viittaa varautumi¬ 

seen taisteluihin Belgiassa. 

Molempien sotivien puolten laskelmat siis joka tapauksessa 
edellyttivät, että ainakin Belgia ja Luxemburg, todennäköisimmin 
Hollantikin vedettäisiin sotatoimien piiriin. Condön, Turennen ja 
Napoleonin, Moltken, Schlieffenin ja muiden menneiden aikojen 
Saksan ja Ranskan välisten sotien suurten päälliköiden varjot 
synkensivät näiden pienten maiden lähintä tulevaisuutta. Varsin¬ 
kin Belgia on vuosisatojen kuluessa ollut Reinin kahden puolen 
y asuvien erirotuisten suurten kansojen ainaisena taistelutantereena. 

Euroopan lieri-uudesta on taisteltu siellä useammin kuin missään 
muualla ja voi sanoa jokaisen huomattavan paikkakunnan nimen 
siellä tavalla tai toisella liittyvän sotahistoriaan. 

1 Etupäässä oman huomattavan puolustusvalmiutensa ansiosta 

Hollanti oli säästynyt maailmansodassa sortumasta taistelevien 
jalkoihin, mutta Belgia sitävastoin joutui Saksan hyökkäyksen 
kauttakulkutieksi ja kärsi sodassa hirveästi. Maailmansodan jäl¬ 
keen nämä kumpikin maa kulkivat eri teitä, sodan aikana viitoi¬ 
tettuja. Hollanti pysyi edelleen puolueettomana ja löi laimin 
^ maanpuolustuksensa kehittämisen, kun taas Belgia rakensi tur¬ 

vallisuutensa sotilasliittoon Ranskan kanssa. Hitlerin Saksan 
noustessa voimakkaaksi sotilasvaltioksi vaarojen aavistelu Hollan- 
| nissa pakotti jälleen ryhtymään toimiin turvallisuuden varmentami¬ 

seksi, mutta ei länsivaltojen kanssa tehtävillä liitoilla, vaan lujit¬ 
tamalla maanpuolustusta edelleen puolueettomuusasemassa pysyen. 
Belgiassa taas flaamien vaikutusvallan voimakas kasvu myös 
osaltaan vaikutti siihen, että vastakohtaa Saksaan pyrittiin tasoit¬ 
tamaan ja vihdoin luovuttiin puolustusliitosta Ranskan kanssa 
| vuoden 1936 suurten tapahtumien, nimittäin Reininmaan militari¬ 

soimisen ja Locamon sopimusjärjestelmän raukeamisen jälkeen. 
Belgia vetäytyi nyt puolueettomuuteen, jonka länsivallat takasivat 
Saksan hyökkäystä vastaan ja jonka Saksakin yhtäläisesti tunnusti. 

Toiselta puolen strategiset tekijät uuden sodan lähestyessä yhä 
enemmän vaaransivat niin Hollannin kuin Belgiankin asemaa. 
Maginot-asema sulki sodan aikana Saksan suoran tien Ranskaan 
ratkaisua tavoiteltaessa ja samoin Siegfried-asema oli taas Saksan 
suojana ranskalaisten hyökkäystä vastaan. Ranskan puolustus- 
systeemi oli heikoin pohjoisrajalla, siis alueella, jonka kautta joh¬ 
taisi Saksan tie Kanaalille Englantia vastaan, ja taas Saksan Länsi- 
valli oli ainakin todennäköisesti toistaiseksi vielä vähemmän luja 
täällä pohjoisessa kuin Ranskan—Saksan rajan äärellä. Olihan 
varustustöitä Ala-Reinillä suoritettu todella valtavassa mittakaa¬ 
vassa vasta sen jälkeen, kun suoja Ranskan rajaa vastaan oli var¬ 
mistettu. Sitäpaitsi Saksan teollisuuden sydän, Ruhrin alue, oli 
tavoitettavissa juuri tätä tietä Belgian ja Etelä-Hollannin kautta 
marssien. 

Siis täytyi ottaa huomioon mahdollisuus, että valtavat varustus- 
systeemit yritettäisiin kiertää pohjoisesta käsin, tulipa ratkaisua 
tavoitteleva aloite kummalta puolen tahansa. Tietysti oli myös 
olemassa aivan toinen mahdollinen hyökkäyssuunta, mutta ei 
ollenkaan yhtä todennäköinen kuin tämä. Ennen sotaa kirjoiteltiin 
kyllä paljon Sveitsin väliasemasta ja saksalaisten suunnitelmista 
tunkeutua Luoteis-Sveitsin kautta, Jura-vuoriston ylitse Lyonin 
seuduille Ranskan puolustussysteemin sivustaan, samoin myös 
mahdollisuudesta, että ranskalaiset samaa tietä, mutta päinvas¬ 
taiseen suuntaan pyrkisivät Länsivallin selustaan. Ranskalaisella 
tai saksalaisella hyökkäyksellä Sveitsin kautta ei olisi kumminkaan 
ollut ollenkaan samanlaisia menestymisen edellytyksiä kuin kierto¬ 
liikkeellä pohjoisessa jo pelkästään Sveitsin vuoristomaaston takia. 
Eikä myöskään ollut strategisesti yhtä tärkeitä tavoitteita iskun 
ulottuvilla. Sveitsi oli kyllä levoton, vahvisti jo aikoja ennen 
sodan tuloa maanpuolustustaan kaikin tavoin, mobilisoi ja oli 
taisteluvalmiina. Kuoleman uhka ei silti väikkynyt sen pään yllä 
läheskään samalla tavoin kuin Reinin suupuolella Pohjanmeren 
ja Kanaalin rannikon äärellä. 

Täydentääksemme sotilaallisten olosuhteiden yleiskuvaa Rei¬ 
nin ja Kanaalin välisessä jännitysvyöhykkeessä meidän täytyy 
vielä muistaa muuan tekijä: lentoase. Länsivaltojen ja Saksan 

taistelussa Ranska oli nyt yhä. enemmän jäänyt toisen luokan 
osaan. Saksa piti päävastustajanaan Englantia, jonka miekka 
pelkästään Ranskan armeija oli. Mutta varsinkin Hollannin ran¬ 
nikko sai tällöin hyvin suuren merkityksen sekä Englannin että 
Saksan kannalta, samoin maan lentokentille tuli sangen suuri 
paino. Jos Hollanti — ja myöskin Belgia — lentokenttineen ja 
sukellusvenetukikohtineen olisi Saksan käsissä, niin ne olisivat 
yhtä vaaralliset kuin »Englannin sydäntä kohti suunnattu pis¬ 
tooli», niinkuin brittiläisellä taholla sanottiin. Ja taas saksalaisen 
sotilaslehdistön kirjoittajat leimasivat nuo puolueettomat maat 
yhtä painavasti »Englannin sillanpääasemaksi ja Maginot-aseman 
etumaastoksi». 

Ratkaisun hetken lähestyessä keväällä 1940 pidettiin siis aina¬ 
kin asianomaisissa maissa itsessään sangen todennäköisenä, että 
Hollanti ja Belgia — ja Luxemburg ilman muuta mukana —■ jou¬ 
tuisivat kaikista Belgian puolueettomuustakauksista huolimatta 
ennen pitkää sotanäyttämöksi. Kysymys oli vain lähinnä siitä, 
mitä nämä maat omasta puolestaan pystyivät tekemään torjuak¬ 
seen tuon vaaran. Oliko niiden sotilaallinen voima, niinkuin länsi- 
valloissa nimenomaan Belgiaan nähden oletettiin, tarpeeksi vahva 
estämään suuria naapureita hyökkäyksestä? 

Pelkästään ulkokohtainen voimien ja mahdollisuuksien tarkas¬ 
telu saattoi antaa tähän kysymykseen myönteisen vastauksen. 
Hollanti oli jo syksyllä 1939 mobilisoinut miltei kaikki käyttökel¬ 
poiset voimansa, suunnilleen 400.000 miestä, joista varsinaisen 
kenttäarmeijan osalle tuli kumminkin vain noin puolet, 12 divisioo¬ 
naa. Tämä riittävästi koulutettujen sotavoimien vahvuus ei ole 
suuri, kun otetaan lukuun maan 8,7 miljoonan väkiluku, mutta 
rauhanaikaisten koulutusohjelmien suppeus ei sallinut enempää. 
Aina viimeisiin sodanedelhsiin vuosiin saakka oli palvelukseen 
otettu vuosittain 75.000 asevelvollisuusikäisestä ainoastaan 19.500, 
ja tätä lukumäärää korotettiin vasta viime tingassa. Pääpaino 
maanpuolustuksen vahvistamisessa pantiin materiaalihankintoi¬ 
hin ja koulutettujen reservien lisäämiseen ryhdyttiin aivan liian 
myöhään. 

Maailmansodan kovien kokemusten varoittamassa Belgiassa 

sitävastoin oli armeijan vahvuuden suurentamisesta materiaali¬ 
hankintojen ohella pidetty parempi huoli. Maan väkiluku oli 8,4 
miljoonaa, siis hieman pienempi kuin Hollannin, mutta vuosittain 
otettiin koulutettavaksi noin 45.000 alokasta ja palvelusaika oli 
vuodesta 1936 lähtien 12—17 kuukautta. Koulutettujen reservien 
vahvuus oli täten paljon suurempi kuin Hollannissa, kaikkiaan noin 
750.000 miestä, mistä varsinaisen kenttäarmeijan osalle voitiin 
laskea 20—21 divisioonaa, vähintäänkin 350.000 miestä. Belgian 
armeija oli muutenkin yleensä saanut paremman koulutuksen kuin 
Hollannin sotavoimat ja myöskin materiaali oli uudempaa sekä 
runsaampaa. Belgiassahan on vanhastaan ollut melko suuri 
ja tuot teittensä laadulla mainetta saavuttanut aseteollisuus. 

Nämä maat saattoivat siis yhdessä asettaa liikekannalle varsin 
huomattavat sotavoimat, joitten suuruus voi jopa ratkaisevasti 
vaikuttaa suurvaltojen yleisiin voimasuhteisiin lännessä. Niiden 
maastoon perustuvia puolustusmahdollisuuksia ei myöskään saa¬ 
nut ilman muuta aliarvioida. Hollanti on kyllä kauttaaltaan alan¬ 
koa, »Ranskan jokien tuomaa lietettä», niinkuin Napoleon oli 
kerran ylpeästi sanonut liitettyään Hollannin valloitustensa jouk¬ 
koon. Hollantia uurtavat kumminkin lukemattomat jokihaarat 
ja kanavat, jotka muodostavat hyviä esteitä nykyaikaisia, 
raskaskalustoisia hyökkäysarmeijoja vastaan. Sama pitää paik¬ 
kansa myöskin Belgian pohjois- ja länsiosiin nähden. Pääasiallisesti 
valloonien asuttama Belgian kaakkoisosa taas on Ardennien 
matalan, mutta melko vaikeakulkuisen ja hyviä puolustus- 
mahdollisuuksia tarjoavan metsävuoriston täyttämä, minkä lisäksi 
Maas-virran laakso sinänsä muodostaa luonnollisen puolustuslinjan. 

Näihin luonnollisiin puolustustekijöihin perustui kummankin 
maan kiinteä varustussysteemi, joka oli yksipuolisesti suunnattu 
Saksaa vastaan, sieltä uhkaavan vaaran torjumiseksi, niinkuin 
valtakunnanhallituksen memorandumistakin olemme jo nähneet. 
Hollannin ja Belgian eteläinen raja oli hyvin heikosti suojattu, 
koska siltä suunnalta tuskin odotettiin hyökkäystä, pikemminkin 
apua. Hollannin koko puolustussysteemi oli keskitetty maan sydä¬ 
men, Zuiderzeen ja Maasin välillä olevan »Hollannin linnoituksen* 
turvaamiseen. Saksaa vastaan avoin Pohjois-Hollanti Zuiderzeen 

toisella puolen sitävastoin jätettiin varustamatta tai ainoastaan 
heikosti suojatuksi. Taas itse »Hollannin linnoituksen» eteen raken¬ 
nettiin pesäkkein ja estein vahvistettuja puolustuslinjoja, joita 
sinänsä pidettiin huomattavan vahvoina ja joita veden valtaan 
laajalti laskettava maasto vielä turvasi. Uloin tällainen puolustus¬ 
linja kulki pitkin -Ijsselin vartta ja yhtyi etelässä Maastrichtin 
suunnalla lännempään Grebbe-Peel-linjaan. Grebbe-linjan takana 
oli sitten varsinaisen Hollannin linnoituksen puolustusvyöhykc 
Ijmuidenin seuduilta rannikolta ohi Amsterdamin ja Utrechtin 
Gorinchemiin Reinin varrelle. Maasin eteläpuolella oli myös pai¬ 
kallisempia puolustusvyöhykkeitä, jotka eri tavoin niveltyivät 
Belgian varustussysteemiin. 

Belgialaiset puolestaan olivat rakentaneet Saksan rajaa vasten 
yhtenäisen, lukuisin betonipesäkkein varustetun kenttävarustus- 
systeemin, joka pohjoisessa sitten kääntyi pitkin Albertin kanavan 
vartta Antverpeniin. Koko tämän uloimman varustuslinjan avain- 
ja nivelkohtana oli Albertin kanavan ja Maasin kulmauksessa 
Eben Emaelin vahva linnake, jota oli aloitettu rakentaa vuodesta 
1936 ja jota pidettiin koko Belgian varustusjärjestelmän vahvim¬ 
pana. Belgian pääpuolustuslinja vuorostaan ulottui pitkin Maasin 
vartta Givet'n tienoilta etelästä, missä se niveltyi ranskalaiseen 
Daladier-asemaan, Namurin ja Li£gen suurten linnoitusvyöhyk- 
keitten kautta Eben Emaeliin. Namurin ja Antverpenin välille 
taas oli luotu pääasiallisesti Schelden ja sen lisäjoen Dylen juoksua 
seuraava syvä kenttävarustusvyöhyke. Vieläpä itse Schelden 
linja, joka etelässä yhtyi ranskalaisiin rajalinnoituksiin Lillen ja 
Toumain seuduilla, oli varustettu ja sen keskuksena oli Gent. 

Belgian ja Hollannin varustussysteemit olivat kyllä vielä 
melkolailla keskeneräiset, mutta ulkonaisesti katsoen ne näyttivät 
kumminkin asettavan mahdolliselle idästä hyökkääjälle vaikeita 
pulmia, varsinkin kun vahvat sotavoimat voitiin mobilisoida niitä 
puolustamaan. Molempien maiden sotilaallisessa asemassa oli kui¬ 
tenkin samalla kohtalokkaita heikkouksia, kun otti huomioon 
Saksan armeijan iskukyvyn ja uudet hyökkäysmenetelmat. Niinpä 
etelässä Luxemburgin suurherttuakunnan alue oli varustamaton 
ja siis avoin. Itäisiltä varustusvyöhykkeiltä puuttui tarpeellista 




*4 


V aa r< 


bkaa ilma s f 


syvyyttä ja mm. betonipesäkkeiden sijoituksessa oli tehty maaston 
tulihallintaan nähden samanlaisia virheitä kuin Ranskan Maginot- 
aseman suunnittelussa. Mutta ennen kaikkea näiden maiden yleis¬ 
esikunnat eivät ottaneet riittävästi huomioon nykyaikaisen sodan 
uutta valtatekijää, lentoasctta. Kummankin maan omat ilmavoimat 
oli jätetty mahdollisuuksiin nähden luvattoman heikoiksi ja koko 
ilmasuojelusysteemin kehitys suuressa määrin laiminlyöty. Hol¬ 
lannin lentoaseen ensi linjan vahvuus arvioitiin taistelun alkaessa 
noin 250 koneeksi ja Belgian noin I70:ksi. Näin siitä huolimatta, 
että kummankin erityisen tiheästi asutun maan pieni pinta-ala teki 
ilmavaaran peloittavaksi. Väestö- ja teollisuuskeskukset ovat 
lähellä toisiaan ja vihollisen tukikohtia, tieverkko on tiheä, lento¬ 
kentät kansainvälisesti erinomaisen hyvin tunnettuja ja alttiita 
yllätyksille. Ja varsinkin Belgian kahtiajako germaanisiin flaa- 
meihin ja romaanisiin vallooneihin, ainaiset kielitaistelut ja poliit¬ 
tiset ristiriidat tarjosivat »viidennen kolonnan» rekrytoimiselle sekä 
toiminnalle sangen suotuisan maaperän. Staaf de Clerqin johtama 
flaamilainen liike harrasti siteiden lujittamista Saksaan, vieläpä 
sillä oli suurgermaanisia ideoita. Läon Degrellen rexistiliike oli myös 
julistanut eristymistä Ranskasta ja sovintoa Saksan kanssa. Hol¬ 
lannissa taas toimi Mussertin kansallissosialistinen puolue, toistai¬ 
seksi pieni, mutta aktiivinen. Molempien maiden kommunistitkin 
oli noina Saksan ja Neuvostoliiton ystävyyden aikoina otettava 
huomioon epäluotettavina aineksina. Espanjan sisäisestä sodasta 
tunnetun quinta colunman mahdollisuudet olivat siis suuret. 

Saksan sodanjohto oli maailmansodan alkuvaiheessa tavoitellut 
nopeata ratkaisua lännessä voidakseen sitten Schlieffenin suunni¬ 
telman mukaan kääntyä myöhemmin kaikin voimin itään, Venä¬ 
jää vastaan. Tuo suunnitelma oli kahden rintaman pelon sane¬ 
lema, mutta »Mamen ihme» pelasti Ranskan. Saksan yleisesikun¬ 
nan silloinen päällikkö Moltke nuorempi ei pysynyt uskollisena 
Schlieffenin perusajatuksille, vaan teki operaatiosuunnitelmaan 
muutoksia, jotka merkitsivät huononnuksia, ja monet sattumat 
sekä harhaotteet ratkaisevalla hetkellä tekivät lopun. Belgian ja 
Pohjois-Ranskan kautta Pariisin edustalle murtautunut Saksan 

armeijan oikea siipi oli liiaksi ohentunut, joukot olivat pitkistä 
marsseista väsyneitä, huolto ei ehtinyt seurata nopeasti etenevien 
joukkojen mukana. Ja joukkojen siirto itärintamalle Hinden- 
burgin ja Ludendorffin käytettäväksi heikensi vieläkin voimia, 
joita olisi tarvittu ratkaisukohdassa. Hyökkäysvoima heikkeni 
kesken, ja ranskalaisten oikealla hetkellä tehty isku Saksan armei¬ 
jan oikeaa siipeä vastaan aikaansai sotaonnen käänteen. Schlief- 
fenin suunnitelman perusajatus, jättiläismäisen tuhoamistaistelun 
saavuttaminen, ei toteutunutkaan ja sota jatkui vuosia. 

Suunnitellessaan vuoden 1940 sotaretkeä länsivaltoja vastaan 
Hitler sotilaallisina neuvonantajineen lähti »muunnetusta Schlief- 
fenin suunnitelmasta», niinkuin Saksan päämajan jälkeen päin 
julkaisemat viralliset katsaukset sotaretkeen ja myöskin armeijan 
ryhmitys valmiusasemiin osoittavat. Sotaretken lopullisena pää¬ 
tavoitteena oli enemmän päävastustajan Englannin kuin Ranskan 
lyöminen, vaikka Ranskan armeijan murskaaminen oli edellytyk¬ 
senä, että kaikki voimat voitaisiin myöhemmin keskittää Brittein 
saaria vastaan, Schlieffenin alkuperäisen suunnitelman mukaan 
otettiin Hollantikin mukaan kaartoliikkceseen. Hollannin nopean 
valtauksen tarkoituksena oli valmistaa oikea siipi Englannin mai- 
hinnousuyllätyksiä vastaan ja myöskin samalla saada käytettä¬ 
väksi Hollannin rannikko sekä lentotukikohdat. Toiseksi liittou¬ 
tuneiden parhaitten voimien keskittäminen pohjoiseen Belgian 
rajaa vasten teki mahdolliseksi jättiläismäisen tuhoamistaistelun 
Kanaalin rannikon valtauksen yhteydessä, mutta ei asettamalla 
painopistettä oikealle, vaan keskustaan, tai paremminkin varsi¬ 
naisen hyökkäysarmeijan vasemmalle siivelle. Sen piti murtautua 
yli Maasin linjan kohti Kanaalin rannikkoa, suojata sivustansa 
Aisnella ja Sommella liittoutuneiden etelästä tehtäviä iskuja vas¬ 
taan ja eristää liittoutuneiden pohjoiset voimat Ranskan pääarmei¬ 
jasta. Näin päästiin Saksan sodanjohdon virallisten selontekojen 
mukaan maailmanhistorian siihen saakka suurimpaan tuhoamis¬ 
taisteluun, joka kehittyi Flanderissa, aiheutettiin länsivalloille 
Dunkerquen katastrofi. Tämän jälkeen seurasi sitten koko sota¬ 
retken toisena vaiheena murto etelään Sommelta Seinelle ja koko 
operaatioajatuksen ytimenä Schlieffenin vanhan suunnitelman toi- 

sinto kiilasta Sveitsin rajaa vasten Ranskan päävoimien ja Maginot- 
aseraan eristämiseksi selustastaan. Tämän kaiken onnistuttua 
Ranska oli täydellisesti lyöty ja sen vastarinnan täytyi nopeasti 
luhistua kokonaan. 

Tällaisen käsityksen saa joka tapauksessa noista jälkeen päin 
esitetyistä virallisista operaatiohahmotteluista ja itse sotaretken 
kulusta, mikäli se on tapahtunut täysin »suunnitelmanmukaisesti». 
Saksan armeijojen ryhmitys hyökkäyksen alkuhetkellä tukee myös 
tuota operaatiosuunnittelun yleiskuvaa. 

Adolf Hitler oli nyt itse päämajoineen lännessä johtamassa 
sotatoimia, lähimpänä neuvonantajanaan puolustusvoimien 
komentoviraston ylipäällikkö Keitel. Armeijan ylipäällikkö von 
Brauchitsch toimi maavoimien ylipäällikkönä samaan tapaan 
kuin Puolan sotaretkellä ja Göring itse komensi peloittavaa lento- 
asettaan. Operaatiosuunnitelmien mukaisesti Saksan armeija oli 
keskitetty länsirajan äärelle kolmena ryhmänä, joiden lisäksi tuli 
vielä noin 30 divisioonan vahvuinen, päämajan välittömässä käy¬ 
tössä oleva strateginen reservi. Eteläisen armeijaryhmä C:n, jota 
Ritter von Leeb komensi nyt kuten aikaisemminkin sodan alusta 
. lähtien, piti 30 divisioonan vahvuisena miehittää Siegiried-asema 
ja sitoa ranskalaisen koillisen armeijaryhmän voimat pois liikku¬ 
van sodan näyttämöltä. Tähän armeijaryhmään kuuluivat Doll- 
mannin ja von Witzlebenin armeijat. Vahvin oli kuitenkin kes¬ 
kustaan, Aachenin seuduilta Moselin eteläpuolelle ryhmitetty von 
Rundstedtin armeijaryhmä A, joka käsitti kolmeen armeijaan 
(von Reichenau, List ja Busch) jaettuna kokonaista 50 divisioonaa. 
Tavattoman vahvat voimat oli siis suurta strategista läpimurtoa 
varten koottu suhteellisen ahtaalle alueelle ja erityisesti kiinnittä¬ 
vät huomiota tällöin kuuluisien panssarikenraalien Guderianin 
ja von Kleistin komennossa olleet panssariarmeijakunnat, joihin 
kuului panssarivoimien ohella moottoroituja keveitä joukkoja. 
Pohjoisen armeijaryhmä B:n johdossa taas oli kenraalieversti 
von Bock, ja hänen 30 divisioonaansa jakautuivat von Kuchlerin 
ja Klugen armeijojen kesken. Täälläkin oli kaksi panssariarmeija- 
kuntaa valmiina tunkeutumaan Hollantiin ja Belgiaan salama- 
sodan kärkijoukkoina von Hothin ja Hoeppnerin komennossa. 

Armeijojen ryhmitys länsirintamalla 10. 5. 1940. 
(»Andra världskriget» teoksen mukaan.) 


Länsivaltojcn sotajoukkojen ryhmitys oli myös toteutettu otta¬ 
malla huomioon Belgian ja Hollanninkin joutuminen taistelu- 
tantereeksi. Kuusi ranskalaista armeijaa, yhteensä 54 divisioonaa, 
oli kyllä ryhmitetty kenraali PrÖl6tat’n komentoon Maginot-ase- 
maan tai sen taakse Sveitsin rajan ja Maasin välille. Ranskan par- 

haat, moottoroidut joukot kahtena armeijana ja koko brittiläinen 
siirtoarmeija oli kuitenkin sijoitettu pitkin Belgian rajaa valmiina 
alkamaan marssinsa pohjoiseen ja koilliseen heti käskyn saatuaan. 
Marssisuunnitelmat oli mitä huolellisimmin laadittu etukäteen 
pienimpiä yksityiskohtia myöten. Paperilla kaikki piti paikkansa 
— mutta käytännössä petyttiin. 

Liittoutuneiden joukkojen ryhmityksessä oli muuan arvelutta¬ 
van heikko kohta. Nivelenä luoteisarmeijan ja koillisarmeijan 
välillä piti Maasin linjalla toimia, belgialaisia tukien, ranskalaisen 
g. armeijan (Corap). Se oli muodostettu pääasiallisesti reservi- ja 
nostoväkijoukoista, siltä puuttui riittäviä panssarivoimia ja myös¬ 
kin pst .tykistöä. Ja juuri tuohon heikkoon nivelkohtaan suuntau¬ 
tui von Rundstedtin armeijaryhmän läpimurtohyökkäys! Sitä¬ 
paitsi käytännöllisesti katsoen kaikkien moottoroitujen joukkojen 
ja panssarivoimien sijoittaminen vasemmalle siivelle pohjoiseen 
oli arveluttavaa. Belgian alueella käytävän liikuntasodan kannalta 
tuollainen ryhmitys oli kyllä puolustettavissa, mutta ylimmän 
sodanjohdon käytettäväksi ei jäänyt riittävää reserviä, ja kun 
saksalaisten yllättävä läpimurto Maasin linjalla onnistui, länsi- 
vallat menettivät juuri parhaat voimansa Flanderin jättiläis- 
motissa. 

Itse asiassa eivät voimasuhteet taistelun alkaessa olleet länsi- 
valtojen kannalta suinkaan toivottomat. Saksan hyökkäysarmei- 
jaan lasketaan kuuluneen noin 120 divisioonaa, mutta liittoutu¬ 
neilla oli yhtä paljon, kun Belgian ja Hollannin sotavoimat laske¬ 
taan mukaan. Puolin ja toisin asetettiin tuleen 2,1—2,s miljoonaa 
miestä ja mahdollisesti liittoutuneiden kokonaisvahvuus oli hie¬ 
man suurempikin kuin Saksan armeijan, viimeksimainitun stra¬ 
tegisia reservejä lukuunottamatta. Lisäksi on otettava huomioon 
suurten varustussysteemien tuki, jota tosin valtavasti liioiteltiin. 
Siinä koettiinkin kohta ensimmäisinä taistelupäivinä kaikkein kat- 
kerimmat ja kohtalokkaimmat pettymykset. 

Tuosta voimasuhteiden tasaisuudesta huolimatta Saksan armei¬ 
jalla oli puolellaan eräitä ratkaisevia etuja. Liittoutuneiden sota¬ 
voiman muodostivat neljän eri maan hyvin eriaineksiset ja kou¬ 
lutustasoltaan sekä aseistukseltaan kirjavat armeijat. Ranskalais- 

ten ja englantilaistenkin kesken oli yhteistyö korkeimmassa opera¬ 
tiivisessa johdossa äärimmäisen vaikeata, vaikka Gamelin oli jo 
syksyllä määrätty yhteiseksi ylipäälliköksi. Belgian ja Hollannin 
armeijoja taas johdettiin vailla miltei kaikkea yhteistyötä länsi- 
valtojen kanssa. Sitävastoin Saksan sodanjohto oli ankarasti kes¬ 
kitetty, päättäväinen ja pystyi silmänräpäyksellisiin ratkaisui¬ 
hin. Sotateknillisesti Saksa oli myös tuntuvasti edellä liittoutu¬ 
neista, vaikka panssari- ja moottoroitujen divisioonien luku näyt¬ 
tää Olleenkin puolin ja toisin jokseenkin yhtä suuri 2:2. Panssari- 
voimien suhde oli nimittäin Saksan eduksi 3 :1 ja ilmassa Saksalla 
oli samoin ehdoton ylivoima. Ja Saksan armeija oli tähän sotaret¬ 
keen valmennettu ja koulutettu mahdollisimman perusteellisesti. 

Pitkäaikaisen ja kovan harjoituksen jälkeen se pystyi suoras- 
taan ilmiömäisiin marssisaavutuksiin uupumatta, ja eri operaatio¬ 
in vaiheiden yksityiskohdat sekä tehtävät oli etukäteen tutkittu ja 

harjoitettu pienintäkin yksityiskohtaa myöten. Kaukana länsi- 
rintamalta, Puolan maastossa, oli harjoitettu panssarilinnakkeiden 
valtausryhmiä rakentamalla tarkoin asianomaisten linnakkeiden 
mukaisia malleja. Maginot-asemaa esikuvana käyttäen raken¬ 
nettujen Tshekkoslovakian varustusvyöhykkeiden joutuminen syk¬ 
syllä 1938 taistelutta saksalaisten käsiin taas oli paljastanut Rans¬ 
kan, Belgian ja Hollannin puolustussysteemien teknillisiä salai¬ 
suuksia. Vakoilu oli niinikään ollut hyvin tarmokasta ja tuloksel- 
J lista, joten kaikista yksityiskohdista oltiin selvillä. Operaatioiden 

koko suunnittelussa ei siis mitään jäänyt sattumanvaraiseksi. Ja 
kuitenkin oli Ranskan huomatuin sotilaslehti »La France Mili- 
taire* kirjoittanut vielä muutama päivä ennen suurhyökkäyksen 
alkua, että Saksan armeijasta puuttui kiinteyttä ja yhtenäisyyttä, 
että siinä vallitsi aktiiviupseerien puute ja että reserviupseeris- 
tonkin lukumäärä oli aivan epätyydyttävä. Lehden erään toisen, 
vähän aikaisemman kirjoituksen mukaan taas Saksan keveät jou¬ 
kot eivät pystyisi aikaansaamaan mitään olennaista hyvin järjes¬ 
tettyä ja lujan puolustusvyöhykkeen suojassa taistelevaa armei¬ 
jaa vastaan. Ne eivät olleet muurinmumn, vaan vastasivat men¬ 
neitten aikojen kevyttä ratsuväkeä, jonka piti takaa-ajolla täyden¬ 
tää voitto. Puolan tapaus oli lehden mielestä aivan poikkeukseni- 

nen ja perustui Puolan armeijan epätyydyttävään taktiikkaan sekä 
varustukseen eritoten moottoroinnin ja panssarivoimien alalla. 
Siis arveluttavaa tosiasioitten aliarviointia ja sokeutta Iänsivalto- 
jen leirissä aivan viiniciseen saakka, vaikka Norjan retki olikin 
hieman taas järkyttänyt piintyneitä vanhoja käsityksiä. 


M Y R SKY T ULVA YYÖKYY 

Keisarillisen Saksan armeijojen hyökkäys Belgiaan ja Pohjois- 
Ranskaan syksyllä 1914 muistutti vuoksiaaltoa, joka lopuksi koh¬ 
tasi liittoutuneiden vastarinnan kalliojyrkänteet Mamen taistelussa 
ja kilpistyi niistä takaisin. Neljännesvuosisataa myöhemmin sak¬ 
salaiset sotajoukot taas vyöryivat tulvavuoksena samaa tietä 
länteen, mutta vuoksiaaltoon yhdistyi nyt rajumyrsky, joka aallon 
edellä pyyhkäisi syvälle valloitettaviin maihin, aikaansai tava¬ 
tonta tuhoa ja järkytti liittoutuneiden koko puolustuksen perus¬ 
teita. 

Myrskyn poliittinen vaikutus tuntui heti välittömästi Kanaalin 
toisella puolen. Englannissa Chamberlainin hallitusta vastaan oli 
hyökätty parlamentissa jo aikaisemmin ankarasti sen tarmotto¬ 
man sotapolitiikan johdosta ja tyytymättömyys maassa kasvoi 
Norjan retken epäonnistumisen johdosta valtavasti. Pääministeri 
tosin sai alahuoneessa toukokuun 8pnä toimitetussa äänestyk¬ 
sessä luottamuslauseen 281 äänellä 200 vastaan, mutta heti Sak¬ 
san hyökkäyksen alettua hän katsoi parhaaksi erota. Nyt muo¬ 
dostettiin Winston Churchillin johdolla uusi, entistä paljon laa¬ 
jemmalla pohjalla lepäävä ministeristö, jossa myöskin työväenpuolue 
ja riippumattomat vapaamieliset olivat edustettuina. Chamber- 
lain jäi tosin salaisen neuvoston lordipresidenttina edelleen halli¬ 
tukseen, samoin useat hänen miehistään — lordi Haiifax pysyi 
ulkoministerinä — mutta voitolle olivat nyt päässeet Winston 
Churchillin ympärille ryhmittyneet, sodan tarmokasta jatkamista 
vaativat piirit, jotka olivat liittoutuneet opposition kanssa. Niinpä 
Chamberlainin aikoinaan syrjäyttämä Anthony Eden palasi myös 

takaisin hallitukseen, tosin sotaministerinä, ja työväenpuolueella 
oli nyt kaksi edustajaa (Attlee ja Greenwood) Churchillin muodos¬ 
tamassa viiden miehen sotakabinetissa, jonka käsiin varsinaisesti 
jäi koko sotapolitiikan kiinteä johto. Sotamielialojen jyrkenty¬ 
mistä todistivat myöskin toimenpiteet sir Osvald Mosleyn fascis- 
tista puoluetta vastaan. Sen kannattajia pidätettiin noin 10.000 
»viideskolonnalaisiksi» epäiltyinä. 

Tämän poliittisen maan vieremän tapahtuessa Lontoossa Sak¬ 
san hyökkäys oli päässyt jo täyteen vauhtiin. Varhain toukokuun 
io päivän aamuna Saksan armeijojen kärkijoukot tunkeutuivat 
kaikkialla Hollannin, Belgian ja Luxemburgin rajojen ylitse edeten 
nopeasti sisämaahan. Taistelujen pauhun yltyessä rajaseuduilla 
oli kuitenkin tapahtunut aivan odottamatonta. Isku oli saman¬ 
aikaisesti ulottunut syvälle länsivaltojen alueille, sillä »Saksan mie¬ 
kan terävä kärki», mahtava lentoase oli myös ryhtynyt toimin¬ 
taan. 

Saksalaisten lentokoneiden pommit räjähtelivät vihollisen 
lentokentillä Belgiassa, Hollannissa ja Ranskassa jo aamun val¬ 
jetessa. Ennenkuin liittoutuneiden ilmavoimat ehtivät lähteä 
liikkeelle, ne yllätettiin tukikohdissaan ja niille aiheutettiin suuria 
tappioita. Saksalaiset syöksypommittajat, pommikone- ja hävit- 
täjäkonelaivueet hyökkäsivät samanaikaisesti 72 lentokenttää 
vastaan, jopa niinkin kaukana kuin Lyonissa etelässä ja St. Ome- 
rissa lähellä Kanaalin rannikkoa. Niinkuin Puolan sotaretkelläkin, 
pelinavauksen teki nytkin Saksan lentoase alkaen taistelun ilman 
herruudesta. Kun se oli ratkaistu ja kiistämätön yliote ainakin 
operaatioalueilla taattu, voitiin siirtyä toisiin tehtäviin, lähinnä 
armeijan sotatoimien suoranaiseen tukemiseen ja varmistamiseen 
länsivaltojen ilmavoimia vastaan. 

Jo ensi päivän ilmahyökkäysten ja ilmataistelujen tulokset oli¬ 
vat saksalaisten virallisten tietojen mukaan suuret. Hitlerin pää¬ 
maja ilmoitti tuhotun 300—400 viholliskonetta. Seuraavina päi¬ 
vinä noita hyökkäyksiä vielä jatkettiin ja laajennettiin aina 
Orlöans'iin saakka etelässä. Länsivaltojen lentoasetta ei kyllä 
saatu kokonaan tällä tavoin lamautetuksi, mutta varsinkin Rans¬ 
kan ilmavoimat olivat tuntuvasti heikentyneet ja Belgian sekä 

Hollannin ilmavoimat joutuivat käytännöllisesti katsoen kokonaan 
pelistä pois. Sitävastoin Englannin ja osaksi Ranskankin lentokone- 
muodostelmat pystyivät toisinaan vielä voimakkaisiin vasta- 
offensiiveihin, joista hetkellisinä ei kuitenkaan ollut mitään pysy¬ 
vää tulosta. Göringin lentäjät pysyivat ilman herroina ja koko 
sotaretken onnistuminen riippui tärkeältä osalta heidän toimin¬ 
nastaan. 

Tuohon ilmaoffensiiviin liittyi nimittäin välittömästi suuri¬ 
suuntainen hyökkäys vastustajan koko selustaan Hollannissa ja 
osaksi Belgiassakin. Hollannissa saksalaisten hyökkäys kohtasi 
samalla hetkellä koko maata eikä ainoastaan rajaseutuja. Jo var¬ 
hain aamuyöllä Hollannin rannikkovartiosto tiedoitti vieraitten 
lentokoneitten liikehtimisestä Hollannin rannikon yllä. Saksalai¬ 
set miinoittivat ilmasta Hollannin rannikkovesiä, kanavia, jokia 
ja muita vesiväyliä lamauttaakseen kuljetukset niitä pitkin ja 
myöskin vaikeuttaakseen brittien mahdollisia maihinnousuyrityk- 
siä. Vähän myöhemmin saapui Haagiin tietoja, että vahvoja sak¬ 
salaisia ilmavoimien muodostelmia oli lentänyt rajan yli idästä. 
Ne pommittivat hollantilaisten lentokenttien puolustuslaitteita ja 
samalla kokonaisia pilviä laskuvarjojääkäreitä leijaili maahan 
näiden kenttien ja eräiden muiden sotilaallisesti tärkeiden kohtei¬ 
den ympärillä. Saksan suuri hyökkäys Hollannin puolustuksen 
sydämeen oli alkanut. 

Jo Norjan retkellä saksalaiset olivat käyttäneet laskuvarjo¬ 
jääkäreitä ja ilmajalkaväkeä varsinkin Oslossa, Trondheimissa ja 
Narvikissa. Samoin oli Puolan sotaretkellä kokeiltu näillä uuden¬ 
aikaisen sodan erikoisjoukoilla, vaikka niiden menestys Puolassa 
ei ollut kovin suuri. Nyt sitävastoin ryhdyttiin todella suurisuun¬ 
taiseen, strategisesti hyvin merkitykselliseen toimintaan, joka 
Hollannissa vaikutti suorastaan ratkaisevasti maan puolustuksen 
nopeaan luhistumiseen. Saksan korkein sodanjohto oli asettanut 
näihin sotatoimiin Hollannissa ja Belgiassa käytettäväksi koko¬ 
naisen divisioonan laskuvarjojääkäreitä kenraaliluutnantti Stu- 
dentin komennossa ja samoin divisioonan ilmajalkaväkeä kenraali¬ 
luutnantti Sponeckin johdossa. Ainakin 500 suurta kuljetuslento- 
konetta, pääasiallisesti Ju 52-tyyppiä, huolehti kuljetuksista. Jou- 

kot olivat ensiluokkaisesti varustetut varsinkin konetuliasein, ja 
koulutus oli ollut aivan yksityiskohtaisen tarkkaa. Niinpä jokainen 
sotilas oli kartoin ja ilmavalokuvin perehdytetty täydellisesti sii¬ 
hen maastoon, jossa hänen sitten tuli toimia. 

Tavattoman suuri koneisto oli siis pantu käyntiin tuossa yllätys- 
hyökkäyksessä, jonka tavoitteet olivat erittäin laajat. Laskuvarjo¬ 
jääkärien ja ilmajalkaväen piti miehittää eräitä Hollannin tie¬ 
yhteyksien avainkohtia, joiden hallussapito oli tärkeätä saksalais¬ 
ten maajoukkojen etenemiselle; niiden tehtävänä oli sitoa osia Hol¬ 
lannin armeijasta taisteluun selustassa ja siten aiheuttaa sekaan¬ 
nusta Hollannin koko puolustussuunnitelmaan, niiden oli estettävä 
englantilaisia tuomasta apua Hollantiin meritietä, vallattava lento-' 
kenttiä saksalaisten tukikohdiksi ja ylipäänsä tuotettava hämmin¬ 
kiä maan poliittisessa sekä sotilaallisessa johdossa myöskin työs¬ 
kentelemällä yhdessä »viidennen kolonnan» kanssa. Kaikki tämä 
onnistui miltei laskelmien mukaan. Kenraaliluutnantti Student 
johti itse laskuvarjojääkäreitä, jotka vahasivat Rotterdamin 
eteläpuolella sijaitsevan suuren Waalhavenin lentokentän, ja haa¬ 
voittui pahasti taisteluissa Hollannin puolustusvoimia vastaan, 
mutta saksalaiset pitivät puolensa. Kentälle tuotiin kuljetuslento- 
koneissa nyt ilmajalkaväkeä Studentin miesten tueksi, ja vaikka 
englantilaiset lentokoneet sitten pommittivat kentän vähäksi 
aikaa käyttökelvottomaksi, niin tavoite oli jo saavutettu. Rotter¬ 
damin läheisyyteen saapuneet laskuvarjojääkärien ja ilmajalka¬ 
väen osastot miehittivät eteläisen osan itse kaupunkia, mutta eivät 
päässeet kiivaan vastarinnan vuoksi kaupungin pohjoisosaan. 
Rotterdamissa ja Moerdijkissa tukivat laskuvarjojääkäreitä myös¬ 
kin joukot, joita oli salaa tuotu kauppalaivoilla ja hiiliproomuilla 
Hollannin satamiin ja jotka nyt astuivat esiin kätköistään, aivan 
kuin Norjan satamissa kuukautta aikaisemmin. Erikoisen tärkeätä 
sotatoimien vastaisen kehityksen kannalta oli, että täten vallattiin 
myöskin Maasin ja Reinin yhteisen suuhaaran Hollandsche Diepin 
yli Dortrechtin eteläpuolella Moerdijkin luona rakennettu suuri 
silta. Siten avattiin saksalaisille panssari- ja-keveille joukoille tie 
suoraan Hollannin puolustuksen sydämeen, »Hollannin linnoituk¬ 
seen». 

Hyökkäys oli toimeenpantu hyvin laajassa mittakaavassa. 
Myöskin Haagin ulkopuolella, Amsterdamista kaakkoon Naardenin 
luona, Helderin tärkeän lentotukikohdan ympärillä jne. taisteltiin. 
Ensi hämmästyksestä selvittyään hollantilaiset ryhtyivät katke¬ 
raan vastarintaan ja vahasivat takaisin useita lentokenttiäkin. 
Vaikka Studentin ja Sponeckin joukkoja lienee ilmateitse Hollan¬ 
nin puolustuksen selustaan kuljetettu kaikkiaan 20.000 miestä, 
nämä hajallaan olevat osastot joutuivat monin paikoin äärimmäi¬ 
sen tiukalle. Hollantilaiset taistelivat urheasti, kärsivät suuria 
menetyksiä, lyötiin monasti takaisin, mutta ryhmittyivät yhä 
uudelleen hyökkäykseen. 

Joka tapauksessa Hollannin puolustusorganisaatio täten joutui 
pahasti sekaisin ja sen selustaan syntyneet tärkeimmät saksalaiset 
pesäkkeet pystyivät puolustautumaan niin kauan, kunnes apua 
ehti saapua maajoukoilta. Olipa Hollannin kuningatar Vilhelmiina 
itsekin vähällä joutua saksalaisten laskuvarjomiesten vangiksi. 
Hän poistui vaaranalaiseksi joutuneesta Haagista vain muutamia 
minuutteja ennen kuin laskuvarjojääkärit katkaisivat tien, jota 
kuningattaren auto oli kulkenut rannikolle. 

Tällä välin von Bockin armeijaryhmän eteneminen Hollannin 
sydäntä kohti jatkui kaikilla tahoilla keskeytymättä. Maan poh¬ 
joisosa vallattiin kahdessa päivässä ja saksalaiset ryhtyivät Zuider- 
zeen itä- ja pohjoisrannalle saavuttuaan hyökkäämään Den Hel- 
deriä vastaan. Englantilaiset lähettivät hollantilaisten avuksi 
muutamia keveitä sotalaivoja ja täten yritykset ylittää Zuiderzee 
estettiin. Zuiderzeen eteläpuolitse Utrechtia ja Amsterdamia 
kohti lähetetyt rivistöt taas murtautuivat Ijsselin linjan läpi jo 
ensimmäisenä taistelupäivänä ja hollantilaisten täytyi luopua 
myöskin Grebhe-liujasta toukokuun 13 pnä. Saksalaiset vyörytti¬ 
vät murtoaukosta Utrechtin itäpuolella hollantilaisten toisen puo- 
lustussysteemin täydellisesti ja jatkoivat etenemistään kohti 
Amsterdamia ja Gorinchemia. Hollantilaiset laskivat maastoa laa¬ 
jalti veden valtaan, mutta tämäkään keino ei pysähdyttänyt hyök- 
käysarmeijoja. 

Saksalaiset olivat siten keskustassakin jo tunkeutumassa itse 
»Hollannin linnoitukseen», kun ratkaisu tapahtui etelässä. Ijsselin 

jaPeelin varustuslinjojen läpi murtauduttuaan von Bockin armeija- 
ryhmän panssari- ja moottorikolonnat tunkeutuivat nopeasti 
Hertogenboschin—Moerdijkin jaTilburgin—Bredan suunnissa Bel¬ 
gian rajan pohjoispuolitse Hollannin päävoimien eteläiseen sivus¬ 
taan. Osia 7. ranskalaisesta armeijasta oli Antverpenin kautta 
ehtinyt jo tänne saakka hollantilaisten avuksi, kun 12. 5. Hol¬ 
lannin puolustus täällä murtui. Tilburgin luona saarrettiin ja pako¬ 
tettiin antautumaan 18.000 hollantilaista ja Bredan luona hajoi- 
tettiin osia ranskalaisista apujoukoista. Suurin osa ranskalaisista 
peräytyi tämän jälkeen takaisin Antverpeniin, osia siirrettiin meri¬ 
teitse Englantiin ja pieni ryhmä joutui saksalaisten vangiksi puh¬ 
distettaessa Zeelandin saaristoa Hollannin sotatoimien loppuvai¬ 
heessa. 

Täten Hollannin armeija leikattiin nopeasti erilleen muista 
liittoutuneista, tungettiin »Vestung Hollandiin» ja pakotettiin 
siellä antautumaan. Saksalaiset olivat jo 12 .5. päässeet yhteyteen 
Moerdijkin sillan vallanneiden ilmajoukkojen kanssa, ja 13.5. 
alkoi voimakas hyökkäys Dortrechtin kautta Rotterdamiin. Kun 
Hollannin sisin puolustussysteemi tällä tavoin oli murrettu auki 
etelästä, saksalaiset panssari- ja kevyet rivistöt marssivat nyt 
tavattoman nopeasti kohti Haagia, Leideniä ja Amsterdamia. 
Rotterdam oli joutumassa saarroksiin ja kaupungin pohjoisosaa 
pommitettiin ankarasti ilmasta. Välttääkseen täydellisen tuhon 
kaupunki antautui toukokuun 14 pnä aamupäivällä. Samaan 
aikaan saksalaiset kärkijoukot olivat jo tunkeutumassa pohjoi¬ 
sessa Utrechtin länsipuolella taistelevien hollantilaisten joukkojen 
selustaan. Ainoastaan Den Helderin eteläpuolella ja Zeelandin 
saarilla hollantilaiset pitivät vielä puoliaan ja tänne rannikolle 
saapuivat englantilaiset apujoukotkin — kaiken kaikkiaan muu¬ 
tamia satoja miehiä jalkaväkeä ja pioneereja sekä keveitä merivoi¬ 
mien osastoja. 

Hollanti oli viidessä vuorokaudessa kärsinyt täydellisen tap¬ 
pion. Kuningatar, kruununprinsessa puolisoineen ja hallitus olivat 
jo poistuneet maasta Englantiin, suurimman osan maata valloit¬ 
taja oli miehittänyt, kaikki varustussysteemit olivat murtuneet 
ja armeija hajaannustilassa. Niinpä Hollannin puolustusvoimien 

ylipäällikkö kenraali Wänckelmaii tekikin toukokuun 14 pnä ilta¬ 
päivällä antautumispäätöksen. »Meidän vastassamme oli viholli¬ 
nen», hän lausui julistuksessaan armeijalle ja kansalle, »jonka 
nykyaikaiset aseet olivat meille hyvin ylivoimaiset. Meidän soti¬ 
laamme ovat taistelleet urhoollisesti. Meidän lentoaseemme oli 
liian heikko voidakseen taistella sellaista vihollista vastaan. Tätä 
ylivoimaa vastaan meidän joukkomme olivat voimattomia.. . 
Minulla ei ole ainoastaan oikeutta, vaan myöskin velvollisuus 
tehdä tämä päätös enempien uhrien välttämiseksi.» Klo 19 illalla 
saapui Haagiin taistelujen ajaksi jääneeseen Saksan lähetystöön 
hollantilainen kenraali, joka ilmoitti taistelun lopettamisesta ja 
pyysi Saksan päämajan lähettämään valtuutettunsa Haagiin 
vahvistamaan antautumissopimuksen. 

Vielä samana iltana taistelut päättyivät kaikkialla Hollannissa 
lukuunottamatta Zeelandin merimaakuntaa, jonka saksalaiset 
vakasivat neljän seuraavan päivän kuluessa. Vlissingenin tärkeä 
satama tyhjennettiin toukokuun 18 pnä ja britit vetäytyivät sieltä 
sekä Hoek van Hollandista nopeasti takaisin kotisaarelleen. 

Saksan sotavoimat olivat saavuttaneet täten ensimmäisen 
suuren menestyksensä lännen sotaretkellä, vieläpä tavattoman 
nopeasti. Hollanti rannikko- ja ilmatukikohtineen oli nyt Saksan 
käsissä, hyökkäysarmeijan pohjoinen sivusta oli täysin turvattu 
ja Hollannin 400.000 miehen armeija lyöty kokonaisuudessaan 
pois liittoutuneiden rintamasta. Lontoossa oleva Hollannin halli¬ 
tus ei kyllä hyväksynyt kenraali Winckelmanin antautumispaa¬ 
tosta ja julisti maan siirtomaineen ja suurimmaksi osaksi pelas- 
tettuine laivastoineen jatkavan edelleen taistelua länsivaltojen 
rinnalla, mutta tällä julistuksella ei ollut enää mitään vaikutusta 
lännen sotaretken kulkuun. Hollannin vastarinnan kukistaneet 
von Bockin armeijaryhmän divisioonat vapautuivat nyt toisiin 
tehtäviin. Ne suunnattiin nopeasti etelään, yli Belgian rajan, 
missä sotahistorian siihen asti suurimman tuhoamistaistelun kulku 
alkoi jo eräiltä osiltaan hahmottua. 

Laskuvarjojoukkoja pudottavat kuljetuskoneet, syöksypommit- 
tajat, pommitus- ja hävittäjäkoneet pimensivät suurina laivueina 

toukokuun 10 pnä myöskin Belgian taivasta saksalaisten armeijo¬ 
jen edeltäjinä. Laskuvarjo-osastoja tuotiin mm. St. Trond'iin 
Liögen ja Brysselin välille sekä Nivelles’iin kolmisen peninkulmaa 
pääkaupungista etelään, missä niiden piti yhdessä »viidennen 
kolonnan» kanssa aiheuttaa mahdollisimman paljon sekaannusta 
ja tuhoa Maasin—Albertin kanavan puolustuslinjalle ryhmittyvän 
Belgian armeijan sekä liittoutuneiden joukkojen selustassa. Lasku¬ 
varjojääkärit valtasivat tärkeitä solateitä Ardennien metsävuo- 
ristossa, mutta ennen kaikkea näiden iskuryhmien tehtäväksi jäi 
Belgian puolustuksen murtaminen kaikkein tärkeimmässä ja vah- 
vimmassa nivelkohdassa: Eben Emaelin linnakkeen valtaus. 

Saksan Ientoaseen muokatessa vastustajan selustaa ja tukiessa 
von Rundstedtin armeijaryhmän kärjen muodostavien panssare¬ 
ja keveitten joukkojen etenemistä tapahtui samanlaista nopeata 
liikehtimistä myöskin vastakkaiseen suuntaan, Ranskan ja Belgian 
rajalta pohjoiseen ja koilliseen. Ranskalainen luoteisarmeijaryhmä 
ja brittiläinen siirto armeija lähtivät liikkeelle heti ensi tietojen 
saavuttua saksalaisten hyökkäyksestä. Ne kiirehtivät Dyle-lin- 
jalle ja Sambren sekä Namurin pohjoispuolitse Maasin varrelle 
Li€geä kohti. Sambren etelapuohlla taas kenraali Corapin g. 
ranskalainen armeija lähti liikkeelle asemistaan Daladier-linjalta 
Maubeugen ja Sedanin väliltä ja marssi varmistamaan Maasin 
linjaa Namurista etelään. Sen ohella lähetettiin vielä keveitä 
joukkoja tukemaan belgialaisten rajapuolustusta Maasin itäpuo- 
puolella Ardennien vuoristossa. Koko tuo rintamaanmarssi koh¬ 
tasi kuitenkin odottamattomia esteitä, jotka nimenomaan Maasin 
varrella viivyttivät ranskalaisen 7. armeijan perille saapumista 
oikeaan aikaan ja siten vaikuttivat taistelujen kulkuun. Saksan 
ilmavoimien muodostelmat eivät kyllä kovin paljon häirinneet 
liittoutuneiden loputtoman pitkiä autorivistojä, ja Maurois otak- 
suukin senvuoksi, että Saksan sodanjohto tahtoi täten houkutella 
liittoutuneet mahdollisimman kauaksi pohjoiseen ollakseen varma 
suunnittelemansa suuren tuhoamistaistelun onnistumisesta. Kalat 
oli suorastaan houkuteltava nuotan piiriin! Sensijaan matkalla 
esiintyi muita esteitä, joita länsivaltojen sodanjohto ei varmasti¬ 
kaan osannut etukäteen ottaa lukuun. Heti ensi tiedot saksalais- 

7 — Kriisien ja sodan matUms II. 

»Viides koloatte» toimii 


ten hyökkäyksestä panivat liikkeelle pakolaistulvan, joka Belgian 
itä- ja koillisosista alkaen yhä paisuvana vyöryi kaikkia teitä ete¬ 
lään ja lounaaseen kohti Ranskan rajaa ja Kanaalin rannikkoa. 
»Viides kolonna» vielä kiihoitti väestön pakoa kaikin tavoin levit¬ 
täen niitä hurjimpia huhuja saksalaisten etenemisestä ja pommi¬ 
tusten tuhoista. Vihollispropaganda tehosi täten jo taistelujen 
ensi vaiheessa, ja osaksi sen liikkeelle panema pakolaisvyöry sai 
vihdoin niin valtavat mittasuhteet, että tämäkin tekijä vaikutti 
osaltaan lännen taistelujen lopputulokseen. 

Belgialaiset tekivät heti alun pitäen päättäväisempää ja tiu¬ 
kempaa vastarintaa kuin hollantilaiset voimatta kumminkaan 
pysähdyttää von Rundstedtin vahvan armeijaryhmän hyökkäystä. 
Jo ensimmäisen päivän kuluessa saksalaiset saavuttivat koske¬ 
tuksen Belgian ensimmäiseen puolustuslinjaan, tunkeutuivat poh¬ 
joisessa hollantilaisen Limburgin maakunnan läpi Mansille ja meni¬ 
vät virran ylitse Maaseyckin sekä Maastrichtin kohdalla jatkaen 
etenemistään Albertin kanavan pohjoispuolitse lounaaseen päin. 
Nopealla kaappauksella saksalaiset saivat täällä jo toukokuun 
io pnä haltuunsa myöskin kaksi Albertin kanavan tärkeätä siltaa 
täysin eheinä. Niiden räjäyttäminen oli uskottu erään belgialai¬ 
sen upseerin tehtäväksi, mutta ilmapommi surmasi hänet ja sak¬ 
salaiset kärkijoukot pääsivät samalla hetkellä ylitse. Myöhem¬ 
min onnistui kuitenkin toisen upseerin tunkeutua saksalaisten 
linjojen läpi yhdelle näistä silloista ja hän räjäytti sekä itsensä että 
sillan ilmaan. Tästä ei kuitenkaan aiheutunut enää viivytystä 
saksalaisten etenemiselle. Myöskin Maastrichtin luona saksalai¬ 
set olivat vallanneet siltoja aivan vahingoittumattomina ja tästä 
aiheutin sitten taistelujen kehityksessä belgialaisten kannalta 
arvaamattomia seurauksia. Näitä siltoja ja pioneerien virran yli 
rakentamia varasikoja pitkin saksalaiset toivat nimittäin nyt 
tavattoman nopeasti Maasin länsipuolelle von Bockin pohjoisen 
sivustan panssarivoimien pääosat ja saattoivat ryhtyä laajaan 
etenemiseen Hassekin kautta kohti Dylen linjaa. 

Koko toukokuun 12 päivän taistelu raivosi Albertin kanavan 
lounaispuolella Hassekin tienoilla hirvittävällä raivolla. Kunin¬ 
gas Leopold ja hänen esikuntapäällikkönsä kenraali van Over- 

straeten olivat täällä lähettäneet tuleen vahvoja reservejä pysäh¬ 
dyt tääkse en saksalaiset, jotka uhkasivat nyt pohjoisesta Maasin 
rintaman selustaa Namurin ja Li< 5 gen välillä. Tällöin levisi lamaut¬ 
tava tieto. Eben Eniaclin linnake oli vallattu ja saksalaiset olivat 
tunkeutuneet itse Liigen linnoitusvyöhykkeeseen, joka oli kukis¬ 
tumassa. Belgian itäisen puolustuksen kulmakivi oli pettänyt! 

Eben Emael oli rakennettu Albertin kanavan ja Maasin muo¬ 
dostamaan niemekkeeseen laajalle tasalakiselle kukkulalle, jonka 
sivut kohosivat miltei kohtisuoriksi leikattuina virrasta ja kana¬ 
vasta jopa 65 metrin korkeuteen. Muiltakin suunnilta oli linnake 
neljinekymmenine panssaritorneineen suojattu niin hyvin, että 
se näytti suorastaan valloittamattomalta. Sen varuskuntaa oli 
1.200 miestä ja näiden käytettävänä oli 36 tykkiä sekä noin 120 
konekivääriä. Linnake hallitsi ympäristöä tulellaan laajalti joka 
suuntaan ja aikaisemmin tunnettuja hyökkäysmenetelmiä vastaan 
se saattoi pitää puoliaan hyvinkin kauan. 

Hitlerin päämajalla oli kumminkin yllätyskeinoja loppumatto¬ 
miin. Toukokuun 10 päivän aamuna Stuka-koneet pommittivat 
ankarasti linnaketta ja samalla pudotettiin linnoitusvuoren laa¬ 
jalle, osaksi pensaikon peittämälle laelle joukko laskuvarjosoti- 
laita, joita seurasi pioneerijoukkue kaikkine taisteluvälineineen, 
todennäköisesti liitokoneilla saapuen. Tämä pieni joukko hyök¬ 
käsi heti konepistoolein ja kasapanoksin belgialaisten panssari- 
pesäkkeitä vastaan, valtasi muutamia niistä ja pakotti toiset vai¬ 
kenemaan. Saksalaiset alkoivat murtautua sisään linnakkeen 
käytäviinkin ja pitivät lakea hallussaan, kunnes paikalle saapui 
Maasin ja Albertin kanavan ylittänyt taisteluryhmä pohjoisesta 
ja idästä. Erikoisesti tätä tapausta varten konstruoituja rynnäkkö- 
portaita käyttäen saksalaiset kiipesivät linnakkeen jyrkkiä sivuja 
ylös ja alkoivat yleisen hyökkäyksen linnaketta vastaan touko¬ 
kuun 11 päivän aamuna. Kohta puolen päivän jälkeen belgialai¬ 
set katsoivat parhaaksi antautua ja saksalaiset saivat yli 1.000 
vankia. Samaan aikaan tunkeuduttiin myöskin Li€gen linnakkei¬ 
siin, kun saksalaiset joukot olivat belgialaisen rajapuolustusvyö- 
hykkeen murrettuaan saapuneet varustusten edustalle. Kasa- 
panokset ja liekinheittimet masensivat nytkin nopeasti puolusta- 

jien vastarinnan yhdessä syöksypommittajien kanssa. Jo touko¬ 
kuun 12 pnä miehitettiin itse LiSgen kaupunki, ja seuraavana päi¬ 
vänä oli suurin osa koko Iinnoitusvyötä saksalaisten käsissä. 

Maasin linjan puolustus murtui siis tältä osalta jo kolmannen 
taistelupaivän kuluessa ja samaan aikaan oli tapahtunut käänne 
myöskin Hollannin ja Belgian rajaseuduilla. Osia von Bocldn 
armeijaryhmästä lähetettiin rajan ylitse uhkaamaan Belgian 
armeijan pohjoista sivustaa. Saksalaiset tunkeutuivat nopeasti 
kohti Louvainia (Leuwen) ja Antverpenia, menivät yli Albertin 
kanavan myöskin lännempänä ja pakottivat Belgian armeijan 
sekä sitä tukevat ranskalaiset joukot väistymään Namurin poh¬ 
joispuolelta Dylen linjalle. Rintama kulki nyt Antverpenista 
Mechelnin (Malines), Louvainin ja Wavren kautta Brysselin itä- 
puolitse Namuriin, joka saranana liitti pohjoisen sivustan rans¬ 
kalaisten puolustamaan Maasin linjaan. 


SUURI LÄPIMURTO MERELLE 

»Pataljoonat olivat metsässä vihollisen näkymän ulkopuolella 
ja silla välin Saksan lentoase valmisteli hyökkäystä Maasin ylitse. 
Se merkisti ennenkuulumatonta muutosta sotataktiikan alalla: 
oli suoritettava uudenlaatuinen virranylitys ilman pitkää tykistö- 
valmistelua, mutta pommikonelaivueitten kanssa yhteistoimin¬ 
nassa — ratkaiseva uutuus! Laivue 'Stukia' tai raskaita pommi¬ 
koneita saapui toisensa jälkeen pudottaen pommilastinsa ranska¬ 
laisten asemiin. Lentoaseen hyökkäykset, pommiaalto pommi- 
aallolta, jyrisivät Maasin maastossa Sedanin luona. 

Sen mitä saksalaisten ilmahyökkäyksen hävittävän iskun 
tapahduttua oli vielä jäljellä vihollisen betonikorsuista, patteri- 
asemista ja vastarintapesäkkeistä, rykmentti tuhosi keskipäivän 
aikaan, kun sen pataljoonat laskeutuivat Maasin kukkuloilta ja 
menivät virran ylitse aivan Sedanin pohjoispuolella. Se ei ollut 
millään muotoa helppo tehtävä. Meidän jv.tykeillämme, pst.aseil- 
lamme ja saattotykeillämme oli jokseenkin paljon työtä taistel¬ 
lessaan joen äyräällä tai sen läheisyydessä sijaitsevia bunkkereita 

vastaan. Toisinaan joukkojen täytyi miltei askel askelelta avata 
taistellen tiensä asemasta toiseen. Näiden raskaiden aseiden 
ampuessa vielä tarkkaa suorasuuntaustultaan vihollisen ampuma- 
aukkoihin ja hyökätessä vihollisen avoimia kenttävarustuksia 
vastaan alettiin kumiveneillä ja nopeasti kokoonliitetyillä lautoilla 
viedä ylitse kiväärikomppanioita. Tällöin pioneerikomppaniat 
syöksyveneineen asettuivat empimättä alttiiksi. Iltapäivän kuluessa 
pataljoonat saattoivat ryhmittyä joen toiselle rannalle ja vielä 
ennen pimeän tuloa onnistuttiin kiivaalla, pelkästään jalkaväki- 
taktiikan mukaisella hyökkäyksellä tekemään ensimmäinen sisään- 
murto vihollisen päävastarinta-asemaan, joka oli Ardennien rin¬ 
teillä virran toisella puolen. — Nyt oli aikaansaatu kiinteä sillan¬ 
pääasema, joka piti muodostettaman virran vastarannalle. Seu- 
raavana yönä laajennettiin sillanpääasemaa, ja pioneerit rakensi¬ 
vat ponttonisillan, jota pitkin moottoriajoneuvot vyöryivat ylitse.» 

Muuan saksalainen upseeri kuvaa tuohon tapaan Maasin linjan 
ylitystä Namurin ja Sedanin välillä — lännen sotaretken ratkaise¬ 
vaa tapahtumaa, koska se kehittyi tavattoman nopeasti suureksi 
läpimurroksi Kanaalin rannikolle. Kenraalieversti von Rund- 
stedtin panssari muodostelmat ja moottoroidut keveät joukot olivat 
parissa päivässä edenneet läpi Ardennien vuoriston, jonka suun¬ 
nalta ranskalaiset ja belgialaiset eivät osanneet edes odottaakaan 
vaaraa, puhumattakaan ratkaisevasta iskusta. Maastoa pidettiin 
niin vaikeana, etteivät valtavan pitkät raskasaseiset rivistöt pys¬ 
tyisi liikehtimään ainakaan nopeasti. Kuuluihan von Kleistin 
iskuarmeijakuntiin ainakin 45.000 moottoriajoneuvoa, joiden 
marssirivistö yhtä tietä käyttäen olisi ulottunut Königsbergistä 
Reinillel 

Saksalaiset ehtivät kumminkin Maasin linjalle ennen kuin 
ranskalaiset pystyivät siellä järjestämään puolustustaan kuntoon. 
Jolleivät tiet riittäneet tai kohdattiin vaikeuksia, ajettiin maas¬ 
tossa ja sivuutettiin tiemurrokset, miinoitukset ja muut esteet. 
Moottoroitujen rivistöjen kantapäillä jalkaväkidivisioonat taas 
riensivät jopa- 70 km:n päivämarssein, sotilaitten raskaat pak¬ 
kaukset ajoneuvoissa, ja noiden hirvittävien marssien jälkeen 
joukko-osastot olivat heti valmiit taisteluun! 




Suuri pan s s arit et is t elit ioj 

Täten saksalaisten nopeus toi ratkaisun Maasin varrella yhtäk¬ 
kiä. Taaskin joutui tärkeitä siltoja vahingoittumattomina saksa¬ 
laisten käsiin Namurin eteläpuolella. Ne oli jätetty räjähdyttä- 
mättä ranskalaisten joukkojen ylimenoa varten eikä niitä ehditty 
räjäyttää tai ne muista syistä jäivät tuhoamatta peräytymisvai- 
heen alkaessa. Dinanfin, Givefn, Fumayn, Charlevillen ja M6zie- 
res'in luona saksalaiset jo toukokuun 14 pnä menivät virran länsi¬ 
puolelle lentoaseen masentaessa armeijan »raskaana tykistönä» 
vihollisen puolustuksen. Vallattiin sillanpääasemia, niitä laajen¬ 
nettiin ja vahvistettiin, ja kun panssarivoimatkin olivat päässeet 
ylitse, alkoi läpimurto länteen yli Ranskan rajan Maubeugen ja 
Hirsonin suuntiin. 

Samaan aikaan panssarikenraalien Guderianin ja Reinhardtin 
I joukot olivat murtautuneet Maasin ylitse myöskin etelämpänä 

Sedanin seuduilla ja porasivat nyt aukkoa Ranskan pohjoisrajan 
varustussysteemiin, Daladier-asemaan sen arimmassa kohdassa, 
missä Daladier-asema niveltyi Maasin itäpuolelta alkaviin Maginot- 
aseman uloimpiin koillisiin haarakkeisiin. Murtokohta oli valittu 
erinomaisen taitavasti, panssarivoimat vyöryivat siitä läpi ja kaksi¬ 
päiväisessä taistelussa Sedanin länsi- ja eteläpuolella lyötiin täy¬ 
dellisesti ranskalaiset panssari- ja jalkaväkijoukot, jotka oli hei¬ 
tetty läpimurtoa tukkimaan. Ensimmäisen kerran tämän sodan 
. aikana käytiin todellinen suuri panssaritaistelu noilla historialli- 

* silla kentillä, joilla taas Ranskan kohtalo ratkaistiin niinkuin vuo¬ 

sien 1870—1871 sodassa. Ranskalaiset lähettivät vastaiskuun 
vahvoja panssarivoimia, niiden joukossa kaikkein suurimpiakin, 
! 68 tonnin hirviöitä, mutta saksalaisten taistelutaito, peräänanta¬ 

maton hyökkäystarmo ja ennen kaikkea ilmavoimien teho olivat 
vastustajalle ylivoimaiset. »Sen jälkeen ajoivat saksalaiset pans¬ 
sarivaunut vastahyökkäykseen. Meidän silmiemme edessä kehit¬ 
tyvä taistelukuva oli valloittavan hurja. Antamatta minkään 
pysähdyttää hyökkäystä saksalaiset panssarivaunut vyöryivat 
f ranskalaisia vastaan, ja nyt saatiin olla sodan ensimmäisen pans- 

saritaistelun todistajina. Molemmin puolin eteenpäin kiitävine 
panssaririntamineen, hyökkäyssuunnassa tai leveältä laidaltaan 
sivulle tulittavina hirviöineen tämä taistelu jätti monien mieleen 

muiston maalla käydystä meritaistelusta. Vaikka ranskalaiset 
panssarivaunut olivat lukuisia, ne eivät kestäneet tätä yhteentör¬ 
mäystä saksalaisten panssarimuodostelmien kanssa, vaan väis¬ 
tyivät saksalaisten panssarimiesten takaa-ajamina, joiden hyök- 
kayshenki ja ampumataito olivat ratkaisevia tekijöitä.» 

Ranskalaiset panssarivoimat lyötiin ja jalkaväkidivisioonia 
saarrettiin, ajettiin nurin tai pakotettiin antautumaan. Ranskan 
9. armeija hajoitettiin ja tuhottiin täten suurimmaksi osaksi. Tou¬ 
kokuun 17 pnä oli Daladier-asema murrettu jo 100 km:n pituudelta, 
Maubeugesta lännessä Carignaniin saakka Sedanin eteläpuolelle. 
Saksalaisia panssarivoimia ilmestyi Retheliin Aisnen varrelle ja 
toiset joukot idempänä suuren läpimurron sivustaa turvatessaan 
vahasivat ^Montm^dyn luoteispuolella Maginot-aseman ja Dala- 
dier-linjan vahvan ja kuuluisan nivellinnakkeen n:o 5 ° 5 - Se oli 
urotyö, joka voidaan miltei rinnastaa Eben Emaelin valloitukseen. 
Ranskalaisten sivustahyökkäykset tällä suunnalla lyötiin sitten 
seuraavina päivinä takaisin ja myöskin von Leebin armeijaryhmän 
pohjoinen siipi, von Witzlebenin armeija alkoi tunnustella Maginot- 
aseman etumaastoa. Ranskan koillisen armeijaryhmän päävoimat 
sidottiin täten paikoilleen. »Mannen ihme», sivustaisku kaakosta 
suuren läpimurron arkaan kaulakohtaan ei saanut uudistua vuo¬ 
den 1914 tapaan, kun Aisnen pohjoispuolella Laonin, St. Quentinin 
ja Cambrain suunnissa liittoutuneiden rintama yhä taipui taakse 
päin, venyi, pirstoutui ja vihdoin hajosi kokonaan saksalaisten 
panssarivoimien iskuista. 

Liittoutuneiden korkein sotaneuvosto kokoontui toukokuun 
16 pnä Pariisiin käsittelemään tilannetta, joka nyt näytti tosiaan 
pahalta. Gamelin oli jo lähettänyt avunpyyntöjä Lontooseen vaa¬ 
tien Englannilta ennen kaikkea ilmavoimia, varsinkin hävittäjä- 
laivueita, jotta saksalaisten suunnatonta ylivoimaa ilmassa voi¬ 
taisiin edes jossakin määrin tasoittaa. Nyt pääministeri Churchill 
saapui itse! neuvonantajineen keskustelemaan Reynaud'n, Game- 
linin, Daladierin ja muiden ranskalaisten sotilasjohtajien ja polii¬ 
tikkojen kanssa. Kiireiset toimenpiteet olivat tarpeen, voimat oli 
ponnistettava äärimmilleen uhkaavan vaaran torjumiseksi. Liit¬ 
toutuneiden puolustusta uhkasi luhistuminen, vaikka Lontoon ja 



Sota vyöryy Belgiaan. Ylhäällä: Pakolaisia virtaa pitkin Belgian maanteitä. Alhaalla: Kunin¬ 
gas Leopold päämajassaan neuvottelussa sota ministerinsä Denisin kanssa. 




Ylhäällä: Belgia oli rakentanut vahvan puolustuslinjan Saksaa vastaan. Betonihnnaketta suo¬ 
jaa panssarihyökkäyksiltä tiheä rautapylvSsmetsä. Alhaalla: Boncellea, Belgian viimeinen 
linnake, antautuu. 

Ylhäällä: Pommituksen tuhoamaa Rotterdamia. Alhaalla: Saksalaista jalkaväkeä hyökkää¬ 
mässä länsirintamalla. 

Englantilaisten paon ja saksalaisten syöksypommittajien jälkiä Dunksrqucssa. 




Pakokauhu P o h / oi s - Ra n s kas s a toj 

Pariisin optimistiset tilanneraportit eivät tahtoneet sitä vielä myön¬ 
tää. Hollanti oli antautunut, Belgiassa saksalaiset painostivat 
ankarasti Schelden—Dylen—Wavren rintamaa, joka pian murtui- 
kin. Antverpen kukistui yhdessä ainoassa päivässä ja liittoutu¬ 
neiden joukot vetäytyivät sieltä pois, koska linnoitus olisi helposti 
muodostunut samanlaiseksi kuolemanloukuksi kuin syksyllä 1914. 
Toukokuun 15 päivän iltana Gamelin oli antanut liittoutuneiden 
joukoille käskyn vetäytyä pois Belgiasta, sillä saksalaisten panssari- 
kiilojen tunkeutuminen yhä syvemmälle länteen Aisnen pohjois¬ 
puolella saattoi johtaa länsivaltojen pohjoisarmeijojen eristykseen 
ja saartoon. Bryssel oli julistettu avoimeksi kaupungiksi ja luo¬ 
vutettiin sitten 17. 5. taistelutta saksalaisille. Peräytyminen Bel¬ 
giassa oh täydessä käynnissä — mutta ehdittiinkö vielä ajoissa 
pois loukusta? 

Vaarallisimmaksi kehittyi nimittäin saksalaisten läpimurron 
yhtämittainen laajentuminen länteen päin Ranskan pohjoisrajan 
ja Aisnen välillä. Toukokuun 17 pnä saksalainen panssarikärki on 
jo Laonin luona, ja Gamelin antaa ymmärtää, ettei hän voi enää 
pian täysin vastata Pariisin turvallisuudesta. Pakokauhu Pohjois- 
Ranskassa leviää yhä laajemmalle, tempaa mukaansa pariisilai- 
setkin, pakolaislaumat maanteillä kasvavat miljoonaisiksi, halli¬ 
tus ja korkeimmat virastot tekevät lähtöä pääkaupungista etelään. 

Sitten tapahtui kuitenkin käänne, joka saa pariisilaiset hen¬ 
gähtämään helpotuksesta. Sitä eivät aiheuta liittoutuneitten 
vastatoimenpiteet, joihin kyllä oli ryhdytty, vaan saksalaisten 
hyökkäyksen suunnan selventyminen. Saksalaiset eivät mene¬ 
kään yli Aisnen linjan etelään, vaan tyytyvät varmistamaan sivus¬ 
tansa ja jatkavat hyökkäystä länteen Öisen yli Sommen latvoille. 
Liittoutuneet ponnistelevat kyllä nyt pysähdyttääkseen vyöryn, 
mutta turhaan. Mantereella käytettävissä olevat ilmavoimat 
hyökkäävät ankarasti varsinkin saksalaisten huoltoyhteyksiä 
vastaan. Maasin siltoja koetetaan nyt tuhota, vieläpä brittiläiset 
kaukopommituskoneet pommittavat Hampurin, Bremenin ja 
Länsi-Saksan kaupunkien sotilaallisia kohteita keskittäen pää¬ 
huomionsa öljyvarastojen tuhoamiseen. Toivotaan saksalaisen 
moottoriarmeijan etenemisvauhdin ennen pitkää hidastuvan poltto- 

aineen puutteessa, mutta tämäkin toivo on turha. Huolto seuraa 
kiinteästi kintereillä miltei kaikissa olosuhteissa ja sitäpaitsi sak¬ 
salaiset nopeasti edetessään vahaavat myöskin länsivaltojen suu- 
sia öljyvarastoja, jotka heti otetaan käytäntöön. Salamasodan 
joukot valloittavat viholliselta suurelta osalta moottoriensa käyttö¬ 
voiman. Ja myöskin liittoutuneiden yritykset pysähdyttää sak¬ 
salaisten eteneminen panssarivoimien iskuilla epäonnistuvat. Niinpä 
Laonin pohjoispuolella ranskalainen 4. panssaridivisioona menet¬ 
tää 325 vaunustaan 262 ja ranskalaiset panssarintorjuntajoukot 
ampuvat omia uusia raskaita Somua-vaunujaan, joita he eivät 
vielä tunne. 

Saksalaisten panssarihyökkäys ei ollut enää pysähdytettävissä 
sellaisin puolinaisin toimenpitein, joihin Gamelin oli vihdoinkin 
ryhtynyt,viivyteltyään ratkaisevia vuorokausia ja tunteja. Vielä 
18. 5. taistellaan ankarasti St. Quentinin—Cambrain maastossa, 
jota jo maailmansodassa lukemattomien soturien veri oli kostut¬ 
tanut, mutta kaksi vuorokautta myöhemmin saksalaiset panssari- 
divisioonat ovat jo Kanaalin rannikolla Sommen suulla! Liittou¬ 
tuneiden vastarinta edessä päin oli nyt murrettu täydellisesti, 
rintama puhkaistu ja hajoitettu, ja kysymys oli enää vain marssi-, 
ajonopeudesta. Välittämättä vähääkään siitä, ehtivätkö perässä 
marssivat jalkaväkimassat kintereillä, tuo von Rundstedtin hyök- 
käysarmeijan panssaroitu ja moottoroitu kärki riensi nyt eteen¬ 
päin kohti rannikkoa PSronnen ja Amiens’in kautta, samalla kun 
toiset panssarikiilat jo kääntyivät koilliseen kohti Arrasia ja ryh¬ 
tyivät supistamaan liittoutuneiden pohjoisarmeijoja Ranskan 
päävoimista eristävää rengasta. Näissä taisteluissa oli ranskalai¬ 
sen 9. armeijan jäännöksetkin tuhottu, samoin osia 7. armeijasta, 
joka oli Pohjois-Belgiassa ja Hollannissa taisteltuaan vedetty 
takaisin Sommen varsille ja järjestetty siellä uudelleen. Joutuipa 
9. armeijan uudeksi päälliköksi nimitetty kenraali Giraud esikun¬ 
tineen saksalaisten vangiksi matkalla uuteen päämajaansa. Hän 
ei ehtinyt edes vastaanottaa tuhoutuvan armeijan päällikkyyttä 
Corapin jälkeen, joka vaikeaan vatsatautiin sairastuttuaan ei pys¬ 
tynyt johtamaan armeijansa taistelua Maasin linjalla. 

Saksalaiset olivat maaliskuussa 1918 olleet saavuttamaisillaan 

suurhyökkäyksensä tavoitteen Amiens’in ja siten katkaisemaisillaan 
länsivaltojen rintaman kahtia. Nyt Hitlerin »mustat husaarit», 
salamasodan panssarikenraalit ajoivat perille, voittoon saakka. 
Tuo Kanaalin rannalle isketty kiila oli työnnetty niin tavattoman 
nopeasti, että esimerkiksi Abbevillessä ranskalaiset yllätettiin 
suorastaan rauhanaikaisissa oloissa, harjoituskentälle lähdössä. 
Hyökkäyksen nopeus tässä huippukohdassaan, loppuvaiheessaan 
yllättikin täydellisesti ja tyrmistytti liittolaiset. 

Gamelin oli jo toukokuun 16 pnä, heti liittoutuneiden korkeim¬ 
man neuvoston istunnon jälkeen julkaissut päiväkäskyn, joka 
ensi kerran vahvisti huhuja tilanteen vaarallisuudesta. »Isän¬ 
maamme, liittolaisemme ja koko maailman kohtalo riippuu käyn¬ 
nissä olevasta taistelusta. Englantilaiset, belgialaiset ja puolalai¬ 
set sotilaat sekä ulkomaalaiset vapaaehtoiset taistelevat rinnal¬ 
lamme. Brittiläinen lentoase tekee kaikkensa, samoin kuin Tans¬ 
kalainenkin. Jokainen osasto, joka ei pysty etenemään, antakoon 
mieluummin tuhota itsensä kuin luovuttaa sen kaistaleen isän¬ 
maata, joka sen haltuun on uskottu. Kuten aina historiamme 
vakavina hetkinä, olkoon tunnuksemme tänään: voitto tai kuo¬ 
lema. Meidän on voitettava.» 

Liittoutuneiden ylipäällikön päiväkäsky oli siis tunnustus kuo¬ 
lettavasta vaarasta, joka neljä päivää myöhemmin oli muuttunut 
peloittavaksi todellisuudeksi. Eristyskiila oh kyllä ohut, sen muo¬ 
dostivat toistaiseksi ainoastaan saksalaiset panssari- ja moottori- 
joukot, joiden vahvuus saattoi olla vain 50.000 miestä, mutta tätä¬ 
hän ei liittoutuneiden päämajassa tiedetty. Ja saksalaisten jalka- 
väkimassojen rientäessä valtavin päivämarssein Maasilta länteen 
päin saartoa vahvistamaan kehittyi Pariisissa huippuunsa poliitti¬ 
nen sekä sodanjohdon kriisi. Varovainen, hidas ja epäröivä Game¬ 
lin ei ollut tilanteen mittainen. Hänet oli syrjäytettävä, ja vihdoin 
Reynaud päätti niin. Hänen mukanaan täytyi kuitenkin samalla 
syrjäyttää hänen suojehjänsä ja tukijansa, sotaministeri Dala- 
dier. Tämä Ranskan kohtalokkaan kansanrintamakauden pää- ja 
sotaministeri, »Carpentras’n härkä» väistyi nyt syrjään näyttä¬ 
möltä, mutta hallituksessa ja sodanjohdossa tapahtui muitakin 
muutoksia. Reynaud oli jo aikaisemmin täydentänyt hallitustaan 

tarjoamalla siinä edustuksen myöskin Marinin johtamille oikeisto¬ 
laisille. Nyt maan jouduttua mitä vakavimpaan vaaraan, seka¬ 
sorron ja paniikin laajetessa, täytyTvedota vahvimpaan nimeen, 
mikä Ranskalla oli: vanha Ranskan marsalkka Philippe Pitäin 
tuli hallituksen jäseneksi varapääministerinä. 

Tämä viimeinen Ranskan vielä elossa oleva maailmansodan 
marsalkka oli tosiaan ainoa varavoima, johon kolmas tasavalta 
saattoi hädässään turvautua. Voimakasluonteinen, suorapuheinen, 
äärimmäisen velvollisuudentuntoinen sotilas, jolle isänmaa yksin 
merkitsi kaikkea, poliittiset puolueryhmitykset eivät mitään. 
Armeija häntä suorastaan jumaloi, ja huoleti voi sanoa, ettei 
kenelläkään toisella sotilaalla tai poliitikolla itse kansan keskuu¬ 
dessa ollut niin suurta arvovaltaa kuin tällä ennen Fochia maalis¬ 
kuuhun 1918 ylipäällikkönä toimineella miehellä, joka oli myö¬ 
hemmin johtanut Ranskan aseet voittoon verisessä riffisodassa, 
toiminut sotaministerinä ja viimeksi vaikuttanut ratkaisevasti 
Ranskan ja kansallisen Espanjan suhteiden rakentamiseksi Fran¬ 
con voiton jälkeen. Pariisi nimitti suurlähettilääkseen Espanjaan 
Pdtainin, jota läheinen ja syvä ystävyys liitti Espanjan Caudilloon, 
Olihan Franco kerran ollut Pötainin oppilaana. 

Marsalkka Pötain oli Reynaud’n kutsumana käynyt jo touko¬ 
kuun 1 pnä Pariisissa ja pääministeri oli koettanut taivuttaa van¬ 
haa marsalkkaa hallitukseen sotaministeriksi, joka samalla saisi 
ratkaisevan vaikutusvallan myöskin operaatioiden kulkuun näh¬ 
den. Reynaud’n esitykseen P6tain asetti ehdoksi, että hänelle oli 
siinä tapauksessa annettava mahdollisuus johtaa myöskin poli¬ 
tiikkaa, ja huomautti lisäksi: »Miksi minut nyt kutsutaan tänne 
ja tahdotaan minun neuvojani. Annoinhan sen jo vuonna 1939 
ja sanoin: 'Sodan julistaminen on järjetöntä', mutta neuvoani ei 
kuunneltu ja sota julistettiin.» 

Putain palasi silloin Madridiin, mutta nyt hän isänmaan edun 
nimessä otti tarjouksen vastaan. Hän suostui osallistumaan halli¬ 
tukseen, mutta kieltäytyi rupeamasta ylipäälliköksi. Reynaud 
itse otti hoitaakseen sotaministerin tehtävät, mutta sodanjohdon 
pulma oli selvittämättä. Ehdokkaita oli kyllä useampiakin. Kenttä- 
armeijan päällikkö, kenraali Georges oli tunnettu hyvin tarmok- 

kaaksi mieheksi, joka kuitenkin virassaan joutui ainaisiin riitoi¬ 
hin Gamelinin kanssa. Kenraalit NoguSs, Huntziger ja Giraud 
olivat myös esillä. He kaikki olivat hyviä sotilaita, tarmokkaita 
ja päättäväisiä kenraaleja. Heistä olisi kai lähinnä tullut kysy¬ 
mykseen Giraud, mutta hän oli kovaksi onneksi juuri joutunut 
saksalaisten vangiksi. 

Oli kuitenkin vielä yksi mies, jolla oli sotilaallista arvovaltaa 
enemmän kuin kenelläkään muulla, itseään marsalkka Pötainia 
lukuunottamatta. Marsalkka ehdotti ylipäälliköksi kenraali Maxim 
Weygand’ia, Fochin maailmansodan aikuista esikuntapäällikköä, 
joka oli ranskalaisen sotilasvaltuuskunnan johtajana yhdessä Pil- 
sudskin kanssa voittanut bolshevikit Varsovan jättiläistaistelussa 
v. 1920 ja toiminut Ranskan generalissimuksena ennen Gamelinia, 
mutta sitten siirretty eläkkeelle ja vihdoin uuden maailmansodan 
alkaessa lähetetty Syyriaan, pois mahdollisimman kauaksi Parii¬ 
sista, läheisen idän ranskalais-englantilaisten joukkojen ylipäälli¬ 
köksi. 

Weygand saapuu lentokoneella Beirutista ja ottaa vastaan yli¬ 
päällikkyyden toukokuun 20 pnä, vaikka hän pitääkin tilannetta 
jo miltei toivottomana. On yritettävä, hän tuumii ja ryhtyy kiirei¬ 
seen toimintaan. Ja Reynaud selittää samana päivänä senaatissa, 
kuvattuaan maan sotilaallista asemaa: »Olen sanonut teille totuu¬ 
den, sillä ainoastaan totuus saattaa meidät pelastaa. Luotamme 
suureen kenraaliin, joka on ottanut armeijoittemme komento- 
vallan. Luotamme Ranskan sotilaisiin. He osoittavat olevansa 
esi-isiensä arvoisia. Ranska ei kuole. Jos huomenna sanottaisiin 
minulle, että ainoastaan ihme saattaa pelastaa Ranskan, niin minä 
vastaisin: uskon ihmeeseen, sillä uskon Ranskaan.» 


SOTAHISTORIAN SUURIN 
TUHOAMISTAISTELU 

Ranskan sisäistä rintamaa oli nyt lujitettu ja Weygand ryhtyy 
työhön. Hänen pitäisi aikaansaada todellinen ihme: pelastaa liit¬ 
toutuneiden saarretut pohjoisarmeijat, sulkea saksalaisten pääsy 

Ranskan sydämeen ja ennen kaikkea valaa uutta taistelutarmoa 
sekä voiton uskoa lamautuvaan armeijaan ja kansaan. Hän oli 
ollut mukana silloin, kun saksalaiset heitettiin Mamen ylitse takai¬ 
sin Pariisin porteilta syksyllä 1914. Hänen nimeensä liittyi »Var¬ 
sovan ihme», Tuhatshevskin ryöstävien ja hävittävien sotalaumo- 
jen ajaminen Veikselin linjalta takaisin itään. Nyt hänen pitäisi 
pystyä vieläkin paljon enempään, sillä saksalaiset eivät ole bolshe¬ 
vikkeja eikä vuosi 1940 sama kuin vuosi 1914 Länsi-Euroopassa. 

Weygand joka tapauksessa yrittää parhaansa. Hän uudistaa 
sodanjohtoa, erottaa 15 kenraalia korkeilta komentopaikoilta ja 
asettaa uusia miehiä sijaan. Kyseenalaista on nyt kuitenkin, saat¬ 
toiko tuota toimenpidettä pitää viisaana hetkellä, jolloin armeijan 
johto-organisaatio muutenkin oli joutunut arveluttavasti sekaisin 
ja samalla oli kuitenkin kysymys päivistä ja tunneista. Siirrot 
aiheuttavat aina ensi aluksi toiminnan katkeamista ja kankeutta, 
kunnes langat on jälleen solmittu, kenraalit tutustuneet uusiin 
esikuntiinsa ja tehtäviinsä. Weygand organisoi vastaiskua yhtey¬ 
den palauttamiseksi pohjoisiin armeijoihin, hän lentää itsekin 
Belgian kuninkaan ja liittolaisarmeijojen päämajoihin tutustuak¬ 
seen itse paikalla tilanteeseen. Hän neuvottelee, suostuttelee ja 
jakaa tukuittain käskyjä — mutta ei pysty enää muuttamaan 
tapahtumien vyöryn suuntaa. 

Saksan armeija jatkaa nimittäin rautaisen johdonmukaisesti 
operaatiosuunnitelmiensa kehittämistä suuren läpimurron jälkeen. 
Von Rundstedtin armeijaryhmän eteläinen siipi suojautuu tois¬ 
taiseksi Sommen—Aisnen linjalle, lähettämättä panssarivoimiaan 
etelään. Sommen etelärannalla vallataan kyllä hyviä sillanpää¬ 
asemia kiihkeissä taisteluissa ja pian alkavat myöskin suuret jouk¬ 
kojen keskitykset sotaretken seuraavaa vaihetta varten, mutta 
itse hyökkäysoperaatiot pysähtyvät etelässä. Kaikki huomio 
keskitetään liittoutuneiden pohjoisarmeijojen tuhoamiseen jät¬ 
tiläismäisessä saartotaistelussa, jonka veroista sotahistoria ei 
ollut vielä koskaan aikaisemmin nähnyt. 

Saksan varsinaisen hyökkäysarmeijan päävoimat siis kääntä¬ 
vät selkänsä etelässä Sommen—Aisnen linjalla ranskalaisille, joi¬ 
den puolelta saattoi kuitenkin odottaa viimeisiä epätoivoisia yri- 

tyksiä yhteyden palauttamiseksi saarrettuun pohjoiseen armeija- 
ryhmään. Rohkea, mutta tapahtumien oikeaksi vahvistama pää¬ 
tös, jonka Saksan armeijan ylipäällikkö, kenraalieversti von 
Brauchitsch teki käydessään von Rundstedtin päämajassa Charle- 
villessä toukokuun 21 pnä. Kenraali Guderianin panssarijoukot 
alkoivat nyt marssin pitkin Kanaalin rannikkoa Abbevillen seu¬ 
duilta Sommen suulta kohti Boulognea, kun taasen toiset rivis¬ 
töt tunkeutuivat Amiens'in tienoilta St. Polin ja St. Omerin kautta 
Calais’n ja Gravelines’in välisellä rannikolle. Toiset rivistöt idem¬ 
pänä painostivat ankarasti Arrasin tiellä pyrkien Cambrain—Arra- 
sin seuduilta kohti Lillen teollisuuspiiriä. Ja taas Belgiassa Schel- 
den linja oli murtumassa. Saksalaisten alati kasvava painostus 
tunki liittoutuneiden armeijoja yhä kauemmaksi lounaaseen kohti 
Kanaalin rannikkoa. 

Näin vaikea oli tilanne, kun liittoutuneiden sotaneuvosto uudel¬ 
leen kokoontui Pariisissa toukokuun 22 pnä. Saksalaisten La 
Charitön asemalla tapaamaan asiakirjakokoelmaan sisältyi myös¬ 
kin tuon istunnon pöytäkirja, joten Weygand’in vastasuunnitel- 
mista voidaan sen pohjalla saada hyvä käsitys. Winston Churchill 
on taas kiirehtinyt Pariisiin neuvonantajineen ja kenraali Weygand 
selostaa laajalti liittoutuneiden sotilaallista asemaa. Hän vaatii 
Englantia asettamaan kaikki ilmavoimansa käytettäväksi ja saa¬ 
kin siitä lupauksia Churchillilta. Ja hän esittää myöskin suunni¬ 
telman vastaoffensiivia varten. Belgian armeijan väistyessä vähi¬ 
tellen Yserin linjalle ja suojatessa pohjoisessa sekä koillisessa liit¬ 
toutuneiden peräytymistä olisi pohjoisessa olevia ranskalaisia ja 
englantilaisia divisioonia keskitettävä läpimurtohyökkäykseen 
Cambrain—Arrasin seudulle, iskemään St. Quentinin—Aimens’m 
mutkassa olevien saksalaisten panssarivoimien sivustaan. Ken¬ 
raali Frären ranskalaisen armeijan, joka oli järjestetty uudelleen 
Beauvais’n eteläpuolella, piti taas tehdä isku pohjoiseen paino¬ 
piste Arrasin suunnassa, mutta myöskin painostettava Sommen 
linjalla Amiens’ista Abbevilleen. Täten pidettiin mahdollisena 
peräyttää liittoutuneiden sotavoimat Belgiasta vielä viime het¬ 
kellä ja aukaista niille tie poikki saksalaisen ohuen panssarikiilan 
Ranskan päävoimien yhteyteen. 

Koko suunnitelma raukesi kuitenkin jo alkuvaiheessaan. Sii¬ 
hen oli ryhdytty aivan liian myöhään. Saksalaiset torjuivat Soin¬ 
inen varrella helposti ranskalaisten painostuksen etelästä, ja Sak¬ 
san armeijan vahva pst.ase tuotti ranskalaisille panssarivoimille 
suuria tappioita. Kenraali Frferen päävoimien hyökkäys Bapau- 
mea kohti pysähtyi alkumenestysten jälkeen kokonaan; voimat 
eivät riittäneet pitkälle. Arrasin ja Cambrain seuduilla englanti¬ 
laiset ja ranskalaiset tekivät pohjoisesta päin voimakkaita paikal¬ 
lisia iskuja, mutta nekin heikontuivat pian ja menettivät voimansa 
saksalaisten syöksypommittajien ja it.tykistön tukiessa erittäin 
tehokkaasti maavoimien torjuntataisteluja. Ja mikä pahinta, 
Kanaalin rannikolla saksalaiset tunkeutuivat nopeasti eteenpäin, 
pääsivät Boulogneen ja etenivät kohti Calais’ta. Amiens’ista eden¬ 
neet rivistöt vahasivat St. Polin ja työntyivät vastahyökkäystä 
yrittävien ranskalais-brittiläisten voimien sivustaan. Saksalainen 
panssaridivisioona valtasi maailmansodan ajoilta kuuluisan Loret- 
ten ylängön, joka hallitsee Arrasin taistelumaastoa. 

Liittoutuneiden vastaoffensiivi raukesi täten kahdessa vuoro¬ 
kaudessa, pääsemättä ollenkaan vauhtiin. Ja nyt alkoi saapua 
Weygand’in päämajaan katastrofitietoja. Jatkamatta enää hyök¬ 
käystään Gortin brittiläiset divisioonat tyhjensivät Arrasin ja 
alkoivat 24. 5. vetäytymisensä luoteeseen kohti Kanaalin rannik¬ 
koa. »Kaikki on menetetty!» Weygand'in kerrotaan huudahtaneen 
kuullessaan tämän sanoman ja pääministeri Reynaud vetosi vielä 
Churchilliin. Siitä ei ollut enää apua. Englannin hallitus oli jo 
tehnyt edellisenä päivänä oman päätöksensä pelastaa, mitä pelas¬ 
tettavissa vielä oli, ja oli antanut Gortille sen mukaiset ohjeet. 
Dunkerquen katastrofin kulku alkoi hahmottua. 

Flanderin ja Artois’n tasangoilla käydyn jättiläistaistelun kym- 
menpäiväisen loppuvaiheen yksityiskohdat me voimme tässä jo 
sivuuttaa. Liittoutuneiden vastahyökkäysten rauettua tyhjiin 
peli oli kokonaan Saksan sodanjohdon hallittavissa ja jatkui sen 
suunnitelmien mukaisesti. Joka puolelta puristettiin päivä päi¬ 
vältä yhä ahtaammaksi liittoutuneiden pohjoisarmeijoja ympä¬ 
röivää teräsrengasta, joka oli avoin ainoastaan Kanaalin ranni¬ 
kolla merelle päin. Tähän britit perustivatkin kaikki toiveensa. 

Kaikki käytettävissä olevat kuljetusalukset pieniä kalastuslai- 
voja ja moottorialuksia myöten keskitettiin Kanaaliin suoritta¬ 
maan brittiläisen siirtoarmeijan ja muiden mahdollisesti kyseeseen 
tulevien liittoutuneiden joukkojen evakuointia kuolemanren- 
kaasta. Englannin kotilaivasto ja ilmavoimat asetettiin taisteluun 
tyhjentämistä suojelemaan. 

Belgian lounainen osa ja Luoteis-Ranska uloimpana Lillestä 
aina Kanaalin rannikolle oli toukokuun loppupäivinä kuin hirvit¬ 
tävä, kiehuva noidankattila. Neljäkymmentä divisioonaa liittou¬ 
tuneiden joukkoja ahtautui yhä tiiviimmin tähän saartoympyrään, 
saksalaiset armeijat puristivat panssarivoimineen, valtava tykistö- 
taistelu jymisi yhtä mittaa. Ja ilmassa käytiin yhtä raivoisaa kamp¬ 
pailua. Liittoutuneiden ilmavoimat ponnistivat kaikkensa suoja¬ 
takseen sotavoimien peräytymistä rannikolle ja laivauksia, mutta 
Saksan lentoase iski satalukuisina parvina. Ja miljoonat pakolai¬ 
set harhailivat suunnattomina, kaikki tiet tukkivina massoina kuin 

rannaton meri sinne tänne taistelujen kulun mukaan, päämäärät¬ 
töminä, tahdottomina, tuon kolmen ulottuvaisuuden jättiläistais- 
telun toimettomina objekteina ja todistajina. 

Nuo pakolaislaumat osaltaan aiheuttivat taistelun loppuvai¬ 
heen vielä jatkuessa jo ratkaisun Belgian kohdalta. Belgian armei¬ 
jan asema oli käynyt aivan kestämättömäksi. Se oli peräytynyt 
puolustuslinjalta toiselle, tungettu maan lounaisosaan, ja vihdoin 
brittiläiset joukot olivat peräytyessään jättäneet belgialaiset tais¬ 
telemaan omalla rintamanosuudellaan miltei yksin. Ei ollut ilma¬ 
voimia eikä panssarivoimia, huoltomahdollisuudet ehtyivät, ammus- 
ja elintarvikevarastot olivat loppumaisillaan ja armeijan kenttä- 
vahvuus oli jo supistunut puoleen, noin 200.000 mieheen. Ja kuo¬ 
lema niitti tavattoman runsasta satoaan myöskin noissa valtavissa 
pakolaislaumoissa, jotka seurasivat armeijan mukana, sen edellä 
ja kannoilla, kaikkialla, tukkien kaikki tiet ja kuluttaen loppuun 
elintarvikkeet koko taistelualueelta kuin heinäsirkkalauma. 

Nuo pakolaiset olivat belgialaisia, sotureitten maanmiehiä, 
vieläpä monessa tapauksessa heidän omaisiaan. Kenties voitiin 
vastarintaa vielä muutama päivä jatkaa, mutta se maksaisi monien 
kymmenien, ehkäpä satojen tuhansien Uimisten hengen tuotta¬ 
matta kumminkaan enää mitään muutosta sotilaalliseen tilan¬ 
teeseen. Jo Weygand’in neuvotellessa ensi kerran kuningas Leo- 
poldin kanssa tämä oli korostanut tilanteen kestämättömyyttä, ja 
kuningas oli 25. 5. kääntynyt myöskin Englannin hallituksen puo¬ 
leen huomauttaen Belgian armeijan aseman toivottomuudesta. 
Weygand kiiruhti senvuoksi vielä toukokuun 26 pnä Belgian armei¬ 
jan päämajaan vannottaen kuningasta jatkamaan taistelua, mutta 
turhaan. Leopold kutsui luokseen päämajaan Spaakin hallituksen 
jäsenet ja ilmotti heille tehneensä armeijan ylipäällikkönä päätök¬ 
sen antautumisesta. Hallitus vastusti sitä ja poistui maasta siir¬ 
tyen myöhemmin Englantiin, missä se julisti jatkavansa toimin¬ 
taansa Belgian laillisena hallituksena ja sotaa Englannin rinnalla. 
Kuningas Leopold sitävastoin jäi soturiensa pariin loppuun saakka, 
kun belgialaiset laskivat aseensa toukokuun 28 pnä. 

Kuningas Leopoldin menettelyä on kyllä arvosteltu ankarasti, 
tietenkin aivan erityisesti länsivalloissa, missä se nostatti suuttu- 

muksen myrskyn. Häntä suorastaan syytettiin liittoutuneiden 
yhteisen asian pettämisestä ja tien avaamisesta ranskalaisten ja 
brittiläisten joukkojen selkään pohjoisessa. Ranskan hallitus riisti 
häneltä Kunnialegioonan suurristinkin ja liittoutuneiden propa¬ 
ganda väitti jopa hänen juonitelleen yhdessä saksalaisten kanssa 
länsivaltojen tuhoksi! Tosiasiallisesti kuitenkin kuningas teki 
kaiken vastuun kansaansa kohtaan loppuun saakka kantaen ainoan 
mahdollisen johtopäätöksen tilanteesta Dunkerquen loppukata- 
strofin edellä. Belgia oli taistellut viimeiseen saakka ylivoimaa 
vastaan luottaen liittolaisiinsa, mutta ei enää pystynyt enempään. 
Itse asiassa britit olivat itse jo aikaisemmin luopuneet taistelusta 
belgialaisten rinnalla ja kiiruhtivat rientomarssia Kanaalin sata¬ 
miin, jolloin Belgian armeijan olisi pitänyt suojella viimeiseen 
saakka uhrautuen heidän peräytymistään. Verenvuodatuksen 
jatkaminen näissä oloissa olisi ollut rikos kuningas Leopoldin 
omaa kansaa kohtaan. Siinä kuninkaan koko »petos». 

Belgian armeijan antautuminen joudutti nyt suuren saarto- 
taistelun nopeata loppua. Puolet liittoutuneiden saarretuista voi¬ 
mista oli täten pelistä poissa. Rintama oli avautunut pohjoisessa 
ja britit koettivat askel askeleelta pidätellä saksalaisia mm. Yserin 
varrella voittaakseen muutamia kalliita tunteja ja saadakseen 
joen yli johtavat sillat räjäytetyiksi. Brittiläiset divisioonat vetäy¬ 
tyivät kuitenkin pian lähelle Dunkerquea, joka oli valittu laivaus- 
satamaksi, ja paljastivat täten vuorostaan ranskalaisten joukkojen 
sivustan ja selustan — siis samanlainen teko, josta Lontoo niin 
ankarasti oli syyttänyt kuningas Leopoldia. Toukokuun 28 pnä 
sinetöitiinkin Ranskan pohjoisarmeijan päävoimien kohtalo laa¬ 
jalla taistelualueella, joka Kanaalin rannikolta ulottui Lillen seu¬ 
duille. Tämä armeija pirstottiin osiin, jotka jatkoivat viimeiseen 
saakka urhoollista taisteluaan vain kunniansa pelastaakseen, vaikka 
niiden peräytymistiet rannikolle katkaistiin ja täydellinen tuho 
oli väistämätön. Viimeiset kenraali Prioux’n divisioonat pohjoi¬ 
sempana väistyivät vain askel askeleelta rannikolle pidättäen sak¬ 
salaisia, ja Dunkerquen evakuoinnin onnistuminen siinä laajuu¬ 
dessa kuin sitten tapahtui, oli ensi kädessä näiden ranskalaisten 
hajoavien divisioonien sankaruuden ansiota. Myöskin englanti- 

laiset taistelivat sitkeästi varsinkin Flanderin rintaman lukkona 
olevasta Kemmel-vuoresta, tekivät voimakkaita vastaiskuja ja 
pidättivät taukoamatta päälle tunkevaa vihollista, kunnes tyh¬ 
jentäminen ehdittiin suorittaa pääkohdissaan loppuun. 

Viivytystaistelujen riehuessa valtavina tuon yhtä mittaa supis¬ 
tuvan saartorenkaan kehällä suoritettiin Kanaalin rannikolla suo¬ 
rastaan yli-inhimillisiä ponnistuksia edes liittoutuneiden elävän 
voiman pelastamiseksi. Kun britit myöhemmin ovat Dunkerquen 
katastrofin merkinneet eräänlaiseksi sotilaalliseksi saavutuksekseen, 
täytyy heille antaa tunnustus evakuoinnin erikoisen tarmokkaasta 
ja olosuhteisiin katsoen menestyksellisestä toteuttamisesta. Kaikki 
Englannin etelä- ja kaakkoisrannikolla käytettävissä olevat aluk¬ 
set mobilisoitiin ja lähetettiin kuljettamaan joukkoja pois Dun- 
kerquesta. Täten pantiin liikkeelle kaikkiaan 665 erikokoista 
brittiläistä alusta ja myöskin 250 brittiläisen kotilaivaston 
laivaa osallistui noihin taistelu- ja evakuointitoimiin, jotka 
oli uskottu amiraali, sir Alexander] Ramsayn johtoon. Mukana 
oli niinik ään satakunta ranskalaista sotalaivaa sekä parisataa 
kauppalaivaa tai muuta pienempää alusta amiraali Abrialin 
komennossa. 

Koko tuo suunnaton, vaikka hetkessä kokoon improvisoitu 
koneisto keskitettiin nyt muutamaksi helvetilliseksi päiväksi ja 
yöksi Kanaalin kapeille vesille, Dunkerquen ja Englannin etelä- 
rannikon satamien välille. Suuressa dynamohuoneessa Doverin 
satamassa työskennellen amiraali Ramsayn esikunta johti toimin¬ 
taa lopputaistelun riehuessa Dunkerquen ympärillä. Saksalaisten 
tykkien jyrinä kuului yhä lähempää ja vihdoin saksalaiset saattoi¬ 
vat kaukotykistöllään tulittaa itse satamaa tuhoten vähitellen 
sen laitteet. Saksan lentoaseen muodostelmat pommittivat Dun- 
kerquea yhtä mittaa, tekivät hyökkäyksiä kuljetussaattueita, vie¬ 
läpä yksityisiä pieniä evakuointialuksiakin vastaan. Taistelu 
riehui maalla, merellä ja ilmassa äärimmäisen katkerana, mutta 
sitten sumu kotvaksi aikaa laskeutui Kanaalin vesille estäen Saksan 
ilmavoimien toimintaa ja pelastaen siten osan brittiläistä siirto- 
armeijaa tuhoutumasta. Englannin ilmavoimat kävivät Kanaalin 
yllä ja Dunkerquen seuduilla myös yhtämittaista kamppailua sak- 

salaisia lentokoneita vastaan helpottaakseen vaikeata evakuointi- 
työtä. 

Liittoutuneiden etukäteislaskelmien mukaan otaksuttiin voi¬ 
tavan pelastaa saarrosrenkaasta kaikkiaan noin 30.000 miestä, 
mutta tosiasiallisesti saavutus kasvoi paljon suuremmaksi. Kaik¬ 
kiaan siirrettiin Dunkerquesta Kanaalin yli Englantiin 335.000 
miestä, lähinnä brittiläisen siirtoarmeijan divisioonat, jotka oli 
ajoissa tuotu lähelle rannikkoa. Kun saksalainen tykistö pirstoi 
satamalaitteita eikä laivoihin kuormaus enää käynyt siellä päinsä, 
käytettiin itse satamasta hieman syrjässä ollutta pitkää puulaitu- 
ria joukkojen laivaukseen. Väsyneitä, loppuun saakka uupuneita 
joukkoja tulvi yhä rannikolle ja monasti tungos oli niin tavaton, 
että miehet kahlasivat ankarassa kranaattitulessa, saksalaisten 
lentokoneiden tulittaessa rantaa konekivääreillään, suoraan vähän, 
matkan päässä rannasta odottaviin pieniin aluksiin, jotka täpö¬ 
täysinä suuntasivat kulkunsa Englannin Taimikkoa kohti. Liittou¬ 
tuneiden laivasto pidätti myös saksalaisia joukkoja yhtämittaisella 
tykistötulellaan ja varsinkin sotatoimien loppuvaiheessa käytiin 
taistelua aivan rannallakin. Saksalaiset panssarivaunut tulittivat 
englantilaisten hävittäjiä ja muita keveitä aluksia — sotahisto¬ 
rian kummallisimpia tykistökaksintaistelujal 

Kesäkuun 4 päivän vastaisena yönä ranskalaisten tykistö vai¬ 
keni Dunkerquessa ja aamulla viimeiset joukot antautuivat, Dun- 
kerque oli nyt brittiläisten pois vetäydyttyä enää pelkkä savuava 
rauniokasa, jonka satamalaitteetkin oli liittoutuneiden lähtiessä 
tarkoin tuhottu. 

Dunkerquen evakuointi oli näyte brittien päättäväisestä tar¬ 
mosta ja taistelusitkeydestä hädän hetkinä, mutta suuren saarto- 
taistelun tulos kokonaisuudessaan merkitsi valtavaa menestystä 
Saksan armeijalle. Taistelua oli suuren hyökkäyksen alusta läh¬ 
tien kestänyt kaikkiaan 24 vuorokautta. Tämän ajan kuluessa 
saksalaiset olivat ottaneet virallisten tietojen mukaan noin 1.200.000 
vankia. Kun Hollannin armeijaan lasketaan kuuluneen 400.000 
miestä ja Belgian 600.000 miestä ja kun englantilaisia oli saksa¬ 
laisten tietojen mukaan otettu Dunkerquessa vangiksi 40.000 sekä 
kolme ranskalaista armeijaa murskattu, niin tuo vankiluku epäi- 

lemättä pitää paikkansa. Sitäpaitsi Englannin siirtoarmeija oli 
menettänyt kaiken raskaimman kalustonsa — mm. noin 1.000 
tykkiä — yksinpä jalkaväenkin raskaan aseistuksen, sotavarastot, 
huoltokoneistonsa jne. Ranskan koko maavoimista oli tuhoutunut 
tai joutunut vankeuteen enemmän kuin neljännes, niiden mukana 
maan parhaat panssari- ja moottoridivisioonat. Hollanti oli antau¬ 
tunut, Belgia samoin, Kanaalin rannikko Sommelta pohjoiseen 
oli nyt kokonaisuudessaan Saksan käsissä. Itse asiassa oli noiden 
suunnattomien saavutusten hinta Saksan päämaj an Iaatim an yhteen¬ 
vedon mukaan hämmästyttävän vähäinen. Saksalaisten viralli¬ 
set tappioluettelot nimittäin käsittivät kaikkiaan 10.252 kaa¬ 
tunutta, 8.642 kadonnutta ja 42.523 haavoittunutta. Näitä lukuja 
arvostellessa on syytä muistaa, että juuri panssariase oli kantanut 
taistelujen raskaimman taakan ja tätä nopeata iskuasetta käytet¬ 
täessä tappiot jäivät operaatioiden laajuudesta huolimatta suhteel¬ 
lisen pieniksi. 

Saksan sodanjohto oli päässyt sotaretken ensi päämäärään. 
Suuri läpimurto oli onnistunut ja johtanut historian suurimpaan 
tuhoamistaisteluun. Saksan käsissä olivat strategiset valmiusase- 
mat toimintaan yhtä hyvin Englantia kuin Ranskaakin vastaan. 
Kumpaan suuntaan? Käytännöllisesti katsoen armeijaa vailla 
oleva Englanti saattoi nyt nojata ainoastaan »puisiin muureihinsa», 
historialliseen laivastoonsa ja ilmavoimiinsa, jotka yhdessä epä¬ 
täydellisen rannikkopuolustuksen kanssa olivat maan suojana. 
Hyökkäys Englantiin olisi kumminkin vaatinut laajoja teknilli¬ 
siä valmisteluja eikä Churchillkaan pitänyt sitä todennäköisenä 
selostaessaan tilannetta Dunkerquen katastrofin loppuhetkinä. 

Odotus ei kestänyt kauan. Dunkerquen puolustajat olivat 
antautuneet kesäkuun 4 pnä. Jo seuraavana aamuna tykkien val¬ 
tava jyrinä kuulutti Sommen varsilla, että taistelu Ranskan koh¬ 
talosta, »La Bataille de la France» oli alkanut. Saksan sodanjohto 
päätti ensin käydä mannersodan loppuun saakka ja sitten vasta 
kääntyä päävihollistaan Britanniaa vastaan. 


Ranskan taistelu kunnian vuoksi iij 

»RANSKAAN TAISTELU» 

Vanha marsalkka Pötain oli Belgian armeijan antautumisen 
jälkeisenä päivänä, toukokuun 29 pnä lausunut pääministeri 
Reynaud’lle suoraan, että sota oli nyt menetetty. Ranska oli kär¬ 
sinyt niin suuria tappioita, ettei sen kannattanut jatkaa taistelua, 
joka johtaisi vain täydelliseen katastrofiin. Senvuoksi olisi parasta 
heti pyytää aselepoa. 

Suorasukaisen marsalkan sanoja ei nytkään vielä kuultu eikä 
hänen neuvojaan toteltu. Hallitus, parlamenttipoliitikot vaativat 
taistelun jatkamista ja kenraali Weygand mukautui myös siihen. 
Mieliala oli kuitenkin tappionenteinen. Reynaud puhui 29.5. 
radiossa »ihmeestä, joka voisi vielä pelastaa Ranskan». Tuo puhe 
kuulosti pahalta. Ranskalaiset eivät voineet enää luottaa voi¬ 
miinsa eivätkä sotaonnen kääntymiseen, mutta ponnistelivat kui¬ 
tenkin jatkaakseen maansa ja sen suurvalta-aseman puolustusta, 
taistelua kunnian vuoksi. Ylipäällikkö Weygand itsekin oli oikeas¬ 
taan vielä eräitten illuusioitten vanki, vaikka hän käsittikin jo tap¬ 
pion väistämättömyyden. Ryhtyessään luomaan uutta puolustus- 
vyöhykettä pohjoiseen hän oli toukokuun 26 pnä jo kirjoittanut 
hallitukselle: »Taistelua, joka ratkaisee isänmaan kohtalon, käy¬ 
dään ajattelemattakaan peräytymistä asemista, joihin me nyt 
asetumme.» Ja kolme päivää myöhemmin hän taas teroittaa: 
»Taistelulla on äärimmäisen vähäisiä menestyksen toiveita ja sitä 
voidaan käydä enintään Seinen ja Mamen varsilla. —■ Näyttää 
ehdottoman välttämättömältä, että Britannian hallitukselle tie- 
doitetaan, että voi tulla hetki, jolloin Ranska huomaa olevansa 
kykenemätön — kaikesta hyvästä tahdosta huolimatta —■ käy¬ 
mään sotilaallisesti tehokasta kamppailua alueensa puolustami¬ 
seksi. Tämä hetki tulee silloin, kun vihollinen murtautuu niiden 
asemien läpi, joissa Ranskan armeija on saanut käskyn taistella 
ajattelemattakaan peräytymistä.» 

Tappiomieliala on siis tuolloin jo pääsemässä valtaan Ranskan 
korkeimmissa johtavissa piireissäkin, puhumattakaan itse kansasta. 
Pariisi oli äärimmäisen hermostunut ja levoton, pakolaistulva 
pohjoisesta jatkui pääkaupungin ohitse kaikkia teitä etelään. 



120 


Churchill hylkää Ranskan 


Miljooniin belgialaisiin olivat yhtyneet toiset miljoonat Ranskan 
pohjoisten maakuntien asukkaat ja täten tulva aiheutti suorastaan 
voittamattomia probleemeja viranomaisille, vaikka mielialat ennen 
saksalaisten uuden hyökkäyksen alkua välillä hieman rauhoittui- 
vatkin. Ja armeijakin oli masentunut, se taisteli maansa ja kun¬ 
niansa puolesta, mutta innostuksetta, uskomatta enää menestyk¬ 
seen ja voittoon. 

Weygand teki kuitenkin kaikkensa lujittaakseen puolustusta 
vielä viime hetkessä. Saksalaisten suuren läpimurron jälkeen uusi 
rintama oli syntynyt Sommen—Aistien linjaili. Se seurasi pää¬ 
asiallisesti Sommen vartta merestä aina Amiens'in tienoille ja 
sieltä Paranneen ja Hamiin saakka. Sommen ja Öisen välillä tais¬ 
televat armeijat olivat asemissa noita jokia yhdistävän ns. Crozat’n 
kanavan, ja sitten Öisen Aisneen yhdistävän kanavan varrella. 
Aisneä pitkin rintama jatkui kauaksi ohi Rethelin itään Attignyhin 
saakka ja sieltä Maasille sekä Chiers-joelle. Sedanin eteläpuolitse 
uusi rintama niveltyi MontmSdyn seuduilla varsinaiseen Maginot- 
asemaan, joka oli pysynyt tähän saakka liikkumattomana. 

Ranskalaisten puolustettavana oli siis merestä MontmSdyn 
seuduille saakka yli 350 km:n pituinen linja, jota kyllä suojasivat 
noiden jokien ja kanavien luomat luonnonesteet, mutta joka muu¬ 
ten oli kauttaaltaan varustamaton. Heikon Daladier-aseman 
menetyksen jälkeen Ranskan puolustus pohjoisessa oli kokonaan 
avoin. Ja voimia, nimenomaan liikuntasodan joukkoja oli nyt 
jäljellä, paljon vähemmän kuin ennen, kun taas saksalaiset saattoi¬ 
vat keskittää nyt Ranskaa vastaan vahvuudeltaan musertavan 
ylivoimaisen armeijan, joukon yli 100 divisioonaa. Puolet Ranskan 
panssarivoimista —1.000 panssarivaunua — oli menetetty ja muuta 
kalustoa miltei samassa suhteessa, brittiläinen liittolainen oli 
miltei kokonaan poissa pelistä siirtoarmeijoineen ja ilmavoimi- 
neen, sillä Winston Churchill veti oman lentoaseensa muodostel¬ 
mat pois mantereelta kotisaaren suojaksi. Reynaud ja Weygand 
pyysivät ja rukoilivat lakkaamatta Englantia lähettämään mah¬ 
dollisimman suuren osan ilmavoimistaan Ranskan avuksi, koska 
taistelu muuten olisi aivan toivoton, mutta Churchill pysyi kyl¬ 
mänä. Lentokoneita ei enää tullut, ne pidettiin Englannissa, missä 

ei enää luotettu liittolaisen taistelukyvyn kestävyyteen eikä tah¬ 
dottu kokonaan paljastaa oman maan ilmapuolustusta Saksan odo¬ 
tettavaa offensiivia vastaan. Kysymys oli myöskin Englannin 
olemassaolosta ja Ranska uhrattiin kylmästi. Ranskalaiset pyysi¬ 
vät myöskin uusia joukkoja, mutta vastaukseksi saatiin: voidaan 
toimittaa 3 divisioonaa ja 72 tykkiä, ei enempää. Eikä Englannilla 
olisi taistelukelpoisia joukkoja ollutkaan enää lähettää mante¬ 
reelle, tuskin tuotakaan määrää. 

Ranska sai siis selviytyä pulmastaan yksin eikä nyt eletty enää 
vuosien 1870—1871 sodan päiviä, jolloin maan sisäosissa uusin 
kutsunnoin poljettiin maasta yhä uusia armeijoja. Weygand oli 
itse mainitussa kirjelmässään toukokuun 29 pnä teroittanut halli¬ 
tuksen mieleen, etteivät sellaiset improvisoidut toimenpiteet enää 
hyödyttäisi mitään. Hätävaraista improvisaatiota oli kuitenkin 
suurelta osalta kaikki se, mihin hän nyt ryhtyi, sillä ei ollut enää 
aikaa eikä mahdollisuutta muuhun. Hän kyllä arvioi käytettä¬ 
vissä olevan armonajan pitemmäksi kuin sitten todellisuudessa 
kävi, sillä hän yliarvioi Saksan armeijan kärsimät menetykset sekä 
joukkojen uupumuksen pitkien etenemismarssien aikana. Tosi¬ 
asiassa saksalaiset pystyivät nytkin yllättämään organisaationsa 
tavattomalla teholla ja joukkojen loistavalla fyysillisellä kunnolla. 
Weygand teki kuitenkin, mitä vielä tehtävissä oli. Uuden rinta¬ 
man suojaksi ryhdyttiin rakentamaan syväksi porrastettua >Wey- 
gand-linjaao, hyvin hajanaista, yksityisin, sopivasti sijoitetuin 
puolustuspesäkkein vahvistettua kenttävarustusvyöhykettä, jonka 
luominen kumminkin oli vasta oikeastaan alkuvaiheessaan saksa¬ 
laisten ratkaisevan hyökkäyksen alkaessa. Hänellä oli käytettä¬ 
vänään kaikkiaan 74 ranskalaista, 3 brittiläistä ja 2 puolalaista 
divisioonaa. Näistä hän keskitti Elsass-Lothringeniin Maginot- 
aseman suojaksi 30 divisioonaa, mutta siirsi sieltä pois mm. kaiken 
irtiotettavan raskaan tykistön uudelle rintama-alueelle. Viitisen 
divisioonaa oli Italian rajalla — aivan liian heikko armeija alppi- 
rajan vartioksi, jos Italiakin yhtyisi sotaan mukaan, niinkuin oli 
todennäköistä. Varsinainen puolustustaistelu taas jäi kahden 
armeijaryhmän huoleksi. Ratkaisevalla taistelualueella oli siis 
kaiken kaikkiaan enintään 45 divisioonaa, kun myöskin ylijohdon 

käytettäväksi asetetut reservit lasketaan mukaan. Nyt vasta näh¬ 
tiin, mitä Flanderin katastrofi oli todellisuudessa merkinnyt Rans¬ 
kalle. Puhumattakaan 12 hollantilaisesta ja 18 belgialaisesta 
divisioonasta, oli myöskin 12 englantilaista ja ainakin 26 ranska¬ 
laista divisioonaa menetetty ja useat vielä jäljellä olevat ranskalai¬ 
set yhtymät olivat kärsineet melkoisia tappioita. Aukkoja koe¬ 
tettiin tietysti parhaan mukaan täyttää kutsumalla kaikki reser¬ 
vit aseisiin mahdollisimman tarkoin, mutta tämäkin tapahtui aivan 
liian myöhään. 

Voimat olivat siis aivan riittämättömiä menestykselliseen puo¬ 
lustustaisteluun vahvuudeltaan ylivoimaista, tavattoman tarmo¬ 
kasta, päättäväistä ja taitavasti johdettua vihollista vastaan, joka 
nyt valmistautui antamaan Ranskalle armoniskun. Sitäpaitsi oli 
liian myöhäistä perehdyttää joukot uuteen, hyökkäävän puolus¬ 
tuksen ja vastaiskujen taktiikkaan, jota Weygand koetti soveltaa 
nyt käytäntöön. Puolustuksen piti pesäkkeissä jatkua jäykästi 
viimeiseen saakka, syvyyteen porrastetuista puolustusasemista oli 
iskettävä kauas edenneitten saksalaisten panssarikiilojen sivustaan 
ja selustaan niiden huollon katkaisemiseksi ja perässä tulevien 
jalkaväkimassojen pidättämiseksi, kunnes vaaralliset panssari- 
hyökkäykset voitaisiin vastatoimenpitein lamauttaa. Tämä näke¬ 
mys puolustustaktiikasta saksalaista laajassa mitassa panssaroi¬ 
tua ja moottoroitua iskuarmeijaa vastaan oli sinänsä oikea — sitä 
vain ei pystytty kaikkialla enää täysin soveltamaan käytäntöön. 

Kaksi päivää ennen saksalaisten hyökkäyksen alkua Havasin 
kirjeenvaihtaja kirjoitti Saksan offensiivimahdollisuuksista: »Var¬ 
maa on, että Saksan ylijohto saa tällä haavaa taistella hyvin suuria 
sisäpoliittisia vaikeuksia vastaan sotilaallisella alalla. Puhumatta¬ 
kaan viime viikkojen suurista miehistömenetyksistä on kuuluisien 
saksalaisten panssaridivisioonien materiaali kärsinyt hyvin pahoin.» 
Ja Reuterin toimiston sotilasavustaja puolestaan selitti yhtä 
varmasävyisesti, että saksalaiset varmastikin tarvitsisivat aikaa 
vähintäänkin 3—4 viikkoa, ennenkuin he voisivat ajatella uutta 
offensiivia. Näin vähän pystyttiin vielä nytkin tajuamaan länsi- 
valtojen monissa piireissä Saksan toimintamahdollisuuksia — tai 
ainakin täytyi antaa propagandamiesten rauhoittaa yleisöä- Sak- 

san sodanjohdon suunnitelmat olivat kuitenkin tällöin aivan val¬ 
miit ja joukkojen keskitys oli suoritettu lähimain loppuun. Ken¬ 
raalieversti von Bockin johtama läntinen armeijaryhmä oli nyt 
porrastettu syvään ryhmitykseen Sommen suusta aina Aisnelle 
saakka ja sen tehtävänä oli alkaa uusi suurhyökkäys, edetä Sei- 
nelle, leikata Pariisi erilleen merestä, tunkea ranskalaisten äärim¬ 
mäinen vasen siipi rannikkoa vasten ja tuhota se siellä sekä var¬ 
mistaa siten hyökkäysrintaman vasemmalla siivellä oleva erikoi¬ 
sen vahva voimaryhmä Weygand’in sivustaiskua vastaan, kun 
varsinainen päähyökkays pääsisi alkuun. Sen taas suoritti Cham- 
pagneen verraten kapealle alueelle Laonin—Montmödyn rintaman- 
osalle keskitetty von Rundstedtin armeijaryhmä vahvoine panssari- 
voimineen ja keveine joukkoineen. Niiden oli armeijaryhmän 
teräskärkenä murtauduttava läpi Chälons-sur-Mamen päasuun- 
nassa ja edettävä kohti Sveitsin rajaa mahdollisimman nopeasti. 
Tällä tavoin Elsass-Lothringenin ranskalaisten armeijojen selusta- 
yhteydet sisämaahan ja pääkaupunkiin katkaistaisiin ja Ranskan 
armeija pirstottaisiin osiin, jotka tuhottaisiin yksitellen. Ranskan 
vastustuskyky murtuisi täten nopeasti täydelleen. 

Kesäkuun 5 päivän aamun sarastaessa klo 4.30 saksalaiset kävi¬ 
vät hyökkäykseen 150 km:n pituisella rintamalla rannikolta Som¬ 
men suulta aina Laoniin saakka, ja Saksan päämaja ilmoitti uuden 
taistelun alkaneen. Taaskin Saksan ilmavoimat, nyt täydelleen 
ilman herroina, raivaavat joukoille tietä. Syöksypommittajat 
tuhoavat ranskalaisten kenttäasemia ja hyökkäävät Ranskan armei¬ 
jan selustassa jokaista siltaa, rauta- ja maantietä, marssivaa rivis¬ 
töä, huoltokolonnaa ja havaittua tykistöasemaa vastaan. Picar- 
dien tasankomaastoon ranskalaiset pureutuvat kumminkin kiinni 
äärimmäisen sisukkaasti, puolustavat pesäkkeitään usein viimei¬ 
seen asti, tekevät panssarivoimillaan voimakkaita vastaiskuja 
varsinkin Amiens'in ja Pöronnen suunnilla, Ailetten kanavalla, 
mutta myöskin paikoin Sommen keskijuoksulla. Saksalaisten 
panssaririvistöt otetaan vastaan ankaralla tykistötulella, niille 
aiheutetaan tappioita, vieläpä Ranskan heikot ilmavoimatkin 
koettavat parhaansa paikallisissa hyökkäyksissä läpimurtuvia 
panssareita vastaan. Saksalaisia panssariiyhmiä eristetään perässä 

pyrkivästä jalkaväestä, joka saa taistella jokaisesta kenttäase- 
masta, paikoin jopa jalanleveydestäkin. 

Tällä tavoin taistelu Weygand-asemasta aaltoilee päiväkausia 
edestakaisin, mutta vähitellen ranskalaisten vastarinta alkaa 
murtua. Kesäkuun 7 päivän iltana Saksan virallisessa tiedon¬ 
annossa ilmoitetaan, että Weygand-asema on murrettu pitkin 
pituuttaan. Nopeat panssarikolonnat ovat vihdoinkin päässeet 
koko ranskalaisen puolustussysteemin läpi useissa kohdin ja alka¬ 
vat levittäytyä viuhkamaisesti eri hyökkäyssuuntiin. Taistelu on 
irroittautunut Weygand-Iinjasta ja muuttuu liikkuvaksi sodaksi, 
jossa ranskalaisten rintamaan puhkotaan yhä uusia aukkoja ja 
vastustajan yleinen vyörytys alkaa. Sommen alajuoksulta rans¬ 
kalaiset on työnnetty ensin Bresle-joelle ja kun läpimurto Aumalen 
suunnassa on onnistunut, saksalaiset panssarijoukot vyöryvät 
jyristen nopeata vauhtia kohti Seinen vartta, Pariisin ja meren 
välille. Ne pääsevät Seinelle, vahaavat kiivaan taistelun jälkeen 
Rouenin tärkeän satamakaupungin, joka melkoiseksi osaksi tuhou¬ 
tuu taisteluissa ja tulipaloissa, ja kääntyvät sitten kohti merta ja 
Le Havrea. Rientomarssissa hyökkäys jatkuu, St. Val6ry-en- 
Caux’n luona Seinen suusta pohjoiseen saarretaan vahvoja rans¬ 
kalaisia ja brittiläisiä joukkoja, jotka pakotetaan antautumaan. 
Britit yrittävät evakuoida divisiooniaan meritse, mutta eivät 
onnistu. Joukot jäävät satimeen ja saksalaisten hyökkäys vyö¬ 
ryy edelleen Le Havreen sekä pitkin rannikkoa kohti Bretagnea. 

Samaan aikaan ovat toisetkin saksalaiset rivistöt päässeet läpi 
Seinelle, varmistaneet sen ja vallanneet sillanpääasemia virran 
eteläpuolella. Pihtiliike Pariisin länsipuolella hahmottuu, mutta 
pääkaupunkia uhkaa vaara myöskin luoteesta, pohjoisesta ja koil¬ 
lisesta. Weygand oli keskittänyt rintaman keskustaan Amiens'in— 
P&onnen—Soissons'in välimaille vahvoja joukkoja, jotka vielä 
kesäkuun 7 ja 8 päivinä tekevät voimakkaita vastahyökkäyksiä, 
mutta sitten hyökkäys pääsee vyörymään eteenpäin täälläkin. Se 
suuntautuu osaksi Seinelle Pariisin länsipuolelle Beauvais’n kautta 
ja idempänä taas toiset saksalaiset panssari- ja kevyet joukot kiitä¬ 
vät jalkaväen seuraamina kohti Comptegnea. Vielä kauempana 
idässä on Aisne ylitetty ja Chateau-Thierryn sekä Dormans’in 

suunnissa saavutaan jo Mamen kuuluisUle taistelukentille, joilla 
taas neljännesvuosisadan väliajan jälkeen ratkaistaan Ranskan 
kohtaloa asein. 

Vaara kasvaa. Kesäkuun io pnä saksalaiset ovat jo luoteessa 
vain parin peninkulman päässä Pariisista, Mutta kesäkuun 9 päi¬ 
vän aamuna taistelualue yhä laajenee itään. Saksan armeijan 
oikea siipi on suorittanut ensi tehtävänsä vallatessaan Seinen Iin - 
jän ja varmistaessaan läntisen sivustan. Nyt myöskin von Rund- 
stedtin armeijaryhmä lähtee liikkeelle Champagnessa aina Mont- 
mddyhin saakka idässä. Ranskalaisten linjat murretaan sielläkin 
kiivaissa taisteluissa. Ranskan armeija väistyy kaikkialla, hellittä¬ 
mätön takaa-ajo pirstoo sitä, vankien luku kasvaa kymmenistä 
tuhansista sadoiksi tuhansiksi, vallatut materiaalimäärät paisuvat 
mitattomiin. 

Weygand tekee uusia laskelmia Pariisissa yhdessä hallituksen 
kanssa. Hän on epätoivoinen. Jo kesäkuun 6 pnä hän oli ehdotta¬ 
nut hallitukselle aselevon pyytämistä, katsoen kaiken olevan mene¬ 
tetyn. Pureutuminen kiinni Weygand-linjaan oli ollut Ranskan vii¬ 
meinen mahdollisuus, mutta kun se oli mennyt, ei puolustusta voi¬ 
nut järjestää uudelleen missään. Raivokkaasti päälle tunkeva 
vihollinen ei antanut siihen enää aikaa ja sitäpaitsi tuo jäykän, 
paikallaan pysyvän puolustuksen taktiikka oli käynyt hirvittävän 
kalliiksi. Et ulin jan divisioonista oli hyökkäyksen kuuden ensi päi¬ 
vän aikana tuhoutunut kokonaan 9 ja muut 23 olivat kärsineet 
suuria menetyksiä. 

Reynaud’n hallitus ei vieläkään uskonut ylipäällikköään suur- 
hyökkäyksen toisena päivänä, vaikka marsalkka Putain taas tuki 
kenraalin mielipidettä. Sotaa oli jatkettava ja tilanteen jo kehit¬ 
tyessä katastrofimaiseksi Reynaud julistaa vielä pariisilaisille: 
»Me taistelemme Pariisin edustalla, Pariisissa ja Pariisin takana.» 
Samanlaisen tiedon hän lähettää myöskin Lontooseen, mistä hän 
taaskin pyytää apua, vaikka tietysti turhaan. Mutta sitten kesä¬ 
kuun 10 pnä leviää pääkaupungissa tyrmistyttävä tieto. Hallitus 
poistuu Pariisista Loiren varrelle Tours’iin. 

Hallitus ja keskusvirastot lähtevät kaupungista vielä samana 
päivänä, mikäli niitä ei ollut jo aikaisemmin evakuoitu etelään. Ja 

koko Pariisi lähtee liikkeelle. Muistetaan pääministerin sanat: 
»Me taistelemme Pariisin edustalla, Pariisissa...» Rouenissa ja 
muualla alisen Seinen varrella riehuvien suunnattomien palojen 
loimu värittää Pariisin taivaan synkän punaiseksi, kun kaksi mil¬ 
joonaa pariisilaista pakenee sotaa, yhtyen kohti Keski- ja Etelä- 
Ranskan maakuntia vyöryvään tulvaan. Kenellä on auto, hän on 
onnellinen, vaikka bensiinin puute kenties piankin pakottaa hänet 
hylkäämään ajoneuvonsa tiepuoleen tai myymään polkuhinnasta. 
Toiset sälyttävät vähät tavaransa käsirattaille tai taakoiksi sel¬ 
käänsä, hyvin monet lähtevät ilman muuta jalkaisin vaeltamaan 
päämäärättä, heittäytyvät virran vietäviksi. 

Virta vie etelään monihaaraisena, suunnattomana ihmiskymenä. 
Maantiet ovat täyteen ahtautuneet pakolaisjoukkoja, niin etteivät 
armeijan kolonnat tahdo päästä ollenkaan eteenpäin. Tuo sano¬ 
mattoman inhimillisen kurjuuden vyöry tempaa uusia miljoonia 
kuohuihinsa — ja luhistaa Ranskan viimeisetkin puolustusmahdol- 
lisuudet. Lopuksi arvioidaan, että toistakymmentä miljoonaa 
ihmistä on hylännyt kotinsa ja kulkee taistelujen jymyn kantau¬ 
tuessa kantapäillä yhä etelään päin kohti Välimeren rannikoita, 
Espanjan rajaa. Pian pakolaistulva saavuttaa Pyreneetkin, hyö- 
kyy Espanjaan saakka, vaikka rajaviranomaiset parhaansa mukaan 
rakentavat sille esteitä. Sen pärskeet ulottuvat jo Portugaliinkin, 
ja Lissabonissa taistellaan vimmatusti kaikista laiva- ja lentokone- 
paikoista, joilla pääsee Atlantin taakse. Ranskan kerma pakenee 
sotaa lukuisten emigranttien ja muiden kanssa. 

Kesäkuun 10 päivä merkitsi siten Ranskan lopullisen onnetto¬ 
muuden alkua. Mutta sodan historiassa se oli muistettava muulla¬ 
kin tavoin. Nyt suursota laajenee taas uusille alueille ja valmistel¬ 
laan ratkaisevasti sen seuraavaa vaihetta. Italia tulee mukaan 
taisteluun Ranskaa vastaan. 


ITALIA YHTYY SOTAAN 

»Sotilaat maalla, merellä ja ilmassa, vallankumouksen musta- 
paidat ja legioonalaiset. Italian naiset ja miehet, Imperium ja 

Albanian kuningaskunta, kuulkaa! Kohtalonhetki on lyönyt. 
Isänmaallemme on koittanut peruuttamattoman päätöksen silmän¬ 
räpäys. Sodanjulistus on jo annettu Englannin ja Ranskan suur¬ 
lähettiläille. Me aloitamme sodan lännen plutokraattisia ja taantu¬ 
muksellisia demokratioita vastaan, jotka ovat aina asettuneet 
Italian kansan nousun tielle ja usein uhanneet sen olemassaoloa. — 
Tänä historiallisena hetkenä ajattelemme kuningasta ja keisaria, 
tervehdimme myöskin yhtyneen Suur-Saksan johtajaa. Proletaa¬ 
rinen ja fascistinen Italia nousee nyt kolmannen kerran voimak¬ 
kaana, ylpeänä ja yksimielisempänä kuin milloinkaan. Tunnussana 
on yksi ja ainoa. Se on ehdoton ja koskee kaikkia. Se sana on jo 
levinnyt ja sytyttänyt sydämet palamaan Alpeilta Intian valta¬ 
mereen. Se kuuluu: Voittakaa! Ja me voitamme, voidaksemme 
lopuksi antaa Italialle, Euroopalle ja koko maailmalle pitkän, oikeu¬ 
den vallitseman rauhankauden. Italian kansa! Aseisiin! Näytä 
kestävyytesi, miehuutesi, urheutesi!» 

Mussolini on aikaisemminkin Palazzo Venezian parvekkeelta 
puhunut usein kansalleen ja ilmoittanut tärkeistä valtioteoista, 
mutta tuskin mitään hänen aikaisempaa esiintymistään oli odo¬ 
tettu kautta maan ja muuallakin maailmassa niin suurella jänni¬ 
tyksellä kuin tätä. Luopuihan Italia nyt monessa suhteessa edulli¬ 
sesta sivustakatsojanasenteestaan ja alkoi taistelun länsivaltoja 
vastaan akseliliittolaisensa Saksan rinnalla. 

Italia oli Saksan, Puolan ja länsivaltojen taistelun alkaessa 
julistautunut puolueettomaksi, niinkuin muistamme, ja kaikki 
puhui sen puolesta, että Italia pysyisikin kauan sivustakatsojana, 
joka silti saattoi tässä asemassaan monin tavoin tukea Saksaa. 
Sodan alussa tehty päätös sivustakatsojanasenteen säilyttämisestä 
oli kyllä tehty yhteisymmärryksessä Saksan kanssa, mutta se 
johtui monesta Rooman politiikalle erikoisesta tekijästä. Niinpä 
mm. Saksan ja Neuvostoliiton yllättävä poliittinen yhteistyö, 
vaikka Moskovan sopimus olikin Mussolinin sanojen mukaan sol¬ 
mittu hänen tietensä, vaikutti epäilemättä vieroittavasti Italiaan, 
joka itse oli Välimeren piirissä harjoittanut jyrkästi antibolshevis- 
tista politiikkaa. Mutta sitäpaitsi Italia ei ollut läheskään valmis 
sotaan. Se oli suuressa määrin kuluttanut sekä sotilaallisia että 

taloudellisia voimavarojaan Abessiniassa ja Espanjassa, ja Roo¬ 
massa arvioitiin Italian voivan esiintyä täysin taisteluvalmiina 
liittolaisensa Saksan rinnalla vasta parin vuoden kuluttua. Mieli¬ 
alat Italiassa olivatkin syksyllä 1939 sotaan yhtymistä vastaan 
siinä määrin, että Mussolinin tiedonanto syrjässä pysymisestä 
herätti aivan erikoista tyydytystä kautta maan. »Harvoin min¬ 
kään kansakunnan historiassa» — muuan ulkomainen kirjeen¬ 
vaihtaja kuvailee noita hetkiä — »lienee johtajan päätös vastannut 
niin täydellisesti sitä, mitä hänen kansansa oli kaikesta sydämes¬ 
tään kaivannut ja toivonut. Il Duce ei ole seitsemäntoista hallitus- 
vuotensa kuluessa koskaan aikaisemmin nauttinut maanmiestensä 
niin rajatonta luottamusta kuin nyt.» 

Italia siis seurasi koko syksyn ja talven 1939—1940 suurvalto¬ 
jen voimainmittelyä sivusta, kivääri jalalla, vahvistaen sotalai¬ 
tostaan ja sotatalouttaan ja tehden samalla monenlaisia arvok¬ 
kaita palveluksia liittoystävälleen Saksalle. »Ole vaiti ja tee työtä», 
näytti noina aikoina olevan II Ducen kansalleen antama tunnus, 
jota seurattiin tarkoin. Italian ulkomaankauppa ja merenkulku 
ei liene koskaan aikaisemmin ollut niin tuottoisaa kuin noina kuu¬ 
kausina sotaan yhtymiseen saakka, sillä Apenniinien niemimaan 
satamat työskentelivät kuumeisella kiireellä, samoin Italian teol¬ 
lisuus ja maatalous, koska tuotteiden kysyntä oli rajaton. Italia 
oli Saksan, Sveitsin ja useiden muiden Keski-Euroopan maiden 
kaupallisena ja liikenneporttina muuhun maailmaan, varsinkin 
Amerikkaan, saattoipa fascistinen suurvalta pitää yllä meren¬ 
kulkua Saksankin satamiin, vaikka rajoitetusti, länsivaltojen julis¬ 
tamasta kauppasaarrosta huolimatta. Niinpä maaliskuuhun 1940 
asti kivihiilen tuonti Saksasta Italiaan tapahtui miltei yksinomaan 
meritse, kunnes Englanti sen vihdoin kauppasaartoa yhä tiuken- 
taessaan kielsi, kärjistäen siten tuntuvasti suhteita Italiaan ja 
ärsyttäen mielialoja siellä. Ja ulkopolitiikassaan Rooma näytti 
myös kulkevan puolueettoman sivustakatsojan linjaa suuressa 
määrin. Fascistinen lehdistö julisti Italian pääpyrkimyksenä ole¬ 
van estää sodan leviämisen Välimerelle; Italia lujitti suhteitaan 
kansalliseen Espanjaan, puuhaili Balkanilla jonkinlaisen puolueet¬ 
toman valtioliiton aikaansaamiseksi, tietenkin akselipolitiikan mer- 

keissä, mutta piti samalla tarkoin silmällä Neuvostoliiton laajen- 
tumispyrkimyksiä kaakossa, Tonavan laaksossa ja Balkanilla. 
Italia ei voi millään ehdoilla sallia sitä, että Neuvostoliitto tun¬ 
keutuu Karpaattien ylitse Unkariin tai Balkanin kautta kohti 
Valimelta, roomalainen »Gazetta del Popolo» selitti jyrkästi mar¬ 
raskuussa kirjoituksessaan »Bolshevikkien eteneminen». 

Tuo Italian antibolshevistinen asenne Balkanilla ja läheisessä 
idässä oli näennäisesti ristiriidassa Berliinin uuden Venäjän-poli- 
tiikan kanssa sillä hetkellä, mutta on silti varmasti ollut sovittua 
peliä. Berliini ei itse voinut silloin esiintyä kaakon vartijana Neu¬ 
vostoliittoa vastaan, vaan luovutti sen tehtävän Roomalle. Ja 
muutenkin Italian asenteesta kävi selvästi ilmi, ettei odotus jatku¬ 
nut loppumattomiin. Italia ei voi olla välinpitämätön Euroopan 
kohtalosta, sillä on täytettävänä tehtävänsä sekä Euroopassa että 
koko maailmassa, tehtävä, josta se ei luovu. Ja tämän vuoksi Ita¬ 
lia on varustautunut, selitti »Tribuna» marraskuussa 1939* »Sen- 
vuoksi Italia ei ole mukana ainoastaan silloin, kun rauha kerran 
tulee, vaan myöskin taistelun kehittyessä. Maa ei voi katsoa ole- 
vansa ulkopuolella Euroopan elämän.» 

Italian asenne ei siis ollut puolueettomuutta sanan tavallisessa 
mielessä, koska maalla oli tavoitteensa ja vaatimuksensa, joita sen 
johtavien miesten puheissa ja lehdistössä korostettiin alinomaa. 
Rooma omaksui »ei-sotivan maan» kannan —-sen poliittinen asema 
suurvaltojen systeemissä oli määrätty, vaikka kuuluminen akse¬ 
liin ei sillä hetkellä vielä merkinnytkään sotaa. Se tahtoi joka 
tapauksessa toteuttaa laajentumispyrkimyksensä länsivaltojen, 
ennen kaikkea Ranskan kustannuksella, eikä Italiassa suinkaan 
unohdettu huomauttaa Ranskalle, että Nizzan ja Savoijin, Korsi- 
kan, Tunisian ja Dzhibutin kysymykset olivat edelleen selvittä¬ 
mättä. Daladier oli kyllä vähän ennen sodan alkua vastannut Ita¬ 
lialle jyrkästi, ettei Ranska aikonut tehdä Roomalle minkäänlaisia 
myönnytyksiä. Pariisissa katsottiin, että Mussolinin ja Lavalin 
sopimus vuoden 1935 alussa oli selvittänyt kaikki ranskalais- 
italialaiset alueprobleemit. Mutta tähän ei Roomassa suinkaan 
aiottu tyytyä. 

Sitäpaitsi voimantuntoisen fascismin pyrkimykset tähtäsivät 
9 — Kriisien j* eodsn musiini* II. 

pitemmällekin. Se katsoi olevansa itseoikeutettu johtavaan ase¬ 
maan Välimerellä ja näki tulevan raaka-aine- ja kaupallisen toi¬ 
minta-alueensa pikemminkin itäisen Välimeren ympärillä kuin 
kaukaisessa Itä-Afrikassa. Välimeri oli Italialle elämä, mutta 
Englannille vain tie, Mussolini oli lausunut v. 1937, ja tähän 
samaan toteamukseen ulkoministeri Ciano palasi puhuessaan Mila¬ 
non suuressa fascistikokouksessa toukokuun I 9 pnä 1940. Hän 
puhui Italian »luonnollisista aspiraatioista », pyrkimyksistä, jotka 
tahtäsivät Välimeren ulkopuolellekin. Nyt kaikki Välimeren portit 
olivat toisten suurvaltojen hallussa. Englanti hallitsi Gibraltaria 
ja Suezia. Tämä tilanne oli ajan mittaan sietämätön, sillä Italian 
täytyi päästä valtamerillekin. 

Vaikka Ciano ei tuota kaikkea lausunutkaan selvästi julki, niin 
ohjelma kuulsi hänen puheestaan, joka oli sotaisen varoittava. 
Mussolinin ja Hitlerin kohdattua toisensa Brenner-solassa maalis¬ 
kuussa oli Italian sotaan yhtymistä jo pidetty varmana ja odotet¬ 
tiin sen tapahtuvan milloin tahansa. Tosin Berliinissä selitettiin, 
että Saksa oli yksinkin kyllin voimakas käydäkseen taistelun länsi- 
valtoja vastaan loppuun saakka, joten Italian mukaantulo ei ollut 
millään tavoin välttämätön. Sitäpaitsi Italia tuki Saksaa sotilaalli¬ 
sesti sivustakatsojanakin. Sen vihamielinen asenne pakotti Rans¬ 
kan sitomaan huomattavia voimia alppirajalleen, samoin Tunisiaan. 
Englanti ei voinut vapauttaa muualle Egyptin vartiointiin koottua 
armeijaa eikä Itä-Afrikan joukkoja, jotka tosin olivat melko vähäi¬ 
siä. Mutta ennen kaikkea Italian voimakas laivasto ja ilmavoimat 
pitivät Välimerelle sidottuina melkoisen osan ranskalais-brittilai- 
sistä merivoimista ja lentoaseesta. 

Saksan hyökkäyksen tavaton menestys lännessä tuli sitten 
Roomallekin kaikesta päättäen yllätyksenä, joka sekoitti sivusta- 
katsojalaskelmia. Saksa saisi yksinomaan omin avuin länsi val¬ 
loista täydellisen voiton eikä tarvitsisi siihen Italiaa ollenkaan. 
Miten kävisi Italian »luonnollisten tavoitteiden», jos rauha tehtäi¬ 
siin nyt Saksan menestyksen pohjalla, Rooman osallistumatta 
sotaan? Tietysti Italia saattoi luottaa siihen, että sen suuret soti¬ 
laalliset, poliittiset ja taloudelliset palvelukset Saksalle palkittai¬ 
siin rauhankonferenssissa, jossa Italia olisi edustettuna liittolai- 

sensa rinnalla. Mutta sittenkin, sananvalta olisi ensi kädessä sillä, 
joka on suorittanut itse työn. 

Tuoliakin näkökohdalla oli epäilemättä vaikutuksensa Italian 
lopulliseen kannanottoon, samalla kun Saksan aseitten valtavat 
menestykset Norjassa ja sitten länsirintamalla kannustivat sota¬ 
mielialoja maassa. Koko ajan tarmokkaasti suoritettua varus¬ 
tautumista kiirehdittiin yhä, Länsi-Alpeilla tehtiin laajoja linnoi- 
tustöitä ja armeijaa keskitettiin entistä enemmän Pon laaksoon. 
Dodekanesian saaristoon siirrettiin toukokuussa uusia joukkoja, 
samoin Libyaan, ja Itä-Afrikkaan lähetettiin vahvistusta sikäläi¬ 
sille varuskunnille. Ja länsivaltojen keväällä tiukentama Italian 
merenkulun valvonta antoi keväällä uutta aihetta suhteitten 
kiristymiseen. Italian meriministeri selitti toukokuun n pnä, että 
länsivaltojen merisaarron teki mahdolliseksi »maantieteellinen, 
strateginen ja taloudellinen tilanne, jonka täytyi muuttua, koska se 
oli ristiriidassa kansojen luonnollisten oikeuksien kanssa.» Italian 
johtava lehti »Popolo dTtalia» lausui sitten 18. 5. suoraan, että 
maa katsoi jo käytännöllisesti olevansa sekaantunut Saksan ja 
länsivaltojen selkkaukseen. Sillä tarkoitettiin kaiketi ensi kädessä 
suuria italialaisten joukkojen siirtoja alppirajalle Ranskaa vastaan. 
Ja Italia ryhtyi pian supistamaan merenkulkuaankin tavalla, j jka 
viittasi sodan lähestymiseen. Kaikki italialainen laivaliikenne Itä- 
Aasiaan pysähdytettiin toukokuun 22 pnä ja kolme päivää myö¬ 
hemmin ilmoitettiin, että laivavuorot italialaisista satamista Atlan¬ 
tin taakse toistaiseksi lykättäisiin. 

Nyt vasta lansivallat havahtuivat ja ryhtyivät toimintaan 
estääkseen Italian yhtymisen sotaan. Presidentti Roosevelt oli 
kyllä jo vähän aikaisemmin yrittänyt vaikuttaa samassa mielessä 
Mussoliniin lähettämällä hänelle henkilökohtaisen kirjeen, jossa 
Il Ducea varoitettiin sodanjulistuksen sekä sodan Välimerelle laa¬ 
jentamisen tavattomista seuraamuksista. Jos taistelu tällä tavoin 
laajenisi kohti yleistä maailmanpaloa, olisi vielä syrjässä pysyvien 
valtojen (selvä viittaus Yhdysvaltoihin) entistä paljon vaikeampi 
enää pysytellä syrjässä siitä. Mutta myöskin lansivallat itse koet¬ 
tivat nyt lepyttää Italiaa tarjoamalla sille myönnytyksiä. Niinpä 
toukokuun 27 pnä selitettiin Lontoosta, että liittoutuneet olisivat 

valmiit lievittämään saarlopolitiikkaansa Italiaa vastaan, jos se 
pysyi edelleen sodasta syrjässä. Italian ei la vitsisi enää alistua 
solakieltotavarain tarkastuksiin, kunhan se vain antaisi lupauksen, 
ettei maahan tuotuja tavaroita vietäisi edelleen Saksaan. Italia¬ 
laiset kuitenkin katkaisivat jo seuraavana päivänä neuvottelut 
Englannin kanssa. Kaksi päivää myöhemmin Ranskakin teki vielä 
sovitteluyrityksen. Niinpä lähentymistä Italiaan aikoinaan kan¬ 
nattanut Lava! nyt neuvotteli presidentti Lebrunin kanssa, Tuni¬ 
siaan valittiin uusi, fascistisystävällmen kenraaliresidentti, vie¬ 
läpä väitettiin Ranskan tarjonneen aluekorvauksiakin Roomalle, 
mm. Tunisian. 

Mikäli tällaisia eleitä viime hetkessä tapahtui salaisen diplo¬ 
matian kulissien takana, ne olivat nyt tuloksettomia. Kesäkuun 
i pnä Italia katkaisi kauppaneuvottelunsa Ranskan kanssa ja 
samana päivänä Italian ulkoministeriön lehti »Relazioni Inter¬ 
nationalin lausui peittelemättä julki, että Italia valmistautui ase¬ 
voimin yhtymään Saksan rinnalla sotaan. »On tullut hetki, jota 
me olemme odottaneet viisikymmentä vuotta. Italian kansa 
taistelee ranskalaisia ja englantilaisia vihollisiaan vastaan mitä 
päättäväisimmin täydelliseen voittoon saakka. Ei ole loogillista, 
että Ranskalla ja Englannilla on käsissään poliittinen valta Väli¬ 
merellä ja että ne sillä tavoin kontrolloivat Italian kansakumian 
kehitystä.» Italian katseet olivat nyt kohdistuneet Tunisiaan, Kor¬ 
sikaan, Nizzaan ja Suezin kanavaan. 

Tuo oli selvää puhetta, josta ei voinut enää erehtyä. Ja sodan 
enteet tihenivät. Rauhantahtonsa tunnukseksi Mussolini oli sodan 
alkaessa julistanut, että Roomaan vuodeksi 1942 suunnitellun 
maailmannäyttelyn valmistelutöitä jatkettaisiin, mutta nyt ne 
keskeytettiin. Italian aluevesiä ryhdyttiin miinoittamaan ja kaikki 
italialaiset laivat saivat määräyksen lähteä turvallisiin satamiin. 
Ja sitten tuli kesäkuun 10 päivä, Mussolinin ilmoitus Palazzo 
Venezian parvekkeelta. 

Italian sotilaallinen ja sotataloudelUnen asema näytti maan 
sotaan yhtyessä varustautumisen keskeneräisyydestä huolimatta 
hyvin vahvalta. Maa oli elintarviketuotannossaan lähimain oma¬ 
varainen, sillä Mussolinin aina vuodesta 1926 lähtien toteuttama 



11 ali 


soi 


J33 


»leipäkamppailu», »battaglia di grano» oli tuottanut suuria tulok¬ 
sia. Teollisuus oli hyvässä kunnossa ja tuotantokykyinen, mutta 
arveluttavampi oli raaka-aine- ja polttoainetilanne, kun maalta 
puuttui itseltään useimpia metalleja, kivihiiltä, öljyä ja kumia. 
Sotavarastoja oli kuitenkin koottu runsain määrin, varsinkin me¬ 
talleja, kumia ja Öljyä, joten niiden puutetta ei sitten tullut pitkiin 
aikoihin. Kivihiiltä taas voitiin saada Saksasta, vaikka kuljetus 
rautateitse yli Alppien kohtasikin vaikeuksia ja vaati paljon voimia. 
Albanian noin 200.000 tonnin öljyntuotanto lievensi hieman öljy- 
pulaa ja myöskin Romaniasta saatiin tätä »sodan elinnestettä» 
lisää, mutta kotimainen synteettisen öljyn tuotanto oli sitävastoin 
toistaiseksi vasta valmisteluasteella. Useita suuria tehdaslaitoksia 
oli rakenteilla, mutta ne eivät tuottaneet vielä. 

Sotataloudelliset vaikeudet eivät kumminkaan olleet voitta¬ 
mattomia, niinkuin myöhemmin on saatu nähdä, mutta pikemmin¬ 
kin on Italian puuttuva sotilaallinen valmius vaikuttanut sodan 
kulkuun. Materiaalia oli tuskin käytettävissä riittävästi sodan- 
aikuisen miljoona-armeijan täydelliseen varustamiseen, vaikka 
Italia oli siinä suhteessa epäilemättä edellä länsivalloista tuona 
ajankohtana. Joka tapauksessa fascistinen Italia saattoi luottaa 
suureen armeijaansa, jonka sotavahvuus arvioitiin kaikkiaan aina¬ 
kin 3 miljoonaksi mieheksi, melkoisiin ilmavoimiinsa ja uuden¬ 
aikaiseen laivastoonsa. Se käsitti maan yhtyessä sotaan kaksi 
uutta 35.000 tonnin taistelulaivaa, jotapaitsi kaksi muuta saman¬ 
laista oli valmistumassa liitettäväksi lähiaikoina laivastoon. Lisäksi 
oli Italialla neljä vanhempaa, mutta modernisoitua 23.600 tonnin 
taistelulaivaa, 7 raskasta ja 14 kevyttä risteilijää sekä suuri määri 
teknillisesti korkeatasoisia ja moderneja keveitä merivoimia, mm. 
lähimain 120 sukellusvenettä. 

Italian mukaantulo ei enää ehtinyt suurestikaan vaikuttaa 
Ranskan sotaretken lopputulokseen, joten taisteluista Alpeilla 
riittää lyhyt maininta. Ranskan oli kyllä pakko vielä täydellisen 
katastrofin uhatessa vahvistaa hyvin heikosti suojattua alppirin- 
tamaansa, jolle oli sijoitettu ainoastaan viisi divisioonaa. Uusia 
joukkoja lienee kaikkiaan 6—7 divisioonan paikkeille ollut mat¬ 
kalla tai osittain saapunut maan kaakkoiselle vuoristorajalle, kun 

aselepo sitten katkaisi taistelut, ja nämäkin joukot tietysti olivat 
poissa itse ratkaisun suurelta näyttämöltä. 

Italian ja Ranskan rajaseutu on mereen saakka kauttaaltaan 
korkeata, komeata alppivuoristoa, jonka kautta johtaa kaikkiaan 
kuusi solatietä Italiasta Ranskaan. Ranskalaiset olivat rakenta¬ 
neet rajan suojaksi varustuksia, joihin kuului yhteensä 408 pesä¬ 
kettä, ja ne hallitsivat kaikkia pääsyteitä tulellaan. Ranskaa vas¬ 
taan keskitetty Italian kenttäarmeija oli ryhmitetty kahdeksi 
etulinjanarmeijaksi (4. ja 1.), joiden takana olivat vielä 7. armeija, 
ja ydinjoukot käsittävä Pon armeija vahvoine panssarivoimineen 
sekä keveine divisioonineen. Mussolini itse toimi armeijan yli¬ 
päällikkönä ja hänen esikuntapäällikkönään oli f marsalkka 
Badoglio. Kun keskitysmarssi oli loppuunsuoritettu, italialaiset 
ryhtyivät kautta koko rintaman etenemään kesäkuun zi pnä ja 
vahasivat ylävuoristossa useita ranskalaisia linnakkeita mur¬ 
tautuen vihollisen etulinjojen lävitse muutamin paikoin. Aselevon 
alkaessa oli suuria taisteluja käymättä edetty joissakin kärki- 
kohdissa 32 kilometriäkin. Taistelujen suhteellista vähäisyyttä 
todistaa sekin, että italialaisten tappiot olivat noina sotapäivinä 
kaikkiaan 800 kaatunutta ja noin 3.000 haavoittunutta. 

Italian sotaan yhtymisen merkitys onkin haettavissa aivan 
toisaalta. Tähän saakka oli sotaa käyty Saksan ja länsivaltojen 
välisenä voimainmittelyna, joka Puolan sodan jälkeen oli rajoit¬ 
tunut Pohjois- ja Länsi-Eurooppaan sekä Pohjois-Atlantille. Nyt 
sitävastoin sota laajeni yhdellä iskulla myöskin kautta koko Väli¬ 
meren, vieläpä paljon pitemmällekin itään, aina Intian valtamerelle 
saakka. Puhtaasti eurooppalainen sota ulottui nyt siis jo kahden 
valtameren piiriin ja sitä käytiin myöskin siirtomaissa, Pohjois- 
ja Itä-Afrikassa. Englanti ja Italia olivat nyt vastakkain tavat¬ 
toman pitkällä eturintamalla, joka ulottui Gibraltarin salmesta 
Somalimaahan saakka ja käsitti myöskin brittiläisen imperiumin 
tärkeimmän yhdystien Välimeren kautta itään sekä eräitä britti¬ 
läisen imperiumin kaikkein elintäxkeimpiä tukialueita läheisessä 
idässä: Suezin kanavan ja Egyptin! Mussolinin sodanjulistus 
valmisteli siis itsestään koko suursodan seuraavaa jaksoa, jonka 
aikana pääpaino sangen suuressa määrin olikin 30 Euroopan uiko- 

puolella, siirtomaaintressien piirissä. Syntyi euroofipalais-afrikka- 
lainen sotanäyttämö, jolla taisteltiin brittiläisen imperiumin ole¬ 
massaolosta. Suursodan kehittymisessä yleismaailmalliseksi voi- 
mainmittelyksi, toiseksi maailmansodaksi, kesäkuun io päivä 1940 
tuli tällä tavoin merkitsemään tärkeätä rajapyykkiä. 


KOLMANNEN TASAVALLAN 
VIIMEISET PÄIVÄT 

Pitkästä ajomatkasta pölyttyneitä autoja pysähtyy Bordeaux'n 
prefektinviraston talon eteen kesäkuun 15 pnä 1940. Tasavallan 
presidentin siviilikanslian päällikkö, monsieur Magre ottaa halli¬ 
tuksen jäsenet vastaan ja ohjaa heidät silkkisin seinäverhoin koris¬ 
teltuun salonkiin, jossa ministerineuvosto on koolla. Pakoa Parii¬ 
sista Tours’iin oli nimittäin pian täytynyt jatkaa eteenpäin, koska 
saksalaiset lähestyivät jo Loiren varsia, ja hallituksen käsiteltä¬ 
vänä on katkeran vaikea probleemi. Onko nyt vihdoinkin tehtävä 
päätös sodan lopettamisesta ja aselevon pyytämisestä, niinkuin 
marsalkka Pötain on vaatinut? 

P6tainin ja Weygand'in tilannearvio oli mahdollisimman synkkä. 
Kesäkuun 10 päivän jälkeen tapahtumat olivat vyöryneet eteen¬ 
päin ennen näkemätöntä salamasodan vauhtia täydellistä sotilaal¬ 
lista ja myöskin poliittista katastrofia kohti. Viiden päivän 
kuluessa oli Ranskan luhistuvilla rintamillakin ehtinyt tapahtua 
tavattoman paljon. Weygand suunnitteli vielä kesäkuun 10 päi¬ 
vän tienoissa puolustuksen keskittämistä ja uudestijärjestämistä 
etelässä Dölen—Dijonin—Clamecyn—keskisen Loiren—Tours'in— 
Caenin linjalle, joka siis kulkisi jokseenkin lännestä itään Keski- 
Ranskan halki. Tosiasiassa kumminkin päätöstä oli mahdotonta 
enää toteuttaa. Ranskalaiset joukot eivät päässeet irroittautumaan 
raivoisaa vauhtia etenevästä vihollisesta, jonka hyökkäysmarssit 
pitenivät päivä päivältä ja jonka kolonnat joka taholla tunkeutui¬ 
vat yhä syvemmälle maan sydämeen. Atlantin rannikolla saksa¬ 
laiset olivat vallanneet Le Havren, sivuuttaneet Seinen suiston ja 

jatkoivat nopeata etenemistään kohti Cherbourg'ia ja Rennes‘iä, 
Bretagnen keskusta. Vahvat panssaririvistöt olivat ylittäneet 
Seinen useassa kohtaa ja etenivät parhaillaan Loiren ala- ja keski- 
juoksulle Angers’n ja Tours’in suunnissa. Mikäli vastarintaa vielä 
kohdattiin, se murrettiin pian ja Ranskan armeija pirstoutui ja 
mureni lakkaamattomissa iskuissa. 

Ranska oli nyt myös ilman pääkaupunkia. »Mamen ihme* oli 
syyskuussa 1914 pelastanut Pariisin aivan viime hetkessä, mutta 
ihmeitten aika oli tällä kertaa ohitse. Pakokauhun vallattua koko 
miljoonakaupungin väestön ja suurimman osan pariisilaisia jo 
hylättyä kotinsa kylmilleen tuli vihdoin hallituksen päätös julis¬ 
taa Pariisi avoimeksi kaupungiksi, josta ei taisteltu. Taaskin liian 
myöhäinen päätös, nimittäin niiden lukemattomien asukkaiden 
kannalta, jotka nyt ajelehtivat kodittomina pitkin Keski- ja Etelä- 
Ranskan maanteitä. Kaupungin sotilaskuvemööri kenraali Hering 
oli jo ryhtynyt valmisteluihin kaupungin puolustamiseksi lähes¬ 
tyviä saksalaisia rivistöjä vastaan, mutta sitten hän veti joukkonsa 
pois kaupungista ja kenraali von Kuchlerin armeija marssi kesä¬ 
kuun 14 pnä Pariisiin. Pääkaupunkiin jätettiin vain pieni varus¬ 
kunta, mutta saksalaisten pääjoukot jatkoivat nopeata marssiaan 
etelään pakenevien ranskalaisten kintereillä kohti Orleans’ia val¬ 
laten pian suuren, Loiren yli johtavan sillan. 

Samaan aikaan olivat myöskin von Rundstedtin armeija- 
ryhmän päävoimat edenneet salamavauhtia panssaroitujen ja 
moottoroitujen kärkirivistöjen kintereillä suorittaen »Ranskan 
taistelun» tärkeintä operatiivista tehtävää. Vielä kesäkuun 11 ja 
12 päivinä raivosivat kiivaat taistelut Champagnen kentillä, rans¬ 
kalaisten tehdessä jäykkää vastarintaa, mutta sen jälkeen kaikki 
puolustuksen padot murtuivat täälläkin ja saksalainen tulvavuoksi 
levisi yli maan. Champagnen uljas ja muistorikas pääkaupunki 
Reims, jota ranskalaiset olivat maailmansodassa puolustaneet 
niin urheasti, joutui saksalaisten käsiin iz. 6. ja kolme päivää myö¬ 
hemmin kukistui myöskin ranskalaisten puolustuksen maailman- 
sodanaikainen kulmakivi, hirvittävän veristen uuvutustaiste- 
lujen kohde Verdun. Nyt oli tie avattu kenraali Guderianin pans¬ 
saridivisioonille ja keveille joukoille, jotka virtasivat suuresta 

Länsirintaman sotaa. Ylhäällä: Panssarivaunut hyökkäävät viljapellon halki. Alhaalla: Paus- 
sariaseen ja syöksypommittajien jälkeensä jättämää hävityksen kauhistusta. 





Ylhäällä: Ranskalainen talonpoikaispariskunt ja sotilas suojautuvat puun taakse seuraten 
katseillaan s a ks a l a i sten pommikonetta. Alhaalla: Ranskalaisia sotavankeja tilapäisessä leirissä 
Pohjois-Ran skassa. 



YlhJS.114: Ranskan aseleponeuvot teli jät saapuvat neuvotteluvaunuun Compiignessa, taustalla 
saksalainen kunniakomppania. Alhaalla: Saksalaiset joukot saapuvat Pariisiin. 




Ylhäällä: Pttainin ja Hitlerin kohtaus Montoiiessa 24 pnS lokakuuta 1940. Alhaalla: Sota-ajan 
kulkuneuvoja Pariisissa; entisajan hevosoranibus, jonka ohitse ajaa pieni Uudenaikainen sähköllä 
käyvä auto. 

murtoaukosta ranskalaisten selustaan, alkaen viuhkamaisen etene- 
misensä maan sydämeen, ensin Chälons-sur-Mamen paäsuunnassa. 
Läntisen ryhmän suuntautuessa sitten Troyes'n kautta suoraan 
etelään Loiren yläjuoksulle kohti Nevers’iä, Orleans’ia ja Vichytä 
Guderianin päävoimat kiitivät myrskytuulena yli Langres’in ylä- 
tasangon kaakkoon Sveitsin rajalle päin. Dijon vallattiin 17. 6. 
ja tämä ryhmä jatkoi etenemistään kohti Lyonin—St.liiennen 
teollisuuspiiriä. Ankarissa taisteluissa Langres’in ylätasangolla 
ranskalaisten puolustus taas murtui ja 16. 6. saksalaiset olivat jo 
Besanfonissa. Seurauvana päivänä, kesäkuun 17 pnä, suuri teh- 

tävä oli täytetty. Sveitsin raja saavutettiin Pontarliern seudulla, 
ja aivan kuin ohimennen saksalainen panssaridivisioona selustasta, 
lounaasta tullen tunkeutui myöskin Belforfin vahvaan linnoituk¬ 
seen, joka oli koko maailmansodan kestänyt järkkymättömänä. 

Nyt oli siis tapahtunut se, mitä Ranskan korkeimmalla sodan¬ 
johdolla oli syytä pelätä kaikkein eniten. Maginot-systeemin suo¬ 
jaan keskitetyt vahvat ranskalaiset armeijat oli eristetty selustas¬ 
taan jättiläismottiin, jossa yli puoli miljoonaa sotilasta kävi kohti 
tuhoaan. Ja itse Maginot-asema, maailmansodan jälkeisen Rans¬ 
kan ylpeys, oli tuomittu sortumaan laukaustakaan ampumatta. 
Tosin saarrosketju selustassa oli toistaiseksi ohut, mutta jopa 70— 
80 km:n päivämarssein eteenpäin rientävät von Rundstedtin jalka- 
väkimassat ehtivät pian panssarijoukkojen avuksi ja tiivistivät 
eristyksen. Ranskalaiset olivat pitäneet Maginot-asemaa kukistu- 
mattomana, mutta vihollinen ei puskenutkaan päätään veriseksi 
sen betonivarustuksia vastaan, vaan tuli takaa päin, »keittiön 
kautta». 

Sitäpaitsi Maginot-asemakaan ei ollut niin ehdottoman luja 
kuin uskoteltiin. Sekin saatiin nähdä näinä myrskyisinä päivinä. 
Saksan sodanjohto pani kesäkuun 15 päivän aamusta myöskin von 
Leebin itäisen armeijaryhmä C:n liikkeelle hyökkäykseen Maginot- 
asemaa vastaan. Täten tahdottiin sitoa Elsass-Lothringenin rans¬ 
kalaiset armeijat paikoilleen, ettei niitä voitaisi keskittää läpi- 
murtoyrityksiin länttä tai lounasta kohti, mutta samalla haluttiin 
ilmeisesti myös osoittaa maailmalle, etteivät minkäänlaiset lin- 
noitussysteemit pystyisi pidättämään Saksan armeijan, ja sen 
aseiden voimaa. 

Alettuaan suuren hyökkäyksensä von Rundstedtin armeija¬ 
ryhmän itäinen siipi oli kesäkuun 14 pnä vallannut Maginot-ase- 
man suuren koillisen tukilinnakkeen Montmddyn, mutta nyt käy¬ 
tiin koillisessa ja idässä, Saarin alueelta ja Reinin ylitse hyökkäyk¬ 
seen suoraan Maginot-asemaa vastaanl Taistelumenetelmät olivat 
kummassakin tapauksessa yhdenmukaiset ja yllättivät täydelli¬ 
sesti ranskalaisen puolustuksen. Saksalaiset osasivat erinomaisen 
taitavasti käyttää hyväkseen Maginot-systeemissä todettuja puut¬ 
teellisuuksia ja rakensivat toimintansa kokonaan niiden varaan. 

Kesäkuun ensi viikolla oli saksalainen tykistö tulittanut Maginot- 
asemaa jatkuvasti, vaikka ei erityisen voimakkaasti, ja tykkitulen 
suojassa siirrettiin saksalaisten tykkejä etulinjaan. Kun kesäkuun 
15 pnä verrattain vahva sumu peitti linnakkeet ja pesäkkeet, niin 
etteivät ne voineet tukea tehokkaasti toisiaan, saksalaiset avasivat 
yhtäkkiä tavattoman voimakkaan suorasuuntaustulen ranskalais¬ 
ten pesäkkeitä vastaan. Varsinkin massoittain paikalle keskitetyn 
raskaan it.tykistön panssarikranaatit osoittautuivat hirvittävän 
tehokkaiksi. Jo kahdenkymmenen minuutin kuluttua ranskalais¬ 
ten ensimmäinen pesäkelinja oli vaiennettu ja jalkaväki kävi hyök¬ 
käykseen. Pioneerit ja jalkaväkisotilaat vakasivat kasapanoksin, 
konepistoolein ja liekinheittimin pesäkkeen toisensa jälkeen, ava¬ 
sivat täten aukkoja linnakejärjestelmän selustaan saakka, ja rans¬ 
kalaiset varuskuntajoukot jäivät monasti satimeen maanalaisiin 
linnoituskaupunkeihinsa. Vielä uhkarohkeampi oli oikeastaan 
hyökkäys Maginot-asemaa vastaan yli Reinin Colmarin kohdalla, 
mutta sekin onnistui täydellisesti. Taaskin tykistön raju suora- 
suuntaustuli suoraan »silmun tähdättynä» murskasi pesäkkeiden 
ampuma-aukot ja panssarikuvut, pakotti ranskalaisen etulinjan 
vaikenemaan, ja heti sen jälkeen saksalaiset iskujoukot menivät 
syöksyveneillä Reinin ylitse ryhtyen vyöryttämään koko linnake- 
järjestelmää. Ranska sai siis suurten vastoinkäymistensä hetkellä 
kokea vielä myöskin »teräksen ja betonin illuusionsa» luhistumisen. 

Täydellisyyden vuoksi voimme jo tässä seurata Ranskan jär¬ 
kyttävän luhistumisen draamaa sotilaalliselta kannalta loppuun 
saakka. Kesäkuun 17 päivän jälkeen ei mistään järjestyneestä 
vastarinnasta Ranskassa voinut enää puhua. Taistelut riehuivat 
vielä viikon ajan, aselevon voimaantuloon saakka, mutta Ranskan 
armeija lakkasi tosiasiallisesti olemasta. Jäljellä oli vain hajanaisia 
joukkoja, jotka siellä täällä tekivät vastarintaa, antautuivat mas¬ 
soina tai hajaantuivat pitkin maata. Takaa-ajo muuttui sotaret¬ 
ken loppupäivinä miehitysmarssiksi, jossa saksalaiset rivistöt kil¬ 
pailivat keskenään nopeusennätyksistä. Itäarmeijan puoli mil¬ 
joonaa miestä antautui 22, 6. ja eräitä joukko-osastoja tungettiin 
Sveitsin alueelle. Metz, Epinal, Toul, Luneville, Strassburg ja 
muut Ranskan itäisen puolustussysteemin tukipisteet miehitettiin. 

Sotasaalis oli ääretön, yksinpä Hochwaldin suuresta Maginot-ase- 
man linnakkeesta tavattiin 2 miljoonaa tykinammusta ja kasoit¬ 
tain muuta materiaalia. Rhönen laaksossa saksalaiset tunkeutui¬ 
vat vastustamattomasti etelään. Lyon, St. Ltienne ja Grenoble 
miehitettiin. Loiren laakso joutui saksalaisten käsiin ja Loiren 
suulta panssarijoukot kiiruhtivat rientomarssissa pitkin rannikkoa 
kohti Bordeaux'ta. Bretagnen puolustus sortui. Moottoroidut 
joukot ottivat haltuunsa Brestin sotasataman. Lentokentillä val¬ 
lattiin sadoittain toimintakelpoisia lentokoneita ja Nevoyssa Gienin 
lähellä Loiren laaksossa saksalaiset saivat saaliikseen 700 aivan 
uutta panssarivaunua, joita ei ollut vielä ehditty edes luovuttaa 
armeijan käyttöön. Kaikki oli lopussa. Kolmannen tasavallan 
Ranska oli romahtanut sotilaallisena suurvaltana. 

Ranskan poliittinen romahdus tapahtui aivan samanaikaisesti, 
vaikka tykkien jyly rintamilla vaiensi nuo tapahtumat miltei kuu¬ 
lumattomiin. Kesäkuun n päivän iltana Weygand on lopullisesti 
vakuuttunut siitä, että vastarinta täytyy heti lopettaa, koska tais¬ 
telun jatkaminen olisi vain merkinnyt koko Ranskan täydellistä 
miehitystä. Hallitus on koolla CandSn linnassa lähellä Tours’ia 
ja sille esitetään seuraavana päivänä generalissimuksen kirjelmä, 
jossa hän lausuu: »On välttämätöntä tehdä heti aselepo. Minulla 
on vielä armeija, mutta muutaman päivän, kenties muutaman 
tunnin kuluttua sen muodostavat vain hajanaiset laumat.» 

Hallitus pohtii, mutta ei pysty tekemään päätöstä. Marsalkka 
PStain kannattaa antautumista, samoin Pierre Laval ja eräät muut, 
mutta Reynaud, Mandel, meriministeri Campinchi ja useat toiset 
ministerit vastustavat. Heidän mielessään väikkyy yhä ajatus 
vastarinnan jatkamisesta, maksoi mitä maksoi. Jos emämaa mene¬ 
tetään, on siirryttävä Pohjois-Afrikkaan ja käytävä taistelua sieltä 
käsin. Päätös lykätään ja Reynaud neuvottelee seuraavana päi¬ 
vänä Churchillin, lordi Halifaxin ja heidän neuvonantajansa ken¬ 
raali Ironsiden kanssa, jotka nyt kiiruhtavat Tours’iin, liittoutu¬ 
neiden korkeimman neuvoston istuntoon, estääkseen vielä viime 
hetkellä Ranskan antautumisen. Weygand selostaa tilannetta kyl¬ 
män asiallisesti ja huomauttaa sitten englantilaisille: 

— Jos jotakin vielä on pelastettavissa, niin se riippuu koko¬ 
naan Englannin avusta. Me tarvitsemme heti brittiläisiä jalka- 
väkidivisioonia, tykistöä ja ennen kaikkea enemmän hävittäjä¬ 
lentäjiä. 

Churchill lupaa 3 divisioonaa ja 72 tykkiä, mutta ei lentokoneita. 
Lokakuussa Englanti olisi valmis toimittamaan 25 divisioonaa, 
mutta ei ennen sitä. 

— Tuo tuntuu minusta aivan samanlaiselta kuin jos Saharan 
autiomaahan eksyneelle ja janoon kuolemaisillaan olevalle annet¬ 
taisiin toiveita siitä, että neljännesvuoden kuluttua varmasti sataa, 
Weygand virkahtaa kuivasti tähän. 

Keskustelu on hyödytön ja istunto päättyy tuloksettomana. 
Nyt Reynaud turvautuu vielä toiseen keinoon tukeakseen kan¬ 
taansa vastarinnan jatkamisesta. Hän vetoaa Rooseveltiin. Yhdys¬ 
valtain olisi luvattava apunsa, jos mieli Ranskan vielä jatkaa tais¬ 
teluaan. Hän oli jo kesäkuun 10 pnä lähettänyt Yhdysvaltain 
diplomaattisen edustajan välityksellä presidentille kirjelmän, jossa 
hän vakuutti Ranskan tahtovan taistella edelleen avun toivossa: 
»Me aiomme taistella Pariisin pohjoispuolella ja me jatkamme tais¬ 
telua Pariisin eteläpuolella. Me vetäydymme johonkin maakun¬ 
taamme, ja jos meidät karkoitetaan sieltä, niin me siirrymme Poh- 
jois-Afrikkaan, ja tarpeen tullen Amerikassa oleville alueillemme.» 
Radiopuheessaan kesäkuun 14 pnä hän palaa tähän vetoomuk¬ 
seensa ja selittää USA:n puoleen uudelleen kääntyen: »Ranskalla 
on oikeus kääntyä muiden demokratioiden puoleen. Ranskalla 
on oikeus sanoa niille: Nyt on teidän vuoronne. Minä olen jo pyy¬ 
tänyt presidentti Rooseveltia auttamaan liittoutuneita Yhdysval¬ 
tain lakien sallimassa määrässä. Tänä iltana osoitan hänelle vii¬ 
meisen vetoomuksen. Ei ole enää aikaa puolinaisiin toimenpitei¬ 
siin. Kysymys on nyt itse Ranskan elämästä.» 

Valkoisesta talosta odotettiin pitkälti turhaan vastausta. Roo¬ 
sevelt oli jo vähän aikaisemmin selittänyt, että USA tekee jo kai¬ 
ken, mitä lakien puitteissa voidaan tehdä. Tämä selitys vain tois¬ 
tui Reynaud’n radiopuheen jälkeen vielä virallisena. Ja mitäpä 
USA olisikaan voinut aikaansaada. Eihän sillä ollut edes armeijaa 
valmiina lähetettäväksi Eurooppaan, ei ilmavoimia, eikä sen lai- 

vastokaan joutanut. Se tarvittiin Tyynellä valtamerellä ainakin 
pääasiallisesti. 

Entä Englanti, Ranskan oma liittolainen? Churchillin käynti 
ei luvannut mitään, ei ainakaan kovan nykyhetken varalle, ja sii¬ 
tähän juuri oli kysymys. Toisaalta Englannin pääministeri piti 
kuitenkin aseleponeuvottelujen aloittamiseen nähden kiinni maa¬ 
liskuun 28 pnä solmitusta brittiläis-ranskalaisesta sopimuksesta, 
jonka mukaan kumpikaan suurvalta ei saanut ilman toisen suos¬ 
tumusta solmia aselepoa tai rauhaa tai edes ryhtyä sellaisesta neu¬ 
vottelemaankaan. Sitten Lontoo kyllä lievensi pian asennettaan, 
ja kun Ranskan hallitus uudelleen pyysi vapautusta tuosta sitou¬ 
muksesta, niin Lontoosta vastattiin myönteisesti ehdolla, että 
Ranskan laivasto luovutettaisiin Englannille. Winston Churchill 
ja lordi Halifax tekivät nyt sitäpaitsi lisäehdotuksen, jonka tar¬ 
koituksena oli kannustaa ranskalaisia taistelun jatkamiseen: Eng¬ 
lannin ja Ranskan kesken oli luotava pysyvä unioni, niin että nämä 
kaksi suurvaltaa tavallaan yhtyisivät liittovaltioksi. Niillä olisi 
yhteinen maanpuolustusjärjestelmä, yhtenäinen talouspolitiikka 
ja ulkopolitiikka, vieläpä niiden kansanedustuksetkin pitäisi liit¬ 
tää yhteen. 

Se oli Britannian viimeinen valtti, joka nyt iskettiin pöytään, 
mutta se ei enää tehonnut. Ranskan poliittinen kriisi jatkui omaa 
kulkuaan. Hallituksen piirissä vahvistui aselepoa) at uksen kanna¬ 
tus sitä mukaa kuin romahdus kehittyi, ja ratkaiseviksi muodos¬ 
tuivat istunnot Bordeaux’ssa. Ensi istunnon jälkeen odotetaan 
vielä Washingtonin vastausta vetoomuksiin. Vihdoin saadaan 
sähkösanoma: »Yhdysvallat voivat antaa Ranskalle sotatarvik¬ 
keita lisääntyvin määrin ja parantuvin laaduin.» Mitään sotilaal¬ 
lisia velvoituksia ei kuitenkaan luvata, koska ainoastaan kongressi 
voi sellaisista päättää. Siinä kaikki. 

Vielä kesäkuun 16 pnä Bordeaux’sta peruutettiin jyrkästi kaikki 
amerikkalaiselta taholta levitetyt huhutiedot, että Ranskan halli¬ 
tus olisi pyytänyt Saksalta aselepoa. Ratkaisu ei silti viipynyt 
enää kauan. Iltaistunnossa marsalkka Pätain ilmoittaa, että hän 
jättää paikkansa varapääministerinä, ja lausuu: 

»Väistämätön ratkaisu, aselevon pyytäminen on lykätty kerta 

kerralta. Tällaisessa empimisessä, jonka Ranska saa maksaa kat¬ 
kerasti, minä en halua enää olla mukana. Toiseksi: Ranska voi 
päästä kohoamaan vain omin voimin jaainoastaan siinä tapauksessa, 
että hallitus itse on siinä esimerkkinä koko kansalle: jäämällä 
ranskalaisten luo ja jakamalla heidän kanssaan kaikki koettele¬ 
mukset.» 

Marsalkan äänensävy on ehdottoman jyrkkä, Weygand on täy¬ 
sin samaa mieltä. Hallituksen keskuudessa toimitetaan äänestys 
ja nyt ilmenee, että enemmistö on jo aselevon puolella —13 ääntä 
11 vastaan. Reynaud ei kuitenkaan vieläkään tahdo kuulla puhut¬ 
tavankaan aselevosta, mutta vanha, itsepintainen Lebrun saadaan 
lopulta taivutetuksi. 

Siis hallituksen vaihdos. Reynaud eroaa ja Päain ottaa Rans¬ 
kan ohjat käsiinsä pääministerinä. Baudoin on ulkoministeri, Wey- 
gand vastaa sotaministeriöstä ja amiraali Darlan toimii meriminis¬ 
terin paikalla. Siis melko vahvasti sotilaskabinetti, johon Lavatkin 
osallistuu salkuttomana ministerinä ja vähän myöhemmin vara¬ 
pääministerinä. Ja uuden ulkoministerin ensi tehtäviä on kesä¬ 
kuun 17 pnä toimittaa Espanjan välityksellä aksclivalloille aselepo- 
pyyntö, 

Sama historiallinen rautatievaunu, jossa marsalkka Foch oli 
marraskuun 11 pnä 1918 sanellut aselevon ehdot Saksan neuvot¬ 
telijoille, oli nytkin kesäkuun 21 pnä taas Compi^gnen metsässä 
kuten 22 vuotta aikaisemmin. Näyttämö oli siis »entisöity», mutta 
kohtauksen luonne aivan päinvastainen kuin edellisellä kerralla. 
Hitler tahtoi muistuttaa ranskalaisille Versaillesh häpeästä, joka 
oli johtanut uuteen sotaan. 

Hitler itse lähimpine sotilaallisine ja poliittisine neuvonanta- 
jineen otti vastaan Ranskan valtuutetut: kenraali Huntzigerin, 
vara-amiraali Leludn ja suurlähettiläs Noelin. Johtajan kehoi¬ 
tuksesta Saksan puolustusvoimien komentoviraston (pääesikunnan) 
päällikkö, kenraalieversti Keitel luki aselepoehtojen johdannon, 
jossa aluksi muistutettiin vuodesta 1918 ja silloisesta, Saksaa nöy¬ 
ryyttävästä kohtauksesta tällä samalla paikalla. »Aseet ovat nyt 
ratkaisseet taistelun. Ranska on voitettu. Ranskan halhtus on 
Saksan hallitukselta pyytänyt aselevon ehtoja. Kun historiallinen 

Compiignen metsä valittiin paikaksi, niissä ehdot luovutettaisiin, 
tapahtui tämä oikeudenmukaisuuden palauttaminen siksi, että 
kerta kaikkiaan hävitettäisiin muisto, joka ei ole Ranskan histo¬ 
riassa mikään loistava lehti ja jonka Saksan kansa on tuntenut 
kaikkien aikojen suurimmaksi häpeäksi. Tehtyään sankarillista 
vastarintaa Ranska on useissa verisissä taisteluissa voitettu ja 
murtunut. Saksan aikomuksena ei senvuoksi ole antaa häväis¬ 
tyksen leimaa niin urhoolliselle vastustajalle jätettäviin aselepo- 
tai neuvotteluehtoihin. Saksan vaatimusten tarkoituksena on estää 
taistelun uusiutuminen, antaa Saksalle takeet sodan jatkamisesta 
Englantia vastaan, jota se on pakko käydä, sekä luoda edellytyk¬ 
set uutta rauhaa varten, jonka olennaisena sisältönä tulee ole¬ 
maan sen vääryyden hyvittäminen, joka on tehty Saksan valta¬ 
kuntaa kohtaan.» 

Kun tämä johdanto oli luettu, niin Hitler poistui ja ranskalai¬ 
set saivat sopimusehtonsa. Niistä seurasi vielä neuvotteluja Bor¬ 
deaux^ kanssa. Ehdot olivat kovat, mutta mitäpä empiminen 
enää auttoi. Pötainin hallitus ratkaisi asian nopeasti, aselepo 
Saksan kanssa allekirjoitettiin ja Ranskan valtuuskunta matkusti 
Roomaan vahvistamaan aselevon Italian kanssa. Siellä olivat 
ehdot myös valmiina — Mussolini ja Hitler olivat asioista sopineet 
täydellisesti Munchenissä kesäkuun 18 pnä. 

Kesäkuun 25 pnä klo 1.35 Saksan kesäaikaa annettiin kaikilla 
lännen rintamilla käsky: tuli lakkaa! Aselepo astui voimaan ja 
Ranska antautui. Tällä hetkellä oli Ranskan armeijasta Ranskan 
yleisesikunnan myöhemmin antamien tietojen mukaan jäljellä 
yksi ainoa taistelukelpoinen sotatoimiyhtymä, johon Clermonfin 
ja St.fitiennen eteläpuolella kuului 5 divisioonaa, yhteensä noin 
65.000 miestä. Kaikki muu oli hajallaan, lepäsi taistelukenttien 
haudoissa tai vaelsi parhaillaan sotavankeuteen. 

Mannersota lännessä oli päättynyt Saksan ja sen liittolaisen 
Italian täydelliseen menestykseen. Akselivallat hallitsivat nyt 
Euroopan mannerta. Kamppailu oli ollut lyhyt, mutta kova. 
Saksa oli kyllä virallisen selonteon mukaan selviytynyt suhteelli¬ 
sen vähäisin menetyksin, jotka koko lännen sotaretken ajalta ilmoi¬ 
tettiin 27.074 kaatuneeksi, 18.384 kadonneeksi ja 111.034 haavoit- 

tuneeksi. Churchillin ilmoituksen mukaan brittiläinen siirtoarmeija 
oli menettänyt noin 30.000 miestä, pääasiallisesti kuolleina ja 
haavoittuneina, ja taas Ranskan tappiot arvioitiin erään epäviral¬ 
lisen ranskalaisen lähteen mukaan pyörein luvuin 40.000 kaatu¬ 
neeksi, haavoittuneeksi tai vangituksi upseeriksi, kun taas alipääl- 
lystön ja miehistön menetykset laskettiin 80.000—100.000 kaatu¬ 
neeksi, 120.000 vaikeasti haavoittuneeksi ja Xfi miljoonaksi van¬ 
giksi. Saksan virallisten tietojen mukaan saksalaiset olivat otta¬ 
neet yksinomaan ranskalaisia sotavankeja noin 1.900.000, joista 
upseereja 29.000, niiden mukana viisi armeijan komentajaa. Jo 
aikaisemmin saksalaiset olivat vallanneet Hollannin, Belgian ja 
liittoutuneiden pohjoisarmeijojen koko materiaalin ja suunnatto¬ 
mat sotavarastot. Nyt saksalaiset olivat »Ranskan taistelussa» 
saaneet noin 55 ranskalaisen divisioonan koko aseistuksen ja varus¬ 
tuksen, mihin ei lisäksi sisältynyt Maginot-aseman ja Ranskan mui¬ 
den linnoitusten aseistus ja varastot. Niinpä Ranskan raskas ja 
järeä tykistö oli valloitettu miltei täydelleen. Myöskin liittoutu¬ 
neiden laivastot olivat varsinkin Dunkerquen evakuoinnin yhtey¬ 
dessä kärsineet raskaita menetyksiä. Saksan virallisten arvioin¬ 
tien mukaan oli upotettu mm. 5 risteilijää, 7 hävittäjää ja joukko 
muita keveitä sotalaivoja sekä tuhottu 66 kauppa- ja kuljetuslai¬ 
vaa. Liittoutuneiden myöhemmätkin tonnistotappiot olivat san¬ 
gen huomattavat. 

Miten tämä menestys oli ollut mahdollinen? Sitä voidaan selit¬ 
tää Saksan aseistuksen ylivoimaisuudella, sodanjohdon taidolla, 
joukkojen erinomaisella ja uudenaikaisella koulutuksella, perin¬ 
pohjaiseen fyysilliseen kasvatukseen pohjautuvalla kunnolla jne. 
Saksan päämajan loppuraportti lännen sotaretken jälkeen vastasi 
tähän puolestaan: »Jos entiset liittoutuneet luulevat syiden olevan 
Saksan lukumääräisessä ylivoimassa, ei tämä vastaa historiallista 
totuutta. Saksan ilmavoimat olivat kylläkin lukumääräisesti 
olennaisesti ylivoimaiset liittoutuneisiin verrattuina, mutta Sak¬ 
san lansiarmeija ryhtyi hyökkäämään toukokuun 10 pnä, vaikka 
siihen ei silloin kuulunut divisioonia niin paljon kuin Ranskan, 
Englannin, Belgian ja Hollannin joukkoihin. Sotatoimet eivät 
myöskään lännessä Puolan tapaan alkaneet strategisesti suotui¬ 
in — Kriisien ja sodan maniini» TT. 

sista lähtöasemista. Saksalaisten joukkojen täytyi suorittaa läpi¬ 
murto rintamahyökkäyksellä mitä vahvimpia linnoituksia vastaan, 
useimmiten jokien ja kanavien yli, ja läpimurto loi vasta viholli¬ 
sen saarrostuksen ja tuhoamisen edellytykset sekä teki jäljessä 
seuraavien divisioonien toiminnan mahdolliseksi. Saksan menes¬ 
tyksen syyt ovat syvemmällä. Ne ovat löydettävissä sieltä, jota 
vihollisemme ovat luulleet heikkoudeksemme: Kolmannen valta¬ 
kunnan vallankumouksellisesta dynamiikasta ja sen kansallissosia¬ 
listisesta johdosta, joka on valtakunnalle hankkinut parhaat uuden¬ 
aikaiset taisteluvälineet ja kiinteän, yhtenäisen ylimmän johdon. 
Se on liittänyt toisiinsa operaatioiden johtamisessa selvän har¬ 
kinnan, huolellisen valmistelun ja toisaalta suurimman rohkeuden, 
se on lisännyt saksalaisen sotilaan kautta aikojen ylistettyjä suori¬ 
tuksia siinä määrin, ettei niitä enää voida selittää yksistään isän¬ 
maallisen velvollisuuden, vaan koko yhdistyneen kansan suuren 
ihanteen täyttämiseksi.» 

Ja nyt itse aselepoehtoihin, jotka merkitsivät Ranskan soti¬ 
laallisen ja osaksi poliittisenkin suurvalta-aseman loppua ainakin 
toistaiseksi! Tärkein niistä —• aseistariisumisen ohella — oli Rans¬ 
kan miehitys. Suunnilleen 2/3 koko maasta jäi akselivaltojen mie¬ 
hitykseen lopulliseen rauhantekoon saakka, siis kaikki alueet, 
jotka olivat Sveitsin rajalta läheltä Geneveä alkavan ja edelleen 
ohi Tours'in, Angoulemen, Mont de Marsanin ja Orthezin kautta 
Espanjan rajalle ulottuvan linjan pohjois- ja länsipuolella. Nimen¬ 
omaan on huomattava, että Ranskan koko Atlantin-puoleinen 
rannikko Espanjan rajaan saakka miehitettiin saksalaisin joukoin, 
sillä Saksa tarvitsi sitä tukialueekseen taisteluun Englantia vas¬ 
taan. Italian sotavoimat taas ottivat haltuunsa kaistaleen Rans¬ 
kan aluetta alppirajasta länteen. Siis vain kolmannes jäi miehi¬ 
tyksestä vapaaksi ja Ranskan hallituksen täydellisen suvereeni¬ 
suuden alaiseksi. 

Toinen tärkein ehto oli Ranskan aseistariisuminen. Ranskan 
maa-, meri- ja ilmavoimat riisuttiin aseista ja niiden koko mate¬ 
riaali oli luovutettava akselivalloille tai varastoitava saksalais- 
italialaiseen valvontaan, lukuunottamatta eräitä määriä, jotka 
vapautettiin Ranskan pienen aselepoarmeijan, pääasiallisesti sisäi- 

Ranskan miehitys sotaretken aikana ja aselevon jälkeen. 

sen järjestyksen tarpeita ja etelärannikon puolustamista varten 
tarkoitetun sotavoiman käyttöön. Myöskin siirtomaihin, ainakin 
Pohjois-Afrikkaan ja Syyriaan oli aseistariisuminen ulotettava, 
vaikka siirtomaavaltansa puolustamiseksi Ranska sai edelleen 
pitää huomattavan määrän sotavoimia. Laivastoaan Ranska sitä¬ 
vastoin ei luovuttanut, mutta sen aseistariisumisesta ja valvonnasta 
annettiin eräitä rajoittavia määräyksiä. Tämä seikka oli itse ase¬ 
leposopimuksen aikaansaamisen kannalta erityisen tärkeä, sillä 

jos akselivallat olisivat vaatineet myöskin laivaston luovuttamista, 
olisi helposti syntynyt vaara, että laivasto olisi siirtynyt Englan¬ 
nin puolelle ja taistelu siirtomaissa leimahtanut uudelleen ilmi- 
lickkiin. 

Hyvin raskaaksi Ranskalle kävi alun pitäen miehityskustan- 
nusten suoritus, johon maa velvoitettiin, sillä näiden kustannusten 
määräksi asetettiin 400 miljoonaa frangia vuorokaudessa, vaikka 
sitä myöhemmin alennettiin. Ylipäänsä aseleposopimukseen sisäl¬ 
tyi vielä koko joukko teknillisiä ja taloudellisia lisämääräyksiä, 
mm. saksalaisesta aselepokomissiosta, jonka tehtäväksi tuli val¬ 
voa sopimuksen noudattamista. Italian kanssa tehdyssä sopimuk¬ 
sessa määrättiin lisäksi mm., että Toulonin, Bizertan, Ajaccion 
(Korsikassa) ja Oranin linnoitukset ja laivastotukikohdat oli neut¬ 
ralisoitava niin kauaksi aikaa kuin Italian ja Englannin väliset 
vihollisuudet jatkuvat. Ranskan Pohjois-Afrikkaan perustettiin 
Libyan rajaa vastaan 200 km:n levyinen demilitarisoitu vyöhyke 
ja myöskin Ranskan Somalimaan rannikko demilitarisoitiin. Ita¬ 
lia sai myös oikeuden käyttää Dzhibutin satamaa sekä sieltä Addis 
Abebaan johtavaa rautatietä. 


KOLMANNEN TASAVALLAN KUOLEMA 

Marsalkka Pätainin hallituksen muodostaminen ja päätös 
aselevosta ei vielä lopettanut Ranskan poliiUista kriisiä, vaan se 
jatkui edelleen johtaen vihdoin kolmannen tasavallan täydelliseen 
tuhoon ja autoritaarisen Ranskan syntyyn. Taistelu itse aselepo¬ 
ehdoista oli lähinnä suurten ristiriitojen syynä. 

Vaikka marsalkka PStain, Laval, Weygand ja Darlan olivat 
nyt saaneet ratkaisevan sananvallan hallituksessa, ei Bordeaux'n 
hallitus- ja parlamenttipiireissä vielä läheskään hylätty ajatusta 
vastarinnan jatkamisesta vaikka Pohjois-Afrikasta käsin. Suun¬ 
nitelmaa kannattivat mm. entinen pääministeri Reynaud, Dala- 
dier, Mandel ja monet muut parlamenttipoliitikot, myöskin senaa- 

tin puhemies Jeanneney ja edustajakamarin puhemies Edouard 
Herriot. Samoin tasavallan presidentti Lebrun kallistui itse tämän 
ajatuksen puolelle ja kesäkuun xg pnä pidetyssä hallituksen istun¬ 
nossa Lebrun ilmoittikin Pötainille aikovansa siirtyä Pohjois- 
Afrikkaan. Kun marsalkka kieltäytyi seuraamasta mukana ja 
muutkin ministerit olivat samaa mieltä, presidentti selitti muo- 
dostavansa Afrikassa uuden hallituksen. Jännitys oli sitten hui¬ 
pussaan kesäkuun 21 pnä, ja näytti jo siltä kuin Lebrunin kanta 
pääsisi voitolle. Nyt Laval kuitenkin puuttui tiukasti asioiden 
kulkuun. 

Lavalin tiedotuspalvelun päällikkö Jean Montigny on myö¬ 
hemmin teoksessaan »Koko totuus historiamme dramaattisesta 
kuukaudesta» kertonut Lavalin ja Lebrunin dramaattisesta koh¬ 
tauksesta, jossa presidentin aikeista tehtiin loppu. Laval vetoaa 
kiihkeästi presidenttiin, joka vaiti kuuntelee häntä: »Te ette voi, 
ette saa matkustaa. Me emme hyväksy, että hallitus tällä petolli¬ 
sella tekosyyllä poistuu ja jatkaa Afrikassa taistelua, joka on mah¬ 
doton.» 

Tähän Lebrun vastaa: »Tilanne ei ole niin yksinkertainen. Hal¬ 
litus on neuvotellut. Se jatkaa vielä neuvonpitoa. Toiset ehkä 
matkustavat, toiset jäävät.» 

Laval kiihtyy nyt, hän rukoilee, hän vetoaa järkeen. Vihdoin 
hän lausuu presidentille suoraan: »Nyt on pelastettava se, mitä 
pelastettavissa on, mutta se ei tapahdu poistumalla Ranskasta. 
Jos te jätätte Ranskan maaperän, ette koskaan tule astumaan sille 
jalallanne . .. Teidän velvollisuutenne, herra presidentti, on nou¬ 
dattaa marsalkan esimerkkiä. Omasta puolestani ilmoitan •— otan 
kantaakseni seuraukset — etten taivu. Ystäväni ja minä säily¬ 
tämme vapautemme, jota käytämme maan palvelemiseksi. Jos 
haluatte poistua, se on teidän asianne, mutta tehkää se yksityis¬ 
henkilönä. Erotkaa! Älkää kuunnelko niiden neuvoja, jotka ovat 
saattaneet maamme perikadon partaalle. Miksi olette seurannut 
heitä niin kauan. Vihaan heitä kaiken sen pahan takia, jota he 
Ranskalle ovat tehneet.» 

Lebrun vastaa värittömällä äänellä: »Se oli velvollisuuteni 
valtiosäännön perusteella. ■ Hänen päätöksensä oli kuitenkin 

muuttunut. Hän luopui matka-aikeistaan, vaikka juttuun tuli 
vielä kolmannen tasavallan maineetonta loppua kuvastava väli- 
näytös. Le Verdonin satamassa höyrysi kesäkuun 21 päivän iltana 
suuri matkustajahöyiy »Massilla» valmiina lähtemään liikkeelle. 
Satama-alus tuo laivaan satakunta matkustajaa, varsin erikois¬ 
laatuisen joukon. Siinä ovat entiset ministerit Edouard Daladier, 
Händel, Campinchi, sotilaskarkuri Jean Zay ja useita muita. He 
ovat poistumassa Ranskasta ja heidän aikomuksenaan oli nyt 
siirtyä Casablancaan — tai suoraan Englantiin. Presidentti Lcb- 
run tiesi suunnitelmasta, jonka tarkoituksena oli sittenkin toteut¬ 
taa ajatus vastarinnan jatkamisesta. Juutalainen Mandel suun- 
nitteli hallitusta, jonka päämiehenä hän nyt itse olisi ja joka antaisi 
Marokon pääkaupungista taistelujulistuksensa. 

Toisin kuitenkin kävi. »Massihan» matkasta tulee todellinen 
farssi. Herrat pidätetään Casablancassa, josta on tiedoitettu Bor- 
deaux’hon heidän aikeistaan. »Massilia» palaa takaisin Ranskaan 
ja Winston Churchillin »yhdysmiehiksi» juonittelijoiden luo Marok¬ 
koon lähettämät tiedoitusministeri Duff Cooper sekä kenraali 
Gort saavat lähteä lentokoneellaan tyhjin toimin kotimaahan. 
Ranskalaiset viranomaiset ovat kohteliaita, mutta päättäväisiä. 
Mitään kosketusta ranskalaisiin, edes paikalliseen Britannian kon¬ 
sulaattiin ei sallita. 

Ajatus Ranskan vastarinnan jatkamisesta ei kuitenkaan jäänyt 
tähän. Lontoossa toimi ranskalaisena yhdysupseerina kenraali 
de Gaulle, joka sodan alkaessa oli ollut vasta eversti ja rykmentin 
komentaja. Hänellä oh nuoresta virkaurastaan huolimatta kui¬ 
tenkin jo kansainvälinen maine salamasodan teoreetikkona. Hän 
vastusti Gamelinin koulukunnan vanhentunutta strategiaa, vaati 
Ranskalle uudenaikaisesti koulutettua, panssaroitua ja moottoroi¬ 
tua iskuarmeijaa, joka pystyisi myöskin hyökkäämään eikä vain 
puolustautumaan Maginot-aseman takana. 

Kenraali de Gaulle ei alistunut Vichyn hallituksen päätökseen. 
Jo samana päivänä, jolloin aselepoehdot vahvistettiin Bordeaux’ssa, 
hän ryhtyi järjestelemään ranskalaisia vapaajoukkoja taisteluun 
Britannian rinnalla akselivaltoja vastaan, kotimaassa häntä syy¬ 
tettiin sotilaskarkuruudesta, häneltä riistettiin sotilasarvo, vieläpä 

hänet tuomittiin in contutnaciam kuolemaan, mutta kesäkuun 
28 pnä Englannin hallitus tunnusti hänet virallisesti » taistelevan 
vapaan Ranskan* > edustajaksi. Ja pian de Gaulleen alkoi liittyä 
aineksia eri tahoilta: aselepoon tyytymättömiä upseereja, entisiä 
poliitikkoja, varsinkin siirtomaiden hallitusmiehiä ja sotilas- 
päällystöä. 

Englanti siis loittoni sangen nopeasti Ranskasta. Se oli heti 
aselevon alkaessa kutsunut pois lähettiläänsä ja koko diplo¬ 
maattisen edustuksensa, se tuki miestä, joka oli Ranskan halli¬ 
tusta vastaan avoimesti kapinallinen ja juonitteli varsinkin siirto¬ 
maissa voittaakseen ne Englannin puolelle. Mutta vielä paljon 
enemmänkin tapahtui. Ranska sai kokea katkeria nöyryytyksiä 
äskeisen liittolaisensa ja taistelukumppaninsa puolelta. Heinäkuun 
3 pnä vahva brittiläinen laivasto-osasto hyökkäsi Oranin äärellä 
sijaitsevaan Mers-el-Kebirin sotasatamaan ja tuhosi tai vaurioitti 
käyttökelvottomiksi joukon ranskalaisia sota-aluksia, 'mm, tais- 
telulaivoja. Sadat ranskalaiset saivat surmansa ja kostoksi Rans¬ 
kan ilmavoimat pommittivat Gibraltaria. Aleksandriassa majaile¬ 
vat ranskalaiset sotalaivat eristettiin. Englantiin viedyt tai siellä 
ennestään jo olleet kaapattiin ja luovutettiin de Gaullelle tai rii¬ 
suttiin aseista. Vieläpä Englanti julisti, ettei se voinut hyväksyä 
aselepoa eikä tunnustaa Ranskan uutta hallitusta, koska siltä 
brittien mielestä puuttui vapaa päätös- ja toimintavalta maas¬ 
saan. 

Joutuisiko Ranska kaiken päätteeksi nyt kohtalonhetkellään 
vielä sotaankin entisen asekumppaninsa kanssa? Heinäkuun alku¬ 
päivinä näytti tosiaan siltä, vaikka niin pitkälle ei sentään menty. 
Marsalkka Pötainin johtaman, aselevon välitilassa elävän Ranskan 
vaiheitten tarkastelu kuuluu kyllä toiseen, myöhäisempään yhtey¬ 
teen, samoin myöskin Ranskan ulkopoliittisten suhteitten kehitys. 
Kuitenkin on vielä jäljellä kolmannen tasavallan hautaus. 

Ranskan parlamentaarinen tasavalta oli kuollut tappion täy¬ 
delliseen luhistumiseen ja masennukseen. Parlamentaarisen Rans¬ 
kan raunioille oli ryhdyttävä rakentamaan jotakin uutta, piti jär¬ 
jestää kansakunnan elämää uudelle pohjalle. Ensin kumminkin 
täytyi suorittaa lopullinen pesänselvitys, vallan siirros uusille voi- 

mille. Se tapahtuikin pian. Hallitus ja parlamentti palasivat heti 
aselevon jälkeen takaisin Bordeaux'sta ja asettuivat Vichyn kuu¬ 
luisaan kylpyläkaupunkiin, joka oli miehittämättömällä alueella. 
Vichystä tuli nyt tavallaan Ranskan toinen pääkaupunki 
arvonsa toistaiseksi menettäneen Pariisin rinnalle ja sijaan. 

Vichyssä suoritettiin loppuun mullistus, joka merkitsi uutta 
vallankumousta Ranskan elämässä. Presidentti Lebrun erosi ja 
marsalkka Pitämistä tuli nyt korkeimman vallan haltija sekä hal¬ 
lituksen päämies samalla kertaa. Kansalliskokous antoi kiihkeän, 
mutta lyhyen sisäpoliittisen taistelun jälkeen marsalkalle todelli¬ 
set diktaattorin valtuudet ja heinäkuun il pnä julkaistiin joukko 
mullistavia päätöksiä. Ensimmäinen säännös kumosi vuoden 1875 
valtiosäännön ja teki marsalkasta Ranskan valtionpäämiehen eikä 
sanaa tasavalta enää mainittu säännöksessä. Toinen säännös luo¬ 
vutti valtionpäämiehelle kaiken hallitusvallan ja ministerit olivat 
tästä lähtien vastuussa yksinomaan hänelle. Toistaiseksi — kunnes 
oli luotu uuden, laadittavan valtiosäännön mukaiset kansanedustus¬ 
elimet — valtionpäämies myös yksinään käytti lainsäädäntö¬ 
valtaa. Hän ei vain saanut julistaa sotaa ■vielä olemassa olevien 
parlamenttikamarien suostumuksetta. Kaksi päivää myöhemmin 
Pierre Lavalista tehtiin marsalkan sijainen ja seuraaja silta varalta, 
että Putain joistakin arvaamattomista syistä estyisi pysymästä 
valtionpäämiehenä. Samalla uudistettiin myöskin hallitus läpi¬ 
kotaisin. Siinä oli kyllä vielä mukana vanhoja poliitikkoja, joihin 
Lavatkin osaksi kuului, mutta myöskin »uusia miehiä», autoritaa¬ 
risen hallitustavan kannattajia. 

Kolmannen tasavallan romahdus aiheutti tietenkin tavatto¬ 
man jälkitilityksen, jonka käsittely myös kuuluu parhaiten ase¬ 
levon jälkeisen Ranskan elämän yleiseen tarkasteluun. Koko 
joukko parlamentaarisen Ranskan poliitikkoja ja eräitä sotilas¬ 
johtajiakin, ennen kaikkea kenraali Gamelin, vangittiin ja asetet¬ 
tiin syytteeseen toiminnastaan, joka oli myötävaikuttanut tai 
johtanut Ranskan suurvalta-aseman tuhoon. Riomin oikeusjuttu 
ja myöskin kansakunnan eräänlaisena itsetilityksenä julkaistu 
runsas kirjallisuus ovat paljastaneet demokraattisen Ranskan 
olemuksesta paljon sellaisia piirteitä, joiden turmiolliseen vaiku- 

tukseen ei aikaisemmin kylliksi kiinnitetty huomiota tai jotka 
osaksi olivat näkymättömissäkin pinnalta katsoen, mutta myrkyt¬ 
tivät kansakunnan elämää ja aiheuttivat romahduksen. 

Ranska ei menettänyt sotaa siksi, etteivät sen sotilaat olisi olleet 
urheita, vaan koska heiltä puuttui vastustajan veroista aseistusta, 
johtoa ja koulutusta. Voimasuhteet olivat toiset kuin maailman¬ 
sodassa, jolloin sadat brittiläiset, amerikkalaiset, italialaiset, venä¬ 
läiset ja muiden maiden divisioonat taistelivat ranskalaisten rin¬ 
nalla Saksaa vastaan. Mutta ennen kaikkea Ranskan kansa joutui 
tappiolle sentähden, että siltä puuttui sisäistä voimaa, elämän¬ 
tahtoa, uskoa itseensä. »Me olemme hävinneet sodan sentähden, 
että olemme veltostuneita», marsalkka Pdtain lausui aselevon 
jälkeen pitämässään radiopuheessa. »Nautinnonhalu on repinyt 
alas, mitä uhrimieli on rakentanut.» Ja ennen kaikkea maa ei pitä¬ 
nyt nautinnonhimossaan myöskään lukua elämänsä jatkumisesta. 
Ranska kärsi tappion senkin vuoksi, että se oli fyysillisessäkin kas¬ 
vussaan pysähtynyt paikoilleen, sillä oli liian vähän lapsia. Oli 
jälleen noustava moraalisesti, mutta sen täytyi tapahtua omin 
avuin. »Älkää ottako lukuun valtion apua, vaan perustakaa nyt 
ja vastedes itseenne ja jälkeläisiinne. Te olette joutuneet koke¬ 
maan kieltäymyksiä, uudet rasitukset ovat teitä odottamassa.» 
Samalla Putain viittoi uuden nousun tietäkin: »Sotakunniamme 
jää tahrattomaksi. Maan hallitus pysyy vapaana ja maa on edel¬ 
leen ranskalaisten johdettavana. Maankamara ei petä. Se pysyy 
turvanamme ja pelastuksenamme. Maaperä on itse isänmaa. 
Kesannoksi jäänyt pelto on kappale kuoleutuvaa isänmaata. 
Uudisviljelmä on palanen uudestisyntyvää isänmaata.» 

Siis Ranskan kansan piti PStainin sanojen mukaan palata 
itseensä, syventyä elämänsä parhaisiin arvoihin ja nousta sitä 
tietä. Oli suoritettava valtavaa sekä moraalista ja henkistä että 
valtiollista ja aineellista jälleenrakennustyötä. Mutta oliko uusi 
järjestelmä kyllin luja siihen, tarpeeksi päättäväinen ja tarmokas? 
Oliko Ranskan kansa itse valmis sellaiseen läpikotaiseen mullis¬ 
tukseen? Ja tekikö ankara aika, taistelu sotakauden arkipäivän 
kovia murheita vastaan tuontapaisen nousun mahdolliseksi? 

Varmaa joka tapauksessa oh, että jälleenrakennuksen täytyisi 

tapahtua ainakin aluksi sotaoloissa. Ranska oli luhistunut, mutta 
Englanti jatkoi taistelua. »Saksan historian suurimman voiton jäl¬ 
keen ei enää ole olemassa liittoutuneita; on vain yksi vihollinen: 
Englanti», lausuttiin Saksan päämajan loppuraportissa lännen sota- 
retkestä. Suur-Britannia ei alistunut eikä suostunut sovintorau- 
haan. Sota muuttui siis akselivaltojen ja brittiläisen imperiumin 
väliseksi. Sen pääpaino siirtyi toistaiseksi ilmaan, merelle j a siirto- 
maarintamille Euroopan ulkopuolelle. 



BRITTILÄINEN IMPERIUMI 
TULILINJOILLA 


SOTA JATKUU... 


Sodan tai rauhan suuri kysymys on tuskin koskaan askarrutta¬ 
nut koko ihmiskunnan mieliä enemmän kuin Ranskan luhistumisen 
jälkeen heinäkuussa 1940. Saksa oli saanut täydellisen voiton 
mannersodassa ja akseli hallitsi Eurooppaa. Länsivaltojen liitto 
oli hajalla ja kaksi sen jäsentä oli sortunut täydellisesti tai antau¬ 
tunut Saksan armoille. Englanti oli nyt yksin, brittiläinen impe¬ 
riumi voimavaroineen kahta eurooppalaista suurvaltaa vastassa. 
Oli tavallaan palauduttu uudelleen samanlaiseen vaihekohtaan 
kuin Puolan sotaretken jälkeen, Hitlerin tehdessä rauhan tarjouk¬ 
sensa lokakuun 6 pnä 1939. 

Jatkuisiko sotaa ja missä muodoissa? Vai syntyisikö rauha 
Englannin tunnustaessa akselivaltojen mahtiaseman mantereella, 
mutta vetäytyessä itse pois pelistä maailmanvaltansa kokonaisuu¬ 
den säilyttäen? Tiedettiin puolueettomien voimien taas työsken¬ 
televän kaikessa hiljaisuudessa rauhan aikaansaamiseksi. Vatikaa¬ 
nin diplomatia tunnusteli rauhanmahdollisuuksia ja myöhemmin 
huhuttiin, että Lissabonissa olisi käyty jonkinlaisia rauhanneu¬ 
vottelujakin, ainakin vaihdettu Englannin ja Saksan kesken mieli¬ 
piteita sovinnon mahdollisuuksista. 

Vastaus sodan ja rauhan probleemiin saatiin kumminkin pian. 
Suur-Saksan valtiopäivät kokoontuivat heinäkuun 19 pnä 1940 
kuulemaan voittoisan Saksan valtionpäämiehen tilintekoa manner- 
sodasta. Erikoista painoa hänen puheelleen antoi vielä Italian 

ulkoministerin, kreivi Cianon läsnäolo aksclivaltojen kohtalon¬ 
yhteyden ja eroamattoman taistelutoveruuden korostajana. Hit¬ 
ler kuvasi sodan siihenastista kulkua, viipyi pitkään varsinkin 
lännen sotaretken suunnitteluissa ja vaiheissa ja palkitsi samalla 
sotapäälliköitään. Kenraalisotamarsalkka Göring ylennettiin Sak¬ 
san valtakunnanmarsalkaksi, sillä tämä historiallinen arvo otettiin 
jälleen käytäntöön. Yksitoista armeijaryhmien, armeijojen tai 
ilmalaivastojen komentavaa kenraalia sai kenraalisotamarsalkan 
arvon ja useita muitakin ylennettiin. 

Johtajan puheen ydinkohta oli kuitenkin loppusanoissa, jotka 
hän omisti Englannille: »Mister Churchill on juuri vastikään jäl¬ 
leen selittänyt, että hän tahtoo sotaa. Hän on nyt kuusi viikkoa 
takaperin aloittanut sodan alalla, jolla hän nähtävästi uskoo ole- 
vansa erikoisen vahva, nimittäin ilmasodan siviiliväestöä vastaan, 
tosin käyttäen tekosyynä selitystä ns. sodalle tärkeistä laitoksista. 
Nämä laitokset ovat Freiburgista lähtien avoimia kaupunkeja, 
kauppaloita ja talonpoikaiskyliä, asuintaloja, sairaaloita, kouluja, 
lastentarhoja ja kaikkea muuta, mihin osutaan. Minä olen tähän 
saakka siihen tuskin antanut vastata. Mutta sen ei pidä nyt mer¬ 
kitä, että tämä on ainoa vastaus tai jää sellaiseksi. Minä olen sel¬ 
villä siitä, että tästä meidän kerran tulevasta vastauksestamme koi¬ 
tuu sanomatonta tuskaa ja onnettomuutta ihmisille. Luonnolli¬ 
sestikaan ei hra Churchillille, sillä hän on varmasti silloin Kana¬ 
dassa, minne huomattavimpien sodalla keinottelijoiden omaisuus 
ja lapset jo on toimitettu. Mutta miljoonille muille ihmisille se 
tuottaa suurta tuskaa ja kärsimystä. Ja hra Churchillin pitäisi 
poikkeuksellisesti minua tällä kertaa uskoa, kun minä profeettana 
lausun nyt seuraavaa: Suuri maailmanvalta tuhotaan siten. 
Maailmanvalta, jonka hävittäminen tai vahingoittaminenkaan ei 
ollut koskaan aikomukseni. Minä olen kumminkin selvillä siitä, 
että tämän taistelun jatkaminen päättyy ainoastaan toisen tai 
molempien taistelevien täydelliseen luhistumiseen. Mister Chur¬ 
chill uskokoon, että se on Saksa. Minä tiedän, että se on Englanti. 
Tällä hetkellä tunnen olevani velvoitettu omantuntoni edessä vielä 
kerran vetoamaan järkeen Englannissakin. Minä uskon voivani 
tehdä näin, sillä enhän pyydä mitään voitettuna, vaan ainoastaan 

puhun järkeä, voittajana. Minä en näe mitään syytä, joka pakot¬ 
taisi jatkamaan tätä taistelua. Minä surkuttelen uhreja, joita se 
on vaativa.» 

Hitler teki siis molempien akselivaltojen nimessä vielä uuden 
rauhantarjoukscn, johon vastaus oli kumminkin oikeastaan annettu 
jo etukäteen. Winston Churchill oli nimittäin jo heinäkuun 14 pnä 
puheessaan, johon Hitler viittasi, selittänyt Englannin jatkavan 
järkähtämättömästi taistelua, kunnes alussa asetetut sodan pää¬ 
määrät oli saavutettu. »Velvollisuus, jota ei voi väistää, pysyy. 
Kaikki viittaa siihen, että sota kestää kauan ja on kovaa. Me 
olemme jääneet yksin muurinmurtumaa puolustamaan ja meidän 
täytyy katsoa pahinta silmiin. Me olemme valmiit puolustamaan 
kotimaatamme. Me taistelemme yksin, mutta emme kuitenkaan 
pelkästään omasta puolestamme. Me odotamme täysin rauhalli¬ 
sina edessä olevaa hyökkäystä. — Olkoonpa koetus vaikka kova 
ja pitkällinenkin, me emme taivu minkäänlaisiin neuvotteluihin 
emmekä siedä mitään keskusteluakaan. Se, joka uskoo, että Suur- 
Britannia on valmis rauhalliseen alistumiseen, ei tunne meitä. Me 
puolustamme jokaista kylää, jokaista paikkakuntaa, joka kau¬ 
punkia, ja mieluummin me näemme Lontoon raunioina ja tuhkana 
kuin että se orjuutetaan halveksuttavan kesyksi.» 

Englannin pääministeri siis torjui jo ennen Hitlerin puhetta 
kaikki rauhantarjoukset ja ulkoministeri, lordi Halifax vastasi 
vielä Saksan johtajan vetoomukseen radiopuheessa, jonka hän 
piti heinäkuun 22 pna. Hän selitti Hitlerin puheen sisältäneen vain 
uhkauksia eikä mitään konkreettista rauhantarjousta, jonka poh¬ 
jalla voisi neuvotella. Englanti ei hylkää sitoumuksiaan liittolai¬ 
silleen eikä luovu taistelusta kansojen ja omantunnon vapauden 
puolesta. »Me otamme lukuun sen, että taistelu saattaa maksaa 
meille kaiken. Mutta me tiedämme myöskin, että panos, josta on 
kysymys, on kaikkien uhrien arvoinen, ja on erikoinen etu saada 
puolustaa niin kallisarvoista asiaa. Me emme ole sotaa koskaan 
tahtoneet eikä varmastikaan kukaan meistä toivo sodan kestävän 
päivääkään kauemmin kuin on välttämätöntä. Mutta me emme 
lakkaa taistelemasta niin kauan kuin vapautta ei ole turvattu 
meille ja muillekin.» 

Julkinen keskustelu mullasta päättyi tähän brittiläisten valtio- 
miesten vastaukseen, jonka sisältö oli selvä ja jyrkkä. Englanti 
tahtoi jatkaa sotaa ja kieltäytyi tunnustamasta akselivaltojen 
uutta mahtiasemaa, joka perustui mannersodassa saatuun täydelli¬ 
seen voittoon. Lontoossa luotettiin tietenkin ennen kaikkea Eng¬ 
lannin saariasemaan ja merimahtiin, joka piti Eurooppaa saarret¬ 
tuna ja eristettynä valtamerien takaisista maista. Englanti perusti 
taistelukykynsä ensinnäkin brittiläisen imperiumin omiin voima¬ 
varoihin, joita nyt ryhdyttiin tarmokkaasti mobilisoimaan sotaan, 
mutta silminnähtävästi useat muutkin tekijät vaikuttivat kan¬ 
nanottoon. Akselivaltojen odotettiin joutuvan vaikeuksiin Man- 
ner-Euroopan huollossa ja kapinallisten kansojen kurissapidossa; 
nyt jo laskelmoitiin voitavan luoda kenties uusi rintama romahta¬ 
neen länsirintaman sijaan Balkanille. Myöskin toiveet Saksan ja 
Neuvostoliiton välien rikkoutumisesta lienevät tällöin jo näytel¬ 
leet jonkinlaista osaa, mutta ennen kaikkea britit saattoivat odot¬ 
taa tukea Atlantin takaa, toisesta anglosaksisesta maailmanvallasta. 
Olihan Rooseveltin politiikka asennoitunut entistä jyrkemmin akseli- 
valtoja ja Japania vastaan ja jo vuoden 1940 alussa hän oli selittä¬ 
nyt tunnetussa tiedoituksessaan kongressille, ettei USA voinut 
välinpitämättömästi suhtautua siihen, millä tavoin Euroopan sota 
kehittyisi. Hän varustautui asettamaan Yhdysvaltain kaikki voi¬ 
mat tarpeen vaatiessa brittiläisen maailmanvallan tueksi, estääk¬ 
seen sen romahduksen tai ainakin sen tärkeimpien osien joutumisen 
toisten suurvaltojen käsiin. Hyvin tunnettu on kertomus USA:n 
Pariisissa olevan suurlähettilään Bullittin ovelasta toiminnasta 
ennen Ranskan luhistumista. Kun ensimmäiset tiedot saksalaisten 
läpimurrosta Maasin varrella saapuivat ja Bullitt teki tästä johto¬ 
päätökset, että länsivallat olivat nyt jo kärsineet ratkaisevan tap¬ 
pion, hän kiirehti tiedoittamaan tapahtumien suunnasta Roose- 
veltille. Välttääkseen noita tiedoituksia valvovat silmät hän puki 
sähkösanomansa sellaiseen muotoon, että kaikki siinä oli tulkit¬ 
tava päinvastoin kuin hän ilmoitti. Hän siis sähkötti Rooseveltille, 
että saksalaiset oli lyöty ja peräytyivät epäjärjestyksessä ranska¬ 
laisten takaa-ajamina, että tilanne oli erinomaisen hyvä ja mieliala 
Pariisissa luottamuksellinen jne. Keskustellessaan sitten puheli- 

raitse Rooseveltin kanssa hän sai tälle vihjaistuksi, miten sähkö¬ 
sanoma oli todellisuudessa luettava, ja kaksi päivää myöhemmin 
Roosevelt esitti kongressille jo valmistelemansa valtavan varustelu¬ 
ohjelman. Tämän ohjelman koko luonne ja Rooseveltin heinä¬ 
kuussa tekemä päätös asettua vastoin amerikkalaisia perinteitä 
vielä kolmannen kerran peräkkäin presidenttiehdokkaaksi olivat 
tietysti vielä omiaan vahvistamaan brittien luottamusta Atlantin- 
takaisen sisarvaltakunnan apuun. Sota johtaisi jonkin ajan kulut¬ 
tua itsestään koko anglosaksisen maailman yhteisrintamaan akseli- 
valtoja vastaan ja tähän viitattiin myöskin niissä Churchillin sekä 
lordi Halifaxin puheissa, joissa Hitlerin uusi rauhanaloite torjut¬ 
tiin. 

Heinäkuun lopulla oli niin muodoin täysin selvää, että sota 
jatkui ja että siitä kaikesta päättäen tulisi ankara ja pitkällinenkin. 
Akselivallat varustautuivat kamppailuun elämästä ja kuolemasta 
brittiläistä imperiumia vastaan, sillä taistelu ei koskenut enää 
pelkästään Englantia ja sen asemaa mantereella, eurooppalaisena 
suurvaltana. Nyt oli kysymys koko brittiläisen maailmanvallan 
kohtalosta ja itse imperiumin luonteen mukaisesti sota saisi koko¬ 
naan uudet muodot. Sen pääpaino ei olisi enää maasodassa, vaan 
akselivallat hyökkäisivät merellä, ilmassa ja myöskin siirtomaitten 
maarintamilla Englannin imperiumia vastaan kaikkialla, missä 
ne saattoivat suunnata iskuja sen murskaamiseksi. Jättiläiskamp- 
pailu uhkasi itse Brittein saaria upotus- ja saartosotana, mutta 
ennen kaikkea vaara oli odotettavissa ilmasta, Saksan peloittavan 
ja erinomaiset tukiasemat valloittaneen lentoaseen puolelta. Vie¬ 
läpä kenties uudistuisi vuoden 1805 näytelmä. Niinkuin Napoleonin 
la grande armee, suuri armeija silloin odotti Boulognessa kärsi¬ 
mättömänä Kanaalin avautumista ylimenoon, samoin Saksan 
mahtava armeija kenties yrittäisi maihinnousua, hakea ratkaisua 
itse Suur-Britannian maaperältä. Englannin saariasemahan näytti 
nyt polttomoottorien ja lentokoneitten aikakaudella menettäneen 
vanhan, turvallisen luonteensa. Vain kolmisen peninkulmaa merta 
erotti Kanaalin rannikolla vihollisen saarivaltakunnasta. 

MAAILMANVALTA MOBILISOI 

»Englanti on merten valtiaana ollessaan ottanut haltuunsa kai¬ 
ken haltijattoman maan, mitä se tiellään on kohdannut, sen lisäksi 
mitä se muutoin on jaksanut vallata, periaatteen mukaan 'varata 
valtauksia tulevaisuutta varten’. Se on nimittäin ennen kaikkia 
muita oivaltanut, että jokaisella maakaistaleella on arvonsa — 
ellei tänään niin huomenna, ellei muuta, niin kaapelin kiinnekoh¬ 
daksi, hiiliasemaksi tai karkoituspaikaksi. Tuloksena on kokoon- 
haalittu omaisuus, hajallaan pitkin koko maapalloa, valtameriä.» 

Suuri ruotsalainen geopoliitikko Rudolf Kjelldn luonnehtii 
tähän tapaan uuden ajan ja ylipäänsä kaikkienkin aikojen suurim¬ 
man valtiomuodostuman syntyä sekä olemusta. Jos pallokartalta 
tarkastelee tätä maapallon kaikkiin osiin ulottuvaa, todella yleis¬ 
maailmallista valtakuntaa, niin se tosiaan näyttää aivan hämmen¬ 
tävän sekavalta, moniosaiselta ja hajanaiselta, sattumanvaraisesti 
syntyneeltä. Onhan siinä Austraalian, Kanadan, Intian keisari¬ 
kunnan tai Etelä-Afrikasta aina Niilin varrelle Sudaniin ulottuvan 
maavyön tapaisten, kokonaisiin maanosiin verrattavien rakenne- 
järkäleitten rinnalla satoja eriasteisia pienempiä alueita aina pallo- 
kartan »liiekkajyväsiin», merivallan tukiasemiin saakka. 

Itse asiassa tuo kaikkialle ulottuva valtakunta ei ole kummin¬ 
kaan niin vailla yhtenäisyyttä kuin pallokartta näyttää, sillä on 
muistettava sen merellinen synty, kuviteltava valtameret imperiu¬ 
min varsinaiseksi pääosaksi. »Englanti on valtavin ilmiö kaikkien 
aikojen merisuurvaltojen joukossa», Kjellön huomauttaa ja koros¬ 
taa samalla maan saariluonteen merkitystä imperiumin kehittäjänä. 
Vaikka britit lähtivät valtamerille liikkeelle myöhemmin kuin 
Espanja, Portugali tai Hollanti, he kuitenkin pääsivät pitemmälle 
kuin yksikään näistä eurooppalaisen siirtomaavalloituksen edusta¬ 
jista. »Valkoisen rodun suurlähettiläänä» maapallon värillisten 
rotujen keskuudessa tuo meren ja kaupan rotu valloitti suuren osan 
Euroopan ulkopuolista maailmaa; sen kauppiaat, lähetyssaarnaa¬ 
jat, merisissit tai Wallacen Sandin tapaiset siirtomaakomissionee- 
rit ovat yhtäläisesti olleet brittiläisen valloituksen pioneereja. Ja 
missä Union Jack kerran on noussut liehumaan, sieltä se harvoin 

on enää väistynyt pois. Brittiläisen imperiumin luomishistoria 
on kummallinen sekoitus kaukonäköistä valtiomiestaitoa, kykyä 
»ajatella maanosittain» Cecil Khodesin tai Curzonin tapaan, siis 
todella suurisuuntaista ja imperialistista maailmanvallan rakenta¬ 
mista, pikkumaista oveluutta, häikäilemättömyyttä ja julmuutta, 
peloittavaa riistoa tai humaanista rakennustyötä. Kaikkea mahtuu 
runsain määrin kolmeen vuosisataan, joiden kuluessa luotiin ja 
laajassa mitassa asutettiin imperiumi, johon ennen nykyistä suur¬ 
sotaa kuului yli 500 miljoonaa asukasta ja noin 36 milj. km alueita 
pohjoisen napaseudun ääriltä Antarktiksen autioille jäälakeuksille 
asti. 

Maailmanmeri liittää yhteen brittiläisen imperiumin eri osia ja 
sen kohtalo on myöskin kokonaan riippuvainen merten yli johtavien 
yhdysteiden hallinnasta. Nuo valtatiet ovat kuin suuria valtimoja, 
joita pitkin sykkii imperiumin välisen ja koko maailmanliikenteen 
veri. Englannin amiraliteetti toimitti v. 1936 arvion siitä, missä 
brittiläisen kauppalaivaston alukset sinä päivänä olivat eri puolilla 
maapalloa, ja kaikkien niiden asema merkittiin karttaan. Tämä 
kartta osoittaa samalla brittiläisen maailmanvallan suoniverkos- 
ton. Sen tärkeimmät tiet kulkevat yli Pohjois-Atlantin Brittein 
saarilta Yhdysvaltoihin ja Kanadaan, mutta imperiumin sisäisen 
liikenteen kannalta vieläkin merkityksellisempi on epäilemättä 
yhdyslinja, jota viitoittavat Englannista itään tukipisteet; Gib¬ 
raltar—Malta—Suez—Aden -Colombo—Singapore ja sieltä edel¬ 
leen toisaalta Honkongiin ja Shanghaihin, toisaalta Austraalian 
itärannikolle. Myöskin Afrikan ympäri Intian valtamerelle joh¬ 
tavalla merireitiUä on rauhanoloissakin ollut melkoinen merkitys 
eritoten suuren afrikkalaisen siirtomaavallan eri osien sekä Etelä- 
Afrikan liittovaltion yhdistäjänä emämaahan ja imperiumin mui¬ 
hin osiin. Ja kun Välimeri nyt sodan aikana suljettiin briteiltä, 
imperiumin yhdysliikenne suuntautui kokonaisuudessaan noille 
eteläisille, tarvallisemmille vesille. 

Brittiläisellä imperiumilla on jo väestömassoissaan valtavia 
voimavaroja ja myöskin sen luonnonrikkaudet ovat tavattoman 
suuret. Se on kokonaisuutena, kaikki eri osat huomioon ottaen, 
miltei autarkinen. Yhdessä brittien taloudellisesti melkoisessa 

määrin hallitseman Hollannin Intian kanssa sillä oli kumin ja tinan 
monopoli, Birmassa, Irakissa ja englantilaisten käytössä olleilla 
Iranin kentillä on paljon Öljyä; erilaisia metalleja, elintarvikkeita 
jne. on käytännöllisesti katsoen rajattomat määrät. Siten impe¬ 
riumin sotapotentiaali ja sen mukainen taistelukyky tosiaan näyt¬ 
tää hyvin suurelta. 

Englanti on myös taitavasti osannut hallita maailmanvaltaansa 
ja luoda historian monimutkaisimman, mutta imperiumin äärettö¬ 
män heterogeenista olemusta käytännössä hyvin vastaavan val¬ 
tiollisen järjestelmän, jonka läpinäkyvänä piirteenä on ollut itse¬ 
hallinto tosiasiallisesti täydelleen itsenäisistä dominioista eriastei¬ 
siin kruununsiirtomaihin ja suojelusalueisiin saakka. Pakkoa on 
käytetty maailmanvallan koossapitämisessä suhteellisen vähän, 
mutta intressien yhteyttä sitä enemmän. Westminsterin statuutti 
vakaannutti v. 1931 lopullisesti järjestelmän, jonka voi sanoa 
maailmanvallan tärkeimpien rakenneosien kohdalta pohjautuvan 
kielen, rodun, kulttuurin ja suurten taloudellisten sekä poliittisten¬ 
kin etujen yhteisyyteen. Brittiläiset dominiot ovat niin itsenäisiä, 
että niillä on oma ulkopolitiikkansakin ja ulkomainen edustuksensa 
ja Britannian kruunu yksinomaan liittää Austraalian ja Uuden 
Seelannin, Kanadan, Newfoundlandin ja Etelä-Afrikan unionin 
Suur-Britanniaan. 

Tämä »brittiläisen kansojen yhteisön» järjestelmä ei kuitenkaan 
ole onnistunut poistamaan kaikkia hankauksia edes maailmanval¬ 
lan valkoisten pääosien väliltä, niinkuin uuden suursodan alkaessa 
nähtiin, ja sitäpaitsi koko mahtiasemassa oli sinänsä suuria heik¬ 
kouksia. Maailmansota paljasti ne jo aikanaan pelottavalla tavalla 
ja sodan jälkeinen aika niitä yhä korosti. Englantilainen valtio- 
opin tutkija A. Lawrence Lowell kiinnittää niihin huomiota ver¬ 
taillessaan brittiläistä imperiumia Rooman muinoiseen maailman¬ 
valtaan. Rooman imperiumi oli alueeltaan yhtenäinen, pääasialli¬ 
sesti Välimeren ympärille keskittynyt. Sen väestön valtaosa oli jo 
alun perin latinalaiselle rodulle siksi lähisukuisia kansoja, että 
roomalaiset saattoivat painaa kielensä ja kulttuurinsa leiman sekä 
ennen kaikkea juurruttaa valtiollisen systeeminsä nopeasti kaik¬ 
kialle. Mitään mahtavia valtioita ei ollut valtakunnan eri osien 

väHllä uhkaamassa kiilojen tavoin yhtenäisyyttä. Sitävastoin 
bnttilamen imperiumi on hajallaan eri puolilla maapalloa, valta¬ 
merien takana, ja kaikkien laajentumishaluisten suurten kansojen 
saaliinhimon kohteena. Ja tämän imperiumin hallitseva rotu on 
sinänsä vain pienenä vähemmistönä, kuin kermana suuren moni¬ 
värisen massan pinnalla. 

Brittiläisen maailmanvallan koko poliittinen historia maailman¬ 
sodan jälkeen ja myöskin uuden suursodan aikana onkin pääosal¬ 
taan ollut taistelua noita moninaisia vaaroja ja vaikeuksia vastaan. 
Ensinnäkin imperiumin eheys ja koko olemassaolo riippuu koko¬ 
naan merten hallinnasta, siis puolustuskeinojen vahvuudesta 
merellä ja ilmassa, mutta loppujen lopuksi myöskin maalla. Tosi¬ 
asiallisesti Englanti menetti kuitenkin maailmansodassa ylivoimai¬ 
sesti johtavan merivallan asemansa, joka täytyi jakaa Yhdysvalto¬ 
jen kanssa. USA:n tukeen luotettiin nytkin Ranskan romahduk¬ 
sen jälkeen, mutta anglosaksisesta auttajasta koitui myöskin vaa¬ 
roja. Yhdysvaltain sekaantuminen sotaan on herättänyt eloon ja 
siivittänyt uuden amerikkalaisen imperialismin, joka kohdistuu 
nyt ennen kaikkea brittiläiseen maailmanvaltaan suotuisten olo¬ 
suhteiden kannustamana. Pian nousi näkyviin vaara, että jos 
Englanti itse sortuisi, niin Yhdysvalloista tulisi brittiläisen maail¬ 
manvallan perijä. Joka tapauksessa Englanti »menettää rauhan, 
vaikka se voittaisilrin sodan», ovat useat englantilaiset kriitilliset 
olojen kehityksen tarkkailijat huolestuneina ennustelleet sodan 
aikana. Sitäpaitsi meren valtiuteen ilmoittautui vuosikymmenien 
kuluessa muitakin halukkaita osallisia: Japani idässä, jopa Ranska 
ja Italia lännessä. 

Maailmansodan jälkeen ei siis enää ollut varmaa, että Englanti 
dominioineen pystyisi sotaoloissa turvaamaan imperiuminsa elin- 
yhteydet valtamerillä, varsinkin kun emämaan oma varustuspoli- 
tiikka oli aivan defensiivistä, vieläpä ajoittain eräänlaisen rauhan- 
idealismin värittamää siinä määrin, että Englannin oman ja impe¬ 
riumin puolustuksen olennaiset pemsvaaiimuksetkin laiminlyötiin, 
niinkuin olemme aikaisemmin Englannin varustautumista koske- 
tellessamme nähneet. Laivasto oli kyllä edelleen mahtitekijä, 
mutta riittämätön maailmanvallan turvallisuustarpeisiin, ja ennen 

kaikkea jätettiin kehittämättä maa- ja ilmavoimat. Ja se, mikä 
pitää paikkansa itse Englantiin nähden näissä suhteissa, koskee 
vielä enemmän dominioita ja imperiumin muita osia. Kanada, 
Austraalia, Uusi Seelanti, Etelä-Afrikka ja Intia olivat kyllä lähet¬ 
täneet maailmansodan rintamille yhteensä miljoonia sotilaita, 
mutta vasta vuosien mittaan. Sodan jälkeen niiden kunkin omat 
puolustusvoimat supistettiin äärimmäisen vähäisiksi, mitään ase¬ 
velvollisuutta ei ollut ja myöskin oman varustustuotannon kehitys 
laiminlyötiin. Tähän oli pääsyyllisenä oikeastaan Englannin oma 
talouspolitiikka, joka tahtoi mahdollisimman mukaan jarruttaa 
imperiumin merentakaisten osien kehitystä teollisuusmaiksi turva¬ 
takseen siten markkinat Britannian omille teollisuustuotteille. 
Senvuoksi dominioiden ja Intian teollisuustuotanto eri aloilla ei 
ollenkaan vielä vastannut näiden maiden mahdollisuuksia ja 
monasti tarpeitakaan, vaikka voimakas teollistumiskehitys oli 
maailmansodan ajoista lähtien päässyt vauhtiin. Eikä Englanti 
myöskään koettanut Ranskan tavoin mobilisoida siirtomaittansa 
värillisiä satamiljoonaisia massoja sotaan kouluttamalla niitä ja 
muodostamalla niistä suuria siirtomaa-armeijoja. Yksinpä Intian¬ 
kin puolustusvoimat olivat sodan alkaessa maan laajuuteen ja väki¬ 
lukuun verrattuna hämmästyttävän pienet, parisataa tuhatta 
miestä, kun ruhtinastenkin omat armeijat otetaan lukuun. 

Tämän vuoksi imperiumin sotilaallisten ja sotataloudellisten 
massojen mobilisointi piti uuden sodan uhatessa alkaa käytännöl¬ 
lisesti katsoen aivan alusta ja se vaati siten hyvin paljon aikaa. 
Mutta imperiumin monet sisäiset vastakohdat ja ulkonaiset vaarat 
sitoivat samalla huomion jatkuvasti eri tahoille ja pakosta heiken¬ 
sivät sotaponnistuksia. Englannin täytyi maailmansodan jälkeen 
kaikissa oloissa varautua imperiumin puolustukseen suorastaan 
liian monella rintamalla. »Amerikkalaiseen vaaraan» jo viitattiin, 
eikä sekään sinänsä ollut vähäinen. Amerikkalainen pääoma hal¬ 
litsi Kanadaa, joka taloudellisesti sekä poliittisestikin sidottiin yhä 
kiinteämmin eteläiseen suureen anglosaksiseen naapuritasavaltaan. 
»Keltaisen vaaran» uhkaamat Austraalia ja Uusi Seelanti kallistui¬ 
vat myös yhä suuremmassa määrin Yhdysvaltojen puoleen, mistä 
etsittiin tehokasta vastapainoa ja suojaa Japanin laajentumispyrki- 

myksiä vastaan. Japanin laajentumispolitiikka uhkasi muitakin 
brittiläisiä omistuksia Tyynen valtameren piirissä: Kiinan kaupal¬ 
lisesti tuottoisia ja poliittisina etuvartioasemina tärkeitä toimi¬ 
lupa-alueita Tientsinissä, Shanghaissa ja muualla; vieläpä Intian¬ 
kin ylle heittyi Japanin suuraasialaisten ohjelmien varjo. Impe¬ 
riumin varsinaista sydäntä, Intian keisarikuntaa uhkasi sitäpaitsi 
myöskin bolshevistisen Neuvostoliiton paino luoteisrajalla. Punai¬ 
nen Moskova työskenteli Aasiassa määrätietoisesti tsaarillisen 
Venäjän imperialismin perillisenä, rakensi sotilasteitä Afganis¬ 
tanin rajoille Pamiriin, tunkeutui Kiinan Turkestaniin ja Tibe- 
tiinkin, juonitteli Iranissa ja Kurdistanissa, tähyili Persian lahdelle. 
Italia taas yritti työntää britit kokonaan pois Välimereltä, julisti 
avoimesti Välimeren molempien porttien: Gibraltarin ja Suezin 
valloitusta tavoitteenaan, vieläpä Niilin laaksokin joutui viime 
vuosina ennen uutta sotaa tavallaan Italian uuden siirtomaavallan 
pihteihin. Italialaiset olivat Abessiniassa Niilin ja Egyptin tärkeim¬ 
män vesilähteen Tana-järven herroina ja Italian vahvat asemat 
Itä-Afrikassa sekä Libyassa puristivat Egyptiä ja brittiläis-egyp- 
tiläistä Sudania sekä idästä että lännestä. Ja vihdoin uuden Sak¬ 
san nousu Euroopan voimakkaimmaksi mannervallaksi viittoi 
myös uusiin vaaroihin. Saksallakin oli afrikkalaiset siirtomaa- 
ohjelmansa, jotka se tahtoi toteuttaa ainakin saadakseen takaisin 
maailmansodassa menettämänsä alueet. Ja Saksan nousu uhkasi 
tehdä lopun Englannin perinnäisestä tasapainopolitiikasta Euroo¬ 
pan mantereella, saksalainen kaupallinen kilpailu tuntui jälleen 
merten takaisilla markkinoilla, samoin Japanin, Italian sekä 
Yhdysvaltain. 

Brittiläisen maailmanvallan tähti painui siis arveluttavasti kohti 
laskuaan, jota myöskin sisäiset rotu- ja kansallisuusprobleemit 
imperiumin eri osissa vielä näyttivät kiiruhtavan. Se nähtiin jo 
uuden suursodan ensi päivinä, jolloin tuli kysymys dominioiden 
yhtymisestä Englannin sodanjulistukseen Saksaa vastaan ja impe¬ 
riumin yhteisestä panoksesta uudessa sodassa. Austraalia ja Uusi 
Seelanti ovat olleet »kaikkein brittiläisimpiä dominioita», joissa 
englantilaiset elämänmuodot ja erilaiset siteet emämaahan ovat 
säilyneet vahvimpina, vaikka puolustusnäkökohdat Japania vas- 

taan toisaalta voimakkaasti Iähensivätkin niitä Yhdysvaltoihin. 
Nämä dominiot yhtyvätkin heti sodanjulistukseen, ryhtyivät 
muodostamaan omia armeijoja imperiumin yhteiseen puolustuk¬ 
seen ensin vapaaehtoisuuden, sitten yleisen asevelvollisuuden poh¬ 
jalla ja suostuivat heti alun pitäen myöskin suuriin taloudellisiin 
uhrauksiin. Niinpä Austraalian sotabudjetti oli jo v. 1940 yli 126 
miljoonaa puntaa, maan väkilukuun katsoen suuri summa. Kanada 
julisti myös sodan Saksalle Englannin rinnalla ja ryhtyi kehittä¬ 
mään omaa armeijaa, laivastoa ja ilmavoimia, jotka varustettiin 
suurelta osalta maan oman teollisuuden tuotannolla. Samoin 
ensimmäiset kanadalaiset joukot siirrettiin talvella 1939—1940 
Englantiin, niin että niitä oli siellä heinäkuussa 1940 noin 33.000 
miestä. Kuitenkin jo kysymys kanadalaisten joukkojen lähettä¬ 
misestä oman maan rajojen ulkopuolelle aiheutti sinänsä poliitti¬ 
sen kriisin, joka osoitti tässäkin dominiossa esiintyvän kansallisuus- 
ja rotuvastakohtia. Kanadan väestöstä on lähes kolmannes, mil¬ 
tei 4 miljoonaa, alkuperältään ranskalaisia, ja brittien toiminta 
Ranskaa kohtaan — hyökkäykset Oraniin ja Dakariin, diplomaat¬ 
tisten suhteiden katkaisu jne. —- aselevon jälkeen synnyttivät tässä 
väestönosassa suurta katkeruutta. Kanadasta Englantiin aikai¬ 
semmin lähetetyt joukot olivat olleet vapaaehtoisia, mutta sitten 
vapaamielinen pääministeri Mackenzie King otti asevelvollisuuden 
toteuttamisen ohjelmaansa maaliskuun 26 pnä 1940 toimeenpan¬ 
nuissa parlamenttivaaleissa. Vapaamieliset pääsivätkin voitolle, 
mutta tähän oli suuresti vaikuttanut pääministerin lupaus, ettei 
asevelvollisia joukkoja lähetettäisi Kanadan rajojen ulkopuolelle 
taistelemaan. Kun kysymys joukkojen jatkuvasta toimittamisesta 
Englannin avuksi oli kuitenkin polttava ja varsinkin ranskalaiset 
edustajat parlamentissa sitä vastustivat, Mackenzie King katsoi 
parhaaksi toimittaa huhtikuun 28 pnä 1941 kansanäänestyksen. 
Ranskalainen väestö siinä antoi äänensä Kingiä vastaan, mutta 
hallitus sai kuitenkin enemmistön puolelleen. 

Kanada tekikin sitten huomattavan paljon brittiläisen imperiu¬ 
min yhteisen taistelun hyväksi — lähetti joukkoja, laajensi varus- 
tusteollisuuttaan ja laivaveistämöitään, mutta ennen kaikkea 
Kanadasta tuli brittiläisen imperiumin ilmavoimien suuri koulutus- 

keskus, jossa kymmenet tuhannet nuoret miehet koulutettiin tais¬ 
telulentäjiksi. 

Paljon monimutkaisempi ja erikoislaatuisempi kuin Kanadan 
on kansallisuus- ja rotuprobleemeihin nähden ollut Elelä-Afrikan 
unionin asema. Englanti kukisti suuressa buurisodassa vv. 1899— 
1902 Transvaalin ja Oranjen buurivaltiot, mutta sodan jälkeen 
aloitettu sovintopolitiikka, jonka johtajina buurien puolella olivat 
1 varsinkin buurikenraalit Louis Botha ja Jan Smuts, johti dominio- 

aseman omaavan liittovaltion muodostamiseen v. 1910. Liitto¬ 
valtion valkoisen väestön enemmistön muodostavat hollanninkie¬ 
len murretta »afrikaansia» puhuvat buurit, ja uuden suursodan syt¬ 
tyessä liittohallituksen pääministerinä oli buurinationalistinen ken¬ 
raali Hertzog. Nationalististen buurien enemmistö vastusti unio- 
f nin yhtymistä sotaan Englannin rinnalla, mutta parlamentti hyväk¬ 

syi sodanjulistuksen sitten 80 äänellä 60 vastaan ja yhteistoimintaa 
Englannin kanssa kannattava kenraali Smuts tuli nyt hallituksen 
johtoon. Mielialat pysyivat kuitenkin buurien keskuudessa edel¬ 
leen aikalailla Englannin sotapolitiikkaa vastustavina. Niinpä 
Hertzog ja hänen kannattajansa tri Malan esittivät parlamentissa 
tammikuun 24 pnä ehdotuksen erikoisrauhan tekemisestä Saksan 
kanssa. Keskustelu asiasta kesti kolme päivää ja vihdoin ehdotus 
hylättiin vain 81 äänellä 59 vastaan. Ranskan luhistumisen jälkeen 
Hertzog taas selitti, että »Englannin asema on täydelleen toivoton 
ja maa on käytännöllisesti katsoen joutunut tappiolle sodassa. 
Saksa on ylivoimainen niin hyvin ilmassa kuin maalla, merellä ja 
veden alla. Jollei rauhaa pian tehdä, täytyy Etelä-Afrikan unionin 
I kansan ottaa kohtalonsa omiin käsiinsä.» 

Hertzogin sotaa vastustava politiikka ei päässyt kumminkaan 
voitolle ja Smutsin johdolla unioni osallistui Englannin sotapon- 
nistuksiin. Etelä-Afrikan joukkoja ja ilmavoimia käytettiin aluksi 
vain Itä-Afrikassa, mutta sittemmin niitä ryhdyttiin siirtämään 
muuallekin, niinkuin näemme Välimeren sodan yhteydessä. Etelä- 
1 Afrikan asemaa ovat vaikeuttaneet lisäksi rotukysymykset. Buu¬ 

rien ja englantilaisten muodostama valkoinen väestö, vähän yli 
2 miljoonaa henkilöä, on tuskin neljännestä unionin koko väki¬ 
luvusta, sillä valtava enemmistö on neekereitä, vieläpä mustan 

rodun kaikkein voimakkainta ainesta, kaffereita. Samoin on var¬ 
sinkin Nataliin siirtynyt noin neljännesmiljoonaksi arvioitava 
intialainen väestöryhmä, jonka asema aiheutti jo ennen maailman¬ 
sotaa hankauksia Etelä-Afrikan ja Intian välillä. Etelä-Afrikassa- 
han Gandhikin alkoi toimintansa hindujen kansallisena johta¬ 
jana. 

Gandhin Intia lähes 400 miljoonine asukkaineen ja suurine 
luonnonvaroineen on koko brittiläisen imperiumin varsinainen 
sydän ja voimakeskus, mutta sen voimavarojen mobilisointi Eng¬ 
lannin sotaponnistuksiin kohtasi suuria vaikeuksia. Kysymys 
Intian itsehallinnosta oli jo ennen sotaa kehittynyt maan koko elä¬ 
mää varjostavaksi pulmaksi ja hindulaisen Intian väestömassoja 
edustava kongressipuolue jyrkentyi vaatimuksissaan yhä enemmän. 
Kuten myöhemmin toisen maailmansodan leviämistä Kaakkois- 
Aasiaan ja Tyynelle valtamerelle käsiteltäessä näemme, taistelu 
brittiläisen yliherruuden ja Intian itsenäisyysliikkeen välillä kär¬ 
jistyi vihdoin koko imperiumin eheyttä uhkaavaksi ja vaikeutti 
koko sodan ajan sotaponnistuksia. Kongressipuolueen valtaan¬ 
tuloa pelkäävät ruhtinaat ja myöskin muhamettilaiset antoivat 
kyllä tukensa Englannille, mutta Gandhin johtama kongressipuo¬ 
lue asettui alun perin Intian sotaan osanottoa vastustavalle kan¬ 
nalle. Swaradzhistit selittivät kyllä tukevansa demokratioiden 
taistelua diktatuurijärjestelmiä vastaan, mutta Intian voimien 
mobilisoinnin ehtona oli Englannin antamien itsekallintolupausten 
täyttäminen. Maalle oli myönnettävä dominioasema eikä kong¬ 
ressipuolue pian enää tyytynyt tähänkään. Se vaati jo kohta 
sodan alettua Englannin hallitusta antamaan selityksen sodanpää- 
määristään, ja kun tyydyttävää vastausta ei saatu, julistettiin 
tottelemattomuuskamppailu. Englantilaiset turvautuivat vasta¬ 
toimiin, niinpä yli 6.000 vangitsemista toimitettiin, mutta kuo¬ 
hunta Intiassa ei lakannut. Se jarrutti suuresti Intian voimien 
mobilisointia sotaan, vaikka maan teollisuutta vähitellen siirret- 
tiinkin huomattavan paljon sotakannalle, kehitettiin melkoinen 
varustustuotanto ja myöskin armeijan vahvuutta lisättiin pestaa- 
malla vapaaehtoisia. Niinpä Intian asioitten ministeri Amery 
selitti alahuoneessa marraskuussa 1940, että Intian aseelliset voi- 

mat olivat silloin lisääntyneet kaikkiaan noin 500.000 mieheksi_ 

tosin melko vaatimaton tulos kokonaisen sotavuoden jälkeen. 
Intialaisia joukkoja ilmestyi myöskin afrikkalaisen siirtomaasodan 
näyttämöille, niitä käytettiin vartiotehtäviin Singaporessa ja 
muualla Japania vastaan, intialaisia divisioonia siirrettiin Etu- 
Aasiaan, vieläpä vähäinen määrä niitä kuljetettiin Englantiinkin 
saarivaltakunnan puolustuksen vahvistukseksi. 

Intiasta ei missään tapauksessa saatu irti niitä voimia, joita 
maan suuruus edellytti, ja sitäpaitsi Intian oma puolustus Japania 
vastaan pian sitoi noista lisätyistä sotavoimista suurimman osan. 
Englannin täytyi olla varuillaan idässäkin, vaikka britit olisivat 
kipeästi tarvinneet kaikki voimavaransa lännessä. Myöskin Etu- 
Aasiassa ja Niilin laaksossa Englannin voimia sidottiin paljon. 
Sodan alkaessa Egypti kyllä katkaisi diplomaattiset suhteet Sak¬ 
saan ja sitten myöhemmin Italiaan, mutta kuningas Faruk ja 
hänen neuvonantajansa eivät suostuneet sodanjulistukseen akseli- 
valloille brittien painostuksesta huolimatta. Egyptin armeija oli 
jatkuvasti Englannin kannalta epävarma tekijä, jota voitiin käyt¬ 
tää ainoastaan vartiotehtäviin Niilin laaksossa. Vaikka Englannin 
sotavoimien sijoitus Egyptin alueelle oli vuoden 1936 sopimuksessa 
rajoitettu tarkoin Suezin kanava vyöhykkeeseen ja Aleksandriaan, 
Englanti ryhtyi tämän sopimuksen poikkeusmääräyksiin ja liitto¬ 
suhteeseen vedoten kohta käyttämään käytännöllisesti katsoen 
koko maata tukialueenaan. 

Myöskin Etu-Aasian arabialaisissa maissa kyti edelleen brit- 
tiläisvastainen mieliala, vaikka Englanti koetti diplomatiallaan ja 
panssari nyrkillään sitä vaimentaa, vuoroin kumpaankin turvau¬ 
tuen. Palestiinan arabialainen väestö oli sotaa aikaisempien kapina- 
vuosien jälkeen jatkuvasti levotonta, Irakissa pääsi valtaan suo¬ 
rastaan Englannin kanssa kaikkea yhteistoimintaa vastustava ja 
lähentymistä akselivaltoihin kannattava hallitussuunta, joka tah¬ 
toi irroittaa maan täydellisesti Britannian holhouksesta, ja Suur- 
Arabian hallitsija Ibn Saud pysyi syrjässä, seuraten valppaasti 
sodan kehitystä. Vahabiittien hallitsija ei unohtanut, että Eng¬ 
lanti oli maailmansodan jälkeen luovuttanut Akaban tärkeän 
sataman ja Maanin alueen Transjordanian emiirille Abdullahille, 

joka nyt toimi Englannin tärkeimpänä arabialaisena liittolaisena 
Etu-Aasiassa, toivoen pääsevänsä brittien avulla vihdoinkin suu¬ 
ren arabialaisen valtakunnan hallitsijaksi. Maailmansodan aikana 
Englanti oli pystynyt nostattamaan arabialaisia heimoruhtinaita 
taisteluun Turkin valtaa vastaan, mutta nyt näytti sodan alku¬ 
aikoina pikemminkin käyvän päinvastoin. Akselivaltojen harjoit¬ 
tama voimakas brittiläisvastainen propaganda ja poliittinen mieli¬ 
alan muokkaus löysivät monin paikoin otollista maaperää. Yksinpä 
ranskalaisessa Syyriassakin, jonka hallinto ja miehitysjoukot ken¬ 
raali Dentzin johdossa pysyivat aselevon jälkeen uskollisina mar¬ 
salkka P< 5 tainille, oli todettavissa voimakkaita brittiläisvastaisia 
virtauksia. 

Englannin sotaponnistukset kohtasivat täten usealla taholla 
esteitä eikä brittien onnistunutkaan saada aivan koko imperiu¬ 
miaan mukaan taisteluun. Arkaluontoinen Irlannin kysymys 
pysyi yhä edelleen Englannin koko sotilaallisen ja poliittisen ase¬ 
man »Akilleen kantapäänä». Vaikka de Valera olikin vuoden 1938 
alussa tehnyt Lontoon kanssa sovinnon ja pitkäaikainen talous- 
sota lopetettiin, oli muita, vielä ratkaisemattomia kiistakysymyk¬ 
siä, jotka aiheuttivat hankausta Englannin ja Irlannin välillä. Kuusi 
Vihreän saaren pohjoisinta kreivikuntaa oli erotettu Ulsterin auto¬ 
nomiseksi maakunnaksi, kun Saorstat Eireann, Irlannin vapaa¬ 
valtio eli Eire, muodostettiin lopullisesti v. 1922. Protestanttisen 
Ulsterin ja katolisen Etelä-Irlannin vastakohta oli jo ennen maail¬ 
mansotaa vähällä johtaa sisäiseen sotaan ja nytkin jännitys oli 
Irlannissa tämän kysymyksen johdosta sangen suuri. De Valera 
vaati koko saaren yhdistämistä yhdeksi ainoaksi valtiolliseksi 
kokonaisuudeksi ja häntä kannusti tähän jyrkkään politiikkaan 
vielä vallankumouksellisen IRA:n (Irish Republican Army), ter¬ 
roristisen ja nationalistisen salajärjestön leppymätön englantilais- 
vastainen toiminta. IRA työskenteli Ulsterin liittämiseksi Eireen 
kaikin propagandan ja terrorin keinoin; niinpä vuoden 1939 alussa 
IRA pani itse Englannissa, myöskin Lontoossa käyntiin laajan 
attentaattitaistelun pakottaakseen Englannin suostumaan Uls¬ 
terin ja Eiren yhdistämiseen. De Valera vuorostaan pelkäsi IRArn 
kilpailua vallasta Eiressä ja oli julistanut järjestön lakkautetuksi. 

mutta hänen oli kuitenkin Ulsterin kysymyksessä vapaavaltion 
mielialojen vuoksi pakko omaksua sama suunta kuin IRAmkin. 
Terroristijärjestön johtaja Sean Russell pakeni vähän ennen sotaa 
Saksaan, mutta hänen miehensä jatkoivat ajoittain vielä sodan 
aikanakin aina vuoden 1942 lopulle saakka taisteluaan tehden 
attentaatteja itse Ulsterin pääkaupungissa Belfastissakin, 

Eire oli vuoden 1936 kuningaskriisien aikana lopullisesti kat¬ 
kaissut viimeisetkin muodolliset siteensä Suur-Britanniaan, niin 
että sen valtio-oikeudellinen asema brittiläisen maailmanvallan 
yhteydessä oli vallan erikoislaatuinen. Asiallisesti katsoen se kuu¬ 
lui kyllä edelleen brittiläiseen kansayhteisöön jonkinlaisen dominio- 
aseman omaavana valtiona, mutta sitä yhdistivät imperiumiin 
oikeastaan vain käytännöllisten poliittisten ja taloudellisten etujen 
siteet. Eire oli nimittäin nyt tasavalta, jolla oli valtionpäämiehenä 
presidenttinsä tri Douglas Hyde ja taas hallituksen johtajana 
Eamonn de Valera. Brittiläisen kenraalikuvernöörin virka Dublinissa 
oli lakkautettu. Englannin kuningasta ei tunnustettu Eiren hallitsi¬ 
jaksi eikä uskollisuudenvalaa hänelle vannottu. Ja Eiren koko 
sisäpolitiikka oli luonteeltaan hyvin brittiläisvastaista. Irlantilais¬ 
ten kansallistuntoa, ikivanhoja gaelilaisen kulttuurin ja kielen 
perinteitä koetettiin elvyttää kaikin tavoin, vaikka kuluneina 
vuosisatoina suurin osa Irlannin väestöä oli jo ehtinyt omaksua 
englanninkielen jokapäiväiseksi puheldelekseen. 

Vuoden 1940 lopussa saapui Irlannista vierailulle Washingto- 
niin poliitikko, jonka nimeä sen virallisessa muodossa maailma 
tuskin saattoi tuntea. Puolustusministeri 0 'hAodhagainin nimi 
tunnettiin nimittäin paljon paremmin englantilaisessa muodossa: 
Frank Aiken, Hän neuvotteli presidentti Rooseveltin ja hänen 
hallitusmiestensä kanssa aseitten ja tärkeitten kulutustarvikkeit- 
ten hankinnoista vapaavaltiolle, joka oli sodan johdosta joutunut 
vaikeaan aseinaan. Mutta Washingtonista annettiin ymmärtää, 
että Eiren olisi parasta sopia ensin Lontoon kanssa. 

Englanti käytti täten Washingtonin apua painostaakseen de 
Valeraa ja Aikenia myönnytyksiin kysymyksessä, joka oli tehnyt 
Eiren aseman sodan aikana arkaluontoiseksi. Kun Chamberlain 
julisti sodan Saksalle, Dublinin hallitus ei yhtynytkään mukaan. 


17a Vaarallinen sata ma kysy myt 

vaan julistautui puolueettomaksi. Siten yksi brittiläisen imperiumin 
dominioista pysytteli sodan ulkopuolella, vaikka koko maailman¬ 
valta muuten olikin sodassa. Englannin selän takana oli siis puo¬ 
lueeton, vieläpä brittejä vastaan aikalailla vihamielinen maa, joka 
voisi määrätyissä olosuhteissa vaikka joutua saksalaisen hyökkäyk¬ 
sen tukikohdaksi. Vielä arkaluontoisemmaksi Eiren aseman teki 
satama&ysymys. Rakentaessaan sovinnon vuoden 1938 alussa 
dc Valeran kanssa britit olivat samalla tyhjentäneet ja luovutta¬ 
neet irlantilaisten haltuun kolme sotasatamaa, joilla oli sangen 
suuri merkitys Britanniaa ympäröivien vesien valvonnassa. Queens- 
town eli Cobh Gorkin lahden suussa ja Berehaven Bantry Bayn 
rannalla Irlannin etelä- ja lounaisrannikolla vallitsivat niitä meri¬ 
teitä, jotka lounaasta Atlantilta suuntautuvat Kanaaliin, Bristolin 
lahteen ja Pyhän Yrjön kanaalin kautta Englannin länsirannikolle, 
mm. Liverpooliin. Yhtä suuri merkitys on puolestaan Donegalin 
kreivikunnan rannikolla Irlannin koilliskärjessä sijaitsevalla Bun- 
cranalla turvattaessa vihollisen meri- ja ilmavoimien hyökkäyksiä 
vastaan sitä valtavaa liikennettä, joka Irlannin pohjoispuolitse^ 
suuntautuu Skotlantiin, mm. Glasgovriin, sekä Irlannin merta pitkin 
Englannin länsirannikon suursatamiin. Niinkuin Winston Churchill 
vuoden 1940 lopulla katkerana selitti, näiden satamien luovutus 
vaikeutti nyt suuresti taistelua saksalaisia sukellusveneitä vastaan. 
Kaikesta huolimatta Eire ei luopunut puolueettomuudestaan eikä 
antanut satamiaan brittien käytettäväksi. Englanti keskitti kyllä 
mielenosoituksellisesti -—ja myöskin maihinnousuvaaran varalta — 
vahvoja joukkoja Ulsteriin, keskeytti tavaroiden toimitukset 
Eirelle, vieläpä tosiasiallisesti julisti Irlannin vapaavaltion tiuk¬ 
kaan taloussaartoon. Kaikesta huolimatta Dublinin hallitus pysyi 
jäykkänä. »Muutamat kirjoittelijat ovat sanoneet pelkäävänsä, 
että maatamme käytetään hyökkäystukikohtana Suur-Britanniaa 
vastaan. Me olemme sitoutuneet huolehtimaan siitä, ettei näin 
tapahdu. Jos me sallisimme sellaista, joutuisimme itse mukaan 
sotaan. Me olemme päättäneet, ettei mikään sotiva maa saa 
käyttää aluettamme hyökkäystukikohtana toista maata vas¬ 
taan.» Näin de Valera korosti maansa puolueettomuusasemaa 
irlantilaisten kansallispyhimyksen Pyhän Patrikin päivänä, maa- 

liskuun 18 pnä 1941. Ja hän varmensi vielä: »Me ammumme jokaista, 
joka yrittää tunkeutua maahan.» 

Yleiskuva brittiläisen maailmanvallan asemasta ei niin muo¬ 
doin ollut valoisa, kun Englanti Ranskan luhistumisen jälkeen 
joutui yksin taistelemaan voittoisia akselivaltoja vastaan. Eng¬ 
lannin kansa on kuitenkin historiansa aikaisemmissakin vaiheissa 
osoittanut suurten ulkonaisten vaarojen uhatessa suurta tahdon¬ 
lujuutta ja sitkeyttä, eikä tämä taisteluissa Espanjaa ja Ranskaa 
vastaan seka viimeksi maailmansodassa todistettu ominaisuus 
ollut kansan perusluonteesta häipynyt. Se saatiin pian nähdä 
ilmasodan kovissa koettelemuksissa ja kuvastui kyllä myöskin 
ponnistuksissa, joihin Churchillin hallitus ryhtyi kiireesti lujit- 
taakseen maan vaarallista asemaa. 

Nyt vihdoinkin toiminta kaikilla aloilla pääsi vauhtiin. Rans¬ 
kasta pelastetut vakinaisen armeijan joukot järjestettiin uudel¬ 
leen, samoin ryhdyttiin täydentämään ja laajentamaan territoriaali- 
joukkoja. Niitä käytettiin sekä kenttäpalvelukseen että varsinkin 
rannikko- ja ilmapuolustukseen, joita nopeasti vahvistettiin. Hei¬ 
näkuun kuluessa kutsuttiin aseisiin neljä ikäluokkaa, vuosina 
1906—1909 syntyneet, vaikka näin suurien alokasjoukkojen liit¬ 
täminen armeijaan ja koulutus kohtasikin puutteellisen organi¬ 
saation vuoksi hyvin suuria vaikeuksia. Sitäpaitsi luotiin erityinen 
I »kotipuolustusarmeija» vapaaehtoisuuden pohjalla ilmasuojelua 

varten ja erityisesti taisteluun laskuvarjojoukkoja vastaan. Eng¬ 
lannin varustustuotannon lisääminen ja koko teollisuuden ja työ¬ 
voimien mobilisaatio edistyi nyt paljon nopeammin kuin Chamber- 
lainin aikana, mutta tarpeet olivat myös valtavan suuret. Han¬ 
kinnat oli rauhanaikana lyöty perusteellisesti laimin ja Ranskassa 
oli menetetty siirtoarmeijan 12 divisioonan koko materiaali. Kaikki 
tuo oli korvattava ja samalla tyydytettävä puolustusvoimien kas¬ 
vun aiheuttamat vaatimukset. Myöskin Englannin liittolaismai¬ 
den kansalaisista muodostettiin osastoja saarimaan puolustukseen. 
Lontoossa jatkoivat nimittäin toimintaansa Raczkieudczin ja 
Sikorskin johtama Puolan pakolaishallitus, Benesin muodostama 
tshekkiläinen pakolaishallitus, samoin Norjan, Hollannin ja Bel- 

gian maanpakoon siirtyneet hallitukset sekä dc Gaullcn »vapaitten 
ranskalaisten» kansalliskomitea. Niiden tosiasiallinen merkitys 
oli sotilaallisesti sinänsä vähäinen, mutta niitä voitiin käyttää 
hyväksi mantereelle suuntautuvassa propagandasodassa ja siirto¬ 
maissa. Täten Hollannin Intia kytkettiin kiinteästi Britannian 
taisteluun, samoin Belgian Kongo ja osia Ranskan siirtomaaval¬ 
lasta. USA lähetti myöskin tasaisesti kasvavia materiaalimääriä, 
mutta Amerikan varustu«tuotanto ei pitkään aikaan pystynyt 
todella tehokkaasti avustamaan Englantia, ja kesti kauan, ennen¬ 
kuin Englanti jälleen oli todella valmis jatkamaan sotaa. Sitä 
ennen se sai kuitenkin kokea monta kovaa kaikilla rintamillaan 
maalla, merellä ja ilmassa. 


TOTAALISTA ILMASOTAA 

Englannin meriministeri, lordi St. Vincent vastasi Trafalgarin 
taistelun jälkeen ylähuoneessa tehtyyn kysymykseen, oliko Eng¬ 
lantia uhkaava maihinnousuvaara ohitse: »Minä en uskalla väittää, 
ettei vihollinen voi tulla. Sanon vain, ettei hän voi tulla meritse .» 

Syyskesällä ja syksyllä 1940 Suur-Britannian asema oli hyvin 
samankaltainen kuin v. 1805, jolloin Napoleon aikoi kukistaa 
Englannin viemällä suuren armeijansa yli Kanaalin saarivalta¬ 
kuntaan. Brittiläinen imperiumi kävi nyt taistelua akselivaltoja 
vastaan, joihin Englanti oikeastaan pääsi käsiksi sangen vähässä 
määrin. Englanti saattoi kyllä pitää Euroopan mannerta saarret¬ 
tuna niinkuin Napoleonin aikana, mutta merisaarron teho oli 
melko heikko. Missään tapauksessa siitä ei voinut odottaa sodan 
ratkaisua, niin k uin vähitellen Britanniassakin alettiin tunnustaa. 
Saarto oli taistelussa apukeino, ei itse asiassa enempää. Hyökkäystä 
mannermaalle ei taas voinut ajatellakaan Englannin käytettä¬ 
vissä olevin voimin, korkeintaan voitiin käydä ilmasotaa Saksaa 
ja sen miehittämiä alueita vastaan. Sitävastoin akselivalloilla oli 
muuan sotilaallisesti arka kohta kauempana Euroopasta, nimit¬ 
täin Italian siirtomaat Pohjois- ja Itä-Afrikassa, ja niiden valloit¬ 
tamiseksi Englanti keskittildn kotisaaren puolustuksen ohella 

ponnistuksensa. Niilin laaksoa ja Suezin kanavaa uhkaava vaara 
oli torjuttava. 

Akselivaltojen kannalta taas sotilaallinen tilanne oli selvä. 
Suurin osa brittiläistä imperiumia oli kyllä Saksan ja Italian ulot¬ 
tumattomissa, valtameren takana, ja Englanti oli Ranskan luhis¬ 
tumisen jälkeenkin ylivoimainen merellä. Kaikesta huolimatta 
oli Englannin asemassa muuan hyvin vaarallinen heikkous, jota 
Saksa oli käyttänyt tehokkaasti hyväkseen jo edellisen maailman¬ 
sodan aikana upotussodassa. Maailmanvalta muistuttaa jättiläis- 
eläintä, jolla on suunnattoman suuri ruumis, mutta pieni pää meri¬ 
yhteyksien pitkän kaulan varassa. Brittein saarten pinta-ala ei 
ole edes täyttä yhtä prosenttia koko imperiumin laajuudesta eikä 
niiden väkilukukaan vastaa edes io % maailmanvallan ihmis¬ 
massoista. Toisaalta taas Suur-Britannia edustaa kuitenkin run¬ 
sasta kahta kolmannesta koko imperiumin valkoisesta, vähän vli 
70 miljoonan vahvuisesta valtiasaineksesta. Tuo pieni pää ja 
siihen merten takaa johtavat liikenteen valtasuonet olivat kyllä 
akselin tavoitettavissa. Saksa saattoi meri- ja ilmavoimiensa 
upotussodalla saartaa Englannin ja kenties näännyttää sen peräti. 
Saksan ilmavoimat yltivät uusista tukikohdistaan mantereelta 
erinomaisesti Suur-Britannian kaikkiin tuotantokeskuksiin, joiden 
tiliin tuli pääosa koko imperiumin varustustuotannosta. Täten 
naännytetty ja heikennetty Englanti pystyisi ehkä tuskin enää 
vastustamaan Saksan lopullista hyökkäystä, joka tehtäisiin Kanaa¬ 
lin ylitse. Ja Italia kykeni voimakkaasti tukemaan liittolaistaan 
Saksaa taistelussa brittiläistä imperiumia vastaan sitomalla Eng¬ 
lannin voimia paljon Välimerelle, hyökkäämällä niitä vastaan 
siellä, katkaisemalla suoran yhteyden Välimeren kautta Intian 
valtamerelle, vieläpä kenties puristamalla Niilin laakson pihtei- 
hinsä ja uhkaamalla brittiläisen Intian meren vallan läntistä sivus¬ 
taa. 

Nämä tekijät määräsivät suursodan kulun vuodeksi eteenpäin, 
aina akselivaltojen ja Neuvostoliiton sodan syttymiseen saakka, 
vaikka Balkanin sotaretket muodostivatkin jo välivaiheen suur¬ 
sodan laajentumisessa. Sotaa käytiin heinäkuusta 1940 lähtien 
ilmassa, merellä ja siirtomaiden maarintamilla. 

Vielä Ranskan taistelun riehuessa Saksa ryhtyi jo pitkin Euroo¬ 
pan länsirannikkoa valtaviin valmisteluihin jatkaakseen sotaa 
päävastustajansa Englannin masentamiseksi. Suuria joukkomas- 
soja keskitettiin Kanaalin rannikoille ja muuallekin, laajoja ran¬ 
nikkoalueita eristettiin sotilaalliseksi, täysin suljetuksi vyöhyk¬ 
keeksi, jossa jatkui kuumeentapainen toiminta. Saksan lentokone¬ 
tehtaat ja laivaveistämöt työskentelivät yötä päivää valmistaen 
yhä uusia pommitus-, tiedustelu- ja hävittäjäkonelaivueita, sukel¬ 
lusveneitä, keveitä mt.veneitä, vieläpä raskaampiakin aluksia. 
Varsinkin sukellusveneitten rakentamisessa tapahtui nopeata ja 
suorastaan valtavaa edistystä niin alusten teknillisessä tasossa 
kuin muutenkin. Entistä suurempia, teknillisesti täydellisempiä 
ja syvyyspommeja vastaan kestävämpiä sukellusvenetyyppejä 
laskettiin vesille, miehistöjä niihin harjoitettiin, vieläpä siirryttiin 
sukellusveneiden rakentamisessa todelliseen sarjavalmistukseen. 
Niiden rungon ja koneistojen eri osat valmistettiin monilukuisissa 
tehtaissa pitkin Eurooppaa ja alukset sitten koottiin veistämöissä. 

Suuren saksalaisen rakentajaneron tri Todtin työjärjestö oli 
suorittanut armeijan edetessä länsirintamalla touko-kesäkuussa 
selustayhtejksien kuntoonpanossa ja ylläpitämisessä todellisia 
ihmeitä. Nyt Todtin tehtäväksi annettiin uusi suurtyö. Heti 
Ranskan luhistumisen jälkeen ryhdyttiin Euroopan valtavan pit¬ 
kää länsirannikkoa varustamaan ja linnoittamaan Ruijasta aina 
Espanjan rajalle saakka. Kaikkialle rakennettiin uusia tykistö- 
asemia — Kanaalin rannikolla myöskin järeätä kaukotykistöä 
varten — puolustuspesäkkeitä, majoituspaikkoja, lentokenttiä. 
Satamia pantiin kuntoon, uusia teitä aukaistiin, vieläpä sukellus¬ 
veneille ja muille laivaston keveille yksiköille luotiin kallioon porat¬ 
tuja tai betonista valmistettuja pomminkestäviä salasatamia, 
eräänlaisia jättiläiskorsuja. Näin syntyi »Euroopan uusi länsivalli», 
jonka rakentamisessa käytettiin mm. Ranskan Maginot-aseman 
materiaalia suuret määrät. Akselivaltojen »Euroopan linnoituk¬ 
sen», »Festung Europan», läntinen sivusta suojattiin täten mahdol¬ 
lisimman nopeasti. 

Tuo rannikon varustaminen ei kumminkaan tapahtunut ainoas¬ 
taan puolustusnäkökohtia silmälläpitäen, vaan sillä oli yhtä hyvin 

offensiivinen luonne. Narrikin, Trondheimin, Bergenin ja Sta¬ 
vangerin satamat ja lentoasemat Norjassa palvelivat hyökkäystä 
yhtä hyvin kuin esimerkiksi Bordeaux’n tai Lorientin suuret sukel¬ 
lusveneiden tukikohdat Ranskan rannikolla. Saksan rannikko- 
asemat kaarsivat pohjoisesta etelään Brittein saaria, jotka olivat 
hyökkäyskohteena kuin koveron peilin polttopisteessä. Norjan 
länsirannikolta on Skotlantiin ja sen pohjoispuolisiin saaristoihin 
matkaa 450—600 km. Brestistä on Irlantiin 500 km. Biskajan 
lahden rannikolta saksalaiset sukellusveneet ja kaukotoiminta- 
koneet pystyivät retkeilemään kauaksi Keski-Atlantille ja Norjasta 
Islantiin. Käytännöllisesti katsoen koko Atlantti oli akselin aseit- 
ten vaikutuspiirissä, niinkuin myöhemmin saatiin nähdä. 

Niinkuin myöskin Churchillin puheista saattoi päätellä, britit 
näyttävät ainakin loppukesällä ja syksyllä 1940, vieläpä seuraa- 
vana talvenakin ottaneen vakavasti lukuun maihinnousuvaaran ja 
varustautuneen sen varalta, vaikka sitten mitään maihinnousu- 
yritystä ei tapahtunutkaan. Tässä suhteessa on vielä paljon aivan 
hämärän peitossa, mutta varsinkin elo-syyskuun vaihteessa 1940 
maihinnousua pidettiin sangen todennäköisenä. Saksalaiset olivat 
kyllä kaikesta päättäen suorittaneet valmisteluja sen toteuttami¬ 
seksi; niinpä oli suuria proomulai vasto ja koottu Kanaalin rannikon 
satamiin, missä RAF (Royal Air Force) niitä tarmokkaasti pom¬ 
mitti ja nähtävästi menestyksellisesti. 

Maihinnousuyritysten lykkäytymiseen ja sitten niistä luopu¬ 
miseen ovat vaikuttaneet monetkin osaksi sotilaalliset, osaksi myös 
poliittiset syyt. Suuri ilmaoffensiivi ei antanut sellaisia tuloksia 
kuin kenties oli odotettu. Englannin lentoasetta ei saatu koko¬ 
naan masennetuksi, vaikka se suuresti heikontuikin, ja niin kauan 
kuin britit saattoivat tehdä vastaiskuja ilmassa, olisi maihinnousu 
siihen yhdislyvine laskuvarjojoukkojen ja ilmajalkaväen kulje¬ 
tuksineen ollut äärimmäisen uskallettu. Englannin kotilaivasto 
oli myös varuillaan ja säilyi voimakkaana: Sen pääosa, nimen¬ 
omaan taistelulaivat, siirrettiin kyllä pois vaaralliseksi osoittautu¬ 
neesta Scapa-lahdesta ja etelärannikon sotasatamista jonnekin 
Skotlannin länsi- ja luoteisrannikon tukikohtiin — Firth of Forthiin 

ja Rosythiin ensi kädessä — mutta se oli kuitenkin tarpeeksi lähellä 
ehtiäkseen tarvittaessa puuttumaan tehokkaasti asiaan. Ilmasodan 
pitkistyessä menetettiin myöskin sääsuhteitten puolesta edullisin 
vuodenaika, alkusyksy, ja Englannin kotipuolustus ehti vahvistua 
suuresti. 

Maihinnousulla olisi tietysti ollut parhaimmat onnistumis¬ 
mahdollisuutensa heti Ranskan luhistumisen jälkeen, jolloin Eng¬ 
lanti oli käytännöllisesti katsoen vailla kotiarmeijaa ja jolloin 
maan puolustusvoimat muutenkin olivat heikoimmillaan. Suun¬ 
nitelman toteuttaminen oli kumminkin Saksalle sillä hetkellä 
organisatorisesti mahdottomuus. Tuontapaista sotilaallista suur¬ 
yritystä oli perusteellisesti valmisteltava ja siihen tarvittiin aikaa. 
Sitten tulivat äsken mainittujen estävien tekijöiden lisäksi vielä 
poliittisetkin näkökohdat. Saksan ja Neuvostoliiton suhteet alkoi¬ 
vat huonontua, bolshevismin hyökkäysvalmistelut Saksan uuden 
itärajan takana kävivät yhä ilmeisemmiksi ja sitoivat Saksan voi¬ 
mia. Yhä uusia divisioonia oli siirrettävä itään ja jos maihinnousua 
Englantiin olisi yritetty, nousi eteen kysymys: PysyisikÖ punainen 
armeija aloillaan vai käyttäisikö se suotuisaa hetkeä hyväkseen 
hyökkäykseen? Jos Englantikin luhistuisi nopeasti, saisi neuvosto¬ 
valta ottaa vastaan Saksan koko valtavan asemahdin painon ja 
bolshevismin koko juonittelupeli olisi lopussa. Kylmän realisti¬ 
sesti laskelmoiva ja määrättömän kunnianhimoinen Stalin katsoisi 
tällaisessa tapauksessa kenties ainoaksi mahdollisuudekseen tikarin- 
iskun Saksan selkään hetkellä, jolloin Saksan päävoimat olisivat 
vielä kiinni Englannissa. 

Saksan korkein sodanjohto ei siis antautunut uhkapeliin, vaan 
valitsi taistelussa Englantia vastaan pitkällisemmän tien. Samalla 
kun merellä ryhdyttiin todella tehokkaaseen vastasaartoon sekä 
kevein merivoimin että lentoasetta käyttäen, alkoi suuri ja vähitel¬ 
len hyvin totaalisen luonteen saava ilmasota Suur-Britanniaa vas¬ 
taan. Ilmaoffensiivi saattoi valmistella maihinnousuakin, mutta 
ennen kaikkea sillä oli oma, itsenäinen tehtävänsä. Englannin 
huolto ja tuotantokeskukset, piti tuhota, väestön taistelumoraali 
masentaa ja eri asekeinoin näännytetty maa pakottaa rauhaan. 

Vahvasti vartioitu brittiläinen laivasaattue höyrysi Kanaalin 



Il m asot aa K 


Iin yllä 


179 


kapeilla vesillä Doverin kohdalla elokuun 8 päivän aamuna 1940 
itään päin kohti Thamesin suuta ja Lontoon suursatamaa. Merta 
hitaasti kyntävän pitkän lastilaivajonon ympärillä pyörähteli 
parvi saattoaluksia ja myöskin ilmassa oli liikettä. Nopealiikkeiset 
Spitfiret ja Hurricanet partioivat merialueen yllä torjuakseen tuhoi¬ 
sat yllätykset, joita viime aikoma oli usein saatu kokea. 

Elokuun lämmin aamu ei ehdi vielä kovinkaan pitkälle, kun 
saattue hälytetään: ilmavaara! Miehet kiiruhtavat laivoissa tyk- 
kiensä ja konekivääriensä ääreen ja annetaan saattueelle määräys 
hajaantua. Alukset levittäytyvät laajemmalle, koneista otetaan 
kaikki irti ja suunta muuttuu mutkittelevaksi. Samassa helvetti 
onkin jo irti. Mantereen rannikolta poutapilvien lomasta välkäh- 
dellyt Stuka-laivue kiitää jo alusten yllä, koneet painuvat vuoron 
perään syöksyyn. Pommeja sataa raskaasti kuormattujen, köm¬ 
pelöin kkeist en lastilaivojen ympärillä, korkeita vesipatsaita ryöp- 
pyää ilmaan, tykkien jylinä ja lähelle iskevien pommien räjähdyk¬ 
set vavisuttavat aluksia, muutamat niistä saavat osumia. Tuolla 
aluksen vauhti hiljenee, mutta savupatsas pöllähtää ilmoille. 
Välkkyvä metallilintu on tavannut uhrinsa. 

Stuka-laivue poistuu pudotettuaan pomminsa, mutta tuskin on 
moottorien surina loitonnut kohti Ranskan rannikkoa, kun jo uusi 
parvi välkkyväsiipisiä turmanlintuja kiitää saattuetta kohti. Tällä 
kertaa näytelmä kuitenkin muuttaa luonnettaan. Myöskin län¬ 
nestä, Englannin rannikolta tulee nyt hävittäjäparvi paikalle ja 
pian on ankara taistelu käynnissä brittien ja saksalaisia pommitus- 
koneita saattavien Messerschmittien välillä. Alhaalla merenpin¬ 
nalla jatkuva draama unohtuu pian sivuseikaksi sen valtavan 
näytelmän rinnalla, joka esitetään korkealla Kanaalin sinisten 
vesien yläpuolella. Yllä uusia lentokoneparvia kietoutuu taisteluun, 
joka jatkuu koko päivän ajoittain hiljentyen, toisinaan taas kas¬ 
vaen satojen koneiden kamppailuksi elämästä ja kuolemasta. 
Kymmenittäin lentokoneita syöksyy mereen, toisinaan palaen kuin 
jättiläismäiset tulisoihdut. Monasti lentäjät kuitenkin ehtivät heit¬ 
täytyä ulos tuhoutuvasta koneestaan ja laskuvarjoineen he lei¬ 
jailevat suunnattomien, valkoisten untuvien lailla alas meren¬ 
pintaan, mistä kummankin puolen kevyet pelastusalukset tai vesi- 

koneet koettavat parhaansa mukaan onkia haaksirikkoisia kuiville. 
Koulutettu lentäjä on kummallekin taistelevalle puolelle itse asiassa 
kallisarvoisempi kuin lentokone, vaikka hävittäjäkonekin maksaa 
meidän rahassamme ainakin 3—4 miljoonaa. Sodassa ei katsota 
kustannuksia ja kone on helpompi korvata kuin mies, jonka kou¬ 
lutukseen päteväksi ohjaajaksi kuluu sangen pitkä aika. 

Tähän tapaan alkoi Englannin ja Saksan välinen suuri ilmasota, 
molempien maiden lentoaseen rajuna kamppailuna Kanaalin yllä. 
Elokuun 8 päivä 1940 siirtyy sotahistoriaan merkkipäivänä sikäli, 
että siitä hetkestä voidaan katsoa kahden suurvallan ensi kerran 
joutuvan peloittavaan taisteluun kolmannessa ulottuvaisuudessa. 
Tosin ilmasotaa oli käyty Puolan yllä ja bolshevikkien ilma-arma¬ 
dat olivat monien satojen koneiden vahvuisina levittäneet tuhoa 
ja kuolemaa terrorilennoillaan Suomen talvisten maisemien yllä. 
Jo edellisen maailmansodan loppuaikoina, kaukoidän taisteluissa. 
Espanjassa, Abessiniassa — kaikkialla oli nähty lentoaseen esittä¬ 
vän enemmän tai vähemmän merkittävää osaa. Mutta nyt oli ensi 
kerran sodan koko pääpaino ilmavoimissa. Ne olivat saaneet koko 
sodan kannalta ratkaisevan ja aivan itsenäisen operatiivisen tehtä¬ 
vän suorittaakseen: Saksan lentoase hyökkäävän ja RAF defensii¬ 
visen. 

Englanti oli tämän uudenlaatuisen sodankäynnin alkaessa 
ehdottomasti paljon huonommassa asemassa kuin sen peloittava 
vastustaja Saksa. Britannian saariasema merkitsi nyt kovin vähän, 
vallankin kun hyökkääjän tukikohdat olivat aivan mantereen ran¬ 
nikolla Kanaalin äärellä. Etelärannikon satamiin oli saksalaisten 
lähimmiltä lentokentiltä ainoastaan 10—20 minuutin lentomatka 
raskaittenkin pommikoneiden nopeuden mukaan laskien, ja Lon-- 
tooseen päästiin puolessa tunnissa. Saksan ilma-ase ylti nyt kaik¬ 
kialle yli Brittein saarten ja hyökkäyksiä voitiin suorittaa useam¬ 
malta suunnalta, pohjoisessa Norjan länsirannikolta alkaen. Var¬ 
sinkin Stavangerin lentokenttä oli saksalaisille tärkeä näiden ope¬ 
raatioiden kannalta. Ja saksalaisten saatua haltuunsa Hollannin, 
Belgian sekä ennen kaikkea Pohjois-Ranskan lukuisat lentokentät 
heidän ilmastrateginen asemansa oli muuttunut suuren offensii¬ 
vin alkaessa tavattoman edulliseksi siinäkin suhteessa, että pom- 

mituskoneille voitiin antaa lentomatkan lyhentymisen johdosta 
hävittäjäsuoja. Niin kauan kuin saksalaisten täytyi toimia koti¬ 
maansa kentiltä käsin, hävittäjät eivät lyhyen lentosäteensä vuoksi 
pystyneet pommitusmuodostelmia saattamaan, ja hyökkäyksissä 
kärsityt tappiot saattoivat sentähden kasvaa kovin suuriksi. Nyt 
sitävastoin voitiin arkoja pommituskonemuodostelmia tehokkaasti 
suojata brittien hävittäjavoimia vastaan. 

Vihollinen oli siis päässyt aivan Britannian äärelle ja Englan¬ 
nin tiheän asutuksen sekä liikenneverkoston koko luonne sitäpaitsi 
vielä suosi hyökkääjää. Vaikka rauhanvuosina oli jo monasti brit¬ 
tiläisissä asiantuntijapiireissä kiinnitetty huomiota Englannin 
väestön, teollisuuden ja liikenteen kasaantumiseen määrättyihin 
solmukohtiin, ei tätä vuosisataista kehitystä käden käänteessä 
enää voitu muuttaa eikä sen seurauksia korjata. Yli 60 % Eng¬ 
lannin väestöstä asuu suurkaupungeissa, joissa on vähintään 
ioo.ooo asukasta. Yksinomaan Suur-Lontoon asukasluku oli sodan 
alkaessa 8,s miljoonaa ja sitä paitsi saattoi myöskin Manchesterin, 
Liverpoolin ja Glasgowin lukea miljoonakaupunkien joukkoon. 
Tässä vapaakaupan ja vapaan yksityisen yritteliäisyyden maassa oli 
myöskin teollisuustuotanto hakeutunut noihin väestökeskuksiin 
tärkeitten raaka-ainealueiden, ennen kaikkea hiilialueiden tai 
satamien äärelle, ja keskittynyt pääasiassa Etelä- ja Keski-Englan- 
tiin. Niinpä 300 km:n säteen piirissä saksalaisista ilmatukikohdista 
olivat etelärannikon suuret satamat Southampton, Portsmouth, 
Dover ja muut, Bristol ja Coventry mahtavine lentokone- ja moot- 
toritehtaineen, Etelä-Englannin monet lentotukikohdat ja ennen 
kaikkea itse Lontoo jättiläissatamineen ja teollisuuksineen; muis¬ 
tettakoon esimerkiksi Woolwichin arsenaali, lentokonetehtaat jne. 
Korkeintaan puolentoista tunnin lentomatkan päässä olivat saksa¬ 
laisten pommituskoneiden tavoitettavissa Walesin suuret hiili- 
satamat, mm. Cardiff, Liverpool suursatamineen, Lancashiren ja 
Lincolnshiren mahtavat teollisuusalueet sekä itärannikon tärkeim¬ 
mät satamakaupungit ja laivanrakennuskeskukset. Englannin ase- 
pajat Birminghamissa ja Sheffieldissä olivat yhtä uhattuja kum 
suuri Atlantin-liikenne, joka sodan aikana yhä enemmän siirtyi 
itärannikolta länteen. Eivätkä edes Skotlannin länsirannikon 

(Glasgow) tai Ulsterin satamat ja suuret laivaveistämöt (Belfast) 
olleet enää turvassa hyökkäyksiltä vain kahden lentotunnin päässä 
saksalaisilta kentiltä. 

Suuri merkitys oli Saksan ilmaoffensiivin kannalta nimikään 
Englannin satamien ja rautatie- sekä kanavaliikenteen luonteella. 
Myöskin rautatieverkolle voitiin antaa kovia iskuja keskittämällä 
hyökkäykset solmukohtiin, joista kymmenet radat säteilivät eri 
suuntiin. Vuorovesi suurine nousuineen ja laskuineen taas on pakot¬ 
tanut britit rakentamaan satamiinsa monimutkaisia allasjärjcs- 
telmiä, joita raskaat pommit saattoivat pahasti vaurioittaa ja 
siten lamauttaa satamien toimintaa. Ja satamat ovat samalla 
tuontinsa varassa elävän Englannin varastokeskuksia, joihin kasaan¬ 
tuu sotaoloissakin suunnattomia määriä elintarvikkeita, raaka- 
aineita sekä erilaisia valmiita tuotteita. Varsinkin Lontoolla on 
tässä suhteessa ollut aivan keskeinen merkitys koko saarimaan 
huollon kannalta. 

Aavistaen joutuvansa Saksan voimakkaiden ilmahyökkäysten 
kohteeksi britit olivat Ranskan sodan aikana koettaneet säästää 
kaikin tavoin ilmavoimiaan ja nimenomaan Ranskan taistelun 
loppuvaiheessa Churchill suorastaan kieltäytyi niitä lähettämästä 
enää mantereelle. Britit olivat menettäneet länsirintaman sota¬ 
toimien yhteydessä tuntuvan määrän lentokoneita — ylipäänsä 
tiedot menetyksistä ilmasodassa vaihtelevat niin suuresti, ettei 
niitä ole syytä ryhtyä luettelemaan — mutta epäilemättä Englan¬ 
nin ilmavoimien, RAF:n, pääosa oli edelleen tallella suuren ilma- 
sodan alkaessa. Raskaimman taakan joutuivat taisteluissa luonnol¬ 
lisesti kantamaan hävittäjävoimat, jotka kuuluivat Air Chicf 
Marshal (ilmavoimien kenraali) Dowdingin komennossa olevaan 
»Fighter Commandiin». Sen vahvuus on arvioitu noin 1.000 ensi 
linjan koneeksi. Suunnilleen yhtä vahva näyttää olleen Air Marshal 
(kenraaliluutnantti) Portalin johtama »Bomber Cominand», pom- 
mituskonelaivasto, kun taas lentokenraali Bowhilhn käskynalaiseksi 
oli rannikkoilmavoimien »Coastal Commandiin» keskitetty noin 
500 ensi linjan konetta. 

Näillä voimilla brittien siis piti taistella Saksan lentoasetta vas¬ 
taan, joka tosin ei ollut läheskään kokonaan keskitetty Britanniaa 

vastaan, mutta saattoi 
silti esiintyä suuresti 
ylivoimaisena. Saksan 
lentoaseen suurimpana 
operatiivisena yksikkö¬ 
nä on ilmalaivasto (Luft- 
flotte), joita tähän ai¬ 
kaan oli ainakin kuusi, 
eräitä itsenäisiä erillisiä 
yhtymiä lukuunotta¬ 
matta. Englantia vas¬ 
taan olivat offensiivin 
alkuaikoina keskitettyi¬ 
nä kenraalisotamarsalk- 
kojen Kesselringin ja 
Sperrlen johtamat 2. ja 
3. ilmalaivasto, jotka 
olivat osallistuneet 
myöskin sotatoimiin 
länsirintamalla. Sitä¬ 
paitsi on myöhemmin 
ollut mukana kolmaskin 
ilmalaivasto tai ainakin 
osia siitä — tiedot vaihtelevat suuresti. Joka tapauksessa noihin 
kahteen ilmalaivastoon kuului jo 3.000—4.000 ensi linjan konetta, 
niistä yli puolet pommituskoneita. 

Englannin ilmastrategisen aseman epäsuotuisuus kuvastuu 
myöskin niistä olosuhteista, joiden vallitessa britit puolestaan 
saattoivat antaa vastaiskuja Saksalle. Lukuunottamatta soti¬ 
laallisesti merkityksellisiä kohteita Kanaalin rannikolla, Norjassa 
jne. — siis hyökkäyksiä Saksan lentoaseen tukikohtia vastaan — 
RAF:n oli hyvin vaikeata päästä Saksan sotilaallisen voiman pää¬ 
lähteisiin käsiksi. Lähempänä Englantia, lännen miehitetyillä 
alueilla oli kylläkin paljon teollisuutta, joka nyt joutui palvele¬ 
maan Saksan sodankäyntiä, samoin huollon kannalta tärkeitä 
rautateitä, kanavia ja liikenteen solmukohtia. Niillä ei kuitenkaan 



Saksan ilmalai vastojen sijoituspaikat eri puolilla 
Eurooppaa v:n 1941 alussa. Nuolet osoittavat 
operaatiosuuntaa. 

ollut Saksalle elintärkeätä merkitystä, sillä Saksan omat suuret 
teollisuus- ja väestökeskukset olivat paljon kauempana idässä. 
Sitävastoin että saksalaisten tarvitsi lentää ainoastaan kapean 
Kanaalin tai Norjasta Pohjanmeren ylitse yltääkseen Britannian 
alimpiin kohteisiin, RAF:n oh puolestaan ylitettävä vielä miehitys- 
vyöhykkeen leveä suoja-alue, ennenkuin päästiin Ruhrille, West- 
faleniin tai Reininmaahan, minne pääosa Saksan raskasta teolli¬ 
suutta on keskittynyt. Saksan uutta varustus- ja kemiallista teol¬ 
lisuutta oli sitäpaitsi jo hyvissä ajoin Hitlerin valtakautena keski¬ 
tetty maan keski- ja itäosiin ja laitoksia tällöin sijoitettu mahdolli¬ 
simman laajoille alueille ja monelle paikkakunnalle. Siis mahdolli¬ 
nen ilmaoffensiivi Saksaa vastaan täytyi suorittaa paljon epäedulli¬ 
semmin edellytyksin kuin saksalaisten toiminta Britanniaa vas¬ 
taan. Lentomatkat olivat verrattomasti pitemmät ■—jo Ruhrillekin 
400 km, Bremeniin 600 km, Etelä-Saksaan 700—800 km — ja 
lento tapahtui suurimmalta osalta yli vihollisalueen. Kohteet 
olivat paljon enemmän hajallaan ja monilukuisempia, ilmapuo¬ 
lustus hyvin luja ja koko voimankulutus tavoiteltaviin tuloksiin 
verrattuna siis sangen suuri. 

Varsinainen ilmasota Saksan ja Englannin välillä oli sodan alusta 
aina heinäkuuhun 1940 saakka ollut suhteellisen vähäistä. Saksa¬ 
laiset kyllä tekivät ahkerasti tiedustelulentoja Pohjanmerellä ja 
pitkin Britannian rannikoltakin, hyökkäsivät brittien sotasata- 
mia vastaan, ahdistivat laivasaattueita, mutta ennen kaikkea 
tutkivat ja selvittivät kohteita tulevaa suurhyökkäystä varten. 
Britit taas suorittivat ennen kaikkea yölentoja suhteellisen vähäi¬ 
sin voimin, pudottivat lentolehtisiä ja sitten pommejakin. Niinpä 
pommitettiin keväällä pariinkin otteeseen Syltin saarta ja touko¬ 
kuun 10 pnä joutui Freiburgin avoin kaupunki tällaisen ilmahyök¬ 
käyksen kohteeksi kärsien vaurioita ja ihmishenkien hukkaa. 
Näistä sitten touko-heinäkuussa tihentyneistä hyökkäyksistä 
aiheutui Saksan sotilaallisesti merkitykselliselle tuotannolle ja 
liikenteelle vain suhteellisen vähäisiä varirioita, mutta siviiliväestö 
kärsi menetyksiä ja asutuskeskuksille tuotettiin tuhoa. Saksan 
sodanjohto vetosikin suuren Umaoffensiivin alkaessa tuohon brit¬ 
tien toimintaan, niink uin Hitlerin puheesta jo näimme. Saksa julisti 






Kanaalin rannikko saksalaisten hallussa. Ylhäällä: saksalaisten »panssarisilml», voimakas rän¬ 
ni kkopatteri tähtää merelle. Alhaalla: Englannin rannikkoa kaukovalokuvataan Kanaalin yli. 



Saksalaisten pommitusietket Englantiin, Ylhäällä; Thamesin rannan polttoaine* 
varastoja ja laivoja on sytytetty täysosumilla. Alhaalla; Pommitettua Lontoota. 



Merisodan näyttämöiltä. Ylhäällä: Laivasaattue, Alhaalla: Torpedo-osuman kihtiarepäisemä 
tankkilaiva vajoaa syvyyteen. 





välimeren avainasema, Gibraltar. Kuvassa näkyy koto englantilaisten omistama alue. Linnoitukset ovat vuoren sisässä. 

ryhtyvänsä niiden johdosta kostohyökkdyksiin ja täten ilmasota 
sai pian sangen totaalisen, rajun ja säälimättömän luonteen. 

Saksan ja brittiläisen ilmataktiikan ero oli kerta kaikkiaan 
tavattoman suuri. Englantilaiset rajoittuivat kotimaassaan puo¬ 
lustukseen Saksan ilmaoffensiivia vastaan ja käyttivät pommitus- 
muodostelmiaan osaksi hajanaisiin ja voimattomiin yöhyök- 
käyksiin miehitetyille alueille sekä Länsi- ja Lounais-Saksaan, 
joissakin tapauksissa myöskin Alppien ylitse Italiaan. Koko 
tuosta offensiivisesta toiminnasta puuttui kauan keskitystä vielä 
sittenkin, kun siihen käytettiin jo paljon koneita, sillä retkiä teh¬ 
tiin moneen kohteeseen samalla haavaa ja vähäisin voimin. Tulok¬ 
set olivat tietysti sen mukaisia. Vasta myöhemmin. Saksan lento- 
aseen pääosan ollessa jo sidottuna Neuvostoliittoa vastaan britit 
alkavat muuttaa taktiikkaansa ja iskeä todella määrätietoisesti 
sekä vahvoja muodostelmia käyttäen harvempiin kohteisiin, mutta 
lujemmin. 

Valtakunnanmarsalkka Göring sitävastoin johti itse ainakin 
suuren ilmaoffensiivin huippuaikoina lentoaseensa toimintaa, 
jossa alun pitäen esiintyy selvää määrätietoisuutta ja johdon¬ 
mukaisuutta. Aluksi hyökkäykset ovat heinäkuun aikana tunnus¬ 
telun luonteisia, niitä tehdään pääasiallisesti Kanaalin yllä saat¬ 
tueita vastaan sekä Kanaalin satamiin joissakin tapauksissa. 
Ennen kaikkea otetaan kuitenkin selkoa Englannin lentoaseen 
sijoituksesta, koska kysymys on lähinnä sen vastarinnan murta¬ 
misesta. Englannin merivoimat koetetaan myös pakottaa pois¬ 
tumaan Kanaalin vesiltä ja siten etelä- ja kaakkoisrannikon sata¬ 
mat saavat kestää todellisia pommiryöppyjä. Mutta pian ilma- 
hyökkäykset laajentuvat. Elokuussa ne ulottuvat Doverin, Ports¬ 
mouthin, Southamptonin ja muiden etelärannikon satamien lisäksi 
Thamesin suulle Lontoon suursatama-alueelle, Etelä-Englannin 
lentokentille, liikenteen solmukohtiin ja teollisuuskeskuksiin. 
Niinpä elokuun 15 pnä on jo yli I.000 saksalaista konetta ilmassa 
Newcastlesta pohjoisessa Plymouthiin etelässä. Pommituskoneita 
saattavien vahvojen hävittäjäkonemuodostelmien tehtävänä on 
samalla hakea taistelua vihollisen lentoaseen kanssa sen heiken¬ 
tämiseksi, ennen kaikkea hävittäjävoimien tuhoamiseksi. Täten 


»Taistelu Lontoosta» 


t8£ 

jouduttiin useampina päivinä todella valtaviin ilmataisteluihin, 
joissa tuhottujen koneiden luku nousi satoihin yhden vuorokau¬ 
den kuluessa. 

Etelä-Englanti ja itärannikko saivat täten kokea raskaasti 
Saksan ilmaoffensiivin ruoskan, vaikka britit puolustautumatkin 
päättäväisesti ja tuottivat hyökkääjille tuntuvia tappioita. Pahim¬ 
min pommitetut kaupungit raunioituivat suurelta osalta, satamissa 
aiheutettiin tavatonta tuhoa ja myöskin ihmishenkien hukka väes¬ 
tön keskuudessa kasvoi suureksi. Syyskuun alkupäivinä aletaan 
sitten siirtyä ilmaoffensiivin toiseen vaiheeseen. Vaikka britit 
ovatkin suuresti tehostaneet ilmapuolustustaan, lisänneet it.tykis- 
töään, varustaneet tärkeimpiä kohteita sulkupallojärjestelmin ja 
asettaneet taisteluun kaikki käytettävissä olevat ilmavoimat, on 
puolustukseen nyt isketty jo aukko. Ennen kaikkea hävittäjä- 
voimat ovat kärsineet lakkaamattomissa taisteluissa suuria mene¬ 
tyksiä, jotka koituivat RAF:lIe suhteellisesti vielä raskaammiksi 
kuin saksalaisille. Britannian lentoase on kyllä vielä taistelukykyi- 
nen, mutta on suuresti heikontunut ja samalla on Etelä-Englan¬ 
nin lentotukikohtien lakkaamaton pommitus pakottanut RAF:n 
johdon vetämään koko ryhmitystä taemmaksi sisämaan kentille, 
aina Keski-Englantiin saakka. 

Hälytyssireenit olivat Lontoossa jo aikaisemminkin usein olleet 
käytännössä, mutta syyskuun 7 pnä tuli Britannian pääkaupungin 
väestön vuoro kokea uudenaikaisen ilmasodan kauhuja. Saksa¬ 
laiset tekivät ensin yön kuluessa hyökkäyksiä Lontoon satama- 
alueita vastaan, mutta sitten alkoivat aamun valjettua suuret 
päivähyökkäykset Thamesin varren satama- ja teollisuuskortte- 
leihin. Brittiläisten tietojen mukaan näihin hyökkäyksiin osallis¬ 
tui 500 konetta ja saksalaiset ilmoittivat pudottaneensa 1.000 
tonnia pommeja. Suunnattomia tulipaloja raivosi satamien laa¬ 
joilla varastoalueilla ja jättiläiskaupungin laitaosissa ja kun hämärä 
tuli, it.tykistön suulieldt ja valonheittäjät valaisivat taivasta kil¬ 
paa liekkien loimun kanssa. Koko seuraavan yön saksalaiset jat¬ 
koivat hyökkäyksiään, jotka uudistuivat taas seuraavina päivinä 
ja öinä. »Taistelu Lontoosta» oli täydessä käynnissä ja Saksan 
sodanjohto ilmoitti, että valtakunnanmarsalkka Göring henkilö- 

kohtaisesti johti näitä kostohyökkäyksiä, sillä englantilaiset olivat 
jatkaneet ei-sotilaallistenkin kohteiden pommituksia Saksassa. 
He olivat elokuun 25 ja 26 päivien välisenä yönä lentäneet jo Ber¬ 
liiniin saakka. 

Suuren ilmasodan yksityiskohtien kuvaamiseen ei ole tässä 
mitään syytä, varsinkaan kun se ei lopulta johtanut mihinkään 
ratkaisuun. Kuitenkin on selvitettävä sen päävaiheet ja eräät 
olennaiset piirteet. Lontoon suuria päiväpommituksia jatkettiin 
lähiviikkoina, milloin sääsuhteet sen suinkin sallivat, ja pääpaino 
olikin toistaiseksi enimmäkseen niissä. Saksalaiset esiintyivät 
jopa satojen koneiden vahvuisina muodostelmina ja valtavia ilma- 
taisteluja käytiin mm. syyskuun 15, 27 ja 30 päivinä Etelä-Eng¬ 
lannin ja Lontoon yllä. Esimerkkinä tappiotiedoitusten täydelli¬ 
sestä vastakkaisuudesta mainittakoon, että saksalaiset ilmoittivat 
syyskuun 15 pnä menettäneensä 43 konetta ja tuhonneensa 74 
viholliskonetta, kun taasen britit väittivät ampuneensa alas 187 
saksalaista konetta, mutta itse menettäneensä ainoastaan 25 
konetta. 

Nuo päivähyökkäykset olivat epäilemättä vaatineet Saksan 
lentoaseelta melkoisia uhreja, vaikka niiden aiheuttama tuho oli¬ 
kin tavattoman suuri, ja senvuoksi lokakuussa ilmaoffensiivin 
pääpaino siirtyi yöpuolelle. Lontoo ci ollut suinkaan ainoa pom- 
mituskohde syyskuussakaan, vaikka voimat keskitettiin ensi 
kädessä sitä vastaan, vaan pommituslennot ulottuivat nyt jo 
käytännöllisesti katsoen yli koko Brittein saarten pohjoisessa aina 
Skotlantiin saakka. Satamia, teollisuuskeskuksia, liikenteen solmu¬ 
kohtia ja lentokenttiä vastaan hyökättiin yhtäläisesti ja myö¬ 
hemmin Saksan ilmavoimien johto taas muutti taktiikkaa. 

Marraskuun 14 ja 15 päivien välisenä yönä noin 5 °° saksalaista 
lentokonetta hyökkäsi monina peräkkäisinä aaltoina Coventryn 
tärkeätä teollisuuskeskusta vastaan Birminghamin itäpuolella 
Keski-Englannissa. Suuri osa kaupunkia tuhoutui ja useita satoja 
asukkaita kuoli tai haavoittui. Coventryssä oli ainakin seitse¬ 
män suurta varustusteollisuuden laitosta, jotka valmistivat lento- 
konemoottoreita, autoja ja panssarivaunuja, ja saksalaiset tarkoit¬ 
tivat lähinnä näitä. Saksalaisen virallisen tiedonannon mukaan 

pommitus tapahtui samalla myös kostohyökkäyksenä sen joh¬ 
dosta, että RAF oli pommittanut Muncheniä muutama päivä 
aikaisemmin Hitlerin itsensäkin ollessa siellä Munchenin vallan¬ 
kaappauksen vuosipäivää viettämässä. Ja Coventryn jälkeen tuli 
useiden muiden suurten tuotanto- ja liikennekeskusten vuoro. Bir¬ 
minghamiin, Bristoliin, Liverpooliin, Manchesteriin, monia muita 
mainitsematta, pudotettiin yhden yön kuluessa jopa useita satoja 
tonneja pommeja ja Saksan lentoaseen voimat keskitettiin entistä 
yksinomaisemmin näihin »moukariniskuihin» aina yhtä paikkakun¬ 
taa vastaan kerrallaan, vaikka samalla tehtiin varsinkin kevein 
hävittäjä-pommituskonein yllätyshyökkäyksiä eri tahoille pal¬ 
asinkin. Saksalaisten tilastojen mukaan pudotettiin Englantiin 
yksinomaan marraskuussa 6.747 tonnia miina- ja sirpalepommeja 
seka lisäksi valtavat määrät palopommeja. Myöskin Lontoo sai 
kokea noiden keskitettyjen hyökkäysten voimaa jatkuvasti. Eri¬ 
tyisen hävittäviä olivat joulukuun 9 ja 28 päivien vastaisina öinä 
tapahtuneet suuret hyökkäykset, jolloin myöskin Lontoon kes¬ 
kusta, City, kärsi hyvin suurta tuhoa. Saksalaisten tietojen mukaan 
yksinomaan edellisessä hyökkäyksessä oli miljoonakaupunkiin 
kylvetty 700 tonnia miina- ja sirpalepommeja, niiden joukossa 
jopa 2 tonnin jättiläisiä, sekä 100.000 palopommia. 

Suuri ilmasota jatkui ajoittain hyvin kiivaana myöskin kevät¬ 
talvella ja keväällä 1941 ja tällöin näyttää kolme saksalaista ilma- 
laivastoa osallistuneen siihen, sijoitettuina Pohjois-Ranskaan, 
Hollannin ja Belgian kentille ja Norjaan. Keskitettyjen »mouka¬ 
rin iskujen» taktiikkaa noudatettiin nytkin ja tuhot olivat toisi¬ 
naan sen mukaiset. Glasgowiin maaliskuussa tehty hyökkäys 
vaati brittiläisten tietojen mukaan siviiliväestönkin keskuudesta 
noin 2.000 uhria kuolleina tai vaikeasti haavoittuneina, ja Lon¬ 
toossa syttyi maaliskuun 20 päivän vastaisena yönä yli 2.000 tuli¬ 
paloa. Kaukaa yläilmoista katsoen tuo maailmankaupunki näytti 
pimeässä todelliselta liekkimereltä —• totaalisen ilmasodan kam¬ 
mottava kuva. Myöskin britit iskivät voimiensa mukaan takaisin 
ulottaen ajoittain yölentonsa aina Itä-Saksaan saakka. Berliini 
oli useampia kertoja pommituskohteena ja eritoten Saksan suur¬ 
satamat Pohjanmeren rannikolla — Hampuri, Bremen ym. — sekä 

Länsi-Saksan teollisuuskaupungit alkoivat myös kokea sodan 
haavoja. 

Vielä toukokuun 11 päivän vastaisena yönä oli 700 saksalaista 
pommituskonetta Lontoon yllä, mutta sen jälkeen hyökkäykset 
Englantiin hiljentyivät jokseenkin äkkiä. Jännitys idässä oli kiris¬ 
tynyt ja Euroopan länsirannikoille sijoitettujen ilmalaivastojen 
pääosat, eritoten pommitusmuodostelmat, siirrettiin pois. Tais¬ 
teluun Englantia vastaan osallistunut Italian ilmavoimien osasto 
palasi samoin Välimerelle, missä sota oli kiihtynyt. Saksa asettui 
tästä lähtien lännessä puolustuskannalle ja aloite siirtyi vuorostaan 
briteille, jotka panivat kesällä 1941 käyntiin Saksaa ja miehitys- 
alueita vastaan tunnetut »non-stop-offensiivinsa», saksalaisten 
trollende Angriffe»-määritelmää vastaavat ilmahyökkäyksensä. 
Niiden tarkoituksena oli ensin yleensä lamauttaa Saksan voimaa 
ja sittemmin myöskin sitoa saksalaisten lentoasetta lännessä Eng¬ 
lannin uuden liittolaisen Neuvostoliiton aseman helpottamiseksi. 
Kovin suuria tuloksia ei niistä kuitenkaan ollut kummassakaan 
suhteessa. 

Lännen suuri ilmasotavaihe päättyi täten lopulta ratkaisemat¬ 
tomana, koska suursodan kehitys käänsi voimat ja huomion 
muuanne. Englanti oli joutunut hyvin koviin koettelemuksiin 
ja kärsinyt suurta tuhoa. Niinpä myöhemmin on Englannin viral¬ 
liselta taholta ilmoitettu, että noin viidennes kaikista Suur-Bri- 
tannian rakennuksista on tuhoutunut tai vaurioitunut ilmapom- 
mituksissa, ja kodittomien luku nousi täten yksinomaan Lontoossa 
satoihin tuhansiin, koko maassa miljooniin. Englannin tuotanto 
supistui tuntuvasti, eräillä aloilla väliaikaisesti jopa 50 %, sillä 
pommituksista aiheutuneiden suoranaisten tuhojen lisäksi on otet¬ 
tava lukuun myöskin kaikki työskentelyssä aiheutuneet häiriöt. 
Englannin huolto kärsi myös suuresti ja se pakotti tiukentamaan 
säännöstelyä. Varsinkin monien satamien ja niissä olleiden suurten 
varastojen tuho oli tässä suhteessa vaarallinen. Liikenteelle aiheu¬ 
tuneet vauriot eivät olleet yhtä suuret, mutta silti melko huomat¬ 
tavat. Yhä totaalisemmaksi muuttunut ilmasota vaati myöskin 
paljon uhreja. Siviiliväestön tappiot tuon ilmasotavuoden aikana 
arvioitiin 41.000 kuolleeksi ja 52.000 vaikeasti haavoittuneeksi. 

Kuitenkin on todettava, että britit kestivät nämä koetukset 
sitkeästi taistelutarmon lamautumatta. Italialainen »Gazetta del 
Popolo» kirjoittikin maaliskuussa 1941: »Englantilainen on kuin 
nyrkkeilijä, jolla on ilmiömäinen kyky kestää iskuja. Siniseksi pies¬ 
tynä hän nousee jälleen permannosta, asettuu puolustusasentoon 
ja sanoo: I ani not beaten. Hitler, kaikki saksalaiset tuntevat 
kuitenkin englantilaiset yksityiskohtia myöten. Niin teemme 
mekin. Englantilainen on tunteeton moraalista luhistumista vas¬ 
taan. Jotta hän tulisi vakuuttuneeksi, hänen täytyy joutua suo¬ 
raan kosketukseen realiteettien kanssa. Se vakaumus voidaan 
hänessä synnyttää ainoastaan musertavalla sotilaallisella tappiolla, 
joka pakottaa hänet sanomaan sen, mitä hän ei ole koskaan aikai¬ 
semmin sanonut, nimittäin: Olen kärsinyt tappion!» 


SAARTOA JA VASTASAARTOA 

Tuskinpa mistään muusta suuresta sotilaallisesta perusproblee- 
mista on edellisen maailmansodan jälkeen keskusteltu niin paljon 
kuin taistelulaivastojen ja yleensäkin laivastojen tulevaisuudesta 
sekä eritoten lentoaseen vaikutuksesta merisodan luonteeseen. 
Laivastopolitiikan suuntaa ainakin useimmissa suurissa meri- 
valloissa edelleen määräävä »vanha koulukunta» piti sitkeästi 
kiinni perinnäisistä katsomuksista, että suurten merenharmaiden 
teräsjättiläisten, taistelulaivojen ja risteilijöiden raskas ja järeä 
tykistö hallitsi meriä ja ratkaisi merisodan. Tätä uskoa tosin jo 
ankarasti järkytti maailmansodassa koettu torpedoaseen kehitys. 
Varsinkin sukellusveneiden käyttämänä torpedo osoittautui tais¬ 
telulaivojen tykistön peloittavaksi vastustajaksi ja sodan alku¬ 
kuukausina oli saatu kokea sellaisiakin yllätyksiä, että yksi ainoa 
saksalainen sukellusvene pystyi torpedoineen tuhoamaan kolme 
brittiläistä suurta, tosin vanhentunutta panssariristeilijää yhdellä 
kertaa. Torpedo oli nyt muidenkin keveimpien merivoimien 
kuten hävittäjien, toipedoveneitten ja pienten erittäin nopeiden 
mt.veneiden pääaseena. Vähävaraisempikin valtakunta pystyi 
hankkimaan suuret joukot näitä »köyhän aseita», joita saattoi 

rakentaa yhden ainoan taistelulaivan kustannuksin kokonaisen 
monilukuisen laivaston. Sitäpaitsi oli vallankin sukellusveneiden 
teknillinen kehitys edistynyt huimaa vauhtia ja näiden »teräs- 
haikalojen» toimintasäde oli pidentynyt siinä määrin, että ne vai¬ 
keuksitta pystyivät toimimaan kaikilla valtamerillä. Mutta ennen 
kaikkea herätti epäilyksiä taistelulaivojen arvoon nähden lento- 
aseen ilmestyminen näyttämölle. Järeiden pommien katsottiin 
pystyvän tuhoamaan lyhyessä hetkessä suurimmankin taistelu- 
laivan ja eräät maailmansodan jälkeen toimeenpannut kokeilut 
vahvistivat vielä tätä uskoa. Niinpä amerikkalaiset lentokoneet 
upottivat pommituskohteeksi luovutetun vanhentuneen taistelu- 
laivan tonnin pommeilla 30 sekunnissa. Ja taas suurten lentokonei¬ 
den toimintasäde piteni yhä siinä määrin, että ne pystyivät ret¬ 
keilemään maatukikohdista kauaksi valtameren yllä, samalla kun 
»uivien lentokenttien», erikoisrakenteisten lentotukialusten, käy- 
täntöönotto tarjosi mahdollisuuden pysyvästi liittää lentoaseen 
toimivaan laivastoon sen valvovana silmänä ja raskaana kauko- 
tykistönä. 

Merisodan luonne itse laivastojen välisenä kamppailuna muut¬ 
tui täten jo olennaisesti. Ahtaammilla vesillä, kuten Välimerellä, 
Pohjanmerellä, Itä- ja Kaakkois-Aasian saaristomerillä voitiin lai¬ 
vaston toimintaa tehokkaasti tukea ilmavoimin maatukikohdista- 
kin käsin ja siten suuresti lisätä heikkojenkin puolustusmerivoi¬ 
mien iskutehoa. Vieläpä oli syytä olettaa, niinkuin uuden suur¬ 
sodan kokemus Norjassa, Kreetan valloituksen yhteydessä ja 
useissa paikoin muuallakin sitten osoittikin, että voimakas ja 
hyökkäyskykyinen lentoase pystyisi yksinkin tuhoamaan vihol¬ 
lisen offensiiviset merivoimat tai ainakin aiheuttamaan niille niin 
suuria tappioita, että niiden olisi parasta pysytellä poissa vaara¬ 
vyöhykkeestä. Uusien teorioiden innokkaimmat kannattajat 
menivät niinkin pitkälle, että he ennustivat lentokoneen valta¬ 
kauden alkaneen valtamerilläkin. Ilmavoimat syrjäyttäisivät 
suuremmalla nopeudellaan, halpuudellaan ja iskutehollaan lai¬ 
vaston, ja merta hallittaisiin ilmasta käsin. 

Noin pitkälle ei kyllä uudessa sodassa menty, mutta lentoaseen 
yhteisvaikutus pintamerivoimien ja sukellusveneiden kanssa on 

kuitenkin perusteellisesti mullistanut merisodan koko luonteen. 
Taistelulaivastot säilyttivät kyllä panssarisuojansa, ilmatorjun¬ 
tansa ja lentotukialuksilta toimivien merilentovoimien ansiosta 
asemansa merimahdin runkona, liikkuvina linnoituksina, joiden 
etuna on ennen kaikkea se, että ne pystyvät pitkällisesti toimi¬ 
maan merillä olematta riippuvaisia tukikohdistaan samaan tapaan 
kuin lentokone, joka voi olla ilmassa kerrallaan vain sangen rajoi¬ 
tetun tuntimäärän. Raskaat merivoimat ovat myös osoittautu¬ 
neet monasti sangen vastustuskykyisiksi pommeja ja torpedoja 
vastaan ja niiden puolustuskyky ilmasta tapahtuvaa hyökkäystä 
vastaan on parantunut jatkuvasti. Noiden vaatimusten täyttämi¬ 
nen on kyllä edellyttänyt vanhempien alusten perusteellista moder¬ 
nisointia ja uusissa alustyypeissä rakennemuutoksia, jotka lisäävät 
suuresti alusten kokoa ja kustannuksia. Joka tapauksessa tultiin 
siihen kokemukseen, että taistelulaivastoilla on edelleen merten 
herruudesta taisteltaessa täytettävänään oma tehtävänsä, johon 
mikään muu aselaji ei pysty — jo pelkällä olemassaolollaan tais¬ 
telulaivastot vaikuttavat suuresti kaikkiin operatiivisiin laskel¬ 
miin ja niiden suoritukseen, vaikka tämä kallis ja vaikeasti kor¬ 
vattava ase lähetetään toimintaan vain harvoin, erityisen tärkeissä 
tehtävissä. Mutta edellytyksenä tällöin on, että laivastoa tuke¬ 
vat mahdollisimman vahvat ilmavoimat. Vailla niiden suoritta¬ 
maa tiedustelua ja kauaksi ulottuvaa iskukykyä sekä ilmasuojaa 
vihollisen ilmavoimien hyökkäyksiä vastaan vahvakin laivasto on 
yllätyksille altis ja avuton; se on etukäteen tuomittu suuriin mene¬ 
tyksiin ja tappioon. 

Englannin voima merellä perustui myöskin uuden sodan 
alkaessa vahvoihin ■pinlamerivoimiin, ennen kaikkea taistelulai- 
vastoon ja monilukuisiin risteilijöihin, joita imperiumi tarvitsi 
emämaan saariaseman turvaksi sekä valtamerten yli johtavien 
yhdysteiden valvontaan ja suojaamiseen. Saksan kahta ja Italian 
kuutta taistelulaivaluokan alusta vastaan Suur-Britannia yksin 
pystyi asettamaan 15, siis lähes kaksinkertaisen määrän, ja ris- 
teilijälaivastojen voimasuhteet olivat lähimain samanlaiset. Rans¬ 
kan suuri laivasto vielä suuresti lisäsi länsivaltojen etumatkaa 
merellä, mutta kesäkuusta 1940 lähtien tämä Britannian meri- 

herruuden arvokas tuki hyvine sotasatamineen menetettiin. Rans¬ 
kan luhistuminen kävi täten Englannille kohtalokkaaksi varsinkin 
Välimerellä, niinkuin tuonnempana näemme, mutta vaikeutti ja 
vaaransi brittien asemaa muuallakin. 

Englannin merivoimat osoittautuivat nimittäin sangen riittä¬ 
mättömiksi suojaamaan saarimaan etuja kauppasodassa, joka kiih¬ 
tyi suuresti vuoden 1940 aikana. Raskaitten pintamerivoimien 
voimasuhteiden epätasaisuuden johdosta jouduttiin vain suhteel¬ 
lisen harvoin todellisiin »vanhanaikaisiin» meritaisteluihin laivas¬ 
tojen kesken, silloin useimmiten kauppasodan yhteydessä. Toisin 
oli asianlaita myöhemmin Tyynen meren sodassa, jossa toimittiin 
valtavan laajoilla meririntamilla sangen tasaväkisin voimin ja 
missä maarintamatkin olivat pitkien meriteiden takana. Siellä 
sodan painopiste oli suureksi osaksi laivastojen ja niiden lentoaseen 
puolella, taistelussa noista yhdyslinjoista. Englannin ja akseli- 
valtojen kamppailu merellä sitävastoin kehittyi heti alun pitäen 
suuntaa, joka oli viitoitettu jo edellisen maailmansodan loppu¬ 
aikoina. Englannin laivaston päätehtävänä oli nyt kotipuolus- 
tuksen täydentämisen ohella saatlutpcdvclus ja taistelu sukellus - 
venevaaraa vastaan. Koko tämä toiminta oli olennaisesti puolus¬ 
tuksellista, luonteeltaan defensiivistä, ja sen suorittivat pääasial¬ 
lisesti kevyet merivoimat yhdessä ilmavoimien kanssa. Taistelu- 
laivasto taas joutui enimmäkseen olemaan eräänlaisena strategi¬ 
sena reservinä tai vahvistamaan saattuesuojaa tapauksissa, jolloin 
oli syytä pelätä akselivaltojen raskaitten pinta-alusten esiintymistä. 
Tietysti taistelulaivoilla on ollut oma tehtävänsä myöskin suurissa 
yhdistetyissä sotatoimissa, kuten Pohjois-Afrikan ja osaksi Bal¬ 
kanin sotaretken yhteydessä, mutta suhteellisen harvoin. 

Merisotaa voidaankin nykyisessä muodossaan pitää oikeastaan 
kouluesimerkkinä nykyaikaisen sodankäynnin totaalisesta, tais¬ 
televiin kansoihin kokonaisuudessaan niin meririntamilla kuin 
kotiseudulla kohdistuvasta luonteesta. Pääpaino ei ole ollut suin¬ 
kaan vastustajan merimahdin tuhoamisessa, vaikka siihen tietysti 
pyritään kaikkialla tilaisuuden tarjoutuessa, vaan merisodan mer¬ 
kitys on pääasiallisesti taloudellinen, jopa sosiaalinenkin. Eng¬ 
lanti saartoi edellisen maailmansodan aikana Manner-Euroopan 
13 - KriUlon jn sodan mnoEhn* IX. 

ja esti keskusvallat saamasta tarvikkeita muualta. Kun milteipä 
valtaosa Manner-Euroopan talouspiiriä oli myös liittoutuneiden 
hallittavana, saarto johti lopulta Saksan ja sen liittolaisten nään¬ 
tymiseen. Saksa taas ei yleensä hakenut ratkaisua merellä ja vain 
Juutinmaan meritaistelu viittaa tällaiseen yritykseen. Sitävas¬ 
toin Saksan sukellusveneet koettivat tuhota mahdollisimman pal¬ 
jon laivoja, jotka kuljettivat Englantiin elintarvikkeita ja raaka- 
aineita, ylipäänsä kaikkea, mitä saarimaan huolto ja tuotantoelämä 
tarvitsi. Tuo Saksan ylläpitämä vastasaarto olikin v. 1917 jo 
vähällä onnistua. Englanti oli nälän ja uupumuksen partaalla 
ja sen taistelu näytti menetetyltä. Saattuejärjestelmän käytän- 
töönotto ja liittolaisten, ennen kaikkea USA:n merivoimien teho¬ 
kas apu esti kuitenkin romahduksen viime hetkessä. 

Merisota oli siis jo maailmansodan aikana loitonnut sangen 
kauaksi niistä kansainoikeudellisista säännöistä, joita edellisinä 
vuosisatoina ja varsinkin tämän vuosisadan alussa oli koetettu 
saattaa voimaan tämän sodankäynnin inhimillistyttämiseksi. 
Niinpä Haagin toisessa konferenssissa v. 1907 oli vahvistettu koko¬ 
naista 14 eri sopimusta, jotka koskivat sotivien valtojen oikeuk¬ 
sia merenkulun valvontaan ja eritoten puolueettomien maiden 
oikeutta vapaaseen liikenteeseen. Kahden sotivan suurvallan tai 
suurvaltaryhmän koettaessa mahdollisimman mukaan estää vasta¬ 
puolta hankkimasta meriteitse sodankäynnille ja yleensä toimeen¬ 
tulolle välttämättömiä tarvikkeita joutuvat varsinkin pienemmät 
puolueettomat maat ankaraan puristukseen. Niin oli tapahtunut 
jo 1600- ja 1700-luvuilla Englannin ja Hollannin sekä sitten Eng¬ 
lannin ja Ranskan taistellessa merillä, ja sama kokemus uudistui 
maailmansodassakin. Niinpä Haagin sopimuksissa säädettiin, 
että sotivien maiden on kunnioitettava puolueettomien valtojen 
suvereenisuusoikeuksia ja pidätyttävä puolueettomalla alueella 
kaikista toimenpiteistä, joihin puolueeton maa ei voi suostua 
menettämättä tätä asemaansa. Siten eivät sotivien valtojen lai¬ 
vat saaneet pidättää ja tarkastaa kauppalaivoja puolueettomilla 
aluevesillä. Samoin rajoitettiin esimerkiksi sotivien valtojen sota¬ 
laivojen oleskeluaika puolueettomissa satamissa ja koetettiin myös 
määritellä »sotakieltotavaraa», josta vielä annettiin tarkempia 

määräyksiä Lontoon selityksessä vuodelta 1909. Taas Pariisin 
deklaraatiossa huhtikuun 16 pnä 1856, johon 25 valtiota yhtyi, oli 
jo säädetty mm., että kaappaustoiminta on kielletty, että puo¬ 
lueeton lippu suojaa myöskin vihollismaahan menevää tavaraa, 
lukuunottamatta nimenomaista sotakieltotavaraa, ettei puolueet¬ 
tomien maiden tavaroita saanut takavarikoida, vaikka ne kulje¬ 
tettaisiin vihollismaiden aluksilla ja että saarron täytyy olla teho¬ 
kas, ollakseen pätevä myöskin puolueettomien kannalta. 

Merisodan luonteesta taloussotana johtui kumminkin, etteivät 
nuo kansainväliset oikeussäännökset käytännössä merkinneet 
sanottavasti mitään, kun Englanti ryhtyi soveltamaan saartoa 
maailmansodan aikana, vedoten vanhaan mertenhemiuteensa. 
Käytännöllisesti katsoen kaikki vihollismaihin matkalla olevat 
tavarat joutuivat sotakieltotavaroiden listalle, kuljetettiinpa niitä 
sotivien tai puolueettomien maiden lipun suojassa. Englanti pakotti 
myöskin puolueettoman merenkulun ja kaupan alistumaan täydel¬ 
liseen valvontaan erityisine valvontasatamineen (»Kirkvvallin jär¬ 
jestelmä»), vieläpä kontrolloitiin tarkoin myöskin puolueettomien 
välistä kauppaa, ettei puolueettomiin maihin tälläkään tavoin 
meneviä tuotteita lähetettäisi edelleen vihollismaahan tai edes 
käytettäisi vihollisvaltion ostamien tavaroiden raaka-aineina. Ja 
kaikin tavoin koetettiin painostaa puolueettomia valtoja, mm. 
Skandinavian maita, katkaisemaan kauppansa Saksan kanssa, 
vaikka siinä ei onnistuttukaan. 

Länsivallat olivat jo ennen sodan puhkeamista suorittaneet 
sangen laajoja valmisteluja kauppasotaan ryhtymistä varten ja 
saartokoneisto oli täten pääasiallisesti valmiina toimintaan taiste¬ 
lun alkaessa. Taas julkaistiin heti sotakieltotavaroiden luettelot, 
joita sitten täydennettiin tämän tästä, niin että niiden voi sanoa 
keväällä 1940 käsittäneen miltei kaikki tuoteryhmät. Varsinkin 
pieniin puolueettomiin maihin sovellettiin näitä määräyksiä ehdot¬ 
toman ankarasti ja siten aiheutettiin niiden kaupalle paljon hait¬ 
taa, Toisaalta taas esimerkiksi Italiaan ja Neuvostoliittoon näh¬ 
den tehtiin paljon poikkeuksia, koska näillä mailla oli voimaa sano¬ 
jensa tukena enemmän kuin pienillä valtioilla. Sodan alkaessa 
otettiin käytäntöön myöskin walvontasatamah, joihin puolueetto- 

mienkin laivat pakotettiin poikkeamaan tarkastusta varten: Kirk- 
wall, Ramsgate, Wcymouth Englannin etelärannikolla, Brest, 
Cette, Gibraltar, Oran ja Haifa. Joulukuun i p:stä 1939 lähtien 
sovellettiin sitten valvonnan yksinkertaistuttamiseksi tnavyeertn- 
järjestelmää. Puolueettomat alukset saattoivat alistua vapaa¬ 
ehtoisesti brittiläisten konsuliviranomaisten toimeenpanemaan 
kontrolliin jo lähtösatamissa ja saivat siitä todistuksen, joka 
vapautti ne mahdollisesta pidätyksestä merellä. Saksa taas puo¬ 
lestaan vastasi omilla sotakieltotavaroiden listoilla, joihin merkit¬ 
tiin kerta kerralta jokseenkin samat tavaraluokat kuin länsival- 
tojenkin listoihin, ja samalla varoitettiin puolueettomia maita 
alistumasta brittien kontrollijärjestelmään. 

Tämä valvonta sinänsä oli kuitenkin vain yksi, vieläpä lievin 
puoli kauppasotaa, joka sangen nopeasti sai yhtä väkivaltaiset 
muodot kuin konsanaan maailmansodan aikana. Suojatakseen 
huoltomerenkulkuaan Iänsivallat ryhtyivät heti soveltamaan käy¬ 
täntöön maailmansodan aikana kokeiltua ja hyväksi huomattua 
saattuejärjestelmää. Länsivaltojen satamiin matkalle lähtevät lai¬ 
vat koottiin, sanokaamme, esimerkiksi määrätyssä paikassa Ame¬ 
rikan itärannikolla suuriksi karavaaneiksi, joissa jokaisen kauppa¬ 
laivan paikka ja ohjeet määriteltiin eri tilanteita varten tarkoin. 
Nämä karavaanit lähtivät sitten matkalle valtameren ylitse sota¬ 
laivojen vartioimina kuin lammaslauma, jota paimenkoirat suoje¬ 
levat susien hyökkäyksiä vastaan. Saattuejärjestelmä tietysti hel¬ 
pottaa merivoimien vartiotehtävää ja taistelua sukellusveneitä 
vastaan, mutta siitä on myöskin sangen paljon haittoja. Ensinnä¬ 
kin saattueen kokoamiseen ja järjestämiseen tarvitaan runsaasti 
aikaa, samoin saattueen kulkunopeus on vähäinen, koska se 
määräytyy hitaimman saattueeseen kuuluvan laivan nopeuden 
mukaan. Siis tonniston käyttöteho alenee täten hyvin suuresti. 
Sitäpaitsi saattueet tarjosivat erinomaisia hyökkäyskohteita pian 
kokonaisina laivueina toimiville sukellusveneille, kauppasotaan 
lähetetyille pinta-aluksille sekä kaukopommituskoneille, joiden ei 
enää tarvinnut etsiä hajalla valtavan laajoilla merialueilla liik¬ 
kuvaa saalista, vaan löysivät sen täten koottuna. 

Maailmansodan aikana käyty upotussota oli antanut Saksalle 

erinomaisen arvokkaita kokemuksia, joita nytkin uuden sodan 
alkaessa heti ryhdyttiin soveltamaan käytäntöön, mutta entises¬ 
tään sekä teknillisesti että organisatorisesti paljon tehostunein 
menetelmin. Saksan sukellusvenease ei ollut sodan syttyessä kovin 
vahva — siihen kuului todennäköisesti 58 alusta — mutta sen 
johto oli määrätietoinen, tarmokas ja suunnittelukykyinen, pääl¬ 
lystö ja miehistö hyvin koulutetut tehtäviinsä ja pelottoman 
hyökkäyshengen elähdyttämät. Kun länsivallat alkoivat merisodan 
tavanmukaisin muodoin ryhtyen soveltamaan saartoa ja kaapa¬ 
ten kaikki merillä liikkuvat saksalaiset alukset, joihin voitiin päästä 
käsiksi. Saksa puolestaan kohta siirtyi hyökkäykseen kauppa- 
sodassa. Kun poliittinen jännitys oh sotaa ennustavana jatkunut 
jo jonkin aikaa, oli suurin osa merillä liikkuvaa saksalaista tonnis¬ 
toa hakeutunut kotimaahan tai puolueettomiin satamiin. Sangen 
useissa tapauksissa myös miehistöt itse upottivat räjähdepanok¬ 
sin tai pohjaluukut avaamalla aluksensa, jättämättä niitä viholli¬ 
selle. Sukellusveneet taas oli lähetetty liikkeelle jo ennen sodan 
alkamista, niin että ne olivat paikoillaan ja saattoivat ryhtyä toi¬ 
mintaan heti länsivaltojen sodanjulistuksen saavuttua. - 

»Taistelu Atlantista» alkoi siis oikeastaan jo sodan ensi päivinä 
syyskuussa 1939. Liittoutuneiden kauppatonnistoa tuhottiin ja 
länsivallat puolestaan taistelivat sukellusveneitä vastaan kaikin 
käytettävissä olevin asein. Myöskin tällä alalla on sotatekniikka 
edistynyt maailmansodan päivistä tavattomasti ja antanut meri- 
valloille uusia menetelmiä. Saattoalusten herkät kuuntelulaitteet 
paljastavat hyökkäävän sukellusveneen aseman ja tekevät mah¬ 
dolliseksi vastahyökkäyksen syvyyspommein, määrätyssä syvyy¬ 
dessä räjähtävin erikoisen voimakkain räjähdyspanoksin, joitten 
sytytysmekanismi toimii vedenpaineen saavutettua tietyn rajan. 
Pinnalle uskaltautuvia tai pakotettuja sukellusveneitä uhkaavat 
saattolaivojen ja myöskin kauppalaivojen tykit, sillä länsivallat 
ryhtyivät maailmansodan kokemusten mukaisesti aseistamaan 
kauppalaivojansa kohta uuden sodan alettua ja vähitellen ne varus¬ 
tettiin myöskin it.tykein tai -konekiväärein. Lentokone on samoin 
sukellusveneen vaarallinen vihollinen, joka varsinkin kirkkaalla 
säällä pystyy keksimään tuon kaupantuhoojan syvältä sukellus- 


198 Sukellusveneiden itroföi/5 

asemastakin ja käyttää pommejaan sukellusvenettä vastaan. 
Myöskin miinavyöhykkeet, suojaverkot ja muut on otettu käytän¬ 
töön, aina olosuhteiden mukaan. 

Upotussota ei aiheuttanut menetyksiä ainoastaan länsivalto- 
jen kaupalliselle tonnistolle, vaan pian myöskin sotalaivoja joutui 
vaanivien torpedojen uhreiksi. Suuri brittiläinen, 22.500 tonnin 
lentotukialus »Courageous» oli syyskuun 17 päivän iltana risteilyllä 
Kanaalin vesfllä, lähdettyään edellisenä päivänä neljän hävittäjän 
suojaamana lentokoneineen sukellusvenejahtiin Devonportin sata¬ 
masta. Meren yllä risteilleet lentokoneetkin oli otettu jo päivän 
lentojen päätyttyä kaikki aluksen kannelle ja savuverhon suojaa¬ 
mana alus jatkoi matkaansa, kun siihen iltahämärässä osui kaksi 
torpedoa sekunnin väliajoin. Alus kallistui heti ja miehistö sai 
käskyn poistua laivasta, miten kukin parhaiten taisi. Laivan pääl¬ 
likkö, komentaja W. T. Makeig-Jones seisoi vanhojen merimies- 
perinteiden mukaan viimeiseen saakka aluksensa komentosillalla 
ja painui laivan mukana syvyyteen. »Courageousin» 1.260 mie¬ 
hestä 578 hukkui ja Englannin laivasto oli kärsinyt ensimmäisen 
tuntuvan menetyksensä, sillä lentotukialuksia ei Britannialla 
suinkaan ollut liikaa. Sellaisen tuho oli suhteellisesti vielä suurempi 
ja vaikeammin korvattava tappio kuin taistelulaivan. 

Pian myöskin brittien taistdulaivaslo sai kokea tuntuvan iskun, 
jonka sille antoi kuuluisa saksalainen sukellusveneen päällikkö, 
kapteeniluutnantti Prien. Britit käyttivät merivoimiensa tuki¬ 
kohtana kuuluisaa Scapa-lahtca, jossa länsivalloille luovutettu 
Saksan Hochseeflotte oli upotettu maailmansodan jälkeen. 5 capa- 
lahti on useampien saarten rajoittama luonnonsatama Orkney- 
saarten eteläsivulla, kyllin laaja vaikka ottamaan vastaan kaikki 
maailman sotalaivastot samalla haavaa. Lahteen johtavat sal¬ 
met oli suljettu miinoituksin, sukellusveneverkoin, puomein ja 
upotetuin aluksin, minkä lisäksi vartiolaivoja risteili kaikkien 
sisääntuloväylien edustalla. Pääsyä tähän satamaan huomaa¬ 
matta pidettiin siis aivan mahdottomana, mutta siitä huolimatta 
se onnistui Prienille lokakuun 14 päivän vastaisena yönä. Hurjan 
rohkea hiivintäyritys vei brittien huomaamatta satamaan, jossa 
sillä hetkellä olivat taistelulaivat »Iron Duke» ja »Royal Oak» 

sekä taisteluristeilijä »RepulseD. Sukellusvene lähetti kumpaakin 
viimeksimainittua alusta kohti torpedonsa ja onnistui pelastau¬ 
tumaan vielä Scapa-lahdesta poiskin vaurioita kärsimättä, ennen¬ 
kuin britit edes oikein käsittivät, mistä oli kysymys. »Repulse» vau¬ 
rioitui, mutta korjattiin myöhemmin kuntoon, jotavastoin 29.150 
tonnin »Royal Oak» räjähti ilmaan ja 8x0 miestä, mm. taistelu- 
laivaosaston komentava amiraali, sai surmansa sen mukana. Prien 
joutui kotimaahan palattuaan miehistöineen suurten kunnian¬ 
osoitusten kohteeksi ja vanha amiraali von Reuter, joka oli aikoi¬ 
naan antanut käskyn saksalaisen laivaston upottamisesta, kirjoitti 
nyt uskaliaalle kapteeniluutnantille: »Olen onnellinen siitä, että 
olen saanut elää koston hetken. Niistä, jotka kaatuivat kesäkuun 
21 pnä 1919, tuntuvat mullat nyt keveiltä. Puristan kättänne 
kaikkien niiden nimessä, jotka olivat mukana kesäkuun 21 pnä.» 

Sukellusvenesodan monista dramaattisista kohtauksista nämä 
maininnat riittäkööt. Toistaiseksi Saksa ei kuitenkaan käyttänyt 
merellä sukellusveneaseensa täyttä voimaa, jota lisättiin kiireesti. 
Rakennusvauhti veistämöillä nopeutui yhä ja uusien miehistöjen 
koulutus jatkui yhtä tarmokkaana. Vaikka useat sukellusveneet 
jäivätkin palaamatta pitkiltä retkiltään — myöskin Prien teki 
myöhemmin viimeisen matkansa *— oli yhä useampia Saksan vasta- 
saarron toteuttajia valmiina astumaan tilalle. 

Sukellusvene ei ollut kumminkaan upotussodan ainoa ase, vaik¬ 
kakin verrattomasti tehokkain. Puolin ja toisin turvauduttiin 
kaikkiin sotatekniikan keinoihin vihollisen vahingoittamiseksi: 
erilaatuisiin miinoihin, pinta-aluksiin ja pommituslentokoneisiin. 
Niinpä molemmat sotivat puolet suorittivat heti sodan alettua 
laajoja miinoituksia myöskin vastustajan kulkuvesillä, ja marras¬ 
kuusta X939 miinasota sai yhtäkkiä briteille sangen vaarallisen 
luonteen. Kanaalin vesillä ja Englannin itärannikolla upposi 
lukuisia aluksia, niiden joukossa mm. hollantilainen matkustaja¬ 
laiva »Simon Bolivar», joka oli matkalla Englantiin. Lähes 100 
henkilöä hukkui laivan mukana ja tapahtuma herätti tavatonta 
huomiota — ei niinkään paljon uhrien lukuisuuden kuin murhe¬ 
näytelmän aiheuttamistavan johdosta. 

Saksalaiset olivat turvautuneet uuteen »salaiseen aseeseen», 


200 


M a gneetfimiina — »sai äitien ase» 

joka kylläkin itse asiassa tunnettiin jo maailmansodan päiviltä: 
imgnccUimiinaan. Lentokoneet kylvivät näitä laskuvarjoilla varus¬ 
tettuja tuhontuojia Englannin matalien rannikoitten laivareiteille, 
varsinkin satamien ja jokisuitten edustalle. Kun miina laskeutui 
veteen, niin laskuvarjolaitteet siitä irtosivat ja miina lopuksi 
painui pohjaan räjähdysvalmiina. Magneettimiinan ylitse kul¬ 
kevan teräksisen aluksen sähköisyys aiheutti sitten miinan sytty¬ 
misen. Tekniikka keksii kuitenkin tavallisesti ennen pitkää vasta- 
keinoja ja niin kävi magneettimiinankin. Britit pääsivät jonkin 
ajan kuluttua magneettimiinan rakenteesta selville saatuaan niitä 
käsiinsä ja miinavaaran pahin kärki katkaistiin. 

Upotussodan aiheuttamat tonnistotappiot eivät vielä ensim¬ 
mäisen sotavuoden kuluessa olleet verrattavissa vuoden 1917 
rajoittamattoman sukellusvenesodan huippuaikoihin, jolloin Eng¬ 
lannin tonnistomenetykset nousivat jopa yli 1 miljoonan tonnin 
kuukaudessa. Saksalaisten virallisten tietojen mukaan oli kauppa- 
tonnistoa upotettu viitenä ensimmäisenä sotakuukautena yhteensä 
t. 493.431 brt eli vaille 300.000 brt kuukaudessa. Englantilaiset 
eivät puolestaan tunnustaneet läheskään näin suuria menetyksiä, 
vaan heidän ilmoituksensa samalta ajalta nousi vain 925.000 brt:iin, 
mistä määrästä yli kolmannes tuli puolueettomien valtioiden osalle. 
Upotussodan päästyä todella vauhtiin myöhemmin britit kuitenkin 
kokonaan lopettivat tilastojen julkaisemisen kauppalaivastomene- 
tyksistä, joten käytettävissä ovat olleet ainoastaan saksalaiset 
arviot. 

Syynä tähän oli tonnistotappioiden nope?. kasvu »taistelun 
Atlantista» päästessä todella vauhtiin kevätkesästä 1940. Kauppa- 
sota kiristyi nyt kaikin puolin ja joutui samalla kokonaan uuteen, 
totaaliseen vaiheeseen. Englanti oli aseistanut kauppalaivansa, 
julisti elintarvikkeetkin sotakieltotavaraksi ja kiristi puolueetto¬ 
man merenkulun valvontaa siinä määrin, että Pohjois-Euroopan- 
kin maiden yhteys valtameren taakse supistui sangen vähäiseksi. 
Se tuntui myöskin Petsamon liikenteessä, joka brittien) toimen¬ 
piteiden johdosta oli ajoittain kokonaan keskeytyksissä. Ruotsi 
taas järjesti itselleen yhteyden Amerikkaan Göteborgin kautta, 
mistä sittemmin keskimäärin viisi laivaa kuukaudessa pääsi Sak- 

san ja Englannin luvalla purjehtimaan lasteineen kumpaankin 
suvultaan, mutta sangen monimutkaisen valvontajärjestelmän 
alaisina. 

Saksa taas vastineeksi näiden brittiläisten toimenpiteiden joh¬ 
dosta päätti julistaa Englannin elokuun 17 p:sta 1940 lähtien totaa¬ 
liseen saartoon. Laajat merialueet Pohjois-Atlantilla, aina Islan¬ 
tiin ja myöhemmin Grönlantiin saakka sekä Brittein saarten ympä¬ 
rillä selitettiin vaaravyöhykkeeksi, jossa tavattavat laivat kansalli¬ 
suuteen katsomatta upotettiin varoituksetta. Samalla saksalaiset 
ryhtyivät myös ennen pitkää käyttämään aivan uutta taktiikkaa 
hyökätessään englantilaista huoltomerenkulkua vastaan. Sukellus- 
venease oli nyt kasvanut lukumääräisesti ja sukellusveneitä käy¬ 
tettiin kokonaisina laivueina, usein myöskin yhdessä lenioaseen 
kanssa. Kaukopommituskoneet retkeilivät pitkälle Keski-Atlan- 
tille ja Islannin vesille saakka, pommittivat brittien laivoja, mutta 
myöskin tiedoittivat niistä sukellusveneille, jotka täten saivat 
nopeasti saaliin tietoonsa. Englannin tärkeimpien meriteiden var¬ 
rella alkoivat tällä tavoin todelliset saattuetaistelut, jotka kestivät 
tämän tästä useampiakin päiviä. Sukellusveneet toimivat ryhminä, 
hyökäten saattueita vastaan yötä päivää, ajoivat niitä takaa kauan, 
ja monissa tapauksissa tuollainen laivakaravaani tuhoutui suurim¬ 
maksi osaksi tai kokonaankin aivan kuin lammaslauma susipar- 
ven repimänä. 

Englanti joutui täten puolustustaistelussaan valtamerellä 
tiukalle. Sen merivoimat olivat saattuetehtävien tehokkaaseen 
suoritukseen riittämättömät, vaikka brittien täytyi vedota yhä 
enemmän myöskin Amerikan tukeen saadakseen kauppatonnistoa 
ja vartioaluksia, vieläpä syyskuun alussa 1940 tehtiin USA:n ja 
Englannin välillä omalaatuinen kauppa. Englanti luovutti impe¬ 
riuminsa läntisellä pallonpuoliskolla olevilta alueilta amerikka¬ 
laisille meri- ja ilmavoimille kokonaisen sarjan tukikohtia saaden 
niiden »hinnaksi» 50 vanhentunutta, maailmansodan aikuista hävit¬ 
täjää. Tämän kaupan todelliseen luonteeseen ja merkitykseen 
brittiläisen imperiumin tulevaisuudelle palaamme tuonnempana, 
mutta Britannian ahdingolle se oli kuvaava. 

Vielä vaarallisemmaksi anglosaksien koko merenkululle ja 

sotaponnistuksille upotussota kehittyi sitten kolmannessa vaihees¬ 
saan vuosien 1941—1942 vaihteesta lähtien, USA:n jouduttua 
mukaan brittiläisen imperiumin rinnalla. Sotaa käytiin nyt kai¬ 
killa valtamerillä, kun Japanikin osallistui siihen, ja anglosaksis¬ 
ten maailmanvaltojen tonniston tarve sekä kauppalaivaston mene¬ 
tykset kasvoivat kamppailun laajuuden mukaisesti. Englannille 
ja Amerikalle oli tullut suunnattomasti uusia tehtäviä, jotka sitoi¬ 
vat tonnistoa, ja sitäpaitsi meritiet olivat vielä entisestään paljon 
pidentyneet. Neuvostoliitolle oli luvattu ja täytyi lähettää mah¬ 
dollisimman paljon materiaaliapua, joka toimitettiin sinne osaksi 
pohjoista meritietä Muurmannin rannikon tai Vienan meren sata¬ 
miin, vuodenajoista riippuen, mutta melkoinen osa lähetyksistä 
kulki myöskin Persian lahden ja Iraanin kautta Kaspian merelle 
ja Kaukasiaan. Samalla oli huollettava ja varustettava brittien 
yhä kasvavat armeijat läheisessä idässä ja nyt Välimeri oli tukossa. 
Englanti oli suunnannut suurimman osan itään tapahtuvaa meren- 
kulkuaan Afrikan ympäri jo kohta Italian yhdyttyä sotaan, vaikka 
pakottavissa tapauksissa — ajoittain melkoisen paljonkin — ensi 
aikoina lähetettiin saattueita erityisen vahvojen laivastovoimien 
sekä ilma-aseen suojaamina myöskin imperiumin vanhaa valta¬ 
tietä suoraan Sueziin. Tammikuusta 1941 lähtien tämä tie ei kum¬ 
minkaan enää tullut kysymykseen edes poikkeustapauksissakaan, 
sillä kaikki yritykset purjehtia saattuein Välimeren kapean keski¬ 
osan kautta päättyivät tavattomiin tonnistotappioihin ja myöskin 
sotalaivaston tuhoisiin menetyksiin. Oli siis palattava yksinomaan 
vanhalle, Afrikan ympäri johtavalle meritielle, jota Bartholomeo 
Diaz, Vasco da Gama ja muut Portugalin merisankarit olivat ensim¬ 
mäisinä eurooppalaisina purjehtineet, mutta tuo tie oli kovin pitkä. 
Yksi alus ehti Englannista Niilin laaksoon viedä Välimeren kautta 
purjehtien yhtä paljon joukkoja tai materiaalia kuin viisi tai kuusi 
laivaa yli 20.000 km:n pituisella meritiellä Afrikan ympäri Sueziin, 
Persian lahdelle tai Bombayhin. Lisäksi oli huollettava myöskin 
Intiassa varustettavat ja Birman ja Australaasian saaristorinta- 
milla taistelevat sotavoimat sekä kuljetettava varsinkin Ameri¬ 
kasta Tyynen valtameren ylitse Austraaliaan apua, kun japanilais¬ 
ten hyökkäys uhkasi sitä. 

Näiden tavattoman pitkien meriyhteyksien käyttökelpoisuu¬ 
desta ja turvallisuudesta riippui nyt koko anglosaksisen liitto¬ 
kunnan sotaponnistusten teho, sillä liittoutuneiden -— Neuvosto¬ 
liittoa lukuunottamatta — varustustuotannon ja suureksi osaksi 
ihmisvoimienkin päälähteet olivat Yhdysvalloissa ja Englannissa, 
siis kaukana rintamista merten takana. »Taistelu Atlantista» 
laajentui täten yleiseksi kamppailuksi valtamerien herruudesta, 
koska Berliinin kolmiliitto oli valmis iskemään liittoutuneiden 
arimpaan kohtaan, merihuoltolinjoihin. Saksan sukellusvenease 
oli kasvanut siinä määrin, että se keväällä 1942 oli Hitlerin vakuu¬ 
tusten mukaan lukumääräisesti vahvempi kuin maailmansodan 
loppuaikoina, jolloin Saksalla lasketaan olleen kolmattasataa 
sukellusvenettä toimintakunnossa samalla haavaa. Sukellus¬ 
veneiden kokoa ja sen mukana toimintasädettä oli lisätty sodan 
kestäessä siinä määrin, että ne pystyivät nyt toimimaan jopa 
10.000—15.000 km:n päässä kotisatamista pitkiä aikoja. Saksa 
oli kaikessa hiljaisuudessa sen lisäksi ottanut käytäntöön vielä 
erään uutuuden upotussotaa tehostaakseen: erityiset huoliosukellus- 
veneet, jopa 3.000—4.000 tonnin alukset, jotka kuljettivat aina 
Etelä-Amerikan rannikoille. Hyvän toivon niemen vesille ja Intian 
valtamerelle saakka sukellusveneille polttoainetta, muonaa, tor¬ 
pedoja, ammuksia ja kaikkea muuta tarvittavaa, vieläpä täten 
tehtiin alusten ja niiden koneistojen melko vaativat korjauksetkin 
mahdollisiksi. Sukellusveneiden rakentamisnopeus oli myös kiih¬ 
tynyt siinä määrin, että useiden samanaikaisten brittiläisten ja 
amerikkalaisten lausuntojen mukaan saksalaiset pystyivät val¬ 
mistamaan niitä nopeammassa tahdissa kuin niitä tuhottiin. 
Lisäksi myöskin Italian ja Japanin laivastot osallistuivat upotus- 
sotaan, joka täten laajentui käytännöllisesti katsoen ympäri maa¬ 
pallon. Niinpä saksalaiset sukellusveneet vuoden 1941 lopusta 
lähtien toimivat erityisen tarmokkaasti pitkin Amerikan itäran¬ 
nikkoa Labradorista aina Brasiliaan ja Argentiinaan saakka. Ne 
tunkeutuivat rohkeilla retkillään monasti amerikkalaisen tuki- 
kohtaketjun läpi St. Lawrence-joen suuhun, Mississippin suiston ja 
Panaman kanavankin edustalle tuhoten kaikkialla anglosaksien 
ja niihin yhtyneiden valtojen aluksia, varsinkin iankhilaivatonnis- 

toa. Koska öljyprobleemi on koko nykyaikaisen sodan ydinkysy¬ 
myksiä ja anglosaksisen liittokunnan sodankäynnin tehokkuus 
riippui, suurten valtamerentakaisten öljyalueiden omistuksesta 
huolimatta, kokonaan siitä, pystyttiinkö tarvittavat kymmenet 
miljoonat öljytonnit siirtämään sotanäyttämöiden äärelle ja 
yleensä kulutusmaihin, oli säiliölaivastolla tässä suhteessa ratkaise¬ 
van tärkeä merkitys. Saksalaisia ja italialaisia sukellusveneitä 
toimi myöskin pitkin Afrikan länsirannikkoa aina Intian valta¬ 
merellä saakka, missä sitten Madagaskarin lounaispuolella alkoi 
vuorostaan Japanin sukellusveneiden toimintapiiri. Japanilaiset ah¬ 
distelivat myöskin Austraalian ja Amerikan meriyhteyksiä, samoin 
kuin vuorostaan amerikkalaiset hyökkäsivät sukellusveneaseellaan 
Japanin tavattomasti pidentyneitä merihuoltoyhteyksiä vastaan 
Itä- ja Kaakkois-Aasian vesillä. Brittien sukellusveneet taas 
yhdessä lentoaseen kanssa keskittyivät varsinkin hyökkäyksiin 
Italian ja Libyan välistä akseli valtojen huoltoliikennettä vastaan 
sekä Euroopan länsirannikoiden liikenteen katkaisemiseen. Olipa 
merkitykseltään paikallisesti tärkeitä upotussodan ja merisodan 
näyttämöitä muuallakin. Suomenlahdella harvennettiin neuvos¬ 
tolaisen Itämeren-laivaston sukellusvenekantaa tarmokkaasti ja 
menestyksellisesti ja taas Mustalla merellä kävivät venäläiset ja 
akselivaltojen kevyet merivoimat, ennen kaikkea juuri sukellus¬ 
veneet taistelua vastapuolen huoltoliikenteen estämiseksi. 

Upotussodassa jouduttiin täten todella planetaarisiin näkö¬ 
aloihin, niinkuin toisen maailmansodan rintamanmuodostuksissa 
yleensä. Ja taistelussa valtamerillä Berliinin kolmiliiton offensiivi 
jatkui heikentymättömänä vuoden 1942 lopulla. Kautta maa¬ 
pallon ulottuvasta meririntamasta oli tullut uuden maailman¬ 
sodan toinen päärintama bolshevismia vastaan käytävän jättiläis- 
taistelun ohella. Myöskin kauppasodan tuhot kasvoivat tämän 
mukaisesti. Vuoden 1942 alkukuukausista lähtien päästiin taas 
lukuihin, jotka vetivät vertoja vuoden 1917 ennätyskuukau- 
sille. Niinpä syyskuussa ja marraskuussa ylitettiin saksalaisten 
laskelmien mukaan 1 miljoonan tonnin raja yksinomaan Saksan 
omien meri- ja ilmavoimien osalta. Italian ja Japanin sotavoimien 
aikaansaannokset eivät vielä sisältyneet noihin arvioihin — ainoi- 

siin käytettävissä oleviin, koska anglosaksiselta taholta on jatku¬ 
vasti oltu vaiti merellä kärsityistä kauppatonniston menetyksistä. 
Joka tapauksessa upotussota tässä uudessa yleismaailmallisessa 
muodossaan ja laajuudessaan kehittyi jättiläismäiseksi kamppai¬ 
luksi kahden aivan erilaisen sotilaallisen ja sotataloudellisen voima¬ 
tekijän välillä: akseliliittokunnan sukellusveneaseen toiminnan 
lisäämismahdollisuuksien ja toisaalta anglosaksisten laivaveistä- 
möjen rakennuskyvyn sekä anglosaksien teknillisten ja taktillisten 
torjuntakeinojen tehostamisen välillä. Yhdysvallat astuivat nyt 
etualalle laivanrakentajina niinkuin edellisenkin maailmansodan 
aikana ja uuden kaupallisen tonniston tuotanto keskittyi pääasial¬ 
lisesti sinne, kun taasen Englannin laivaveistämöjen työkyvystä 
suuren osan on sitonut vaurioituneiden alusten korjaus. Siinä on 

siis syntynyt anglosaksisten valtojen kesken eräänlainen työnjako, 
jonka maantieteellisetkin tekijät osaltaan ovat aikaansaaneet. 
Onhan Englanti lähempänä niitä merialueita, joilla upotussodan 
tonnistotappiot sittenkin pääasiallisesti syntyvät ja joilla ennen 
kaikkea juuri vaurioituneiden, mutta ei kokonaan tuhoutuneiden 
laivojen osuus kokonaismenetyksistä on suhteellisesti suurin Sak¬ 
san ilma-aseen toiminnan johdosta. 

Pääpaino tuossa ennen näkemättömässä kauppasodassa on 
siis ollut »meren teräshaikaloilla», niinkuin vuoden 1942 lopussa 
julkaistut tilastotkin osoittavat. Saksalaiset ilmoittivat vuoden 
kokonaismääräksi noin 8,0 miljoonaa tonnia, josta sukellusvene- 
aseen osalle tuli kokonaista 7,9 milj. brt. Samoja lähteitä vielä 
seurataksemme on todettava, että enemmän kuin kolmannes koko 
maailman rauhanaikaisesta, yli 68 miljoonan brt:n kauppalaivas¬ 
tosta on vaipunut meren pohjaan, vaikka tietysti melkoinen osa 
menetyksistä on voitu korvata uusin aluksin. Niiden rakentamis- 
nopeus ei ole kuitenkaan tuohon ajankohtaan mennessä riittänyt 
täyttämään läheskään kaikkia samaan aikaan iskettyjä aukkoja, 
joten kuljetusprobleemi oli vuoden 1943 alkaessa anglosaksien 
kohdalta edelleen ratkaisematta. Sen aukaisemat näköalat olivat 
liittoutuneiden osalta jatkuvasti varsin synkät. 

Sukellusveneiden ja miinojen lisäksi on tietysti käytetty kau- 
pantuhoojina mahdollisimman suuressa määrin myöskin pinta- 
aluksia suurista taistelulaivoista aina »meren pistiäisiin», tavatto¬ 
man nopeisiin ja ketteriin moottoritorpedoveneisiin saakka. 
Saksa lähetti myöskin edellisen maailmansodan aikana liikkeelle 
kaapparilaivoja, jotka usein aikaansaivat suurta tuhoa ja häiriötä 
ententen meriliikenteessä ja sitoivat suuria merivoimia kauppatei¬ 
den vartiointiin sekä tuhontekijöiden takaa-ajoon. Saksalaisten 
onnistui täten silloin tällöin murtaa liittoutuneiden yhä tiukem¬ 
maksi käynyt merisaarto vielä maailmansodan loppuvaiheessakin, 
mutta nyt Saksan asema oli tässä suhteessa paljon edullisempi kuin 
vuosina 1914—1918. Varsinkin lännen sotaretken jälkeen avautui 
uusia mahdollisuuksia pinta-alustenkin käyttöön kauppasodassa 
ja ne saivat oman tehtävänsä, jonka merkitystä on kuitenkin vai¬ 
keata arvioida, koska nuo seikkailukkaat retket on suurimmalta 

osalta pidetty kokonaan salassa. Joka tapauksessa on syytä ottaa 
suoranaisten upotustulosten — nekin ovat useampien alusten koh¬ 
dalta nousseet jopa satoihin tuhansiin tonneihin — ja siis anglo¬ 
saksien kaupalliselle tonnistolle aiheutettujen tuhojen lisäksi huo¬ 
mioon myöskin se, mitä saksalainen laivastoasiantuntija, kontra- 
amiraali Briininghaus lausui »Berliner Börsen-Zeitungissa» julkai¬ 
semassaan, kaapparisotaa käsittelevässä artikkelissaan: »Paljon 
yläpuolelle numerollisesti ilmaistavien tappioiden, jotka aiheutuvat 
meidän vastustajiemme laivojen ja niiden lastien tuhoamisesta, on 
arvioitava kaupantuhoojien pelkkään esiintymiseen liittyvä moraali¬ 
nen vaikutus. Se ilmenee kauppamerenkulun osittaisena keskey¬ 
tyksenä kysymykseen tulevilla vesillä sekä myöskin epäluottamuk¬ 
sena vihollisen merisodanjohdon torjuntatoimenpiteitä kohtaan. 
Lisäksi vallitsee hyvin läheinen yhteys pinta-alusten ja meidän 
sukellusveneittämme käymän kauppasodan välillä. Siitä on jo 
aivan konkreettisia tietoja. Vain ottaaksemme yhden esimerkin: 
Kun raskas risteilijä 'Liitzow’ kävi kauppasotaa kaukomerillä, oli 
eräänä määrättynä päivänä kokonaista 42 vihollisen laivayksikköä 
liikkeellä, niiden joukossa vieläpä taistelulaivoja ja lentotukialuk¬ 
sia, ajamassa takaa saksalaista laivaa. Niin monien alusten toi¬ 
meenpanemasta ajojahdista huolimatta *Lutzo\vin’ onnistui teh¬ 
tävänsä täytettyään palata kotisatamaan. Mitä enemmän vihol¬ 
lisen laivayksiköitä sidotaan kaukaisille vesille meidän meritais- 
teluvoimiemme esiintymisellä, sitä vaikeammaksi käy järjestää 
jo sinänsä riittämätön brittiläis-amerikkalaisten saattueiden suoja. 
Mutta sen johdosta taas paranevat meidän sukellusveneittämme 
menestysmahdollisuudet.» 

Kaukovesien kaappaussodalla on siten ollut ajoittain melkoinen 
välillinen merkityksensä vastustajan vahvojen merivoimien sito- 
jana, mutta sen lisäksi se on myös aiheuttanut eräät akselivaltojen 
ja Englannin sodan kaikkein huomattavimmat ja dramaattisim- 
mat meritaistelut. Saksa käytti nimittäin brittiläisen saarron 
murtamiseen Pohjois-Atlantilla kohta sodan alusta lähtien apu- 
risteilijÖiksi muutettujen ja varustettujen kauppalaivojen ohella 
myöskin taistelulaivojaan ja risteilijöitään, siis kaikkein raskaam¬ 
piakin yksiköitään, jotka olikin konstruoitu erityisesti tätä tarkoi- 

tusta silmälläpitäen. Toisinaan ne onnistuivat, niinkuin äsken 
mainittu »Liitzowin» retki Pohjois- ja Keski-Atlantille, mutta 
joskus ne päättyivät tuhoon kamppailussa vihollisen ylivoimaista 
merimahtia vastaan. 

Brittiläinen lastilaiva »Clement» oli syyskuun 30pnä 1939 
matkalla Bahiaan Brasilian rannikolle, kun vähän matkaa ranni¬ 
kon ulkopuolella, hieman etelään Pemambucosta nähtiin kaukana 
sotalaiva. Tämä lähetti katapultillaan liikkeelle lentokoneen, joka 
muutamin konekiväärin sarjoin pysähdytti englantilaisen laivan, 
ja sen jälkeen »elementin» miehistö, noin 50 miestä, pakotettiin 
siirtymään pelastusveneisiin. Alus upotettiin vihdoin tykinlau¬ 
kauksilla ja upotus tuli tiedoksi lokakuun 2 pnä, vaikka pitkään 
aikaan ei ollut selvyyttä siitä, oliko tuhon aiheuttaja saksalainen 
apuristelijä vai sotalaiva. Todellisuudessa oli kumminkin kysymys 
saksalaisesta »liivintaskukokoisesta» panssarilaivasta, 10.000 ton¬ 
nin aluksesta »Admiral Graf Speestä», joka oli kohta sodan alettua 
lähtenyt liikkeelle kotimaan vesiltä ja kiertänyt Pohjois-Atlantin 
ulapoitten kautta etelään. Nämä panssarilaivat ovatkin erikoisen 
sopivia kauppasotaan, sillä niiden nopeus on suurempi kuin sodan 
alussa käytettävissä olleiden länsivaltojen taistelulaivojen, kolmea 
brittiläistä taisteluristeilijää lukuunottamatta, mutta taas pans- 
sarisuoja ja tykistö verrattomasti järeämpi kuin yhdenkään länsi- 
valtojen samankokoisen raskaan risteilijän. Ne olivat siis peloit- 
tavia kaupantuhoojia, joita itseään oli vaikeata tuhota niiden 
nopeuden ja puolustuskyvyn vuoksi. 

»elementin» upotuksen jälkeen »Admiral Graf Spee» jatkoi kol¬ 
matta kuukautta sissiretldään Etelä-Atlantilla, kävipä välillä 
myöskin Intian valtameren lounaisosissa, missä useampia länsi- 
valtojen laskuun purjehtivia laivoja tavattiin ja tuhottiin. Osa 
upotettujen alusten miehistöistä lähetettiin pelastusveneissä lähim¬ 
mälle rannikolle, mutta 303 miestä sijoitettiin panssarilaivan apu- 
aluksena toimivaan hl. »Altmarkiin», joka sitten aikaa myöten 
kierteli Pohjois-Atlantin kautta Norjan rannikolle, aiheuttaen 
siellä aikaisemmin kertomamme välikohtauksen. Joulukuun 
alkupäivinä saksalainen panssarilaiva läheni taas Etelä-Amerikan 
rannikkoa, kaiketi saadakseen täydennetyksi muona- ja poltto- 

ainevarasto] aan, sillä saksalaisen hl. »Tacoman» piti tuoda Öljyä 
Montevideosta. Lukuisat brittiläiset sotalaivat oli kuitenkin lähe¬ 
tetty takaa-ajoon ja muuan risteilijäosasto, johon kuuluivat raskas 
risteilijä »Exeter» ja kevyet risteilijät »Ajax» ja »Achilles», oli nyt 
La Platan suun ulkopuolella. Täällä syntyikin joulukuun 13 päi¬ 
vän aamuna dramaattinen taistelu, jossa saksalaisen panssarilaivan 
järeämpää tykistöä ja vahvaa panssarisuojaa vastassa oli britti¬ 
läisten alusten suurempi luku ja nopeus. Raskas risteilijä »Exeter» 
sai niin pahoja osumia, että sen täytyi taistelukykynsä menetet¬ 
tyään vetäytyä pois taistelusta, mutta kevyet risteilijät pysyivät 
vaurioistaan huolimatta tuntumassa saksalaiseen laivaan, joka oli 
niinikään vaurioitunut, mutta ei kovin vaikeasti. »Admiral Graf 
Spee» meni taistelun jälkeen Montevideon satamaan, mutta kun 
sen vaurioita ei sallitun lyhyen oleskeluajan kuluessa voitu kunnol¬ 
lisesti korjata ja lisäksi levitettiin tietoja Iänsivaltojen vahvojen 
laivasto-osastojen lähestymisestä, panssarilaiva upotettiin La 
Platan suuhun. Valtakunnankansleri Hitler oli itse antanut käs¬ 
kyn siitä ja aluksen päällikkö komentaja Hans Langdorff täytti 
sen loppuun saakka, mutta ampui sitten itsensä Buenos Airesissa. 

Kevätpuoli vuotta 1941 oli taas briteille kiusallinen saksalaisten 
pinta-alusten toiminnan vuoksi Atlantin ulapoilla. Ensin lähtivät 
kevättalvella liikkeelle mm. Saksan molemmat 26.000 tonnin tais- 
telulaivat »Schamhorst» ja »Gneisenau», jotka Islannin ja Grön¬ 
lannin välitse kiertäen ilmestyivät maaliskuussa Keski-Atlantille 
ja aikaansaivat suurta hävitystä englantilaisissa Iaivasaattueissa. 
Eräästä Kanadan satamista tulevasta saattueesta upotettiin 
5 laivaa ja toisesta saattueesta 16 alusta, yhteensä 108.000 brt. 
Tällainen oli muutaman vuorokauden tulos ja Englannin 
amiraliteetti ryhtyi nyt mitä laajimpiin vastatoimiin. Osia 
kotilaivastosta sekä Gibraltaria tukisatamana käyttävästä amiraali 
Somervillen laivasto-osastosta lähetettiin liikkeelle, mm. useita 
taistelulaivoja. Saksalaisten alusten suurempi nopeus ja osaston 
komentajan, amiraali Lutj ensin taitava johtokyky pelastivat kui¬ 
tenkin taistelulaivat, niin että ne vihdoin palasivat uhkarohkealta 
retkeltään aivan vahingoittumattomina ranskalaiseen Brestin sota- 
satamaan. 

14 — Kriisien ja sodan maaUma II. 

»Schamhorst» ja »Gneisenau» jäivätkin sitten Brestiin pitkäksi 
aikaa, aina vuoden 1942 helmikuuhun saakka ja niiden oleskelu 
siellä aiheutti Lontoon amiraliteetille paljon huolta ja vaivaa. 
Tuhotakseen nämä alukset satamassa britit tekivät pääministeri 
Churchillin helmikuun I7pnä 1942 antamien tietojen mukaan 
Brestiä vastaan kaikkiaan 3.299 ilmahyökkäystä pudottaen sinne 
4.000 tonnia pommeja. Näissä hyökkäyksissä menetettiin 43 lento¬ 
konetta ja 247 lentäjää, mutta •>- taistelulaivat eivät tuhoutuneet, 
eivätkä edes vaurioituneet käyttökelvottomiksi. Ne oli taitavasti 
naamioitu ja sijoitettu ja ne korjattiin kuntoon, niin että ne olivat 
helmikuun 12 päiväksi valmiit lähtemään uudelleen liikkeelle 
yhdessä raskaan risteilijän »Prinz Eugenin» kanssa, joka oli saapu¬ 
nut Brestiin taistelulaiva »Bismarckin» tuhon jälkeen. Britit odot¬ 
tivat laivasto-osaston nyt yrittävän palata kotimaahan kiertäen 
Brittein saaret pohjoisesta, mutta saksalaiset yllättivätkin —■ valit¬ 
sivat suoran tien Kanaalin kautta! Huolellisesti valmisteltu yritys, 
jonka suojaamiseksi oli asetettu käytettäväksi vahvoja hävittäjä- 
kone muodostelmia, onnistui erinomaisesti, vaikka englantilaiset 
tekivät useitten satojen lentokoneiden voimalla taukoamatta ilma- 
hyökkäyksiä aluksia vastaan ja lähettivät hyökkäämään myöskin 
keveitä merivoimiaan. Englantilaiset ilmoittivat itsekin menettä¬ 
neensä tällöin 42 lentokonetta, mutta saksalaiset sotalaivat eivät 
saaneet kovin pahoja vaurioita. Joka tapauksessa ne pystyivät 
jatkamaan matkaansa kotisatamiin, missä ne korjattiin taas täy¬ 
teen taistelukuntoon. Tuo »Kanaalin kujanjuoksu» herättikin 
Britanniassa suunnatonta huomiota ja aiheutti ankaria arvosteluja 
laivaston sekä ilmavoimien johtoa vastaan. Niinpä kapteeni Ber¬ 
nard Acworth kirjoitti »Evening Newsissä»: »Tosiasia on, että kun 
torpedot osuvat meidän aluksiimme, ne yleensä uppoavat, kun 
taasen vihollisen laivat selviytyvät vaarasta.» 

Amiraali Lutjens ei ollut kuitenkaan enää mukana tällä roh¬ 
kealla retkellä, sillä hän oli kaatunut merisodan historiassa pysy¬ 
västi säilyvässä taistelussa Englannin koko kotilaivaston pääosaa 
vastaan. »Schamhorstin» ja »Gneisenaun» retken jälkeen brittien 
oli täytynyt vahvistaa saattuesuojaa Atlantilla myöskin taistelu- 
laivoin ja siten heikentää kotilaivastoaan. Nyt saksalaiset lähet- 

tivät liikkeelle upouuden 35.000 tonnin taistelulaivansa »Bismarckin» 
joka yhdessä sisarlaivansa »Tirpitzin» kanssa oli vähän aikaisem¬ 
min valmistunut ja otettu palvelukseen. »Bismarck» ja raskas 
risteilijä »Prinz Eugen» suuntasivat Bergenin rannikolta ensin ret- 
kensa amiraali Lutjensin komennossa Tanskan salmeen, koska 
noilla Islannin ja Grönlannin välisillä vesillä saattoi toivoa myrs¬ 
kyjen ja sumun helpottavan brittiläisen saartovyöhykkeen läpi¬ 
murtoa. Englantilaiset olivat kuitenkin ilmatiedustelulla saaneet 
yrityksestä vihiä ja lähettivät Tanskan salmeen laivasto-osaston, 
johon kuuluivat mm. maailman suurin sotalaiva, yli 42.000 tonnin 
taisteluristeilijä »Hood», ja uusi 35.000 tonnin taistelulaiva »Prince 
of Wales». Tulitaistelu alkoi yli 20 km:n etäisyydeltä toukokuun 
24 päivän aamuna ja saksalaisen taistelulaivan ensimmäiset tuli- 
keskitykset aiheuttivat jo briteille suuren menetyksen. »Hood» 
sai keskilaivaansa osumia, jotka räjähdyttivät ammusvarastoja, 
ja jättiläisalus lensi pirstaleina ilmaan. Ainoastaan kolme miestä 
sen 1.341 miehestä pelastui. Myöskin »Prince of Wales» vaurioitui 
ja vetäytyi tuntuman ulkopuolelle, kun taas saksalaiset alukset 
jatkoivat matkaansa etelään päin. »Bismarck» oli kumminkin 
saanut kaksi 14 tuuman kranaatin täysosumaa, jotka vaurioittivat 
sen polttoainesäiliöitä ja pakottivat aluksen hieman vähentämään 
vauhtiaan. 

Englannin amiraliteetti oli tällä välin järjestänyt todella suuri¬ 
suuntaisen ajojahdin, johon kotilaivaston ohella osallistui taas 
myöskin amiraali Somervillen laivasto-osasto. Lentotukialuksilta 
käsin toimivien lentokoneiden suurta merkitystä nykyaikaisessa 
merisodassa osoittaa sekin, että ilmatiedustelu juuri teki mahdolli¬ 
seksi »Bismarckin» jälleen löytämisen Keski-Atlantilta, missä se 
oli matkalla itään päin, ilmeisesti pyrkien Brestiin. Englantilaiset 
torpedolentokoneet olivat toukokuun 25 päivän vastaisena yönä 
tehneet taistelulaivaa vastaan hyökkäyksiä lähettäen 18 torpedoa, 
joista kuitenkin vain yksi osui, laivan peräosaan. »Bismarck» katosi 
kuitenkin taas näköpiiristä puoleksitoista vuorokaudeksi ja löy¬ 
dettiin uudelleen vasta toukokuun 26 päivän aamuna. Nyt alkoi 
uusi ajojahti ja lopputaistelu, joka kesti kokonaisen vuorokauden. 
Lentotukialuksesta »Ark Royalista» lähetetään torpedokoneita, 

jotka hyökkäävät kahtena ryhmänä. Seitsemän konetta ammutaan 
alas, mutta kaksi torpedoa osuu ja toinen niistä vaurioittaa laivan 
peräsinlaitteita, niin että alus jää miltei ohjauskyvyttömaksi. 
Amiraali Liitjens tiedoittaa radioteitse tästä kohtalokkaasta osu¬ 
masta. joka teki paon mahdottomaksi: »Laiva ohjauskyvytön. Me 
taistelemme viimeiseen ammukseen saakka. Eläköön Johtaja!» 

»Bismarck» taisteli todella viimeiseen saakka lähemmäs vuoro¬ 
kauden. Sitä vastaan lähetettiin hävittäjälaivue, joka sai kolme 
torpedo-osumaa, ja vielä risteilijä »Dorsethshirekin» osui siihen 
kolmella torpedollaan. Toukokuun 27 päivän aamuna olivat pai¬ 
kalla jo brittiläiset taistelulaivatkin, niiden mukana koko laivas¬ 
ton raskaimmat yksiköt »King George V» ja »Rodney». Vasta kello 
11.05 »Bismarck» vaipui syvyyteen 14 ja 16 tuuman jättiläisammus- 
ten ja torpedojen runtelemana, mutta vielä kuolinkamppailus- 
saankin se tuhosi yhden brittiläisen hävittäjän, ampui toisen pala¬ 
maan ja ruhjoi »Rodneyä» niin pahoin, että alus 17 täysosumaa 
saatuaan hädin tuskin pääsi Bostonin satamaan USA:n rannikolle 
korjattavaksi. Amiraali Liitjens seurasi päällikkolaivaansa lop¬ 
puun saakka ja ainoastaan satakunta »Bismarckin» miestä pelas¬ 
tettiin, mutta raskas risteilijä »Prinz Eugen» oli Liitjensin käskystä 
lähtenyt omille teilleen jo aikaisemmin ja pelastui monien seikkai¬ 
lujen jälkeen Brestiin. 

Toisen maailmansodan meritaistelujen pitkästä sarjasta on 
tässä kerrottava vielä muuan kaikkein kummallisimpia, mitä meri¬ 
sodan historia yleensä tuntee, varsinkin kun tapahtuma liittyy 
kiinteästi kauppasotaan. Valtamerille lähetettyjen saksalaisten 
kaupantuhoojien joukossa oli myöskin apuristeilijä »Cor moran», 
tavallinen kauppalaiva, joka oli aseistettu ja varustettu pitkiä 
kaappausretkiä varten. »Cormoran» oli retkeillyt jo kuukausia, 
ensin Atlantilla, sen jälkeen Intian valtamerellä ja todennäköisesti 
myöskin Tyynellä valtamerellä ja upottanut joukon laivoja, joista 
britit ovat tämän apuristeilijän tiliin panneet ainakin 9. Joulu¬ 
kuun 2 pnä 1941 apuristeilijä oli Austraalian länsirannikolla, missä 
se kohtasi austraalialaisen 6.830 tonnin risteilijän» Sydneyn». Syn¬ 
tyi taistelu ja »Cormoranin» onnistui täydellisesti yllättää vastus¬ 
tajansa, joka sai tulikeskityksen keskilaivaansa, niin että tulen- 

johtolaitteet joutuivat epäkuntoon ja valtava tulipalo syttyi. 
Lisäksi »Cormoran» lienee käyttänyt torpedojakin. »Sydney» vau¬ 
rioitti kyllä »Cormorania», niin että sen miehistö hylkäsi aluksen, 
joka upposi myöhemmin, mutta risteilijä oli jo sitä ennen vaipu¬ 
nut syvyyksiin mukanaan koko miehistönsä, noin 650 miestä. 
Kauppalaiva, vaikka tosin apuristeilijäksi varustettu, vahvasti 
aseistettua suurta sotalaivaa vastassa ja tuhoaa sen — merisodan 
asiantuntijapiireissä pidettiin tätä tapahtumaa aluksi miltei usko¬ 
mattomana. 


TAISTELU IMPERIUMIN 
»ELÄMÄNLINJASTA» 

Intian valtamerta on usein ja syystä kyllä nimitetty brittiläi¬ 
seksi sisämereksi, jota maailmanvallan pääosat ympäröivät valta¬ 
van, etelään avoimen hevosenkengän tavoin. »Kapin—Kairon 
linjan» imperialistinen politiikka, Cecil Rhodesin, Milnerin ja 
Cromerin kuningasajatus, rakensi viime vuosisadan lopulla ja 
tämän vuosisadan kahtena ensi vuosikymmenenä yhtenäisen maa- 
sillan Afrikan eteläkärjestä Niilin suistoon saakka. Tosin Egypti 
vihdoin vapautui brittien vallasta nimellisesti itsenäiseksi kunin¬ 
gaskunnaksi, mutta pysyi sotilaallisesti, poliittisesti sekä talou¬ 
dellisesti kumminkin Englannin holhouksessa. Samoin oli Etu- 
Aasian useimpien arabialaisten maiden laita, vaikka niissä esiin¬ 
tyikin voimakasta brittiläisvastaista liikettä. Ainoastaan Sau- 
diehin eli vahabiittisen Suur-Arabian hallitsija Ibn Saud säilytti 
itsenäisen asenteensa britteihin nähden. Samoin kuin Palestiina, 
Transjordania ja Irak pohjoisessa, ovat Adenin suojelusalue, Had- 
ramaut, Omanin sulttaanikunta ja Koweit etelässä olleet Englan¬ 
nin hallitsemia Arabian meren rannikkoalueita. Briteillä oli vahva 
ote myöskin Etelä-Iranin öljykentillä, vaikka shahi Riza Shah 
Pahlavi koettikin kaikin tavoin vahvistaa maansa riippumatonta 
asemaa kahden keskenään kilpailevan suurvallan: Englannin ja 
Neuvostoliiton välissä. Ja Iraanin itäpuolella alkoivat jo brittiläi- 

sen Belutshistanin silmänkantamattomat, janoiset hieta-aavikot 
tiellä Intian keisarikuntaan. Birma, Malakan niemimaa ja Aust- 
raalia taas muodostavat tuon hevosenkengän itäisen haaran, jonka 
tosin Hollannin Intia katkaisi, mutta tosiasiallisesti Batavian siir¬ 
tomaahallinto totteli Lontoon ohjausta miltei yhtä valppaasti 
kuin Haagin käskyjä. 

Aina siitä lähtien kun ranskalaisen Ferdinand de Lessepsin 
insinöörinerous oli puhkaissut Suezin kannaksen v. 1869, on impe¬ 
riumin »elämänlinja» Brittein saarilta Intian valtamerelle kulke¬ 
nut suorinta tietä Välimeren ja Punaisen nieren kautta. Englanti 
oli Punaiselle merelle kyllä tunkeutunut jo kolme vuosikymmentä 
ennen Suezin kanavan valmistumista ja Välimerellä britit olivat 
esiintyneet herruusvaatimuksin aina Croimvellin ajoista lähtien. 
Suezin kanavan synty teki kuitenkin lopullisesti Välimeren ja 
Punaisen meren herruuden aivan elintärkeäksi imperiumin koko¬ 
naisuuden kannalta. Tuon yhdystien merkitystä kuvaavat tosi¬ 
asiat: imperiumin koko väkiluvusta, emämaa lukuunotettuna, on 
Intian valtameren piirissä noin 85 %. Imperiumin tärkeimmät omat 
öljyalueet ovat Etu-Aasiassa Välimeren itäpuolella tai Birmassa 
ja Pohjois-Bomeossa. Kaakkois-Aasiasta Englanti niinkuin koko 
muukin maailma sai miltei kaiken kuminsa ja tinansa, useat tär¬ 
keimmät lääkekasvinsa, lähes puolet maailmanmarkkinoiden kasvi- 
rasvoista, suurimman osan riisiä ja paljon muuta. Intian juutti, 
Egyptin ja Sudanin puuvilla, Austraalian ja Uuden Seelannin villa, 
liha ja voi näyttelivät koko maailmanvallan taloudessa vuosi 
vuodelta yhä keskeisempää osaa. Ja lopuksi tuo imperiumin 
»elämänlinja» on myöskin kaikkein suorin tie koko idän, käytän¬ 
nöllisesti katsoen koko monsuunien Aasian valtaville markkina- 
alueille. 

Ranskan luhistuessa kesäkuun lopussa 1940 Englannin asema 
oli myöskin tämän imperiumin »eläinänlinjan» varrella hyvin huo¬ 
lestuttava. Italia uhkasi brittejä Välimerellä Gibraltarista aina 
Sueziin saakka ja itäafrikkalaisista tukikohdistaan se saattoi vaa¬ 
rantaa Englannin aseman myöskin Punaisella merellä sekä Intian 
valtameren länsiosissa. Italian uusi imperiumi Itä-Afrikassa ja 
Libya lännessä olivat kuin vasara ja alasin, joitten väliin Englan- 

nin herruus myöskin Niilin laaksossa saattoi musertua. Kyrenai- 
kan rajoilta vahva italialainen armeija uhkasi Aleksandriaa, Kai¬ 
roa ja Suezin kanava vyöhykettä — koko tuota »strategisesti maail¬ 
man tärkeintä maata», jollaiseksi jo Napoleon oli Egyptiä aikoi¬ 
naan nimittänyt. Abessinian ylängöiltä voivat italialaiset siirto- 
maajoukot vyöryä kohti Sudanin sydäntä Khartumia ja Somali- 
maasta Kenian keskukseen Nairobiin. Brittiläinen »elämänlinja» 
oli vaarassa katketa koko 8.000 km:n matkalla Gibraltarista aina 
Arabian merelle saakka ja brittiläisen imperiumin pääosien puo¬ 
lustus paljastua sekä romahtaa lännessä yhtäkkiä. 

Ranskan aselepo vaikutti Englannin asemaan Välimerellä kah¬ 
desta eri syystä. Ensinnäkin Britannia menetti nyt liittolaisensa 
ja läheiseen itään sekä Pohjois-Afrikkaan koottujen suurten armei¬ 
jojen tuen. Weygand*in salaperäinen armeija demobilisoitiin suu¬ 
rimmaksi osaksi, sen Syyriassa olleet brittiläiset ja puolalaiset osat 
vetäytyivät aselevon syntyessä Palestiinaan, ja myöskin Tunisiaan 
keskitetty ranskalainen siirtomaa-armeija joko riisuttiin aseista tai 
siirrettiin kauemmaksi länteen. Englanti jäi yksin omin voimin 
puolustamaan tukialueitaan Välimeren itäisillä äärillä ja joutui 
siten yhtäkkiä suuriin vaaroihin sekä ratkaisemaan vaikeita pul¬ 
mia, niinkuin vähän tuonnempana näemme. 

Vielä tärkeämpi oli Ra 7 tskan laivastoa ja sotasatamia koskeva 
kysymys, sillä aselevon jälkeen Englannissa tosiaan pelättiin, että 
akselivallat saisivat käytettäväkseen Ranskan merivoimat, jolloin 
taistelevien puolten voimasuhteet merellä olisivat yleensäkin 
tasoittuneet suuresti, vieläpä vaakalauta Välimerellä painunut 
ehdottomasti akselivaltojen puolelle. Tämän vuoksi brittien täy¬ 
tyi kaikista kotimaata uhkaavista vaaroista huolimatta kiireesti 
vahvistaa Vähmeren-laivastoa, johon sodan syttyessä oli kuulu¬ 
nut 5—6 taistelulaivaluokan alusta, 1 lentotukialus, 8 risteilijää, 
noin 30 hävittäjää ja yksi sukellusvenelaivue. Välimeren molem¬ 
mat portit, Suez ja Gibraltar, oli joka tapauksessa hinnalla millä 
hyvänsä säilytettävä käsissä ja estettävä akselivaltojen pääsy 
itään sekä länteen. Ja toiseksi ryhdyttiin poistamaan pelistä Rans¬ 
kan laivastoa mahdollisena vaaratekijänä. Aseleponeuvottelujen 
aikana ei siinä onnistuttu, vaikka Churchill koetti kaikin keinoin 

suostutella Ranskan hallitusta lähettämään laivastonsa brittiläi¬ 
siin satamiin. Nyt siis turvauduttiin toisiin menetelmiin. 

Vähän matkaa Oranin länsipuolelle ranskalaiset rakensivat 
ennen sotaa uuden vahvan sotasataman Mers-el-Kebirin, josta tuli 
Ranskan laivaston kaikkein tärkeimpiä tukikohtia Välimeren pii¬ 
rissä. Heinäkuun 3 päivän aamuna 1940 sataman edustalle ilmes¬ 
tyi vahva brittiläinen laivasto-osasto, johon kuului vara-amiraali 
Somervillen komennossa taisteluristeilijä »Hood», kaksi »Resolu- 
tion»-luokan taistelulaivaa, yksi lentotukialus sekä joukko ristei¬ 
lijöitä ja hävittäjiä. Komentaja Holland lähetettiin Mers-el-Kebirin 
ranskalaisen laivaston komentajan, amiraali Gensoulin puheille 
esittämään brittien vaatimukset. Ranskalaisen laivaston oli joko 
yhdyttävä Englannin laivastoon jatkamaan taistelua akselivaltoja 
vastaan tai sitten se vietäisiin johonkin brittiläiseen satamaan tai 
Ranskan Länsi-Intiaan aseistariisuttavaksi. Amiraali Gensoul 
hylkäsi uhkavaatimuksen ja englantilaiset alkoivat hyökkäyksen. 
Ranskalaiset laivat olivat osittain aseistariisuttuja ja vailla täysi¬ 
lukuista miehistöä tiheään ahtautuneina sisäsatamassa, kun brit¬ 
tiläisten taistelulaivojen tykit alkoivat jyristä ranskalaisen tykis¬ 
tön ulottumattomissa ja lentokoneet samalla tekivät torpedo- ja 
pommihyökkäyksiään sotasatamaan. Ranskalaiset taistelulaivat 
»Provence» ja »Dunkerque» vaurioituivat pahoin, taistelulaiva »Bre- 
tagne» ajoi sataman suulla miinaan ja upposi ja ainoastaan tais¬ 
telulaiva »Strasbourgin» onnistui viiden torpedoristeilijän sekä 
eräitten muitten keveitten pinta-alusten ja sukellusveneiden seu¬ 
raamana murtautua läpi brittien saarron ja päästä Touloniin. 
Satoja ranskalaisia oli kuollut ja tämä häikäilemätön hyökkäys 
Englannin äskeistä liittolaista vastaan synnytti tavatonta mielten¬ 
kuohua Ranskassa. Niinpä Ranskan Pohjois-Afrikassa olevat ilma¬ 
voimat pommittivat Gibraltarin sotasatamaa vastaukseksi hyök¬ 
käykseen Mers-el-Kebiriä vastaan. 

Mers-el-Kebirin tapaus ei kumminkaan jäänyt ainoaksi laa¬ 
tuaan. Aleksandriassa eristettiin ja alistettiin brittien valvontaan 
taistelulaiva »Lorraine», neljä risteilijää ja joukko keveitä aluksia. 
Sitäpaitsi kohdeltiin samoin Englannin kotisatamiin paenneita 
tai siellä jo aikaisemmin olleita ranskalaisia laivoja. Lopuksi de 

Gaullen joukot tekivät brittien avustuksella hyökkäyksen Daka- 
ria vastaan heinäkuun 8 pnä ja vaurioittivat siellä ranskalaista 
35.000 tonnin taistelulaivaa »Richelieutä* ja eräitä muita aluksia, 
samalla kun pari ranskalaista laivaa tuhoutui epätasaisessa tais¬ 
telussa brittien ylivoimaa vastaan. Sitävastoin de Gaullen joukko¬ 
jen maihinnousuyritys epäonnistui. Hän oli ennen hyökkäystä 
selittänyt Dakarin ranskalaisten olevan valmiit yhtymään Eng¬ 
lantiin, mutta siinä petyttiin täydellisesti. Dakar pysyi uskolli¬ 
sena Vichylle ja sen mukana koko Ranskan Länsi-Af rikka. 

Tällä tavoin poistettiin Ranskan laivasto pelistä, lukuunotta¬ 
matta joitakin Länsi-Intiassa olevia aluksia sekä Touloniin sijoi¬ 
tettuja merivoimia. Noiden hyökkäyksien ainoana puolustuksena 
oli ollut sotilaallinen laskelma, että mahdollinen vaaratekijä on 
eliminoitava etukäteen. Englannin asema Välimerellä oli kuiten¬ 
kin edelleen vaarallinen, sillä Ranskan laivaston tuen lisäksi mene¬ 
tettiin myöskin Ranskan sotasatamat. 

Niiden merkitys käy parhaiten selville tarkastettaessa pikai¬ 
sesti meristrategisia oloja Välimerellä yleensä. Vaikka Englanti 
on ollut Välimeren herra, sen asema on kuitenkin itse asiassa 
ollut tukikohtien puutteen johdosta paljon epäedullisempi kuin 
Ranskan tai Italian. Välimeren suulla lännessä on Gibraltarin 
kalliolinnoitus ja sotasatama, joka vartioi pääsyä Atlantilta. Gib¬ 
raltarin merkitys kävisi kuitenkin aivan kyseenalaiseksi, jos Espanja 
joutuisi Englannin vihollisten leiriin. Algecirasin rannikolta ras¬ 
kas tykistö hallitsisi Gibraltarin satamaa ja yltäisi linnoitukseen, 
jota ei voitaisi enää käyttää tukikohtana, ja sitäpaitsi Espanjalla 
on hallussaan myöskin Gibraltarin salmen etelärannikko sekä sal¬ 
mea siltä puolen hallitsevat Tangerin, Ceutan ja Melillan satamat. 
Espanjalla on useita hyviä satamia myös pitkin Välimeren rannik¬ 
koa aina Barcelonaan pohjoisessa sekä lisäksi Port Mahon Menorcan 
saarella Baleaareilla, aivan Ranskasta Pohjois-Afrikkaan johta¬ 
vien teiden varressa. Ainoastaan siinä tapauksessa, että Espanja 
olisi Englannin puolella sodassa, britit voisivat tuntea asemansa 
Välimeren läntisimmissä osissa täysin turvatuksi ja saattaisivat 
toimia tehokkaasti. Gibraltarista Maltaan lähes 2.000 km:n mat¬ 
kalla Britannialla ei ole yhtään ainoata omaa tukikohtaa, vaikka 

Malta on erinomaisen hyvässä asemassa. Maltasta itään Englanti 
saattoi kyllä käyttää Kreikan rannikon ja Joonian saarten sata¬ 
mia rauhanoloissa, samoin Suda-lahtea Kreetan pohjoissivulla, 
mutta sodan aikana tämä tuskin voi tulla kysymykseen. Balkanin 
sota sitäpaitsi johti pian myöskin Kreikan ja sen saaristojen val¬ 
taukseen, joten toukokuun lopusta 1941 lähtien Englannilla ei 
enää ollut koko itäisen Välimeren pohjoissivulla yhtään ainoata 
tukikohtaa. Maltan itäpuolella britit saattoivat turvautua ainoas¬ 
taan Egyptin ja Palestiinan rannikoitten, Kypron saaren sekä 
heinäkuusta 1941, ranskalaisen Syyrian valtauksen jälkeen myös¬ 
kin sikäläisiin sotasatamiin. Brittiläisen laivaston päätukikohdaksi 
itäisellä Välimerellä jäikin Aleksandrian satama, joka kyllä oli 
tarkoitukseen liian ahdas ja osaksi vailla taistelulaivojen korjaus- 
mahdollisuuksia. Palestiinan rannikolla oli Haitan satama raken¬ 
nettu sota- ja öljysatamaksi, jonne päättyy Irakista tuleva suuri 
öljyjohto. Kypron satamista taas on tärkein Famagusta, joka 
niinikään rakennettiin ennen nykyisen suursodan alkua sotalai¬ 
vojen, pääasiassa keveitten merivoimien tukikohdaksi, ja saarelle 
perustettiin samalla lentokenttiä. Suezin itäpuolella taas brittien 
käytettävinä olivat Port Sudan ja Punaisen meren suussa Aden 
sekä kauempana Itä-Afrikan rannikolla Sansibar. 

Tuossa brittien tukikohtaketjussa oli siis sangen arveluttavia 
aukkoja varsinkin läntisen Välimeren puolella. Niin kauan kuin 
Ranska taisteli liittolaisensa rinnalla, oli länsivaltojen asema sitä¬ 
vastoin lännessäkin vahva. Marseille ja Toulon ranskalaisella Väli- 
meren-rannikolla, Ajaccio ja Bastia Korsikassa, Mers-el-Kebir, 
Alger, Mostaganem, Philippeville ja ennen kaikkea Bizerta sekä 
Tunis muodostivat erinomaisen tukikohtasysteemin Italian hal¬ 
litsevan meriaseman vastapainoksi. Varsinkin juuri ranskalaisen 
Pohjois-Afrikan satamilla oli tällöin ratkaiseva merkitys. Ne nimit¬ 
täin täyttivät Gibraltarin ja Maltan välisen valtavan aukon ja teki¬ 
vät liittoutuneille mahdolliseksi läntisen Välimeren hallinnan. 
Sitävastoin niiden menetys pakotti Englannin vetämään laivas¬ 
tonsa Gibraltarin lähivesille, valvomaan Välimeren läntistä port¬ 
tia, jota lisäksi ei voida myöskään sulkea miinoituksin hyvin voi¬ 
makkaiden merivirtojen vuoksi. 

Italialla taas oli alkaessaan taistelunsa Englantia vastaan liit¬ 
tolaisensa Saksan tukemana erinomaiset tukiasemat varsinkin 
Välimeren keskiosissa. Genova, Spezia ja Livomo pohjoisessa, 
Cagliari Sardiniassa, Napoli, sekä Sisilian satamat Messinä, Tra- 
pani ja Augusta vartioivat keskellä Sisilian ja Tunisian salmea 
sijaitsevien Pantellerian ja Lampedusan saarten kanssa keskisen 
Välimeren tärkeimpiä osia. Tätä sulkua täydensivät Välimeren 
pohjoisella sivustalla Saseno Albanian rannikon edustalla, Durazzo 
ja muut Albanian satamat, Dodekanesian saaret ja taas etelässä 
Libyan satamat, ennen kaikkea Tripolis ja Benghasi. Myöskin 
Itä-Afrikan rannikolla oli Italialla muutamia hyviä tukikohtia: 
Massaua ja Assab Eritreassa sekä Mogadiscio Somalimaassa. 

Tämä tukikohtasysteemi brittiläisen »elämänlinjan» varrella 
määräsi siis koko sodan kulun Välimerellä sekä afrikkalaisissa 
siirtomaissa. Gibraltar oli liian kaukana Italian ulottuvilta, jotta 
akselivallat olisivat voineet hyökätä sitä vastaan. läntinen Väli¬ 
meri jäikin pitkiksi ajoiksi enimmäkseen sivuun ja sotatoimien 
pääpaino keskittyi Sisilian ja Libyan välille sekä itään. Välimeren 
keskiosissa Italian laivaston ja niitä maatukikohdista käsin tuke¬ 
vien ilmavoimien tehtävänä oli ensi kädessä katkaista brittien 
kauttakulku itään. Englantilaiset taas puolestaan koettivat mah¬ 
dollisimman mukaan häiritä akselivaltojen huoltoyhteyttä Etelä¬ 
ltähän ja Sisilian satamista Libyaan ja tällöin Maltan vahvasti 
linnoitettu saariryhmä joutui näyttelemään aivan keskeistä osaa. 
Libyan ja Egyptin rajoilla taas Italia keskitti voimiaan uhatak- 
seen Niilin laaksoa ja Englanti kiirehti kokoamaan joukkoja Niilin 
laaksoon työntääkseen akselivallat pois Pohjois-Afrikasta. Itä- 
Afrikka muodosti lisäksi melko itsenäisen sivunäyttämön. Siellä 
Italian eristetty siirtomaa-armeija saattoi uhat a brittiläistä Keniaa 
sekä pyrkiä poikki Sudanin yhteyteen Libyan kanssa. Englannin 
sodanjohto puolestaan asetti Egyptin ja Suezin kanavan puolus¬ 
tuksen sekä Libyan offensiivin valmistelun ohella tärkeimmäksi 
ensi tehtäväkseen italialaisen Itä-Afrikan valloituksen torjuak¬ 
seen uhkan Sudania vastaan ja Punaisella merellä sekä vapauttaak¬ 
seen tuolle kaukaiselle sotanäyttämölle sidotut voimat muihin 
tehtäviin. 



Suuri meri- ja siirto vraasota 



Italian afrikkalaiset aineet (merkitty mustalla). 


Näin jouduttiin siis laajaan, Euroopan ulkopuolella käytävään 
meri- ja siirtomaasotaan, jonka veroista ei valkoisen rodun valto¬ 
jen välillä ollut aikaisemmin nähty. Ratkaisu tässä kamppailussa 
saavutettiin ensin Itä-Afrikassa, missä Italian asema oli erittäin 
vaikea. Mikäli italialainen Libyan armeija ei pystynyt nopeasti 
valloittamaan Egyptiä ja avaamaan Suezin kanavan kautta pää¬ 
syä Punaiselle merelle, oli Mussolinin luoma itäafrikkalainen impe¬ 
riumi täydelleen eristettynä tuomittu ennen pitkää sortumaan. 
Yhteyden ylläpito emämaasta sinne kävi mahdolliseksi ainoastaan 

lentoteitse Libyan kautta ja kohtasi sekin tavattoman suuria vai¬ 
keuksia. Itä-Afrikan varakuninkaan Aostan herttuan käytettä¬ 
vänä lienee heikkojen keveitten merivoimien ja suhteellisen vah¬ 
van ilma-aseen lisäksi ollut sodan alkaessa korkeintaan 150.000 
miestä, jos otetaan lukuun myöskin kymmenet tuhannet Italiasta 
sinne suuria tierakennuksia ja muuta imperiumin rakennustyötä 
varten siirretyt asekuntoiset työläiset. Suurin osa joukoista oli 
kumminkin värillisiä muodostelmia, sillä Italia oli Abessinian sodan 
jälkeen ryhtynyt muodostamaan suurta siirtomaa-armeijaa käyt¬ 
tääkseen uuden siirtomaavaltansa ihmisvaroja täten sotilaallisesti 
hyväkseen Ranskan tapaan. Tuo joukkovahvuus oli kuitenkin 
vielä melko pieni, kun otetaan lukuun alueen koko laajuus, lähi¬ 
main 2 miljoonaa km 2 , ja vasta neljä vuotta aikaisemmin kukistetun 
Abessinian kapinallisuus. Apujoukkoja ei voitu enää saada emä¬ 
maasta eikä mainittavia määriä sotamateriaaliakaan, jotavastoin 
britit kykenivät mielensä mukaan keskittämään imperiumin eri 
osista Itä-Afrikkaan vahvan armeijan. 

Englannilla oli kuitenkin sodan alkaessa Sudanissa ja Keniassa 
ainoastaan hyvin heikkoja suojajoukkoja, pääasiallisesti »Kings 
African Riliesin» tapaisia neekerijoukkoja sekä Etelä-Afrikasta, 
etupäässä Rhodesiasta siirrettyjä vapaaehtoisia muodostelmia. 
Vähän vahvempi voimaryhmä, ensi sijassa intialaisia joukkoja, 
oli koottu brittiläiseen Somalimaahan, minne oli sijoitettu noin 
15.000 miestä. Länsivaltojen suunnitelmiin lienee kuulunutkin 
hyökkäykseen ryhtyminen yhdessä Somalimaan ranskalaisten 
kanssa mahdollisimman pian, mutta Ranskan luhistuminen ja ase¬ 
lepo teki sitten nämä aikeet tyhjiksi ja lisäksi paljasti Somalimaan 
puolustuksen lännessä. 

Italian itäafrikkalaisella armeijalla oli joka tapauksessa suotuisa 
ajankohtansa syyskesällä ja syksyllä 1940, ennenkuin Englanti 
ehti vahvistaa tuntuvammin voimiaan Itä-Af rikassa, mutta Aos¬ 
tan herttua pysyi varovana. Kenties olisi hyökkäys kohti Khar- 
tumia Sudaniin vaikeuttanut suurestikin brittien puolustusta Nii¬ 
lin laaksossa, samoin myöskin voimakas tunkeutuminen Kemaan 
vaarantanut pahasti Englannin suunnitelmia Itä-Afrikan tällä 
kulmalla. Aloite oli kyllä italialaisten käsissä ja he vahasivat sodan 

alkuvaiheessa Kassalan tärkeän kaupungin katkaisten siten rauta¬ 
tieyhteyden Niililtä Port Sudaniin Punaisen meren rannikolle 
sekä miehittivät Galabatin ja Kurmukin Abessinian rajan äärellä. 
Keniassa taas tunkeuduttiin Abessinian ja Somalimaan rajoilta 
pitkälti kohti Nairobia, mutta jo elokuussa hyökkäys pysähtyi. 
Sitävastoin italialaisten onnistui kaksiviikkoisella sotaretkellä 
valloittaa koko brittiläinen Somalimaa, niin että myöskin sen 
pääkaupunki Berbera joutui kenraali Nasin joukkojen käsiin elo¬ 
kuun 19 pnä. 

Näitä alkumenestyksiä ei kuitenkaan sitten käytetty tarmok¬ 
kaasti hyväksi, yhtä vähän kuin Grazianin syyskuun hyökkäyksen 
saavutusta Libyan ja Egyptin rajoilla. Sotatoimissa syntyi kuu¬ 
kausia kestänyt tauko, jonka aikana Englanti puolestaan vahvisti 
kaikin puolin asemaansa ottaakseen aloitteen käsiinsä sekä Itä- 
etta Pohjois-Afrikassa. Winston Churchill selitti joulukuussa 
1940 puheessaan alahuoneessa, että emämaan ahdingosta ja vaa- 
ranalaisuudesta huolimatta päätettiin jo syyskesällä 1940 lähet¬ 
tää kaikki irtisaatavat parhaat voimat ja sotakalusto itään. Väli¬ 
meren piiriin ja Afrikkaan. Englannin oma osuus joukkojen toi¬ 
mittamisessa siirtomaasodan näyttämölle jäi kyllä suhteellisen 
vähäiseksi, mutta sitävastoin koottiin Libyan rintamalle ja Ita- 
Afrikkaan nyt sotavoimia imperiumin kaikista osista, paljasta¬ 
malla vaarallisesti mm. Intian, Malakan ja Austraalian puolustus 
Japanin uhkaa vastaan. Intialaisia, eteläafrikkalaisia, austra¬ 
lialaisia ja uusseelantilaisia divisioonia alkoi saapua Niilin laak¬ 
soon ja Keniaan, niin että vuoden 1940 lopulla briteillä alkoi olla 
sekä Libyan että Itä-Afrikan näyttämöillä offensiiviin tarvit¬ 
tava ylivoima — ei ehkä joukkojen vahvuuksissa, mutta materiaa¬ 
liin ja lentoaseeseen nähden. Niinpä italialaista Itä-Afrikkaa vas¬ 
taan keskitettiin pohjoiseen Eritrean rajan äärelle kenraaliluut¬ 
nantti Plattin 4—5 divisioonan vahvuinen Sudanin-ryhmä. Sen 
ytimenä oli kaksi moottoroitua intialaista divisioonaa ja siihen 
liitettiin myöskin »vapaitten ranskalaisten» osastoja, jotka olivat 
Tshad-jarven seuduilta marssineet aina Port Sudaniin Punaisen 
meren rannikolle. Plattin voimaryhmän tehtävänä oli hyökätä 
Eritreaan ja pohjoista tietä Abessiniaan — siis samaa, jota de 

Bonon ja sittemmin marsalkka Badoglion johtama Italian pää¬ 
armeija oli edennyt vuoden 1936 sotaretkellä. Keniaan taas koot¬ 
tiin kenraaliluutnantti, sir Alan Cunninghamin johtama voima- 
ryhmä, Afrikan eri osista tuotuja joukkoja, ja lopuksi oli Adenissa 
valmiina kolme intialaista prikaatia, joiden piti nousta maihin 
brittiläisen Somalimaan rannikolla. 

Tarkoituksena oli siis suunnata Italian Itä-Afrikkaa vastaan 
voimakas isku kolmelta eri taholta, mutta lisäksi ryhdyttiin myös 
laajoihin valmisteluihin abessinialaisten heimojen nostamiseksi 
kapinaan. Negus Haile Selassie oli nyt palannut takaisin Afrikkaan 
voittaakseen brittien avulla takaisin valtaistuimensa ja tämä 
Englannin välillä Abessinian sodan jälkeen kokonaan hylkäämä 
ruhtinas johti Khartumista käsin kapinakiihotusta. Varsinkin 
Abessinian ylängön länsiosissa. Sinisen Niilin ja Rudolf-järven 
välisillä alueilla liike saikin vauhtia. Sotarummut kumisivat taas 
noissa villeissä vuoristoissa, brittiläisten upseerien ja neguksen 
lähettämien heimopäälliköitten johtama sissisota levisi ennen pit¬ 
kää laajalti ja sitoi melkoisen osan Aostan herttuan käytettävissä 
olleita sotavoimia. 

Hyökkäys Eritreaa ja Somalimaata vastaan alkoi samanaikai¬ 
sesti tammikuussa 1941, mutta kummallakin suunnalla italialaiset 
joukot pitivät pitkän aikaa sitkeästi puoliaan ylivoimaa vastaan. 
Pohjoisessa italialainen kenraali Frusci keskitti puolustuksen Erit¬ 
rean ja Abessinian rajaseutujen laajoja ylänköjä hallitsevaan Kere- 
nin vuoristokaupunldin, josta taisteltiin seitsemän viikkoa hyvin 
kiivaasti. Britit painostivat ankarasti sekä lännestä että myöskin 
pitkin rannikkoa pohjoisesta ja kenraali Platt lähetti tuleen yhä 
uusia imperiumijoukkoja, joita tuki vahva raskas tykistö, panssari- 
ase sekä ilmavoimat. Italialaisten varustetuista vuoristoasemista 
kamppailtiin suorastaan askel askeleelta ja italialaiset tekivät yhtä¬ 
mittaisia vastaiskuja. Niinpä kuuluisa italialainen siirtomaa- 
soturi, »Saharan leijona», kenraali Lorenzini kaatui täällä joukko¬ 
jensa etunenässä vastahyökkäystä johtaessaan. Vasta sitten kun 
italialaisten ammusvarastot olivat huvenneet hyvin vähiin, britit 
saattoivat ryhtyä loppuhyökkäykseen maaliskuun 23 pnä. Ita¬ 
lialaiset väistyivät Kerenistä kohti Asmaraa täydessä järjestyk- 

sessä, mutta Kerenin taistelu oli kuitenkin itse asiassa ratkaissut 
jo koko sotaretken. Vastarinta Eritreassa alkoi tämän jälkeen 
murtua ja jo huhtikuun i pnä antautui Eritrean pääkaupunki 
Asmara. Huhtikuun 9 pnä miehitettiin Massauan tärkeä satama¬ 
kaupunki ja kesäkuun n pnä italialaisten viimeinen tukikohta 
Eritrean rannikolla, Assabin satama. 

Eritrean miehitys suoritettiin siis loppuun ennen sadekauden 
tuloa ja samaan aikaan tapahtui ratkaisu etelämpänäkin. Kohta 
Kerenin taistelun jälkeen oli osia Plattiin voimaryhmästä suunnattu 
etelään Abessinian rajan ylitse kohti Aduaa, missä italialaiset olivat 
kärsineet v. 1896 tuhoisan tappion taistelussa negus Menelikiä 
vastaan. Italialaisten vastarinta oli kuitenkin varsin jäykkää ja 
eteneminen jatkui hitaasti Aduan tienoilta kohti AmbaAlagia, 
missä Haile Selassien joukot olivat talvella 1935—1936 pitkäksi 
aikaa pysähdyttäneet italialaisten hyökkäyksen Abessinian sydä¬ 
meen. Täällä käytiin nyt viimeinen suuri taistelu italialaisen impe¬ 
riumin kohtalosta — mutta sitä ennen oli jo paljon ehtinyt tapah¬ 
tua Somalimaassa ja itse Abessiniassa. 

Cunninghamin voimaiyhmän osaksi jäi nimittäin sittenkin 
suurin tehtävä italialaisen Itä-Afrikan valloituksessa. Italialaiset 
puolustivat muutamia viikkoja erittäin tarmokkaasti Juba-joen 
linjaa Kenian ja Somalimaan rajoilla ja vasta helmikuun lopulla 
pääsi brittien moottoroitujen, ilma- ja rannikolla merivoimien 
tukemien rivistöjen hyökkäys todella vauhtiin. Pitkin Somali- 
maan rannikkoa edenneet joukot miehittivät 25. 2. Somalimaan 
pääkaupungin ja tärkeimmän sataman Mogadiscion ja ennen pitkää 
joutui koko hyvin heikkojen sotavoimien puolustama siirtomaa 
hyökkääjien käsiin. Tämän jälkeen alkoi nopea tunkeutuminen 
kahdessa paäsuunnassa Abessinian ylängölle. Osa Cunninghamin 
joukoista murtautui lounaassa Moyalen suunnalla Juba-joen ylitse 
ja valtasi Neghellin edeten Lounais-Abessinian järvialueelle samaa 
tietä, jota Grazianin salamahyökkäys oli tapahtunut keväällä 1936. 
Cunninghamin päävoimat taas ajoivat italialaisten vastarinnan 
kokonaan murruttua salamavauhtia yli Ogadenin arojen kohti 
Hanuria, joka miehitettiin jo maaliskuun 27 pnä. Samaan aikaan 
päästiin yhteyteen Adenista tuotujen joukkojen kanssa, jotka 

olivat nousseet maihin brittiläisen Somalimaan rannikolla, valloit¬ 
taneet sen takaisin italialaisilta ja yhtyivät nyt Cunninghamin 
armeijaan jatkaakseen marssia kohti Addis Abebaa Dzhibutista 
tulevan rautatien suunnassa. Täten siis huhtikuun alussa britit 



Englantilaisten hyöl-käyssuunnat merkittynä nuolilh. 


olivat päässeet Abessinian ylängölle kolmella eri taholla: pohjoi¬ 
sessa, lounaassa ja idässä, ja kysymys oli vain siitä, mikä rivistö 
voittaisi tämän kilpajuoksun. 

Perille pääsivät ensimmäiseksi Cunninghamin pitkin rataa 
kaakosta etenevät joukot, jotka huhtikuun 5 pnä miehittivät 
Addis Abeban, vaikka Haile Selassie vasta kuukautta myöhemmin 
itse juhlallisesti saapui sinne ottaakseen valtaistuimensa jälleen 
haltuunsa — brittien vasallina. Aostan herttua oli vetänyt pahasti 
huvenneet joukkonsa pois pääkaupungista keskittäen ne Dessien 
Gondarin seuduille maan keskiosiin, minkä lisäksi italialaisia osas- 

15 — Kriisien Ja sodin miallnm II. 

toja taisteli vielä myöskin Dzhimman maakunnassa Abessinian 
lounaisella järvialueella. 

Abessinian valtauksen jälkeen brittien isku kohdistui ensin 
Aostan herttuan nyt 75.000 mieheksi supistuneen armeijan pää- 
voimiin. Cunningham vaati varakuningasta antautumaan, mutta 
hän kieltäytyi ja sota jatkui. Dessie kukistui huhtikuun 26 pnä, 
mutta herttua vetäytyi vielä pohjoisemmaksi tehden joukkoineen 
vastarintaa viimeiseen saakka. Hänellä oli enää omassa johdossaan 
korkeintaan 15.000 miestä ja armeijan asema oli aivan toivoton, 
kun taistelu Amba Alagin vuoristosolmusta alkoi toukokuun I pnä. 
Aseistus oli puutteellinen, ammukset olivat huvenneet vähiin, 
nälkä uhkasi toden teolla ja kaiken lisäksi tuli nyt sadekausikin. 
Kaikesta huolimatta italialaiset puolustautuivat vielä 17 päivää 
Cunninghamin joukkojen puristaessa etelästä ja Plattin armeijan 
hyökätessä pohjoisesta. 

Vain 7.000 loppuun uupunutta, ryysyistä, nälän ja kuumeitten 
kuluttamaa soturia oli jäljellä armeijassa, joka Aostan herttuan 
johdolla antautui Amba Alagin vuoristossa toukokuun 18 pnä 
1941. Heidän johtajansa itse seurasi miehiään sotavankeuteen, 
mutta eräissä Abessinian osissa vastarinta jatkui vieläkin. Järvi¬ 
alueella taistelleet italialaiset pakotettiin antautumaan kesän 
kuluessa, mutta Gondarin seuduilla Tana-järven seuduilla italia¬ 
lainen 25.000 miehen joukko piti puoliaan aina marraskuun loppuun 
saakka. Vasta sitten kun kaikki puolustusmahdollisuudet oli käy¬ 
tetty loppuun ja elintarvikevarastotkin oli kulutettu, lakkasi kamp¬ 
pailu, johon nyt myöskin suuri abessinialainen heimoarmeija osal¬ 
listui brittien rinnalla italialaisia vastaan. 

Italian Itä-Afrikan tarina päättyi — ainakin toistaiseksi. Tais¬ 
telu oli ollut italialaisia lopputulokseltaan masentava, mutta sit¬ 
tenkin kunniakas, sillä eristettyinäkin, vailla kaikkea huoltoa ja 
mahdollisuutta saada kotimaasta tukea italialaiset siirtomaasoturit 
olivat osoittaneet suurta rohkeutta ja sitkeyttä epätasaisessa kamp¬ 
pailussaan ylivoimaa vastaan. 

Kuuden vuoden kuluttua taas uusi lehti kääntyi Abessinian 
historiassa. Italialaiset oli voitettu ja negus Haile Selassie hallitsi 
maata — mutta hän oli nyt brittien holhokki. Englantilaiset jou- 

kot vedettiin kyllä enimmäkseen pois maasta, mutta sotilaalliset, 
poliittiset ja taloudelliset neuvonantajat jäivät hoitamaan ohjaksia 
ja negus sitoutui myöskin antamaan sotilaallista tukea suojelijal¬ 
leen, ts. lähettämään Abessinian ylänköjen ruskeita ja mustia mie¬ 
hiä suursodan muillekin näyttämöille taistelemaan brittiläisten 
intressien puolesta. 

Englannille taas Itä-Afrikan sotaretken päätös merkitsi epäile¬ 
mättä huomattavaa helpotusta. Tuo erillinen sotanäyttämö oli 
nyt poistettu ja imperiumia Punaisella merellä sekä Intian valta¬ 
meren rannikoilla uhannut vaara oli torjuttu. Itä-Afrikkaan sido¬ 
tut joukot voitiin myös siirtää lähemmäksi Eurooppaa Välimeren 
piiriin, missä vahvistusta kaivattiin kipeästi. Siellä oli nimittäin 
Englannin asema tällä välin yhä vaikeutunut ja suuret vaarat uhka¬ 
sivat imperiumin tärkeimpiä tukialueita läheisessä idässä. 


TAISTELU VÄLIMERESTÄ 

Suuri hieta-aavikko korkeine, jähmettyneine, keltaisenruskeine 
laineineen muistuttaa lintuperspektiivistä katsoen erehdyttävästi 
merta, jota siellä täällä pitkien välimatkojen jälkeen keitaat pil¬ 
kuttavat kuin vihreät korallisaaret Etelämeren rannattomia 
ulapoita. Ja aavikkosotakin itäisen Saharan äärettömissä, vedet¬ 
tömissä autiomaissa on nykyaikaisen sotatekniikan ansiosta muut¬ 
tunut suuressa määrin merisodan kaltaiseksi. Samoilla seuduilla, 
joilla muinoin Persian suurkuninkaan Kambyseen voimakas 
armeija tuhoutui janokuoleman uhrina retkellään Jupiter Ammo- 
nin eli Siwan keitaaseen, kamppailivat akselivaltojen ja brittien 
paljon mieslukuisemmat joukot kolmatta vuotta Niilin ja Syrtin 
lahden välillä elämästä ja kuolemasta todellisessa salamasodassa, 
joka vyöryi meren hyökylaineitten tavoin yli hieta-aavikoitten, 
kuumien ja kasvuttomien vuoristojen tai Marmarikan karujen 
rannikkoarojen. Uusi sotatekniikka teki taistelun mahdolliseksi 
noilla aavikoilla, joille oli aivan kirjaimellisesti tuotava kaikki 
juomavedestä alkaen ja tavattomista huoltovaikeuksista huoli- 

matta. Lentoase kuljetusmuodostelmineen, autiomaan oloihin 
erikoisesti sovelletut panssarivoimat ja maastoautot pystyivät 
selviytymään tehtävistään noissakin olosuhteissa, jotka muinai¬ 
sina aikoina vaativat sotatoimissa hyvin pieninkin joukoin ääret¬ 
tömiä ponnistuksia. Mutta huoltosyyt pakottivat samalla rajoit¬ 
tamaan armeijojen vahvuuden alun pitäen ankarasti, mekanisoi- 
maan joukot, jotka oli pakko muodostaa erikoiskoulutuksen saa¬ 
neesta valiomiehistöstä, ja varustamaan ne mahdollisimman tehok¬ 
kaasti kaikella, mitä nykyaikainen tekniikka voi tarjota parasta. 
Sota kehittyi siten äärettömän liikkuvaksi, se sitoutui paljon suu¬ 
remmassa määrin huoltosatamiin kuin sisämaan varustettuihin 
tukikohtiin, ja taistelut muodostuivat sangen monasti suurten 
laivastojen yhteentörmäyksiä muistuttaviksi. Itse autiomaasodan 
taktiikkakin täten läheni suuresti merisodan taktiikkaa joka 
operaatio vaiheessa ratkaisevine panssaritaisteluineen. Ja itse tar- 
koitukseltaankin tuo Grazianin, Wavellin, Rommelin, Ritchien, 
Auchinleckin, Montgomeryn ja muiden akselivaltojen tai britti¬ 
läisten kenraalien kesästä 1940 lähtien käymä aavikkosota liittyi 
kiinteästi siihen kamppailuun, jota vahvat laivastot ja suurilukui¬ 
set ilmavoimat samaan aikaan kävivät Välimeren herruudesta sen 
sinisillä ulapoilla tai niiden yllä. Libyan rintama oli kyllä pitkän 
aikaa ainoa maarintama, jolla Saksa ja Italia hyökkäsivät suoraan 
Englantia vastaan ja uhkasivat brittien asemaa Niilin laaksossa 
sekä Suezin kanavalla, siis brittiläisen Intian meren vallan län¬ 
tistä puolustussysteemiä. Mutta samalla oh tuo Pohjois-Af rikan 
monivaiheinen ja luonteeltaan erikoislaatuinen sodankäynti maalla 
käytyä taistelua meren, nimenomaan Välimeren herruudesta, vie¬ 
läpä sangen oleelliselta osaltaan tarkoitti juuri sen ratkaisua. Itse 
noiden Mustain maanosan pohjoisten autiomaa-alueiden omistus 
näytteli nimittäin siinä vain sivuosaa, sillä sotilaallisesti tai sota- 
taloudellisesti on aavikkomaastolla sinänsä vähän merkitystä. 
Se oli vain operaatioiden näyttämö ja tukialue, mutta pääpaino oli 
satamien hallinnassa, koska Tripoliilla, Benghasilla, Tobrukilla, 
Demalla, Mersa Matnihilla ym. ja rannikkoalueiden lentotuki¬ 
kohdilla oli suuri merkitys Välimeren valtiudelle. 

Tämän vuoksi on myös mahdotonta erottaa toisistaan Pohjois- 

Afrikan maarintamaa ja Välimeren meri - ja ilmarintamaa, joitten 
tapahtumat kietoutuvat elimellisesti yhteen. Sodankäynti Kyre- 
naikan ja Marmarikan tämän tästä edestakaisin vyöryvällä maa- 
rintamalla ja siellä taistelevien joukkojen huolto määräsi koko¬ 
naan akselivaltojen taktilliset tehtävät merellä ja ilmassa, kun 
taasen Niilin laakson puolustuksen vahvistaminen ja huollon yllä¬ 
pito sinne ratkaisevasti vaikutti Britannian kaikkiin suunnitel¬ 
miin ja yrityksiin. 

Niinpä välittömänä seurauksena Italian yhtymisestä sotaan 
oli Englannin asettuminen puolustuskannalle Välimerellä Ranskan 
luhistumisen jälkeen, laivaston vetäminen Välimeren keskiosista 
itään ja länteen, Aleksandrian ja Gibraltarin suuriin tukikohtiin 
ja brittiläisen kauppamerenkulun suuntaaminen Gibraltarin—Mal¬ 
tan—Suezin suoralta tieltä Afrikan ympäri. Välimeri ei kyllä kat¬ 
kennut brittien kauttakulkutienä vielä kokonaan, mutta se menetti 
kuitenkin olennaisen merkityksensä imperiumin emämaan ja lähei¬ 
sen sekä kaukaisemman idän välisenä valtaväylänä. Pakottavissa 
tapauksissa, vuoden 1940 aikana vielä sangen usein, britit kuiten¬ 
kin turvautuivat kaikista Italian laivaston ja lentoaseen puolelta 
uhkaavista vaaroista huolimatta tähän suoraan tiehen, ja yritti¬ 
vät toisinaan käyttää sitä myöhemminkin, varsinkin kun oli toi¬ 
mitettava Egyptiin tai Etu-Aasian rannikoille Englannista eri¬ 
koisen tärkeitä ja kiireellisiä materiaalilähetyksiä tai esimerkiksi 
Maltaan muonaa, sotamateriaalia, täydennysjoukkoja ja kaikkea 
muuta sen huollossa tarvittavaa. Tällöin brittiläinen taktiikka 
kehittyi kussakin tapauksessa joka kerta suurin piirtein saman¬ 
laiseksi. Kuljetusalukset koottiin Gibraltarin vesillä tai jo aikai¬ 
semminkin suuriksi, erityisen vahvasti varmistetuiksi saattueiksi, 
joita suojaamassa oli säännöllisesti Gibraltarin-laivaston pääosa 
taistelulaivoineen, lentotukialuksilta toimivine llmavoimineen ja 
monilukuisine risteilijöineen, hävittäjineen ja muine keveine aluk- 
sineen. Sisilian ja Tunisian välisessä Välimeren keskisessä kapei¬ 
kossa tapahtui sitten tavallisesti vahdinvaihto, jolloin Aleksand¬ 
riasta ja muista itäisen Välimeren perukan tukikohdista käsin toi¬ 
miva brittiläisen Välimeren-laivaston pääosa samanaikaisesti liik¬ 
keelle lähteneenä tuli vastaan ja otti saattueen huostaansa vieden 

sen itään, kun taas Gibraltarin-laivasto palasi »kotivesilleen». 
Nämä saattueet aiheuttivat kuitenkin säännöllisesti kiihkeitä meri- 
ja ilmataisteluja akselivaltojen keveitten ja toisinaan raskaitten- 
kin merivoimien sekä varsinkin ilmavoimien tehdessä rajuja hyök¬ 
käyksiä brittiläisiä merivoimia ja kuljetuslaivueita vastaan. Noissa 
saattuetaisteluissa oli tunnusomaista ensinnäkin lenioaseen sangen 
keskeinen osuus eritoten akselivaltojen puolella, mutta myöskin 
laivastojen merkitys yhtä hyvin itse sotatoimissa kuin kärsityissä 
tappioissakin. Kauppatonniston menetykset eivät nimittäin Väli¬ 
merellä nousseet samanlaisiin miljoonalukuihin vuoden mittaan 
kuin Atlantilla, vaikka toisinaan tuhottiin saattueita miltei koko- 
naankin. Syynä tähän oli tietysti kuljetuksiin käytetyn tonniston 
suhteellinen vähäisyys saattue varmistuksen vahvuuteen verrat¬ 
tuna. 

Tuo saattuepalvelus läntisellä Välimerellä olikin brittiläisen 
Gibraltarin-eskaaderin tärkeimpiä tehtäviä, Atlantin läheisissä 
osissa akselin sukellusveneitä vastaan samanaikaisesti jatkuvan 
toiminnan ohella. Itään keskitetty Välimeren-Iaivaston pääosa 
taas suojasi Egyptin ja Palestiinan rannikoita, tuki 8. armeijan 
sotatoimia Marmarikan rannikolla ja joutui mm. Kreikan sodan 
aikana syksystä 1940 Kreetan valloitukseen saakka, toukokuun 
loppuun 1941 näyttelemään sille raskasta ja suuria menetyksiä 
aiheuttanutta osaa brittiläisten joukkojen kuljetusten ja itse sota¬ 
tointen yhteydessä. 

Merisota Välimerellä oli kuitenkin vuoden 1940 kuluessa enim¬ 
mäkseen Italian ja Englannin meri- ja ilmavoimien »pikkusotaa», 
joka toisaalta kohdistui brittien kauttakulkuliikenteen katkai¬ 
suun, toisaalta taas britit hyökkäsivät Italiasta Afrikkaan tapah¬ 
tuvaa huoltoliikennettä vastaan. Hyvin keskeistä osaa tällöin 
näytteli Maltan saaristo, jota britit käyttivät nyt enää pääasialli¬ 
sesti v ain keveitten merivoimiensa, ensi sijassa sukellusveneittänsä 
ja lentoaseensa tukikohtana. Maltan varustustöitä oli viimeisinä 
vuosina ennen sotaa suoritettu laajassa mitassa, sen varuskun¬ 
taa oli vahvistettu, linnoitustykistöä ja eritoten ilmatorjuntaa 
lisätty ja saarelle perustettu useampia lentokenttiä, joitten pommin- 
kestävissä suojissa säilytetyt brittiläiset hävittäjäkoneet osallis- 

tuivat myöhempiin lakkaamattomiin ilmataisteluihin saaren yllä, 
akselin ilmavoimien hyökätessä tätä brittien tukiasemaa vastaan. 
Maltaa käyttivät välilaskupaikkana myöskin ne englantilaiset 
ilmavoimat, jotka tämän tästä tekivät Pohjois-Afrikasta hyök¬ 
käyksiä Italian ja varsinkin Sisilian rannikoita ja lentotukikohtia 
vastaan. 

Tämän vain 90 km Sisilian rannikosta sijaitsevan saariryhmän 
asema oli siten brittien kannalta erikoisen tärkeä ja toisaalta Malta 
oli akselin pahana kompastuskivenä hoidettaessa sotatoimia Afri¬ 
kassa. Miksi Italia ei sitten laivastoineen ja ilmavoimineen yrittä¬ 
nyt vallata tuota merilinnoitukseksi ja ilmavoimien tukiasemaksi 
muutettua saariryhmää, jonka pääsaari on noin 300 km 2 :n laajui¬ 
nen? Merivoimien hyökkäys Maltaa vastaan ei sen puolustuksen 
lujuuden johdosta olisi yksin tuottanut toivottuja tuloksia ja mai¬ 
hinnousujen toteuttaminen olisi varmasti koitunut hyvin kalliiksi. 
Taas laskuvarjojoukkojen käytölle meri- ja ilmavoimien yhdiste¬ 
tyissä sotatoimissa saaren valloittamiseksi esiintyi pahoja esteitä: 
pääsaaren alueen pienuus, joka teki puolustuksen tehokkaaksi ja 
vähensi yllätysmahdollisuudet minimiin. Toisin kuin laajassa ja 
suhteellisen harvaan asutussa Kreetassa, jonka puolustukselta 
sitäpaitsi puuttui lentoaseen tukea, Maltan puolustusvoimat olisi¬ 
vat heti maihinlaskuhyökkäyksjn alkuvaiheessa voineet esiintyä 
keskitetysti paikalla ja tuhota siihen osallistuneet voimat. 

Kreikan ja Italian sodan puhjettua lokakuun 28 pnä 1940 alkoi 
sitten Välimeren merisodassa uusi, aktiivisempi kausi. Molemmat 
brittiläiset laivastot tekevät silloin tällöin joko erikseen tai yhdis¬ 
tettyinä sotatoimina »syöksyjä» Välimeren keskiosiin iskeäkseen 
huoltolinjoja Afrikkaan ja Otranton salmen ylitse Albanian ranni¬ 
kolle suojelevan Italian laivaston päävoimia vastaan. Italian 
kevyet meri- ja ilmavoimat olivat aikaisemmin tehneet useita 
onnistuneita hyökkäyksiä brittiläistä laivastoa vastaan saaden 
osumia taistelulaivoihinkin ja vaurioittaen tai tuhoten joukon 
aluksia. Nyt britit ryhtyivät rohkeaan yritykseen hyökäten Ita¬ 
lian laivaston pääosaa vastaan itse Taranton sotasatamassa. Hyök¬ 
käys tapahtui marraskuun 12 päivän vastaisena yönä 1940 ilma¬ 
voimin, pääasiallisesti torpedokonein, jotka toimivat lentotuki- 


aluksista »Eagle» ja »Ulustrious» käsin. Kolmea italialaista tais- 
telulaivaa, nimittäin uutta 35.OOO tonnin »Littoriota» ja kahta 
vanhaa »Cavouro-luokan taistelulaivaa vaurioitettiin pahoin, samoin 
eräitä kevcämpiä aluksia. Marraskuun lopussa taas joutui ita¬ 
lialainen laivasto-osasto matkalla Tarantosta Cagliarin sotasata- 
maan Sardiniaan 27.11. taisteluun amiraali Somervillen eskaa- 
derin kanssa Kap Teuladan edustalla Sardinian eteläpuolella. 
Kummallakin puolen lienee yksi taistelulaiva vaurioitunut jonkin 
verran, samoin muutamat risteilijät ja hävittäjät saivat osumia. 
Italialainen laivasto pääsi kuitenkin Cagliariin brittien voimatta 
sitä estää. 

Uutta vilkkautta laivastojenkin toimintaan toi taas vuoden 
1941 alku, samaan aikaan kun saksalaiset ilmavoimat esiintyivät 
näyttämöllä ja Rommelin saksalainen Afrikan-armeijakunta siir¬ 
rettiin Välimeren ylitse Libyaan. Italian laivaston väliaikainen 
heikontuminen ennen vaurioituneiden taistelulaivojen korjausta 
antoi englantilaisille merivoimille tilaisuuden toiminnan laajen¬ 
tamiseen sekä läntisellä että itäisellä Välimerellä, mutta Välimeren 
keskiosista britit työnnettiin nyt ratkaisevasti pois. Amiraali 
Somervillen laivasto pommitti yllättävästi helmikuun 9 päivän 
aamuna Genovan satamaa ja laivaston ilmavoimat hyökkäsivät 
samaan aikaan Livomon ja Pisan tienoilla olevia lentokenttiä 
vastaan. Välimeren sodan suurin varsinainen meritaistelu laivas¬ 
tojen kesken käytiin kuitenkin Kap Matapanin lähellä Kreetan 
etelä- ja länsipuolella maaliskuun 28—29 päivinä. Brittiläisten 
torpedokoneiden onnistui vaurioittaa raskasta italialaista 10.000 
tonnin risteilijää »Polaa» pahoin ja laiva tuhottiin myöhemmin. 
Risteilijän apuun rientävä risteilijäosasto taas joutui brittiläi¬ 
sen Aleksandrian-laivaston päävoimien yllättämäksi pimeässä ja 
»Polan» sisarlaivat »Zara» ja »Fiume» sekä kaksi hävittäjää upotet¬ 
tiin. 

Merisodan päätapahtumia tammikuussa 1941 Tunisian ja Sisi¬ 
lian välisellä merialueella sekä Balkanin sodan yhteydessä Krei¬ 
kan vesillä kuvaamme tuonnempana. Tärkeintä koko taistelussa 
Välimerestä oli kuitenkin, että britit vuoden 1941 alusta lähtien 
työnnettiin Välimeren keskustasta kauaksi länteen ja itään ja 

Ylhäällä: Italialaisten tukikohta El Alameinin linjalla. Alhaalla: Marsalkka Rommel puhuu 
Tobrukissa urhoollisille sotilailleen. 

Italian liby laisten jouk¬ 
kojen ylipäällikkö mar¬ 
salkka Graziani edes¬ 
sään kartta, johon on 

Keskisen ja. itäisen Välimeren sotanäyttämöt. Vinoviivoituksella merkityt 
alueet akselivaltojen, vaakasuorasti viivoitetut Englannin ja sen liittolaisten 
halluss sotilaallisesti. — Mustat liput osoittavat Italian ja valkeat Englan¬ 
nin laivastotukikohtia. 

että myöskin harvalukuisten, mitä vahvimmin varmistettujen 
saattueiden lähettäminen lännestä itään kävi äärimmäisen uskal¬ 
letuksi ja vaikeaksi. Brittiläinen huoltoliikenne emämaan ja Ame¬ 
rikan satamista läheiseen itään ja Intian valtameren piiriin täytyi 
suunnata jokseenkin yksinomaisesti Afrikan ympäri — yli 20.000 
km:n pituista kiertotietä, joka sitoi suunnattomasti tonnistoa eikä 
lopuksi myöskään ollut täysin turvallinen upotussodan ehdittyä 
sinne saakka. Niinpä brittien suunnitelmissa läheiseen itään keski¬ 
tettyjen armeijojen varustamiseksi ja vahvistamiseksi alkaakin 
esiintyä entistä selvempää työnjakoa imperiumin eri osien kesken. 
Joukot Niilin laaksoon ja Etu-Aasiaan koottiin edelleen pääasial¬ 
lisesti imperiumin itäisistä, Intian valtameren ympärillä olevista 
osista, vaikka englantilakiakin yksiköitä, jopa kokonaisia divisioo- 

nia ilmestyi Pohjois-Afrikan sotanäyttämölle. Samoin koetettiin 
varustustuotantoa kohentaa Intian valtameren ympärillä olevissa 
maissa kuljetusten vähentämiseksi tuolla pitkällä, Afrikan ympäri 
johtavalla kiertotiellä. Varsinkin vuoden 1941 lopulta lähtien 
ryhdyttiin myös järjestämään eräänlaista »afrikkalaista Birman 
tietä» poikki mantereen länsirannikolta brittiläis-egyptiläiseen 
Sudaniin. Tällöin tuli kysymykseen kaksi pääsuuntaa: Lagosista 
Nigeriasta Tshad-järven eteläpuolitse Khartumiin ja toinen ete¬ 
läisempi tie Dualasta Kamerunin rannikolta Belgian Kongon 
kautta Juhaan Valkoisen Niilin varrelle sekä sieltä edelleen Mom- 
bassan satamaan Afrikan itärannikolle ja pohjoiseen kohti Khartu- 
mia. Myöskin lentoliikenne Englannista ja Amerikasta läheiseen 
itään ja Intian valtamerelle ohjattiin nyt poikki Keski-Afrikan 
Khartumiin ja sieltä edelleen eri suuntiin. Eritrean valloituksen 
jälkeen taas tästä italialaisesta siirtomaasta tehtiin myöhemmin 
amerikkalaisen materiaalin sekä myöskin ilmavoimien ja maa- 
joukkojen eräänlainen kokoamiskeskus koko läheistä ja keskistä 
itää varten. 


SALAMASOTAA LIBYAN AUTIOMAISSA 

Pääasiallisesti noita eteläisiä teitä virtasivat siis Niilin laaksoon 
vähitellen ne brittiläisen imperiumin voimat, joiden piti turvata 
englantilaisten ote kahden maanosan ja kahden valtameren väli¬ 
sessä strategisessa polttopisteessä: Suezin kanavalla. Mutta jo 
ennen Italian yhtymistä sotaan oli myöskin tästä maasta lähetetty 
Pohjois-Afrikkaan yhtä mittaa joukkoja ja materiaalia. Helmi¬ 
kuussa 1941 Mussolini ilmoitti, että lokakuusta 1937 tammikuu¬ 
hun 1941 oli Libyaan siirretty kaikkiaan 14.000 upseeria ja 396.000 
miestä, lähes 2.000 tykkiä, 750 panssarivaunua sekä suuria määriä 
muuta aseistusta ja varastoja. Italialaiset olivat myöskin paran¬ 
nelleet Libyan, varsinkin Kyrenaikan satamia, rakentaneet uusia 
sotilasteitä, vesijohtoja ja porakaivoja, perustaneet lentokenttiä 
ja kenttälinnoitettuja varuskuntakeskuksia. Mutta yhtä vilkasta 
oli toiminta jo viimeisinä rauhanvuosina Abessinian selkkauksen 

ajoista lähtien ollut myöskin Niilin länsipuolisessa salaperäisessä 
autiomaassa, kuuluisalla Länsiaavikolla. Tällä vain harvalukuisten 
vaeltelevien beduiiniheimojen tai rannikon vähäpätöisten kalas- 
tajayhdyskuntien kansoittamalla alueella suoritettiin nyt sangen 
laajaa sotilaallista valmistelutyötä. Aleksandriasta Mersa Mat- 
ruhin kautta pitkin rannikkoa kulkeva rautatie työntyi yhä lähem¬ 
mäksi kohti Libyan rajaa ja samoin rakennettiin hyviä viertoteitä 
vähitellen aina rajan pintaan s? akka. Mersa Matruhista muodos¬ 
tettiin brittiläisten joukkojen tärkeä huoltokeskus ja kenttävarus- 
tusvyöhykkeitä syntyi sekä rajan lähelle että kauemmaksi, myös¬ 
kin El Alameinin kapeikkoon Aleksandrian länsipuolelle. 

Nuo brittien valmistelut eivät olleet pelkästään puolustukselli¬ 
sia, vaan niillä oli myöskin offensiivinen luonne jo ennen Italian 
yhtymistä sotaan. Keväällä 1940 länsivallat neuvottelivat hyök¬ 
käykseen ryhtymisestä Italiaa vastaan kolmellakin eri suunnalla, 
nimittäin Ranskasta Alppien ylitse Pohjois-Italiaan, Tunisiasta 
Tripolitaniaan ja Egyptistä Kyrenaikaan heti, kun Italia suora¬ 
naisesti asettuisi Saksan rinnalle taisteluun Ranskaa ja Englantia 
vastaan. Ranskan luhistuttua aloite kumminkin siirtyi Pohjois- 
Afrikassakin Italialle, joka nyt saattoi siirtää Tunisian rajalle sido¬ 
tut vahvat voimat itään Libyan ja Egyptin väliselle rajavyöhyk¬ 
keelle. Italian etevimpänä siirtomaasoturina pidetty marsalkka 
Rodolfo Graziani, »Il Africano», komensi täällä 5 - ja 10. armeijojen 
muodostamaa voimaryhmää, johon syyskuussa 1940 näyttää kuu¬ 
luneen kaikkiaan noin 250.000 miestä. Englannilla puolestaan oli 
Niilin laaksossa elokuun lopulla kenraali Wilsonin johtamassa 
Niilin-armeijassa 2—5 jalkaväkidivisioonaa ja 2 moottoroitua 
divisioonaa sekä jokin määrä panssarijoukkoja ja »Anzao>-muo- 
dostelmia (australialaisia ja uusseelantilaisia joukkoja), yhteensä 
noin 110.000 miestä sekä sen lisäksi Palestiinassa 3 jalkaväkidivi¬ 
sioonaa, niistä yksi puolalainen. Niilin-armeija vahvistui kuiten¬ 
kin nopeasti, niin että joulukuuhun mennessä se jo paisui enem¬ 
män kuin kaksinkertaiseksi ja sen käytettävänä oli huomattavien 
ilmavoimien ohella ainakin 1,000 panssarivaunua. Koko läheisen 
idän armeijan ylipäällikkönä oli kenraali Wavell. 

Italian joukkojen siirto Tripolitaniasta Libyan itärajalle sekä 

monet muut paljon aikaa kuluttavat valmistelut, mm. armeijan 
vesihuollon järjestely, antoivat siis briteille aikaa vastatoimen¬ 
piteisiin, ja yllätyksen suotuisin ajankohta oli jo ohitse, kun Italian 
10. armeija korkeintaan 150.000 miehen vahvuisena ryhtyi Libyan 
autiomaasodan ensimmäiseen suurhyökkäykseen syyskuun 13 
pnä 1940. Rautainen »Il Africano* ei myöskään ollut aavikoitten 
salamasodan johtajana enää entisensä, sillä Addis Abebassa häntä 
vastaan hänen varakuninkaana Itä-Afrikassa ollessaan tehty atten¬ 
taatti oli murtanut hänen voimiaan. Italialaiset tunkeutuivat 
kuitenkin Sidi Barraniin saakka satakunta kilometriä rajalta, 
mutta sinne hyökkäys sitten pysähtyikin kuukausiksi. Ja kun 
autiomaissa taistelu uudelleen leimahti rajuun liekkiin, aloite oli¬ 
kin siirtynyt kenraali Wavellin käsiin. 

Graziani lausui myöhemmin selonteossaan Mussolinille, ettei 
Wavellin joulukuun 9 pnä 1940 alkama yleishyökkäys tullut yllä¬ 
tyksenä italialaisille, jotka itsekin olivat valmistelleet operaatioiden 
jatkamista Sidi Barranista eteenpäin kohti Egyptiä. Italian 10. 
armeija oli kumminkin, pääasiassa huoltovaikeuksien johdosta, 
ryhmitetty kaikkiaan 700 km:n pituiselle rannikkoalueelle Sidi 
Barranista länteen päin, kolme kärkidivisioonaa Sidi Barranissa 
tai sen itäpuolella. Joukot oli pääasiallisesti sijoitettu varustet¬ 
tuihin linnaleireihin, joiden savesta ja tiilistä rakennetut varus¬ 
tukset eivät kuitenkaan voineet merkitä paljon nykyaikaisessa 
sodassa erittäin vahvalla tykistöllä ja suurilukuisin panssari- sekä 
ilmavoimin vahvistettua vihollisarmeijaa vastaan. Wavellilla oli 
nyt jo sotatoimialueella 12 divisioonaa, niiden joukossa 2 panssari- 
divisioonaakin, ja huomattavaa osaa operaatioissa näytteli myöskin 
brittiläinen Välimeren-laivasto, joka rannikkoteillä suoranaisesti 
tuki sotatoimia sekä hoiti huoltokuljetuksia meritse Egyptistä hyök¬ 
käyksen edistyessä länteen päin. Italialaisen kenraali Malettin 
kevyet joukot yllätettiin heti alussa Nibeivan luona Sidi Barra¬ 
nista kaakkoon, sillä brittien panssarijoukot olivat tehneet laajan 
kaartoliikkeen eteläisten aavikoiden kautta, ja kenraali Maletti 
itse kaatui taistelussa joukkojensa kärjessä. Nyt oli brittien tie 
rannikolle Sidi Bantuun länsipuolelle avoinna ja Sidi Barranin ja 
Bugbugin välillä pakotettiin 30.000 italialaista antautumaan. 

Loistavasta urhoollisuudestaan tunnettu kenraali Bergonzoli, jota 
hänen miehensä nimittivät »sähköpariksi», koetti nyt organi¬ 
soida uudelleen vastarinnan rajalla Sollumin ja Fort Capuzzon 
välillä, mutta hänen kaksi divisioonaansa murtuivat muutaman 
päivän kuluttua. Bergonzoli sulkeutui silloin Bardian pieneen 
satamakaupunkiin ja puolustautui siellä kahden vajavahvuisen 
divisioonan kanssa kolmisen viikkoa, aina tammikuun 5 päivään 
saakka brittien ylivoimaa vastaan, taistellen itse etulinjassa taval¬ 
lisen rivimiehen tavoin. Vihdoin Bardian täytyi vuorostaan antau¬ 
tua, mutta Bergonzoli pelastautui sieltä viime hetkessä ja kiiruhti 
järjestämään Tobrukin vahvasti varustetun sotasataman puolus¬ 
tusta. Suurin osa 10. armeijaa oli kuitenkin jo menetetty ja myös¬ 
kin Tobrukin täytyi antautua 24.1. kahden viikon urhean vasta¬ 
rinnan jälkeen. Englantilaiset saivat lähes 25.000 vankia, mutta 
taaskin Bergonzoli itse pelastautui, tällä kertaa lentokoneella Der- 
naan ja sieltä Benghasiin, minne lyödyn armeijan jäännökset ja 
viimeksi saapuneet apujoukot keskitettiin. 

Kyrenaikan puolustus oli nyt jo kuitenkin toivotonta ja eng¬ 
lantilaiset marssivat helmikuun 6 pnä Benghasiin, josta kenraa¬ 
lien Bergonzolin ja Teheran joukot olivat lähteneet peräytymään 
kohti Tripolitanian rajaa pitkin Syrtin lahden rannikkoa. Täällä 
kuitenkin odotti peräytyviä rivistöjä tuho, sillä Wavell oli käyt¬ 
tänyt taktiikkaa, joka sittemmin oli luonteenomainen kaikille 
Pohjois-Afrikan autiomaasodan päävaiheille. Hänen jalkaväkensä 
ja joittenkin moottoroitujen osastojen seuratessa italialaisten 
kintereillä rannikkoteillä kohti Benghasia hän oli keskittänyt pans- 
sarivoimiensa ja keveitten joukkojensa pääosan El Mechilin tär¬ 
keän tieristeyksen seuduille lähettäen ne sitten 250 km:n pituiseen 
syöksyyn El Ahdarin vuoriston eteläpuolitse aroseutuja pitkin 
kohti Syrtin rannikkoa Benghasin eteläpuolelle. Brittiläinen ratsu¬ 
väkidivisioona saavutti Soluchin seuduilla peräytyvät italialaiset 
ja pidätti niitä, kunnes panssarivoimat ehtivät paikalle, ja helmi¬ 
kuun 5—6 päivien välisenä yönä alkoi ankara taistelu. Osa italia¬ 
laisia panssarijoukkoja pääsi murtautumaan läpi etelään kohti 
Agedabiaa, mutta kenraali Tellera kaatui ja Bergonzoli joutui 
pahasti haavoittuneena brittien vangiksi. 

Koko Kyrcnaika oli siis nyt brittien käsissä — ensimmäistä 
kertaa tämän sodan aikana, ja britit ctcnivät aina El Agheilaan 
saakka, joka miehitettiin helmikuun 8 pnä. Nyt nousi eteen kysy¬ 
mys, jatkettaisiinko hyökkäystä Tripolitaniaan, jonka puolustuk¬ 
sen järjestämiseen italialaiset olivat kiireisesti ryhtyneet. Suu¬ 
rena tavoitteena houkutteli koko akselivaltojen hallussa olevan 
Pohjois-Afrikan osan valtaus, jotta päästäisiin Tunisian rajalle ja 
yhteyteen ranskalaisen Pohjois-Afrikan kanssa. Kenties silloin 
olisi käynyt mahdolliseksi taivuttaa Pohjois-Afrikan ranskalaiset 
joukot liittymään de Gaulleen ja siten tehdä koko Pohjois-Afri- 
kasta brittien tukialue. Wavellin huoltoyhteydet olivat kuitenkin 
venyneet jo tavattoman pitkiksi ja kuljetukset kohtasivat suuria 
vaikeuksia. Italialaisten vastarinta oli myös jälleen vahvistumassa 
ja sitäpaitsi tarvittiin nyt Niilin-armeijan päävoimia muualla. 
Winston Churchillin mielessä häämötti nyt mahdollisuus uudistaa 
edellisen maailmansodan aikuinen suunnitelma, perustaa uusi 
rintama akselivaltoja vastaan Balkanille. Kreikkahan oli parhail¬ 
laan sodassa Italiaa vastaan ja oli taistellut menestyksellisesti 
Epeiroksessa sekä Etelä-Albaniassa. USA:n tukema brittiläinen 
diplomatia työskenteli kaikin keinoin Jugoslaviankin vieroittami¬ 
seksi akselivalloista ja taivuttamiseksi mukaan sotaan Englannin 
puolelle. Samaan suuntaan vaikutti myöskin Neuvostoliitto, joka 
koetti joka taholla aiheuttaa Saksalle ja Italialle vaikeuksia, niin¬ 
kuin tuonnempana näemme. Kenties Turkkikin voitaisiin yllyttää 
aseisiin Britannian puolelle vetoamalla englantilais-turkkilaiseen 
liittosopimukseen ? 

Siis Lontoossa päätettiin lähettää siirtoarmeija Kreikkaan ja 
ainoat käytettävissä olevat voimat saatiin Libyan rintamalta. 
Suuria osia Wavellin armeijasta kuljetettiin pois meren ylitse 
Kreikkaan ja Tripolitanian rajalle jätettiin vain suhteellisen heikko 
varmistus. Tämä kävi kuitenkin kohtalokkaaksi briteille, joille 
alkoi Välimeren sodassa hyvin synkkä vaihe. Näyttämölle ilmes¬ 
tyi nimittäin sekä Balkanilla että Pohjois-Afrikassa uusi tekijä: 
Saksa, joka lähetti Välimeren eteläpuolisiin autiomaihin yhden 
kaikkein parhaita kenraalejaan, Erwin Rommdin, ja hänen siirto¬ 
maasotaan erikoiskoulutuksen saaneet joukkonsa. 





Rommel as tilit näyttämölle i}9 

»Rommel säästää yhtä vähän itseään kuin muita ihmisiä. Hän 
vaatii miehiltään usein aivan yli-inhimillisiä suorituksia. Mutta 
kuitenkin hänen sotilaansa jumaloivat häntä. Taistelujen aikana 
tapahtuu, ettei Rommel useampaan viikkoon riisu saappaitaan- 
kaan. Kun tosi on kysymyksessä, hän nukkuu täysin pukeutuneena. 
Hän kietaisee pari huopaa ympärilleen ja ryömii lähimpään maa¬ 
kuoppaan, joka voi tarjota suojaa pommien ja tykinammusten 
sirpaleita vastaan. Hänen unensa rajoittuu taistelun ollessa käyn¬ 
nissä vain muutamaan harvaan tuntiin vuorokaudessa. Aivan 
hänen vierellään nukkuvat lähettiupseerit, ja hieman kauempana, 
hajallaan maastossa, mutta kyllin lähellä kuullakseen kenraalin 
kutsun, ovat leiriytyneinä ylipäällikön esikunnan upseerit ja soti¬ 
laat. Rommelin läheisyydessä oleskeleva tuntee ehdottomasti, 
ettei tiheinkään luotisade voi vahingoittaa häntä.» 

Muuan Rommelin läheisimmistä miehistä on tuohon tapaan 
kuvaillut tuota nykyisen suursodan yhtä kaikkein kuuluisinta 
sotapäällikköä, joka jo Ranskan taisteluissa oli »mustine husaa- 
reineen», panssarijoukkoihin kuuluvan »aavedivisioonansa» kärjessä 
saanut tarunomaisen maineen. »Rommel esiintyy kuin erämaa- 
kettu. Äkkiä hän sukeltautuu esiin, milloin missäkin. Hän antaa 
nuolennopeasti käskynsä ja katoaa jälleen. Hänellä on uskomaton 
kyky vainuta vastustajan heikot kohdat, niinkuin hän myöskin 
heti näkee, mistä meitä itseämme uhkaa pahin vaara. Kun hyök- 
kayskäsky annetaan, Rommel itse asettuu johtoon raivattaessa 
tietä läpi vihollisen miinakenttien. Tobrukin kukistuttua me 
näimme Rukan lähellä, miten Rommel poistui autostaan, riisui 
päältään asetakkinsa ja kääri ylös paidanhihansa alkaen kaivaa 
maasta esiin brittiläisiä miinoja.» 

Saksa oli ryhtynyt kiinnittämään suurta huomiota Välimeren 
pi iriin vuoden 1940 lopussa, kun Saksan akselikumppani Italia 
kärsi akselivaltojen arvovaltaa vaarantavia tappioita sekä sodassa 
Kreikkaa vastaan että Libyan rintamalla. Tärkeitä sotilaallisia 
neuvotteluja Saksan ja Italian kesken käytiin ja niiden tuloksena 
oli Saksan osallistuminen taisteluun Välimerellä sekä vähän myö¬ 
hemmin myöskin Balkanilla. Ensin ryhdyttiin kumminkin toimen¬ 
piteisiin tilanteen pelastamiseksi Välimeren eteläpuolella sekä 

brittien meri- ja ilmavoimien otteen heikentämiseksi tämän meren 
keskiosissa, koska oli turvattava kuljetukset Italiasta Pohjois- 
Afrikkaan. Niinpä kenraalisotamarsalkka Kesselring itse saapui 
Italiaan johtamaan saksalais-italialaisten ilmavoimien toimintaa 
ja Sisiliaan siirrettiin Norjan sotaretkellä kunnostautuneen ken¬ 
raali Geisslerin saksalainen ilmavoimien armeijakunta. 

Tammikuun il pnä 1941 oli vahva brittiläinen laivasto-osasto, 
johon kuuluivat mm. lentotukialus »illustrious» ja 9.100 tonnin 
kevyt risteilijä »Southampton», risteilemässä Sisilian salmessa, kun 
britit silloin juuri lähettivät tärkeitä materiaalisaattueita suoraa 
tietä Välimeren kautta Kreikkaan. Jo edellisenä päivänä oli tapah¬ 
tunut keveitten merivoimien välisiä kahakoita ja tammikuun 11 
päivänä aamupäivällä italialainen lentokoneiyhmä lähestyi brit¬ 
tiläistä laivasto-osastoa, mutta hyökkäyksestä ei koitunut tulok¬ 
sia. Puolentoista tuntia myöhemmin todettiin 45 saksalaisen syöksy- 
pommittajan lähestyvän 5.000—6.000 metrin korkeudessa tiheänä 
muodostelmana, joka brittien näkyvissä jakaantui iskuryhmiksi. 
Ensimmäisen ryhmän koneet kallistuivat korkealla syöksyyn 
kohti »IUustriousia» ankarassa torjuntatulessa, pudottivat pom¬ 
minsa ja lensivät sitten mutkitellen hyvin matalalla pois välttääk¬ 
seen englantilaisten alusten ankaran tulituksen. Täten neljä hyök¬ 
käystä tehtiin peräkkäin tuota suurta lentotukialusta vastaan, 
siihen saatiin useita raskaitten pommien täysosumia ja kaikesta 
päättäen myöskin muuan italialainen torpedokone osui siihen 
torpeedollaan. 

»Illustrious» vaurioitui hyvin pahasti, mutta selviytyi kuiten¬ 
kin lopuksi La Valettan sotasatamaan Maltan saarelle. Siellä se 
joutui uudelleen saksalais-italialaisten pommituskoneiden hyök¬ 
käysten kohteeksi, mutta korjattiin kumminkin sen verran, että 
laiva pystyi siirtymään myöhemmin Aleksandriaan. Täydellinen 
tuho oli vältetty, mutta alus joutui kuitenkin moniksi kuukausiksi 
korjaustelakalle ja Välimeren-laivasto kärsi täten vakavan mene¬ 
tyksen. Myöskin risteilijä »Southampton» vaurioitui noissa Stuka- 
koneiden hyökkäyksissä niin pahoin, että englantilaiset itse upot¬ 
tivat hylyn ryhtymättä sitä edes hinaamaan, ja eräät muutkin 
alukset olivat saaneet vaurioita. 

Tällainen oli saksalaisten ilmavoimien ensi esiintyminen VäJi- 
merellä ja siitä aiheutui mullistavia seuraamuksia, niinkuin aikai¬ 
semmin olemme jo maininneet. Englantilainen merenkulku Väli¬ 
meren keskiosan kautta lakkasi joiksikin ajoiksi aivan kokonaan 
ja myöhemminkin lähetettiin saattueita vaarallisille matkoilleen 
ainoastaan erikoisen pakottavissa poikkeustapauksissa. Brittien 
Valimeren-laivasto vältti tästä lähtien noita vaarallisia vesiä ja 
myöskin Maltaa ryhdyttiin pommittamaan ankarasti. Saksalais- 
italialaiset muodostelmat hyökkäsivät toisin ajoin yötä päivää 
tuon linnoitussaariston sotasatamaa, lentokenttiä ja muita soti¬ 
laallisia kohteita vastaan, niin että vuoden 1942 loppuun mennessä 
Maltaan oli tehty kolmatta tuhatta ilmahyökkäystä. Se kyllä 
kesti ne eikä pommituksien lisäksi tehty mitään yrityksiä saaren 
valloittamiseksi. Maltan käyttäminen meri- ja ilmavoimien tuki¬ 
kohtana kohtasi kumminkin äärimmäisiä vaikeuksia ja estyi ajoit¬ 
tain miltei kokonaan. 

Täten akselivallat ilmavoimineen hankkivat käsiinsä Väli¬ 
meren keskiosissa ehdottoman herruuden ja käyttivät sitä vahvis¬ 
taakseen nopeasti Libyan rintamaa. Tripolitaniaan kuljetettiin 
nyt Rommelin saksalainen Afrikan-armeijakunta, joka oli jo koti¬ 
maassa huolellisesti valmennettu taistelutehtäviinsä. Sen muo¬ 
dostivat valiojoukot, armeijakunta oli kokonaan moottoroitu sekä 
varustettu runsailla panssarivoimilla ja vahvalla panssarin¬ 
torjunta- sekä it.tykistöllä. Myöskin Italiasta siirrettiin Afrikkaan 
uusia divisioonia ja täten kenraalien Rommelin ja Gariboldin — 
Graziani oli eronnut — johtama akseliarmeija oli keväällä I 94 1 
jälleen valmis offensiiviseen toimintaan. 

Rommelin armeijakunta saapui komentajineen Tripolikseen 
jokseenkin samaan aikaan helmikuun alkupuolella, jolloin Wavel- 
lin hyökkäys pysähtyi Agedabian seuduille. Vielä helmikuun 
kuluessa saksalaiset siirtyivät rintamalle. Saksalaisin ilmavoimin 
vahvistettu lentoase pystyi estämään brittien tiedustelun ja takaa¬ 
maan rintamaanmarssin häiritsemättömän toteutuksen. Sitä¬ 
paitsi joukot olivat liikkeellä Öisin ja leiriytyivät hyvin naamioi¬ 
tuina päivisin. Täten britit eivät päässeet selvyyteen Rommelin 
joukkojen siirtojen laajuudesta ja isku tulikin pian yllätyksenä. 

16 — Kriisien ja sodan maailma II. 

Rommelin joukkojen ensimmäinen taistelukosketus brittiläis¬ 
ten keveitten joukkojen kanssa tapahtui El Agheilan länsipuolella 
jo helmikuun 22 pnä, mutta vasta kuukautta myöhemmin val¬ 
mistelut olivat ehtineet niin pitkälle, että tosiaankin voitiin aja¬ 
tella siirtymistä puolustuksesta hyökkäykseen. Ja oikeastaan 
sattumasta, paikalliseen rintamanoikaisuun tähtäävän iskun menes¬ 
tyksestä kehittyi sitten saksalaisten ensimmäinen todella laaja 
salamaoperaatio Afrikan maaperällä. Rommelin kevyet joukot 
hyökkäsivät El Agheilan tienoille keskitettyjä brittiläisiä muodos¬ 
telmia vastaan ja vakasivat keitaan, saaden runsaan saaliin. 
Vihollisen vastarinta oli tuntunut yllättävän heikolta ja Rommel 
päätti käyttää tilaisuutta hyväkseen. Hän lähetti myöskin pans¬ 
sarijoukkonsa liikkeelle. Agedabian tienoille rintamanvarmistuk- 
seksi sijoitettu brittiläinen panssariprikaati lyötiin kokonaan 
hajalle ja sen vaunukanta tuhottiin tai vallattiin suurimmaksi 
osaksi. Nyt hyökkäys vyöryi tavattoman nopeasti eteenpäin. 
Agedabia oli kukistunut huhtikuun 2 pnä ja jo kaksi päivää myö¬ 
hemmin täytyi brittien hylätä Benghasi sekä lähteä kiireesti peräy¬ 
tymään itään. Rommel jätti nyt Benghasin miehittäneiden jouk¬ 
kojen tehtäväksi takaa-ajon pitkin rannikkoteitä, mutta lähetti 
panssarivoimiensa ja moottorijoukkojensa pääosan suoraan autio¬ 
maan halki itään kohti El Mechiliä, siis samaa tietä, jota pitkin 
Wavellin armeija oli suurhyökkäyksessään yllättänyt italialaiset. 
Jo huhtikuun 7 pnä saksalaiset joukot olivat El Mechilissä ja val- 
tasivat sen ottaen vangiksi 3.000 brittiä, niiden joukossa viisi ken¬ 
raalia. Eteneminen jatkui sitten salamavauhtia Egyptin rajalle 
Sollumiin saakka, joka vallattiin huhtikuun 14 pnä. Täällä hyök¬ 
käys kuitenkin pysähtyi, sillä huolto oli järjestettävä, ja britit 
olivat myös saaneet apuvoimia. Sidi Barranin luo oli keskitetty 
huomattavia moottoroituja joukkoja, jotka tuotiin 8. armeijan 
jäännösten tueksi. 

Vihollinen oli siis työnnetty Libyan rajan taakse lähtöase¬ 
miinsa ja Kyrenaika vallattu takaisin vajaassa kolmessa viikossa. 
Britit olivat kärsineet suuria, varsinkin materiaalitappioita ja 
aloite oli jälleen akselivaltojen käsissä. Rommelin ja hänen italia¬ 
laiseksi johtajatoverikseen sitten nimitetyn kenraali Basticon 

asema ei ollut kuitenkaan kovin helppo. Englantilaisen imperiumi- 
armeijan huoltoa voitiin hoitaa pitkin hyviä teitä Egyptistä län¬ 
teen, osaksi myöskin meritse, koska Aleksandrian-Iaivasto oli yli¬ 
voimainen merellä. Sitäpaitsi Tobruk oli okaana akseliarmeijan 
rannikkosivustassa. Wavell oli S. armeijan peräytyessä vetänyt 
osan joukkoja tämän maan puolelta vahvasti linnoitetun sotasata- 
man turviin ja muodosti täten sillanpääaseman, jota kyettiin huol¬ 
tamaan meritse. Tobruk sitoi siten osan akseliarmeijaa saartoon 
ja Rommelilta puuttui riittäviä voimia vallatakseen tuon hänelle 
kiusallisen varustusvyöhykkeen, vaikka siitä käytiin pitkällisiä 
taisteluja ja ilmavoimat sitä pommittivat alinomaa. Tobrukia 
suojasi nimittäin maan puolella noin 170 erittäin vahvaa pesäkettä 
tai todellista linnaketta, jotka suureksi osaksi oli porattu kallioon. 

Taistelevien puolten asemat vakaantuivatkin tällaisiksi puo¬ 
leksi vuotta, marraskuun 18 päivään 1941 saakka, jolloin Libyan 
autiomaasodassa taas alkaa uusi edestakainen heiluriliike. Tosin 
touko-kesäkuussakin käytiin Sollumin—Sidi Omarin linjalla anka¬ 
ria taisteluja ja Wavell suitti kesäkuun 15—19 pnä tekemällään 
ankaralla hyökkäyksellä murtaa Rommelin asemat. Saksalainen 
pataljoona puolusti kuitenkin Halfayan polttavan kuumaa, tär¬ 
keätä vuoristosolaa, pääsytietä Sollumin lahden rannalta yli rajan 
sisämaatasangolle järkkymättömän urhoollisesti ja Rommel iski 
panssarivoimineen rajusti takaisin. Hyökkäys maksoi englanti¬ 
laisille 270 panssarivaunua ja paljon miehiä ja pysähtyi vihdoin 
lähtöasemiin. 

Nyt Englannin sodanjohto lähi-idässä muuttui. Kenraali 
Wavell siirrettiin Intian joukkojen ylipäälliköksi ja hänen tilal¬ 
leen tuli kenraali Auchinleck. Brittiläisen 8. armeijan johtoon 
taas asetettiin Itä-Afrikassa kunnostautunut kenraali Cunning¬ 
ham, brittiläisen Välimeren-laivaston komentajan amiraali Cun¬ 
ninghamin nuorempi veli. Kun ilmavoimia Libyan rintamalla 
komensi kenraalimajuri Conyngham, jonka nimi lausutaan jok¬ 
seenkin samoin kuin edellämainittujen, nimitettiinkin brittien 
uutta, marraskuun 18 pnä alkanutta suurhyökkäystä »kolmen 
Cunninghamin offensiiviksis>. 

Englanti oli tehnyt taas suuria ponnistuksia saadakseen aloit- 

teen lopullisesti käsiinsä Pohjois-Afrikassa ja joukkoja sekä var¬ 
sinkin amerikkalaista materiaalia kuljetettiin Niilin laaksoon suu¬ 
ria määriä. Täten lälii-idän ylipäällikön, kenraali Auchinleckin 
käytettävänä oli armeija, johon väitettiin uuden hyökkäyksen 
alkaessa kuuluneen — amerikkalaisten tietojen mukaan — 750.000 
miestä, 1.600 panssaria ja 1.500 ensi linjan lentokonetta, pääasial¬ 
lisesti pommituskoneita. Etulinjan joukkojen vahvuus lienee 
kuitenkin ollut korkeintaan 250.000 miestä, sillä tuo amerikkalai¬ 
nen luku on ollut varmasti liioiteltu, vaikka siihen sisältyisivät 
myöskin kaikki Etu-Aasiaan, aina Iraaniin saakka sijoitetut sota¬ 
voimat. 

Joka tapauksessa brittien ylivoima etenkin panssariaseen ja 
ilmavoimien alalla oli suuri, kun Rommelin armeija joutui moni¬ 
vaiheiseen itMarmarikan taisteluuni marraskuun lopulla. Pääminis¬ 
teri Churchill selitti offensiivin alkaessa, että »hyökkäyksemme 
tarkoituksena ei suinkaan ole vain tämän tai tuon paikkakunnan 
valtaaminen, vaan vihollisen aseellisten voimien, ennen kaikkea 
sen panssarivoimien tuhoaminen». Brittiläinen imperiumiarmeija 
lähti marraskuun 18 päivän aamuna liikkeelle kolmena taistelu¬ 
ryhmänä, joista eteläisin tunkeutui Dzharabubin keitaasta autio- 
maatietä länteen Dzhalon kautta kohti Syrtin lahden rannikkoa ja 
saavuttikin sen ennen pitkää partioineen Benghasin ja Agedabian 
välillä. Näillä retkillä ei ollut kumminkaan mitään vaikutusta itse 
offensiivin tulokseen, joka ratkaistiin toisaalla, lähempänä rannik¬ 
koa. Vahvojen joukkojen hyökätessä Sollumin—Halfayan—Sidi 
Omarin linjaa vastaan brittien päävoimat, mukana miltei kaikki 
panssarijoukot, kiersivät tämän vyöhykkeen eteläpuolitse ja iskivät 
luoteeseen kohti Tobrukia pyrkien yhteyteen sen puolustajien 
kanssa. Täten koetettiin Rommelin päävoimat saada loukkuun 
saarrostuksella etelästä käsin, käyttäen samalla hyväksi Tobrukin 
sillanpääasemaa. 

Rommel oli kuitenkin nytkin valmiina. Panssaritaistelut rie¬ 
huivat kokonaista kolme viikkoa Sidi Reseghin ympärillä Tobru- 
kista etelään ja paikka vaihtui kamppailun kuluessa kädestä 
käteen kolme kertaa. Aluksi brittien saartosuunnitelma näytti jo 
menestyvän, Tobrukin joukkojen kanssa päästiin yhteyteen, mutta 

Rommelin panssarivoimat iskivät sitten aivan odottamattomaan 
suuntaan ja lujasti. Hän ei pyrkinytkään ulos saartorenkaasta, 
vaan päinvastoin ensin ohi Sidi Omarin itään päin ja sitten Bar- 
diaan, siis itään ja koilliseen lännen asemesta. Täten hän yllätti 
täydellisesti englantilaiset ja vasta sitten, kun Bardian—Halfayan 
alueen puolustus oli järjestetty lujaksi, sitomaan suuria osia brit¬ 
tiläisestä hyökkäysarmeijasta, tapahtui läpimurto länteen. Britit 
olivat menettäneet taisteluissa 900 panssarivaunua ja tilanne 
näytti marraskuun 24 päivän tienoilla niin kriitilliseltä, että offen¬ 
siivi uhkasi muuttua perusteelliseksi tappioksi. Tällöin kenraali 
Auchinleck puuttui itse asiaan, erotti kenraali Cunninghamin ja 
asetti hänen sijaansa kenraali Ritchien 8. armeijan johtoon. 

Rommel toimi tällä välin nopeasti. Hänen huoltonsa oli epä¬ 
varmempi kuin brittien, jotka saattoivat käyttää myöskin meri¬ 
tietä. Täydennysjoukkoja ja uutta materiaalia oli kyllä saapunut 
Tripolikseen, mutta ne olivat toista tuhatta kilometriä rintamalta. 
Voimat eivät myöskään riittäneet ratkaisevan menestyksen saa¬ 
vuttamiseen ylivoimaisista briteistä ja senvuoksi oli tehtävä toi¬ 
senlainen päätös. Nyt Rommel ryhtyykin vetäytymään länteen. 
Hän valtaa uudelleen Sidi Reseghin ja katkaisee brittien saarros- 
renkaan marraskuun 30 pnä. Bardian—Halfayan tienoille jätetään 
pääasiallisesti italialaisen jalkaväen muodostama »sillanpääasema», 
mutta akseliarmeijan päävoimat siirretään nopeasti kohti Tripo- 
litanian rajaa. Vaikka britit painostavat ankarasti ja Benghasikin 
taas luovutetaan heille, Rommelin kuitenkin onnistuu toteuttaa 
tuo monen sadan kilometrin pituinen peräytymisliike kärsimättä 
mainittavan suuria tappioita. Armeijan taisteluvoima oli melkein 
koskematon ja El Agheilan- -Maradan linjalla odottivat jo uudet 
joukko- ja materiaalivahvistukset. 

Heilurinliike kääntyikin sitten taas itää kohti miltei käsittä¬ 
mättömän nopeasti. Brittien vasta alkaessa ryhmittää voimiaan 
akseliarmeijan puolustusasemia vastaan Rommelin armeija läh¬ 
tee jo tammikuun 21 päivän aamuna hyökkäykseen. Taas käy¬ 
dään uusi autiomaan panssaritaistelu, jossa Ritchien armeijan 
kärkijoukot tuhotaan, ja vyöry pääsee liikkeelle. Benghasi vaih¬ 
taa jälleen omistajaa ja parin viikon kuluttua ovat Dema ja El 

Mcchili akselijoukkojen käsissä. Rommel ei kumminkaan enää 
tunkeudu idemmäksi, sillä hänenkin armeijansa tarvitsee lepoa 
yli puolentoista kuukauden vaiherikkaan taistelukauden jälkeen. 
Niinpä rintama kiteytyykin sitten Ain el Gazalan—Bir el Hachei- 
min linjalle toistaiseksi. Tämä Rommelin vastaisku oli käynyt 
englantilaisille sangen kalliiksi. Materiaalimenetykset olivat hyvin 
suuret ja 8. armeija oli menettänyt 18.000 miestä. Winston Chur¬ 
chill lausuikin selostaessaan alahuoneessa tätä masentavaa kään¬ 
nettä: »Meillä on sangen rohkea ja taitava vastustaja ja saanen 
sanoa — suuri kenraali.» 

Taas kuluu kuukausia ja autiomaan hirvittävän kuuma kesä 
on jo alkamassa. Molemmat puolet ponnistelevat parhaansa 
mukaan ehtiäkseen ennen vastustajaa, sillä aloitteen saaminen 
merkitsee autiomaasodassa ehkä vieläkin enemmän kuin muualla. 
Tällä kertaa Rommel on kuitenkin ensin valmiina. Hän tietää 
brittiläisen 8. armeijan saaneen suuria apuvoimia ja suorittavan 
viimeisiä valmistelujaan hyökkäystä varten. Akseli armeijalle taas 
oli tuotu Italiasta melkoisia miehistö- ja materiaalivahvistuksia, 
niin että molemmat taistelevat armeijat olivat etulinjan voimil¬ 
taan lähes yhtä suuret — n—12 divisioonaa. Ja kumpikin tais¬ 
televa puoli oli kaivautunut lujiin asemiin. Brittiläistä rintamaa 
vahvistivat nyt useat lujasti varustetut tukikohdat rannikolta 
aina Bir el Hacheimiin, eteläiseen erämaalinnoitukseen saakka; 
niiden välillä olevat aukot taas varmistettiin laajoin miinakentin 
ja moninkertaisin piikkilankaestein. 

Tuon vahvan brittiläisen rintaman läpimurto näyttikin sangen 
vaikealta, kun voimiltaan yhä vastustajaansa hieman heikompi 
akseliarmeija lähti hyökkäykseen toukokuun 26 pnä. Rommel 
heitti vahvoja jalkaväkirivistöjä rannikkokaistalla Ain el Gazalan 
seuduilla sitomaan brittiläisiä imperiumijoukkoja, mutta keskitti 
päähuomionsa etelään. Hänen pioneerinsa ja jalkaväkensä per¬ 
kaavat aukon miinakenttiin ja näin hän pääsee käsiksi Bir el 
Hacheimin lujaan tukikohtaan, jota muutama tuhat »vapaata 
ranskalaista» puolustaa sitkeästi. Tällä välin Rommelin panssari¬ 
voimat kietoutuvat valtaviin taisteluihin brittien panssarimasso- 
jen kanssa Bir el Hacheimin ja rannikon puolivälissä »Helvetin- 

kattilassa», autiomaan laaksosyvänteessä, johon britit lähettävät 
yhä uusia voimia suojelemaan selustaansa. 

Yli kaksi viikkoa raivoaa täten hirvittävä taistelu miinakent¬ 
tien murtoaukoista ja brittiläisen rintaman varustetuista tuki¬ 
asemista. Saksalaiset menettävät panssarivaunuja ja vankeja, 
britit samoin. Maavoimien taistelua tukevat ilmavoimat kamp¬ 
pailevat yhtä kiivaasti kellertävän aavikon yläpuolella, mutta 
vähitellen akselin lentoase saa yliotteen. Ja samoin kypsyy rat¬ 
kaisu myöskin brittiläisen rintaman eteläisellä sivustalla. Bir el 
Hacheimin luja erämaalinnoitus, koko brittiläisen rintaman ete¬ 
läinen tukipylväs sortuu kesäkuun 12 pnä ja sen ranskalaiset puo¬ 
lustajat suurimmaksi osaksi tuhotaan tai otetaan vangiksi. 

Samaan aikaan on myöskin Välimeren länsi- ja keskiosissa 
käyty suurta taistelua, joka välittömästi kytkeytyy noihin Libyan 
rintaman autiomaakamppailuihin ja osoittaa Välimeren kaikkien 
maa-, meri- ja ilmarintamien kiinteän yhteenkuuluvaisuuden. 
Brittien asema Kyrenaikassa näytti pahalta ja Maltakin ■ koki 
materiaalin sekä muonan puutetta, joka lamautti sen toiminta¬ 
kykyä akseliamneijan huoltoyhteyden häiritsijänä. Apua oli toi¬ 
mitettava kiireesti ja suuret laivasaattueet lähetetään nyt kohti 
Tobrukia ja Maltaa liikkeelle samanaikaisesti Välimeren kummas¬ 
takin päästä vahvempien meri- ja ilmavoimien suojaamina kuin 
koskaan aikaisemmin. Mutta myöskin akselin sodanjohto on 
varuillaan. Italian laivasto lähtee merelle kahtena eskaaderina 
Napolin ja Taranton satamista ja ennen kaikkea akselin ilma-ase 
iskee rajusti Sardiniasta aina Kreetaan saakka. Kesäkuun 12—13 
päivinä käydään Sisilian salmen länsi- ja itäpuolella raivoisia 
saattue taisteluja, jotka päättyvät akselivaltojen voittoon. Suurin 
osa saattueista hajoitetaan tai tuhotaan, vain muutamat alukset 
pääsevät perille ja myöskin brittiläiset Gibraltarin- ja Aleksand- 
rian-laivastot kärsivät melkoisia menetyksiä. Avuntuontiyritys, 
joka olisi kenties vielä viimeisellä hetkellä voinut painaa vaaka¬ 
laudan brittien eduksi, oli tehty oikeaan aikaan tyhjäksi. 

Bir el Hacheimin valloitus taas oli aukaissut Rommelin armei¬ 
jalle tien brittien selustaan ja nyt hän iskee rajusti ja yllättäen. 
Englantilaiset ovat odottaneet hänen panssarivoimiensa ja moot- 

toroitujen joukkojensa vyöryä ohi Tobrukin itään kohti Egyptin 
rajaa ja keskittävät Tobrukiin suuria voimia muodostaakseen 
uudelleen sillanpääaseman sinne. Rommel kuitenkin laskee toisin. 
Hän työntää ensin joukkonsa rannikolle Tobrukin länsi- eikä itä¬ 
puolella ja eristää siten Ain el Gazalan—Acroman tienoille ryhmit¬ 
tyneet ja sidotut brittiläiset imperiumijoukot. Ne pakotetaan 
antautumaan ja vasta sen jälkeen alkaa hyökkäys kiitää kohti 
itää, Bardiaan, Sollumiin ja Sidi Omariin. Mutta taaskin Rommel 
tekee yllättävän vedon. Britit luulevat jo turvanneensa saarrok¬ 
siin jälleen joutuneen Tobrukin puolustuksen, kun Rommel kut¬ 
suu jo kauaksi itään ehtineitä divisioonia takaisin ja kokoaa voi¬ 
mansa salamahyökkäykseen Tobrukia vastaan. Hän ei tahdo 
enää jättää tuota vahvaa linnoitusta armeijansa selustan uhkaksi, 
vaan kaappaa sen. Keskittämällä kaikki käytettävissä oleva 
tykistö ja iskujoukot kapealle kaistalle porataan Tobrukin varus- 
tusvyöhykkeeseen aukko kuin pähkinän kuoreen kairalla ja lin¬ 
noitus pakotetaan vuorokauden rynnistyksen jälkeen antautu¬ 
maan kesäkuun 21 pnä. Yli 30.000 vankia joutuu nyt Rommelin 
armeijan käsiin. 

Tämä isku oli kuitenkin brittiläiselle 8. armeijalle paljon tuhoi¬ 
sampi kuin vankiluku osoittaakaan. Tobrukiin oli koottu valta¬ 
vat varastot sotamateriaalia, muonaa ja ennen kaikkea moottori- 
polttoaineita ja ne tulivat Rommelille hyvään tarpeeseen hänen 
armeijansa jatkaessa etenemistään. Ilman Tobrukin varastoja, 
joita britit eivät hyökkäyksen nopeuden vuoksi ehtineet mainit¬ 
tavassa määrässä tuhoamaan, ei hänen etenemisensä nopeus ja 
pituus olisi ollut selitettävissäkään. Jo kesäkuun 23 pnä akseli- 
armeija on jälleen salamamarssilla Libyan rajalle itään päin, mutta 
kärki on tunkeutunut jo läpi Bardian—Sidi Omarin välisen kenttä- 
varustus vyöhykkeen, jota britit turhaan koettivat puolustaa. 
Brittiläisen armeijan uusi yritys järjestyä puolustukseen tehdään 
kesäkuun 24 pnä tyhjäksi Sidi Barranin luona ja seuraavina päi¬ 
vinä lyödään brittien panssarivoimien jäännökset taistelussa 
Khaldan luona Mersa Matruhista etelään. Moottoroitu 90. sak¬ 
salainen divisioona ja 10. sekä 21. italialainen armeijakunta saar¬ 
tavat tämän tärkeimmän brittiläisen tukikohdan ja huoltokes- 


249 


El Alamciniin 


kuksen puolitiessä Libyan rajalta Aleksandriaan ja valloittavat 

NiiiinlaaksoH läntinen puolustus näytti murtuneen kokonaan 
sil |a kesäkuun 30 P nä saapuvat Rommelm panssaroidut ja moottol 
roidut kärkijoukot jo El Alameinin kapeikkoon 540 km Libyan 
rajalta, mutta enaa vain 140 km Aleksandriasta. Eteneminen Alek¬ 
sandriaan johtavan radan ja maantien suunnissa oli tapahtunut 
autokolonnien kilpa-ajona eikä enää taistelutoimintana. Perästä 
tulevat, vain osittain moottoroidut jalkaväkidivisioonat taas kii¬ 
rehtivät keveitten joukkojen kantapäillä jättiläispitldn päivä- 
marssem hirvittävästä kuumuudesta ja moniviikkoisten tais¬ 
telujen rasituksista huolimatta. Pakkaukset autoissa, mutta soti¬ 
laat enimmäkseen jalan tapahtuu tuo rientomarssi, joka näyttää 
saavuttavan Niilin — mutta pysähtyy sitten aivan lopullisen voi¬ 
ton kynnyksellä, kun akselin ilmavoimat jo pommittavat brittien 
tukikohtia Aleksandriassa ja muualla Niilin suistossa sekä Suezin 
kanavavyöhykkeessä ja maailmanlehdistö levittää jo huhuja, 
että Englannin laivasto valmistautuu poistumaan Suezin kana¬ 
vasta Punaiselle merelle välttyäkseen joutumasta satimeen itäi¬ 


sellä Välimerellä. 

Kesä-heinäkuun vaihteessa 1942 akselivaltojen eteneminen 
kohti brittien tukiasemia Iähi-idässä saavutti suurimman laajuu¬ 
tensa. Samaan aikaan kun Saksan armeijojen eteläinen ryhmä 
varustautui juuri alkaneessa suurhyökkäyksessään tunkeutumaan 
Kaukasiaan, Rommel oli päässyt miltei Aleksandrian porteille. 
Saksalais-italialaisten jättiläispihtien leuat näyttivät siten Mus¬ 
tanmeren pohjoispuolitse ja Välimeren eteläpuolitse puristuvan 
brittiläisen Intian meren vallan läntisen puolustussysteemin ympä¬ 
rille murskatakseen sen puristukseensa. Mutta niinkuin pohjoi¬ 
sessa myöhemmin syksyllä Stalingradin edustalla ja Kaukasus- 
vuoristossa, tapahtui pysähdys Välimeren etelärannikolla jo aikai¬ 
semmin El Alameiniin. 

Monet syyt vaikuttivat siihen, ettei Rommel pystynyt enää 
käyttämään hyväkseen suurta voittoaan loppuun saakka. Brit¬ 
tiläinen 8. armeija oli kyllä murskattu — se oli menettänyt aina- 

kin 80.000—90.000 miestä kuolleina, haavoittuneina tai vankeina 
ja yli 1.000 panssaria, siis miltei kaikki panssarivoimansa, tykis¬ 
tönsä ja varastonsa. Niilin laaksossa oli kuitenkin reservejä vielä 
jäljellä ja ne kiidätettiin nyt mahdollisimman nopeasti rintamalle. 
Myöskin Etu-Aasiaan sijoitetun 9. armeijan osia siirrettiin meri- 
ja ilmateitse Egyptiin ja niitä ehti vielä vahvistetun divisioonan 
verran El Alameiniin, kun Rommel yritti siellä läpimurtoa, onnis¬ 
tumatta enää tunkeutumaan perille Aleksandriaan. 

Rommel joutui sitäpaitsi El Alameinin kapeikossa taistele¬ 
maan pääsystä Niilin laaksoon maastossa, joka suosi puolustusta 
ja oli osaksi jo etukäteen varustettu. Meren ja sisämaassa satojen 
kilometrien laajuudelle leviävän El Kattaran suolarämealanteen 
välille jää noin 60 km:n levyinen kannas, joka on epätasaista, 
matalaa vuorimaastoa tai rantalakeuksia. Toisella puolella, poh¬ 
joisessa on Välimeri ja toisaalla suolarämeitä, joista ainakaan 
panssarivoimat ja muu raskas kalusto eivät pääse ylitse. Ja akseli- 
joukot olivat väsyneet. Hyökkäys oli viiden viikon kuluessa, lak- 
kaamattomine taisteluineen ja rientomarsseineen Saharan kesän 
helteessä siirtynyt tuhat kilometriä eteenpäin ja koetellut armei¬ 
jan voimia äärimmilleen. Huoltoa oli myös mahdotonta järjes¬ 
tää täysin riittäväksi, vaikka Tobrukin lisäksi myöskin Mersa 
Matruhin suuret varastot olivat hyvänä tukena ja tekivät mahdol¬ 
liseksi etenemisen jatkamisen aina El Alameiniin saakka. Vaikka 
Tobrukia saattoikin rajoitetussa määrin käyttää huoltosatamana, 
ei kuljetuksia pitkin rannikkoa meritse voitu ainakaan laajem¬ 
massa mitassa ulottaa kauemmaksi itään, sillä brittiläinen laivasto 
oli meren herra. 

Kolme neljä tuoretta, täysin levännyttä divisioonaa ja vas¬ 
taava materiaali- sekä polttoainetäydennys olisi mahdollisesti 
kantanut Rommelin aseet Suezin kanavalle saakka kesän 1942 
puolivälissä, vaikka taistelu lähi-idästä ei tietenkään vielä siten 
olisi lopullisesti ratkennut. Nyt sitävastoin rintama kiinteytyi 
toistaiseksi El Alameinin kapeikkoon ja tällöin anglosakseilla oli 
kaikki edut puolellaan. Huoltoyhteydet Niilin laakson suureen 
varasto- ja joukkojentäydennyskeskukseen olivat lyhyet ja taas 
Winston Churchill sekä Roosevelt panivat kaikki voimat liikkeelle 

Egyptin puolustuksen vahvistamiseksi sekä aloitteen ottamiseksi 
käsiinsä Pohjois-Afrikan sodassa. Näin jouduttiin suureen käänne¬ 
kohtaan, joka jokseenkin samanaikaisesti esiintyy toisen maail¬ 
mansodan muillakin rintamilla, valtamerien upotussotaa lukuun¬ 
ottamatta. Voimasuhteet tasaantuvat ja aloite alkaa siirtyä liit¬ 
toutuneille. 


POLITIIKKAA JA SOTAA KAAKOSSA 


BERLIININ KOLMILIITTO 

Sodan ja politiikan vuorovaikutuksessa on nykyisen suursodan 
aikana vallinnut omalaatuinen rytmiikka, jossa asemahdin jymi¬ 
sevä basso on vaihdellut diplomatian hiljaisten kuiskuttelujen 
tai heleitten houkutussävelten kanssa. Niinpä keväällä ja alku¬ 
kesällä 1940 puheenvuoro oli tykeillä, jotka Norjassa ja länsi¬ 
rintamalla ratkaisivat Euroopan mantereen kohtalon. Heti sen 
jälkeen tuli diplomatian vuoro selvittää täten mullistunutta tilan¬ 
netta, samalla kun itse sota siirtyi kauemmaksi Euroopan mante¬ 
reelta ilmaan ja merelle sen läntiselle reunalle tai Mustain maan¬ 
osan aavikoille ja vuoristoihin. Toisaalta oltiin selvillä, että sota 
jatkui ja laajeni, mutta samalla sen näyttämö loittoni Euroopan 
sydämestä. Länsi valtojen musertava tappio Euroopan mante¬ 
reella ja akselivaltojen täydellinen voitto pakottivat nyt kaikkia 
Euroopan maita arvioimaan uudelleen koko asemansa ja tarkis¬ 
tamaan suhteensa mantereen uusiin hallitsijoihin. Akselivaltojen 
diplomatia puolestaan ryhtyi kuumeiseen toimintaan käyttääk¬ 
seen rintamilla saatua voittoa kaikin tavoin poliittisesti hyväkseen, 
toisin sanoen luomaan Manner-Eurooppaan sen uuden 'poliittisen 
järjestyksen perusteita, jonka aikaansaaminen oli julistettu koko 
sodan tärkeimmäksi päämääräksi ja tavoitteeksi. Ja koska sota 
edelleen jatkui, vieläpä oli odotettavissa uusien voimatekijöiden 
yhtyminen siihen, oli myös Euroopan mantereen kaikki, nyt akse¬ 
lin hallinnassa olevat voimavarat koottava ja organisoitava Sak¬ 
san ja Italian sodankäyntiä palvelemaan. 

Täten tuo loppupuolen vuotta 1940 aina kevään 1941 uuteen 
sotakauteen saakka jatkunut diplomaattinen offensiivi yhdeltä 
osaltaan palveli läheisesti niitä sotapoliittisia ja sotataloudellisia 
päämääriä, jotka sodan pitkittyminen asetti. Samalla kuitenkin 
akselivaltojen ja tietysti toisaalta myöskin sitä vastaan toimiva 
brittiläinen tai paremminkin jo anglosaksinen, sekä sitä kaikessa 
vähitellen lähentyvä neuvostolainen diplomatia suoritti eräitä 
suoranaisia »rintamatehtäviäkin», tukien välittömästi sodankäyn¬ 
tiä ja sodanjohdon suunnitelmia. Niinpä akselivaltojen neuvottelut 
Espanjan kanssa ja ulkoministeri Serrano Sunerin kaksi eri vie¬ 
railua Italiassa ja Saksassa alkusyksyllä 1940, sitä seurannut Himm- 
lerin matka Espanjaan, vieläpä itsensä Hitlerin ja Francon koh¬ 
taus lokakuun lopussa Hendayessa Pyreneillä tarkoitti enemmän¬ 
kin kuin pelkästään Espanjan ja akselivaltojen poliittisen tai 
sotataloudellisen vuorovaikutuksen tehostamista. Espanja oli 
kesällä 1940 Francon selityksellä julistautunut »ei-sotivaksi maaksi», 
joka kyllä pysyi erillään taistelusta, mutta peittelemättä osoitti 
myötatuntoaan sisäisen sodan aikuisia auttajiaan ja taistelukump- 
paneitaan kohtaan. Kaikkien sisäisten vaikeuksien, valtavan 
jälleenrakennustyön vaatimusten ja tarvikkeiden seka pääomien 
puutteen johdosta maan oli kuitenkin ylläpidettävä edelleen suh¬ 
teita valtameriä hallitseviin anglosaksisiin maihin, joilta Espanja 
saattoi saada tavaroita ja luottoakin huoltoon sekä jälleenraken¬ 
nustyötään varten. Luottoja myönnettiinkin Espanjalle Englan¬ 
nista ja Amerikasta ja niiden sekä valtameren taakse sallitun 
huoltoliikenteen poliittinen luonne oli aivan selvä. Tällaisin talou¬ 
dellisin myönnytyksin anglosaksiset maat varmistautuivat Espan¬ 
jan syrjässäkatsoja-asenteesta aikana, jolloin houkutus yhtyä 
sotaan akselivaltojen puolella oli Ranskan täydellisen luhistumi¬ 
sen jälkeen erittäin suuri. Olihan Madridilla kansallisia poliittisia 
tavoitteita, joita varsinkin Madridin ylioppilaat ja pääkaupungin 
sekä muiden keskusten falangistinuoriso toivat julki monissa mie¬ 
lenosoituksissa Englannin lähetystön tai konsulaattien edustalla. 
Vaadittiin takaisin Gibraltaria ja epäilemättä Espanjan toiveet 
kohdistuivat näinä aikoina rohkeina myöskin Ranskan Marokkoon, 
josta akselivallat syksyllä 1940 neuvotteluissaan Espanjan valtio- 

miesten kanssa olivatkin nähtävästi luvanneet Espanjalle osia, 
jos lopullinen rauha aikaansaataisiin Ranskan kanssa. 

Syksyllä 1940 näyttikin pitkän aikaa siltä kuin » Gibraltarin 
suunta* kuuluisi akselin lähimpään toimintaohjelmaan ja että 
Espanja todella asettuisi sodassa Saksan ja Italian rinnalle Eng¬ 
lantia vastaan. Houkutuksena akselivalloille oli tällöin tietenkin 
Välimeren läntisen pääsytien sulkeminen Englannilta täydelli¬ 
sesti, mutta se olisi edellyttänyt Espanjan aktiivista taistelupanosta. 
Niin pitkälle Franco ei, epäilemättä sisäisistä syistä, tahtonut 
kumminkaan mennä eikä toisekseen päästy myöskään lopulliseen 
selvyyteen aksdivaltojen ja Ranskan suhteen järjestelystä. Hitlerin 
ja marsalkka Pdtainin kohtaus Montoiren rautatieasemalla loka¬ 
kuun 24 pnä 1940 jäi sittemmin vaille odotettuja suurpoliittisia 
seuraamuksia. Ranska jatkoi edelleen aselevon jälkeistä elämäänsä 
sodan ja rauhan välisessä väliaikaistilassa eikä Manner-Euroopan 
suunniteltu poliittinen uudestiorganisointi tältä osalta toteutunut. 
Ranskan asenteen epämääräisyys epäilemättä vaikutti myöskin 
Espanjaan, kehoitti sitä varovaisuuteen, ja suurpolitiikan paino¬ 
piste siirtyikin Lounais- ja Länsi-Euroopasta täydellisesti kaakkoon, 
josta tuli sekä politiikan että sodan uusien offensiivien näyttämö 
aina kesään 1941, akselivaltojen liittokunnan ja Neuvostoliiton 
jättiläiskamppailun alkamiseen saakka. 

Noiden pääasiallisesti eurooppalaisten näköalojen taustalla 
häämötti kuitenkin jo tuona aikana, loppupuolella vuotta 1940 
laajempia yleismaailmallisia rintamanmuodostuksia, jotka johti¬ 
vat poliittisiin ratkaisuihinkin. Ranskan luhistuminen ja Eng¬ 
lannin vaikeuksien lisääntyminen lännessä heikensi kohtalokkaasti 
valkoisten siirtomaavaltojen rintamaa Kaakkois-A asiassa j a aikaan¬ 
sai siellä jo tällöin maanvyörymän, joka sittemmin johti toisen 
maailmansodan yleistymiseen. Niinkuin aikanaan näemme, Japani 
ryhtyi vihdoinkin toteuttamaan eteläisiä laajentumisohjelmiaan, 
rajoituttuaan siihen saakka valloitussotaan Kiinan kamaralla, 
siis Itä-Aasian mantereella. Japani julisti kohta Hollannin jou¬ 
duttua saksalaisten miehitykseen, ettei sen kannalta ollut lain¬ 
kaan yhdentekevää, millä tavoin Hollannin laajan itäintialaisen 
siirtomaavallan kohtalo lähitulevaisuudessa järjestettäisiin. Nip- 

pon ilmoittautui siis perinnön jakajaksi valkoisten, lähinnä anglo¬ 
saksisten maailmanvaltojen rinnalla. Samaan aikaan japanilaiset 
alkoivat tunkeutumisensa hido-Kiinaan, saivat sen ennen pitkää 
täydellisesti valtaansa sekä taloudellisesti että sotilaallisestikin, 
vaikka ranskalainen hallinto säilytettiinkin Ranskan suvereeni- 
suusoikeuksien tunnuksena. Ja taas Japanin eteläinen ystävä 
Thaimaa (Siam), joka oli puolen vuosisataa elänyt Ranskan ja 
Englannin siirtomaamahtien puristuksessa ja menettänyt kum¬ 
mallekin arvokkaita alueita, näki nyt hetken tulleen hyvityksen 
saantiin. Näin jouduttiin Thaimaan ja Ranskan välisiin ristirii¬ 
toihin ja alueselvittelyihin, joissa Japani sovintotuomarina esiin¬ 
tyen — samaan tapaan kuin akselivallat Euroopassa — tuki Thai¬ 
maata ja sai sen myös puolelleen. 

Japanin laajentumispolitiikan uusi vaihe vei sen siis aivan 
valkoisten siirtomaavaltojen alueille, mutta aiheutti myöskin 
nopean vastavaikutuksen. Brittiläinen imperiumi ja USA lähen¬ 
tyvät nyt toisiaan entistä nopeammin ja Amerikka asettuu aivan 
selvästi brittiläisen imperiumin tueksi sekä Tyynellä että Atlantin 
valtamerellä. Noihin maailmanhistoriallisesti hyvin merkittäviin 
ja kiintoisiin ilmiöihin on viitattava jo tässäkin, vaikka niiden 
lähempi selvittely kuuluukin Tyynen meren sodan yhteyteen. 
Amerikkalaisten vanhojen hävittäjien vaihto brittiläiseltä alueelta 
saatavia tukikohtia vastaan oli tuollainen viite USA:n politiikan 
aktivisoitumisesta ja jyrkentymisestä akselivaltoja ja Japania 
vastaan. Sitä seurasi pian vielä samana vuonna USA:n ja Kana¬ 
dan puolustusliiton solminta uuden mantereen puolustusyhteyden 
nimessä ja samanlaisia neuvotteluja käytiin vuoden 1940 lopussa 
Washingtonissa myöskin Suur-Britannian ja Austraalian kanssa 
Kaakkois-Aasiaa silmälläpitäen. Anglosaksiset maat lähentyivät 
entistä enemmän myöskin Tshungkingin-Kiinaa ja näin alkoi 
syntyä Itä- ja Kaakkois-Aasiaan Japanin valtapiiriä ympäröivä 
rengas, ns. ABCD-valtojen (America, British Empire, China, Dutch 
Indies) liittokunta, johon Neuvostoliittokin näytti olevan yhtymässä 
sen ja Japanin välisten pitkäaikaisten kaukoitäisten ristiriitojen 
johdosta. 

Ennen kaikkea USA:n politiikan jyrkentyminen, joka viittasi 

sen aktiiviseen osallistumiseen sotaan brittiläisen imperiumin puo¬ 
lella, aiheuttikin akseli valtojen ja Japanin taholta reaktion, joka 
tunnetaan Berliinin koliniUiton nimellä. Berliinissä ja Roomassa 
seurattiin Washingtonin politiikan suuntaa yhtä levottomina kuin 
Tokiossakin. ABCD-valtojen liittokunnan hahmottuminen todet¬ 
tiin Japanissa yhtä vaaralliseksi tulevaisuuden enteeksi kuin Sak¬ 
sassa ja Italiassa esimerkiksi Yhdysvaltain meriministerin Knoxin 
avomieliset selitykset, että Englanti saattoi odottaa Amerikasta 
kaikkea mahdollista tukea itshort of wan, ts. paitsi ei USA:n aktii¬ 
vista yhtymistä sotaan. Tämäkin kanta muuttui vielä pitemmälle 
meneväksi lupaukseksi puheessa, jonka meriministeri Knox piti 
heti presidentinvaalin jälkeen marraskuussa 1940. Siinä hän 
lisäsi avunannon sisältävän kaiken mahdollisen » short of leaving 
ourselves dcfencelcsso, ts. nyt pidettiin jo USA:n liittymistä sotaan 
mukaan täysin mahdollisena ja annettavaa tukea rajoittivat ainoas¬ 
taan Amerikan oman puolustuksen tarpeet. 

Tämä viimeksimainittu lausunto osoitti siis USA:n kannan 
jyrkentymisessä nopeata kehitystä, johon Berliinin kolmiliittosopi- 
mus lähinnä vaikutti. Saksan ulkoministeri von Ribbentrop, Ita¬ 
lian ulkoministeri, kreivi Ciano ja Japanin Berliinissä oleva suur¬ 
lähettiläs Kurusu allekirjoittivat syyskuun 27 pnä 1940 Berliinin 
suuressa valtakunnankansliassa aivan erikoisen juhlallisin muo¬ 
doin näiden kolmen suurvallan keskeisen liittosopimuksen, johon 
sisältyi kuusi pykälää. Sopimuksen 1. artiklassa selitetään, että 
»Japani tunnustaa ja kunnioittaa Saksan ja Italian johtoa luo¬ 
taessa uutta järjestystä Eurooppaan. Samalla tavoin akselivallat 
puolestaan 2. artiklassa tunnustavat »Japanin johtoaseman luo¬ 
taessa uutta järjestystä Suur-Itä-Aasian elintilassa». Sopimuksen 3. 
artikla sisältää taas sitoumuksen yhteistoiminnasta »yllä ilmais¬ 
tulla perustalla. Ne sitoutuvat edelleen kaikin poliittisin, talou¬ 
dellisin ja sotilaallisin keinoin tukemaan toisiaan, jos jotakin kol¬ 
mesta sopimuksentekijästä vastaan hyökkää valta, joka ei nykyi¬ 
sin ole sekaantunut Euroopan sotaan tai kiinalais-japanilaiseen 
selkkaukseen.» Sopimuksen 4. artiklassa määrätään, että sen 
toteuttamiseksi on Saksan, Italian ja Japanin hallitusten nimi¬ 
tettävä jäsenet yhteisiin teknillisiin liittokomissioihin, jotka kokoon- 




»E lintila»- sopimus iJ7 

luvat viipymättä. Taas 5. artiklassa rajoitetaan liittositoumusta 
varsin merkittävällä tavalla: »Saksa, Italia ja Japani selittävät, 
etteivät yllämainitut välipuheet millään tavoin koske sitä poliit¬ 
tista statusta, joka nykyisin vallitsee jokaisen sopimuspuolen ja 
Neuvostoliiton kesken.» Vihdoin viimeisessä artiklassa määrätään 
sopimuksen voimassaoloaika 10 vuodeksi voimaanastumisesta 
lukien sekä neuvotteluista sen uudistamiseksi ennen määräajan 
umpeenkulumista. 

Tällainen oli siis välipuhe, jonka tarkoituksena ulkoministeri 
von Ribbentropin tässä allekirjoitustilaisuudessa antaman seli¬ 
tyksen mukaan oli »palvella oikeudenmukaisen järjestyksen aikaan¬ 
saamista sekä Euroopan että Suur-Itä-Aasian elintiloissa». Sopi¬ 
mus on toisen maailmansodan rintamainmuodostuksen yhteydessä 
tehdyistä ja yleensä koko maailmanhistorian viime aikojen kaik¬ 
kein tärkeimpiä ja sitä on samalla tapaa kuin sen edeltäjää anti- 
komintern-sopimusta verrattu jäävuoreen, josta vain pieni osa 
on näkyvissä, verrattomasti suurimmat massat sitävastoin pinnan 
alla. Se ei ollut tarkoitettu yksinomaan näiden kolmen suurvallan 
väliseksi, vaan sen tehtävänä oli »myös ennen kaikkea myötävai¬ 
kuttaa rauhan palauttamiseksi maailmaan niin pian kuin mah¬ 
dollista. Jokainen valtio, joka senvuoksi itse yhtyy tähän blok¬ 
kiin aikoen myötävaikuttaa kansojen rauhallisten suhteiden jäl- 
leenpalauttamiseksi, lausutaan vilpittömästi ja kiitollisena terve¬ 
tulleeksi ja sitä kutsutaan antamaan apunsa olojen poliittisen sekä 
taloudellisen uudestimuodostamisen hyväksi.» 

Tämä sopimus oli siis luotu yleiseksi puitteeksi ja pohjaksi todella 
yleismaailmalliselle liittokunnalle, valtarintamalle, johon pian 
yhtyi uusia jäseniä sekä Japanin johtamassa kaukoidässä että 
akselivaltojen Euroopassa. Berliinin sopimuksesta tuli siten poliit¬ 
tisesti kolmisopimusvaltojen suuren taistelurintaman peruskirja, 
joka saattoi loppuun antikomintem-sopimuksen v. 1936 »maailman¬ 
katsomuksellisella» pohjalla alkuunpannun kehityksen. Mutta 
tämä sopimus on erinäisissä muissakin suhteissa erityisen mielen¬ 
kiintoinen. Niinpä siinä ensi kerran omaksutaan todella suuren 
kansainvälisen sopimuksen perustaksi ulintilm-käsite suurvalta- 
etujen määrittelynä ja sen pohjalla julistetaan ryhdyttävän täy- 

delliseen sotilaallisen, poliittisen ja taloudellisen olotilan uudesti- 
järjestelyyn laajoissa osissa ihmiskunnan koko asuma-aluetta. 

Vielä tärkeämpi on toinen näkökohta, joka koskee suursodan 
laajentumista sinänsä. Tällöin on paikallaan historiallinen rinnas¬ 
tus esimerkiksi 1700-luvun alun, suuren pohjan sodan ja Espanjan 
perintösodan Eurooppaan. Eurooppa oli silloin, kolmatta vuosi¬ 
sataa takaperin, vielä kuin oma maailmansa, sinänsä poliittinen 
ja sivistyksellinen universum, jossa voitiin käydä kahta kansain¬ 
välistä liittokuntasotaa rinnan ilman, että ne sekaantuivat toi¬ 
siinsa. Pohjois- ja Itä-Euroopassa riehui Venäjän, Puolan, Tans¬ 
kan ja sittemmin Preussinkin taistelu Ruotsi-Suomea vastaan, 
lännessä ja etelässä taas Englannin, Hollannin, Itävallan ja Sar¬ 
dinian sota Ludvig XIV:n Ranskaa vastaan, Espanjan ja myöskin 
Saksan pikkuvaltioiden ollessa jakaantuneina molempien rinta¬ 
mien kesken ja laajassa mitassa sotavyöhykkeinä. Aivan toiseksi 
ehkä olisi muodostunut maanosamme kohtaloiden kehitys, jos 
nämä piirit olisivat sulautuneet yhteen. Siihen olisi tarvittu vain, 
että Kaarle XII olisi Puolan kanssa v. 1706 Altranstädtissä tehdyn 
välirauhan jälkeen Saksissa hovia pitäessään suostunut Rans¬ 
kan tai sitä vastaan taistelevan suuren liittokunnan edustajien 
houkutuksiin ja sekaantunut lännen kamppailuun. Koko Eurooppa 
olisi silloin ollut yhtenä ainoana suurena, kahden vastakkaisen 
valtarintaman sodan näyttämönä. Yleismaailmallisessa mitta¬ 
kaavassa Jettiin vuonna 1940 samanlaista olotilaa. Lännessä rai¬ 
vosi akselivaltojen ja brittiläisen imperiumin suursota, idässä taas 
oli ollut käynnissä vuodesta 1937 lähtien keltaisen rodun pääkan- 
sojen, Japanin ja Kiinan voimainmittely. Ne olivat kumpikin 
erillisiä, mutta niinkuin vastapuolella USA:n yhä aktiivisempi 
asettuminen brittiläisen imperiumin. Kiinan ja myöhemmin Neu¬ 
vostoliitonkin rinnalle kytki nuo molemmat sotapiirit kiinteästi 
toisiinsa, samoin Berliinin kolmiliittosopimus myös nyt asetti jo 
Euroopan ja kaukoidän, Atlantin ja Tyynen valtameren tapahtu¬ 
mat eroamattomaan syy-yhteyteen keskenään. Poliittisesti voi¬ 
tiin tästä lähtien siis jo oikeastaan puhua toisesta maailman¬ 
sodasta, vaikka sotilaallisesti siihen jouduttiin vasta toista vuotta 
myöhemmin. 

»Tämä sopimus ei ole suunnattu mitään muuta kansaa, vaan 
ainoastaan muussa maailmassa olevia sotaankiihottajia ja vas¬ 
tuuttomia aineksia vastaan, jotka vastoin kaikkien kansojen 
todellisia etuja pyrkivät edelleen pidentämään tai laajentamaan 
tätä sotaa.» Nuo von Ribbentropin sanat ja itse sopimuksen sitou¬ 
mukset ilmaisevat, ketä vastaan kolmisopimus oli ensi kädessä 
tähdätty. Japani oli siihen yhtynyt kohdattuaan anglosaksisten 
maailmanvaltojen vastarinnan Kaakkois-Aasiassa ja oli nyt suos¬ 
tunut liittoon Berliinin ja Rooman kanssa siitä huolimatta, että 
Saksan ja Neuvostoliiton sopimus elokuun lopussa 1939 oli loi¬ 
tontanut Nipponia akselivalloista. Tässä uudessa tilanteessa Japani 
oli ryhtynyt parantamaan suhteitaan Neuvostoliittoon ja teki sen 
kanssa seuraa vana keväänä hyökkäamättömyyssopimuksenkin. 
Toisaalta taas Saksan ja Neuvostoliiton suhteet olivat vielä muo¬ 
dollisesti ehyet ja Berliinissä sekä Roomassa pidettiin tärkeänä 
niiden säilyttämistä sellaisina. Siksi akselivallatkaan eivät halun¬ 
neet tuossa tilanteessa mitään sopimussitoumusta, joka olisi täh¬ 
dätty Neuvostoliittoa vastaan. Tästä syystä tuli kolmisopimuk¬ 
seen erityinen kohta, jossa rajoitettiin avunantositoumusta niin, 
ettei se koskenut akselivaltojen tai Japanin joutumista selkkauk¬ 
seen Moskovan kanssa. 

Täten tarkoituksellisesti eliminoitiin sopimuksessa pois toinen 
niistä mahdollisuuksista, jotka saattoivat sopimusta sovellettaessa 
lähinnä tulla kysymykseen. Neuvostoliittohan on euraasialainen 
valtakunta, jolla on rajansa ja intressirintamansa sekä Euroopassa 
että Itä-Aasiassa. Berliinin sopimuksen 3. artikla koski siis ensi 
sijassa Yhdysvaltojen osallistumista suursotaan idässä tai län¬ 
nessä ja akselivaltojen lehdistö lausui saman asian vieläkin sel¬ 
vemmin otsikoidessaan allekirjoituspäivän jälkeen kommentaa¬ 
rinsa: »Varoitus Amerikalle.» Kolmisopimuksen kärki oli täh¬ 
dätty Amerikkaa vastaan. 

Amerikan suhtautumista suursotaan käsiteltiin siis Berliinissä 
jo selviönä, jota vastaan varauduttiin. Sitävastoin Neuvostoliitto 
pysyi vielä toistaiseksi suurena tuntemattomana. Pian tämäkin 
arvoitus silti ratkaistiin, niinkuin tiedämme Molotovin ja Hitlerin 
kohtauksesta Berliinissä, ulkoasiain kansankomissaarin vieraillessa 

siellä marraskuun 10—12 päivinä 1940. Noiden päivien jälkeen ci 
Neuvostoliiton asenne ollut suurdiplomatiaUc enää niin sfinximäi- 
nen kuin aikaisemmin. Kahdeksatta kuukautta myöhemmin 
sotaan johtanut juopa oli jo revennyt auki ja se näkyi pian myös¬ 
kin kaakon politiikassa, missä näinä aikoina syntyi todella mer¬ 
killistä ristivetoa akseli valtojen, anglosaksien ja neuvostolaisen 
diplomatian kesken. Akselivallat ryhtyivät nyt tarmokkaasti 
syrjäyttämään kaikkia muita valtatekijöitä Tonavan laaksosta ja 
Balkanilta lopullisesti, mutta tällöin neuvostolainen, brittiläinen, 
vieläpä amerikkalainen diplomatia työskentelivät samaan suun¬ 
taan, akselivaltoja vastaan mm. Turkin myötävaikutuksella. 
USA:n tukema Englanti suunnitteli uutta rintamaa Balkanille 
edellisen maailmansodan tapaan ja onnistuikin siinä hetkeksi. 
Kreml taas koetti kaikkialla aiheuttaa akselivalloillc esteitä ja jar¬ 
ruttaa Saksan ja Italian etenemistä tällä alueella, jota bolshevikit 
pitivät erityisesti omana etupiirinään, niinkuin näkyi Molotovin 
Hitlerille esittämistä. Romaniaa, Bulgariaa ja Turkin salmia kos¬ 
kevista kysymyksistä. Selvittämätöntä vain vielä on, missä mää¬ 
rin neuvostolainen ja brittiläinen diplomatia jo tähän aikaan olisi 
työskennellyt yhdessä Balkanilla akselivaltoja vastaan. Kevät¬ 
talvella 1941 se näyttää sitävastoin jo todennäköiseltä. Ainakin 
oli sir Stafford, Cripfisin onnistunut jo rakentaa läheisemmät suh¬ 
teet Moskovaan toimiessaan Englannin uutena suurlähettiläänä 
siellä. 


ROMANIA »DIPLOMAATTISEN 
KIRURGIAN LEIKKAUSPÖYDÄLLÄ» 

Bessarabian kaappaus kesä-heinäkuun vaihteessa 1940 oli vii¬ 
meksi ollut varoituksena siitä, mitä yllätyksiä ristiriitaisten suur- 
valtaintressien yhä voimakkaampi tunkeutuminen kaakkoon voisi 
aiheuttaa siellä akselivalloille, jotka olivat sodan alkuvaiheessa 
koettaneet pitää Tonavan laaksoa ja Balkania erillään sodasta. 
Saksan ja Italian johtaman Manner-Euroopan mitä tärkeimpänä 
elintarvike- ja raaka-ainehuollon täydentäjänä. Nyt bolshevikit 

olivat tunkeutuneet aivan Balkanin portille Tonavan suulle ja 
toisaalla Englannin aktiivisuus — osaksi Turkin välityksellä — 
tuntui myös yhä vilkkaampana. 

Täten alkoi todellinen kilpajuoksu kaakkoon akseli valtojen 
pannessa heinäkuussa 1940 käyntiin suuren diplomaattisen ja 
vihdoin myöskin sotilaallisen offensiivinsa siellä. Syyskuun 27 pnä 
allekirjoitetusta Berliinin kolmiliittosopimuksesta saatiin perusta 
Kaakkois-Euroopankin poliittista uudestijäijestelyä varten ja 
sikäläisten valtioiden kytkemiseksi kiinteästi akselivaltojen liitto¬ 
kuntaan. Tähän ci kuitenkaan tyydytty, vaan tahdottiin myöskin 
sotilaallisesti kerta kaikkiaan varmistaa sivusta sekä neuvostoval¬ 
taa vastaan idässä että Englantia vastaan Välimerellä ja sulkea 
pois kaikki mahdollisuudet noiden kahden valtatekijän suoran 
keskinäisen yhteyden saavuttamiseksi läheisen idän kautta. 

Ryhdyttäessä täten kaakon olojen laajaan uudestijärjestelyyn 
oli sen esiasteena lopullisesti selviteltävä ensin Tonavan laakson 
probleemit, joista varsinkin Romanian aluekysymykset uhkasivat 
aiheuttaa rauhan säilymiselle vaarallisia ristiriitoja ja selkkauk¬ 
siakin. Myöskin Slovakian ja Unkarin suhteet olivat olleet' Tshek¬ 
koslovakian jaosta lähtien kireät, vaikka tästä vastakohdasta ei 
tarvinnut odottaa mitään todella pahoja hankauksia. Joka tapauk¬ 
sessa Unkarin rovisiopolitiikkaa vastaan näytti olevan syntymässä 
jo »uusi pikku-enlente», Slovakian, Romanian ja Jugoslavian yhteis¬ 
työ siitä huolimatta, että Slovakia tosiasiallisesti oli kokonaan 
Saksan vasallivaltio ja asettautunut Hitlerin suojelukseen maalis¬ 
kuussa 1939. 

Unkarin ja akselivaltojen suhteet olivat kehittyneet jo vuosia 
ennen sotaa hyvän yhteisymmärryksen merkeissä. Akselivaltojen 
tukea Unkari sai myöskin kiittää ensimmäisistä revisiopolitiik- 
kansa menestyksistä marraskuun 2 pnä 1938 ja sitten maaliskuussa 
1939 Tshekkoslovakian probleemeja ratkaistaessa. Unkari oli 
siten Slovakian tavoin akselivaltojen täysin luotettava ystävä. 
Se nojasi ulkopolitiikkansa Saksaan ja Italiaan, mutta säilytti 
muuten itsenäisen aseman, mikä kuvastui mm. suhtautumisessa 
kansallissosialistisiin ja fascistisiin liikkeisiin. Unkarissa pidettiin 
majuri Szalasyn johtamaa »Nuoliristifr-liikettä ja muita totalitaa- 

riscen järjestelmään johtavia liikkeitä tiukin käsin aisoissa eivätkä 
ne saaneet myöskään mitään määräävää vaikutusta maan poliitti¬ 
sessa elämässä. Se oli valtionhoitaja Horthyn taitavassa ja kauko¬ 
näköisessä johdossa säilyttänyt vanhat perinteensä ja pysytti ne 
edelleen voimassa. Hyvin kuvaava oli entisen pääministerin kreivi 
Bethlcnin lausunto vähän ennen kuin hän syksyllä 1940 vetäytyi 
syrjään poliittisesta elämästä. Hän selitti torjuvansa kaiken 
yhteistyön henkilöiden kanssa, »joilla oli tapana nauttia juuta¬ 
lainen aamiaiseksi, magnaatti päivälliseksi ja illalla 'kantapöy¬ 
dässään’ jakaa kaikki omaisuus». 

Vaarallisin oli kuitenkin kokonaisuudessaan Romanian kysy¬ 
mys sekä sisäpoliittisesti että ulkopoliittisena alueprobleemina. 
Nimenomaan Romanian ja sen lähimpien naapurien välisten alue- 
kysymysten selvittäminen oli ensiksi aikaansaatava, ennenkuin 
akselivallat saattoivat ryhtyä Tonavan laakson olojen laajem¬ 
paan ja yhtenäiseen järjestelyyn. Romania oli maailmansodassa 
kasvanut todelliseksi Suur-Romaniaksi, keskisuureksi valtioksi, 
johon sodan puhjetessa kuului yli 20 milj. asukasta. Se oli saanut 
Unkariin aikaisemmin kuuluneen Siebenburgenin ja Baanaatin, 
kaksoismonarkian itävaltalaiseen puoliskoon luetun Bukovinan 
ja Bulgarialta Etelä-Dobrudzhan, Samoin oli tsaarien Venäjään 
aikaisemmin kuulunut, vaikka väestöenemmistöltään romania¬ 
lainen Bessarabia liitetty v. 1918 Romanian yhteyteen. Täten 
luotiin Romanian kansallinen yhteys ja vapautettiin vieraan val¬ 
lan alta yhteensä useampiin miljooniin nousevat romanialaiset 
väestöryhmät, mutta samalla liitettiin maahan sangen huomatta¬ 
via kansallisia vähemmistöjä. Romanian vuoden 1930 väenlaskun 
mukaan maassa oli unkarilaisia lähes 1,4 miljoonaa, saksalaisia 
775.000, bulgarialaisia 378.000 ja lisäksi ruteeneja, ukrainalaisia 
ja venäläisiä lähes 800.000, niistä suurin osa Bukovinassa ja Bes- 
sarabiassa. Itse asiassa unkarilaiset laskelmat päätyvät kuitenkin 
unkarilaisen vähemmistön määrästä huomattavasti suurempaan 
lukuun, sillä jo v. 1910 oli unkarilaisten tilastojen mukaan asunut 
noilla luovutetuilla alueilla yli r,« milj. unkarilaista. 

Akselivallat ryhtyivät lisäämään voimakkaasti vaikutusval¬ 
taansa Romaniassa jo talvella 1939—1940. Romanian tärkeä 

öljyntuotanto saatiinkin vähitellen länsivaltojen pääoman ja dip¬ 
lomatian vastarinnasta huolimatta yhä suuremmassa määrin alis¬ 
tetuksi Saksan ja Italian tarpeita tyydyttämään. Kun öljy-yhtiöt 
vastustelivat, otettiin koko öljyteollisuus valtion ankaraan val¬ 
vontaan. Saksan menestykset länsirintamalla ja Italian yhtymi¬ 
nen sotaan vahvistivat sitten Romaniassa yhä enemmän niitä 
piirejä, jotka vaativat läheisempää yhteistyötä akselin kanssa. 
Varsinkin Codreanun Rautakaarti, joka aikaisemmin oli ankarasti 
taistellut kuningas Carolin hallitussysteemiä vastaan, esiintyi nyt 
taas hyvin aktiivisesti. 

Täten tuotiin etualalle Romanian sisäiseen elämään jo vuosia 
vaikuttanut vastakohta, joka oli aiheuttanut levottomuutta ja 
mullistusta maassa aikaisemminkin. Autoritaariseen yhden puo¬ 
lueen valtiojärjestelmään pyrkiviä liikkeitä oli maassa kaksikin, 
nimittäin Octavio Gogan pieni fascistinen ryhmä ja Corneliu Cod~ 
reanun luoma Rautakaarti, joka taas kaikessa läheni enemmän 
Saksan kansallissosialismia. 

»Kylmät, vihertävänhohtoiset silmät, kapea, yhteenpuristunut 
fanaatikon suu, marmorinvalkea otsa, musta, tuuhea tukka, kul¬ 
mikkaat, hermostuneet eleet, älykkäät kasvot, joiden ilme on 
vaaniva. On kasvoja, jotka ensi silmäykseltä näyttävät jyrkän 
käskeviltä voimatta kuitenkaan kätkeä sisäistä levottomuutta, 
kuohuvaa tunnevirtaa, joka milloin tahansa saattaa aiheuttaa 
tulivuoren purkauksen.» Tuo Romanian Rautakaartin, myöhem¬ 
min »kaikki isänmaan puolesta» nimellä tunnetun liikkeen viimei¬ 
sen johtajan H oria Siman kasvokuva sopii aivan yhtä hyvin Cor¬ 
neliu Codreanuun, joka kaikessa oli seuraajansa kaltainen. Cod- 
reanu kuului itse kansallisiin ylioppilaspiireihin, jotka omaksui¬ 
vat radikaalisia uudistusideoita, mutta samalla olivat kiihkokan¬ 
sallisia. Hän joutui täten Italian fascismin ja Saksan kansallis¬ 
sosialismin maailmankatsomuslinjoille, joihin kuitenkin sekaantui 
Romanian omaa, vielä mystillisempää, itään lähentyvää kumouk¬ 
sellisuutta. Hänen v. 1927 perustamansa järjestö voittikin paljon 
kannattajia Romanian opiskelevan nuorison, nuoremman upsee¬ 
riston, sivistyneistön, talonpoikaisten valveutuneemman nuoren 
polven, vieläpä työväestönkin keskuudesta — osaksi kyllä syistä, 



464 »Israel on voi! tanut» 

joilla itse asiassa oli vähän tekemistä Codrcanun omien ihanteiden 
kanssa. 

Codreanu ryhtyi taistelemaan maan pahasti korruptiivista 
parlamentarismia ja myöskin kuningas Carolin vaikutusta vas¬ 
taan sekä ankaran propagandan että terrorin keinoin. Niinpä pää¬ 
ministeri Ducan murhan jälkeen Rautakaarti hajoitettiinkin ja 
Romania alkoi jälleen rauhoittua. Uudestijärjestyvä Codreanun 
liike esiintyi maltillisemmin ja sen luojan ollessa edelleen vanki¬ 
lassa liikkeen johtaja Stelescu noudatti varovaista politiikkaa. 
Kaikesta huolimatta Romanian puoluehajaannus kasvoi taas ja 
samalla kuningas Carolin sekä hänen rakastajatarensa, madame 
Lupescun ympärille iyhmittyneiden hovipiirien vaikutus maan 
politiikkaan kasvoi aivan määrääväksi. Vuoden 1937 lopussa 
syntyneen hallituskriisin aikana kuningas yllättäen antoikin uuden 
hallituksen muodostamisen Gogan tehtäväksi, turvautumatta 
enää suuriin puolueisiin. Goga kokeili pari kuukautta pitkälle 
menevin antisemiittisin ja autoritaariseen hallitustapaan tähtää¬ 
vin toimenpitein, hän koetti voittaa täten puolelleen myöskin 
pahimman kilpailijansa, Codreanun »kaikki isänmaan puolesta»- 
liikkeen suuret kannattajajoukot. Rautakaartin puolelta uhkaa¬ 
van vaaran torjunta heikontamalla puolueen kannatusta maassa 
olikin Carolin tarkoituksena hänen luovuttaessaan hallitusvallan 
Gogalle. Uusi hallitus sai kuitenkin pian vastaansa maan kaikki 
merkittävimmät poliittiset ryhmitykset, myöskin Rautakaartin, 
ja Gogan juutalaisvastaiset toimenpiteet nostattivat sitäpaitsi 
vielä Romanian talouselämää sekä finansseja hallitsevien juutalais- 
aineksien sekä mahtavien ulkomaistenkin juutalaisten finanssi- 
piirien taholta valtavan painostuksen. Juutalaiset rahamies- ja 
yrittäjäpiirit siirsivät pois pääomia maasta, lopettivat luoton¬ 
annon ja tekivät veronmaksulakonkin. Kun Goga lisäksi osoitti 
aikovansa lähentyä akselivaltoja, katkaisi finassisuhteet länsi- 
valtoihin ja .keskeytti sotatarvikehahkinnat Tshekkoslovakiasta 
ja Ranskasta, niin Romania joutui myöskin hyvin voimakkaan 
ulkopoliittisen painostuksen alaiseksi. Niinpä Goga kukistuikin 
helmikuussa 1938 ja hallituksen erotessa hän selitti: »Israel on 
voittanut.» 






Ylhäällä.: Unkarilaiset joukot saapuvat Siebenbörgenin jäisen Unkariin liitetyille alueille. 
Alhaalla: Romanian öljyä Konstanaan satamassa. 








Vasemmalla: Romaniaa Rau- 
takaartin luoja Comsliu Cod- 
reanu. Alhaalla: Rautnkaarti- 
laisia, keskellä heidän johta¬ 
jansa Mihail Stalescu, pää¬ 
ministeri Ducan murhasta 
nostetun oikeudenkäynnin 
aikana. 





Ylhäällä: Legioonalaisten {ent. 

Rautakaartin} suuri mielenosoitus¬ 
kokous syksyllä IS'! 0 legioonalais¬ 
ten ratkaisevan voiton jälkeen. 
Vasemmalla: Romanian entinen 
kuningas Carol. 



Ylhäällä: Marsalkka Antonescu ja iegioonalaisjohtaja Horia Sima tervehtivät legioonalais- 
joukkoja. Alhaalla; Nuori kuningas Mi k; i I ja marsalkka Antonescu saapuvat Romanian 
kansallispäivänä pidettyyn paraatiin. 





Kuningas Carolin itki *1 tt u r i 16$ 

Tuota Gogan lyhyttä hallitusepisodia ei kuitenkaan enää seu¬ 
rannut Romaniassa paluu vanhoihin parlamentaarisiin muotoihin, 
vaan nyt kuningas Carol otti ohjat kokonaan omiin käsiinsä. Roma¬ 
nian kreikkalaiskatolinen patriarkka Miron Christea valittiin todel¬ 
lisen kuninkaanhallituksen johtoon, vaikka hallitukseen samalla 
otettiin eri ryhmiin kuuluvia poliitikkoja, niin että siinä oli mukana 
seitsemän entistä pääministeriä. Kuningas Carol hallitsi — pää¬ 
ministerien tosin vaihdellessa — armeijaan nojautuvana diktaat¬ 
torina aina syksyyn 1940 saakka ja hallinto oli tosiasiallisesti kunin¬ 
kaan hovipiirien sekä niitä lähellä olevien sotilasviranomaisten 
käsissä. Kaikki eri tahoilta tulevat vastarintayritykset ja levot¬ 
tomuuden ilmaukset masennettiin ankaralla kädellä, niinpä mni. 
Codreanu itse läheisimpineen ammuttiin. Virallisen tiedonannon 
mukaan he olivat yrittäneet paeta siirrettäessä heitä vankilasta 
toiseen ja saivat tällöin surmansa. 

»Kaikki isänmaan puolesta»-liikkeen johto siirtyi sitten koko¬ 
naan Horia Simalle, joka oli jo aikaisemmin toiminut Codreanun 
lähimpänä miehenä Rautakaartin alkuajoista lähtien. Rauta- 
kaartin yhä kasvava kannatus maassa suuntautui suoranaisesti 
kuningasta ja hänen diktatuurihan vastaan ja johti vihdoin sovinto- 
yritykseen kuninkaan ja hovipiirien puolelta. Horia Sima tuli 
vieläpä jäseneksi Ion Gigurtun hallitukseen, joka muodostettiin 
heinäkuun 4 pnä ja sai tehtäväkseen toteuttaa lähentymisen akseli- 
valtoihin. Hallitus selitti jo 5. 7., että Romania aikoi »yhtyä siihen 
poliittiseen systeemiin, jonka Rooman—Berliinin akseli on luonut». 

Tähän käänteeseen oli jouduttu Bessarabian kaappauksen joh¬ 
dosta, joka oli aiheuttanut vaikean poliittisen kriisin Romaniassa. 
Neuvostovallan ultimaatumi ja lopuksi Romanian myöntyminen 
tuon rikkaan maakunnan sekä lisäksi Pohjois-Bukovinan luovu¬ 
tukseen bolshevikeille pani liikkeelle sekä sisäpoliittisen että ulko¬ 
poliittisen maan vyörymän. 

Ensinnäkin jouduttiin Romanian aluekysymysten suureen sel¬ 
vittelyyn, joka akselivaltojen johdolla kesti kaksi kuukautta. 
Saatuaan revisiotoiveensa ainakin pääosaltaan tyydytetyksi Tshek¬ 
koslovakiaan nähden Unkari kohdisti tämän jälkeen päähuomionsa 
Romaniaan ja jo ennen Bessarabian luovutusta oli Unkarin ja 

Romanian rajoilla vallinnut aikamoinen jännitys. Nyt tämä yhä 
lisääntyi, molemmin puolin vahvistettiin rajansuojajoukkoja ja 
arveluttavan vakavia välikohtauksiakin tapahtui. Unkari otti 
heinäkuun alussa aluevaatimuksensa lopullisesti käsiteltäviksi ja 
niistä neuvoteltiin Munchenissä ro. 7. Unkarin ja akselivaltojen 
edustajien kesken. Pian alkoivat myöskin Tumu Severinissä 
Unkarin ja Romanian suoranaiset neuvottelut näiden ristiriitais¬ 
ten alueprobleemien selvittämiseksi, mutta mihinkään sovintoon 
ei päästy ja keskustelut katkesivat tuloksettomina 28. 7. Kun 
jännitys rajoilla samaan aikaan yhä kiristyi suoranaiseksi sodan 
uhkaksi, niin akselivallat päättivät vihdoin ottaa asiat kokonaan 
omiin käsiinsä. Unkarin ja Romanian ulkoministerit Csaky ja 
Manoilescu kutsuttiin saapumaan Wieniin neuvottelemaan von 
Ribbentropin ja Cianon kanssa ja tällöin akselivaltojen ulkominis¬ 
terit langettivat sovintotuomion. Unkari sai Siebenbiirgtnin poh¬ 
joisen ja itäisen osan, yhteensä noin 44.500 km 2 ja 2,8? miljoonaa 
asukasta. Ratkaisussa oli koetettu mahdollisimman mukaan nou¬ 
dattaa kansallisia jakoviivoja, vaikka maakunnan sekavien kan- 
sallisuusolojen johdosta raja ei tässäkään suhteessa tullut tyydyt¬ 
täväksi, silla toisaalta jäi edelleen puoli miljoonaa unkarilaista 
Romanian puolelle osaksi Siebenbiirgenissa, osaksi Baanaatissa, toi¬ 
saalta taas — romanialaisten tietojen mukaan — Unkarille luovu¬ 
tettavalla alueella asui kaikkiaan yli 1 miljoona romanialaista. 
Lisäksi uusi raja pirstoi pahasti myöskin Siebenbiirgenin talou¬ 
dellisen kokonaisuuden ja mm. katkoi tärkeimmät liikenne linjat, 
rautatiet unkarilaisen alueen kaakkoisimpaan osaan. 

Joka tapauksessa Unkari oli saanut hyvitystä maailmansodan 
jälkitilityksessä kokemistaan vääryyksistä, mutta Romanian kat¬ 
kera nöyryytysten kalkki ei vielä ollut tyhjennetty loppuun. 
Myöskin Bulgaria oli ottanut esille aluevaatimuksensa samaan 
aikaan kuin Unkari ja Craiovan neuvotteluissa päästiin vihdoin 
elokuun 21 pnä sopimukseen Etelä-Dobrudzhan luovuttamisesta 
Bulgarialle, joka sai 7.700 km* ja lähes 300.000 asukasta käsittä¬ 
vän alueen, mm. Silistrian, Tutrakanin ja Baltshikin kaupungit. 

Romania oli täten menettänyt lyhyessä ajassa kolmelle naapu¬ 
rilleen sangen suuren osan niitä alueita, jotka se oli maailmansodan 


loppuvaiheessa voittanut. Sen oli täytynyt taistelutta luovuttaa 
lähes ioo.ooo km 2 ja pyörein luvuin 7 miljoonaa asukasta, siis 
lähemmäs 40 % alueestaan ja kolmannes väestöstään. Alueet 
olivat lisäksi sangen arvokkaita ja maan sotilaallinen asema oli 
huonontunut ratkaisevasti. Tästä oli seurauksena sisäisen kriisin 
puhkeaminen nyt mullistukseksi, joka kaatoi kuningas Carolin 
vallan. 

Syyskuun alkupäivinä tapahtui valtakunnan miltei kaikilla 
romanialaisilla alueilla levottomuuksia ja mielenosoituksia alue¬ 
luovutusten johdosta ja Horia Siman »kaikki isänmaan puolesta* 
yritti Siebenbiirgenissä suorastaan avointa kapinaakin estääkseen 
maakunnan luovutettavaksi määrättyjen osien siirron Unkarin 
hallintaan. Kuningas Carol katsoi lopulta parhaaksi vedota ken¬ 
raali loan Antonesctmn, maassa kaikilla tahoilla suurta suosiota 
nauttivaan ja hyvin kykeneväksi tunnettuun sotilaaseen, jonka 
sanottiin olevan lähellä Rautakaartin piirejä. Antonescu oli kun¬ 
nostautunut jo maailmansodassa yleisesikuntaupseerina, oli sitten 
toiminut Romanian sotakorkeakoulun johtajana, vieläpä Roma¬ 
nian armeijan yleisesikunnan päällikkönäkin ja suoritti tällä pai¬ 
kalla ollessaan laajan ja perusteellisen armeijaolojen uudistuksen. 
Hän oli mukana myöskin Gogan hallituksessa sotaministerinä, 
mutta syrjäytyi sitten kuninkaan diktatuurin tieltä. Nyt kunin¬ 
gas Carol taas kutsui hänet Bukarestiin ja pyysi häntä ottamaan 
hallituksen johdon. Antonescu suostui, mutta ankarin ehdoin. 
Hän sai todelliset diktaattorin valtuudet ja hänen ensi toimen¬ 
piteenään oli pakottaa kuningas Carol eroamaan poikansa, kruunun¬ 
prinssi Mihain hyväksi, joka siis nyt jo toisen kerran nousi valta¬ 
istuimelle, oltuaan lapsikuninkaana ennen vuotta 193°» Carolin 
paluuta Romaniaan pitkäaikaisesta maanpaostaan. 

Antonescusta tuli nyt Romanian »conducatorul statulul#, 
valtionjohtaja, joka liittoutui Horia Siman kanssa, lakkautti voi¬ 
masta valtiosäännön ja myöskin kuningas Carolin perustaman 
»kansallisen yhtenäisyyspuolueen», josta Carol oli koettanut kehit¬ 
tää eräänlaista yhden puolueen valtion poliittista runkoa. Hän 
ryhtyi myöskin toteuttamaan laajaa sisäisten olojen uudistamis¬ 
ia tervehdyttämisohjelmaa varsinkin maatalouden elvyttämiseksi, 


S «ks a marssii Ro m «tiia 


i6i 

talonpoikien ja työväestön aseman parantamiseksi, korruption 
poistamiseksi hallinnosta jne. Armeija tuki häntä, samoin Rauta- 
kaarti, joka nyt sai taas uuden nimen: legioonalaisliike. Vieläpä 
Antonescu julisti Romanian syyskuun 15 pnä 1940 »legioonalais- 
valtioksi». 

Tätä täydellistä sisäpoliittista käännettä seurasi pian myöskin 
uuden ulkopoliittisen suunnan loppuun vieminen. Wienin sovinto- 
tuomion yhteydessä akselivallat olivat samalla taanneet Romanian 
uudet rajat — ennen kaikkea Neuvostoliittoa vastaan, jonka tun¬ 
keutumiselle Balkanille täten asetettiin sulku. Lokakuun alussa 
alkoi sitten sahalaisia joukkoja saapua Romaniaan. Maahan oli 
lähetetty kenraali sotamarsalkka Listin johdolla saksalainen sotilas- 
valtuuskunta avustamaan Romanian armeijan uudestijärjestämi- 
sessä ja nyt saksalaisen armeijan tarkoituksena oli Berliinin erään 
ilmoituksen mukaan tämän tehtävän ohella myöskin »täydentää 
Romanian öljykenttien suojelu». Akselivallat olivat täten ottaneet 
Romanian sotilaalliseenkin suojelukseensa, mutta samalla Roma¬ 
niasta tuli akselin uusi tukialue edettäessä Balkanille. 

Tonavan pohjoispuolella akselivallat olivat jo saavuttaneet 
täydellisen yliotteen lokakuussa 1940, Romanian pulmien selvi¬ 
tyksen jälkeen. Tätä uutta tilannetta luonnehti myöskin Unkarin 
yhtyminen Berliinin kolmisopimukseen marraskuun 20 pnä, Roma¬ 
nian 23.11. ja Slovakian päivää myöhemmin. Manner-Euroopan 
uuden poliittisen järjestyksen perusteita vahvistettiin siis näiltä 
osilta ja liittokunta laajeni. 

Romanian osalta eivät sisäiset ja ulkoiset sekavuudet olleet 
kumminkaan vieläkään lopussa, vaikka maa oli nyt lopullisesti 
omaksunut asemansa akselivaltojen uudessa systeemissä. Kenraali, 
sittemmin sotamarsalkka Antonescu hallitsi maata pääministerinä 
ja valtionjohtajana nuoren kuningas Mihain nimissä nojautuen 
armeijan ja Rautakaartin tukeen. Horia Siman liike oli kuitenkin 
sangen epäluotettava ja epämukava liittolainen, joka pyrki mah¬ 
dollisimman pian syrjäyttämään Antonescun itsensä, ottamaan 
käsiinsä kaiken vallan ja toteuttamaan radikaalin sosiaalisen 
kumousohjelman, vaikkakin kansallisissa merkeissä. Välit kiris¬ 
tyivät kin pian ja marraskuun 29—30 päivinä Rautakaarti jo 

toimeenpani kautta maan verisiä pogromeja, joiden uhreiksi arvel¬ 
laan joutuneen kaikkiaan 2.160 henkilöä, pääasiallisesti Rautakaax- 
tin entisiä vastustajia, mm. entisiä prefektejä, santarmi- ja poliisi¬ 
upseereja, 680 juutalaista sekä entisten poliittisten puolueiden 
huomattujakin johtajia. Armeijan avulla järjestys palautettiin 
ja armeijapiirit saivat nyt Romaniassa lopullisesti määräämisval¬ 
lan. Lopullinen välienselvitys Horia Siman ja hänen liikkeensä 
kanssa tapahtui kuitenkin vasta kaksi kuukautta myöhemmin. 

Kaksi saksalaista upseeria, toinen heistä oli majuri Döring, 
poistui tammikuun 21 päivän iltana ravintola »Bukarestista» men¬ 
näkseen hotelliinsa, kun muuan tuntematon mies ampui majuria 
kohti kuusi laukausta. Döring kuoli heti paikalla, mutta paikalle 
sattuneet saksalaiset sotilaat ottivat kiinni murhaajan. Tämä oli 
syntyperältään kreikkalainen ja oli saapunut maahan Dimitri 
Sarandosin nimelle asetetulla passilla, joka oli annettu San Fran¬ 
ciscossa. Rautakaartilaiset käyttivät nyt tilaisuutta hyväkseen 
alkaakseen yleisen kapinan Antonescun kukistamiseksi. He syyt¬ 
tivät sisäministeriä ja eräitä hänen alaisiaan »kreikkalaisten ja juu¬ 
talaisten suosimisesta» ja väittivät lentolehtisissään, että murha 
oli tapahtunut Englannin Secret Servicen toimesta. Sisäministeri 
erosikin, mutta Rautakaarti ei pysähtynyt tähän. Bukarestissa, 
Kronstadtissa ja useilla muilla paikkakunnilla rautakaartilaiset 
nousivat aseisiin, miehittivät julkisia rakennuksia ja varustautui¬ 
vat niihin jopa konekiväärein ja tykein aseistettuina. Antonescu 
julisti nyt piiritystilan, joukkoja koottiin Bukarestiin ja kapina 
kukistettiin muutamia päiviä kestäneiden taistelujen jälkeen, joissa 
tuhannet ihmiset saivat surmansa. Useimmat legioonalaisjohtajat 
vangittiin, monet heistä ammuttiin ja liikkeen mahdista tehtiin 
nyt kerta kaikkiaan loppu, mutta Horia Sima pakeni ulkomaille. 
Myöhemmin hän on ollut eristettynä Saksassa. 

Romanian sisäiset järkytykset päättyivät tähän ja maa alkoi 
jälleen rauhoittua sekä lujittua Antonescun voimakkaassa joh¬ 
dossa, vaikka Romania sai kokea vielä luonnononnettomuuksien¬ 
kin vitsausta. Niinpä maanjäristykset tekivät suurta tuhoa Öljy- 
alueilla ja Bukarestissakin. Olojen tervehtyminen kuvastui mm. 
siinä huomattavassa voimapanoksessa, jonka Romania pystyi 

asettamaan muutaman kuukauden kuluttua Neuvosi «liittoa vas¬ 
taan alkaneessa jättiläistaistclussa liittokumppanicnsa rinnalla. 

Romanian aluekysymysten selvittelyn ja saksalaisten joukko¬ 
jen Romaniaan tulon jälkeen kansainvälisten tapahtumien paino¬ 
piste siirtyi myöhäsyksyllä 1940 jo etelämmäksi. Poliittinen tais¬ 
telu Balkanista ja läheisestä idästä kiihtyi yhä ja pian sekaantui 
siihen myöskin tykkien jyminä diplomatian uhkaavana tausta¬ 
musiikkina. Nykyisen suursodan kulku on kuitenkin ollut kaut¬ 
taaltaan yllätyksellistä eikä aseelliseen voimainmittelyyn jouduttu 
jossakin Tonavan eteläpuolella, Balkanin sydämessä, minne akseli- 
valtojen sotilaallisen laajentumisen tie nyt viittasi, vaan liekit 
leimahtivat ilmoille ensin Epeiroksen ja Etelä-Albani an jylhissä 
vuoristoissa. 


SOTA ALBANIAN L U M I V U O R I S TO IS S A 

Loistava kutsuvierasjoukko oli koolla Italian Ateenan-lähetti¬ 
laan, ministeri Grazzin vieraana lokakuun 27 päivän iltana 1940. 
Ministerin suurelle vastaanotolle olivat saapuneet useimmat Krei¬ 
kan hallituksen ja diplomaattikunnan jäsenet, sotilaspiirien huo¬ 
matut edustajat sekä paljon muita Ateenan julkisen elämän mer¬ 
kittävimpiä henkilöitä. Vain Kreikan sotilasdiktaattori ja pää¬ 
ministeri, kenraali Metaxas ei ollut mukana. Mieliala oli korkealla, 
vaikka jännitystä tuntuikin ilmassa. 

YÖ kului pitkälle ja klo 2.30 ministeri Grazzi pyysi vierailtaan 
anteeksi — hänen täytyi poistua tärkeän asian johdosta. Hän 
vaihtoi pukua, lähti suoraan pääministeri Metaxasin luo klo 3 
ja antoi hänelle Rooman uhkavaatimuksen. Kreikan hallituksen 
oli siihen vastattava kolmen tunnin kuluessa myönteisesti, muussa 
tapauksessa sotatoimet Kreikkaa vastaan alkaisivat klo 6 aamulla. 

Jo pitemmän aikaa oli Italian ja Kreikan suhteissa esiintynyt 
jännitystä, joka nyt puhkesi aseelliseksi selkkaukseksi. Epeiroksen 
ja Albanian jylhissä rajavuoristoissa vallitsi levottomuus. Muuan 
albanialainen heimopäällikkö oli murhattu Kreikan puolella rajaa 
ja mielialat Albaniassa olivat kiihtyneet. Sitäpaitsi nousi esiin 

muitakin levottomuustekijöitä. Kreikassa asui paljon albanialai¬ 
sia, yhteensä noin 250.000, vaikka nämä keskiajan lopulta lähtien 
maahan muuttaneet vieraat väestöainekset ovatkin jo suuressa 
määrin sulautuneet helleeneihin. Albaaneja on vielä Peloponne- 
soksessa ja Boiotiassakin, ja Kreikan villin luoteisen vuoristomaa- 
kunnan Epeiroksen eräissä piirikunnissa Albanian rajan äärellä 
he muodostivat enemmistönkin. Nyt Albanian hallitus kiinnitti — 
luonnollisestikin Rooman tieten — huomiota tämän vähemmistön 
kohteluun ja esitti suoranaisia vaatimuksia noitten enemmistöl¬ 
tään albanialaisten rajapiirikuntien luovuttamisesta. 

Italian uhkavaatimuksen sisältö kuitenkin osoitti, että raja- 
levottomuudet ja albanialaisten asema Epeiroksessa muodostivat 
vain osan, vieläpä merkitykseltään suhteellisen vähäisen osan 
sodan todellisia taustasyitä. Nootissa selitettiin, että Italian halli¬ 
tus oli useita kertoja todennut Kreikan rikkoneen puolueettomuut¬ 
taan vastaan. Niinpä Kreikka oli sallinut liittoutuneiden käyttää 
aluevesiään ja eräitä laivastotukikohtiaan Italian sodankäynnin 
vahingoksi. Vaikka Italia oli tästä varoittanut Kreikkaa, se oli 
kumminkin jatkanut yhteistyötään Italian vihollisten kanssa teke¬ 
mällä sotilaallisia välipuheitakin. Albaaneja vastaan oli suoritettu 
terroritekoja ja Albanian rajan äärelle oli rakennettu varustus- 
vyöhyke. Kreikka suosi kaikessa Englannin etuja eikä Ateenassa 
voitu enää salata, että oli ryhdytty toimenpiteisiin, joitten tarkoi¬ 
tuksena oli muuttaa Kreikan alue sotatoimien tukialueeksi Italiaa 
vastaan. Näin ollen Italia katsoi aseellisen selkkauksen välttämi¬ 
seksi Kreikan kanssa vältämättömäksi vaatia, että Kreikka sallii 
italialaisten sotavoimien väliaikaisesti miehittää puolustustarkoi¬ 
tuksessa eräitä strategisesti tärkeitä kohtia. Sellaisessa tapauksessa 
italialaiset eivät tulisi maahan Kreikan kansan vihollisina, mutta 
kaikki vastarinta murrettaisiin asevoimin. 

Selkkaus liittyi siis kiinteästi suursotaan Välimerellä ja sota oli 
täten löytänyt kauan hakemansa uuden rintaman Euroopan man¬ 
tereella. Kysymys oli kerta kaikkiaan Kreikan hallitsevasta sotilas- 
maantieteellisestä asemasta itäisen Välimeren pohjoisella sivustalla 
ja siitä, kumpi taisteleva puoli saisi käyttää sitä hyväkseen. Itse 
Kreikan valtioalue mantereella ulottui Peloponnesoksen eteläkär- 

jestä etelässä ja Epeiroksen rannikolta lännessä aina Elelii-Serbian 
rajavuoristoihin Makedoniassa ja Maritza-virtaan idässä, Turkin 
rajalla. Täten Kreikka hallitsi kaikkia teitä, jotka Aigeian meren 
rannikolta johtavat Balkanin niemimaan pohjoisempiin maihin, 
Jugoslaviaan ja Bulgariaan. Varsinkin Saloinkin suuri, lähes Hel¬ 
singin kokoinen satamakaupunki on koko Balkanin avain etelästä 
Välimereltä tullen ja sen strateginen polttopiste. Sieltä johtavat 
rautatiet Vardarin laaksoa pitkin Jugoslaviaan ja Struman laak¬ 
soa Bulgariaan. Korfusta, Arta-Iahdesta ja muista Joonian saarten 
tai Kreikan läntisen mannerrannikon satamista käsin voivat vihol¬ 
lisen meri- ja ilmavoimat uhata Italian valta-asemaa Joonian 
merellä ja Adrian merellä, ennen kaikkea Adrian meren italialaista 
lukkoa Otranton salmen kahden puolen. Kreikan syvään uurtu¬ 
neen ja pirstoutuneen mannerrannikon, Kreetan ja muiden Kreikan 
saaristojen saarten tukikohdista käsin taas voidaan kontrolloida 
pääsyä Välimereltä Dardanelleille, Salonikiin ja Anatolian länsi¬ 
rannikolle sekä helposti katkaista yhteys Italian ja Dodekanesian 
saarten välillä. Varsinkin Kreetan saarella ja sen pohjoisrannikolla 
olevalla erinomaisella luonnonsatamalla Suda-lahdella taas on 
tavattoman suuri merkitys koko itäisen Välimeren ulapoitten hal¬ 
linnassa. 

Taistelua käytiin siis noista erinomaisista tukiasemista, jotka 
olisivat Englannin hallinnassa merkinneet ainaista uhkaa akseli- 
valtojen Manner-Euroopalle kaakosta ja myöskin itse Italiaa sekä 
sen meriasemaa vastaan. Akselivaltojen hallussa Kreikan ja sen 
saaristojen lentokentät ja satamat sitävastoin turvaisivat ulko- 
vartioasemina Saksan ja Italian herruuden Balkanilla kaikkia ete¬ 
lästä tehtäviä häiritsemisyrityksiä vastaan ja tekisivät myös mah¬ 
dolliseksi taistelun ulottamisen Englantia vastaan yhä kauemmaksi 
kaakkoon kohti Etu-Aasiaa ja Niilin laaksoa. 

Diktaattori Metaxas antoi suoralta kädeltä vastauksen Italian 
uhkavaatimukseen. Hän torjui sen, ja lokakuun 28 pnä klo 6 alkoi¬ 
vat sotatoimet Kreikan ja Albanian rajalla — vain muutamaa 
tuntia ennen kuin Hitler ja von Ribbentrop kohtasivat Firenzessä 
Mussolinin ja Cianon, Senvuoksi kaikkialla kysyttiin, oliko Italia 
lähtenyt liikkeelle omin päin, sopimatta asiasta etukäteen liitto- 

laisensa kanssa. Tosiasiallisesti kyllä Hitler ja Mussolini olivat 
kohdanneet Brenner-solassa lokakuun 4 pnä ja tällöin oli kaikesta 
päättäen hahmoteltu toimintaohjelma kaakkoa seka myöskin 
Saksan Lounais-Euroopassa tekemää diplomaattista offensiivia 
varten. Eri asia on sitten, millä tavoin Italian uhkavaatimus ja 
sota Kreikkaa vastaan sopivat tämän sovitun ohjelman puitteisiin. 

Italian ultimaatumiin oli kyllä eräitä perusteita tapahtumissa, 
jotka olivat sattuneet vähän aikaisemmin. Paitsi Albanian etelä¬ 
rajalla vallitsevaa jännitystä, oli myöskin tilanne Aigeian meren 
piirissä vakava. Englanti kohdisti tänne yhä suurempaa huomiota 
ja kun elokuussa muuan tuntematon sukellusvene torpedoi Aigeian 
merellä kreikkalaisen kevyen risteilijän »Hellin» — Ateenassa syy¬ 
tettiin teosta Itähän merivoimia —niin Englannin Ateenassa oleva 
lähettiläs kiiruhti jo elokuun 22 pnä selittämään Metaxasille, että 
Itähän hyökätessä Kreikkaa vastaan Englanti lähettäisi heti Krei¬ 
kan avuksi laivastonsa ja ilmavoimiaan. Kaksi päivää tämän seli¬ 
tyksen jälkeen syttyi Kreikan armeijan varikossa Ateenassa suuri 
tulipalo, joka tuhosi tarvikkeita 10 milj, drakhman arvosta, ja 
samaan aikaan sattui myöskin välikohtauksia Albanian rajalla. 
Kreikkalaiset miinoittivat nyt strategisesti erityisen tärkeän Arta- 
lahden suun Korfun eteläpuolella, neljä reserviluokkaa kutsuttiin 
palvelukseen vakinaisen armeijan vahvistukseksi ja varsinkin 
Makedoniassa sekä Kreikan ja Albanian rajan kahden puolen 
aikaisemmin hankauksien estämiseksi muodostetun demilitari¬ 
soidun vyöhykkeen äärellä lisättiin tuntuvasti sotavoimia. 

Nämä kaikki viitteet kävivät samaan suuntaan: Kreikka ei 
antautuisi akselivaltojen painostuksesta eikä suostuisi koskaan 
irtisanoutumaan liittoystävyydestään Suur-Britannian kanssa. 
Englantihan oh antanut Kreikalle huhtikuussa 1939 avuntakuun 
akselivaltojen hyökkäyksen varalta ja sitäpaitsi Kreikkaa kytki 
liittosuhde myöskin Englannin liittolaiseen Turkkiin. Sodankulku 
Albanian rajoilla osoitti pian taasen, että aikaisemmin alati levo¬ 
ton, eripurainen ja sotilaallisesti heikko Kreikka oli huomattavasti 
kohentanut ryhtiään, saanut sisäistä lujuutta ja voimaa. 

Kreikan vahvistuminen oli tulos kenraali Metaxasin taitavasta 
ja lujakätisestä politiikasta hänen diktatuurikautenaan vuodesta 

18 — Kriisien ja sodan maailma II. 

1936 lähtien. Selviydyttyään Vcnizelosin tasavaltalaisten ja 
ja monarkian kannattajien pitkästä taistelukaudesta, monista 
vallankaappauksista ja muista sisäisistä levottomuuksista Kreikka 
muuttui kuningasvallaksi, jota kuitenkin hallitsi sotilasdiktaattori. 
Kuningas Yrjö II oli palannut maahan vuoden 1935 lopulla ja 
aluksi ylläpidettiin parlamentaarista järjestelmää Demerzisin 
pääministerikautena. Pääministerin kuoltua kuningas Yrjö sitten 
uskoi hallituksen johdon sotaministerin, kenraali Metaxasin käsiin 
ja hän käytti Ateenassa sekä Salonikissa puhjenneita laajoja kom¬ 
munistisia lakkolevottomuuksia hyväkseen julistaakseen maan 
poikkeustilaan, hajoittaakseen parlamentin ja perustaakseen sotilas- 
diktatuurin. Metaxas hallitsi kyllä ankaralla kädellä ja kukisti 
heti alussa kaikki levottomuuden oireet, tulivatpa ne miltä taholta 
hyvänsä. Ainaiseen politikoimiseen tottunut kansa ei tästä pitä¬ 
nytkään eivätkä diktaattorin ja kuninkaan välit myöskään olleet 
myöhemmin eikoisen hyvät, mutta Metaxas pysyi lujasti satulassa. 
Hänen hallinnossaan oli monia hyviä puolia, jotka aikaisempien 
Kreikan hallitusten toiminnasta olivat puuttuneet. Hänen sosiaali¬ 
politiikkaansa kiitettiin viisaaksi ja maltilliseksi ja esimerkiksi 
työväestön olojen parantamisessa sekä taistelussa Kreikan kansaa 
vitsovia kulkutauteja, varsinkin malariaa ja tuberkuloosia vastaan 
aikaansaatiin todellisia suurtöitä. Hallinto puhdistettiin ja jär¬ 
jestettiin entistä huomattavasti tehokkaammaksi, elinkeinoelämää 
ryhdyttiin elvyttämään laajan kymmenvuotissuunnitelman mer¬ 
keissä ja ennen kaikkea maanpuolustuksen alalla tapahtui läpi¬ 
kotainen uudistus. Upseeristoa kiellettiin ankarasti politikoimasta, 
kuri palautettiin armeijaan, sen aseistusta parannettiin, samoin 
rakennettiin uusia strategisia teitä maan eteläosista rannikoille ja 
pohjoisrajoille. Vieläpä pohjoisrajan suojaksi luotiin Metaxas- 
linjan nimellä tunnettu varustusvyöhyke, joka paransi maan vuori- 
luonnon muutenkin suomia erinomaisia puolustusedellytyksiä. 
Tämä varustussysteemi ei ollut suinkaan yhtenäinen eikä käsittänyt 
maan koko pohjoisrajaa, jonka linnoittaminen koko 1.167 
pituudelta — yhtä pitkä kuin meidän koko itärajamme — olisi 
ollut Kreikan voimille mahdottomuus. Varustukset keskitettiin 
pääasiallisesti tärkeimpiin tiesuuntiin ja vuorisoliin ja »linjan» vah- 

Vin osa oli Bulgarian rajan äärellä, missä varsinkin Stmm» 
laakson vanha kauttaJmlkutie oli suljettu monin osaksi kallioon 
poratuin pesäkkein. Albanian rajan puolella oli varustettu var¬ 
sinkin Flonnan ja Janinan välillä olevat vuoriston solat sekä Kala- 
mas-joen laakso lähempänä rannikkoa. Sitäpaitsi oli myöskin 
taempana Pmdos-vuoriston ylikulkupaikat suojattu ja siten sul¬ 
jettu viholliselta tie Albaniasta Thessalian tasangolle. Salonikin 
suojaksi oh niinikään rakennettu kenttävarustuksia rajaseudulta 
taemmaksi Flonnan—Kozanin linjan itäpuolelle, mutta nämä 
työt eivät liene yleensä olleet läheskään valmiit sodan syttyessä. 

. J ok * tapauksessa Kreikka saattoi puolustautua noiden luon¬ 
taisten ja vahvistettujen puolustustekijöiden turvin voimakkaasti, 
varsinkin kun Englannin laivasto oli heti sodan alettua toiminta- 
valmiina Kreikan vesillä ja teki mahdottomiksi maihinnousut ran¬ 
nikoille sekä saaristoihin. Kreikan armeijan rauhanaikainen vah¬ 
vuus oli 85.000 miestä ja koko sotavahvuuden arvioitiin täydellisen 
liikekannallepanon jälkeen nousevan 500.000—600.000 mieheen, 
inistä varsinaisen kenttäarmeijan osalle voi laskea noin 350.000 
miestä. Armeija oli tottunut taistelemaan omassa vuoristomaas- 
tossaan ja sillä oli voimakas, yhtenäinen johto. Kenraali Metaxas 
itse oli aikoinaan ollut Saksan kuuluisan yleisesikunnanpäällikön, 
kreivi von Schlieffenin parhaita oppilaita ja häntä nimitettiinkin 
»pikku Moltkeksi». Maalta puuttui kuitenkin omaa varustusteolli- 
suutta, ja sotavoimien toimintaa haittasi panssariaseen, panssarin¬ 
torjunnan sekä raskaan tykistön puute. Myöskin rannikkotykistö 
ja ilmavoimat olivat suhteellisen heikot — ilmavoimissa vain noin 
150 ensi linjan konetta — mutta brittiläisten ilmavoimien lähettä¬ 
minen Kreikkaan tasoitti jossakin määrin voimasuhteiden epä¬ 
tasaisuutta ilmassa. Samoin Kreikan laivasto oli maan meriase- 
man laajuuteen katsoen vähäinen. Siihen kuului »Hellin» upotuk¬ 
sen jälkeen vanha raskas 9.450 tonnin risteilijä »Giorgios Averoff», 
8—10 torpedonhävittäjää, 13 torpedovenettä ja 6 sukellus¬ 
venettä sekä eräitä keveitä apualuksia. 

Italia oli Etelä-Albaniaan keskittänyt Kreikkaa vastaan kaik¬ 
kiaan 9 divisioonaa ja joukon erikoismuodostelmia, mm. 250 pans¬ 
sarivaunua, min että koko hyökkäysarmeijan vahvuus lienee ollut 

150.000—200.000 miestä sodan alkaessa. Sotatoimet kohtasivat 
kuitenkin alun pitäen sangen suuria vaikeuksia sekä maaston että 
sääsuhteiden johdosta. Epeiroksen ja Etelä-Albanian vuoristot 
kuuluvat koko Euroopan luokscpääsemättömimpiin, vähäteisim- 
piin ja jylhimpiin, niin että rajan ylitse johti meren ja Prespa-jär- 
ven välillä oikeastaan vain kaksi todella käyttökelpoista tietä: 
läntinen Valonasta Santi Quarantan kautta pitkin rannikkoa 
Kalamas-joen ylitse Arta-lahdelle sekä toisaalla Kalibakin kautta 
Luotcis-Kreikan keskukseen Janinaan, toinen taas Koritzasta Alba¬ 
nian rajavuoriston ylitse Florinaan ja edelleen kohti Salonikia. 
Muut tiet olivat pikemminkin muulipolkuja kuin maanteitä. 
Lisäksi oli vuodenaika jo varsin myöhäinen. Syyssateet olivat 
liottaneet maaston ja aiheuttaneet ahtaissa jokilaaksoissa tulvia, 
kun taas ylävuoristoissa, jotka kohoavat jopa yli 2.500 metrin 
korkeuden, talvi lähestyi jo todenteolla lumineen ja pakkasineen. 

Italialaisten hyökkäys Epeirokseen joutuikin nain ollen jo 
noiden esteiden johdosta sangen pian pysähdyksiin, varsinkin kun 
kreikkalaiset tekivät sitkeätä vastarintaa alun pitäen. Samalla kun 
ilmavoimat pommittivat useita Kreikan rannikkokaupunkeja, mm. 
Ateenan satamaa Peiraieusta, tapahtui eteneminen Albanian rajalta 
etelään kolmessa pääsuunnassa. Rannikkolohkolla päästiin Kala¬ 
mas-joen ylitse vähän matkaa kohti Arta-lahtea, mutta sitten 
kreikkalaisten vastarinta tiukkeni ja tapahtui pysähdys. Rintaman 
keskustassa taas italialaiset lähettivät vahvahkon voimaryhmän, 
johon kuului pääasiassa alppijoukkoja, kohti Metsovonin solaa. 
Tarkoituksena oli vallata tämä tärkeä risteyskohta, avata tie 
idästä päin Janinaan sekä toisaalla Thessalian tasangoille yli 
Pindos-vuoriston. Kreikkalaisilla oli aluksi tällä rintanianosa 11a 
rajansuojajoukkoja vain yksi ainoa rykmentti, joka väistyi lähelle 
Metsovonia, mutta sitten alkoi vastaisku, kun vahvistusjoukkoja 
oli saapunut. Kreikkalaiset alppi jääkärit ja evzoni-kaartilaiset 
kiipesivät yli vuorten italialaisen Julia-divisioonan sivustaan ja 
selustaan ja tuottivat sille vakavan tappion. Divisioonan jäännök¬ 
set työnnettiin takaisin Albanian rajaa kohti ja kahden viikon 
kuluttua kreikkalaiset tunkeutuivat jo marraskuun I3pnä Alba¬ 
nian alueelle. Idässä Koritzan suunnalla taas kreikkalaiset ottivat 

aloilleen käsiinsä ja ryhtyivät Koritzan itä- ja eteläpuolella hyök¬ 
käämään Albanian rajan ylitse. 

Sodan ensi vaihe oli siis päättynyt parin viikon kuluttua ita¬ 
lialaisten hyökkäyksen pysähtymiseen ja aloitteen siirtymiseen 
kreikkalaisille, jotka nyt saivat aikaa suorittaa liikekannallepanonsa 
loppuun ja siirtää uusia joukkoja sotatoimialueelle. Tätä tehtävää 
helpotti sangen tuntuvasti sekin, että Kreikka oli jo aikaisemmin 
ennen sodan alkua mobilisoinut useampia ikäluokkia, yhteensä 
noin 200.000 miestä, ja oli siten melko suuressa määrin taistelu- 
valmis. Kreikka saattoi sitäpaitsi sijoittaa pääosan sotavoimiaan 
Albanian rajalle, sillä Kreikan liittoystävä Turkki, vaikkakaan se 
ei yhtynyt sotaan Kreikan puolella, mobilisoi ja siirsi vahvoja 
1 voimia Itä-Traakiaan Bulgarian rajan äärelle ja antoi Sofian täten 

i selvästi ymmärtää, ettei Turkki sallisi toimettomana Bulgarian 

l marssia kreikkalaiseen Traakiaan. 

Marraskuun puolivälin jälkeen kreikkalaiset olivat itse vuoros¬ 
taan valmiit siirtymään pitkin rintamaa hyökkäykseen 13 divisioo¬ 
nan voimin, joita johti Metaxasin lähin mies, yleisesikunnan pääl¬ 
likkö, kenraali Papagos. Hyökkäys Etelä-Albaniaan tapahtui kol¬ 
messa pääsuunnassa: rannikkolohkolla kohti Valonaa, keskustassa 
Vojusa-joen laaksossa samoin kohti Valonaa sekä Osumi-joen 
laaksossa Beratin suuntaan, kun taasen vahvin vetovoima poh¬ 
joisessa eteni Prespa-järven länsipuolitse ja Ohrida-järven lounais¬ 
puolella Elbasanin suuntaan päätavoitteenaan Albanian pääkau¬ 
punki Tirana. 

Hyvin sitkeitä taisteluja käytiin sitten Etelä-Albanian vuoris¬ 
toissa aina joulukuun lopulle saakka, kunnes talven tulo pakotti 
talvisotaan varustautumattomat armeijat pysähtymään ja jää¬ 
dytti rintamat asemasotavaiheeseen. Rannikkolohkolla kreikka¬ 
laiset valloittivat mm. Santi Quarantan (6.12.), Argyrokastronin 
! (8.12.) ja Himaran (23.12.) satamat edeten vain parin penin¬ 

kulman päähän Valonasta etelään. Vojusa-joen laaksossa liikehti- 
minen koilliseen pysähtyi vihdoin Tepolenin tienoille 50 km Valo- 
nasta kaakkoon ja koillisessa kreikkalaisten käsiin joutuivat mm. 
Albanian suurin kaupunki Koritza, (22. il.), Pogradec (24.11.) ja 
Moskopole (30.11.). Rintama kiinteytyi sitten jonkin matkaa näi- 

den kaupunkien länsi- ja luoteispuolelle, kun italialaiset olivat siir¬ 
täneet kotimaasta huomattavia lisävoimia osaksi meritse osaksi 
lentoteitse Albaniaan ja keskittäneet niitä varsinkin rintaman 
pohjoiselle sivustalle. Myöskin Italian armeijan johdossa oli 
tapahtunut muutoksia. Armeijan ylipäällikkö, sotamarsalkka 
Badoglio oli eronnut ja hänen sijaansa astui yleisesikuntapäällikkö, 
kenraali Cavallero, joka sitten tammikuun puolivälissä otti itse 
kenraali Soddun asemesta käsiinsä Albaniassa Immi van armeija¬ 
ryhmän johdon. 

Kreikkalaiset olivat siis sodan ensi vaiheissa saavuttaneet huo¬ 
mattavaa menestystä. He olivat torjuneet Italian hyökkäyksen 
ja tunkeutuneet itse syvälle Etelä-Albaniaan, vallaten enemmän 
kuin neljänneksen koko tätä vuoristomaata. Offensiivi ei kuiten¬ 
kaan tuottanut millään suunnalla ratkaisevia tuloksia, sillä yhtään 
hyökkäyksen suurta strategista kohdetta ei tavoitettu. Valona, 
Berat lähiympäristön öljykenttineen ja Elbasan jäivät kreikkalais¬ 
ten ulottumattomiin, Tiranasta puhumattakaan. Poikkeuksellisen 
ankara keskitalvi pakkasineen, paksuine lumikerroksineen ja 
sumuineeD lamautti sitten sotatoimia suuressa määrin tammikuussa 
sekä osaksi helmikuussakin. Paikallisia hyökkäyksiä kumminkin 
tehtiin ja aloite alkoi siirtyä italialaisten käsiin, mutta suuria 
tuloksia ei koitunut heidänkään sotatoimistaan. Niinpä Mussolini 
lähti maaliskuun alussa itse Albaniaan valvoakseen valmisteluja 
suurhyökkäystä varten, joka alkoi pitkin koko rintamaa maalis¬ 
kuun 8 pnä. Taistelut olivat osaksi tavattoman kiivaita ja molem¬ 
mat puolet kärsivät suuria menetyksiä varsinkin Tepelenin seu¬ 
duilla, mutta ratkaisu jäi nytkin saavuttamatta. Kreikkalaisten 
puolustus kesti hyvin aina sodan uuteen, ratkaisevaan vaiheeseen 
saakka, jolloin taistelu Balkanista käytiin yhdellä iskulla loppuun 
saakka. Saksan puututtua asiaan. 



Uusia toimintasuuntia 


*79 


I 


SUURVALTASI PLOM ATI AN »KOLMIKANTA- 
OTTELU» BULGARIASTA JA 
JUGOSLAVIASTA 

»Sotavuonna 1940 on Suur-Saksan valtakunnan kansallis¬ 
sosialistinen asemahti saanut ennenkuulumattoman suuria, kun¬ 
niakkaita voittoja. Vertaa vailla olevalla rohkeudella se on lyönyt 
vihollisen maalla, merellä ja ilmassa. Kaikki ne tehtävät, jotka 
minun on ollut pakko antaa teille, on teidän urheutenne ja soti¬ 
laallinen pystyväisyytenne ratkaissut. — Demokraattisten sota- 
kiihottajien ja heidän juutalaiskapitalististen yllyttäjiensä tah¬ 
dosta sota jatkuu senvuoksi, että luhistuvan maailman edustajat 
yhä uskovat, että he ehkä vuonna 1941 saavuttavat sen, mihin 
heidän ei ole onnistunut päästä tähän mennessä. Me olemme val¬ 
miit. — Suursaksalaisen valtakunnan kansallissosialistisen sota¬ 
voiman soturit! Vuosi 1941 on tuova historiamme suurimmat 
voitot!» 

Hitlerin päiväkäskyssä vuoden 1941 ^alkaessa ennustettiin siis 
suuria tapahtumia uuden sodan näyttämöillä, mutta missä nuo 
ratkaisut olivat odotettavissa? Vielä raivosi lännessä ilmasota 
Englannin kanaalin rannikolla ja saarivaltakunnassa pidettiin 
saksalaisten maihinnousuyritystä yhä todennäköisenä tai ainakin 
mahdollisena. Huomio oli kuitenkin jo siirtynyt sangen suuressa 
määrin kaakkoon ja itään päin. Suurvaltain juonittelupeli ja dip¬ 
lomaattinen taistelu oli Balkanilla täydessä käynnissä; Wavellin 
offensiivi vyöryi pitkin Kyrenaikan aavikoita länteen päin ja taa¬ 
sen Molotovin salaperäinen neuvottelu Berliinissä oli diplomatian 
läpitunkemattomasta sumuverhosta huolimatta antanut aihetta 
aavisteluihin, etteivät akselivaltojen ja Neuvostoliiton suhteet 
enää olleet ennallaan. Päinvastoin nimenomaan Moskovan ja 
akselidiplomatian kilpailu Kaakkois-Euroopassa osoitti, että oli 
jouduttu hyvin arkaluontoisille alueille, joita kukin piti omanaan 
ja tahtoi työntää sieltä pois muut kilpailijat. 

Siis toimintasuuntia oli useampiakin ja Hitlerin sanat Saksan 
historian suurimmista voitoista näyttivät ennustavan jopa todella 
ennennäkemättömän valtavaa voimainmittelya idässä maailman 

suurimpien sotilasmahtien kesken. Mitä varten Saksa sitten oli 
ryhtynyt kesästä 1940 lähtien moottoroimaan useampia kymmeniä 
divisioonia, perustanut lukuisia uusia panssarimuodostelmia, pan¬ 
nut varustustcollisuutensa pyörät entistä vinhempaan vauhtiin ja 
yhä laajentanut armeijaansa kaikin tavoin? Miksi siirrettiin yhä 
uusia joukkoja Saksan itärajalle, missä myöskin puna-armeijan 
massat paisuivat kuukausi kuukaudelta, milteipä viikko viikolta? 

Näihin kysymyksiin saatiin vastaus vasta kesäkuun 22 pnä 
1941, jolloin taistelu idässä alkoi, mutta toistaiseksi Saksan huomio 
kuitenkin keskittyi kaakkoon. Olosuhteet Balkanilla olivat kehit¬ 
tyneet sellaisiksi, että ne vaativat akselivaltojen valta-aseman ja 
arvovallan säilyttämiseksi nopeata ja päättävää toimintaa. Krei¬ 
kan ja Italian välinen sota oli saanut akselivalloille ikävän kään¬ 
teen ja tarjosi Englannille nyt tilaisuuden muodostaa kaakkoon 
toisen rintaman, jonka osakkaiksi brittiläinen diplomatia koetti 
kaikin voimin vetää muitakin Balkanin maita Kreikan lisäksi, 
lähinnä tietysti Turkin, mutta myöskin Jugoslavian. Englanti 
varustautui myöskin lähettämään joukkoja Kreikkaan ilmavoimien 
ja laivaston lisäksi, jotka jo osallistuivat Kreikan sotaan Albanian 
rintamalla ja merellä. Yritys muodostaa uusi Makedonian rintama 
oli kumminkin ehkäistävä ajoissa ja samalla tehtävä tyhjiksi myös¬ 
kin Neuvostoliiton juonittelut Balkanilla; oli kerta kaikkiaan tur¬ 
vattava akselivaltojen yliherruus Manner-Euroopan kaakkois- 
kulmauksessa ja Välimeren pohjoisella sivustalla. 

Tällainen oli tilanne, kun Saksan diplomatia ryhtyi kuumeiseen 
toimintaan Balkanilla vuoden 1941 alussa, samalla kun myöskin 
varauduttiin kaikin tavoin puuttumaan sotilaallisestikin asioiden 
kulkuun. Saksa painosti Kreikkaa luopumaan taistelusta ja irti¬ 
sanoutumaan liitosta Englannin kanssa, mutta turhaan. Diktaat¬ 
tori Metaxas ja — hänen kuoltuaan tammikuun lopulla — hänen 
seuraajansa hallituksen johdossa, pääministeri Koritzis torjuivat 
ehdottomasti Saksan suostuttelut ja diplomaattisen painostuksen. 
Kreikka ei halunnut alistua akselin ehtoihin, vaan tahtoi pysyä 
uskollisena ystävyydelleen Englannin kanssa loppuun saakka, 
maksoi mitä maksoi. 

Erikoisrauhasta Kreikan ja akselivaltojen välillä ei siis voinut 

Saksalaiset marssivat Balkanille. Saksalaiset pioneerit laskettavat kumiveneellä pitkin 
Tonavaa Turau Severinin tienoilla otettuaan tämän tärkeän kohdan haltuunsa. 

vihdoin tulla enää puhetta ja kysymys oli vain sotilaallisesta rat¬ 
kaisusta, joka samalla selvittäisi Balkanin kohtalon. Mutta mitä 
tietä Saksa saattoi lähettää armeijansa Kreikkaan, siinä pulma. 
Nyt alkoi siis taistelu Saksan marssiteistä etelään Aigeian meren 
rannikolle ja samalla Jugoslavian ja Bulgarian asenteen lopullinen 
selvitys. 

Jugoslavia pysyi kuitenkin tästä köydcnvedosta aluksi suh¬ 
teellisen syrjässä Balkanin keskeisenä ja voimakkaimpana valtana, 
jota kumpikaan puoli ei vielä halunnut painostaa ankarasti. 
Akselivallat toivoivat voittavansa Belgradin kuitenkin lopuksi 
puolelleen ja siinä mielessä tehtiin hyvin edullisia tarjouksia Jugo¬ 
slavialle siltä varalta, että se osallistuisi Berliinin kolmiliittoon 
pohjoisten naapuriensa tavoin. Jugoslavia tahtoi silti pysyä ehdot¬ 
toman puolueettomana ja prinssihallitsija Paul selitti vuoden 1940 
joulukuussa, että hänen maansa puolustautuu ehdottomasti ase¬ 
voimin kaikkia puolueettomuuden loukkauksia vastaan, tulivatpa 
ne miltä taholta tahansa. 

Jugoslavian vuoro tuli myöhemmin — varsin pian, mutta ensin 
oli selvitettävä Bulgarian kysymys. Saksalaiset olivat jo Roma¬ 
niassa ja kenraalisotamarsalkka Listille virtasi Unkarin kautta 
yhä uusia joukkoja. Osaksi niitä käytettiin turvaamaan koilli¬ 
nen sivusta Neuvostoliiton yllätysmahdollisuuksia vastaan sillä 
aikaa, kun toiminta kehittyisi edelleen Balkanilla, mutta tämä 
tehtävä ei ollut suinkaan ainoa. Saksa kokosi vahvaa voimaryhmää 
Tonavan pohjoispuolelle marssittaakseen sen Bulgarian kautta 
Aigeian merelle. 

Näin jouduttiin itsestään mitä kiihkeimpään kamppailuun 
Bulgarian asenteesta, kenen puolelle tämä maa lopuksi asettuisi 
suursodassa. Siitä kehittyi todellinen suurvaltojen » kolmikanta- 
ottelm niinkuin Belgradinkin kannanotosta, vaikka pääosaa siinä 
näytteli akselivaltojen vastapelaajana Neuvostoliitto eikä Eng¬ 
lanti. 

Moskova oli pahasti hermostunut akselivaltojen vaikutuksen 
laajentumisesta kaakossa jo niihin aikoihin, jolloin Romanian alue- 
kysymyksiä selviteltiin ja saksalaiset joukot marssivat Romaniaan 
lokakuun alussa. Neuvostoliitto säilytti kuitenkin asenteensa läpi- 

tunkemattoman salaperäisyyden verhossa koko ajan ja käytti 
omituista dmentioiUen taktiikkaa tuodakseen julki tyytymättö¬ 
myytensä tapahtumien kulun johdosta. Niinpä virallinen tieto¬ 
toimisto Tass julkaisi saksalaisten joukkojen Romaniaan saapu¬ 
misen jälkeen tiedonannon, jossa selitettiin, että joukkojen lähet¬ 
täminen Romaniaan oli tapahtunut Moskovan tietämättä ja sen 
mielipidettä tiedustelematta. Huomautus pohjautui tietysti elo¬ 
kuun 23 pnä 1939 tehdyn saksalais-neuvostolaisen sopimuksen 
kohtaan, jossa molemmat asiapuolet sitoutuivat ennakolta kes¬ 
kustelemaan molempia asiapuolia yhteisesti kiinnostavista kysy¬ 
myksistä, mutta tosiasiallisena tarkoituksena oli propagandisti¬ 
sesti alleviivata neuvostohallituksen »rauhanpolitiikkaa» ja ennen 
kaikkea tuoda julki tyytymättömyys akselivaltojen kaakkois- 
politiikan johdosta. Samanlaisen huomautuksen Tassin toimisto 
julkaisi myöskin vähän myöhemmin Unkarin kolmisopimukseen 
yhtymisen jälkeen. 

Pian Moskova alkoi kuitenkin toimia aktiivisemminkin, kun 
akselivaltojen sotilaallisia tukialueita ja liittolaissysteemiä ryhdyt¬ 
tiin ulottamaan itse Balkanille Tonavan eteläpuolelle. Neuvosto- 
politiikkahan oli jo ennen sotaa toiminut hyvin vilkkaasti Balka¬ 
nin slaavilaisissa maissa, Jugoslaviassa ja Bulgariassa. Tällöin 
käytettiin sekä diplomatiassa että sitä tukevassa tavattoman tar¬ 
mokkaassa propagandassa enemmän tai vähemmän salaisen kom¬ 
munistisen kiihotuksen ohella varsinkin panslavistista tunnuksia. 
Venäjä esiintyi taas punaisesta kommunistisesta asustaan huoli¬ 
matta noiden balkanilaisten slaavien »isona veljenä», joka vetosi 
tsaarien ajoilta periytyneeseen rotuveljeyteen. Niinpä Belgradin 
ja Moskovan välillä solmittiin kesäkuussa 1940 täydelliset diplo¬ 
maattiset suhteet, jotka pian kehittyivät melko läheisiksi, samoin 
kuin Sofian ja Moskovan välit. Neuvostolaisen propagandan ja 
yleensä Balkanin maissa noina aikoina käydyn propagandasodan 
laajuudesta tarjoaa käsityksen »Stockholms-Tidningenin» kirjeen¬ 
vaihtajan Christer Jäderlundin matkakuvauksen katkelma Sofiasta 
vuoden 1941 alusta: »Muuan hyvä ystäväni tuli nyt juuri näyttä¬ 
mään minulle valikoimaa päivän ulkomaisesta propagandasta, 
suunnilleen puolta matkalaukullista: British News, kolme tiedon- 

antolehteä päivässä, Weltpresse, Transocean Press, Europa Press, 
Suisse International Press (saksalaisten ostama) jne. jne. Mutta — 
neuvostolainen propaganda vallitsee täällä ehdottomasti. Neu- 
vostovenäläiset eivät ole pystyttäneet suinkaan mitään pientä 
propagandakoneistoa sellaiseen maahan kuin Bulgaria: lähetystö, 
johon kuuluu neuvostodiplomatian parhaita päitä, laaja kauppa- 
edustus, passitoimisto, Intourist, Ruska Kniga, venäläinen kirja¬ 
kauppa, joka myy tuotteitaan huomattavan paljon halvemmalla 
kuin saksalaiset, ranskalaiset ja englantilaiset kirjakauppiaat ja 
sitäpaitsi toimittaa Bulgariaan paljon punaväristä tieteellistä kir¬ 
jallisuutta. Kolme Sofian suurinta elokuvateatteria on venäläis¬ 
ten valvonnassa ja ne esittävät aina neuvostoelokuvia, neljä viisi 
viikkoa perättäin; neuvostolaisia näytelmiä esitetään Kansallis¬ 
teatterissa, täällä on voimaperäisesti toiminnassa laiton kommu¬ 
nistinen puoluekoneisto, laiton kommunistilehti »Rabotnitshesk 
Deno», Ientolebtispropagandaa harjoitetaan Neuvostoliiton puo¬ 
lesta ja osittain demokratioita, osaksi Saksaa ja Italiaa vastaan. 
Venäläinen lehti ‘Izvestija’ ilmestyy täällä joka päivä 15.000 kap¬ 
paleen painoksena.» 

Siis erinomaisen intensiivistä toimintaa sekä Kominternin 
kumouslinjoilla että neuvostovallan suurvaltaetujen puolesta. Ja 
neuvostodiplomatia työskenteli myöskin, samoin anglosaksinen. 
Kun Unkari, Slovakia ja Romania yhtyivät marraskuun lopulla 
1940 Berliinin kolmiiiittosopimukseen ja Bulgarian kuningas Boris 
teki salaisen matkan Saksaan, käyden Hitlerin luona, oli tietysti 
lähellä oletus, että Bulgariakin yhtyisi kohta akseliliittokuntaan. 
Tällöin Englannin lähettiläs Rendel kiiruhti tekemään esityksiä 
Sofiassa ja Englannin Balkanilla sekä Turkissa olevat diplomaatti¬ 
set edustajat kutsuttiin neuvottelemaan Edenin kanssa, joka oli 
saapunut Kairoon, mukanaan imperiumin yleisesikuntapäallikkö 
Dill, Neuvostohallitus taas lähetti kiireesti Sofiaan ulkoasiain 
kansankomissariaatin pääsihteerin Sobolevin. Kun Bulgarian 
lehdistö oli samaan aikaan silmiinpistävällä tavalla puhunut Bul¬ 
garian revisiotoiveista Kreikan Länsi-Traakiassa, vieläpä tuonut 
esiin myöskin Bulgarian vaatimukset Turkin Itä-Traakiaan näh¬ 
den, niin Turkki vastasi tähän siirtämällä useita divisioonia Traa- 

kiaan ja mobilisoimalla eräitä reserviluokkia. Samalla Turkin 
hallituslehdistö, mm. »UIus»-lehli selitti, ettei Turkki tahtonut 
tietää mitään Bulgarian revisiovaatimuksista eikä myöskään 
jäisi sivustakatsojaksi, jos bulgarialaiset marssisivat Kreikan 
alueille. 

Bulgaria tyytyikin toistaiseksi odottamaan, mutta akseli- 
diplomatia teki myös puolestaan parhaansa sekä houkutellen että 
painostaen. Vuoden 1941 alussa pääministeri Filov matkusti 
Wieniin. Hän oli ollut sairaalloinen ja hänen selitettiin käyvän 
neuvottelemassa sairaudestaan maailmankuulujen wieniläisten spe¬ 
sialistien kanssa, mutta tosiasiallisesti oli matkalla myös poliit¬ 
tinen luonne ja tehtävä. Nyt neuvostovallan ja brittien vastavedot 
toistuivat. Saksalaisten joukkojen Bulgariaan siirtoa koskevien, 
silloin vielä perusteettomien ja ilmeisesti koepalloina liikkeelle las¬ 
kettujen huhujen johdosta Tass julkaisi dementian, että jos sak¬ 
salaisia joukkoja on tuotu maahan, on se tapahtunut Neuvostolii¬ 
ton tietämättä ja siltä neuvoa kysymättä. Ja taas pääsihteeri 
Sobolev kiiruhti uudelleen Sofiaan, vieläpä kaikki Balkanin pää¬ 
kaupungeissa toimivat neuvostolähettiläät kutsuttiin Moskovaan 
informointimatkalle. Samoin anglosaksinen diplomatia oli toi¬ 
melias. Kun kaikesta, myöskin Sofian hallituspiirien virallisista 
puolueettomuuskannan alleviivauksista huolimatta alkoi käydä 
yhä selvemmäksi, että Bulgaria kumminkin lopuksi taipuisi Sak¬ 
san ja Italian tahtoon, Englanti ja Neuvostoliitto tekivät kaikkensa 
estääkseen sen, vieläpä Roosevelt lähetti luottamusmiehensä 
eversti Donovanin matkalle Ankaraan, Sofiaan ja Belgradiin. 

Tämän merkillisen diplomaattisen taistelun ratkaisu oli kuiten¬ 
kin jo lähellä ja ensi merkki siitä tuli Ankarasta. Saksan suur¬ 
lähettilääksi Ankaraan lähetetty von Papen osasi rauhoittaa Tur¬ 
kin hallituspiirien epäilyksiä ja yhdessä italialaisen virkaveljensä 
kanssa hän sovitteli Turkin ja Bulgarian jännityksen poistamiseksi. 
Näin aikaansaatiin helmikuun i4pnä 1941 Turkin ja Bulgarian 
välinen hyökkäämättömyyssopimus, joka rauhoitti tuntuvasti 
tilannetta Maritzan rajalla, ja samalla Sofia voi nyt lopullisesti 
ratkaista kantansa. Wienissä allekirjoitettiin maaliskuun 1 pnä 
pöytäkirja Bulgarian yhtymisestä kohnilHUoon ja saksalaiset joukot 

alkoivat samalla marssinsa Bulgariaan loppumattomina rivistöinä 
yli Tonavan Romaniasta. 

Akselivallat olivat siis voittaneet diplomaattisen »kolmikanta- 
ottclun» Bulgariasta, mutta Englannille ja neuvostovallalle se mer¬ 
kitsi suurta pettymystä. Englanti katkaksikin diplomaattiset suh¬ 
teensa Bulgariaan, ministeri Rendel poistui Sofiasta lähetystöi- 
neen Turkkiin ja myöskin neuvostohallitus julkitoi tyytymättö¬ 
myytensä, tällä kertaa suoraan Bulgarian hallitukselle esitetyssä 
nootissa. »Neuvostohallitus katsoo, että saksalaisten joukkojen 
marssi Bulgariaan on omiaan laajentamaan sotaa Balkanilla ja 
ettei Neuvostoliiton hallitus voi rauhan vakaannuttamiseen pyr¬ 
kivälle politiikalleen uskollisena antaa tukeaan Bulgarian halli¬ 
tuksen kannanotolle tässä kysymyksessä.» 

Siis mahdollisimman selvää neuvostolaista neulanpistopoli¬ 
tiikkaa, jonka otteita saatiin Balkanilla todeta vielä useampiakin; 
Akselivallat olivat kuitenkin edenneet nyt aina Kreikan ja Turkin 
rajoille saakka ja kysymys oli enää ainoastaan Jugoslaviasta. 
Kenen puolelle se asettuisi pitkän diplomaattisen köydenvedon 
jälkeen, jonka kohteena Belgrad oli ollut samoin kuin Sofiakin? 

Jugoslavian asema oli saksalaisten joukkojen Bulgariaan mars¬ 
sin jälkeen muuttunut tavattoman vaikeaksi. Tosiasiallisesti maa 
oli kokonaan akselivaltojen saartama ja armoilla. Italia hallitsi 
Adrian merta ja Albaniaa, luoteessa olivat Italia ja Saksa maarajan 
takana Istriassa ja Steiermarldssa; samoin Unkari, Romania ja 
Bulgaria olivat nyt joutuneet akselivaltojen voimapiiriin. Avoinna 
oli enää ainoastaan eteläinen raja Kreikkaa vastaan Salonikin 
suuntaan, mutta jos saksalaiset joukot lähtisivät liikkeelle Bulga¬ 
riasta Aigeian merelle, niin eristys tiivistyisi sielläkin. 

Jugoslavian asemassa oli sitäpaitsi muitakin arveluttavia heik¬ 
kouksia, jotka prinssihallitsija Paulin, pääministeri Tsvetkovitshin 
ja ulkoministeri Cincar-Markovitshin täytyi ottaa huomioon päät¬ 
täessään maansa asenteesta tällä kohtalokkaalla hetkellä. Maa oli 
kyllä melko laaja ja väkiluvultaan Turkin jälkeen Balkanin suurin 
(250.000 km 2 ja 15 milj. asukasta). Sotilasainesta pidettiin men¬ 
neitten aikojen, viimeksi maailmansodan kokemusten perusteella 
hyvänä ja vuoristoluonto lisäsi puolustuksen mahdollisuuksia suu- 

ressa määrin. Jugoslaviaa täytyikin ehdottomasti pitää Balkanin 
voimakkaimpana sotilasmahtina Turkin ohella; sen armeijaan kuu¬ 
lui raulianaikana 125.000 miestä ja koulutettujen reservien koko 
sotavahvuus nousi eri laskelmien mukaan jopa 1.300.000 mieheen. 
Englantilaiset sotilaspiirit arvioivat kumminkin Jugoslavian pys¬ 
tyvän asettamaan sotajalalle korkeintaan 1 miljoonan kunnolli¬ 
sesti varustettua miestä, sillä maan oma valmistusteollisuus oli 
vähäinen ja aseistus oli puutteellinen ja epäyhtenäinen. Aseita 
oli nimittäin ostettu viime vuosina ennen sotaa paitsi Jugoslavian 
aikaisemmilta liittolaisilta Tshekkoslovakialta ja Ranskalta lisäksi 
myöskin Saksasta ja Italiasta. Varsinkaan raskasta tykistöä ei ollut 
riittävästi ja panssariase puuttui miltei täydelleen. Ilmavoimiin 
kuului noin 450 ensi linjan konetta, mutta tyyppikokoelma oli 
hyvin kirjava ja osaksi vanhentunutkin. Splitin (Spalaton) ja 
Kotorin (Cattaron) sotasatamia käyttävä laivasto oli myös pieni. 
Siihen kuului ainoastaan 4 hävittäjää, sama määrä sukellusveneitä, 
kymmenkunta mt.venettä ja 8 vanhaa torpedovenettä. Maan 
vakirikkaimmat ja taloudellisesti tärkeimmät osat pohjoisessa — 
Kroatia, Slovenia, Slavonia ja Pohjois-Serbia Tonavalla ja Moravan 
laaksossa, myöskin itse pääkaupunki Belgrad eli Beograd — olivat 
vailla vuoristojen tehokasta suojaa alttiina hyökkäykselle, samoin 
pitkä Adrian meren rannikko. 

Arveluttavinta oli kuitenkin, että serbien oma keslrityspoli- 
tiikka oli manannut liikkeelle tässä kansallisuuksien valtiossa 
suuria keskipakoisvoimia, jotka koko sodanjälkeisen ajan uhkasi¬ 
vat valtakunnan yhtenäisyyttä. Ensinnäkin kaikilla naapuri¬ 
mailla oli revisiovaatimuksia tai yleensä aluetavoitteita, joiden 
täyttäminen olisi merkinnyt laajojen alueiden irroittamista etelä¬ 
slaavien yhteisvaltiosta. Pohjoisessa asui varsinkin Tiszan ala¬ 
juoksun ja Tonavan välisellä alueella, ns. Baczkassa, mutta osaksi 
muuallakin yhteensä lähes puoli miljoonaa unkarilaista. Tämänkin 
kansapirstaleen vapauttaminen ja liittäminen yhteiseen kansallis¬ 
valtioon kuului Unkarin ohjelmaan, vaikka Unkarin revisio- 
politiikka ei sodan edellä suuntautunutkaan samassa määrin ete¬ 
lään kuin Tshekkoslovakiaa ja Romaniaa vastaan. Päinvastoin 
Unkari akselivaltojen ystävänä koetti jatkuvasti parantaa suh- 

teitään Jugoslaviaan ja joulukuussa 1940 allekirjoitettiin Unkarin 
ja Jugoslavian välinen ystävyyssopimuskin. Unkarin diplomatia 
työskenteli tällöin akselivaltoihin läheisesti liittyvän blokin aikaan¬ 
saamiseksi, johon Unkarin itsensä ja Jugoslavian ohella kuuluisi 
ainakin Bulgaria. Luoteessa taas Krainissa asui paljon saksa¬ 
laisia, joiden asutus hajanaisempana ulottui pitkälle Kroatiaan ja 
Slavoniaan. Tämän vähemmistön lukumäärä arvioitiin noin 
700.000:ksi. Italia puolestaan tavoitteli Dalmatiassa omakseen 
Venetsian historiallista valtaperintöä saadakseen Adrian meren 
itärannikonkin kokonaan valvontaansa. Albaniassa taas toivottiin 
voitavan muodostaa akselivaltojen tuella Suur-Albania, johon 
eräitten Epeiroksen ja läntisen Makedonian alueitten lisäksi kuu¬ 
luisi osia Etelä- ja Keski-Serbiaa Monastirin, Kosovon, Prisrenin, 
Pristinan, Ipekin, Novi Pazarin ja Plevljen piireistä aina Nishin 
seuduille saakka, samoin eräitä Montenegron alueita. Jugoslavia¬ 
laisten tilastojen mukaan albanialaisia asui näillä alueilla noin 
puoli miljoonaa, mutta Tiranassa laadittiin paljon suurempia las¬ 
kelmia. Bulgaria vuorostaan tavoitteli Jugoslaviaan kuuluvia 
Makedonian osia, joitten slaavilainen sekaväestö on kielellisesti, 
samoin historiallisestikin lähempänä bulgaareja kuin serbejä. Mah¬ 
tava makedonialaisten terrorimiesten, komitadshien pelätty jär¬ 
jestö IMRO kävi lakkaamatonta taistelua Makedoniassa serbejä 
vastaan ja vaikutti suuresti myöskin Bulgarian politiikkaan, naut¬ 
tien siellä pitkän aikaa kotipaikkaoikeutta. 

Belgradin politiikan ei onnistunut koskaan torjua noita vaaroja 
kokonaan ja pian alkava sota osoitti, että myöskin valtakunnan 
slaavilaisen enemmistön sisäiset kansalliset vastakohdat olivat 
peloitta van suuret. Kuningas Aleksanterin kuoleman jälkeen oli 
maata vielä muutama vuosi hallittu kenraali Zhivkovitshin ja pää¬ 
ministeri Stojadinovitshin valtakausina serbien keskityspolitiikan 
merkeissä, mutta sitten prinssihallitsija Paulin johdollajalkoi sovin- 
topolitiikka. Se johtikin Kroatian talonpoikaispuolueen johtajan 
tri Matshekin kanssa elokuun 25 pnä 1939 tehtyyn sopimukseen, 
jonka perusteella »Banovina Kroatia» sai itsehallinnon. Samoin 
päästiin helmikuussa 1941 sopimukseen Slovenian itsehallinnosta, 
joten siis Jugoslavian kolmen eteläslaavilaisen pääheimon pitkä- 

aikaisten riitaisuuksien jälkeen näytti alkavan sovinnollinen yhteis¬ 
työ federalistiseen suuntaan kehittyvän valtakunnan puitteissa. 
Tosiasiallisesti tri Matshckin sopimus Belgradin kanssa ja osallistu¬ 
minen varapää min ist eri n ä Tsvetkovitshin hallitukseen ei kummin¬ 
kaan saanut hänen heimonsa läheskään yksimielistä kannatusta. 
Laajoissa piireissä oli kypsynyt ajatus täydelleen itsenäisen kroa¬ 
tialaisen valtion luomisesta ja tämän liikkeen johdossa oli tri Ante 
Pavelilshiti taistelujärjestö Ustasha (»Kapina»). Pavelitsh oli aikai¬ 
semmin toiminut samoilla linjoilla kuin Matshek Kroatian autono¬ 
mian puolesta ja kun kuningas Aleksanteri julisti sotilasdiktatuu¬ 
rin tammikuun 6pnä 1929, joutuivat sekä Ustasha että talon¬ 
poikaispuolue samalla tavoin vainon alaisiksi. Pavelitsh vastasi 
kuitenkin serbien väkivaltatoimenpiteisiin terrorilla ja liittoutui 
IMRO:n kanssa, mutta Matshek tuomitsi terrorin jyrkästi taistelu- 
keinona. Nyt Matshekin ja Pavelitshin tiet erosivat lopullisesti ja 
myöhemmin Pavelitsh johti taisteluaan ulkomailta, pääasiallisesti 
Italiasta, myöhemmin myöskin Saksasta käsin. Serbien kaikista 
vainotoimenpiteistä huolimatta Ustashan toiminta jatkui ja järjestö 
omaksui totalitaarisen valtioihanteen Italian fascismin ja Saksan 
kansallissosialismin tapaan. Ustashan kannatus Kroatiassa var¬ 
sinkin valveutuneemman nuorison ja sivistyneistön keskuudessa 
kasvoi ja itse asiassa täten Kroatia oli sangen epäluotettava, jopa 
vaaratekijä, kun serbien johtama Jugoslavia joutui taisteluun elä¬ 
mästä ja kuolemasta. 

Bulgarian ratkaistua lopullisesti asenteensa keskittyikin diplo¬ 
maattien sota Balkanilla kokonaan Jugoslavian ympärille. Tätä 
kamppailua käytiin kuukausia kiihkeästi niinkuin lakkaamatto¬ 
mat neuvottelut, valtiomieskohtaukset ja alinomaiset tuon ajan 
hälytystiedot osoittavat. Prinssihallitsija Paulin, pääministeri 
Tsvetkovitshin ja ulkoministeri Cincar-Markovitshin käynnit akseli- 
maissa, eversti Donovanin vierailu Belgradissa ja monet muut 
tapahtumat ennustivat ratkaisun lähestymistä. Myöskin Englanti 
oli- taas liikkeellä. Eden ja Dill lähetettiin helmikuussa uudelleen 
läheiseen itään, missä he kävivät neuvotteluja Kairossa, Ankarassa 
ja Ateenassa. Kysymys ei ollut ainoastaan Turkin asenteesta ja 
Englannin avun lisäämisestä Kreikalle sodassa Italiaa vastaan. 

mistä kreikkalaiset olivat esittäneet kenraali Wavellille vaatimuk¬ 
sia. Aivan keskeisenä oli tällöin myös Jugoslavian probleemi. Mitä 
Belgrad tekisi? Yhtyikö se akselivaltoihin vai oliko se jollakin 
tavoin vielä voitettavissa liittoutuneiden puolelle? 

Todella loistava seurue oli koolla Wienin historiallisessa BeJ- 
vederen linnassa maaliskuun 25 pnä 1941. Adolf Hitler itse, kreivi 
Ciano ja Japanin suurlähettiläs, kenraaliluutnantti Oshima edus¬ 
tivat Berliinin kolmisopimuksen suurvaltoja, kun Wieniin saapu¬ 
neiden Jugoslavian edustajien, Tsvetkovitshin ja Cincar-Marko- 
vitshin piti allekirjoittaa pöytäkirja maansa yhtymisestä kolmi- 
liittoon. Tälle tapahtumalle oli tahdottu antaa aivan erikoisen 
juhlallinen leima, koska siten nyt ratkaistiin lopullisesti Balkanin 
kohtalo. Olipa Jugoslavialle tarjottu poikkeusasema liittokunnan 
kaakkoisten jäsenten joukossa sekä aluehyvityksiäkin. Niinkuin 
ulkoministeri von Ribbentrop ja kreivi Ciano vakuuttivat, akseli- 
vallat kunnioittaisivat ehdottomasti Jugoslavian alueellista kos¬ 
kemattomuutta ja suvereenisuutta eivätkä . myöskään vaatisi 
oikeutta joukkojen läpimarssiin tai kuljetukseen Jugoslavian 
alueen kautta. Belgradiin sodan alkaessa jätetystä Saksan memo- 
randumista taas käy selville, että Jugoslavialle oli luvattu käytävä 
Salonikiin Kreikan kustannuksella: »Jugoslavian hallitus sai 
erityisestä toivomuksestaan vakuutuksen, että Jugoslavia saisi 
Euroopan uudestijärjestelyn puitteissa pääsyn Aigeian merelle, 
mikä pääsy käsittäisi Jugoslavian suvereniteetin Salonikin kau¬ 
pungissa ja satamassa.» 

Itse asiassa oli täten kuitenkin vasta nostettu esirippu Jugo¬ 
slavian kohtalondraaman edestä ja tapahtumat Balkanilla alkoivat 
vyöryä salamasodan nopeudella, sillä vastapuolet iskivät nyt myös 
korttinsa pöytään. Kun Tsvetkovitsh ja Cincar-Markovitsh pala¬ 
sivat Wienistä Belgradiin, niin heitä eivät odottaneetkaan siellä 
riemukulkueet — vaan vallankaappaus. 

Heinäkuussa 1941 julkaistiin New Yorkissa otsikolla »Stafford 
Cripps: Prophetic Rebel» Moskovassa toimineen amerikkalaisen 
sanomalehtimiehen Erik Estorickin kirja, jonka laadinnassa tekijä 
väittää hänen käytettävänään olleen mm. Crippsln yksityissih¬ 
teerin, erään mr, Wilsonin muistiinpanojen. Joka tapauksessa 

Estorick kertoo salaisesta neuvottelusta, joka tapahtui maalis¬ 
kuun 20 pnä 1941 Englannin suurlähetystön käytettävänä Perlov- 
kassa Moskovan lähellä olleessa huvilassa suurlähettiläs Crippsin, 
ulkoasiain kansankomissaarin sijaisen Vysliinskin ja Jugoslavian 
lähettilään Gavrilovitshin kesken. Gavrilovitsh on juuri palannut 
Belgradista ja ilmoittaa, että kolmiliittosopimuksen allekirjoitus 
on heti kohta odotettavissa. Kuitenkin on kaartinjoukkojen 
komentajan kenraali Stmovtlshin johtama upseeriryhmä valmiina 
tekemään vallankaappauksen ja uskaltautumaan sotaan Englannin 
rinnalla. Englanti on jo antanut periaatteellisen suostumuksensa 
tähän suunnitelmaan, mutta mitä Moskova tekee? Vyshinski vas¬ 
taa, että neuvostohallituskin on valmis tukemaan ja solmii vallan¬ 
kaappaajien kanssa sopimuksen heti, kun he ovat päässeet val¬ 
taan. Vieläpä hän selittää esittävänsä Stalinille ja Molotoville 
hallituksen istunnossa Kremlissä sopimusluonnoksen 26.3. ja 
antavansa seuraavana päivänä Gavrilovitshille vastaavat kirjalli¬ 
set vakuutukset. Tapahtumat kehittyvät kumminkin nopeasti 
ja jo 24. 3. Gavrilovitsh saapuu jälleen Crippsin luokse. Hän 
ilmoittaa, että Jugoslavian pääministeri on jo matkalla Wieniin 
allekirjoittamaan kolmilnttosopimuksen. Salaliittoilijat ovat myös 
valmiit, mutta he haluavat saada varmuuden Neuvostoliiton 
kanssa tehtävästä sopimuksesta. Cripps tiedoittaa nyt asian puhe¬ 
limitse edelleen Vyshinskille, joka lupaa, että sopimus esitetään 
Jugoslavian lähettiläälle mahdollisimman pian. Sitten tapahtuu 
Belgradin vallankaappaus, mutta sopimus Venäjän kanssa on yhä 
keskeneräinen. Taas Gavrilovitsh kiiruhtaa Vyshinskiä. Tämä selit¬ 
tää Neuvostoliiton olevan valmis tukemaan Belgradin hallitusta, 
ja Kremliin kutsuttu Cripps vakuuttaa puolestaan, että Belgrad 
saa Englannin täyden tuen. Vieläpä englantilainen ja amerikka¬ 
lainen diplomatia on hänen sanojensa mukaan aikaansaanut sen, 
että Turkki tulee sotaan mukaan Jugoslavian rinnalla. 

On tietysti mahdotonta sanoa, missä määrin tuo amerikkalai¬ 
sen sanomalehtimiehen kuvaus pitää paikkansa, mutta tapahtu¬ 
mien kulku osoitti sen kyllä uskottavaksi. Kun belgradilaiset 
heräsivät maaliskuun 27 päivän aamuna, oli sotilasvallankaappaus 
jo tapahtunut tosiasia. Panssarivaunut, konekivääripesäkkeet ja 

sotilaspartiot vartioivat katuja ja kaikki hallitsevat kohdat pää¬ 
kaupungista oli miehitetty heti keskiyön jälkeen. Kuningas Pie¬ 
tari II:n alaikäisyyden aikana korkeinta valtaa prinssihallitsija 
Paulin johdolla käyttänyt kruununneuvosto pakotettiin eroamaan, 
samoin myöskin Tsvetkovitshin hallitus, jonka jäsenet sitäpaitsi 
pantiin »arestiin». Nuori kuningas Pietari otti nyt itse korkeimman 
vallan käsiinsä, mutta valtaa käytti tosiasiallisesti kenraali Dushan 
Simovitshin johtama hallitus, jossa oli mukana useita tunnettuja 
poliitikkoja, mm. ulkoministerinä Jugoslavian entinen ulkominis¬ 
teri Nintshitsh. Matshek taas oli juuri ennen kaappausta poistunut 
Zagrebiin ja vasta useita päiviä myöhemmin hänet saatiin taivu¬ 
tetuksi mukaan hallitukseen. 

Akselivalloissa tämä tapahtuma luonnollisesti tulkittiin tais¬ 
teluhaasteeksi ja iskuksi vasten kasvoja, varsinkin kun Simovitshin 
hallitus kohta julisti yleisen liikekannallepanon ja sai avunlupauk- 
sia Englannista. Belgradin uusi hallitus koetti voittaa aikaa ja 
pysytteli lähipäivät mahdollisimman epämääräisenä politiikassaan 
tahtomatta antaa heti syytä Saksalle ja Italialle taistelun alkami¬ 
seen. Jo vallankaappauksen jälkeisenä päivänä Saksa tiedusteli, 
aikoiko Jugoslavia pitää kiinni kolmiliittosopimuksesta. Tähän 
Nintshitsh vastasi, ettei mikään allekirjoituksen irtisanomi¬ 
nen tulisi kysymykseen, mutta sitävastoin olisi toden¬ 
näköistä, ettei sopimusta ratifioitaisi. Jugoslavian mobili¬ 
sointia koskevaan kysymykseen hän taas selitti, että se oli 
asia, josta Jugoslavialla ei ollut tapana antaa selvityksiä vie¬ 
raille valloille. 

Jännitys kiristyi nyt nopeasti, Akselivaltojen kansalaisia 
kehotettiin poistumaan maasta ja Berliinistä selitettiin, ettei Simo¬ 
vitshin hallituksen kanssa voitu päästä mihinkään sopimukseen. 
Rauhallisen ratkaisun ainoa mahdollisuus oli muodostaa uusi 
ministeristö miehistä, jotka nauttivat Saksan luottamusta. Saksa 
siirsi kumminkin vielä sodan alkua muutaman päivän toteuttaak¬ 
seen ne sotilaalliset valmistelutoimenpiteet, jotka olivat tarpeen 
nyt, Jugoslavian jouduttua sodan piiriin. Kun kaikki oli valmista, 
annettiin samanaikaisesti Belgradissa ja Ateenassa huhtikuun 6 
päivän aamuna Saksan memorandumit perusteluineen sotilaalli- 

sista toimenpiteistä ja saksalaiset armeijat marssivat molempien 
maiden rajojen ylitse. 

Vielä muuan poliittinen yllätys, jopa aivan ensiluokkainen, 
tuli aivan taistelun aattohetkinä. Samoina tunteina, jolloin kautta 
maailman levitettiin tietoa sodan laajentumisesta Balkanilla, 
Tass julkaisi tiedonannon Neuvostoliiton ja Jugoslavian ystävyys- 
sopimuksen allekirjoittamisesta Moskovassa huhtikuun 5 päivän 
iltana. Tämä välipuhe oli tietysti vain pelkkä ele, joka ei neu¬ 
vostohallitusta velvoittanut mihinkään Jugoslavian hyväksi, mutta 
se oli kumminkin ele, joka mahdollisimman huomiota herättävällä 
tavalla suuntautui akseli valtoja, nimenomaan Saksaa vastaan. 
Mielenkiintoisena detaljina mainittakoon, että sopimuksen rati¬ 
fioimisasiakirjojen vaihto oli määrätty tapahtuvaksi Belgradissa! 
Oli kumminkin tuskin luultavaa, että Jugoslavian pääkaupunki 
pysyisi kauankaan serbien käsissä. Siinäkin siis muodollinen taka¬ 
portti koko välipuheen sivuuttamiseen, jos olosuhteet niin vaati¬ 
vat. Kyynillinen Stalin oli kuitenkin täten antanut taas »aasin- 
potkuns akselille ja sellaiseksi tuo neuvostodiplomatian shakki veto 
tulkittiinkin. Ja sitä seurasi vähän ajan kuluttua toinenkin saman¬ 
tapainen akselinvastainen toimenpide. Kun Kreikan sodan yhtey¬ 
dessä jännitys Turkin ja Bulgarian rajalla kiristyi jälleen, niin 
Moskova antoi Turkille vakuutuksen suopeasta puolueettomuudes¬ 
taan siinä tapauksessa, että Turkin täytyisi asevoimin puolustaa 
koskemattomuuttaan. Siis samoin kuin ystävyyssopimus Belgra¬ 
din kanssa rohkaisi Simovitshin hallitusta sotaan Saksaa ja Italiaa 
vastaan, samaten neuvostodiplomatia kannusti Turkkia omaksu¬ 
maan mahdollisimman jyrkän asenteen — sodan toivossa. Eivätkä 
Moskovan juonittelut sodan laajentamiseksi Balkanilla ilmeisesti 
rajoittuneet tähänkään. Akseli valtojen taholta on myöhemmin 
ilmoitettu, että neuvostohallitus oli luvannut toimittaa Salonikin 
kautta Jugoslavialle sotamateriaalia, jos maa joutuisi sotaan. 
Koko tuon toiminnan päätarkoituksena oli asioitten tässä vaiheessa 
tuottaa akselille mahdollisimman suuria vaikeuksia kaakossa ja 
sitoa Saksan sekä Italian voimia sinne, koska Moskova nyt toden 
teolla pelkäsi suurta tilintekoa Saksan ja sen liittolaisten kanssa. 

SAKSAN MIEKKA BALKANILLA 

Noin miljoona akseli valtojen sotilasta, Bulgarian noin 300.000 
miehen sotavahvuista armeijaa lukuunottamatta, oli huhtikuun 
alkupäivinä valmiina ryhtymään suureen hyökkäykseen Jugosla¬ 
viaa ja Kreikkaa vastaan. Italian Albaniassa olevaa armeijaryh¬ 
mää oli edelleen vahvistettu, samoin oli Istriaan ja Julisille alpeille 
sekä Zaran italialaiselle rannikkoalueelle keskitetty toinen armeija- 
ryhmä, jonka piti hyökätä Sloveniaan ja Dalmatiaan. Näihin 
armeijoihin lasketaan kuuluneen yhteensä noin 500.000 miestä. 
Saksa taas oli keskittänyt pohjoiseen ja luoteeseen Kämtiin, Steier- 
markiin ja Länsi-Unkariin kenraalieversti von Weichsin johtaman 
2. armeijan, jonka tehtävänä oli tunkeutua Kroatiaan ja Bosniaan, 
Zagrebin ja Sarajevon pääsuunnissa. Kenraalisotamarsalkka Listin 
komennossa oli kuitenkin vahvin armeijaryhmä. Siihen kuului 
ensinnäkin Temesvarin seuduille Baanaattiin keskitetty panssare¬ 
ja moottori-armeijakunta Belgradin valloittamiseksi, sitten von 
Kleistin vahva voimaryhmä panssari- ja keveitä joukkoja Sofian 
ja Tonavan välillä Bulgarian luoteisosissa. Tämän voimaryhmän 
tehtäväksi jäi tunkeutua vanhaan Serbiaan Moravan linjalle, paino¬ 
piste Nishin suunnassa. Kenraalisotamarsalkka von Klugen joh¬ 
tama 4. armeija odotti taas Sofian lounaispuolella Kiistendilin 
seuduilla hyökkäyskäskyä Skopljea ja Kossovopoljea vastaan 
katkaistakseen Jugoslavian ja Kreikan yhteydet. Lopuksi oli erit¬ 
täin vahva 12. armeija koottu Bulgarian Iounaiskulmaukseen Stru- 
man laaksoon ja sillä oli kaksi tehtävää. Osaksi se tunkeutui län¬ 
teenpäin Jugoslavian alueelle Vardarin laaksoon, osaksi sen taas 
oli varsinkin pitkin Struman vartta annettava voimakas isku kohti 
Aigeian merta ja Salonikia. 

Englantilaiset ja kreikkalaiset olivat puolestaan sopineet Atee¬ 
nassa käymissään neuvotteluissa yhteisestä sotasuunnitelmasta, 
johon myöskin Jugoslavian piti yhtyä. Kreikan armeija oli nyt 
saatettu niin vahvaksi kuin se maan voimien pohjalla oli mahdol¬ 
lista ja kenttäarmeijaan kuului yli 20 divisioonaa. Lisäksi oli vähi¬ 
tellen siirretty brittiläisen imperiumin joukkoja Kreikkaan, ensin 
Kreetaan ja sitten mantereellekin. Ensimmäiseksi oli saapunut jo 

marraskuussa 1940 joitakin ilmavoimien muodostelmia tarpeelli¬ 
sine kenttähenkilöstöineen ja viimein keväällä 1941 tulivat myös¬ 
kin siirtoarmeijan pääosat. Saksan hyökkäyksen alkaessa oli siten 
brittiläistä siirtoarmeijaa Kreikassa kaiken kaikkiaan noin 60.000 
miestä, pääasiallisesti austraalialaisia, uusseelantilaisia ja englanti¬ 
laisia joukkoja, jotka olivat hyvin varustetut raskain aseistuksin 
ja toivat mukanaan myöskin huomattavat panssarivoimat. Krei¬ 
kan armeijan pääosa, noin 12 divisioonaa, oli edelleen keskitetty 
Albanian rajalle italialaisia vastaan; useat divisioonat taas mie¬ 
hittivät Metaxas-linjan Bulgarian rajalla ja 4—5 divisioonaa oli 
strategisena reservinä Aliakmonin linjalla Länsi-Makedonian ja 
Thessalian rajoilla yhdessä brittiläisten imperiumijoukkojen kanssa. 

Jugoslavia puolestaan oli ryhmittänyt sotavoimansa 5 armei¬ 
jaksi: 4. armeija puolusti Kroatiaa, 1. armeija Belgradia, 2. armeija 
oli strategisena resevinä Sarajevon ympärillä, 5. armeija oli ryh¬ 
mitetty Moravan laakson suojaksi Länsi-Bulgariasta tulevaa hyök¬ 
käystä vastaaui ja 3. armeija puolusti maan eteläosia. Sen tehtä¬ 
vänä oli myöskin ylläpitää avoinna yhteyttä Kreikkaan, minkä 
onnistumisesta maan koko puolustuskyvyn jatkuminen kokonaan 
riippui. 

Englannin johtaman liittokunnan kenttäarmeijojen voimat 
olivat taistelun alkaessa lähes yhtä suuret kuin akselivaltojen liik¬ 
keelle panemat, vaikka Jugoslavian mobilisaatio olikin kovin kes¬ 
keneräinen. Kun vielä otetaan huomioon maaston suuret edut, oli 
edellytyksiä taistelun pitkittymiseen runsaasti. Nopean ratkai¬ 
sun toikin sitten etupäässä akselin ilmavoimien, panssariaseen ja 
keveitten joukkojen lukumääräinen sekä laadullinen ylivoimai¬ 
suus, jota Saksan sodanjohto osasi nerokkaasti käyttää kaikissa 
tilanteissa hyväkseen. Vastapuolelta taas puuttuivat armeijojen 
vahvuudesta huolimatta eräät tärkeimmät sodankäynnin perus¬ 
tekijät. Ei ollut yhtenäistä johtoa, liittokunnan armeijojen orga¬ 
nisaatio oli kirjava ja hajanainen, aseistus epätasainen ja yleensä 
heikompi kuin hyökkääjän. Sitäpaitsi liittoutuneiden voimien / 
pääosa, Jugoslavian armeija, joutuikin ensin akselin pihteihin, 
eristettiin etelästä ja murskattiin. Kun Jugoslavian vastarinta 
siten oli murskattu, ryhdyttiin Kreikkaa vastaan saavutettuja 

suuria alkumenestyksiä käyttämään kaikin voimin hyväksi ja 
valloitettiin koko maa saaristoineen. 

Akselivaltojen hyökkäyksen rusentava voima ja tavaton nopeus 
yllätti nyt Jugoslavian samaan tapaan kuin Puolan syksyllä 1939. 
Liikekannallepano sujui jo sodan edellisinä päivinä huonosti ja 
sitten akselin ilmavoimien lamauttavat iskut maan keskuksia 
sekä kaikkia yhdysliikennelinjoja vastaan tosiasiallisesti tuhosivat 
koko organisaation. Niinpä unkarilaisen »Pester Lloydin» kirjeen¬ 
vaihtaja, joka jäi Belgradiin, kuvasi kaikkialla vallinnutta seka¬ 
sortoa sattuvasti: »Täydellinen organisaation puute esiintyi jo 
sodan ensi hetkenä. Miehet eivät edes tietäneet, minne heidän 
oli saavuttava joukko-osastoihinsa ja missä ne olivat. Ei löytynyt 
esimiehiä eivätkä upseerit tavanneet joukkojaan. Sotilaat eivät 
saaneet muonaansa eikä vaatetustaan ja jalkineitaan. Usein puut¬ 
tui kiväärinpanoksiakin ja monet sotilaat jäivät kokonaan vaille 
aseita. Kukaan ei tietänyt, mikä tehtävä hänen oli täytettävä ja 
mitä hänen oli ylipäänsä tehtävä. Jugoslavian armeija ja siviili¬ 
hallinto atomisoituivat sanan mitä kirjaimellisimmassa mielessä 
ja kaikki muuten jo toimineet harvat organisaatiomuodot hajo¬ 
sivat.» 

Sitäpaitsi esiintyi hyvin arveluttavia ilmiöitä jo mobilisaatio- 
hetkellä kansallisten riitaisuuksien johdosta. Ei-slaavilaisiin vähem¬ 
mistöihin kuuluvat asevelvolliset, vieläpä kroatitldn jäivät sangen 
laajalti pois kutsunnoista, boikottoivat niitä avoimesti, vieläpä 
Kroatiassa syntyi hyvin pian suoranaisia taisteluja serbialaisten 
ja kroatialaisten joukko-osastojen sekä myöskin serbien ja kroa¬ 
tialaisen talonpoikaisväestön kesken. Akselivallat saivat näissä 
oloissa voimakasta tukea »viidenneltä kolonnalta», joka toimi erit¬ 
täin vilkkaasti kaikkialla. 

Jugoslavia oli siis tuomittu sortumaan hyvin nopeasti siitä 
huolimatta, että maan sotilasaines oli viimeksi edellisessä maailman¬ 
sodassa todistautunut erittäin hyväksi. Armeijan ryhmitys osoitti 
kenraali Simovitshin suunnitelleen päävoimien keskittämistä maan 
sisäosiin Nishin—Sarajevon välille, jotta tarpeen vaatiessa voitai¬ 
siin peräytyä etelään päin ja samalla antaa tuhoisa isku Albaniaan 
keskitetylle italialaiselle armeijaryhmälle yhdessä vahvan kreikka- 

laisen länsiarmeijan kanssa. Tästä ei kuitenkaan tullut mitään, 
vaikka jugoslavialaiset joukot ryhtyivätlrin Skutarin suunnalla 
hyökkäämään Pohjois-Albaniaan. Sitävastoin tuli kovin ja kohta¬ 
lokkain isku tavattoman nopeasti suunnalla, joka merkitsi maan 
taistelukyvyn kannalta eniten. Kenraalisotamarsalkka listin 
armeijaryhmän kärkirivistöt tunkeutuivat Jugoslavian—Bulgarian 
rajan ylitse huhtikuun 6 päivän aamuna kaikkialla, heittivät vas¬ 
tustuksen nurin niskoin ja etenivät nopeasti kohti länttä. Osia 12. 
armeijasta pääsi täten Petritshin tienoilta Bulgarian lounaiskul- 
mauksesta jo seuraavana päivänä Vardarin laaksoon alkaen etene¬ 
misen etelään kohti Salonikia. Kenraalisotamarsalkka von Klugen 
johtama 4. armeija taas iski Kumanovon—Skopljen ja Stipin— 
Velesin—Prilepin—Monastirin pääsuunnissa kohti Albanian rajaa. 
Jo 9. 4. oli Jugoslavian 3. armeija lyöty perusteellisesti ja Prile- 
pin sekä Tetovon valloituksen jälkeen saavutettu yhteys italialai¬ 
siin Albanian rajalla. 

Siis Jugoslavia oli jo kolmen neljän vuorokauden kuluttua täy¬ 
dellisesti eristetty liittolaisistaan ja sen armeijat olivat eri tahoilla 
saaneet erittäin kovia iskuja. Kohtalokkainta oli kuitenkin, että 
armeijan korkein johto menetti heti alun pitäen kaiken kosketuk¬ 
sen joukkoihin. Saksalaiset pommittivat jo sodan ensi päivästä 
lähtien ankarasti Belgradia, missä kuningas Pietari ja kenraali 
Simovitsh olivat esikuntineen. Sotaministeriön suuri rakennus 
tuhoutui, samoin kuin koko puhelin- ja lennätinverkosto, ja kunin¬ 
gas sekä päämaja siirtyivät 7. 4. Belgradista pois Bosniaan, pie¬ 
neen Zvomikin kaupunkiin Drinan varrelle Sarajevosta koilliseen. 
Siellä Jugoslavian armeijan ja valtion korkein johto oli aivan eril¬ 
lään tapahtumien kulusta, kunnes tapahtumien äärettömän nopea 
kulku kohti luhistumista pakotti kuninkaan hallituksineen pakene¬ 
maan Ateenaan. 

Siis kai kki nuo Jugoslavian viisi armeijaa saivat omin neuvoin 
selviytyä, miten parhaiten taisivat, ja salamasota yllätti sekä 
murskasi ne enimmäkseen jo keskitysmarssivaiheessa. Huhtikuun 
14 päivään mennessä oli Etelä-Serbiä miehitetty, Jugoslavian 3. 
armeija tuhottu, saksalaiset olivat ottaneet 50.000 vankia ja mm. 
tämän armeijan komentaja oli niiden joukossa. Pohjoisempana 





Ylhäällä: Perääntyvän Serbian armeijan jälkiä Drav.n laaksossa. Alhaalla: Vangiksi joutunut 
serbialainen kenraali esikuntaupseereinten odottamassa Zagrebissa lähtöä Saksaan. 





mm 




Balkania vaihtelevia maastovaikeuksis. Ylhäällä; Saksalaiset pioneerit ovat vuoriseen maas¬ 
toon rakentaneet sillan vihollisen räjäyttämän tilalle. Alhaalla: Paikkakunnan talonpojat 
auttamassa tasangon liejuun juuttunutta autoa. 









Kreetan valtaus. Ylhäällä: Saksalaiset laskuvarjojoukot laskeutumassa Kreetaan. Alhaalla: 
Laskuvarjojääkäri juuri maahan laskeutuneena. 

Saksalaiset maihinnousujoukot matkalla tukemaan Kreetaan laskeutuneita laskuvarjojoukkoja 
sivuuttavat Suda-Iahteen upotetun englantilaisen risteilijä Yorkin. 

taas von Kleistin panssariryhmä iski yhtä rajusti kohti Nishiä, 
joka vallattiin 9.4. Hyökkäys jatkui tämän jälkeen luoteiseen 
Kragujevacin—Belgradin suuntaan Moravan länsipuolitse ja Jugo- 



Jugoslavian sota ratkaisuvaiheessaan n. ra. 4. 1941. Mustat 
nuolet osoittavat ?kseli armeijojen hyökkftyssuuntaa. 


slavian 5. armeija hajoitettiin. Kenraalieversti von Kleist marssi 
huhtikuun 13 pnä panssarijoukkoineen Jugoslavian pahasti rau¬ 
nioituneeseen pääkaupunkiin, mutta jo edellisenä iltana oli pieni 
osasto Temesvarin seuduilta edenneeseen voimaiyhmään kuuluvia 
SS-joukkoja tunkeutunut Tonavan ylitse Belgradiin ja nostanut 
siellä hakaristilipun. 

Yhtä salamannopeata oli akseliarmeijojen toiminta kaikilla 

muillakin suunnilla. Kenraalieversti von Weichsin armeija valtasi 
Mariborin Dravan varrella ja alkoi marssin Kroatiaan sekä luoteesta 
että pohjoisesta. Jugoslavian 4. armeija lyötiin ja jo huhtikuun 
7 pnä Antc Pavelitsh lähetti Pressburgin radion kautta Kroatian 
kansalle vetoomuksen nousta serbejä vastaan. Kroatialaisia soti¬ 
laita alkoi nyt siirtyä saksalaisten puolelle, lopuksi kokonaisina 
osastoina; Kämtin lentokentille saapui kroatialaisia lentäjiä konei¬ 
neen ja Pavclitshin Ustasha-järjestö alkoi taistelun Kroatian itse¬ 
näisyyden puolesta saaden radion välityksellä ohjeet Pavelitshilta. 
Hänen kannattajansa ottivat vallan käsiinsä Zagrebissa ja kun 
saksalaiset joukot marssivat sinne huhtikuun 10 pnä, julistettiin 
siellä heti Kroatian riippumaton valtio. Pavelitshin oikea käsi, 
kaksoismonarkian armeijassa aikoinaan everstinä palvellut ken¬ 
raali Slavko Kvatemik otti ohjat käsiinsä, kunnes Ante Pavelitsh 
muutaman päivän kuluttua itse kiiruhti maanpaosta kotiin ja 
asettui uuden valtion johtoon. 

Jugoslavian poliittinenkin hajaantuminen oli siis alkanut jo 
vain viisi vuorokautta sodan puhkeamisen jälkeen eikä lopputili¬ 
tystä tarvinnut enää kauan odottaa. Sotatoimet keskittyivät 
tämän jälkeen Jugoslavian vielä jäljellä olevaa 2. armeijaa vastaan, 
joka oli ryhmitetty Sarajevon ympärille valtakunnan sydänosiin. 
Osia von Kleistin panssariarmeijasta oli käännetty jo tähän suun¬ 
taan Valjevon kautta ennen Belgradin valloitusta ja nyt myöskin 
von Weichsin armeijan pääosat ehtivät mukaan lopputaisteluun. 
Ne etenivät Kroatiasta kaakkoon ja Dravan varrelta pohjoisesta 
yli Savan, samaan aikaan kun italialaiset Albaniasta, Istriasta ja 
Zarasta käsin miehittivät Dalmatian rannikon, masensivat siellä 
vastarinnan ja vihdoin lähettivät joukkoja myöskin rannikolta 
Mostarin kautta Sarajevoon johtavan radan suunnassa sisämaahan. 

Jugoslavian viimeiset puolustusvoimat olivat täten suljetut 
laajaan mottiin, armeija oli täydelleen hajaannustilassa ja kunin¬ 
gas Pietari II sekä kenraali Simovitsh ministereineen pakenivat 
lentoteitse pois maasta Kreikkaan. Armeijan ylipäällikkyys siir¬ 
tyi kenraalieversti Kositshille, ja kun Bosnian pääkaupunki Sara¬ 
jevo myös oli joutunut 15. 4. saksalaisten käsiin, Kositsh alkoi 
kaksi päivää myöhemmin neuvottelut vihollisuuksien lopettami- 

sesta. Antautumissopimus allekirjoitettiin heti ja astui voimaan 
huhtikuun 18 pnä klo 12. Tykit vaikenivat ja Jugoslavian sota¬ 
retki päättyi kestettyään ainoastaan 12 vuorokautta. 

»Vuoristojääkärit ja jalkaväkidivisioonat lukuisine niihin alis- 
tettuine erikoisaseineen murtautuivat aamusumussa yli rajan ja 
Metaxas-linjaan. Raskas tykistö ja Stukat tukivat hyökkääjiä 
niin kauan kuin se oli mahdollista näillä vuorilla. Kreikkalaisten 
kalliopesäkkeistä syntyi kova taistelu. Hyökkäystä vaikeuttivat 
metsäpalot, lumikentät, vuoristolinnakkeet, väkälankaesteet, jyr¬ 
kät vuorenhuiput, syvät kuilut ja lukemattomat, hyvin naamioidut 
pesäkkeet. Eteenpäin päästiin vain muutama metri kerrallaan ja 
jokainen metri maksoi verta. Kreikkalaiset puolustautuivat mie¬ 
huullisesti ja he olivat myös miltei näkymättöminä kalliopesäk- 
keissään.» 

Tähän tapaan kuvaa muuan saksalainen PK-kirjeenvaihtaja 
vaikeita ensi taisteluja Bulgarian ja Kreikan välisissä rajavuoris- 
toissa, kun Saksan 12. armeija alkoi murtautumisensa kreikkalai¬ 
seen Makedoniaan ja Länsi-Traakiaan. Päävoimien ensi tavoit¬ 
teena oli Saloniki, mutta Metaxas-linja murrettiin ensin idempänä, 
Mestan laaksossa Nevrokopin suunnalla. Siellä saksalaiset pääsi¬ 
vät kreikkalaisen varustusvyöhykkeen läpi jo huhtikuun 7 pnä, 
vahasivat kaksi päivää myöhemmin Traakian tärkeimmän kes¬ 
kuksen Xanthin ja saapuivat Aigeian meren rannikolle. Kreikka¬ 
laisilla oli maansa koilliskutmauksessa Maritzasta länteen vain heik¬ 
koja voimia ja Mestan sekä Maritaan välinen osa maasta vallattiin- 
kin hyvin nopeasti. Saksalaiset saapuivat täälläkin Turkin rajalle 
niinkuin aikaisemmin Bulgariassa ja siten akseli valtojen ja Turkin 
välinen'raj avyöhyke oli miehitetty pitkin koko pituuttaan Mustasta- 
merestä aina Aigeian merelle saakka. 

Kreikan puolustuksen itäinen sivusta oli siis murtunut ja maa 
oli täten eristetty Turkista, joka pysyikin koko ajan sivustakat¬ 
sojana, haluamatta millään tavoin puuttua tapahtumien kulkuun. 
Sitävastoin käytiin tavattoman ankaraa taistelua pääsyä Bulga¬ 
riasta itäisen Makedonian tasangoille hallitsevassa Rupelsolassa. 
Täällä olivat tulessa Kreikan parhaat joukot, evzonit, jotka alppi- 

maastossa sitkeästi puolustivat jokaista jalanleveyttä saksalaisia 
vuoristojoukkoja ja panssarimuodostelmia vastaan lumi- ja vesi¬ 
sateessa. Vasta kolmen vuorokauden kuluttua saksalaisten vuo- 
ristojääkärien ja pioneerien onnistui päästä läpi, tunkeutua kreik¬ 
kalaisen varustusvyöhykkeen selustaan ja alkaa Metaxas-linjan 
asemien vyörytys tässä avainkohdassa. 

Tällä välin oli taistelu Makedoniasta kumminkin jo yllättävästi 
ratkaistu toisaalla. Saksan 12, armeijan oikea sivusta, johon kuu¬ 
lui yksi vuoristo- ja yksi panssaridivisioona, oli nopeasti heittänyt 
nurinniskoin heikot jugoslavialaiset joukot ja eteni Doiranin kautta 
pitkin Kreikan ja Jugoslavian välistä raja-aluetta Vardarin laak¬ 
soon. avautui tie salamaiskuun etelään kohti Salonikia eikä 
kreikkalaisilla ollut enää reservejä torjua onnettomuutta. Britti¬ 
läinen siirtoarmeijakaan ei enää kenraali Wilsonin johdolla ehti¬ 
nyt tähän hätään, sillä brittiläisiä joukkoja vasta ryhmiteltiin 
Aliakmon-joen eteläpuolella Makedonian ja Thessalian väliselle 
vuoristoalueelle. Saksalaiset saapuivatkin jo huhtikuun 9 pnä 
Salonikiin, jossa brittien räjäytyskomennuskunnat olivat ennen 
poistumistaan tehneet suurta tuhoa, ja kreikkalaisen itäarmeijan 
kohtalo oli sinetöity. Kenraali Bacopulosin joukot laskivat aseensa 
ja S0.000 miestä antautui yhdellä kertaa. 

Tuosta strategisesti ratkaisevasta läpimurrosta Vardarin laak¬ 
soon koitui pian muitakin kauaskantoisia seuraamuksia. Muuan 
saksalainen moottoroitu divisioona tunkeutui jo huhtikuun 10 
pnä Doiranista Florinan eteläpuolelle ja pakotti siellä taistelevat 
brittiläiset joukot peräytymään. Saksalaiset olivat täten päässeet 
Albaniassa kenraali Tsolakoglun johdolla taistelevan kreikkalaisen 
armeijaryhmän oikean siiven selustaan ja jatkoivat tavattomalla 
tarmolla kiilan työntämistä kohti Janinaa, samalla kun kenraali 
Cavalleron italialainen armeijaryhmä siirtyi pohjoisessa myös 
hyökkäykseen sitoen kreikkalaiset. Tsolakoglu antoi nyt joukoil¬ 
leen käskyn vetäytyä pois Etelä-Albanian asemista, joista oli kat¬ 
keria taisteluja käyty useita kuukausia, mutta tämä päätös tuli 
liian myöhään. Huhtikuun 21 pnä saksalaiset vahasivat tärkeän 
Metsovonin solan katkaisten kreikkalaisten peräytymistien yli 
Pindos-vuoriston Thessaliaan, ja jo seuraavana päivänä oli Hitlerin 

henkivartioj oukkoihin kuuluva valiodivisioona Janinassa. Krei¬ 
kan pääarmeijan paävoimat eivät siis ehtineet enää hyökkäyksen 
alta pois, vaan jäivät mottiin, ja kenraali Tsolakoglu katsoi par¬ 
haaksi lopettaa taistelun. Antautumissopimus allekirjoitettiin 
23.4. ja vielä samana iltana klo 18 päättyivät vihollisuudet Epei- 
roksen rintamalla, jolla sitkeä vuoristosota oli raivonnut vuoden 
1940 lokakuun 28 päivästä lähtien. 

Täten poistettiin kahdella valtavalla iskulla pelistä Kreikan 
armeijan päävoimat, mutta samaan aikaan oli ratkaisu saavutettu 
muuallakin. Kenraalisotamarsalkka List heitti kohta kreikkalai¬ 
sen Makedonian-armeijan antautumisen jälkeen vahvoja voimia 
Aliakmon(Vistritza)-joen linjaa vastaan, jota brittiläisen siirto- 
armeijan pääosat puolustivat yhdessä Kreikan armeijan vielä jäl¬ 
jellä olevien joukkojen kanssa. Kaksi saksalaista panssaridivisioo¬ 
naa, yksi vuoristodivisioona ja Waffen-SS:n valioyhtymä »Leib- 
standarte Adolf Hitler» asetettiin useitten muitten jalkaväkimuo- 
dostelmien tukemina hyökkäykseen. Nämä joukot olivat erittäin 
runsaasti varustetut maastoautoilla sekä myöskin moottoroidulla 
saattotykistöllä. Kenraali von Richthofenin ilmavoimien armeija- 
kunnan lisäksi oli myöskin osia kenraalieversti Lohrin ilmalaivas- 
tosta keskitetty tukemaan sotatoimia, jotka vihdoin johtivat koko 
Kreikan valloitukseen. 

Itse asiassa nämä saksalaiset joukot olivat vahvuudeltaan melko 
vähäiset, kun oli kysymys laajoista hyökkäysoperaatioista Euroo¬ 
pan villeimpiin kuuluvissa vuoristoissa lujasti varustautunutta 
vihollista vastaan. Kysymys oli kuitenkin valioarmeijasta, joka 
oli varustettu toimimaan millaisissa olosuhteissa tahansa ja pystyi 
myöskin täyttämään tehtävänsä. Kreikkalais-brittiläisten jouk¬ 
kojen pääpuolustusasema oli jumalten vuorella Olympoksella, joka 
lähes 3.000 metrin korkuisena sulkee tien Makedoniasta Thessa- 
liaan, mutta itse asiassa Aliakmonin—Olympoksen linja oli suh¬ 
teellisen heikosti miehitetty. Britit olivat jo huhtikuun 10 pnä 
arvioineet tilanteen toivottomaksi, Balkanin sotaretken lopullisesti 
menetetyksi ja ryhtyneet vetämään siirtoarmeijaansa eteläänpäin. 
Myöskin Saksan sodanjohto oli selvillä tästä. Sitä todistaa sekin, 
että saksalainen lentoase alkoi huhtikuun n päivästä lähtien anka- 

rasti pommittaa niitä Kreikan satamia, joita käytettiin evakuoin¬ 
tiin. 

Saksalaisten panssaririvistöjen ponnistellessa eteenpäin etelää 
kohti Olympoksen ja Aigeian meren välisessä kapeikossa ja vuoristo- 
joukkojen hyökätessä ankarasti uusseelantilaisten joukkojen vah¬ 
voja asemia vastaan Olympos-vuorella Saksan sodanjohto turvau¬ 
tui taas saarrostustaktiikkaansa. Kenraali Stummen johtama 
vahva panssari- ja keveitten joukkojen ryhmä lähetettiin Koza- 
nin—Servian kautta kiertämään Olympoksen vuoristosolmu län¬ 
nestä ja se tunkeutui tätä tietä Thessalian tasangoille Larissaan 
ja Trikkalaan. Huhtikuun 13 — VJ päivinä käyty »taistelu Olym¬ 
poksesta» ratkaistiin täten ja saksalaisten vuoristojääkärien nos¬ 
taessa hakaristilipun 19.4. Olympoksen huipulle panssarikolon¬ 
nat viilasivat jo huimassa takaa-ajossa etelään päin kohti kuu¬ 
luisaa Thermopylain solaa ja Keski-Kreikkaa. Imperiumijoukko- 
jen täytyi nopeasti peräytyessään jättää suurin osa raskasta kalus¬ 
toaan jälkeen, samoin saksalaiset saivat käsiinsä suunnattomat 
tarvikevarastot. Thermopylain solassa britit ja kreikkalaiset aset¬ 
tuivat uudelleen vastarintaan, mutta eteläsaksalaisten vuoristo¬ 
joukkojen hyökätessä vihollisen vuoristoasemia vastaan panssari- 
voimat taas murtautuivat läpi vuorten ja meren välisestä kapei¬ 
kosta. Se ei ole enää mikään kapea sola niinkuin Leonidaan san¬ 
karien puolustautuessa siellä suurkuningas Xerxeen laumoja vas¬ 
taan, vaan aikojen kuluessa Thermopylain kohdalle on syntynyt 
3,s—5 km leveä rantatasanko, joka sopi panssariaseen ja keveitten 
joukkojen nopeaan Iiikehtimiseen. 

Taistelu Thermopylain solassa päättyi 25. 4. ja täten Kreikan 
kohtalo oh lopullisesti ratkaistu. Saksalaisten eteneminen jatkui 
nyt vastustamattomana kaikissa suunnissa murtaen viimeisen 
vastarinnan. Kuningas Yrjö poistui hallituksineen Ateenasta huhti¬ 
kuun 23 pnä Kreetan saarelle ja neljä päivää myöhemmin saksa¬ 
laiset marssivat jo Kreikan muistorikkaaseen pääkaupunkiin. 
Sitä ennen oli sitäpaitsi tehty tyhjiksi myöskin kaikki brittien 
suunnitelmat puolustaa Peloponnesosta. Keveitten joukkojen 
nopea syöksy pitkin maan vuoristoista länsirannikkoa vei nimittäin 
jo huhtikuun 26 pnä yli Korinton lahden Patrasiin ja samana päi- 

vana saksalaiset laskuvarjojoukot yllättivät taas Korinton kan¬ 
naksella. Ne valtasivat Korinton kaupungin ja miehittivät kan¬ 
naksen niin yllättäen, että huomattavilta brittiläisiltä ja kreikka¬ 
laisilta jälkijoukoilta katkaistiin peräytymistie ja pakotettiin ne 
antautumaan. 

Toukokuun i pnä Saksan sodanjohto saattoi ilmoittaa vii¬ 
meisten taistelujen päättymisestä Kreikan mantereella. Balkanin 
sotaretki oli käytännöllisesti katsoen lopussa ja niemimaa kokonaan 
akselivaltojen hallussa, mutta vielä oli akselin sotavoimilla tehtä¬ 
vää, ennenkuin asema etelässä. Välimeren pohjoisella sivustalla oli 
täydelleen turvattu brittien kaikkea asiaanpuuttumista vastaan. 
Oli vallattava myöskin Kreikan saaristo ja sen tärkeä uiko vartio 
etelässä — Kreetan saari. Aigeian meren ja Joonian mere;n saarten 
miehitys ei kohdannut kyllä kovinkaan suuria vaikeuksia ja se oli 
alkanut jo huhtikuun 22 pnä. Äkkiä kokoon haalituin pienin aluk¬ 
sin lähetettiin saksalaisia joukkoja Makedonian ja Keski-Kreikan 
rannikoilta liikkeelle ja ne ottivat haltuunsa huhtikuun lopulla 
sekä toukokuun alussa saaren toisensa jälkeen. Italialaiset taas 
puolestaan pitivät huolen Korfun ja muiden Joonian saarten val¬ 
taamisesta. 

Taistelu Kreetasta muodosti sitävastoin Balkanin sodan erityi¬ 
sen mielenkiintoisen jälki vaiheen, sillä nyt jouduttiin oikeastaan 
ensi kerran tämäntapaiseen suureen valloitusoperaatioon ihnasta 
käsin. Britit olivat jo vuoden 1940 lopussa pureutuneet kiinni 
tähän laajuudeltaan ja mittasuhteiltaankin melkolailla Uudenmaan 
lääniä muistuttavaan suureen saareen, jolla on hallitseva asema 
Aigeian meren suulla ja itäisen Välimeren pohjoisella sivustalla. 
Tämän 260 km pitkän ja keskimäärin 40 km:n levyisen saaren 
länsiosasta on matkaa Peloponnesoksen etelärannikolle noin 120 km 
ja itäpäästä Anatolian rannikolle noin 250 km. Saariketju yhdistää 
kumminkin lännessä Kreetaa rannikkoon samoin kuin taas italia¬ 
lainen Dodekanesian saaristo on Kreetan ja Vähän Aasian välillä. 
Britit olivat siirtäneet Kreetaan mantereelta evakuoituja impe- 
riumijoukkoja sekä kreikkalaisia osastoja, niin että englantilaisen 
kenraalimajuri Freybergin komennossa oli kaikkiaan 30.000— 
40.000 miestä. Tykistöä, eritoten raskasta tykistöä, jalkaväen 

raskaita aseita ja panssareita oli kumminkin ainoastaan vähän ja 
sitäpaitsi saaren vuoristoluonne sekä huonot tieolot vaikeuttivat 
suuresti joukkojen siirtoja saaren osasta toiseen. Saarella oli myös 
muutamia lentokenttiä, mutta niillä ainoastaan heikkoja hävittäjä- 
osastoja, jota vastoin brittiläisen lentoaseen, varsinkin pommitus- 
muodostelmien täytyi toimia pääasiallisesti Egyptistä ja Kyprosta 
käsin, siis 500—700 km:n etäisyydestä. Tällä seikalla tulikin ole¬ 
maan aivan erityisen suuri merkitys valloitusoperaatioiden onnistu¬ 
misen kannalta. Brittiläinen laivasto, joka käytti päätukikohta- 
naan saaren pohjoisrannikon länsiosassa sijaitsevaa erinomaista 
luonnonsatamaa Suda-lahtea, oli kumminkin ylivoimainen merellä 
ja tuskinpa brittiläinen sodanjohto saattoi kuvitellakaan, että 
Kreeta voitaisiin valloittaa omaamatta samanaikaisesti yliotetta 
merellä. Niin kumminkin kävi ja samalla saatiin uusi vakuuttava 
todistus siitä, miten ilmavoimat hävittäjä-, laakapommitus-, 
syöksypommitus- ja torpedokonemuodostelmineen vallankin ah¬ 
taammilla merialueilla pystyvät menestykselliseen kamppailuun 
laivastojen kanssa, vieläpä karkoittamaan ne ja riistämään niiltä 
yliotteen. 

Kun hyökkäystä Kreetaan edeltäneet kiivaat ilmataistelut 
Aigeian meren yllä alkoivat toukokuun puolivälissä, akseli valtojen 
sodanjohto oli jo suorittanut loppuun laajat valmistelunsa Kreikan 
mantereella. Sikäläisille lentokentille oli keskitetty hyvin vahvoja 
ilmavoimien muodostelmia, myöskin satoja suuria kuljetuskoneita. 
Näihin] Göringin itsensä johtamiin ilmavoimiin lienee kuulunut 
yhteensä 1.200—1.500 konetta ja sitäpaitsi oli käytettävänä kolme 
divisioonaa laskuvarjojääkäreitä ja ilmajalkaväkenä kuljetettuja 
vuoristoj oukkoj a. 

Saksalaiset olivat jo edellisinä päivinalpomrnittaneet ankarasti 
Kreetan lentokenttiä sekä satamia, varsinkin Suda-lahtea aiheut¬ 
taen brittiläiselle sota- ja kuljetuslaivastolle suuria menetyksiä. 
Sitten toukokuun 20 päivän aamuna akselin lentoaseen parvet iski¬ 
vät kaikkia saaren tärkeitä, etukäteen tarkoin tutkittuja ja valo¬ 
kuvattuja kohteita vastaan. Saaren ilmatorjunta kärsi pahoja 
menetyksiä ja lamautui suuresti ja pommiräjähdysten sekä tuli¬ 
palojen savun vielä verhotessa lentokenttiä saapuivat suuret kul- 

jetuskonelaivueet, joista kokonaisia pilviä laskuvarjojääkäreitä lei¬ 
jaili maahan. Nämä vakasivat ankarasta vastarinnasta huolimatta 
Malemen ja Kandian kentät ja lyhyessä tuokiossa tuotiin täten 
Malemen kentän ympärille 1.500 miestä laskuvarjojoukkoja. »On 
aivan käsittämätöntä, että niin laaja maihinlasku on voinut tapah¬ 
tua tällä lentokentällä, jolla tila on hyvin rajoitettu, ja kuitenkin 
oli eräässä tilaisuudessa noin 80 Junkers-konetta laskeutunut miltei 
samalla kertaa maahan, purkanut kuormansa ja lähtenyt jälleen 
lentoon, koko ajan vastustajan tykistön tulen alaisina.» Tällä 
tavoin kuvaa tuota taistelujen yllättävää ensi vaihetta ruotsalainen 
kenraaliluutnantti P. Reuterswärd, joka itse myöhemmin sai tilai¬ 
suuden tutustua Kreetaan ja sen valloitusoperaatioihin. Lasku- 
varjojoukkojen käydessä taistelua elämästä ja kuolemasta viholli¬ 
sen ylivoimaa vastaan alkoivat sitten ilmajalkaväen kuljetukset. 
Iltapäivällä tuli kuljetuskoneiden hinaamia »ilmajuma», joihin 
kuhunkin kuului useampia purjelentokoneita, jokaisessa kymmen¬ 
kunta miestä. Osaksi nämä koneet laskeutuivat kentille tai vuorten 
rinnemaastoon, osaksi jopa mereen rannikon edustalle ja suuntasi- 
vat sitten kevein moottorein kulkunsa maihin. 

Tuon ensi päivän kuluessa tuotiin siis saksalaisia joukkoja ilma¬ 
teitse Kreetaan useampaan eri kohtaan: Malemeen, Kanean, 
Rethymponin, itse pääkaupungin Kandian eli Iraklionin seuduille, 
mutta myöskin saaren sisäosiin. Vahvat pommitus- jä syöksy- 
pommitusmuodostelmat taas ahdistivat koko ajan brittiläistä lai¬ 
vastoa pakottaakseen sen poistumaan Kreetan pohjoispuolisilta 
vesiltä ja avatakseen siten tien joukkojen ja raskaan sotakaluston 
merikuljetuksille. Lentoase tuki voimakkaasti myöskin maihin 
laskettuja joukkoja, jotka askel askeleelta laajensivat »sillanpäa- 
asemiaan» katkerassa taistelussa saaren puolustusvoimia vastaan. 
Vanhoihin kalastusaluksiin sijoitettuja saksalaisia joukko-osastoja 
koetettiin myöskin keveitten italialaisten merivoimien saattamina 
tuoda meriteitse Kreetaan, mutta toukokuun 22 päivän vastaisena 
yönä britit yllättivät saattueen, hajoittivat sen ja tuottivat sille 
suuria menetyksiä. Kuitenkin saareen lasketut joukot pitivät 
puoliaan ja niille virtasi ilmateitä yhä uusia vahvistusjoukkoja. 
Englantilainen lentoase pakotettiin 23. 5 - poistumaan saarelta 

20 — Kriisien ja sodan maailma II. 



306 Sissisotaa Serbiassa 

kokonaan ja vihdoin oli myöskin brittiläisen laivaston väistyttävä 
saaren pohjoisrannikolta. Samaan aikaan kun saksalaiset vihdoin 
kokonaisen viikon taistelun jälkeen saivat yliotteen saaren länsi¬ 
osassa ja vahasivat Kanean kaupungin, nousi 28. 5. italialaisia 
joukkoja maihin saaren itäosassa. Saaren puolustus oli tällöin jo 
murtumassa kokonaan. Kenraali Freybergin peräytyvät joukot 
virtasivat etelärannikon satamiin, etupäässä Sfakiaan saksalaisten 
takaa-ajarnina. Saksalaiset olivat ilmatietä saaneet saarelle ras¬ 
kastakin kalustoa, mm. keveitä panssarivaunuja, ja kaikkien ase¬ 
lajien esimerkillisen kiinteä yhteistoiminta ratkaisi tuloksen. Osa 
brittiläis-kreikkalaisia joukkoja pystyttiin vielä viime hetkessä 
evakuoimaan, vaikka kuljetuslaivastojen kärsiessä tavattomia 
menetyksiä, mutta Sfakiassa antautui lähes 12.000 miestä — saa¬ 
ren uupuneiden ja hajaannuskaan joutuneiden puolustusvoimien 
viimeiset sirpaleet. Kreetan valloitus muodosti siis Balkanin 
sodan komean loppunäytöksen ja saksalais-italialaiset joukot olivat 
päässeet tähän yllättävään tulokseen suhteellisen vähin uhrein. 
Saksan päämaja ilmoitti taistelujen maksaneen kaikkiaan noin 
6.000 miestä kuolleina, kadonneina ja haavoittuneina ja 200 miestä 
oli hukkunut. Brittiläisiä ja kreikkalaisia sotilaita oli kaatunut 
noin 5.000 ja vangeiksi oli joutunut 10.700 brittiä ja 5.000 kreik¬ 
kalaista. Täten oli Englannille annettu uusi hyvin tuntuva isku 
itäisellä Välimerellä ja imperiumi oli kärsinyt sangen huomattavan 
arvovaltatappion. Kaikki brittiläisen merivallan viimeisetkin 
tukiasemat itäisen Välimeren pohjoisella sivustalla oli menetetty 
ja Balkan suojattu Englannin yllätyksiä vastaan. 

Kreetan valloitus päätti suursodan balkanilaisen välivaiheen, 
mutta levottomuus tuolla Euroopan suurella kaakkoisella niemi¬ 
maalla ei silti lakannut. Serbien suuri valtakunta oli murskattu 
12 päivässä hirvittävällä salamasodan moukariniskulla, mutta 
sissisota entisen Jugoslavian vuoristoalueilla jatkui edelleen. Pian 
tarttui aseisiin serbialaisia vapaajoukkoja, joitten yhteinen vah¬ 
vuus on ajoittain noussut jopa yli 100.000 miehen, ja alkoi jälleen 
taistelun, mutta nyt ikivanhoissa balkanilaisissa vuoristosodan 
muodoissa, joita on vaikea juurittaa kokonaan pois. Varsinkin 

serbialainen kenraali Mihailovitsh on toiminut näiden sissijoukkojen 
johtajana, mutta liike on ollut hyvin sekava ja hajanainen. Osaksi 
se on ollut luonteeltaan kiihkokansallista, osaksi taas kommunis¬ 
tista, ja britit sekä bolshevikit ovat tukeneet sitä voimiensa mukaan 
lähettämällä mm. ilmateitse sille kiihottajia, ohjaajia ja aseistusta¬ 
kin. Julistettiinpa Uzicen kaupungissa Novi Pazarin maakunnassa 
neuvostotasavaltakin, vaikka sen vuoristokeskuksen akselivalto- 
j jen miehitysjoukot sitten taas vahasivat. 

Tästä levottomuudesta huolimatta alkoivat uuden ‘poliittisen 
järjestyksen eräät ääriviivat hahmottua Balkanilla jo sodan kes¬ 
täessä ja heti sen jälkeen. Tärkein muutoksista oli Jugoslavian 
suuren kansallisuuksien valtion romahdus. Sen vanhaan keskuk- 
teen Serbiaan jäi nyt vain noin 4,6 miljoonaa asukasta eli 29 % 
valtakunnan äskeisestä väkiluvusta. Tämäkin alue pidettiin jat¬ 
kuvasti akselivaitojen miehityksessä, mutta Belgradiin asetettiin 
kuitenkin elokuun 29 pnä 1941 serbialainen hallitus Jugoslavian 
j entisen sotaministerin, kenraali Neditshin johdolla. Hän sai maan 

rauhoittamista varten käytettäväkseen myöskin vaatimattomat 
aseelliset voimat, yhteensä 20.000—25.000 miestä, mutta suurim¬ 
man taakan taisteluissa sissiliikettä vastaan ovat kuitenkin kan¬ 
taneet akselivaitojen miehitysjoukot yhdessä kroatialaisten kanssa. 

Masennetun, yhä kapinallisen ja sotatilassa elävän Serbian 
rinnalle oli kuitenkin nyt syntynyt .toinen suurempi valtio, riippu¬ 
maton Kroatia, jonka itsenäiseksi julistautumisesta 10.4.1941 
on jo ollut puhe. Ante Pavelitshin johtama uusi valtio muodos- 
tautui kuningaskunnaksi, jonka valtaistuimelle valittiin ja touko¬ 
kuun 18 pnä 1941 julistettiin Savoijin suvun jäsen, Spoleton 
herttua Aimone. Hän ei kuitenkaan ole vielä vuoden 1943 alkuun 
mennessä lopullisesti astunut uuden valtion johtoon eikä siis otta¬ 
nut vastaan v. 1076 Spalatossa Kroatian kuninkaaksi kruunatun 
Zvonimirin kruunua, vaan Pavelitsh on hallinnut edelleen valta¬ 
kuntaansa valtionjohtajan asemassa. Kuninkaanvaalin yhteydessä 
allekirjoitettiin samalla myöskin Kroatian ja Italian välinen »val¬ 
tiosopimus», joka kytkee Kroatian monin tavoin läheisesti Italiaan. 
Niinpä Kroatia sitoutui luopumaan oman sotalaivaston luomisesta 
Adrian merelle ja yhteistoimintaan Rooman kanssa sotilaallisissa 

sekä ulkopoliittisissa kysymyksissä. Samalla määriteltiin myöskin 
Kroatian ja Italian väliset rajat. Italiaan liitettiin nyt suurin osa 
Dalmatian saaristoa sekä ns. »klassillinen Dalmatia», johon kuu¬ 
luvat mm. Zaran, Sebcnicon, Traun ja Spalaton kaupungit. Italia 
sai myöskin etelässä Montenegron rajan luona Cattaron lahden 
ympärillä olevan rannikkoalueen. Luoteessa taas yhdistettiin 
Saksaan Krainin saksalainen asutus, joten Suur-Saksan valtioalue 
laajeni taas kappaleen matkaa etelään päin lähemmäksi Adrian 
merta. 

Kroatia siis peri */io Jugoslavian entisestä valtioalueesta aina 
Drina-joen linjalle idässä ja kaakossa, joten sen valtioalue käsittää 
155.000 km 2 ja asukasluku nousee lähemmäs 7 miljoonaan eli liki 
puoleen Jugoslavian väestöstä. Entisen Jugoslavian alueesta on jo 
mainittujen Saksaan ja Italiaan liittämisten lisäksi muuallakin 
lohkaistu suuria paloja pois. Serbit yhdistivät Jugoslaviaan maail¬ 
mansodan jälkeen myöskin kuningas Nikitan Montenegron, jonka 
hallitsijasuku oli kytkeytynyt Italian kuningassukuun läheisin 
sukulaisuussitein. Onhan Italian kuningatar kuningas Nikitan 
tytär. Montenegro on myös elvytetty eräällä tavalla eloon, tosin 
vain sotilashallinnollisena, vaikka rajoiltaan aikaisempaa itse¬ 
näistä Montenegroa laajempana kokonaisuutena, jota Italia vallit¬ 
see. Pohjoisessa Unkari yhtyi taisteluun Jugoslaviaa vastaan 
11. 4. ja unkarilaiset joukot miehittivät Tonavan ja Tiszan välisen 
aluekolmion, ns. Baczkan, murrettuaan serbialaisten joukkojen 
vastarinnan kiivaissa taisteluissa. Bulgaria taas ei yhtynyt itse 
sotaan Jugoslaviaa ja Kreikkaa vastaan alusta pitäen, mutta 
lähetti kuitenkin joukkoja miehittämään laajoja alueita Jugo¬ 
slaviaan kuuluneessa Makedoniassa, vanhan Serbian itäosissa sekä 
kreikkalaisen Traakian ja osan Länsi-Makedoniaa. 

Kaakkois-Euroopan poliittisten olojen muotoutuminen sodan 
aikana on kyllä vielä suuressa määrin keskeneräistä — viitattakoon 
vain tynkä-Serbian tai Kreikan asemaan ja alueelliseenkin muo¬ 
toon, jota ei ole tarkoin määritelty varsinkaan viimeksimainitun 
osalta. Balkanin sota ja sitä edeltänyt diplomatian taistelu Kaak- 
kois-Euroopasta aiheutti joka tapauksessa näissä Euroopan osissa 
mullistuksen, jonka vaikutus ulottui maanosamme rajoja kauem- 

maksikin. Oikeastaan olisi parempi puhua suursodan balka- 
nilais-etuaasialaisesta kuin pelkästään balkanilaisesta vaiheesta, 
sillä pelätessään akselivaltojen nopeata etenemistä imperiumin 
elintärkeille tukialueille Etu-Aasiaan Englanti ryhtyi Balkanin 
retken epäonnistuttua kiireesti lujittamaan asemaansa arabialai¬ 
sissa maissa. Näin jouduttiin ensin huhti-toukokuun vaihteessa 
1941 julkisotaan Englannin ja Irakin välillä, ja sitten Irakin vasta¬ 
rinnan kukistuttua britit ryhtyivät valloittamaan myöskin rans¬ 
kalaista Syyriaa. Sodan näihin sivuepisodeihin palaamme kuiten¬ 
kin vielä tuonnempana. 

Englannin tarkoituksena oli tällöin varautua toimintaan sekä 
Turkin että Neuvostoliiton sotaan sekaantumisen varalta. Turkin 
osalta Lontoon odotukset kumminkin pettivät, sillä kesäkuun 
18 pnä 1941 ilmoitettiin Ankarasta ensiluokkainen poliittinen 
sensaatio: Saksan suurlähettiläs von Papen ja Turkin ulkominis¬ 
teri Saracoglu olivat allekirjoittaneet Saksan ja Turkin välisen 
ystävyys- ja hyökkäämättömyyssopimuksen, jolla oli ratkaiseva mer¬ 
kitys koko akselivaltojen ja Turkin välisessä, Mustaltamereltä aina 
Dodekanesiaan ulottuvassa sotilaallisessa rajavyöhykkeessä val¬ 
linneen jännityksen poistamisessa. Tätä sopimusta on pidettävä 
yhtenä akselivaltojen diplomatian kaikkein huomattavimpia voit¬ 
toja kaakossa, varsinkin kun se vahvistettiin ainoastaan neljä 
päivää ennen saksalaisten armeijojen marssia Neuvostoliiton rajan 
ylitse. Turkki oli siten tahtonut mahdollisimman selvästi osoittaa, 
että se pysyi suuren itäsodan luomassa uudessa poliittisessa tilan¬ 
teessa edelleen puolueettomana. 

Saksan panssaridivisioonat olivat kuitenkin jo noiden balka¬ 
nilaisten ja läheisen idän melskeitten ja poliittisten sopimisten 
aikana matkalla muualle. Ne olivat poistuneet Balkanilta pohjoi¬ 
seen täydennettäviksi kotimaassa ja siirtyivät sen jälkeen itään, 
uutta vihollista vastaan. Balkanin sodasta oli kuitenkin muuan 
sotilaallinen seuraamus. Mikäli Saksa oli aikonut jo keväällä 1941 
ryhtyä sotaan Neuvostoliiton sotilaallisen uhkan torjumiseksi, niin 
osallistuminen Balkanin probleemien loppuselvitykseen lykkäsi 
tämän uuden sotaretken alkua muutamalla viikolla. Nuo viikot 
saattoivat olla suuren itäisen kesäsotaretken tavoitteiden saavut- 

tamisaikaan nähden hyvinkin tärkeitä, ehkä niillä oli ratkaiseva 
merkitys. Joka tapauksessa Saksa pääsi armeijoineen liikkeelle 
nähtävästi myöhemmin kuin oli laskelmoitu ja siinä suhteessa 
Balkanin sota kaikista vastoinkäymisistä huolimatta merkitsi 
briteille ja bolshevikeille eräänlaista voittoa. 


EUROOPAN TAISTELU BOLSHEVISMIA VASTAAN 


M OLO TO V BERLIINISSÄ 

Joukko Kolmannen valtakunnan korkeimpia arvohenkilöitä, 
diplomaattikuntaa ja sanomalehtimiehiä oli marraskuun io päivän 
aamuna 1940 koolla Berliinin Anhalter Bahnhofilla, joka oli tätä 
tarkoitusta varten muhkeasti koristeltu. Ulkoministeri von Rib- 
bentropin, kenraalisotamarsalkka Keitelin, SS:n ja Gestapon kor¬ 
keimman päällikön Himmlerin ym. läsnäolo todisti, että oli kysy¬ 
mys poikkeuksellisesta vierailusta. Valtakunnan pääkaupunkiin 
odotettiinkin nyt itseään Vjatshcslav Mololovia, Neuvostoliiton 
kansankomissaarien neuvoston puheenjohtajaa ja ulkoasiain kan¬ 
sankomissaaria, jonka Saksan hallitus oli kutsunut neuvotteluihin. 

Kansojen välinen diplomaattinen kosketus ja seurustelu on 
kautta aikojen tapahtunut monimutkaisin ja juhlallisin tavoin ja 
muodoin, jotka käytäntö on vakiinnuttanut pyhemmiksi ja muuttu- 
mattomammiksi kuin vanhojen suurten uskontojen kulttimenot. 
Mutta toisinaan voi kuitenkin niiden yhteydessä esiintyä etiketti- 
kysymyksiä, jotka kerta kaikkiaan näyttävät mahdottomilta sel¬ 
vittää. Sellainen pulma oli myös Saksan ulkoasiainministeriön 
jättiläiskokoisesta olemuksestaan kuuluisan protokollapäällikön 
ja juhlamenojen ohjaajan, vapaaherra von Dömbergin ratkaista¬ 
vana Molotovin vierailun edellä. Korkea bolshevistinen vieras 
kansallissosialistisen Saksan pääkaupungissa! Tosin asia voitiin 
selittää poliittisesti mutkattomaksi. Suurvaltojen suhteiden kehi¬ 
tyksen ei suinkaan tarvitse olla millään tavoin riippuvainen niiden 
systeemivastakohdista, sillä realistinen valtiotaitohan sivuuttaa 
kylmästi sellaiset tekijät hoitaessaan suurvallan etupolitiikkaa. 

• Vaikeampaa oli sitävastoin päästä selvyyteen vastaanoton 
ulkonaisista muodoista. Korkeille vieraille on vakiintuneen kan¬ 
sainvälisen tavan mukaan osoitettava huomaavaisuutta nostamalla 
näkyviin vierailevan kansallisuuden värit. »Mutta mitäpä sanoisi- 
vatkaan berliiniläiset ja kaikki uskolliset kansallissosialistit, jos he 
jonakin aamuna näkisivät Unter den Lindenin ja Wilhelmstrassen 
koristettuna hakaristilipuin ja punaisin vasara-sirppi-vaattein, 
molemmat tunnuskuvat veljellisessä sovussa toistensa rinnalla?» 
Tämän kysymyksen on esittänyt teoksessaan ruotsalainen sanoma¬ 
lehtimies Gunnar Mullem, joka taitavasti kuvaa tuota vastaan¬ 
ottoa. »Edelleen on tapana, että sellaisissa tilaisuuksissa asemalla 
odottava soittokunta ensiksi soittaa vieraiden kansallishymnin 
ja sitten oman. Lakko on tosin tuntematon käsite Saksassa, mutta 
saattoiko todellakaan vaatia Leibstandarte Adolf Hitlerin uskol¬ 
lisia musikantteja soittamaan Intemationalea, joka on Neuvosto¬ 
liiton virallinen hymni.» 

Paroni von Dömberg selviytyi kumminkin pulmastaan taita¬ 
vasti. Kun knallihattuinen Molotov astui turkkiverhoisine seu¬ 
rueineen ulos junastaan Berliinin Anhalter Bahnhofin laiturille ja 
tervehdysten jälkeen lähti isäntineen aseman edustalla odottaviin 
autoihin, niin asemarakennuksen suuri aula oli myös koristeltu 
tyylikkäästi permannosta aina kattoon saakka. Olipa siellä Neu¬ 
vostoliiton punainen lippukin, mutta niin nokkelasti kätkettynä 
hakaristilippujen kehystään, että silmän oli vaikeata sitä havaita. 
Aseman edustalla oli myös paraatikomppania soittokuntineen, 
mutta se ei ollut Hitlerin SS-henkikaartia, vaan armeijan joukkoja. 
Eikä soittokunta soittanut Intemationalea, vaan tätä tilaisuutta 
varten erityisesti sävelletyn marssin. Siis tavallistakin suurempaa 
huomaavaisuutta, voitiin diplomaattisin muodoin perustella! 

Vielä samana päivänä iltapäivällä tapahtui Hitlerin ja Molo- 
tovin historiallinen kohtaus, joka muodostaa hyvin tärkeän, suo¬ 
rastaan ratkaisevan rajapyykin Euroopan viimeaikaisissa vai¬ 
heissa. Tuon keskustelun jälkeen neuvottelut katkesivat ja vierailu 
tosiasiallisesti päättyi tuloksettomuuteen, jota kylläkin peiteltiin 
toistaiseksi diplomatian korulausehunnuin. Molotov nukkui yönsä 
neuvostolähetystössä ja tahtoi jo seuraavana iltana lähteä takai- 

sin Moskovaan. Nyt von Dömberg sai näyttää uudelleen taitoaan. 
Molotovin vierailun oli etukäteen ilmoitettu kestävän useampia 
päiviä, mutta ulkoasiain kansankomissaari pyysi nyt jo erikois¬ 
junaa palatakseen takaisin Kremliin! Siispä vastattiin kohteliaasti, 
mutta kuitenkin eväten. Kenties oli mahdollista järjestää juna 
jo siksi illaksi, mutta oli eräs äärettömän tärkeä este. Täytyi jär¬ 
jestää myös huolenpito korkean vieraan turvallisuudesta ja se ei 
käynyt päinsä aivan kädenkäänteessä. 

Molotov matkusti siis Berliinistä takaisin itään seurueineen 
■marraskuun 12 pnä saavuttamatta mitään neuvotteluissa. Hänen 
ja Hitlerin keskustelusta on toistaiseksi käytettävissä yksi ainoa 
selonteko, Saksan johtajan itsensä kesäkuun 22 pnä 1941 antama. 
Julistuksessaan Saksan kansalle Hitler kertoo: 

»Raskain sydämin minä harkitsin asiaa. Me saksalaiset emme 
syö sanaamme. Pyysin Molotovin Berliiniin vierailulle neuvotel- 
lakseni tilanteesta. Molotov asetti minulle neljä kysymystä: 

1) Molotovin kysymys: Suuntautuuko Saksan takuu Roma¬ 
nialle siinä tapauksessa, että Neuvostoliiton taholta tapahtuu hyök¬ 
käys Romaniaan, myös Neuvostoliittoa vastaan? — Vastaukseni: 
Saksan takuu on yleinen ja meille ehdottoman sitova. Mutta 
Venäjä ei ole koskaan meille ilmoittanut, että sillä Bessarabiaa 
lukuunottamatta ylipäänsä on mitään etuja Romaniassa. Jo 
Pohjois-Bukovinan miehitys oli rikos tätä vakuutusta vastaan. 
Minä en senvuoksi uskonut, että Venäjällä nyt yhtäkkiä vielä voisi 
olla joitakin lisäaikomuksia Romaniaa vastaan. 

2) Molotovin kysymys: Venäjä tuntee olevansa jälleen Suomen 
uhkaama. Venäjä on päättänyt olla sitä sietämättä. Onko Saksa 
valmis olemaan antamatta Suomelle mitään apua ja ennen kaikkea 
halukas heti vetämään pois kaikki saksalaiset joukot, jotka olivat 
vaihtoa varten kauttakulkumatkalla Kirkkoniemeen? — Vastauk¬ 
seni: Saksalla ei enempää kuin tähänkään asti ole mitään poliittisia 
intressejä Suomessa. Mutta Saksa ei voi pitää mahdollisena sietää 
uutta sotaa Venäjän puolelta pientä Suomen kansaa vastaan, var¬ 
sinkaan kun emme koskaan voineet uskoa Suomen puolelta Venäjää 
vastaan kohdistuvaan uhkaan. Mutta me emme ylipäänsä toivo* 
että Itämerellä vielä kerran syntyy sotanäyttämcu 

3) Molotovin kysymys: Onko Saksa valmis suostumaan siihen, 
että Neuvostoliitto puolestaan antaa takuun Bulgarialle ja että 
neuvostolaisia joukkoja tässä tarkoituksessa lähetetään Bulgariaan, 
jolloin hän, Molotov, halusi selittää, ettei heidän tarkoituksenaan 
ollut tästä syystä esimerkiksi syrjäyttää kuningasta. — Vastauk¬ 
seni: Bulgaria on suvereeninen valtio enkä tiedä, että Bulgaria 
ylipäänsä on pyytänyt mitään takuuta Neuvostoliitolta niinkuin 
Romania oli pyytänyt Saksalta. Sitäpaitsi minun täytyy tämän 
kysymyksen johdosta neuvotella liittolaisteni kanssa. 

4) Molotovin kysymys: Neuvostoliitto tarvitsee joka tapauk¬ 
sessa vapaan pääsyn Dardanellien kautta ja vaatii myös suojak- 
seen muutamien tärkeiden tukikohtien miehitystä Dardanelleilta 
ja Bosporilta. Suostuuko Saksa siihen vai ei? — Vastaukseni: 
Saksa on valmis puolestaan aina suostumaan Montreux’n sopimuk¬ 
sessa määritellyn statuksen muutokseen Mustanmeren valtioiden 
hyväksi. Saksa ei ole valmis suostumaan venäläisten tukikohtien 
muodostamiseen salmien alueelle.» 

Tuo Hitlerin selonteko väläyttää kuin salaman valossa nähtä¬ 
väksi monet pimeät ja kohtalokkaat asiayhteydet, jotka pysyivat 
hämärinä aina kesäkuun 22 päivään 1941 saakka. Neuvostoliitto 
oli Bessarabian ja Pohjois-Bukovinan kiristykseen Romanialta 
kesä-heinäkuun vaihteessa 1940 päättyneenä läntisenä laajentumis- 
kautenaan vallannut itselleen uudet, erinomaiset tukiasemat, siir¬ 
tänyt rintamansa Eurooppaa vastaan osaksi useitakin satoja kilo¬ 
metrejä lähemmäksi. Nyt bolshevismi valmistautui toteuttamaan 
uusia, entistä paljon laajempia suunnitelmia, joiden lopputavoit- 
teena oli koko Euroopan bolshevisoiminen. Se varustautui sisäi¬ 
sesti, niin sotataloudellisesti kuin sotilaallisestikin tuohon jättiläis- 
kaappaukseen, jota sen diplomatia ja kominternin myyräntyö 
rinnan taas valmistelivat samaan aikaan omilla aseillaan. 

NEUVOSTOLIITTO VARUSTAUTUU 
UUSIIN KAAPPAUKSIIN 

Stalinin punainen imperialismi oli jo ennen nykyisen sodan 
alkua työskennellyt kokonaisen vuosikymmenen johdonmukaisesti 

luodakseen edellytykset bolshevismin valloitustavoitteiden saa¬ 
vuttamiseksi ja diktaattorin oman rajattoman kunnianhimon tyy¬ 
dyttämiseksi, niinkuin tämän teoksen ensimmäisessä osassa olemme 
jo nähneet. Neuvostoliiton teollistuttamisen viisivuotissuunnitel¬ 
mat, maatalouden kollektivisointi, äärimmilleen keskitetyn, valtio¬ 
kapitalistisen virkamiesvaltion ja despoottisesti hallitun »luokatto¬ 
man» massayhteiskunnan luominen, täten tahdottomiksi muokat¬ 
tujen ja alistettujen massojen äärimmäinen militarisoiminen ja 
laajuudeltaan suunnattoman sotilasmahdin kehittäminen tähtäsi 
samaan päämäärään kuin stalinilaisuuden liitto uuden venäläisen 
nationalismin kanssa. »Sosialismin toteuttaminen yhdessä ainoassa 
maassa» oli ajateltu vain väliasteeksi, jota seuraisi jättimäinen 
laajentuminen kaikin tuon sotilasvaltion voimin, päämääränä 
johtoasema Euroopassa ja Aasiassa, vanhan mantereen, ihmiskun¬ 
nan enemmistön massojen hallinta, siis bolshevismin voitto kaik¬ 
kialla, mutta Stalinin itsensä johdolla, hänen itsensä ollessa 
rajattomiin laajentuvan kommunistisen massavaltion kaliifina. 

. Tuo päämäärä houkutteli planetaarisine näköaloineen, mutta 
sen tielle kohosi kaikenlaisia esteitä, ulkonaisia ja sisäisiä. Talvi¬ 
sodasta Suomea vastaan ei tullutkaan »voittamattoman» punaisen 
armeijan lyhyt paraatimarssi Tornionjoelle ja Pohjanlahden ranni¬ 
koille, vaan Kremlin diktatuurin arvovaltaa sekä kansainvälisesti 
että sisäisesti pahasti vaarantava, todellinen ja kova sota, jossa 
neuvostoarmeijan asekunnia saatiin pelastetuksi vasta äärimmäisin 
ponnistuksin. Olipa Stalinin ja Molotovin täytynyt tinkiä tavoit¬ 
teistaan, suostua kompromissiin, tosin vain väliaikaiseen, jota 
bolshevikit eivät aikoneetkaan pitää pitemmälti, niinkuin Hitlerin 
ja Molotovin keskustelusta ja monista muista asiayhteyksistä 
olemme nähneet. Tuo sota oli samalla paljastanut bolshevistisen 
jättiläisen sisäisessä rakenteessa ja taistelukyvyssä heikkouksia, 
jotka nyt näyttivät sitäkin vaarallisemmilta, kun suunnitelmien 
toteutus lännessä tuntui vaikeutuvan aivan odottamattoman pal¬ 
jon. Olihan Saksa saavuttanut mannersodassa aivan tavattoman 
nopean ja täydellisen voiton ja vaikka se edelleen jatkoikin Italian 
kanssa taisteluaan Englantia vastaan Kanaalin rannoilla ja Väli¬ 
merellä, Saksan suuren asemahdin pääosa voitiin tämän jälkeen 



e uvos t o to t aloud e xx a 317 


Ohjia kiristetään n 

kääntää, itään, vartioimaan valtakunnan etuja sillä suunnalla, 
Euroopan mantereen heikontumisen ja kaaokseen sortumisen sijasta 
olikin ilmeisesti syntymässä todella uusi voimakas liittokuntasys- 
teemi, joka voisi täydelleen sulkea bolshevismin tien Eurooppaan ja 
tehdä kaikki Stalinin suunnitelmat tyhjiksi. 

Tämä perspektiivi selittää tavattomat voimainponnistukset, 
joihin Kremlin valtiaat ryhtyivät keväästä 1940 lähtien käyttäen 
mitä laajimmassa mitassa hyväkseen Suomen talvisodan antamia, 
kalliisti ostettuja kokemuksia. Kaikilla aloilla ponnistellaan maan 
valtavien voimavarojen mobilisoimiseksi sotatarkoituksiin aivan 
äärimmäisessä mitassa. Niinpä neuvostotaloudessa ohjia kiristetään 
vielä entisestään, ja mikäli esimerkiksi maataloudessa tehdään joi¬ 
takin myönnytyksiä kolhositalonpoikien oma-aloitteisuuden lisää¬ 
miseksi, on ainoana tarkoituksena laajentuneiden tuotantosuunni¬ 
telmien toteutuksen jouduttaminen. Vuoden 1940 sato oli neu¬ 
vostolaisten tilastojen mukaan poikkeuksellisen hyvä, koska Itä- 
Euroopassa kosteussuhteet olivat edullisemmat kuin lännempänä. 
Täten ilmoitettiin saadun kaikkiaan satotavoitteen 7,» miljardia 
puutaa (n. 120 milj. tonnia) ylittänyt määrä viljaa, mutta vuoden 
1941 tavoitteet asetettiin taas tuntuvasti korkeammalle, Samalla 
kevätkylvökamppailu jätettiin suuremmassa määrin kuin aikai¬ 
semmin kolhosien johdon omalle vastuulle, vaikka puolueen ja 
valvontaviranomaiset tietysti pitivät lujasti käsissään toiminnan 
johtoa. Talonpoikia koetettiin nyt uuden sodan kynnyksellä kan¬ 
nustaa työhön ja lojaalisuuteen myöskin muuttamalla verotus 
hehtaarituoton mukaiseksi ja maksamalla tuntuvia tuotantopalk¬ 
kioita, niinkuin maatalouden kansankomissaari Zverjev ilmoitti 
maaliskuussa 1941. 

Kolhositalonpoikaisto oli pakotettu valtion pakkotyöhön, 
sidottu turpeeseensa eikä sen taholta ollut enää pelättävissä mitään 
suuria vaaroja. Sitävastoin aikaisemmin etuoikeutetun teollisuus- 
työväestön kytkentä tuotantolaitoksiinsa ja kaiken mahdollisen 
irtiottaminen työntekijöistä saavutti nyt vasta äärimmäiset muo¬ 
dot. Puhuessaan neuvostohallituksen uusista, työoloja koskevista 
ukaaseista Kalinin lausui syksyllä 1940 mm.: »Jokaiselle toverille 
täytyy olla täysin selvää, että näiden käskyjen tarkoitus on yksi 

ainoa, nimittäin saattaa täydelliseen järjestykseen meidän teolli¬ 
suutemme ja turvata tuotanto-ohjelmien täyttäminen. Ilman sitä 
ei meidän teollisuutemme voi kasvaa eikä kehittyä nopeasti. Ja jos 
me muistamme, millainen kansainvähnen tilanne on tällä hetkellä, 
niin käy näiden ukaasien merkitys ja tarpeellisuus niin selväksi, 
ettei tarvita mitään selityksiä.» 

Ensimmäisiä näistä toimenpiteistä työsuoritusten kiristämiseksi 
oli työajan pidentäminen. Kesäkuussa 1940 julkaistiin käskykirje, 
jonka mukaan aikaisempi 7 tuumin työpäivä muutettiin 8-tuntiseksi 
ja viisipäivainen työviikko kuusipäiväiseksi, niin että palattiin 
tässä kohdin vanhaan »porvarilliseen» viikkolaskelmaan. Neu¬ 
vostolehdistö oli jo vuosia pauhannut »muuttolintuja» ja »matka- 
laukkutovereita» vastaan, joilla tarkoitettiin alinomaa työpaikasta 
toiseen muuttavaa työväestöä. Työpassien käytäntöönoton tar¬ 
koituksena oli jo ollut kiristää otetta tässä kohdin, mutta nyt men¬ 
tiin vielä pitemmälle. Työntekijöiltä kerta kaikkiaan kiellettiin 
oikeus vaihtaa työpaikkaa ilman asianomaisen tuotantolaitoksen 
johdon lupaa ja laitosten johtoelimien oikeus siihen rajoitettiin 
äärimmäisen vähäiseksi. Tosiasiallisesti työläiset sidottiin täten 
ehdottomasti siihen työhön, missä he silloin olivat. Toisaalta taas 
työvoiman suuntausta eri aloille ja maan eri osiin silmällä pitäen 
saatettiin voimaan asetus »insinöörien, teknikkojen, työmestarien, 
virkailijoiden ja ammattityöläisten pakollisesta muutosta eräistä 
yrityksistä ja laitoksista toisiin». Täten neuvostoviranomaiset 
— myöhemmin valvonta siirtyä kokonaan sotilasviranomaisten 
käsiin — saivat rajattoman vallan kaikkien neuvostokansalaisten 
työvoiman hyväksikäyttöön kaikessa laajuudessaan. Asianomai¬ 
nen voitiin millä hetkellä tahansa ilman mitään poikkeusmääräyk¬ 
siäkin siirtää vaikka valtakunnan äärestä toiseen ja tehtäviin, 
jotka heille asetettiin. Rangaistuksia työstä myöhästymisestä ja 
muista työkurin rikkomuksista kovennettiin, kun taas oikeuksia 
lomiin ja sairausavustuksiin supistettiin drakoonisesti. Vieläpä 
ryhdyttiin kiireesti luomaan teollisuudelle »reserviarmeijaa». Loka¬ 
kuun 2 pnä 1940 saatettiin voimaan ukaasi »Neuvostoliiton työvoi¬ 
man valtionreserveistä». Sen mukaan päätettiin vuosittain 
800.000—1.000.000 14—17 vuoden ikäistä nuorta mobilisoida pää- 



asiassa maaseudulta koulutettaviksi ammattikouluissa ja muilla 
tavoin teollisuuden, kulkulaitoksen ym. palvelukseen sotilaallisessa 
järjestyksessä, niin että näiden mobilisoitujen täytyi asetuksen 
mukaan palvella koulutuksen saatuaan 4 vuotta niissä työpai¬ 
koissa, joihin heidät komennettiin. 

Nämä esimerkit riittäkööt osoittamaan, missä laajuudessa 
ihmismassoja nyt asetettiin liikkeelle sotatalouden palvelukseen. 
Tuohon Suomea vastaan käydyn talvisodan ja kesäkuun 22 pnä 
1941 alkaneen uuden yleisen sodan väliaikaan sattuu epäilemättä 
myöskin neuvostovallan teollisuuden, varsinkin varustustuotan¬ 
non varsin huomattava laajentuminen, samalla kun tuotannon 
painopiste nyt entistä enemmän siirtyi vielä itään päin. Mitään 
yksityiskohtaisia numeroita ei ole kyllä käytettävissä ymmärrettä¬ 
vistä syistä, sillä sotataloudelliset tiedot ovat sodan aikana kaikis¬ 
sakin maissa sotasalaisuuksia, ja neuvostovalta oli jo rauhan- 
aikanakin osannut pitää tuotanto-olojensa todellisuuden aivan eri¬ 
koisen hyvin salassa. Mainittakoon tässä kuitenkin eräitä bolshe¬ 
vikkien omia tilastolukuja, jotka esitettiin helmikuussa 1941 pide¬ 
tyssä Neuvostoliiton kommunistipuolueen kongressissa. Siellä esi¬ 
tetyissä selonteoissa ilmoitettiin Neuvostoliiton teollisuustuotan¬ 
non kasvaneen kolmen edellisen vuoden kuluessa 44 % ja esimer¬ 
kiksi koneteollisuuden tuotannon lisäys oli 77 %. Samana aikana 
oli 2.900 uutta tuotantolaitosta pantu käyntiin ja huomiota herät¬ 
tää tällöin erityisesti valmistusteollisuuden kasvun tietoinen, pro¬ 
pagandistinen korostus. Niinpä selitettiin suuresti lisätyn lento¬ 
koneiden, panssarien, sotalaivojen sekä muun materiaalin tuotan¬ 
toa, sillä »neuvostokansat eivät saivartele valtion määrärahoissa 
ja aseta rajoituksia, kun vaaditaan sotilaallisen valmiuden vahvis¬ 
tamista». 

Tuokin lainaus eräästä kommunistipuolueen kongressissa pide¬ 
tystä puheesta osoittaa, mikä oli noiden sotataloudellisten ponnis¬ 
tusten tarkoitus. Epäilemättä ne johtivat suuriin tuloksiin, sillä 
oli kysymys suunnattomien tuotantovoimien häikäilemättömästä 
riistokäytöstä, jossa nyt tehtiin äärimmäiset johtopäätökset. Neu¬ 
vostovallan teollisuusvoiman lisääntymiseen vaikutti juuri ennen 
sotaa vielä sekin seikka, että suuri määrä aikaisemmin suunnitel- 

tuja ja rakenteilla olleita laitoksia valmistui ja voitiin ottaa käy¬ 
täntöön vuosina 1940—1942, nimenomaan valtakunnan itäisillä 
alueilla, jonne tuotannon laajentaminen oli pääasiallisesti keski¬ 
tetty. Samalla oli suoritettu myöskin teollisuustuotannon desen¬ 
tralisoimista siirtymällä aikaisemmista mammuttiyrityksistä keski¬ 
kokoisiin, joita on helpompi johtaa ja valvoa, ja joihin on helpompi 
järjestää työvoimien saanti ja raaka-ainehuolto. Kulkulaitoksen 
alalla taas oli annettu rautateiden kansankomissaarille Lazar 
Kaganovitshille sekä vesiliikenteen kansankomissaareille Shashko- 
ville ja Dukelskille täydelliset diktaattorin valtuudet kuljetusolojen 
kohentamiseen nimenomaisesti sotilaallisia tarpeita silmälläpitäen. 
Samaa tarkoitti myöskin useiden uusien strategisten ratojen 
kiireellinen rakentaminen. 

Tuon sotataloudellisen mobilisoinnin ohella tapahtui vielä laa¬ 
jemmissa mittasuhteissa kiihdytetty toiminta punaisen armeijan 
vahvistamiseksi joka suhteessa. Bolshevistinen imperialismi tar¬ 
kasteli ja hioi talvisodassa lovia saanutta miekkaansa. Tässä työssä 
punaisen asemahdin kohentamiseksi kuvastuu bolshevismin kum¬ 
mallisen kaksoisolemuksen uusi venäläisnationalistinen puoli vielä 
selvemmin kuin missään muualla. Paluu vanhoihin venäläisiin 
sotilaallisiin perinteisiin ja muotoihin tapahtuu johdonmukaisesti, 
ja historian varuskammioista koetetaan kaivaa käytettäväksi 
kaikki, mikä vain saattoi tavalla tai toisella hyödyttää stalinilai¬ 
sen imperialismin tarkoitusperiä. Jo v. 1935 oli otettu käytäntöön 
upseeriarvot eversteihin saakka sekä annettu viidelle punaisen 
armeijan ansioituneimmalle johtajalle marsalkan arvo. Bolshevik¬ 
kien eniten vihaamat kenraalien arvonimitykset sitävastoin hyljek¬ 
sittiin edelleenkin ja käytettiin niiden sijasta prikaatin, divisioonan, 
armeijakunnan ja armeijan komentajien arvoastenimityksiä. Tou¬ 
kokuussa 1940 kuitenkin saatettiin käytäntöön myös kenraalien 
ja amiraalien arvot, komeat paraatiasut ja arvomerkit. Vieläpä on 
myöhemmin palauduttu syksyllä 1942 tsaarinaikuisiin olkaimiin¬ 
kin. Kesäkuussa 1940 siirryttiin myöskin tervehtimispakkoon ja 
upseereille annettiin käsky pitää ehdottoman ankarasti huolta sen 
noudattamisesta. Upseeriston asemaa, palkkausoloja jne. paran¬ 
nettiin muihin väestöryhmiin verrattuna, upseeristo kehittyi yhä 

enemmän etuoikeutetuksi ja suljetummaksi kastiksi, jolta vaadit¬ 
tiin myöskin elämäntavoissa »herraskaisuutta». Punaisen armeijan 
riveissä jo aikaisemmin vallinnutta ankaran kovaa kuria tiuken¬ 
nettiin yhä, rangaistuksia kuririkkomuksista kovennettiin ja loka¬ 
kuussa 1940 annettiin upseereille oikeus rauhan aikanakin sovel¬ 
taa kuuliaisuusrikkomuksissa kaikkia rankaisukeinoja »aina ampu¬ 
miseen saakka». Esimies ei tällöin ollut vastuussa alaisensa kuo¬ 
lemasta tai haavoittumisesta, mutta sitävastoin häntä odotti 
ankara rangaistus, jollei hän osoittautunut armeijan johdon mie¬ 
lestä tarpeeksi häikäilemättömäksi. 

Samaa pyrkimystä komentovallan keskitykseen ja vahvista¬ 
miseen todisti myöskin komissaarijärjestehnän vähittäinen heiken¬ 
täminen. Suomen talvisodan jälkeen oli Stalinin sihteeri Mala- 
koveski saanut tehtäväkseen tutkia punaisen armeijan epäonnis¬ 
tumisten syitä. Hän esittikin ankaria syytöksiä poliittisten komis¬ 
saarien järjestelmää vastaan ja seurauksena oli, että komissaarit 
alistettiin varsinaisten upseerien käskynalaisiksi. Sitten uuden 
sodan alettua tapahtuu taas käänne. Komissaarit pääsevät uudel¬ 
leen valtaan, mutta vain joksikin aikaa. Syksyllä 1942 tapahtuu 
nimittäin komissaarisysteemin lopullinen poistaminen ainakin 
muodollisesti. Kaikki komentovalta keskitetään joukko-osastojen 
päälliköitten käsiin ja osa nyt tehtävistään pois siirrettäviä poliit¬ 
tisia komissaareja nimitetään aktiiviupseereiksi. 

Stalin lujitti tietysti täten arvovaltaansa punaisen armeijan 
johtavan aineksen silmissä ja vahvisti sen uskollisuutta hänen dik- 
tatuuriaan kohtaan, varsinkin kun oli pelättävissä, että kärsityt 
suunnattomat sotilaalliset vastoinkäymiset voisivat järkyttää 
koko valtajärjestelmän perusteita, vieläpä nostaa esiin ajatuksia, 
että diktaattori itse oli syypää kaikkiin näihin onnettomuuksiin. 
Uudesta sodasta tahdottiin kuitenkin samalla tehdä massojen 
innostamiseksi isänmaallinen sota, jota käytiin ennen kaikkea 
Venäjän mahtiaseman puolesta ja sen puolustamiseksi. Stalini- 
laisuus osasi täten viisaasti valjastaa uusnationalismiin kätkeyty¬ 
vät suuret voimavarat omien tarkoitusperiensä palvelukseen. 
Niinpä punaisen armeijan lippuvalassa oli vuoteen 1939 saakka 
puhuttu »työtätekevän kansan pojasta®, joka uhraa »jokaisen teon 

ja joka ajatuksen koko maailman kaikkien työtätekevien vapaut¬ 
tamisen suuren päämäärän saavuttamiseksi*. Uusi valankaava 
sitävastoin tunsi vain »kansalaisen* ja »isänmaan puolustamisen 
kuolemaan saakka*. Samaan päämäärään tähtäsivät myöskin 
Kutusovin ja Suvorovin kunniamerkit — yleensä koko venäläisen 
sotilaallisen menneisyyden palvonta. 

Hyvin paljon ehti tuona kahden sodan välikautena tapahtua 
myöskin punaisen armeijan organisatorisessa uudestijärjestämi¬ 
sessä sekä koulutuksen ja osaksi aseistuksenkin uudistamisessa. 
Panssarivoimille, raskaalle tykistölle ja ilma-aseelle omistettiin 
entistäkin enemmän huomiota ja punaisen armeijan määrätietoi¬ 
sesti offcfisiivista luonnetta korostettiin kaikin tavoin. Marsalkka 
Voroshilov oli saanut väistyä punaisen armeijan johdosta, sota- 
asiain kansankomissaarin paikalta, ja hänen seuraajansa, mar¬ 
salkka Timoshenkon v. 1940 laatimassa koulutusohjelmassa otet¬ 
tiin erittäin laajassa mitassa varteen kaikki talvisodan antamat 
ja tarkoin seulotut kokemukset. Erityisesti kiinnitettiin tietysti 
huomiota armeijan koulutukseen talvisotaan ja tällöin eritoten 
joukkojen hiihtokoulutukseen. Mutta yleensäkin oli nyt tunnuk¬ 
sena päällystön oma-aloitteisuuden lisääminen ja kaikkien asela¬ 
jien pienten sekä pienimpien yksiköitten koulutus itsenäiseen toi¬ 
mintaan, Puna-armeijan äärettömän raskaaksi, hitaaksi ja kan¬ 
keaksi osoittautunutta, massiivista koneistoa koetettiin täten vet- 
reyttää ja myöhemmin tämä pyrkimys kävi uuden sodan aikana 
yhä määrätietoisemmaksi, kuten on saatu nähdä esimerkiksi uuden 
panssaritaktiikan omaksumisesta. 

Täten kehitettiin ja lavennettiin sotilasmahtia, joka käytet¬ 
tävissä olleiden ihmis- ja materiaalimassojen suuruuteen nähden 
oli kaikesta päättäen maailman ensimmäinen. Sen mittasuhteita 
ei kesäkuussa 1941 vielä läheskään tunnettu ja Suomen talvisota 
oli epäilemättä myös antanut kamppailua sivusta seuraaville aihetta 
bolshevistisen sotakoneiston laadunkin aliarviointiin. Venäläinen 
sotilas on kuitenkin menneinä vuosisatoina osoittautunut sitkeäksi, 
kestäväksi ja fyysillisesti voimakkaaksi taistelijaksi, jonka voima 
on tosin aina perustunut massavaikutukseen, mutta on hyvän 
johdon alaisena pystynyt aikaansaamaan paljon varsinkin puo- 

lustustaistelussa. Venäläisen sotalaitoksen massiivinen kankeus 
ja hitaus on siinä usein osoittautunut voimaksi, jota ei ole syytä 
aliarvioida. »Itse asiassa on johduttu samoihin kokemuksiin, joita 
ruotsalaiset ovat vuosisatoja saaneet sodissaan Moskovaa vastaan, 
joihin Fredrik Suuri johtui Zomdorffin ja Kunersdorffin, Napoleon 
Eylaun ja Friedlandin luona sekä vuoden 1812 sotaretkeltä, rans¬ 
kalaiset ja englantilaiset Krimin sodassa ja suomalaiset viime 
sodassaan neuvostovaltaa vastaan. Bolshevistinen järjestelmä ei 
tähän ole tuonut mitään uutta, ainoastaan kehittänyt yanhoja 
ominaisuuksia huippuunsa.» 

Tuo ruotsalainen asiantuntijan huomautus suuren itäsodan 
kokemuksista vuoteen 1942 mennessä pitää epäilemättä suurin 
piirtein paikkansa ja vastaa myöskin sitä, mitä suomalaiset soturit 
tiesivät itäisestä vihollisestaan. Bolshevikit olivat rpilitarisoimi- 
sessaan vain menneet vielä pitemmälle kuin tsaarien Venäjä kon¬ 
sanaan. He olivat ottaneet myöskin venäläisen valtapiirin vieras¬ 
heimoisten, aasialaistenkin kansojen ihmisreservit tarkoin käytän¬ 
töön, minkä tsaarivalta taas suuressa määrin jätti tekemättä. 
Ulkomailla arvioitiin yleensä punaisen armeijan, laivaston ja ilma¬ 
voimien koulutettujen reservien kokonaisvahvuus 11—14 miljoo¬ 
naksi mieheksi, mutta tosiasiallisesti se näyttää olleen tuntuvasti 
suurempi. Samoin oli myöskin niiden materiaaliarvioiden laita, 
joita eri maiden sanoma- ja ammattilehdistössä sekä ammattikir¬ 
jallisuudessakin julkaistiin. Niinpä punaisen armeijan lentoaseen 
koneluku näyttää ylittäneen otaksumat, että ensi linjan koneita 
olisi bolshevikeilla ollut kaikkiaan 6.000—-8.000, ja panssarivoimia 
taasen oli käytettävissä luultavasti enemmän kuin millään muulla 
maalla. Suhteellisesti heikoimmat olivat sitävastoin vahvuudel¬ 
taan punaiset merivoimat, jotka jakaantuivat neljään eri laivas¬ 
toon: Itämeren, Mustanmeren, Pohjoisen jäämeren ja kaukoidän 
eskaadereihin. Itämerellä oli bolshevikeilla sodan puhjetessa kaksi 
vanhaa, mutta uusittua 23.600 tonnin taistelulaivaa, 2 uutta 
8.500 tonnin raskasta risteilijää (»Kirov»-tyyppi), kaksi 3.000 ton¬ 
nin torpedoristeilijää (»Leningrad*-tyyppi), noin 30 hävittäjää, 
niistä puolet uudenaikaisia, noin 80 sukellusvenettä sekä suuri 
määrä kaikenlaisia keveitä aluksia kuten vanhempia torpedo- 

veneitä, uusia tykkiveneitä, mt.vcncitä, miinanraivaajia, vartio- 
moottoriveneitä jne. Tämä laivasto oli kesään 194 ° mennessä 
päässyt ulos Suomenlahden perukasta Itämerelle ja sen käytettä¬ 
vissä oli käytännöllisesti katsoen yhtä laaja, tukikohtajärjestclmä 
kuin tsaarinajan merivoimilla: Kronstadt, Hanko, Tallinna, Pal- 
diski. Viron saaristo, Riika, Vindau ja Libau. Jäämerellä taas 
bolshevikeilla oli Poljamojen uutta sotasatamaa tukikohtanaan 
käyttävissä merivoimissa jokunen »Lcningrad»-tyypui torpedo- 
risteilijä, kymmenkunta hävittäjää ja joukko sukellusveneitä. 
Niin kauan kuin bolshevikit hallitsivat Nevan—Laatokan—Syvä¬ 
rin—Äänisjärven—Stalinin kanavan vesitietä, heillä oli myös 
tilaisuus siirtää keveitä yksiköitä mereltä toiselle. Mustallamerellä 
neuvostolaivasto oli toisten rantavaltioiden heikkouden johdosta 
vallitseva mahti, johon kuului yksi 23.600 tonnin taistelulaiva, 5 
risteilijää, 20 hävittäjää tai torpedo venettä, 38 sukellusvenettä 
ja suuri joukko keveitä aluksia kuten moottoritykkiveneitä, mt.- 
veneitä (n. 100), miina-aluksia jne. Tällä laivastolla oli sitäpaitsi 
käytettävänään useita hyviä tukikohtia Odessasta, Hersonista 
ja Nikolajevistä Sevastopoliin, Novorossiskiin, Tuapseen ja Batu- 
miin saakka. Neuvostoliiton neljäs itsenäinen laivasto, kaukoidän 
merivoimat, joihin kuuluu myöskin Amurin jokilaivasto, ei sitä¬ 
vastoin tullut nyt kysymykseen läntisen voimainmittelyn yhtey¬ 
dessä. Yleensä neuvostolaivasto ja sen johto ei kuitenkaan osoit¬ 
tanut laadultaan olevansa samaa luokkaa kuin tuon suuren 
asemahdin muut osat. 

Tuon mittasuhteiltaan mahtavan sotilasmahdin tukena oli 
vielä eräitä tekijöitä, jotka osaksi maan luonnosta, osaksi mili¬ 
tarisoinnista johtuen ovat olleet lisäksi omiaan vahvistamaan 
bolshevismin taistelukykyä. Sellaisena on ennen kaikkea otettava 
huomioon maan suunnaton laajuus, jota bolshevikit määrätietoi¬ 
sesti käyttivät sotilaallisissa valmisteluissaan hyväkseen siirtä¬ 
mällä varustusteollisuutensa pääosan yhä kauemmaksi länsirajoilta 
ja myöskin luomalla varustusvyöhykkeitä, osaksi jo ennen sotaa¬ 
kin, aavistamattoman syvälle sisämaahan. Tarkoituksena oli tie¬ 
tysti porrastaa puolustus voimakasta eurooppalaista vihollista 
vastaan vastoinkäymisten varalta mahdollisimman syvään. Maan 

laajuus taas toisaalta vaikutti myöskin heikentävästi sotilaalliseen 
iskukykyyn, vaikka kulkulaitosta olikin epäilemättä saatu tun¬ 
tuvasti kohennetuksi aikaisempien rauhanvuosien rappiotilasta. 
»Huolto- ja kuljetusvaikeudet», lausutaan eräässä ruotsalaisessa 
asiantuntija-arvioinnissa, »lienevät suureksi osaksi juuri alati estä¬ 
neet valtavan sotavoiman yhtenäistä panosta operaatioissa, vaikka 
venäläinen sotilas on osoittanut milteipä yli-inhimillista kesto¬ 
kykyä. Suuret miehistön ja materiaalin apulähteet ovat joutuneet 
käytettäviksi ja voitu sijoittaa sotaan ainoastaan vähitellen. Niin 
oli nyt niin kuin entisissäkin sodissa. Tämä seikka on vaikeuttanut 
venäläisiä ryhdyttäessä laajasuuntaiseen, voimakkaaseen, offen- 
siiviseen sodankäyntiin, mutta on toiselta puolen antanut puolus¬ 
tukselle tuon jatkuvan sitkeyden, joka kaikkina aikoina on herät¬ 
tänyt maailman ihmettelyä, eikä ole ehkä koskaan aikaisemmin 
esiintynyt niin selvänä kuin sotaretkelle saksalaisia vastaan tap¬ 
pioitten jälkeen, jotka olisivat voineet murskata minkä suurvalta- 
armeijan tahansa.» 

Bolshevikit olivat kyllä koettaneet poistaa tätäkin kuljetus- 
oloista aiheutuvaa haittaa varastoimisjärjestetyin, jotka kaikesta 
päättäen oli toteutettu jo pitkän ajan kuluessa ennen nykyistä 
sotakautta. Kun otaksuttiin kulkulaitoksen olevan kykenemätön 
selviytymään sodan aiheuttamasta suunnattomasta lisäkuormi¬ 
tuksesta, koottiin suuria sotilasvarastoja hyvin moniin paikkoihin 
pitkin valtakuntaa —■ suoritettiin siis melkoinen osa sodan edel¬ 
lyttämistä välttämättömistä huoltokuljetuksista jo rauhan valli¬ 
tessa. Tämäkin seikka todistaa, miten perusteellisesti bolshevikit 
olivat kaikin tavoin varustautuneet toteuttamaan punaisen impe¬ 
rialismin valloitussuunnitelmia. 

Muuan eniten pohdintaa ja ihmettelyä aiheuttaneita seik¬ 
koja bolshevismia vastaan käydyn taistelun yhteydessä on ollut 
Neuvostoliiton sisäinen kestävyys , valtajärjestelmän ja sen hallit¬ 
semien massojen ilmeinen tunteettomuus mitä kovimpia iskuja 
vastaan. Vastausta tähän on haettu uudesta neuvostonationalis- 
mista, joka käy sotaa isänmaallisena, venäläisenä sotana ja kyke¬ 
nee taisteluun yhdistämään maan kaikki voimat. Samoin on vii¬ 
tattu despoottiseen hallituskomentoon' ja terrorijärjestelmään. 

joka pakottaa massat alistumaan, tekee niistä kuolemaan tahdotto¬ 
mana marssivaa tykinruokaa. Selitykseksi tuohon arvoitukseen 
on tuotu myöskin neuvostovallan suunnattomat voimavarat ja 
niiden perusteellinen mobilisointi sotatarkoituksiin. 

Kaikki nuo selitykset pitävät epäilemättä paikkansa — sisäl¬ 
tävät osan totuutta, mutta vain osan. Bolshevikit saattoivat käyt¬ 
tää venäläistä kansallishenkeä hyväkseen jo vuosina 1919—1920, 
länsivaltojen tukiessa £■ valkoisten» kenraalien taistelua ja varsinkin 
Pilsudskin armeijan tunkeutuessa syvälle Ukrainaan, Tuon natio¬ 
nalismin vetovoima kumminkin väheni yhtä mittaa Tuhatshevskin 
laumojen tunkeutuessa länteen päin ja taisteluhalu sillä pohjalla 
oli jo aivan lopussa, kun oli päästy Varsovan edustalle syyskesällä 
1920. Kesällä 1941 kohtasi venäläistä, kansallisbolshevistista suur¬ 
valtaa vaarallisempi isku kuin kenties koskaan aikaisemmin Venä¬ 
jän historiassa. Eurooppalaiset armeijat tunkeutuivat valtakun¬ 
nan sydanosiin saakka, ei ainoastaan ukrainalaisille ja valkovenä¬ 
läisille, vaan myöskin venäläisille alueille. Stalinismin määrätie¬ 
toisesti kasvattama nationalistinen henki sai tästä suurta viri¬ 
kettä ja kannusti venäläisten massojen taisteluhalua. Muut Neu¬ 
vostoliiton kansallisuudet taas oli vedetty mukaan ja pysytettiin 
uskollisina kiihkoisan kommunistisen hengen iskostuksella, mitat¬ 
tomalla kauhupropagandalla vihollisen hirvittävyydestä ja sääli¬ 
mättömän ankaran kurin terrorikeinoin. 

Siis venäläinen kiihkonationalismi käsi kädessä kiihkokommu- 
nismin kanssa muodostivat neuvostolaisen taisteluhengen pohjan, 
jota tuo yhden ainoan voimakkaan tahdon hallitsema, keskitetty 
virkamies- ja sotilasvalta käytti hyväkseen, pitäen systeemiä 
koossa kaikin bolshevismin vanhastaan tunnetuin, mutta sodan 
aikana vielä kovennetuin pakkokeinoin. Maan laajuus ja apuläh- 
teiden suuruus taas selittävät kestokyvyn aineelliset edellytykset, 
sillä niin kauan kuin osakin noista varavoimista oli jäljellä, ne 
muodostivat huomattavan sotilaallisen voimatekijän. Sitäpaitsi 
on muistettava historiallinen totuus. Ranskan esimerkki vuodelta 
1940 tosin osoitti, että demokraattinenkin valtio voi heikkouskau- 
tenaan, sisäisesti sairaana luhistua nopeasti ja kärsiä täydellinen 
tappion. Kuitenkin terveen demokraattisen valtiojärjestelmän 

kimmoisuus on yleensä niin paljon suurempi kuin despoottisen 
massavaltion, että taistelukykyä riittää niin kauan kuin aineellisia 
mahdollisuuksia on vähänkin jäljellä. Stalinilaisen despotian tapai¬ 
sessa massavaltiossa sitävastoin kaikki riippuu aivan kokonaan 
sitä hallitsevan keskeisen valtatahdon voimasta. Sen ään vital, 
salaperäinen elinvoima on kokonaan riippuvainen korkeimman 
johtaja-aineksen, pikemminkin yhden ainoan johtajan tahdon 
lujuudesta. Jos keskustahto poistuu näyttämöltä tai osoittautuu 
heikoksi, luhistuminen tulee vihdoin äärettömän nopeana ja perus¬ 
teellisena niinkuin heikon hallitsijan, keisari Nikolai II:n Venä¬ 
jällä. Hyviä esimerkkejä massavaltioitten olemuksesta tässä suh¬ 
teessa ovat myöskin monien suurten paimentolaisvaltojen tai itä¬ 
maisten despotioiden historiassa esiintyvät tavattoman jyrkät, 
tähdenlentomaiset nousut ja laskut. Valtaperinteitten syvyys ja 
lujuus voi noita laskuja jarruttaa ja lieventää sekä muodostaa 
nousun uuden pohjan, niinkuin esimerkiksi Kiinan tuhatvuotisessa 
historiassa. Jos taas hallitseva valtatahto on ehdottoman voima¬ 
kas, häikäilemätön ja luja niinkuin esimerkiksi nyt Stalinin neu¬ 
vostovallassa, voi se pakottaa massat kestämään koettelemuksia 
aivan uskomattoman pitkälle valtajärjestelmän silti luhistumatta. 
Eri asia sitten on, mitä seuraisi, jos despootti itse väistyisi lopulli¬ 
sesti näyttämöltä. Olisiko bolshevistinen valtajärjestelmä yhden 
miespolven aikana todella ehtinyt jo juurtua niin lähtemättömän 
syvään, että se kestäisi edelleen kaikki ulkonaiset vastoinkäymi¬ 
set, sotilaalliset tappiot, nälän ja ennen kaikkea sisäiset vallan- 
pe ri mystaistelut ? 

>>Ei ole vähintäkään epäilystä, etteikö kansan valtava enemmistö 
sydämestään vihaisi Stalinia ja stalinilaisuutta, erityisesti on näin 
laita talonpoikaisluokan, vaikkakin Stalin, kuten on mainittu, 
välittömästi sodan edellä otti muutaman askeleen päästäkseen 
sovintoon sen kanssa. Mutta on turhaa luulla, että joukkojen tun¬ 
teet Stalinia kohtaan purkautuisivat avoimesti. Diktaattorin 
hallitsemassa maassa, missä kaikki vastustusmieliset ainekset on 
tyystin pyyhkäisty pois, missä kaikki vastustusmielinen agitaatio 
on mahdotonta, missä yhteiskunnan rauhallisuuden varmistami¬ 
seksi ja jokaisen kansalaisen epäluuloiseksi valvomiseksi on vuosi- 

kymmenien aikana rakennettu täsmällisen täydellisesti toimiva 
järjestelmä, millä ei ole vertaansa maailmassa, siellä ei ole ensi 
hätään odotettavissa tuollaisia purkauksia. Varsinkaan kun tuota 
järjestelmää ei ole sodan aikana lievennetty, vaan päinvastoin 
entisestään äärimmilleen tehostettu. Ei ole näet Stalinin mieleen¬ 
kään juolahtanut lepytellä kansaa hieman hellittämällä pakko¬ 
paitaa sodan aikana; eräitten kelpo ihmisten usko, että Stalinista 
itsestään hänen liittouduttuaan länsieurooppalaisen demokratian 
kanssa, olisi jonkin yön varrella tullut jalo demokraatti, on nau¬ 
rettavan väärä. Joskin tsaarivalta viime maailmansodan puhje¬ 
tessa julisti, tosin rajoitetun, poliittisen armahduksen, niin Stalin 
ei ole edes raolleen avannut niiden keskitysleirien portteja, minne 
muutamia miljoonia uhreja on teljetty — on tietymätöntä, mon¬ 
tako heistä on vielä hengissä. Hän päinvastoin jatkaa sotaansa 
alamaisiaan vastaan.» 

Tämä Anton Karlgrenin toteamus on aivan oikea ja osuu nau¬ 
lan kantaan. Stalinin diktatuuri kesti sodan koettelemukset suu¬ 
relta osalta sen hirvittävän, säälimättömän kovuuden ansiosta, 
jolla massoja on hallittu. Syksyllä 1942 julkaistiin New Yorkissa 
ilmestyvässä puolalaisessa lehdessä »Rabotnik Polski» erään nimeä¬ 
mättömän, Neuvostoliitosta palanneen puolalaisen kirjoitus. Siinä 
hän kuvaa erityisesti neuvostolaisen elämän ääretöntä militari¬ 
sointia, puristamista tavattomiin pakkokahleisiin. Jos venäläi¬ 
nen tahtoo vuokrata huoneen, ostaa parin saappaita, vaihtaa työ¬ 
paikkaa, lähteä rautatiematkalle tai järjestää itselleen elintarvike- 
kuponkeja, täytyy hänen saada asianomaisen alueen »sotilaskomen- 
tajan» lupa. »Venäläinen arki on militarisoitu kokonaan.» Tämä 
militarisoiminen meni pian niin pitkälle, että se alkoi tunkea myös¬ 
kin kommunistipuolueen aikaisemman kaikkivallan taustalle. 
Sotilashenkilöt vallitsevat joka paikassa, kirjoittaja kuvaa, ei 
ainoastaan varustusteollisuuden ja kulkulaitoksen kansankomis- 
sariaateissa, mikä on sotatilassa elettäessä luonnollistakin, vaan 
myöskin kaikki sisäasiat ovat kokonaan militäärien käsissä. 

Tästä kaikesta ei pidä kuitenkaan tehdä liian pitkälle meneviä 
johtopäätöksiä, että tuo militarismi merkitsisi kommunismin, 
bolshevismin kuolemaa. Päinvastoin on tapahtunut lopullisesti 

taistelevan kommunismin ja vanhan venäläisen militarismin yhteen 
sulautuminen, synteesi stalinismin merkeissä. Jos Stalin on syr¬ 
jäyttänyt politrukit upseeriston tieltä hankkiakseen uuden sotilas- 
kastin suosion, niin hänellä on kyllä silti riittävästi keinoja val¬ 
voakseen jokaisen upseerin ja sotilaan luotettavaisuutta ja uskolli¬ 
suutta valtasysteemiä kohtaan. Tsheka muuttui kerran GPU:ksi, 
vaihtoi sitten nimeään NKVDiksi, mutta pysyi aina kumminkin 
todellisuudessa vanhana tshekana. Samoin on stalinilaisen terro¬ 
ristisen poliisivaltion laita yleensäkin. 

Parhaana, kaikkein räikeimpänä esimerkkinä stalinilaisen bol¬ 
shevismin vanhan perusluonteen säilymisestä on bolshevikkien 
mellastus äskenvallatuilla uusilla läntisillä alueilla ennen uutta 
sotaa ja varsinkin juuri sen alettua. Olisi luullut heidän suurta 
sotaa odotellessaan ja vaaralliseen voimainmittelyyn valmistau¬ 
tuessaan menettelevän Baltian maissa, Valko-Venäjällä, länsi- 
ukrainalaisilla alueilla ja Bessarabiassa varovasti suostutellakseen 
nämä kansat puolelleen. Tuntien noiden alueiden väestön vanhat, 
syvään juurtuneet epäluulot Saksaa kohtaan ei tehtävä kenties 
olisi ollut ylivoimainen. Tosiasia kuitenkin oli, että bolshevikit 
päinvastoin ryhtyivät kaikkia valtaamiaan alueita mitä nopeim¬ 
min neuvostolaistuttamaan ja venäläistyttämään, tuhoamaan 
kaiken omakansaisen elämän niiltä ja hävittämään pienimmätkin 
mahdolliset vastarintapesäkkeet ja kansojen vastustuskyvyn fyy- 
sillisestikin. 

Kumoamattomana todistuksena bolshevikkien toiminnan laa¬ 
dusta ennen Puolaan kuuluneilla alueilla ovat olleet neuvottelut, 
joita Lontoossa toimivan Puolan pakolaishallituksen päämies, 
kenraali Sikorski kävi Moskovassa Neuvostoliiton sisäosiin siir¬ 
rettyjen puolalaisten kohtalosta. Neuvotteluista annettujen viral¬ 
listen tietojen mukaan bolshevikit olivat raahanneet itään kaik¬ 
kiaan noin 1.800.000 puolalaista, jotka neuvostohallitus sitten 
tehdessään sopimuksen Sikorskin kanssa lupasi vapauttaa ja sallia 
heidän poistumisensa Neuvostoliitosta. Näistä karkotettujen 
massoista löytyi vuoden 1942 loppuun mennessä neuvostoviran¬ 
omaisten ilmoituksen mukaan kumminkin ainoastaan noin 32O.OOO, 
mutta sitävastoin puolentoista miljoonan puolalaisen kohtalo jäi 

aivan tuntemattomaksi. Väittivätpä neuvostohallituksen viralli¬ 
set elimet itsekin, ettei niillä ollut tietoja »pakolaisten» olinpai¬ 
koista tai asemasta. 

Läntisen Ukrainan ja Bessarabian bolshevikkikomennosta 
yleensä saatiin selvä kuva kohta saksalaisten, unkarilaisten, slova¬ 
kialaisten ja romanialaisten joukkojen valloitettua nämä alueet 
takaisin bolshevikeilta. Puolaan ennen kuuluneilta alueilta bolshe¬ 
vikit koettivat tuhota kaiken puolalaisen väestöaineksen tietysti¬ 
kin riistääkseen täten pohjan kaikilta Puolan noihin seutuihin 
kohdistuvilta vaatimuksilta. Sangen yleisesti käytettiin myöskin 
keinoja, joilla karkotukset naamioitiin »vapaaehtoisiksi» muutoiksi. 
Määrättyjen kuntien puolalaiset asukkaat saivat käskyn heti pois¬ 
tua noiden kuntien alueilta ilman, että heille osoitettiin uutta 
oleskelupaikkaa. Kun he olivat sitten aikansa harhailleet paikasta 
toiseen saamatta neuvostoviranomaisilta missään oleskelulupaa, 
annettiin heille vihdoin »ystävällinen» neuvo pyytää oikeutta siir¬ 
tyä Neuvostoliiton aasialaisille alueille. Luvat myönnettiin tie¬ 
tenkin heti ja ne merkittiin »muutoiksi siirtolaisten omasta toivo¬ 
muksesta». Winnipegissä ilmestyvän puolalaisen lehden »Gazeta 
Katolickan» mukaan oli karkoitettuja puolalaisia varten perustettu 
suuria keskitysleirejä varsinkin Irkutskin tienoille, Kasakstaniin, 
Semipalatinskin lähelle ja Kirgisistaniin. Näiden karkoitettujen 
ja myöskin saman surkean kohtalon uhreiksi joutuneiden kan¬ 
sallismielisten ukrainalaisten sijaan taas virtasi Neuvostoliitosta 
suurin joukoin venäläisiä, mutta myöskin ukrainalaisia kommu¬ 
nisteja, juutalaisia ym. Stalinin valtasysteemille uskollisia ainek¬ 
sia. Niinpä mm. rautatiet, postilaitos ja elinkeinoelämän johtavat 
paikat olivat pian kokonaan näiden tulokkaiden käsissä. Kaiken 
teollisuuden, kaupan ja maatalouden kollektivisoiminen kuului 
tietysti myös ohjelmaan. Terrori riehui samalla hirvittävänä ja 
saavutti huippunsa sodan alettua. Niinpä saksalainen sotakirjeen¬ 
vaihtaja Wilfred v. Oven kertoo Lembergistä, että yksinomaan 
niistä kolmesta rakennuksesta, jotka olivat olleet GPU:n hallussa, 
löydettiin yli 700 miehen, naisen ja lapsen ruumiit, ja Lembergissä 
sai viime päivinä ennen valloitusta teloituksissa surmansa 2.000— 
3.000 ukrainalaista. 

»Hallinto oli enimmäkseen galitsialaisten tai maahan tuotujen 
juutalaisten käsissä», kertoo ukrainalainen tri Wertylak elämästä 
Länsi-Ukrainan maaseudulla bolshevikkivallan aikana. »Ukraina¬ 
laisille uskottiin ainoastaan alempia hallintotehtäviä. Vangitse¬ 
misia tapahtui joka yö, pääasiallisesti klo 3—6 välillä. Usein kut¬ 
suttiin onnettomat myöskin kuulusteluun tai saamaan joitakin 
tietoja ja ohjeita, mutta sitten he katosivat. Kaikki tunnetut 
ukrainalaiset poliitikot, professorit, puolueenjäsenet, kulttuuri¬ 
järjestö 'Prosvitan’ jäsenet, hengenmiehet jne. vangittiin, mikäli 
he eivät olleet ajoissa paenneet. Yli 30.000 ukrainalaista työläistä 
pakotettiin siirtymään Donetsin alueen hiilikaivoksiin.» Ja hän 
lisää, että »maaseudun aktiivisimmat ukrainalaiset ainekset lähe¬ 
tettiin Venäjälle mitä erilaisimmin tekosyin. Nähtiin kokonaisten 
karkoitusjunien ristikkoikkunaisine vaunuineen matkaavan poh¬ 
joiseen täynnä talonpoikia.» Kukoistavat ukrainalaiset osuuskun¬ 
nat lakkautettiin, niiden rahavarat ja ta vara varastot takavarikoi¬ 
tiin, samoin maataloudellisten yhdistysten omaisuus. Ukraina¬ 
laiset uskonnolliset järjestöt lakkautettiin, niiden omaisuus perit¬ 
tiin valtiolle, ukrainalaiset teatterit suljettiin ja niiden sijaan 
perustettiin Lembergiin valtionteatteri, jossa ei kuitenkaan saa¬ 
nut esittää ukrainalaisia näytelmiä. Arvokkaammat kirjastot, 
museot, taidekokoelmat jne. ryöstettiin ja niiden esineet lähetet¬ 
tiin itään. »Maan poliittisen, taloudellisen, uskonnollisen ja sivis¬ 
tyselämän tuhoaminen, perheen ja nuorison demoralisoiminen, 
taloudellinen riisto ja joukkovangitsemiset — ne olivat seurauksia 
bolshevikkien tunkeutumisesta Galitsiaan.» 

Samanlaisia kauhunkuvia saatiin todeta loppumattomiin Bes- 
sarabiassa, Pohjois-Bukovinassa, Valko-Venäjällä ja Baltian maissa. 
Eipä ihme, jos akselijoukot kaikissa noissa maissa otettiin vastaan 
vapauttajina, että yksinpä itäpuolalaisillakin alueilla niitä kuki¬ 
tettiin, niille rakennettiin kunniaportteja jne. Baltian maista 
varsinkin Viro joutui kärsimään bolshevikkikomennosta hirvit¬ 
tävästi, osaksi senkin vuoksi, että se vapautui paljon myöhemmin 
kuin Latvia ja Liettua, Menetelmät olivat kaikkialla samanlaiset, 
terrori oli järjestelmänä kehitetty tieteelliseen huippuun. Kohta 
sen jälkeen kun nämä kolme pientä valtiota oli liitetty Neuvosto- 


Baltian b 9 1S h c v i s oi u t i 


33 * 

liittoon, laskeutui niiden ylle läpitunkematon verenpunainen 
hämärä. Ne eristettiin muusta maailmasta — ja myöskin Neu¬ 
vostoliiton muista osista, jotta niiden elämän täydellinen mukaut¬ 
taminen bolshevismin valtapiirin yleiskaavaan voisi hairitsemat- 
tömämmin tapahtua. Nyt stalinilainen tyrannius vasta Baltiassa 
paljasti todelliset kasvonsa. Tuotantolaitokset, kaupalliset yri¬ 
tykset, pankit, hotellit ym. otettiin valtion haltuun maksamatta 
mitään korvausta niiden omistajille. Tavaravarastot ryöstettiin 
ja vietiin Venäjälle tai sitten maahan tulviva venäläinen sotaväki 
ja virkamieskunta osti ne ruplillaan polkuhintaan. Näiden mai¬ 
den omat valuutat pyyhkäistiin pois ja rupla astui niiden sijaan. 
Neuvostolaistetusta hallinnosta syrjäytettiin pian useimmat nekin 
kotimaiset miehet, jotka olivat toimineet Shdanovin, Vyshinskin 
ja Dekanosovin kätyreinä näitä maita neuvostotasavalloiksi muu¬ 
tettaessa. Sijaan tuotiin kaikkialle hallintopaikkoihin ja talouden 
johtoon venäläisiä tai juutalaisia. Talonpojat pakotettiin luovut¬ 
tamaan viljansa ja muut tuotteensa; Virossa ja muuallakin ryh¬ 
dyttiin toteuttamaan »maareformia», jonka tarkoituksena oli 
muka pientilallisluokan kartuttaminen, mutta joka todellisuu¬ 
dessa tähtäsi ainoastaan itsenäisen talonpoikaisluokan köyhdyt- 
tamiseen ja nujertamiseen, samoin kuin neuvostolaismallinen vero- 
tussysteemikin. Turvauduttiin siis samoihin menetelmiin kuin 
aikaisemmin Neuvostoliiton talonpoikaisväestöä ajettaessa kol- 
hoseihin. 

Eikä tässä kyllin. Joukkokarkoitukset ja teloitukset alkoivat 
kohta bolshevikkien saavuttua ja paisuivat kauhistuttavan laa¬ 
joiksi uuden sodan lähestyessä. Kaikkein ankarimmin ne kohtasi- 
vat veljeskansaamme Viroa, jonka väkiluku muutenkin on pienin 
Baltiassa. Jaan Siiraksen »Viro neuvostokurimuksessa» antaa 
tuosta bolshevismin painajaiskaudesta mieltä tärisyttävän kuvan. 

Joulukuussa 1941 käytettävissä olleiden laskelmien mukaan oli 
Venäjälle vietyjä tai mobilisoituja kaikkiaan 60.911 henkilöä, siis 
noin 6 % maan koko väkiluvusta. Surmansa saaneita oli 1.178. 
Kohtalokkailta oli kumminkin, että kansa oli kadottanut kaik¬ 
kein parhaimman aineksensa, elinvoimaisimman kulttuurikerrok- 
sensa, koko elämänsä arvokkaimman ruokamullan. Virolainen 

sivistyneistö oli nimittäin menettänyt noin 20.000 jäsentään, jou¬ 
kossa ehkä suurin osa maan johtavia miehiä ja naisia eri aloilla. 
Maan aikaisempi poliittinen ja sotilaallinen johtajisto tuhottiin 
melkein poikkeuksetta tai raahattiin vankeuteen Venäjälle. Pre¬ 
sidentti Päts, armeijan ylipäällikkö Laidoner, entinen pääminis¬ 
teri Eenpalu, tunnetut valtiomiehet Piip, Jaan Tönisson, Ander- 
kopp. Hellat ja monet muut olivat poissa, samoin Viron sanoma¬ 
lehdistön parhaimmisto. Myöskin muilla sivistyksen, tieteen ja 
taiteen aloilla työskentelevien rivit olivat peloittavasti harventu¬ 
neet. Ja lisäksi tulivat bolshevikkien ryöstön sekä sitten sodan 
aiheuttamat suunnattomat taloudelliset vauriot. Maan kukois¬ 
tava öljykiviteollisuus, metalli-, kutoma-, paperi- ja selluloosa- 
teollisuudet oli suurimmaksi osaksi tuhottu, samoin voimalaitok¬ 
set ja 9.443 rakennusta, joista 6.172 täydellisesti. Rautateiden 
liikkuvasta kalustosta menetettiin 70 %, moottoriajoneuvoista 
85 % ja laivatonnistosta 95 %. Maatalouden tuotanto oli laske¬ 
nut ja kotieläinkanta vähentynyt 21— 30 %. Eipä ihme, että 
Siiras lausuukin: 

»Suurelle Venäjälle eivät paljonkaan merkinneet enempää 
Virossa saavutetut voitot kuin siellä koetut tappiotkaan. Virolle 
sensijaan tämä vuoden kestänyt Moskovan 'pieni kävelyretki’ 
merkitsi maan koko elämän hämmentävää katastrofia. Talou¬ 
dellisella alalla on tuhottu kaikki Viron itsenäisyyden ajan saavu¬ 
tukset, teollisuuden ja liikenteen alalla vielä paljon enemm änk i n . 
Myös väkiluvun puolesta maa on menettänyt monta vuosikym¬ 
mentä. Juuri kansan nuorin ja tarmokkain osa kituu Siperian 
korpien kuusikojuissa pakkotyössä ja kuolee nälkään, tauteihin 
sekä petomaisen kohtelun vuoksi. — Ei ole epäilemistakään, että 
Venäjän valtauksen suurimpia tuhovaikutuksia ovat myös ne 
moraaliset iskut, jotka ovat kohdanneet Viron kansan sielua ja 
joista se ei voi niinkään pian toipua. Samoin kuin on tuhottu kul¬ 
jetusvälineet, samoin on tuhoutunut myös ihmisten välinen luot¬ 
tamus, samoin on pahan vaurion kärsinyt kansallisen kokonaisuu¬ 
den, kansan yhtenäisyyden tunne. Tämän rikkoutumisen alkuun¬ 
panijat olivat tietenkin bolshevikit, mutta on melkein luonnollista, 
että se on nyt sairautena siirtynyt myös moniin muihin kansalai- 

siin ja että näiden kostonhimo tai epäluottamus ei tunne enää 
järkeviä rajoja.» 

Lopuksi on vielä todettava, että esimerkiksi Viron osalta vapau¬ 
tuminen bolshevismin painajaisesta tapahtui aivan viime hetkellä, 
vielä suuremman tuhon kynnyksellä. Valtavat joukkokarkoituk- 
set olivat alkaneet kesäkuussa ja niitä oli tarkoitus jatkaa vielä 
monin verroin laajempina syksyllä. Niinpä Viron itsehallinnon 
johtajaksi syksyllä 1941 nimitetty tri Hjalmar Mäe ilmoitti, että 
bolshevikeilta tavattujen papereiden mukaan oli heidän aikomuk¬ 
senaan poistaa maasta ennen pitkää yli 700.000 virolaista, siis 
2/3 koko kansasta. Vain 380.000 virolaista olisi jätetty vielä koti¬ 
maahansa — toistaiseksi. Sijaan olisi tietysti tuotu venäläisiä. 

Latvian ja Liettuan kohtalot olivat samantapaiset, vaikka 
menetykset eivät olleet aivan yhtä musertavat kuin Virossa. Joka 
tapauksessa molempien maiden poliittisesti ja sivistyksellisesti 
johtavaa ainesta kohtasi tuho niinkuin Virossakin ja bolshevikkien 
päämääränä oli ennen pitkää näidenkin kansojen täydellinen bol- 
shevisoiminen ja venäläistyttäminen. Latvian presidentti Ulma- 
nis, vapaussankari, kenraali Balodis, viimeinen sotaministeri Ber- 
kis, entiset pääministerit Skujeneeks ja Celmins ja monet muut 
joutuivat bolshevikkien käsiin ja katosivat sille tielle, »Mikään 
yhteiskuntaluokka ei ole jätetty koskemattomaksi», kirjoitettiin 
Riiasta jo vuoden 1940 lopulla. »Puolen vuoden neuvostohallin- 
non jälkeen on latvialainen talonpoikaisluokka muuttunut ruti¬ 
köyhäksi ja työläiset ovat menettäneet vähäisimmänldn liikkumis¬ 
vapautensa ja järjestäytymisoikeutensa. — Riian yliopiston reh¬ 
toriksi on nimitetty venäläinen, entinen rautatieläinen ja poli¬ 
trukki Ivan Pashkevitsh. Latviankieltä sorretaan nyt kaikin 
tavoin. Sen korvaavat radiossakin yhä suuremmassa määrin venä¬ 
jänkieliset esitykset ja propaganda. Ei edes latvialainen musiikki 
saa olla rauhassa — senkin syrjäyttää yhä enemmän venäläinen 
mu siikki * 

Tuolla bolshevikkien riehunnalla uusilla läntisillä raja-alueilla 
oli tietenkin ensi kädessä sotilaalliset syynsä ja vaikuttimensa. 
Uuden sodan edellä tahdottiin nujertaa alistettujen kansojen vasta¬ 
rinta vyöhykkeessä, josta parhaillaan tehtiin bolshevistisen ase- 

mahdin uutta hyökkäysasemaa Eurooppaa vastaan. Kaikkialla 
suoritettiinkin Jäämerestä aina Mustaanmereen saakka mitä laa- 
jimpia sotilaallisia valmisteluja, joitten hyökkäävä luonne oli 
selvä. Itä-Karjala oli jo ennen talvisotaa muutettu sotilaallisen 
hyökkäyksen tukialueeksi Suomea ja Skandinaviaa vastaan ja 
nyt kiirehdittiin samaa työtä myöskin Sallan alueella, luovutetussa 
Karjalassa ja Hangon »vuokra-alueella». Muurmannin radasta oli 
länteen Suomen rajalle rakennettu useampia sivuratoja, joita nyt 
täydennettiin. Samoin oli rakennettu kymmeniä maanteitä, joit¬ 
ten käyttöä ja tarpeellisuutta ei voinut perustella minkäänlaisilla 
taloudellisilla syillä, vaan tiet olivat nimenomaisesti sotilasteitä. 
Lentokenttiä oli tynkä-Suomen rajan läheisyyteen Jäämerestä 
Suomenlahteen syntynyt kaikkiaan yli 90. Hanko varustettiin 
vahvasti ei ainoastaan me‘ripuolustusta, vaan myöskin Suomen 
arvokkaimmille alueille etelärannikolle tehtävää hyökkäystä sil¬ 
mälläpitäen. Siihen tietysti aiottiin käyttää rautatietykistöä, 
huomattavia panssarivoimia ja tavattoman suurta, jopa 30.000— 
40.000 miehen varuskuntaa, todellista armeijaa, joka sinne oli 
keskitetty. Pohjoisessa taas olivat varsinkin valmistelut Sallan 
alueella erityisen hyökkäysluontoisia. Siellä suunniteltiin iskua 
pitkin Sallan—Kemijärven rataa, joka Suomi pakotettiin omaksi 
surmakseen rakentamaan, kohti Pohjanlahden perukkaa ja Ruot¬ 
sin rajaa. 

Yhtä laajoja olivat bolshevikkien varustelut etelämpänäkin, 
kuten näkyy jo pelkästään noille vallatuille alueille perustettujen 
uusien lentokenttien luvusta. Saksalaisista ammattipiireistä annet¬ 
tujen tietojen mukaan oli Viron lentokenttien lukumäärä bolshe- 
vikkiaikana kasvanut io:stä 77:ään. Latviassa olivat vastaavat 
luvut 13—83, Liettuassa 8—96, Itä-Puolassa 43 — 39 * ja Bessara- 
biassa 15—166. Nuo luvut osoittavat samalla myöskin, ketä vas¬ 
taan punaiset ilmavoimat noille kentille ensi kädessä keskitettäi¬ 
siin. Suhteellisesti eniten oli kenttiä nimittäin Liettuassa ja Itä- 
Puolassa, siis Suur-Saksan rajan äärellä. 

Julistuksessaan Saksan kansalle sodan alkaessa Hitler kiin- 
nittikin huomiota ennen kaikkea siihen sotilaalliseen vaaraan, joka 
idästä uhkasi Eurooppaa. Samaan aikaan julkaistut Saksan pää- 

majan selonteot osoittavat myös Saksan sodanjohdon olleen täy¬ 
sin selvillä neuvostovallan länteen suorittamien joukkokeskitys- 
ten laajuudesta sekä luonteesta. Vaikka sopimuksin vahvistettu 
ystävyys vallitsikin akselivaltojen ja Neuvostoliiton välillä, pai¬ 
sui länsirajan äärelle ryhmitettävien divisioonien luku yhtä mit¬ 
taa. Niinpä Saksan pääesikunnan n. 5.1941 valtakunnanhalli¬ 
tukselle antaman raportin mukaan punaisen armeijan jalkaväki- 
divisioonia oli nykyisen suursodan alkaessa Euroopan Venäjällä 
kaikkiaan 77, mutta jo Itä-Puolan valtauksen jälkeen niiden luku 
kasvoi I2i:een ja huhtikuussa 1941 niitä todettiin olleen 143, joista 
119 oli sijoitettu aivan raja-alueille. Neuvostovallan panssari¬ 
joukkojen, ilmavoimien ja ratsuväen siirroissa idästä, aina kauko¬ 
idästä saakka länteen päin jatkui sama ilmiö viime aikoina ennen 
sotaa yhä nopeammassa tahdissa. Noita sotilaallisia valmisteluja 
seurattiin Berliinissä valppaasti ja yhä kasvavalla huolella ja nii¬ 
hin vastattiin omin joukkokeskityksin, jotka siten sitoivat Saksan 
voimia yhä enemmän itään. Samaa oli todettavissa myöskin Suo¬ 
men, Unkarin ja Romanian rajoilla. Kaikkialla koottiin neuvosto¬ 
armeijan massoja taisteluun. 


KOHTI TILINTEKOA 

Hitlerin ja Molotovin keskustelu Berliinissä oli mahdollisimman 
pätevästi todistanut, niinkuin edellä kuvatut sotilaalliset valmis¬ 
telut myös osoittavat, ettei Neuvostoliitto aikonut imperialistisia 
suunnitelmiaan lännessä hautoessaan suinkaan mukautua siihen 
asiaintilaan, joka oli Euroopassa syntynyt syyskesällä 1940, Sak¬ 
san mannersodassa saaman nopean voiton jälkeen. Bolshevismi 
oli suorittanut nopeita ja suuria kaappauksia, mutta nyt oli kaik¬ 
kialla suljettu sen tie Euroopan sydämeen. Akselivaltojen takuu 
Romanialle ja tunkeutuminen eteenpäin kaakossa merkitsi neu¬ 
vostovallan pelimahdollisuuksien menetystä Balkanilla ja Tonavan 
laaksossa. Norjan valtaus ja siitä johtuneet Saksan sopimukset 
Ruotsin ja Suomen kanssa taas antoivat Moskovalle viitteen, ettei 

sotaa suvaittu luoteessakaan, niinkuin Hitler sitten suoraan sanoi¬ 
kin Molotoville. Muuri oli suljettu kaikkialla, siinä ei ollut enää 
aukkoja. 

Siis ne täytyi murtaa tarvittaessa asekeinoin, ja Kremlin val¬ 
tiasten poliittis-sotilaallinen kokonaisohjelma oli eittämättä selvä 
sekä hyvin ajateltu. Suora rintamahyökkäys Euroopan sydämeen 
ei toistaiseksi tullut kysymykseen eikä Stalin missään tapauksessa 
tahtonutkaan vielä joutua sotaan Saksan peloittavan asemahdin 
kanssa, vaan koetti väistää yhteentörmäystä viimeiseen saakka — 
niin kauan, kunnes Saksa heikontuisi pitkäaikaisesta sodasta ja 
Manner-Eurooppa olisi sodan sekä saarron kypsyttämällä val¬ 
miimpi bolshevismiin. Silloin olisivat myöskin Neuvostoliiton 
omat sotilaalliset varustelut loppupisteessään ja etenemisen rat¬ 
kaiseva vaihe saattaisi alkaa. 

Sitävastoin bolshevismi koetti nyt käyttää odotusaikaa hyväk¬ 
seen vallatakseen uusia erinomaisia sivusta-asemia, puristaakseen 
akselivaltojen johtaman Manner-Euroopan pihteihin sekä pohjoi¬ 
sesta että kaakosta. Saksan ja Englannin ilmasota osoitti pian, 
että lännessä tuskin tapahtuisi mitään ratkaisua, vaan että akseli- 
valtojen ja brittiläisen imperiumin taistelu venyisi pitkäaikaiseksi. 
Se merkitsi myöskin Englannin ylläpitämän merisaarron jatku¬ 
mista ja suurentuvia sotataloudellisia vaikeuksia Euroopan man¬ 
tereella. Neuvostoliiton ystävyyden arvo kohoaisi Saksan silmissä 
yhä — näin epäilemättä laskelmoitiin Moskovassa — koska Venä¬ 
jän öljy, vilja ja muut elintarvikkeet sekä erilaiset raaka-aineet 
olisivat akselivaltojen sotataloudelle aivan välttämättömiä. Toi¬ 
seksi akselivallat ehkä toivoivat voittavansa Neuvostoliiton puo¬ 
lelleen-Englantia vastaan ja kysymys Venäjän yhtymisestä vast¬ 
ikään vahvistettuun Berliinin kolmiliittoon näyttää tosiaan olleen 
esillä ennen Molotovin matkaa Berliiniin, kenties sen yhteydessä¬ 
kin. Olisihan ollut aivan luonnollista, jos akselivallat olisivat koet¬ 
taneet siinä tilanteessa ohjata bolshevismin huomiota ja voimia 
pois Euroopasta joihinkin kaukaisempiin, itäisempiin kohteisiin, 
jotka samalla olivat brittiläisen imperiumin tärkeimpiä tukiasemia: 
Etu-Aasiaan kohti Persian lahtea, ehkäpä Intian suunnalle, kenties 
ensi kädessä juuri sinne. 

22 — Kriisien ja 60dan masllma II. 

Näitä taloudellisia ja poliittisia tekijöitä Kremlin diplomatia 
siis koetti käyttää hyväkseen kiristääkseen akselivaltojen myön¬ 
tymyksen uusiin aluevaatimuksiin. »Oli selvä, että Saksa oli halu¬ 
kas maksamaan korkean hinnan siitä, että saisi Molotovin nimen 
kolmivaltasopimuksen alle», sanoo Karlgren. »Mutta kuinka kor¬ 
kealle saattoi arvella sen tarjouksissaan menevän? Kuinka innokas 
Saksa oli todella saamaan kaupan päätetyksi, kuinka suuri arvo, 
noin ystävysten kesken, saattoi mainitulla nimikirjoituksella olla? — 
Laskutehtävä ei ollut helppo — ja tässä nyt Stalinin kuuluisa lasku¬ 
taito petti. Mitä irvokkaimmalla tavalla hän yliarvioi sekä tar¬ 
jouksen takana olevan Saksan ostohalun, että sen arvon, mihin 
saksalaiset olivat hinnoitelleet hänen haluamansa tavaran. Tul¬ 
lessaan Berliiniin Molotovilla oli salkussaan sopimusehdotus, mitä 
laadittaessa imperialistinen suuruudenhulluus näkyy kokonaan 
pimentäneen terveen arvostelukyvyn — tässä venäläisessä val- 
loitusohjelmassa venäläinen saaliinhimo paljastui tavalla, millä 
on vain yksi vertauskohta: kuuluisa, mutta erittäin apokrylinen 
asiakirja, mitä sanotaan Pietari Suuren testamentiksi.» 

Tuo neuvostohallituksen uusi kiristyspolitiikka siis epäonnis¬ 
tui täydellisesti, sillä akselivalloilla ei ollut mitään halua ryhtyä 
maksamaan Moskovan vaatimaa ystävyyden hintaa. Bolshevis¬ 
min suunnitelmat tunnettiin ja Neuvostoliitto oli sitäpaitsi osoit¬ 
tautunut sekä poliittisesti että taloudellisesti sangen epäluotetta¬ 
vaksi sopimuskumppaniksi. Niinpä taloudellisia sopimuksia Mos¬ 
kovan ja Berliinin kesken tehtiin elokuun 23 päivän 1939 jälkeen 
useampiakin, mutta ne aina jäivät ainakin osaksi täyttämättä. 
Sellainen oli tehty helmikuun 11 pnä 1940 ja uusi, vielä laajempi 
solmittiin tammikuun ro pnä 1941. Tämä viimeksimainittu välipuhe 
merkittiin Berliinissä laajimmaksi taloussopimukseksi, mitä maail¬ 
massa koskaan oli aikaansaatu kahden valtakunnan kesken, ja 
korostettiin samalla sen merkitystä Saksan sotapotentiaalin vah¬ 
vistajana. Vielä huhtikuussa 1941 sovittiin 1 miljoonan öljytonnin 
toimittamisesta Neuvostoliitosta Saksaan, mutta tämäkin sopi^ 
mus lienee jäänyt suurimmaksi osaksi täyttämättä. Neuvostoliitto 
nimittäin sabotoi tavarantoimituksia tämän tästä, vaikka vaati¬ 
kin niissä Saksalta mitä suurinta täsmällisyyttä. Merkillistä kyllä. 

toimitukset keskeytyivät säännöllisesti aina silloin, kun Saksan 
huomio oli erikoisesti kiintynyt muualle ja Saksan aseilla oli eri¬ 
tyisen suuria menestyksiä! 

Sotataloudelliset tekijät ovatkin epäilemättä näytelleet tär¬ 
keätä osaa Saksan ja Neuvostoliiton välien lopullisessa kiristymi¬ 
sessä kohti sotaa, vaikka huhuja Ukrainan käyttöön, neuvosto¬ 
laisten tavarantoimitukstcn ehdottomaan varmistamiseen ym. 
kohdistuvista Saksan vaatimuksista ei ole vahvistettukaan. Man- 
ner-Eurooppa selviytyisi sotataloudellisista pulmistaan ehkä ilman 
noita itäalueitakin, mutta niiden käyttömahdollisuus olisi toisaalta 
merkinnyt talouspohjan vahvistusta ehdottoman saarronkestä- 
vaksi. Tärkeämpiä ovat kumminkin kaikesta huolimatta olleet 
sotilaalliset ja poliittiset syyt. Ryhtyessään taisteluun Neuvosto¬ 
liittoa vastaan Saksa oli kerta kaikkiaan päättänyt eliminoida pois 
bolshevismin sotilaallisen ja poliittisen uhkan selän takaa, koska 
taistelu brittiläistä maailmanvaltaa ja sen rinnalle yhä selvemmin 
asettuvaa Amerikkaa vastaan venyi pitkäaikaiseksi. 

Toistaiseksi on mahdotonta tietää, mitä osaa kuuluisa ja arvoi¬ 
tuksellinen Hissin juttu näytteli tässä yhteydessä. Hitlerin toinen 
sijainen — Göringin jälkeen — kansallissosialismin johdossa Rudolf 
Hess lähtee yhtäkkiä kaikessa hiljaisuudessa lentomatkalle Eng¬ 
lantiin ja ilmestyy toukokuun 12 pnä brittiläiseen talonpoikais¬ 
taloon saksalaisen upseerin asussa. Hänet vihdoin tunnetaan, hän 
antautuu vangiksi ja hänet sittemmin eristetään. On selitetty 
hänen tehneen matkansa mielenhäiriössä, mutta se selitys on 
yleisesti hylätty. Toiseksi on hänen oma-aloitteinen yllätyslen- 
tonsa asetettu yhteyteen myöskin Saksan ja Englannin välisten 
rauhantunnustelujen kanssa. Niinpä Stalin väitti marraskuun 
6 pnä 1941 pitämässään puheessa, että »saksalaiset fascistit itse 
asiassa lähettivät tunnetun Hessin Englantiin taivuttamaan eng¬ 
lantilaisia poliitikkoja yhtymään yleiseen sotaretkeen Neuvosto¬ 
liittoa vastaan». 

Olipa tämän yhä arvoituksellisen episodin laita miten tahansa, 
niin paljon tietysti voidaan sanoa, että taistelun Neuvostoliittoa 
vastaan näyttäessä väistämättömältä akselivallat epäilemättä 
olisivat olleet valmiit sovintorauhaan Englannin kanssa voidak- 

scen keskittää kaikki voimansa itään bolshevismin musertami¬ 
seksi. Toisaalta taas bolshevismi myös haki itselleen liittokump- 
pancita lännestä Saksaa ja sen liittolaisia vastaan. Sir Stafford 
Cripps oli saapunut Englannin suurlähettilääksi Moskovaan jo kesä¬ 
kuussa 1940, kun Englannin ja Neuvostoliiton suhteet olivat vielä 
hyvin viileät. Tuon ylhäisen. Moskovan vallanpitäjien ystävyyttä 
nauttivan vasemmistoradikaalin toivottiin pystyvän rakentamaan 
katkenneiden sijaan uusia siltoja Kremlin ja Downing Streetin 
välille. Lontoossa taas Neuvostoliiton suurlähettiläs, Helsingis¬ 
säkin aikomaan toiminut viekas ja häikäilemätön juutalainen 
Mäiski näytteli samanlaista osaa. Washingtonissa vuorostaan oli 
Moskovan diplomaattisena edustajana ja lähentymispolitiikan 
ajajana Mäiskin rotuveli, Neuvostoliiton sanomalehtimiesliiton 
entinen puheenjohtaja ja sittemmin Espanjan sisäisen sodan 
aikana Madridissa omalla tavallaan kunnostautunut Umanski. 
Lankoja punottiin lujemmiksi Moskovan ja anglosaksisten valto¬ 
jen välillä ja epäilemättä siinä onnistuttiinkin, vaikka neuvosto- 
lehdistö vielä vuosien 1940 ja 1941 vaihteessa saattoi sattumoisin 
puhua hyvin kirpeitä ja ivallisia sanoja kapitalistisesta USA:sta 
ja sen politiikasta. Tuo sanaverho ei enää kuitenkaan voinut peit¬ 
tää todellisia tarkoituksia ja aikeita. 

Bolshevismin toimintaa Balkanilla akselivaltoja vastaan, 
keväällä 1941 jo ilmeisessä yhteisymmärryksessä Englannin kanssa, 
olemme jo seuranneet kautta noiden tapahtumien monimutkaisten 
vaiheiden. Bolshevismi työskenteli nyt kaikkialla Saksaa ja Ita¬ 
liaa vastaan, juonitteli ja kiihotti, pysyen itse taustalla väijyksissä 
ja varuillaan. Samalla se koetti vahvistaa selkänojaansa idässä 
rakentamalla sovintoa Japanin kanssa, torjuakseen kahden rinta¬ 
man sodan vaaran. Täten aikaansaatuakin huhtikuun 13 pnä, 
ulkoministeri Matsuokan vieraillessa paluumatkallaan akselival- 
loista Moskovassa, Neuvostoliiton ja Japanin välinen ystävyyssofii- 
mus, jota seurasivat sitten mm. uudet kalastussopimukset, raja- 
kahnausten selvittelyt jne. 

Jugoslavian kukistuminen ja salamasotaretki Balkanilla tuli 
kuitenkin yllätyksenä bolshevikeille, jotka olivat epäilemättä toi¬ 
voneet ja uskoneet akselivaltojen voimien joutuvan paljon pitem- 

maksi aikaa kiinni kaakkoon. Nyt sitävastoin Balkan oli valloi¬ 
tettu, akselivallat hallitsivat Välimeren ja Mustanmeren välistä 
yhdystietä, Neuvostoliitto oli miltei täydellisesti eristetty anglo¬ 
sakseista ja sitä uhkasi aivan välittömästi tilinteon vaara. Stalin 
tekee nyt karhumaisen kömpelöitä, kovin läpinäkyviä yrityksiä 
lepyttääkseen Berliiniä ja Roomaa, missä oli jo tehty kaikki johto¬ 
päätökset bolshevikkien asenteesta. Olihan akselivaltojen lehdis¬ 
tökin suoraan selittänyt, että Neuvostoliitto oli kaakkoispolitiik- 
kansa otteilla selvästi osoittanut tahtovansa pysyä Euroopan suuren 
yhteyden ulkopuolella. Nyt Stalin syleilee Saksan sotilasasiamiestä, 
kun Kasaanin rautatieasemalla Moskovassa hyvästellään kotimaa¬ 
hansa matkustavaa Japanin ulkoministeriä, ja vakuuttaa toivo¬ 
vansa, että Saksan ja Neuvostoliiton suhteet kehittyisivät edelleen 
mahdollisimman sydämellisinä. Jugoslavian lähettiläs Gavrilo- 
vitsh, joka vastikään oli solminut kuuluisan ystävyyssopimuksen 
Neuvostoliiton kanssa, saa nyt poistua Moskovasta, sillä neuvosto¬ 
hallitus riisti diplomaattioikeudet häneltä niinkuin myöskin Nor¬ 
jan, Belgian ja Kreikan pakolaishallitusten ministereiltä. Vieläpä 
Moskova solmii suhteet Englantia vastaan taistelevaan Irakin 
hallitukseen. Kaikki siis eleitä, joiden tarkoituksena oli lepytellä 
akselia ja karkoittaa sodan varjot kauemmaksi. Samaa tarkoitti¬ 
vat myöskin Tassin dementiat, joissa kumottiin jyrkästi kaikki 
huhutiedot Neuvostoliiton ja Saksan jännityksen kiristymisestä. 

Epäilemättä Moskova ei tahtonut sotaa — silloin vielä, koska 
sen mielestä tilanne ei ollut edullinen aseratkaisuun eikä neuvosto¬ 
valta ollut sellaiseen täysin valmis. Saksa sitävastoin näki taistelun 
väistämättömäksi ja iski itse ensin. Bolshevismi oli lyötävä, 
ennenkuin idästä uhkaava sotilaallinen ja poliittinen vaara kasvoi 
voittamattomaksi. Samalla oli varmistettava noiden itäisten 
alueiden luonnonrikkauksien käyttö Euroopan sotatalouden 
hyväksi. 

Toiset taisteluun bolshevismia vastaan osallistuvat maat käsit¬ 
tivät asemansa yhtä selvästi ja sitäpaitsi bolshevikit omilla hyök¬ 
käyksillään kiirehtivät rakentamaan vastarintanaan mahdollisim¬ 
man ehyeksi. Romanian kannalta oli kysymys koko olemassa¬ 
olosta, niinkuin Molotovin vaatimukset todistavat, Milteipä yhtä 

vaarallinen oli Unkarinkin asema. Neuvostovalta keskitti joukkoja 
Karpaattien rajalle, jolla tapahtui alinomaa» välikohtauksia, ja 
Moskova harjoitti Karpaatti-Rutenian puolen miljoonan slaavin 
keskuudessa suur-ukrainalaista kiihotusta. Portit Unkarin alan¬ 
golle, Tonavan laakson sydämeen piti avata samaa tietä, jota venä¬ 
läiset armeijat olivat yrittäneet tunkeutua Unkariin maailman¬ 
sodankin aikana. Ja taas bolshevikkien suunnitelmat Suonien 
lopulliseksi tuhoamiseksi osoittavat, mihin luoteessa oltiin 
menossa. 

Joulukuussa 1940, vähän ennen tasavallan presidentin vaalia, 
kohtasin Helsingissä olevan neuvostolähetystön sanomalehti- 
attasean, joka oli halunnut tavata minua jossakin kiireellisessä ja 
tärkeässä asiassa. Hänellä oli sydämellään jotakin, jonka hän 
tahtoi saada sanotuksi mahdollisimman pian — en tiedä missä 
tarkoituksessa, mutta sen saattoi arvata. 

Keskustelumme kesti pari tuntia ja kiertyi pian presidentin 
vaalin ympärille. Se luiskahti tavan takaa pois venäläisestä musii¬ 
kista, jokapäiväisestä pikkujuttelusta ja kaikesta muusta epä¬ 
poliittisesta itsepintaisesti tuohon samaan aiheeseen. Siispä 
asia täytyi vieraan tahdosta käsitellä perusteellisesti loppuun ja 
oli ainakin tämän kertojan mielestä aikalailla omalaatuinen. 

Bolshevistinen vieraani tahtoi kerta kaikkiaan selvitellä hei¬ 
käläisiä virallisia mielipiteitä presidenttiehdokkaista. Kainot viit- 
tailut, että oli kysymys Suomen sisäisestä asiasta, eivät auttaneet 
mitään, ne torjuttiin tarmokkaasti selittämällä, että Neuvostoliitto¬ 
kin suurena maana tunsi mielenkiintoa pienen naapurinsa tällaista 
poliittista tapahtumaa kohtaan. Vieläpä hän määritteli Moskovan 
kannankin eri ehdokkaisiin nähden, kenen valintaa saattoi pitää 
suotavana, kenen ehdottomasti hylättävänä. Ja kun keskustelun 
lopussa kysäisin suoraan, mitä johtopäätöksiä Moskovassa tehtäi¬ 
siin siinä tapauksessa, ettei vaali tapahtuisikaan Kremlin toiveit¬ 
ten mukaisesti, tuli ällistyttävän avomielinen selitys: 

— Meillä on paljon sellaista, mitä te tarvitsette — viljaa, lihaa, 
öljyä ja muuta. On aivan selvää, että me teemme omat johtopää¬ 
töksemme kauppasuhteissa. — Siis näiden suhteiden katkaisemi- 

nen? Tätä tarkoittavaan kysymykseeni tuli puhuva nyökkäys 
vahvistukseksi. 

Olen tahtonut kertoa tämän tapauksen ainoastaan eräänä oma¬ 
kohtaisena lisäpiirteenä niihin hyvin tunnettuihin tosiasioihin, jotka 
valaisevat neuvostovallan suhtautumista Suomeen Moskovan 
pakkorauhan jälkeen. Tuo rauha ei lopuksi merkinnyt edes kunnon 
aselepoakaan, sillä aseellinen kamppailu muuttui ainoastaan her¬ 
moja repiväksi ja kansaa uuvuttavaksi hermosodaksi, jonka tar- 

I koituksena oli valmistella itsenäisyytemme ja vapautemme lopul¬ 
lista tuhoa. »Neuvostoliiton uusi hyökkäys Suomeen on ikäänkuin 
päätepiste sille politiikalle, jota Neuvostoliitto on Moskovan rau¬ 
hanteosta lähtien Suomen suhteen harjoittanut ja jonka tarkoi¬ 
tuksena on ollut maamme itsenäisyyden tuhoaminen ja kansamme 
orjuuttaminen.» Nuo presidentti Rytin radiopuheen sanat 26. 6. 
1941 määrittelevät sattuvasti koko asemamme. . 

Bolshevismi valmistautui uuteen hyökkäykseen ja sen sotilaal¬ 
lisista varusteluista uusien rajojemme takana on jo ollut puhetta. 
Noiden valmistelujen tarkoituksena oli tietenkin täydentää Suo¬ 
men tuho niin pian kuin sopiva tilaisuus siihen tulisi. Mutta Suomi 
oli ensin sisäisesti kypsytettävä siihen. Suomen Sinivalkoinen 
Kirja II sisältää kaikki todisteet Moskovan menettelytavoista, 
jotka ovat liian tunnettuja ja paljon puhuttuja, jotta niihin olisi 
enää tässä yhteydessä syytä pitkälti puuttua. Ahvenanmaan 
j demilitarisointi, sotilaallinen kauttakulkuliikenne Hankoon, alin¬ 

omaiset rajavälikohtaukset. Suomen pakottaminen kaikkea sopi¬ 
musperustetta vailla oleviin evakuoidun omaisuuden palautuksiin 
ja suuriin korvauksiin, rautatiekaluston luovutuksiin, vieläpä paljon 
raskaampiinkin uhreihin, riita Petsamon nikkelistä — nuo kaikki 
keinot pyrkivät samaan päämäärään kuin Hakaniemen »pinon- 
polttajas-hulikaanien johtamat »mielenosoitukset» tai eduskunnan 
»kuutosiyhmän» ja Neuvostoliiton Ystävien Seuran maanpetoksel¬ 
liset puuhailut. Suomi oli masennettava, sen taloudellinen kesto¬ 
kyky murrettava, sen sisäinen kansallinen eheys revittävä rikki ja 
samalla sotilaallisesti pakotettava se kokonaan bolshevikkien 
armoille. Tässä tarkoituksessa bolshevikit mitä julkeimmin sekaan¬ 
tuivat myöskin meidän sisäisiin asioihimme, niinkuin mm. presi- 

dentin vaali todisti, harjoittivat kumouksellista myyräntyötä ja 
vakoilua. Nuo viisitoista pakkorauhan kuukautta Suomen kansa 
tosiaan eli tshckistin puukko kurkulla. 

Sitten t uli käänne •— alkoi uusi sota. Suomen oli taas tartuttava 
aseisiin Neuvostoliiton uutta hyökkäystä vastaan. Talla kertaa 
rintama oli kuitenkin leventynyt Jäämerestä Mustaanmereen ja 
sen takana oli suurin osa Manner-Euroopan voimia. 

»Ratkaiseva taistelu tulee», oli Tenin kirjoittanut aikoinaan, 
»kun kaikki keskenään taistelevat voimat ovat syösseet toisensa 
nurin, kun ne ovat tehneet perusteellisen vararikon ja itse heiken¬ 
täneet toisiaan kamppailussa. Silloin on vallankumouksen hetki 
käsillä, silloin tulee meidän voittomme, jos me olemme oikealla 
tavalla pitäneet vaarin ja valinneet hetken. Silloin on meidän 
voittomme varma.» 

Neuvostoliitto oli keväällä 1941 kumminkin joutumassa sotaan, 
jonka alkaessa Leninin »taktillisen testamentin» neuvot eivät toteu¬ 
tuneetkaan käytännössä. Päinvastoin bolshevismin täytyi varus¬ 
tautua taisteluun elämästä ja kuolemasta peloittavan vahvaa 
eurooppalaista valtarintamaa vastaan. Tämän yhteentörmäyksen 
väistämättömyys tajuttiin Kremlissä selvästi ainakin jo huhti- 
toukokuun vaihteessa. Sitä todistaa mm. marsalkka Timoshenkon 
vappuna punaiselle armeijalle julkaisema päiväkäsky: »Punainen 
armeija, joka on saanut uutta sotilaallista kokemusta, on valmis 
suuntaamaan murskaavia vastaiskuja jokaista imperialistista 
attentaattia vastaan, joka suuntautuu sosialistisen valtion ja 
neuvostokansan etuja vastaan. — Vallitseva kansainvälinen tilanne 
saattaa aiheuttaa kaikenlaatuisia yllätyksiä. Näissä olosuhteissa 
täytyy punaisen armeijan pitää ruutinsa kuivana ja alati olla mobi¬ 
lisoituna.» 

Viikkoa myöhemmin osoitti vielä toinen tapahtuma, miten vaka¬ 
vasti Moskovassa suhtauduttiin sodan vaaroihin. Stalin itse nimi¬ 
tettiin kansankomissaarien neuvoston puheenjohtajaksi, siis pää¬ 
ministeriksi Molotovin sijaan, joka tältä paikalta väistyen jäi edel¬ 
leen ulkoasiain kansankomissaariksi. Täten Neuvostoliiton dik¬ 
taattori nyt itse astui näyttämön parrasvaloon ohjailtuaan kauan 
näytelmän kulkua kulissien varjosta. Jotakin tavatonta, poikkeuk¬ 
sellista oli tekeillä! 

Sodan julistus neuvostoliitolle 

ITÄ-EUROOPPA SALAMASODAN 
TANTEREENA 

»Saksan kansa! Tällä hetkellä suoritetaan suurin joukkojen 
keskitys, mitä maailmassa milloinkaan on nähty. Rinnan suoma¬ 
laisten toverien kanssa seisovat Narrikin voitokkaat taistelijat 
Pohjoisen jäämeren rannalla. Saksalaiset divisioonat Norjan val¬ 
loittajan komennossa suoj aavat Suomen alueita yhdessä suoma¬ 
laisten vapaussankarien kanssa, joita heidän marsalkkansa johtaa. 
Itä-Preussista Karpaatteihin saakka ulottuvat Saksan itärintaman 
joukko-osastot. Pruthin rannoilla, Tonavan alajuoksulta Mustan¬ 
meren rannoille saakka seisovat Romanian sotilaat valtionsa pää¬ 
miehen Antonescun johdolla. Tämän rintaman tehtävä ei siten 
enää ole yksityisten maiden suojaaminen, vaan koko Euroopan 
turvaaminen ja niin ollen kaikkien pelastaminen. Minä olen sen- 
vuoksi tänään päättänyt jättää Saksan valtakunnan ja kansamme 
kohtalon ja tulevaisuuden jälleen sotilaittemme huomaan. Autta¬ 
koon Herra Jumala meitä juuri tässä taistelussa.» 

Aksdivaltojcn ja Romanian sodanjulistus Neuvostoliitolla lau¬ 
kaisi varhain kesäkuun 22 päivän aamuna 1941 jännityksen, joka 
useita viikkoja oli salaperäisenä ja sietämättömän raskaana latau¬ 
tunut Euroopan itäisille rajoille. Tiedettiin miljoona-armeijoja 
ryhmitetyn taisteluun. Saksa oli luovuttanut laajojen miehitet¬ 
tyjen alueiden vartioinnin varsinkin Balkanilla liittolaisilleen ja 
siirtänyt omia joukkojaan pois jonnekin. Kanaalin rannikolta 
olivat Saksan lentoaseen vahvat muodostelmat myös poistuneet 
ja Englantia vastaan käytävä ilmasota oli rajoittunut pääasialli¬ 
sesti kauppasaarron mahdollisimman tehokkaaseen tukemiseen 
sekä brittien ilmahyökkäysten torjuntaan. Kaikki nuo enteet 
antoivat aiheen odottaa käänteentekeviä, koko Euroopan ja ihmis¬ 
kunnan kohtaloihin vaikuttavia suurtapahtumia, vaikka diplo¬ 
matia vaikeni itsepintaisesti, verhoten kaiken läpinäkymättömään 
usvaan. Itse asiassa tuo sumuverho olikin jo alkavan palon syn¬ 
nyttämää savua, jonka alta liekit sitten yllättäen leimahtivat 
ilmoille. 

Saksa kääntyi siis nyt lopullisesti itää vastaan, asettuen puo- 




346 


Lii /1 ori n I am « täydentyy 


lustukseen lännessä, ja Saksan akseliliittolainen Italia julisti myös 
sodan bolshevismia vastaan. Samoin akselivaltojen liittokumppani 
Romania, jonka valtionjohtaja, marsalkka Antonescu oli kesäkuun 
li—13 päivinä ollut Miinclienissä Saksan valtiomiesten vieraana, 
yhtyi heti alun pitäen tähän taisteluun lähettäen 26 divisioonaa 
valloittamaan takaisin Neuvostoliiton vuotta aikaisemmin Roma¬ 
nialta riistämiä Bessarabiaa ja Pohjois-Bukovinaa. Unkari Kar- 
paattien rajalla ja Suomi pohjoisessa olivat niinikään ryhtyneet 
laajoihin sotilaallisiin varovaisuustoimiin. 

Kauan ei kestänytkään, ennenkuin valtarintama Neuvosto¬ 
liittoa vastaan eheytyi yhtenäiseksi Jäämerestä Mustaanmereen 
saakka. Jo pari päivää ennen akselivaltojen sodanjulistusta oli 
Suomen virallisessa tiedonannossa selitetty, että maa on joutunut 
välittömään vaaravyöhykkeeseen. Ja tuskin sota oli Itämeren ja 
Mustanmeren välillä päässyt alkuun, kun bolshevismi piti huolta 
sodan syistä pohjoisempanakin. Rajavälikohtauksia oli aikaisem¬ 
minkin tapahtunut tämän tästä, mutta nyt ne tihenivät bolshevik¬ 
kien tehdessä monin paikoin hyökkäyksiä rajan ylitse. Neuvosto¬ 
laiset ilmavoimat hyökkäsivät Suomen aluetta ja suomalaisia aluk¬ 
sia vastaan ja vihdoin nuo hyökkäyslennot saivat kesäkuun 25 
pna säännöllisten ilmasotatointen laajuuden. Niinpä presidentti 
Ryti ilmoittikin kesäkuun 26 päivän iltana pitämässään radio- 
puheessa Suomen ryhtyvän puolustautumaan Neuvostoliiton uutta 
hyökkäystä vastaan kaikin käytettävissä olevin keinoin. Ja kesä¬ 
kuun 29 päivän vastaisena yönä klo 1 julkaisemassaan päiväkäs¬ 
kyssä Suomen armeijan ylipäällikkö, sotamarsalkka Mannerheim 
selitti Suomen armeijan alkavan sotatoimet neuvostovaltaa vas¬ 
taan ja yhtyvän siten ristiretkeen bolshevismia vastaan Euroopan 
yhteisessä rintamassa. 

Keski-Euroopassa tapahtui rintaman täydentyminen samaan 
aikaan. Punaisen armeijan joukot ryhtyivät Karpaattien solissa 
hyökkäyksiin unkarilaisia rajansuojaosastoja vastaan ja neuvosto- 
lentokoneet tekivät pommitusretkiä Ylä-Unkariin. Vastaukseksi 
näiden hyökkäysten johdosta Unkari katkaisikin 24. 6. diplomaat¬ 
tiset suhteet Neuvostoliittoon ja sodanjulistus tuli kaksi päivää 
myöhemmin. Vihollisuudet Karpaateilla alkoivat kesäkuun 27 

päivän aamuna ja samaan aikaan myöskin Slovakian armeijan 
osastoja yhtyi taisteluun. 

Hitler oli julistuksessaan korostanut voimakkaasti Neuvosto¬ 
liittoa vastaan käytävän taistelun yleiseurooppalaista luonnetta 
risliretkenä Euroopan kulttuuria uhkaavaa bolshevistista idän 
vaaraa vastaan. Tältä pohjalta taistelu saikin voimakasta vasta¬ 
kaikua monissa maissa. Vichyn Ranska katkaisi suhteensa Mos¬ 
kovaan, kutsui sieltä pois suurlähettiläänsä Bergeryn ja samaan 
aikaan ryhdyttiin Ranskassa laajoihin toimenpiteisiin kommunis¬ 
teja vastaan. Samoin Tanskakin katkaisi diplomaattiset suhteensa 
Neuvostoliittoon ja sieltä sekä Norjasta lähti vapaaehtoisia itä- 
rintamalle, Ruotsista taas joitakuita Suomeen. Espanjassa ryh¬ 
dyttiin järjestämään 20.000 miehen vahvuista »Sinistä divisioo¬ 
naa», joka sitten osallistui kunniakkaasti moniin taisteluihin var¬ 
sinkin Pietarin suunnalla, päällikkönään Espanjan sisäisessä 
sodassa kunnostautunut kenraali Nunoz Grande. Useissa muissa¬ 
kin maissa alkoi vapaaehtoismuodostelmien asettaminen, mm. 
Kroatiassa. Berliinin kolmiliittoon yhtyneistä maista pysyi sitä¬ 
vastoin syrjässä Bulgaria, joka oli Balkanilla ottanut hoitaakseen 
laajoja vartiotehtäviä. Turkki vuorostaan julistautui 23. 6. puo¬ 
lueettomaksi ja myöskin Englanti sekä Neuvostoliitto antoivat 
Ankaran hallitukselle vakuutuksen Turkin koskemattomuuden 
kunnioittamisesta uudessa tilanteessa. 

Jo puolitoista vuotta käynnissä ollut suursota oli siis nyt laa¬ 
jentunut valtavasti, se oli saanut uuden maarintaman, josta samalla 
tuli koko toisen maailmansodan tärkein. Neuvostoliiton joutumi¬ 
nen mukaan taisteluun merkitsi suursodan yleistymisen ja siihen 
osallistuvien valtarintamien lopullisen muotoutumisen kannalta 
tavattoman paljon. Niinpä Winston Churchill oli jo kesäkuun 
22 pnä ilmoittanut, että Englanti antaa neuvostovallalle kaiken 
taloudellisen, rahallisen ja sotilaallisen apunsa, ja heinäkuun 13 
pnä allekirjoitettiin sitten Englannin ja Neuvostoliiton välinen sota- 
liittosopimus . Roosevelt taas ilmoitti Neuvostoliiton pääsevän 
osallisiksi USA:n materiaalitoimituksista brittiläiselle imperiumille 
ja sen liittokumppaneille, vaikka toisaalta suhtautuminen bolshe¬ 
vistiseen Venäjään aiheuttikin Atlantin toisella puolen varsin laa¬ 
joja ristiriitoja. 

Sotahistorian valtavin kamppailu oli siis nyt alkamassa armei¬ 
jojen kesken, joitten vertaisia ei ihmis- ja matcriaalimassojen suu¬ 
ruuteen nähden ollut koskaan aikaisemmin esiintynyt samalla 
rintamalla, ei edes vuosien 1914—1918 maailmansodassa. Toisella 
puolen olivat sotateknillisesti maailman parhaiten varustetut, 
tehokkaimmin organisoidut ja parhaiten johdetut akseliarmeijat 
.ja niitä vastassa taas Neuvostoliiton suunnaton sotakoneisto, 
jonka laajuista ei yhdellä ainoalla maalla ollut milloinkaan vielä 
ollut. Ja tätä taistelua jouduttiin nyt käymään alueilla, joitten 
laajuus monin kerroin ylitti uuden suursodan aikaisempien näyt¬ 
tämöiden mitat. Hollannissa, Belgiassa ja Ranskassa sota¬ 
toimet olivat ulottuneet korkeintaan 400.000 km 2 :n alueelle ja 
välimatkat laskettiin sadoissa kilometreissä. Idässä avartuivat 
tasankoalueet, joitten laajuus on miljoonia neliökilometrejä, ja 
välimatkat nousevat tuhansiin kilometreihin. Jäämeren ranni¬ 
kolta pohjoisessa Mustallemerclle etelässä on taivalta linnuntietä¬ 
kin runsaasti 3.000 km. Ja jos laskee rintamien pituuden monine 
mutkineen, päästään vielä paljon suurempaan lukuun. 

Taistelu bolshevismia vastaan asetti täten Saksan sodanjoh¬ 
dolle tavattomia strategisia,- taktillisia ja organisatorisia tehtäviä, 
joitten suoritukseen täytyi jännittää valtakunnan ja sen liitto- 
laistenkin kaikki voimat. Suurin niistä oli alun pitäen välimatka- 
probleemi, joka yhdessä Itä-Euroopan erikoislaatuisten maasto- 
suhteiden, kuljetusolojen, ilmastollisten tekijöiden ja myöskin 
taloudellisen ja kansallisen erikoisluonteen kanssa vaati operaatioit- 
ten ja huollon järjestelyssä aivan omalaatuisia teknillisiä ja orga¬ 
nisaatioratkaisuja. Itä-Euroopan tasankomaastot soveltuvat kyllä 
laajassa mitassa moottoroitujen armeijojen nopeaan liikuntasotaan, 
sillä luonnonesteet ovat suuren osan vuotta varsinkin etelässä 
vähäisemmät kuin useimmissa muissa Euroopan osissa. Kuitenkin 
kohdataan tämän tästä silti esteitä, joita voimakas, sitkeästi puo¬ 
lustautuva ja äärimmäisen vahvasti varustautunut vastustaja 
saattaa käyttää edullisesti hyväkseen. Niinpä Dnjeprin länsipuo¬ 
lella Pinskin seuduilta Homekin idässä kuuluisat Pripetin (Rokil- 
non) suoalueet muodostivat jo edellisen maailmansodan aikana 
luonnollisen välimuurin pohjoisen ja eteläisen operaatioalueen erot- 

läjänä toisistaan ja samoin oli laita nytkin aina siihen saakka, kun¬ 
nes saksalaisten hyökkäys idässä sivuutti Dnjeprin linjan. Saman¬ 
laisia laajoja suoalueita ja suuria metsiä on siellä täällä muualla¬ 
kin ja bolshevikit osasivat käyttää niitä hyväkseen. Leveät virrat 
muodostivat myös luonnollisia puolustuslinjoja, joita bolshevikit 
olivat vielä vahvistaneet varustuksin. 

Ennen kaikkea kuitenkin oli esteenä Itä-Euroopan tidlömyys, 
joka varsinkin talviaikana saattoi käydä vaaralliseksi huollolle, 
kun lumimyrskyt yli tasankojen puhaltaessaan voivat tukkia har¬ 
vat käytettävissä olevat huoltoväylät tykkänään, samoin keli- 
rikko keväällä ja syksyllä. Todellisia viertoteitä ei Neuvostoliitossa 
liene ollut muualla kuin lännestä suoraan Smolenskin kautta Mos¬ 
kovaan johtava. Rautatieverkko oli myös Länsi-Euroopan olo¬ 
suhteisiin verrattuna varsin harvasilmäinen ja sitäpaitsi raide¬ 
leveys oli erilainen, niin että kiskot oli naulattava uudelleen ylei¬ 
selle eurooppalaiselle leveydelle, jos mieli käyttää muiden maiden 
kalustoa huoltokuljetuksiin. Tästä menetelmästä taas oli se haitta, 
ettei noilla radoilla saattanut enää käyttää bolshevikeilta vallat¬ 
tavaa rautatiekalustoa, joka siis jäisi hyödyttömäksi. Lopuksi 
täytyi ottaa huomioon sekin, että bolshevikit turvautuisivat peräy- 
tyessään ikivanhaan venäläiseen -poltetun maan taktiikkaan, jota 
he olivat käyttäneet niin hyvin viime maailmansodassa kuin aikai¬ 
semmin esimerkiksi sodissaan Napoleonia ja Kaarle XII:ta vas¬ 
taan. Maa hävitettäisiin perusteellisesti eikä tuhoamisvimma 
tällöin kohdistuisi ainoastaan kaikkeen sotilaallista arvoa omaa¬ 
vaan, vaan yleensä koko inhimilliseen elämään. Sellaisen tuhoamis- 
käskyn Stalin sitten antoikin jo heinäkuun 3 p:nä, kun oli 
käynyt selville, ettei hyökkääviä lännen armeijoja voitaisi mis¬ 
sään tapauksessa pysähdyttää neuvostovallan läntisille raja- 
alueille. 

Nuo tehtävät saattoi siis ratkaista ainoastaan sotakoneisto, 
jolla oli käytettävänään Saksan valtavat teknilliset apulähteet 
ja joka oli laajassa mitassa moottoroitu. Nyt joutuivat niin Orga- 
nisation Todt kuin muutkin Saksan teknilliset apuarmeijat vasta 
todelliseen tulikokeeseensa — ja myöskin aikaansaivat todellisia 
ihmeitä. Mutta näiden operatiivisten ja huoltoprobleemien iin- 

nalla oli paljon muitakin, yhtä merkityksellisiä ja kiireellistä sel¬ 
vitystä vaativia, joiden ratkaisun täytyi ainakin väliaikaisesti 
tapahtua aivan etenevien armeijojen kantapäillä. Kun vallattai¬ 
siin laajoja, useitten kymmenien miljoonien ihmisten asuttamia 
ja Euroopan sotataloudelle aivan ensiarvoisen tärkeitä alueita, 
oli järjestettävä niiden hallinto ja taloudellinen hyväksikäyttö 
kiireesti. Miten nyt suhtauduttaisiin Itä-Euroopan omalaatui¬ 
siin ja monimutkaisiin kansallisuuskysymyksiin, joilla saattoi olla 
sotilaallisesti ja poliittisesti ensiluokkaisen tärkeä merkitys tais¬ 
teltaessa Neuvostoliiton tapaista satojen kansallisuuksien valta¬ 
kuntaa vastaan? Voisiko oikeaan osunut kansallisuuspolitiikka 
edistää tuon jättiläisvaltion hajoamista ja luhistumista ja siten 
ehkä ratkaisevasti jouduttaa sotilaallistakin ratkaisua? ■ 

Näiden kansallisuustekijöiden varaan ei Saksassa kyllä paljon 
rakennettu. Kaikesta päättäen ei uskottu bolshevistisen massa- 
valtion ei-venäläisten kansamassojen pystyvän Stalinin kaikkien 
«puhdistusten» jälkeen nousemaan mihinkään oma-aloitteeseen 
toimintaan tukeakseen ainakaan merkittävässä määrin vapautu¬ 
mista bolshevismin ikeestä. Siihen viittaa joka tapauksessa Itä- 
Euroopan laajojen alueiden hallinnon järjestely, johon ryhdyttiin 
itäalueiden valtakunnanministeriksi nimitetyn Alfred Rosenbergin 
johdolla kohta armeijojen edettyä riittävän pitkälle. Siihen ei 
kylläkään voi tässä operatiivisen katsauksen yhteydessä enemmälti 
puuttua, vaan sen vuoro tulee myöhemmin tarkastellessamme Man- 
ner-Euroopan sotataloutta ja sodanaikaista elämää yleensä. Pal¬ 
jon jäi kuitenkin riippumaan siitä, millä tavoin selvitettäisiin val¬ 
loittajana tulevan ulkopuolisen mahdin ja itäalueiden väestön 
suhde. Voitaisiinko itsehallinnollisilla ja muilla järjestelyillä, joita 
Baltiassa rajoitetussa mitassa käytettiinkin, noiden kansojen omaa 
kansallista elämää elvyttämällä, palauttamalla takaisin yksityis¬ 
omaisuus ja yritysvapaus jne. varmistautua noiden bolshevismin 
aikaisemmin orjuuttamien kansojen ystävyydestä ja saada niistä 
tehokasta tukea taistelussa neuvostovaltaa vastaan? Vai jäisi- 
vätkö ne kenties passiivisiksi, vieläpä vihamielisiksi sivustakatso¬ 
jiksi, joiden keskuudesta bolshevikkien järjestelmällisesti käyttämä 
sissisotataktiikka saisi kaikkialla tukea ja joiden »vapauttajana» 

I punainen armeija voisi kenties kerran esiintyä, jos se pystyisi vielä 
hyökkäykseen? 

Tämän probleemin ratkaisusta riippui myöskin vallattujen 
, itäalueiden taloudellisen hyväksikäytön tehokkuus, vaikka siinä 
1 taas tarve saada mahdollisimman nopeasti noilta alueilta irti 
akselivaltojen sotatalouden käyttöön niin suuria tuotemääriä kuin 
■i suinkin esti liian nopeata siirtymistä pois bolshevikkien kollektii- 
[. visesta talousjärjestelmästä vapaampiin muotoihin. Oli nimittäin 
meneteltävä varovasti hajohettaessa noita ainoita talouden organi¬ 
saatiomuotoja, jotka enää olivat aikaisemman yksityistalouden 
tuhouduttua ja joiden sijaan uusien luominen vaati paljon aikaa 
sekä väestön kärsivällistä kasvatusta laajempaan vapauteen. Nuo 
probleemit olivat siis äärettömän monimutkaisia, edellyttivät Itä- 
\ Euroopan olojen kaikinpuolista, perusteellista tuntemusta, tavat¬ 
toman laajoja ennakkovalmisteluja ja sitoivat suuria voimia rin¬ 
taman selustaan huolto-, hallinto- ja talouden johtotehtäviin. 
i 

I SUURTEN TUHOAMISTAISTELUJEN 

SOTARETKI 

i Varustautuessaan sotaan lännessä Neuvostoliitto oli suorit¬ 

tanut voimiensa ryhmittelyn tavalla, joka antoi alun pitäen tukea 
käsitykselle bolshevikkien hyökkäysaikomuksista. Punaisen armei¬ 
jan teoreetikot ovat koko ajan teroittaneet tämän armeijan offen- 
l siivistä luonnetta, vihollisen murskaamista sen omalla maaperällä. 

Siihen viittaa myöskin neuvostoarmeijan aseistuksen kehittämi¬ 
nen, missä pantiin aivan erityistä painoa mahdollisimman vah¬ 
voille ilmavoimille, panssareille ja muille hyökkäyssodan iskuaseille. 

Joka tapauksessa tuo punaisen armeijan suurten voimien ryh¬ 
mitys oli aivan ristiriidassa puhtaan puolustustaistelun laskelmien 
{ ja näkökohtien kanssa. Saksalaisten tietojen mukaan oli Venäjän 
' länsirajoille keskitetty sodan alkaessa noin 160 divisioonaa — siis 
noin 3,« miljoonaa miestä — kun otetaan huomioon myöskin aina¬ 
kin 20 divisioonan vahvuiset panssari- ja moottoroidut joukot sekä 

suuret ratsuväkimassat. Pohjoisessa oli Suomen rajoja vastassa 
15—iS divisioonaa ja muutamia panssariprikaateja, joitten lisäksi 
tulivat sitten Pietarin sotilaspiiristä helposti rajan äärelle siirret¬ 
tävät vahvat reservit. Baltiaan oli koottu ainakin 650.000 miehen 
vahvuinen voimaryhmä, jonka pääosa oli Liettuassa uhkana Itä- 
Preussia vastaan. Tähän armeijaryhmään kuului myöskin hyvin 
vahvoja panssarivoimia sekä ainakin 7 ratsuväkidivisioonaa. Toi¬ 
nen vielä huomattavasti vahvempi armeijaryhmä taas oli miehit¬ 
tänyt entiset Koillis-Puolan alueet Bialystokin ja Grodnon suunnilla 
ja tämän kovin kauaksi eteen työnnetyn ryhmän tehtävä oli selvä. 
Sen piti toimia yhdessä Baltian ryhmän kanssa Itä-Preussia vas¬ 
taan. Pripetin soitten eteläpuolelle taas oli koottu Kiovan ja 
Lembergin välimaille armeijaryhmä, johon noin 40 jv.divisioonan 
lisäksi kuului vahvoja panssari- ja ratsuväkimuodostelmia ja jonka 
kärki oli suunnattu Puolan kenraaliinivemementtia, Slovakiaa ja 
myöskin Unkarin Karpaatti-rajaa vastaan. Vihdoin oli Bcssara- 
biassa Romaniaa vastassa armeijaryhmä, johon eri tietojen mukaan 
on kuulunut noin 20—25 divisioonaa jalkaväkeä, panssari- ja 
ratsujoukkoja. 

Koko tuo neuvostolainen voimien ryhmitys viittaa operatiivi¬ 
seen suunnitelmaan, joka ilmeisesti tarkoitti puolustautumista ete¬ 
lässä, mutta hyökkäystä Itä-Preussia, Länsi-Preussia ja saksalaista 
Puolaa vastaan — siis aloitteen käsiin ottamista taistelussa vaa¬ 
rallisinta vihollista Saksaa vasaan. Nuo 160 divisioonaa muodos¬ 
tivat bolshevismin varsinaisen hyökkäysarmeijan, jonka lisäksi 
tulivat selustassa esiin marssivat reservit ja laajojen varustusvyö- 
hykkeiden miehitysjoukot. Bolshevikit olivat rakentaneet länsi¬ 
rajojen suojaksi vahvoja kenttävarustuslinjoja Itä-Galitsiaan, 
S anin —Bugin jokilinjan vahvistukseksi sekä Itä-Preussin rajaa 
vastaan. Taas niiden takana oli salaperäinen Stalin-linja, jo rau¬ 
han aikana ennen uutta sotakautta syntynyt varustussysteemi, 
josta vuosien kuluessa oli puhuttu paljonkin. Stalin-linja alkoi 
Mustanmeren rannikolta Odessan seuduilta, kulki aluksi Dnjestrin 
takana muodostaen tämän jokilinjan vahvistuksen ja jatkui sit¬ 
ten pohjoiseen Dnjeprin länsipuolitse ohi Berditshevin ja Shito- 
mirin, siirtyen Rokitnon soitten toisella puolen Dnjeprille. Täällä 

oli erityisen vahvasti varustettu Itä-Euroopan suurten jokien 
latvojen välinen vedenjakajamaasto Homelin—Mohilevin—Smo- 
lenskin—Vitebskin seuduilla ja sieltä Stalin-linjan jatke ulottui 
Pihkovan ohitse Peipus-järven itäpuolella Suomenlahteen, sulau¬ 
tuen Inkerissä Pietarin laajaan varustusvyöhykkeeseen. On kui¬ 
tenkin huomattava, että tämä 40—50 km syväksi ilmoitettu raja¬ 
vyöhyke oli yhtä paljon tarkoitettu neuvostovallan poliittista eris¬ 
tämistä varten lännestä kuin sotilaalliseksi suojaksi eikä ollut koko 
matkalla yhtenäinen. Itse asiassa se ei joutunutkaan näyttele- 
mään sotatoimissa kovin suurta osaa, vaan Saksan armeijan uusi 
hyökkäysvaihe sivuutti sen nopeasti, 

Hitlerin Saksan sodanjohto on uudessa suursodassa määrätie¬ 
toisesti pitänyt silmällä periaatetta, että operaatioiden tarkoituk¬ 
sena täytyy ensi kädessä olla vihollisen elävän ja materiaali voiman 
tuhoaminen, ja alueiden valtaus tulee vasta toisella sijalla. Nyt 
Saksan armeija joutui uudella jättiläismäisellä sotaretkellä ratkai¬ 
semaan tehtäviä, joitten voi sanoa jossakin määrin olevan tuon 
klassillisen tuhoamisstrategian perusaatteitten ja elintärkeitten 
sotataloudellisten tekijöitten yhteistulosta. Punaiselle armeijalle 
annettiin kokonaisessa sarjassa valtavia tuhoamistaisteluja‘murs¬ 
kaavia iskuja, joilla tavoiteltiin nopeata ja täydellistä voittoa 
bolshevistisen sotakoneiston massoista, vaikka siihen ei päästy¬ 
kään. Mutta toiseksi oli myöskin päästävä käsiksi vastustajan 
tärkeimpiin tuotantoalueisiin, varustusteollisuuden ja yleensä 
sotataloudellisen voiman varalähteisiin. Tällöin tuli hyökkäyksen 
kaakkoissuunnalla Ukrainaan ja kohti Kaukasiaa olemaan aivan 
erityisen tärkeä merkitys. Etenemisellä kohti Moskovaa taas 
uhattiin Neuvostoliiton poliittisen hallinnon sydäntä ja valtakun¬ 
nan pääkaupungin ympärillä olevaa suurta teollisuus-, varsinkin 
varustusteollisuuden vyöhykettä. Lopuksi syvällä iskulla luoteeseen 
kohti Pietaria leikattiin erilleen Baltian maat muusta Neuvosto¬ 
liitosta, uhattiin bolshevismin luoteisen laajentumistoiminnan ja 
Itämeren-vallan tärkeintä tukikohtaa Pietaria ja saatettiin sillä 
tavoin rauhoittaa Itämeren piiri bolshevikkien sotilaalliselta toi¬ 
minnalta, tai ainakin lamauttaa se pahasti. 

Näiden päätehtävien mukaisesti Saksan sotavoimat oli keski- 

23 — Kriiiion ja sodan maaliin* II. 

tetty kolmena armeijaryhmänä Neuvostoliiton rajan läheisyyteen. 
Itä-Preussissa odotti marssikäskyä kenraalisotamarsalkka Rittcr 
von Leebin johtama pohjoinen armeijaryhmä, johon kuuluivat 
kenraalieversti Buschin 16. ja kenraalieversti von Kuchlerin 18, 
armeija, von Hoeppnerin panssariryhmä ja kenraalieversti Kellerin 
I. ilmalaivasto. Vahvin oli keskustaan, Länsi-Preussiin ja Ken- 
raalikuverncmenttiin koottu kenraalisotamarsalkka von Bockin 
armeijaryhmä, johon kenraalisotamarsalkka von Klugen ja ken¬ 
raalieversti Straussin armeijojen lisäksi kuuluivat kenraalieverstien 
Hothin ja Guderianin panssariiyhmät ja kenraalisotamarsalkka 
Kesselringin ilmalaivasto. Kenraalikuvemementin eteläosaan aina 
Karpaateille saakka taas oli ryhmitetty kenraalisotamarsalkka 
von Rundsiedtin armeijaryhmä, jonka muodostivat kenraalisota¬ 
marsalkka von Reichenaun ja kenraali von Stiilpnagelin armeijat, 
kenraalieversti von Kleistin panssariryhmä ja kenraalieversti 
Löhrin johtama ilmalaivasto n:o 4. Lisäksi oli von Rundstedtin 
ylijohtoon alistettu myöskin Unkarin Karpaatti-armeija ja idän 
sotaretkeen osallistuvat ilmavoimat sekä taistelussa mukana ole¬ 
vat Slovakian armeijan osastot, kummankin maan osalta noin 
3 divisioonaa. Etelässä Pruthin varrella taas oli 26 divisioo¬ 
nan vahvuinen Romanian armeija kenraali, sittemmin mar¬ 
salkka Antonescun johdossa sekä siihen liitettyjä saksalaisia 
joukkoja. 

Bolshevikit olivat offensiivisiin aikomuksiin viittoavalla valta¬ 
vien joukko- ja kalustomassojen ryhmityksellä aivan rajan äärelle 
tehneet tahtomattaan »ystävän palveluksen» Saksan sodanjoh¬ 
dolle, joka nyt saattoi heti armeijan ensi iskut suunnata noita 
neuvostolaisia armeijaryhmiä vastaan. Samoin useitten tuhansien 
venäläisten lentokoneiden keskitys monilukuisille lentokentille 
rajan lähelle tarjosi aivan etsimättömän tilaisuuden Göringin ilma¬ 
voimille, jotka salamaoperaatioiden totutun kaavan mukaan nyt¬ 
kin alkoivat varhain kesäkuun 22 päivän aamun sarastaessa offen¬ 
siivin bolshevistista itää vastaan. Tällä kertaa oli lentoaseella 
vieläkin vastuullisempi ja merkitykseltään koko operaatioiden 
kannalta ratkaisevampi tehtävä kuin aikaisemmin lännessä tai 

Puolan sotaretkellä. Massoiltaan peloittavan vahva neuvostolai¬ 
nen lentoase oli lamautettava ja ilman herruus siltä valloitettava, 
ettei se voinut ryhtyä taistelemaan eteneviä saksalaisia armeijoja 
ja niiden arkoja huoltoyhteyksiä vastaan. 

Taaskin saksalaiset lentokonemuodostelmat tuhansien konei¬ 
den vahvuisina kiitivät jymisevin moottorein kohti vihollisen 
lentotukikohtia »vyöryviin hyökkäyksiin», jotka perättäisinä aal¬ 
toina jatkuivat useampia päiviä. Näitä iskuja annettiin kaikkialla 
Jäämerestä aina Mustaanmereen saakka ja kokonaisuudessaan oli 
nyt kysymys laajimmasta yhtenäisestä ilmaoperaatiosta, mihin 
ylipäänsä koskaan oli ryhdytty. Kiivaita ilmataisteluja käytiin 
ja niissä tuhottiin lukemattomia punatähtisiä lentokoneita. Pal¬ 
jon niitä joutui tuhon omiksi myös kotikentillään pääsemättä 
koskaan ilmaan. Siten bolshevikit menettivät jo sodan ensi päi¬ 
vänä saksalaisten tietojen mukaan noin 1.800 konetta ja 27. 6. 
luku oli jo kasvanut 4.107 koneeksi, joista maassa tuhottujen 
osalle tuli 1.489. 

Neuvostolaisia ilmavoimia ei voitu tuhota kokonaan — kysy¬ 
mys oli liian suurista, liian laajoilla alueilla sekä monilukuisista 
tukikohdista käsin toimivista massoista. Bolshevikit kykenivät 
myöhemminkin esiintymään suurten taistelujen polttopisteissä 
vahvoin ilmavoimin, mutta ne olivat kuitenkin menettäneet yli¬ 
otteen Saksalle ja sen liittolaisille. Göringin Luftvvaffe hallitsi 
nyt ilmaa ainakin suurten maaoperaatioiden alueilla ja saattoi 
pian siirtyä suoranaisesti tukemaan armeijan sotatoimia. Taistelu 
ilmasta jatkui kyllä seuraavinakin kuukausina ja eritoten saksa¬ 
laiset hävittäjälentäjät pystyivät siinä ihmeellisiin suorituksiin. 
Niinpä menestyksellisiminällä »ilmojen kotkalla» majuri Graefilla 
oli vuoden 1943 alussa jo tilillään 205 ilmavoittoa suursodan aikana 
ja puolen tusinaa lentäjää oli päässyt yli i50:n, puhumattakaan 
monista 100 voiton rajan ylittäneistä. Ylipäänsä ei venäläinen 
lentäjäaines osoittautunut pelottomuudestaan ja konemateriaa- 
lin useinkin hyvästä tasosta huolimatta taidossaan lähimainkaan 
eurooppalaisen veroiseksi. Se saatiin kokea yhtä hyvin Saksan 
kuin sen asekumppanien kohdalta. 

Armeijan operaatioiden välillisestä ja suoranaisesta tukemi- 

sesta tulikin sitten Saksan ilmavoimien toinen päätehtävä, johon 
myöhemmin, varsinkin vaikeissa syys- ja talviolosuhteissa liittyi 
sitäpaitsi tavattoman laaja huoltopalvelukin. Suuret hävittäjä-, 
pommitus- ja Stuka-muodostelmat osallistuivat tuhoamistaiste- 
luihin, valmistelivat laajoja läpimurtoja hirvittävillä iskuillaan 
neuvostoarmeijan asemia vastaan ja ennen kaikkea aiheuttivat 
tavatonta tuhoa sekä sekasortoa vihollisen selustayhteyksissä, 
joista eritoten rautateillä oli Itä-Euroopan olosuhteissa paljon 
suurempi merkitys kuin missään muualla suursodan aikaisemmilla 
näyttämöillä. Niinpä Saksan 2. ilmalaivasto tuhosi Smolenskin 
suuren saartotaistelun aikana heinäkuun lopulla 1941 Smolenskin 
seuduilla 126 kuljetus- ja 6 panssarijunaa, tuhansia autoja ja 15 
siltaa. Shitomirin seudulla joutui yksinomaan 5. 7.1941 tuhon 
omaksi 18 junaa ja 500 kuorma-autoa. Kymmenen ensimmäisen 
taisteluviikon kuluessa katkaisi muuan syöksypommituseskaaderi 
liikenteen 30 rautatielinjalla ja tuhosi 30 junaa sekä 2 panssari¬ 
junaa. Lokakuun 8 pnä 1941, Moskovaa vastaan alkaneen suur- 
hyökkäyksen läpimurtovaiheessa, tuhottiin Moskovan länsipuo¬ 
lella 60 junaa, 1 bensiinitankkijuna ja monta rautatieasemaa. 
Aikana 1.10.—7.11.1941 tuhottiin neuvostoarmeijan selustassa 
Saksan virallisten tietojen mukaan kaikkiaan 460 junaa ja 6.354 
kuorma-autoa eli keskimäärin 12 junaa ja 167 autoa vuorokautta 
kohti. Maailmansodan aikuisen kuuluisan taistelulentäjän mukaan 
nimensä saanut »Immelmannin syöksypommituseskaaderi» taas 
oli elokuun loppuun mennessä merkinnyt tuhoamistililleen 4.500 
moottoriajoneuvoa, ja 350 panssarivaunua, 75 vaiennettua tykistö- 
patteria ja 250 tykkiä. Muuan raskas hävittäjäeskaaderi (n. 100 
konetta) vuorostaan oli elokuun puoliväliin mennessä ehtinyt jo 
»likvidoida» 800 neuvostolaista lentokonetta, 50 panssarivaunua ja 
967 kuorma-autoa. 

Nämä tavattoman suuret luvut antavat hieman käsitystä idässä 
bolshevismia vastaan ilmassakin käydyn taistelun laajuudesta ja 
myöskin merkityksestä kaikille sotatoimille yleensä. Lentoase 
joutui kuitenkin itärintamalla yleensä toimimaan paljon kiin¬ 
teämmin armeijan yleisen operaatio-ohjelman puitteissa kuin 
muilla sotanäyttämöillä — puhumattakaan Englannin ja Saksan 

välisestä ilmasodasta, missä Luftwaffe ja Royal Air Force näyt¬ 
telivät kokonaan itsenäistä pääosaa olojen pakosta. 

Mahtavien lentokonemuodostelmien »vyöryvät hyökkäykset» 
siis tukivat mitä moninaisimmin tavoin sotatoimia, jotka tällä 
1 välin olivat päässeet vauhtiin pitemmällä rintamalla kuin koskaan 

aikaisemmin sotahistoriassa. Mennen kesäkuun 22 päivän aamuna 
Neuvostoliiton rajojen yli Saksan kaikki kolme armeijaryhmää 
alkoivat nopeasti kehitellä laajoja tuhoamisstrategian operaatioita 
varsinkin rintaman keskustassa, Moskovaan johtavien teiden suun¬ 
nassa. Pohjoisella siivellä kenraalisotamarsalkka Ritter von Lee- 
bin armeijaryhmä tunkeutui nopeata vauhtia Liettuan ja sitten 
Latvian kautta kohti Väinäjoen linjaa työntäen edellään ja tuho¬ 
ten osia Baltian suojaksi kootuista vahvoista vihollisvoimista. 

( Rännikkolohkolla von Kiichlerin armeija saartoi Libaun sotasata- 

man ja valtasi sen 29. 6. Vindau saavutettiin jo 1. 7. ja kun Riian 
valloitus tapahtui jo vuorokautta myöhemmin, oli Kuurinmaan 
l pohjoiskärkeen suljettujen neuvostojoukkojen kohtalo sinetöity. 

Ne saattoivat vetäytyä ainoastaan Irbenin salmen ylitse Saaren¬ 
maalle tai sitten ne oli tuomittu tuhoutumaan. 

Yhtä pian päästiin myöskin Väinäjoen linjalle Liettuan kautta. 
Samalla hetkellä, jolloin saksalaiset joukot marssivat yli Liettuan 
rajan, alkoi kaikkialla maassa yleinen nousu bolshevikkeja vas- 
i' taan ja liettualaiset vapaajoukot valloittivat 23. 6. jo Kaunasin ja 

| Vilnan radioasemat, puhdistivat osia maasta bolshevikkijoukoista 

ja pitivät puolensa, kunnes apua saapui. Myös Latviassa vapaus¬ 
taistelu leimahti ilmiliekkiin ja vähän myöhemmin Virossakin. 

| Baltian maiden väestö oli saanut Stalinin verisestä terrorista kyl¬ 

likseen ja otti saksalaiset vapauttajina vastaan. Bolshevikeilla oli 
Liettuassa kuitenkin sangen huomattavia panssarivoimiakin ja 
niitä vastaan käytiin Keski-Liettuassa Rossienyn—Keidanyn seu¬ 
duilla sodan ensimmäinen suuri panssaritaistelu. Se päättyi venä¬ 
läisten tappioon ja samalla avautui tie Väinäjoelle. Neuvostoarmei- 
f jän johto käytti peräytymistaisteluissa taktiikkaa, jota ranskalai¬ 

set jo olivat soveltaneet »taistelussa Ranskasta», tekivät lakkaa¬ 
matta raivoisia vastaiskuja varsinkin saksalaisten moottoroitujen 
joukkokiilojen sivustoja ja selustayhteyksia vastaan ja puolusti- 

vat viimeiseen saakka jokaista jalansijaa. Perässä tulevat saksa¬ 
laiset divisioonat masensivat kumminkin vastustuksen saatto- 
tykistöllään, panssarintorjunta- ja ilmatorjunta-aseistuksellaan, 
jota nyt idässä käytettiin maakohteita vastaan suuremmassa 
määrin kuin koskaan aikaisemmin, ja ennen kaikkea ilmavoimien 
tuella. Göringin lentäjät kiiruhtivat paikalle kaikkialle, missä 
vihollisen vastarinta oli sitkistynyt kovin lujaksi — ja taas aukais¬ 
tiin tietä eteenpäin. 

Tällä tavoin saksalaiset saavuttivat jo hyökkäyksen viiden¬ 
tenä päivänä Väinäjoen linjan ja myöskin Baltian maiden hallit¬ 
seva strateginen polttopiste Väinänlinna joutui katkerien taiste¬ 
lujen jälkeen von Leebin armeijaryhmän käsiin 26. 6. Taas Lat¬ 
vian pääkaupungin Riian valloitus tapahtui mitä dramaattisim¬ 
min vaihein muutamaa päivää myöhemmin. Eversti Laschin 
johtama saksalainen iskuryhmä, johon kuului pioneeripataljoona, 
kk.komppania, kaksi kiväärikomppaniaa ja muutamia panssareita, 
tunkeutui Riikaan jo 29. 6., vieläpä Väinäjoen yli syöksyvenein, 
kun Väinäjoen sillat oli räjäytetty. Riiassa oli vielä bolshevikeilla 
suunnaton ylivoima ja saksalainen kärkijoukko saarrettiin. Se 
taisteli puolitoista vuorokautta hetkeäkään levähtämättä venä¬ 
läisiä vastaan, jotka käyttivät panssariasettakin laajassa mitassa. 
Kun sitten apujoukkoja vihdoin saapui Riikaan, oli tuosta kärki¬ 
ryhmästä jäljellä ainoastaan kaksi taistelukuntoista sotilasta, mutta 
kaupungin kaduilla oli noin 40 tuhottua bolshevikkien panssaria, 
niiden joukossa useita 52 tonnin jättiläisiäkin. 

Riika vallattiin lopullisesti I. 7. ja kaksi päivää myöhemmin 
olivat myöskin sillanpääasemat Jakobstadtin ja Friedrichstadtin 
kohdalla saksalaisten käsissä. Saksalaiset olivat kuitenkin jo heti 
Riian valloituksen jälkeen alkaneet hyökkäyksen koilliseen ja saa¬ 
puivat Valkan kaupunkiin Latvian ja Viron rajalle jo 2. 7. Heinä¬ 
kuun ensi viikon jälkeen neuvostoarmeijan täytyi kokonaan luo¬ 
pua Väinäjoen linjasta ja hyökkäys vyöryi nyt vastustamattomalla 
voimalla koilliseen. Kenraalieversti von Kiichlerin armeija keski¬ 
tettiin Pohjois-Latvian valtauksen jälkeen Viroa vastaan, 30 9. 7. 
miehitettiin Pärnu sekä Viljandi ja kolme päivää myöhemmin 
saksalaiset kevyet joukot saapuivat Tarttoon Emajoen linjalle. 

Tänne hyökkäys kumminkin toistaiseksi pysähtyikin aina heinä¬ 
kuun lopulle saakka. 

Saksalaisten päästessä täten Etelä-Viroon oli heinäkuun 8—9 
päivinä kehittymässä von Leebin armeijaryhmän oikeallakin sii¬ 
vellä uusi laaja operaatiosarja, joka osalta niveltyi von Bockin 
armeijaryhmän samaan aikaan Smolenskin ja Vitebskin suunnissa 
suorittamaan Stalin-linjan murtoon, mutta muodosti kumminkin 
sangen itsenäisen kokonaisuuden. Lopputaistelu Baltiasta ja tun¬ 
keutuminen Pietarin alueelle oli alkamassa. Pohjoinen armeija¬ 
ryhmä sai tehtäväkseen lyödä ne vahvat venäläiset voimat, jotka 
Ilma- ja Peipsen-järvien välillä sulkivat tien Pietarin alueelle, eris¬ 
tää Pohjois-Viroon tungetut neuvostojoukot ja avata tien Pietaria 
kohti. Niinpä Ostrovin seuduilla Pihkovasta etelään murrettiin 
Stalin-linja 8. 7. ja viikkoa myöhemmin saksalaiset valloittivat 
Pihkovan suuren venäläisen varuskuntakeskuksen ja sotilaallisen 
avainaseman. Buschin oikean siiven murtautuessa askel askeleelta 
läpi vaikeakulkuiseen suo- ja metsämaastoon Peipsen- ja Ilmajär- 
vien välillä rakennetun, syvään porrastetun kenttävarustusvyö- 
hykkeen vasen siipi taas eteni nopeasti Peipsenjärven itäpuolitse 
kohti Narvaa katkaistakseen Virossa taistelevien bolshevikkien 
peräytymistiet Pietariin ja täydentääkseen Baltian täydellisen 
eristyksen. Ilmajärven länsi- ja luoteispuolella kohti Novgorodin— 
Lugan seutuja etenevien joukkojen tehtävä oli hyvin vaikea. 
Omassa tiettömässä maastossaan kamppailevat neuvostojoukot 
osoittautuivat taitaviksi metsäsotureiksi ja bolshevikit olivat 
tämän Pietarin uloimman varustusvyöhykkeen vahvistamiseksi 
käyttäneet suorastaan uskomattoman paljon työtä. Saksalaisten 
oli lähitaisteluissa vallattava yli 5.000 pesäkettä ja poistettava yli 
80.000 miinaa, ennenkuin reikä varustusvyöhykkeeseen oli porattu 
ja hyökkäys pääsi taas vyörymään eteenpäin. Nämä taistelut 
Pietarin alueen eteläisellä kynnyksellä jatkuivatkin oikeastaan 
syyskuun puoliväliin saakka, vaikka Novgorod oli vallattu jo 19. 8. 
Venäläiset ryhtyivät nimittäin Valdain alueelta käsin voimakkaa¬ 
seen vastahyökkäykseen ja Valdain ja Staraja Russan välillä sak¬ 
salaiset lopuksi tuhosivat huomattavia osia Neuvostoliiton il., 27. ja 
34. armeijaa ottaen 53.000 vankia ja suuren määrän sotakalustoa. 

Tällä tavoin varmistettiin idässä von Leebin oikea sivusta laa¬ 
joja operaatioita varten, jotka olivat jo ennen Ilmajäxven taistelun 
päättymistä johtaneet ratkaisuun hyökkäyksen pääsuunnissa. 
Isku kohti Narvaa johti päämäärään 17. 8., jolloin tuo historialli¬ 
nen kaupunki joutui saksalaisten käsiin. Taas von Kuchlerin 
armeija lähti liikkeelle Emajoen linjalta heinäkuun 25 pnä, huo¬ 
mattavia venäläisiä joukkoja motitettiin Tarton pohjoispuolella 
ja saksalainen kiila tunkeutui Suomenlahden rannikolle Tapan— 
Rakveren suunnassa 10. 8. mennessä. Bolshevikkien hirvittävästi 
hävittämä Koillis-Viro vapautui täten, mutta vielä oli jäljellä 
kolmatta viikkoa kestänyt verinen kamppailu Viron luoteisosaan 
suljettuja neuvostojoukkoja vastaan. 

Virolaiset vapaaehtoiset suojelujoukot ja saksalaisen kenttä- 
armeijan osastot marssivat elokuun 28 pnä Tallinnaan, joka nyt 
oli puhdistettu bolshevikeista. Viro oli jälleen vapaa punaisesta 
painajaisesta, mutta Viron saaristo: Saarenmaa, Hiidenmaa, 
Muhu, Vormsin saari ja Osmussaari jäivät toistaiseksi edelleen 
neuvostojoukkojen käsiin. Venäläisten yrittäessä evakuoida Tal¬ 
linnaa, Paldiskia ja muita Viron luoteisosan kaupunkeja meritse 
käytiin samalla näinä päivinä Suomenlahdella omalaatuista, vihol¬ 
liselle tavattomia tuhoja tuottanutta taistelua. Kevyet suomalai¬ 
set ja saksalaiset merivoimat hyökkäsivät neuvostolaisia kuljetus- 
laivueita vastaan, samoin lentoase iski taukoamatta. Sodan alku¬ 
vaiheissa passiivisena pysytellyt neuvostolaivasto ei nytkään pys¬ 
tynyt turvaamaan evakuointia ja Suomenlahdesta tuli useitten 
kymmenien, miinojen, torpedojen tai ilmapommien tuhoamien 
alusten sekä kymmenien tuhansien neuvostosotilaiden hauta. 

Punainen Itämeren-laivasto oli siten syyskuun alkuun mennessä 
menettänyt kaikki syksyllä 1939 hankitut tukiasemansa Baltian 
rannikolla, mutta bolshevikeilla oli vielä kuitenkin toimintaan 
Itämerellä edulliset tukikohdat Suomenlahden suun kahden puo¬ 
len: Hangossa, Hiidenmaalla ja Saarenmaalla. Senvuoksi sota¬ 
toimiin Viron saariston valtaamiseksi ryhdyttiinkin viipymättä 
ja nämä operaatiot olivat kokonaisuudessaan loistavana näytteenä 
Saksan sotavoimien kaikkien aselajien yhteistyöstä. Lentoase 
turvasi ylivoimaista neuvostolaivastoa vastaan ylimenomahdolli- 

suudet mantereelta Muhun salmen ylitse pioneerijoukoille, jotka 
keveitten merivoimien avulla valtasivat Muhun saaren syyskuun 
14 pnä. Vormsin saari oli joutunut saksalaisten käsiin jo neljä 
päivää aikaisemmin ja täten vallattiin Saarenmaan Muhun saareen 
yhdistävä pato. Syyskuun 21 pnä saksalainen vahvistettu divisioona 
oli kokonaisuudessaan noussut maihin Saarenmaalla bolshevikkien 
vimmatusta vastarinnasta huolimatta ja miehitti saaren pää¬ 
kaupungin Kuresaaren. Lokakuun 6 pnä oli koko saari vihdoin 
vallattu ja 21. 10. mennessä murrettiin vastarinta kokonaan 
myöskin Hiidenmaalla. Viimeisen tukikohtansa Viron rannikolla, 
pienen Osmussaaren, venäläiset tyhjensivät sitten joulukuun alussa, 
vetäytyessään samaan aikaan pois Hangosta. 

Nuo taistelut Suomenlahden suun etelälaidalla olivat kuitenkin 
jo tapahtuneet aivan erillisinä itärintaman pohjoisen sivustan 
operaatioiden suuresta kokonaisuudesta, joka kehittyi Pietarin 
alueella elokuun puolimaista lähtien. Narvan valloituksen jälkeen 
saksalaiset alkavat tunkeutua Baltian radan suunnassa Pietaria 
kohti, samoin myöskin Pihkovan—Pietarin rataa pitkin vallat¬ 
tuaan Lugan tärkeän risteysaseman. Novgorodin valloitus taas 
toi saksalaisten käsiin Olhavanjoen rintaman eteläisen tukipis¬ 
teen ja nyt alkoi Pietarin alueen puolustussysteemin vyörytys 
tältäkin suunnalta. Joka taholla von Leebin armeijaryhmän rivis¬ 
töt puristuvat täten yhä lähemmäksi venäläistä miljoonakaupun¬ 
kia, valtakunnan luoteisosien tärkeintä teollisuus- ja sotilaskes- 
kusta ja ennen kaikkea neuvostolaisen Itämeren-vallan tukiasemaa, 
missä ovat mm. koko Venäjän suurimmat laivaveistämöt, Bunk- 
kerivyöhyke toisensa jälkeen masennetaan raivokkaasta vasta¬ 
rinnasta huolimatta ja nyt kenraalisotamarsalkka von Leeb tekee 
rohkean leikkauksen. [Hän lähettää iskujoukot suoraan kohti 
Laatokan lounaiskulmausta, katkaisemaan Pietarin maayhteydet 
muuhun valtakuntaan, samaan aikaan kun suomalaiset joukot 
Kannaksella ryntäävät salamasotavauhtia kohti vanhaa valta¬ 
kunnanrajaa. Syyskuun 8 pnä saksalaisten onnistuukin vallata 
Pähkinälinna — Pietarin saartorengas on maan 'puolelta ummessa. 

Tuo päivä oikeastaan muodostaakin sitten rajapyykin itärin¬ 
taman pohjoisen sivustan sotatoimissa. Pietari ei kukistu, sitä 

puolustavat vahvojen varustusvyöhykkeiden suojassa suuret venä¬ 
läiset voimat, todennäköisesti ainakin 25—30 divisioonaa. Rin¬ 
tamat jäykistyvät, taistelu muuttuu asemasodaksi, jossa aloite 
jonkin ajan kuluttua siirtyy venäläisille. Nämä tekevät turhaan 
lakkaamattomia hyökkäyksiä murtaakseen saksalaisen saarto- 
rintaman, joka Pietarhovista Kronstadtin lahden rannalta ulottuu 
suunnilleen Krasnoje Selon ja Kolppanan kautta Nevan mutkaan 
Ivanovskojen luo sekä pitkin Nevaa edelleen Laatokan rannalle 
Pähkinälinnaan. Yhinmäen patterialue muodostaa tällöin erilli¬ 
sen mottinsa lännempänä ja taas pohjoisessa on suomalainen rin¬ 
tama tiivistynyt jokseenkin valtakunnanrajan suuntaisesti Suo- 
menlahdesta Laatokkaan. 

Näin alkaa muuan sotahistorian merkillisimpiä piirityksiä; 
saarretaan jättiläismottia, jossa aluksi lienee ollut 3—4 miljoonaa 
ihmistä ja motitettuna myöskin koko venäläisen Itämeren-vallan 
jäännös. Tuossa saartorenkaassa oli kumminkin muuan aukko, 
jota bolshevikit ryhtyivät pian käyttämään hyväkseen. Laatokan 
eteläosan ylitse saattoi huoltokuljetuksia hoitaa Pohjois-Inkeristä 
Olhavanjoen suuhun Uuden Laatokan tienoille ja tämä tie tulikin 
nyt erittäin ahkeraan käytäntöön. Se oli kyllä aivan riittämätön 
miljoonakaupungin ja sitä puolustavien voimien huoltoon, samoin 
kuin ilmakuljetuksetkin, joita bolshevikit myös käyttivät, mutta 
siten voitiin kuitenkin evakuoida osa piiritetyn kaupungin väestö- 
massoja ja täydentää varastoja sen verran, että Pietarin puolus¬ 
tus kesti. 

Saksan pohjoisen armeijaryhmän operaatiot olivat täten syys¬ 
kuun puoliväliin 1941 mennessä saavuttaneet koillisessa olennai¬ 
sesti ne rajat, joihin eteneminen lopullisesti pysähtyi. Menestys 
oli ollut erittäin suuri — von Leebin joukot olivat vallanneet koko 
Baltian ja suurimman osan Pietarin aluetta Olhavan laaksoon 
saakka idässä, ottaneet yli 300.000 vankia, lähes 1.600 panssaria 
ja yli 4.000 tykkiä. Offensiivin lopputavoite: venäläisen Itämeren- 
vallan lopullinen tuhoaminen ja Pietarin valloitus jäi kuitenkin 
vielä saavuttamatta. Siihen pääsy riippui Pietarin pitkän piiri¬ 
tyksen tuloksesta. 

Kuitenkin tehtiin vielä myöhasyksyllä 1941 yritys tiivistää 

Pietarin saartorengasta ja samalla keventää painetta ioka varsin 
kaidasta kohdistin saksalaisen saartokiilan sivustaa. KenraaU 
Sdmudtm johtamat saksalaiset kevyet joukot vahasivat yllätys- 
iskulla Tihvmän rautatiesolmun katkaisten kaakosta Uuteen Laa¬ 
tokkaan johtavan radan io. II. Pietarin sotilaspiirin entisen pääl¬ 
likön kenraali Meretshkovin johtoon koottu vahva venäläinen 
voimaryhmä siirtyi kuitenkin tällä suunnalla hyökkäykseen marras¬ 
pa lopulla ja pitkälhsten taistelujen jälkeen saksalaiset vetäy¬ 
tyivät Tihvinästä takaisin säilyttäen kumminkin eräitä sillanpää¬ 
asemia Olhavanjoen itärannalla. 

Tihvinän operaatio kuului kuitenkin jo itärintaman talvisodan 
yhteyteen, muodosti osan käännettä, joka itärintaman jättiläis- 
kamppailussa tapahtui toisen maailmansodan merkillisessä vaihe- 
kohdassa vuoden 1941 lopulla. Sitä ennen oli kuitenkin itärinta¬ 
man muilla osilla ehtinyt tapahtua tavattoman paljon — enem¬ 
män ja tärkeämpääkin kuin suomalaisille hyvin käsitettävistä 
syistä läheisellä Pietarin alueella. 

Joka tapauksessa taisteluista Pietarin suunnalla oli tärkeitä 
seuraamuksia koko tilanteelle Itämeren piirissä. Neuvostolaivasto 
oli kärsinyt suuria tappioita, menettänyt kaikki tukikohtansa 
Suomenlahden perukan ulkopuolella ja tungettu takaisin »ankka- 
lammikkooni) josta se oli lähtenyt syksyllä 1939 liikkeelle yhtenä 
punaisen imperialismin tärkeimpänä voimatekijänä luoteessa. 
Saksan raskas tykistö ja ilmavoimat pitivät saartotalven kuluessa 
lisäksi huolen siitä, että tämä massoiltaan huomattava merimahti 
menetti lopullisesti kaikki raskaammat yksikkönsä, joten bolshe¬ 
vikeilla oli seuraavan purjehduskauden alkaessa käytettävänään . 
ainoastaan keveitä aluksia: hävittäjiä, moottoritorpedoveneitä, 
sukellusveneitä jne. Ne saattoivat aiheuttaa häiriöitä Suomen¬ 
lahdella ja Itämerellä merenkululle, mutta mitään offensiivista 
sotilaallista merkitystä ei tuolla merimahdilla enää ollut. 


Saksalainen kenraalisotamarsalkka F edot von Bock ansaitsee 
»tuhoamistaistelujen mestarin» kunnianimen paremmin kuin ehkä 
kukaan muu toisen maailmansodan kuuluisa sotapäällikkö. Jo 
Puolassa ja Ranskassa hän armeijaryhmineen osallistui ratkaise- 


j«4 Bialystokiti — Min s kr n ka k s oi st ai s / ei » 

valla tavalla suuriin salamasodan operaatioihin ja taas sodassa 
Neuvostoliittoa vastaan liittyvät eräät sotahistorian suurimmat 
saartotaistelut hänen nimiinsä. 

Ritter von Lccbin armcijaiyhmän alkaessa etenemisensä yli 
Itä-Preussin rajan Liettuaan oli Saksan armeijan vahvan keskustan 
muodostava von Bockin armeijaryhmä vuorostaan alkanut heti 
ensi päivästä kehitellä laajoja pihtioperaatioita niitä useitten kym¬ 
menien divisioonien vahvuisia neuvostoarmeijoja vastaan, jotka 
oli keskitetty armeijakenraali Pavlovin johdolla Grodnon—Bia- 
lystokin—Minskin kolmioon Itä-Preussia ja osittain myöskin 
Kenraalikuvemementtiä vastaan. Ensin oli kuitenkin murrettava 
vahvat venäläiset rajalinnoitukset Grodnossa ja Brest-Litovskissa, 
ennenkuin von Bockin molempien sivustojen panssarikiilat pääsi¬ 
vät syöksyyn kohti Minskiä kaartaen molemmin puolin Moskovaan 
johtavan rautatien ja suuren autotien. Grodno kukistui kuitenkin 
jo 23. 6. ja Brest-Litovsk lopullisesti kaksi päivää myöhemmin, ja 
jo heinäkuun 1 pnä Guderianin panssarijoukot saapuivat Minskin 
itäpuolella Beresina-joelle. Neuvostoliiton erittäin vahvat ja pää¬ 
asiassa valiojoukoista muodostetut 3. ja 10. armeijan pääosat sekä 
osia Minskin tienoilla parhaillaan koottavaa reserviarmeijaa sul¬ 
jettiin täten noin 400 km:n pituiseen ja leveimmästä kohdastaan 
200 km:n levyiseen jättiläismottiin, joka sitten pian jakaantui 
kahtia ja pirstottiin useiksi osiksi. Kun suuri Bialystokin—Minskin 
kaksoistaistelu päättyi heinäkuun 7 pnä, oli puolet koko Pavlovin 
armeijaryhmän kokonaisvahvuudesta, jopa a / 3 sen panssarivoimista 
tuhottu. Saksalaiset saivat 332.000 vankia ja tuhottiin tai vallattiin 
yli 3.300 panssarivaunua ja yli 1.800 tykkiä — nuo luvut ovat 
kaunopuheisena todisteena eritoten neuvostolaisen panssariaseen 
tavattomasta runsaudesta. 

Saksalaiset olivat nyt Stalin-linjan edustalla itärintaman kes¬ 
kustassakin ja alkaa salamasodan toinen vaihe. Lisävoimia siirre¬ 
tään von Bockin armeijaryhmään, joka aloittaa venäläisen varus- 
tusvyöhykkeen läpimurron H. 7. leveällä rintamalla, Polotskin 
kohdalta aina Mohilevin eteläpuolelle saakka. Painopiste on taaskin 
sivustoilla pohjoisessa ja etelässä. Saksalaiset ovat tunkeutuneet 
Dnjeprille Stalin-aseman etumaastoon, ja syöksypommittajien sekä 

tykistön jauhaessa neuvostojoukkojen asemia pioneerit menevät 
virran ylitse kumiveneillään vallaten sillanpääasemia. Tuota pikaa 
on rakennettu siltoja ja jalkaväkikin pääsee ylitse alkaen venäläis¬ 
ten bunkkerilinjojen vyöiytyksen. Mohilevin eteläpuolella ja 
Mohilevin ja Orshan välillä saksalaiset panssarikiilat pureutuvat 
syvälle neuvostoarmeijan selustaan kaartaen Smolenskin etelä¬ 
puolitse itään. Samaan aikaan von Bockin vasen sivusta raivaa 
tiensä Stalin-linjan läpi Vitebskin (valloitus 12. 7.) ja Polotskin 
suunnissa (16.7.). Neuvostojoukot eivät kumminkaan hellitä, 
vaan Stalin-linjaa puolustava vahva armeijaryhmä tekee panssari- 
voimineen raivoisia vastaiskuja. Taistelu riehuu useita päiviä 
edestakaisin. Suunnattoman laaja operaatioalue on kiehuvana 
noidankattilana, jossa omat ja vihollisen osastot ovat täysin sekai¬ 
sin — taistellaan kaikkiin ilmansuuntiin. 

Vähitellen tilanne kumminkin selvenee. Bolshevikkien pans- 
sarihyökkäykset ja jalkaväkimassojen aallot heitetään takaisin, 
vaikka neuvostolaisen keskirintaman tarmokas ylipäällikkö, mar¬ 
salkka Timoshenko ponnistaa kaikki voimansa vallatakseen takai¬ 
sin Smolenskin, koko Länsi-Venäjän avaimen, jonne saksalaiset 
olivat tunkeutuneet 16. 7. Stalin oli sodan alettua ryhtynyt jär¬ 
jestämään sotalaitoksen korkeinta johtoa uudelleen asettaen ensin 
suppean puolustusneuvoston, mutta otti sitten itse omiin käsiinsä 
koko sotavoimien ylipäällikkyyden heinäkuun 12 pnä. Voroshilov 
asetettiin nyt pohjoisrintaman, Timoshenko keskustan ja marsalkka 
Budennyi etelärintaman johtoon. Timoshenkokaan ei pysty välttä¬ 
mään von Bockin pihtejä, jotka vihdoin puristautuvat kiinni Smo¬ 
lenskin itäpuolella, ja elokuun 6 pnä julkaistaan Berliinissä tieto 
toisen suuren tuhoamistaistelun päättymisestä kes kiri ntamalla, 
Moskovan suunnalla. Tämä Smolenskin taistelu oli ollut vieläkin 
sitkeämpi kuin Bialystokin—Minskin kaksoistaistelu. Se maksoi 
verivirtoja ja neuvostojoukot vähitellen murjottiin teräksisessä 
kuolemanrenkaassa. Saksalaiset saivat 310.000 vankia, tuhottuja 
tai vallattuja taisteluvaunuja oli saalisluettelossa yli 3.200 ja 
tykkejä yli 3.100. 

Saksalaisen armeijaryhmän kärkijoukot olivat Smolenskin 
taistelun aikana edenneet aina Vjasman länsipuolelle saakka, minne 

Timoshenko oli lähettänyt tuota hyökkäystä pysähdyttämään 
kaikki Moskovasta irtisaatavat voimat komsomoleja ja sotakoulu¬ 
jen kadetteja myöten. Toistaiseksi ei von Bockin suunnitelmiin 
kuitenkaan kuulunut eteneminen pitemmälle Moskovan suuntaan, 
vaan Smolenskin taistelun jälkeen ensin tyydyttiin sivustojen var¬ 
mistukseen. Oli aikaansaatava luja yhteys pohjoisessa von Leebin 
ja etelässä Dnjeprin itäpuolitse von Rundstedtin armeijaryhmään, 
jota von Bockista oli aikaisemmin erottanut Pripetin laaja suo¬ 
alue. Tässä tarkoituksessa käytiin sitten syyskuun alkuun men¬ 
nessä useampia pienempiä, mutta sinänsä mittasuhteiltaan laajoja 
tuhoamistaisteluja. Niinpä Velikije Lukin luona tuhottiin 27. 8. 
mennessä venäläinen 22. armeija ja otettiin 34.000 vankia sekä 
400 tykkiä. Nevelin luona oli jo aikaisemmin saarrettu suuria 
venäläisiä voimia. Roslavlin seuduilla oli saarrettu Mohilevista 
itään ja kaakkoon peräytyvät neuvostojoukot ja otettu 9. 8. men¬ 
nessä 38.000 vankia ja suuri sotasaalis. Taas Homelin taistelussa 
Dnjeprin ja Desnan välillä bolshevikit menettivät elokuun 
10—20 pnä 87.000 vankia, 144 panssaria ja 850 tykkiä. 

Tällä voitolla oli hyvin huomattava merkitys sotatoimien jat¬ 
kumisen kannalta sekä itärintaman keskustassa että eteläisellä 
siivellä, sillä nyt von Bockin armeijaryhmän oikea siipi pääsi kiin¬ 
teään kosketukseen ja yhteistoimintaan Ukrainaa valloittavien 
von Rundstedtin armeijojen kanssa. Sotatoimien painopiste siir¬ 
tyikin nyt sinne etelään. Siellä käytiin Ukrainan tasangoilla valta¬ 
via taisteluja, kun taas Saksan armeijan keskusta rajoittui Mosko¬ 
van suunnalla toistaiseksi puolustukseen Timoshenkon hyökätessä 
sekä koillisesta, idästä että kaakosta Smolenskia vastaan. 

Bolshevikit olivat sodan alkaessa keskittäneet hyvin vahvoja 
voimia sulkeakseen von Rundstedtin johtamalta Saksan eteläiseltä 
armeijaryhmältä tien viljan, metallien ja kivihiilen Ukrainaan, 
jonka takana sitäpaitsi häämöttivät vielä Kaukasian öljylähteet. 
Pripetin soitten ja Mustanmeren välillä oli siten 55 jalkaväkidivi- 
sioonaa, 12 ratsuväkidivisioonaa ja 18 panssariprikaatia koottuna 
rajojen äärelle ja sisämaassa ryhmitettiin yhä uusia armeijoja. 
Saksalaisin joukoin vahvistettu romanialainen Antonescun armeija- 
ryhmä pysyi aluksi Tonavan suiston äärellä ja Pruthin varsilla 

Itärintamalla syksyyn 19-<1 mennessä käydyt suurit tuhoamistaistelut mer¬ 
kitty mustilla renkailla ja saksalaisten niissä saamat vanki- ja sota saalismäärät. 
Vankien lukumäärä vastasi 150 kokonaista divisioonaa, niissä taisteluissa, kaa¬ 
tuneiden bolshevikkien lukumäärä arvioidaan jokseenkin yhtä suureksi, paikoi¬ 
tellen suuremmaksikin. Saaliiksi otettujen ja tuhottujen sotatarvikkeiden määrä 
vastaa yli 335 tykistfirykmentin aseistusta ja saksalaisten ja heidän liittolais¬ 
tensa kasiin joutuneet panssarivaunut 40 panssarirykmenttiä, Sen lisäksi on 
merkitty paikat, joissa bolshevikit lukuisissa pienemmissä taisteluissa kärsivät 
suuna menetyksiä. 

asemissaan, kun taas von Rundstedtin joukot, joihin kuului myös¬ 
kin slovakialaisia, italialaisia ja Unkarin honved-armeijan divi¬ 
sioonia, ryhtyi heti sodan alettua hyökkäämään Galitsiaan ja Länsi- 
Ukrainaan. Bolshevikit tekivät vahvojen kenttävarustustensa 
suojassa sekä Lembergin suunnalla että Pripetin suoalueen etelä¬ 
puolella Luokin—Dubnon—Rovnon alueella erittäin kovaa vasta¬ 
rintaa ja varsinkin pohjoisella sivustalla käytiin valtavia panssari- 
taisteluja. Vähitellen kumminkin von Reichenaun armeija murtau¬ 
tui läpi venäläisen varustusvyöhykkeen Kiovan suuntaan, mutta 
ratkaisu Länsi-Ukrainan kohtalosta oli sitä ennen tapahtunut jo 
etelämpänä. Kovien taistelujen jälkeen vallattiin Lemberg 30. 6. 
ja seuraavana päivänä myöskin Unkarin honved-joukot lähtivät 
liikkeelle Kaipaattien solista, heittivät nurin bolshevikkien vasta¬ 
rinnan, vahasivat Stanislaun ja Kolomean ja yhtyivät von Rund¬ 
stedtin saksalaisiin osastoihin, ylitettyään Dnjestrin itäisen lisä- 
joen Zbruczin n. 7. Antonescun armeijaryhmän pohjoinen siipi 
taas marssi Bukovinaan, valtasi Czemowitzin (Cernautin) ja tun¬ 
keutui myöskin Bessarabiaan. Dnjestrin linja saavutettiin 10.7. 
ja kuusi päivää myöhemmin valloitettiin myöskin Bessarabian 
pääkaupunki Kishinev, joka suureksi osaksi tuhoutui taisteluissa 
tai peräytyvien bolshevikkien hävitysraivon uhrina. 

Täten rintama liikkui etelässä aina Mustanmeren rannikolle 
saakka, niin että heinäkuun lopussa romanialaiset olivat puhdista¬ 
neet koko Bessarabian ja vallanneet Akkermanin vastapäätä Odes¬ 
saa Dnjestrin suulahden länsisivustalla. Täten luotiin edellytykset 
tuhoamistaistelulle, joka johti miltei koko Dnjeprin länsipuolisen 
Ukrainan nopeaan valloitukseen. Von Rundstedtin armeijaryhmän 
oikealla siivellä oli nimittäin käyty Lembergin valtauksen pää¬ 
tyttyä ankaria panssaritaisteluj a; saksalaiset murtautuivat nyt 
Berditshevin ja Shitomirin välimailla läpi Stalin-linjan ja pääsivät 
12.7. Kiovan edustalle. Vahvasti varustettu Ukrainan pääkau¬ 
punki piti kumminkin toistaiseksi puolensa eivätkä saksalaiset ryh¬ 
tyneet valtaamaan sitä rynnäköllä. Sitävastoin suunnattiin koko 
von Rundstedtin armeijaryhmän oikea siipi siihen yhtyneine unka- 
rilaisine joukkoineen sekä osia Antonescun armeijaryhmään kuu¬ 
luneista Ritter von Schobertin joukoista Dnjeprin länsipuolitse 

etelään, samalla kun von Rundstedtin oikea siipi tyytyi saartamaan 
Kiovaa ja tunkeutui vähitellen elokuun 5 päivään mennessä 
Dnjeprille myöskin kaupungin pohjoispuolella. Kiova pidettiin 
nyt pihdeissä, mutta Umanin seuduille saarrettiin pääosa Buden- 
nyin käytettävissä Dnjeprin länsipuolella vielä olleita voimia. Kun 
tämä tuhoamistaistelu päättyi elokuun 8 pnä, olivat akselijoukot 
saaneet IO3.OOO vankia, yli 300 panssaria ja 1.100 tykkiä 
sekä yaltavan määrän muuta saalista. Neuvostoliiton 6. ja 12. 
armeijat oli murskattu ja 25 divisioonaa perusteellisesti hajoi- 
tettu. 

Umanin taistelun jälkeen ei voimakasta vastarintaa enää koh¬ 
dattukaan, Odessaa lukuunottamatta, joka maan puolelta saarret¬ 
tuna jäi puolimottiin romanialaisten joukkojen kaartaessa tämän 
vahvasti varustetun sotasataman pohjoispuolitse Bugille. Vasta 
lokakuun 16 pnä tuli Odessan vuoro kukistua pitkällisen ja paljon 
verta maksaneen piirityksen jälkeen. Sitävastoin Ukrainan itäi- 
semmät satamat miehitettiin nopeasti: Otshakov, Nikolajev ja 
Herson. Nämä satamat olivat merkityksellisiä punaisen laivaston 
tukikohtina ja myöskin laivanrakennuskeskuksina. Niinpä Niko- 
lajevista tavattiin mm. yksi 35.000 tonnin suurtaistelulaiva sekä 
10.000 tonnin raskas risteilijä, jotka parhaillaan olivat veistämöllä 
rakenteilla. Elokuun loppuun mennessä saksalaiset asekumppanei- 
neen olivat vallanneet koko Dnjeprin suuren mutkan Dnjepro- 
petrovskiin ja Dnjeprostroihin saakka. Ukrainan suuret rauta- 
malmialueet Krivoi Rogin ja mangaanikentät Nikopolin luona sekä 
osa Dnjeprin mutkan suurta raskaan teollisuuden vyöhykettä oli 
nyt saksalaisten hallussa, vaikkakin pahasti tuhottuna. 

Näin oli siis tilanne itärintaman eteläisellä siivellä kypsynyt 
siihen vaiheeseen, johon pääsimme Homelin tuhoamistaistelun 
yhteydessä. Saksan sodanjohto ryhtyy nyt suunnittelemaan valta¬ 
van suurta operaatiosarjaa lyödäkseen ensin ne joukkomassat, joita 
Budennyin johtoon oli koottu Dnjeprin linjan taakse puolustamaan 
itäistä Ukrainaa. Neuvostomarsalkka tahtoi pitää Dnjeprin— 
Desnan linjan hallussaan hintaan mihin tahansa, mutta Saksan 
armeija oli nopeampi. Von Bockin armeijaryhmän eteläisen siiven 
— von Weichsin 2. armeijan ja Guderianin panssaliryhmän • 
24 — Kriisien ja sodan maailma II. 

murtautuessa syyskuun alkupäivinä yli Desnan kaakkoon alkaa 
myöskin von Rundstedtin päävoimien hyökkäys Dnjeprin taakse 
jo aikaisemmin varustetuista sillanpääasemista koilliseen. Molem¬ 
pien armeijaryhmien panssarikärjet yhtyivät Lohvitsan seuduilla 
kaukana Kiovasta itään, myöskin Poltava historiallisine taistelu- 
kenttineen vallattiin, ja täten oli aikaansaatu sotahistorian toistai¬ 
seksi suurin yhtenäinen, täysin suljettu motti. Kaksi viikkoa kesti 
siihen saarrettujen yli 50 neuvostolaisen divisioonan vastarinnan 
murtaminen ja samaan aikaan saksalaiset murtautuivat myöskin 
Kiovan varustusvyöhykkeen läpi lännestä ja sitten idästäkin Ukrai¬ 
nan pääkaupunkiin, joka vallattiin 19. 9. Saattaessaan Budennyin 
päävoimat saksalaiset olivat neuvostoarmeijojen selustassa vallan¬ 
neet ja miehittäneet myöskin taemman varustussysteemin, 
»Budennyi-linjan?, joka länteen päin suunnattuna soveltui erin¬ 
omaisesti saartotaisteluun renkaan sulkemiseksi idässä. Kun Hit¬ 
lerin päämaja syyskuun 27 pnä julkaisi tiedonannon taistelun päät¬ 
tymisestä, ilmoitettiin saksalaisten saaneen 665.000 vankia, lähes 
900 panssarivaunua, 3.718 tykkiä, 15.000 moottoriajoneuvoa, 
8.000 hevosta ja valtavat määrät muuta saalista. Nuo saalisnume- 
rot samalla kuitenkin suuruudestaan huolimatta osoittivat varsin¬ 
kin Bialystokin—Minskin sekä Smolenskin jättiläistaistelujen tilas¬ 
toihin verrattuna, miten suuressa määrin bolshevikit jo kärsivät 
materiaalin puutetta ainakin etelärintamalla. 

Kiovan tuhoamistaistelu repäisi sitten neuvostolaisen Ukrainan- 
rintaman kerta kaikkiaan auki ja teki mahdollisiksi ne laajat ope¬ 
raatiot, joihin saksalaiset liittolaisineen ryhtyivät vielä syksyn 
kuluessa. Ensin tuhottiin syyskuun lopussa muutamia venäläisiä 
divisioonia Djneprin suuren mutkan itäpuolella ja sen jälkeen jat¬ 
kui hyökkäys sekä etelään Asovan merelle että kohti Harkovia. 
Itäisen Ukrainan pääkaupunkikin valloitettiin 24.10. ja samana 
päivänä joutui myöskin Bjelgorod Harkovin pohjoispuolella sak¬ 
salaisten käsiin. Taas Budennyin armeijaryhmän eteläinen siipi 
murskattiin Melitofiolin tuhoamistaistelussa Asovan meren pohjois¬ 
rannikolla lokakuun 7— II päivinä. Saksalais-romanialaisten jouk¬ 
kojen käsiin joutui 107.000 vankia ja suuri sotasaalis. Venäläiset 
oli nyt täydellisesti tungettu pois Dnjeprin linjalta ja tie aukeni 

Donetsin suurelle teollisuusalueelle sekä Krimiä pohjoisessa man¬ 
tereeseen yhdistävälle Perekopin kannakselle. 

Kummallakin suunnalla jouduttiin vielä myöhäissyksyn äärim¬ 
milleen rasittavissa sää- ja maasto-oloissa ankariin taisteluihin 
offensiivin jatkuessa talven tuloon asti. Bolshevikit olivat varusta¬ 
neet kapean Perekopin kannaksen tavattoman lujasti. Krimin 
suojaksi oli rakennettu kokonaista viisi peräkkäistä kenttävarustus- 
vyöhykettä, jotka oli miehitetty vahvoin joukoin. Jo syyskuun 
lopussa oli kenraali von Mansteinin saksalainen armeija murtanut 
pitkien taistelujen jälkeen niistä uloimman ja lokakuun 17 pnä alkoi 
todenteolla hyökkäys Krimiä vastaan. Tie Perekopin varustus- 
systeemien läpi murrettiin n päivän taisteluissa suorastaan ainut¬ 
laatuisin tykistö- ja syöksypommituskeskityksin ja kun myöskin 
bolshevikkien taempi, Salgir-joelle rakentama linja oli läpäisty, 
von Mansteinin] saksalaiset ja kenraali Dumitrescun romanialai¬ 
set joukot levisivät laajaksi viuhkaksi yli Krimin pohjoisten arojen. 
Marraskuun 16 pnä akselijoukot olivat jo Kertshissä niemimaan 
itäkärjessä ja Jalta etelärannikolla oli vallattu g. n. Ainoastaan 
Sevastopolin tavattoman vahva merilinnoitus piti yhä puoliaan. 
Bolshevikit olivat sinne vihdoin keskittäneet koko puolustuksensa 
ja saksalais-romanialaiset joukot tyytyivät toistaiseksi vain saarta¬ 
maan linnoituksen maan puolelta ryhtymättä ratkaisevaan ryn¬ 
näkköön sitä vastaan. 

Siis Krimin lounaiskulmauksessa syntyi erillinen asemasodan, 
vieläpä linnoitussodan rintama, jonka vaiheita seuraamme myö¬ 
hemmin, toisissa yhteyksissä. Vielä on muistettava myöskin syys- 
operaatioiden loppuvaiheet Asovan meren pohjoispuolella. Hyök¬ 
käystä jatkettiin Melitopolin taistelun jälkeen itään kohti Donin 
suistoa. Suurin osa Donbassin suurta teollisuus- ja kaivosaluetta 
joutui Saksan ja sen liittolaisten käsiin, vieläpä Pohjois-Kaukasian 
avain, Donin suussa oleva Rostovin suuri satamakaupunki vallat¬ 
tiin 22. IX. 

Täten oli kuitenkin myös saavutettu vuoden 1941 äärimmäinen 
raja kaakossa. lehti kääntyi, sodassa alkoi uusi vaihe marraskuun 
lopussa niin täällä kuin muuallakin. Neuvostoarmeija siirtyi vasta¬ 
hyökkäykseen Rostovin suunnalla miltei samoina päivinä kuin 

kenraali Shukovin suunnittelema vastaisku pantiin käyntiin Mos¬ 
kovaa pihteihin puristavien saksalaisten armeijojen työntämiseksi 
kauemmaksi länteen. 

Bolshevikit olivat Moskovan rintamalla niinkuin Ukrainassakin 
kärsineet heinä-elokuussa ja syyskuussakin hirvittäviä tappioita, 
mutta uusia massoja mobilisoitiin lakkaamatta. Täten marsalkka 
Timoshenkon oli onnistunut syyskuun kuluessa koota pääkaupun¬ 
gin suojaksi uusi mahtava armeijaryhmä, johon saksalaisten las¬ 
kelmien mukaan kuului ainakin 8 armeijaa ja niissä noin 80 divi¬ 
sioonaa. Siis arviolta puolitoista miljoonaa miestä, jotka oli ryh¬ 
mitetty Kalininin eli Tverin alueelta pohjoisesta aina Orelin seu¬ 
duille saakka etelässä. Saavutettuaan syyskuun suuret menestyk¬ 
set Ukrainassa Saksan sodanjohto aikoi nyt antaa tuhoiskun myös¬ 
kin näille keskirintaman venäläisille voimille ja täten ilmeisesti 
toivottiin saavutettavan ehkä ratkaiseva menestys koko sodassa. 
Siihen viittaavat nimittäin Hitlerin päiväkäsky ja myöskin hänen 
puheessaan 3.10.1941 Berliinissä talviavun avajaisissa lausumansa 
sanat. 

Tykistön ja syöksypommittajien lyhyen, mutta tavattoman 
voimakkaan, hirmumyrskyä muistuttavan tuli-iskun jälkeen alkoi¬ 
vat von Bockin suuresti vahvistetun armeijaryhmän panssarivoi¬ 
mat vyöryä lokakuun 2 päivän aamuna neuvostoarmeijan asemiin 
pioneerien ja jalkaväkirivistöjen seuraamina. Läpimurtoja tapah¬ 
tui 500 km:n levyisellä rintamalla Valdain eteläpuolelta aina Kono- 
topin tienoille Pohjois-Ukrainan rajoille saakka. Saksalaisten poh¬ 
joisimman panssarikiilan tunkeutuessa Rzhevin eteläpuolitse Vjas- 
man ja Moskovan välisille teille tehtiin tavattoman voimakas läpi¬ 
murto keskustassa, Roslavlin seuduilla. Aukosta työnnettiin sitten 
kaksi panssarikiUaa punaisen armeijan selustaan koilliseen ja itään 
täydentämään saarrostuksia. Koillinen kiila saavutti kosketuksen 
Vjasman itäpuolelle ehtineisiin panssarivoimiin ja taas Orelin 
ympärillä yhtyivät Roslavlista edenneet panssarijoukot eteläiseen 
voimaryhmäan, joka oli Konotopin pohjoispuolelta iskenyt Orelin 
suuntaan. 

Marsalkka Timoshenkon taistelusuunnitelmat olivat nyt men- 

neet perusteellisesti sekaisin ja hän teki lisäksi suuren virheen. 
Hän työnsi reservinään Moskovan ympäristössä pitämiään divi¬ 
sioonia kauemmaksi länteen niiden joukkojen tueksi, jotka olivat 
joutumassa teräsrenkaisiin Moskovan länsi- ja lounaispuolella. 
Hän aikoi täten vastaiskulla pysähdyttää saksalaisten panssari- 

kärkien etenemisen, mutta laski voimansa väärin ja nain suljet¬ 
tiin yhä uusia voimia kahteen rinnakkaiseen jättiläismottiin, jotka 
kehittyivät Vjasman ja Brjanskin ympärille. Kun kahden viikon 
kuluttua tämä suunnaton kaksoistaistelu oli käyty loppuun, oli 
Timoshenkon päavoimat tuhottu. Puhumattakaan tavattomasta 
kaatuneiden luvusta, saksalaiset ottivat 658.000 vankia ja saivat 
saaliikseen sitäpaitsi noin 1.200 panssaria sekä lähes 5-5 00 tykkiä. 

Bolshevikkien koko puolustussysteemi oli täten joutunut mitä 
tukalimpaan kriisiin. Sekä kesldrintamalla että etelässä oli kär¬ 
sitty musertavia tappioita, joita oli hyvin vaikeata enää korvata. 
Samalla kuitenkin saksalaisten hyökkäys jatkui Moskovankin suun¬ 
nalla. Saksalaiset tunkeutuvat lännestä, pohjoisesta ja vihdoin 
etelästäkin yhä lähemmäksi kaupunkia, koettaen puristaa sen 
valtavine puolustussysteemeineen pihteihin. Tver kukistuu, samoin 
monet Volgan ja Moskovan väliset kaupungit ja saksalaiset pääse¬ 
vät pohjoispuolella aina Moskovan—Volgan kanavalle saakka, 
lännestä saksalaiset joukot vyöryvät yli Borodinon kuuluisien 
taistelukenttien, lounaassa vallataan Kaluga ja Malojaroslavets, 
saarretaan Tula miltei täydelleen ja pitkin Oka-joen vartta pihtien 
eteläinen kärki puristuu kohti Rjazania katkaistakseen pääkau¬ 
pungin yhteydet etelään, jopa ehkä itäänkin. Moskova julistetaan 
18.10. piiritystilaan, neuvostohallitus siirtyy Kuibysheviin Volgan 
varrelle ja Moskovan puolustuksen johtoon asetetaan punaisen 
armeijan yleisesikunnan päällikkö, kenraali Shukov, kun taas 
Timoshenko sai siirtyä hoitamaan etelärintamaa. 

Vuodenaika oli nyt kuitenkin ehtinyt jo Saksan hyökkäyksen 
loppuun viemiseksi kovin myöhäiseksi, kun taistelut Moskovan 
ympärillä venyivat marraskuun lopulle saakka. Ensin pitkällinen, 
kaikki tiet ja maaston pohjattomiin soistuttava sadekausi, jota 
seurasi sitten äkillinen ja pian ankaraksi muuttuva pakkanen. 
Saksan armeija oli vielä kesäsotaretken jatkuessa kesävarusteis- 
saan eikä talvisotaan oltu ilmeisesti ainakaan vielä tässä yhtey¬ 
dessä varauduttu. Raskaan kaluston liikuttelu kävi käytännölli¬ 
sesti katsoen mahdottomaksi ja myöskin huoltovaikeudet paisuivat 
suunnattomiin. 

Sitten alkoi myöskin bolshevikkien vastahyökkäys, johon voi- 



Bolshevikkien vastahyökkäys 37J 

mia oli koottu aina Tyynen meren rannikoilta saakka. Neuvosto¬ 
liiton aasialaiset osat, myöskin Kaukasian armeija, saivat luovuttaa 
kaiken, mitä irti oli suinkin otettavissa. Tällä tavoin kootut verek¬ 
set divisioonat heitettiin nyt vastaiskuun, joka Tihvinässä ja Ros- 
tovin koillispuolella alkoi marraskuun loppupäivinä, Moskovan 
ympärillä täydessä laajuudessaan muutama vuorokausi myöhem¬ 
min. Venäläiset käyttivät myöskin suuria ratsuväkimassoja, jotka 
pystyivät kelirikonkin aikana toimintaan. Moskovan puolustus 
jäykkeni täten ja Saksan armeijan johto katsoi parhaaksi keskeyt¬ 
tää kaikkialla hyökkäysoperaatiot. Saksalaiset vetäytyivät taem¬ 
piin puolustusasemiin ja siten pihdit Moskovan ympäriltä, samoin 
useammat muut kauaksi itään työnnetyt, talviolosuhteissa vai¬ 
keasti puolustettavat kiilat peräytettiin länteen päin. Bolshevikit 
taas jatkoivat hyökkäystään ja suuret talvitaistelut seurasivat kesä- 
sodan välittömänä jatkona. 

Oli sentään yksi poikkeus tuosta itärintamalla joulukuun alussa 
tapahtuvasta yleisestä käänteestä. Suomen armeijan operaatiot 
jatkuivat itärintamalla hyökkäysvaiheessaan aina vuoden 1942 
alkuun saakka. Suomi oli nyt käynyt kolmanteen puolustusso- 
taansa neuvostovaltaa vastaan paremmin menestyksen edellytyk¬ 
sin kuin koskaan aikaisemmin. Saksan ja sen asekumppanien 
sitoessa bolshevikkien päävoimat muualle. Ensimmäiset, val¬ 
mistelevat sotatoimet suoritettiin kesä-heinäkuun vaihteesta läh¬ 
tien Suomen rintamilla pääasiallisesti pohjoisessa, missä suomalai¬ 
set joukot ja niiden rinnalla taistelevat, kenraalieversti von Falken- 
horstin johtamat saksalaiset alkoivat etenemisen useissa tiesuun- 
nissa rajan ylitse. Sitkeiden taistelujen jälkeen vallattiin Repola, 
Kostamus, Kontokki, Vuokkiniemi, Oulanka, Kenttijärvi ja Salla. 
Kun Saksan ja Suomen sotaliput kohosivat 8.7. Sallatunturin 
laelle, oli ensimmäinen Moskovan pakkorauhassa luovutettu alue 
saatu viholliselta takaisin. 

Pohjoisessa Jäämeren rannikolla pysähtyi saksalaisten joukko¬ 
jen hyökkäys Petsamon alueen itäpuolella Litsajoelle kahden ensi 
viikon kuluttua ja muuttui pitkäaikaiseksi asemasodaksi, samoin 
kuin myöskin Kalastajasaarennon mantereeseen yhdistävällä kan- 


Suonten armeija iske , 


J7« 

naksella, niemimaan itsensä pysyessä jatkuvasti venäläisten hal¬ 
lussa. Seurasi loppumattomien arktisten tunturitaistelujen kausi 
ja asemasotaan jouduttiin myöskin etelämpänä vähitellen. Heinä¬ 
kuun 8 pnä tapahtuneen Sallan valloituksen jälkeen neuvostojou¬ 
kot tungettiin vähitellen kyllä vanhan valtakunnanrajan taakse, 
mutta sitten rintama syksyn kuluessa kiinteytyi vähitellen Kanta¬ 
lahden suunnalla. Taasen Kuusamosta edenneet suomalaiset jou¬ 
kot vahasivat ankarien mottitaistelujen jälkeen 25. 8. Kiestingin 
jatkaen vielä etenemistään kohti Muurmannin radan varrella ole¬ 
vaa Louhen asemaa, Kiestinkiin johtavan sivuradan alkukohtaa, 
mutta vähitellen jouduttiin kiinteisiin asemiin täälläkin. Taas 
Repolan valloituksen jälkeen oli hyökkäys jatkunut heinäkuun 
lopulta lähtien kohti Rukajärveä, kun ensin oli käyty Repolan 
luoteispuolella suuri, 27. 7. päättynyt Omelian mottitaistelu, 
jossa venäläiset menettivät kaatuneinakin 6.000 miestä. Ruka- 
järvi valloitettiin 13.9., mutta tälläkin suunnalla eteneminen 
pysähtyi ja rintamat vakiintuivat myöhäsyksyllä. 

Painopiste oli kuitenkin näistä itärajan takaisista sotatoimista 
siirtynyt etelämmäksi jo heinäkuun alkupuolella, Suomen armei¬ 
jan ensimmäisen varsinaisen suurhyökkäyksen alettua Laatokan 
pohjoispuolella Ilomantsin—Korpiselän—Pyhäj arven alueelta heinä¬ 
kuun 10 päivän tienoissa. Varsinainen läpimurto suoritettiin Värt¬ 
silän ja Korpiselän välisellä rintamalla ja keveitten joukkojen 
eteneminen kohti Laatokan rannikkoa tapahtui todellista salama- 
sotavauhtia Loimolaan ja Koirinojalle. Laatokan ranta saavu¬ 
tettiin jo 15. 7. ja venäläisten Karjalan kannaksella ja Laatokan 
koillispuolella taistelevat voimat oli täten erotettu toisistaan. 
Saavutettua menestystä käytettiin nopeasti hyväksi ja samaan 
aikaan kun joukot idästä ja myöhemmin pohjoisesta puristautuivat 
kohti Sortavalaa, ensin yli Jänisjoen linjan, jatkui hyökkäys yli 
vanhan valtakunnanrajan Aunukseen. Niinpä Tuulosjoki saavu¬ 
tettiin 24. 7. ja Vieljärvi samana päivänä. Eteneminen sitten tällä 
suunnalla kumminkin toistaiseksi pysähdytettiin joukkojen ja 
huollon suuren uudestijärjestelyn johdosta. 

Alkaa vuoden 1941 suurhyökkäysten toinen vaihe Laatokan 
luoteispuolella. Leveällä rintamalla. Imatran—Uykyniemen Iin» 

jalta lähtien murretaan 23. neuvostoarmeijan vahvat asemat ja 
useita suomalaisia kiiloja työnnetään kohti Laatokan rannikkoa 
Käkisalmen ja Sortavalan välillä. Syntyy kaksi suurta mottia, 
toinen Sortavalan tienoille, toinen Kurkijoen seuduille. Sortavala 
vallataan 16. 8. ja Kilpolan sekä Rautalahden motit selvitetään 
seuraavina päivinä. Samaan aikaan olivat suomalaiset kevyet 
joukot vallanneet Käkisalmen ja tunkeutuneet Taipaleenjoelle 
saakka. Koko Vuoksen itäpuolinen Karjala oli vapautettu vihol¬ 
lisista ja Vuosalmen kohdalla Vuoksen ylittäneet joukot olivat 
saaneet haltuunsa myöskin hyvän sillanpääaseman läntisellä 
Kannaksella suoritettavia sotatoimia varten. 

Hyökkäysoperaatioiden alue laajeneekin täten välittömästi 
Vuoksen länsipuolelle. Taistellaan Viipurista. Karjalan muistorikas 
pääkaupunki saarretaan pohjoisesta, idästä ja etelästäkin, sillä 
joukkoj a menee Viipurinlahden ylitse ja ne saavuttavat kosketuksen 
Vuosalmen sillanpääaseman voimien kanssa. Venäläiset luopuivat 
nyt kaupungista, joka lopullisesti joutui suomalaisten käsiin 30. 8. 
Vihollisen päävoimat yrittävät pelastautua kohti vanhaa valta¬ 
kunnanrajaa, mutta niiden tie katkeaa lyhyeen. Suuressa For- 
lammin mottitaistelussa tuhoutuu pääosa Länsi-Kannasta puo¬ 
lustaneita neuvostojoukkoja ja suomalaiset saavat tavattoman 
suuren sotasaaliin. 

Samalla on salamahyökkäys jatkunut itse Kannaksella vastus¬ 
tamattomana kohti vanhaa valtakunnanrajaa. Se ylitettiin 31. 8. 
Mainilan kohdalla, missä samalla nyt ammuttiin toden teolla »Mai- 
nilan laukaukset» vihollista vastaan. Jo neljän päivän kuluttua 
koko kannas on vapaa, ja rintama Pietarin suunnalla alkaa lopulli¬ 
sesti kiinteytyä. 

Suomen puolustus oli siis Pietarin suunnalla saatu jo siirretyksi 
edullisiin, voimia säästäviin asemiin, mutta puolustustaistelun 
jatkumista silmällä pitäen oli myöskin idässä pyrittävä samanlai¬ 
seen tilanteenratkaisuun. Bolshevikit olivat sitäpaitsi tehneet jo 
rauhan aikana Itä-Karjalasta sotilaallisen toimintansa mitä tar- 
mokkaimmin varustetun tukialueen, jonka vaarallisuudesta Suo¬ 
men koko elämälle oli viimeksi talvisodassa saatu mitä vakuutta- 
yjmmat todisteet, piinpä sotatoimet jatkpivatkin syyskuussa 

Tuuloksen—Saama järven linjalta kohti Syväriä ja Petroskoita, 
Itä-Karjalan pääkaupunkia, kun ensin oli rohkein metsäoperaatioin 
kukistettu Suojärven seutuja hallussaan pitäneiden vahvojen 
neuvostojoukkojen vastarinta. Kaikkien aselajien elimellisen kiin¬ 
teä ja samalla joustava yhteistyö esiintyi näissä laajoissa sota¬ 
toimissa esimerkillisenä ja antoi loistavan näytteen suomalaisen 
sotilaan kunnosta myöskin hyökkäyssoturina sekä sodanjohdon 
taidosta ja päättäväisyydestä. Niinpä Syväri saavutettiin jo 7. 9. 
ja Aunuksen sotaretken huippukohtana oli Äänislinnan (Petros¬ 
koin) valtaus lokakuun 1 pnä osaksi lännestä osaksi etelästä tapah¬ 
tunein sotatoimin. Näiden jatkona tuli sitten vuoden loppukuu¬ 
kausina vielä koko Äänisjärven luoteisrannikon ja pohjoispään 
miehitys ja Kontupohjan, Karhumäen sekä Poventsan valloitus 
tammikuun alkupäiviin mennessä. 

Tällä tavoin Suomen puolustusvoimat olivat saavuttaneet uudet 
edulliset asemansa kolmella järvikannaksella: Karjalan, Aunuksen 
ja osaksi vielä Vienan kannaksellakin Stalinin kanavan eteläpäässä. 
Noista asemista pidettiin siitä lähtien vartiota perivihollista vas¬ 
taan. Kun Hanko lisäksi vallattiin joulukuun 4 pnä 1941, Suur- 
saari maaliskuun lopussa 1942 ja myöskin Tytärsaaret sekä Someri 
olivat joutuneet suomalaisten haltuun, oli Moskovan pakkorau- 
hassa riistetyt alueet palautettu jälleen Suomen yhteyteen, Suo¬ 
menlahden itäisiä ulkosaaria lukuunottamatta. Taistelu kyllä 
jatkui rintamilla, mutta suuri menestys oli jo saavutettu. 

Suomen kamppailu bolshevismin ylivoimaisia massoja vastaan 
siirtyi myöskin puolustusvaiheeseen vuoden 1942 alussa, kuukautta 
myöhemmin kuin pitkin suurta itärintamaa Laatokasta etelään. 
Itä-Euroopan ensimmäisen suuren sotatalven kuvaus kuuluu kyllä 
jo toiseen yhteyteen monestakin syystä, ennen kaikkea siksi/että 
juuri samoina vuoden 1941 loppupäivinä koko suursota taas laa¬ 
jenee uusille jättiläismäisille alueille. Nyt itä ja länsi kytkeytyvät 
lopullisesti toisiinsa, vastakkaisten suurvaltarintamien kamppailu 
muuttuu todella yleismaailmalliseksi. Japanin yhtyminen sotaan 
anglosaksisia merivaltoja vastaan 7. 12.1941 merkitsee lopullisia, 
viimeistä rajapyykkiä verisellä tiellä kohti toista maailmansotaa. 




Saksaa ja sen liittolaisten alue voitot itärintamalla 
sotakuukautena. 




























